
Mūsų vaikų vaikams 


1985 -ųjų Mintys 


Buvau paprašytas parašyti pratarmę šiai, pirmajai, savo kny- 
gai, kad prisidėčiau minint trisdešimt penktuosius aktyvaus jos 
gyvavimo metus. Tačiau tada supratau, jog knyga jau turi dvi 
pratarmes — vieną, skirtą pirmajam, 1950-ųjų, leidimui, o kitą — 
antrajam, pasirodžiusiam 1963 metais; be to, kiekvienas dides- 
nis skyrius pradedamas atskiru įvadu. Taigi galima manyti, 
kad bent jau prieš trisdešimt penkerius metus iš anksto įspėda- 
vau savo skaitytojus, apie ką jie netrukus perskaitys. O dabar 
apibendrinu tai, ką praeitvje esu padaręs. Tad paskutinė mano 
knyga (1982) išties turi kiek pagvrūniškai apibendrinantį pa- 
vadinimą Gyvenimo ratu abėjus (The Life Cycle Completed) ir tai 
patvirtina tiesą, jog į devintąją dešimtį įžengęs žmogus (o ma- 
no gyvenimo dešimtmečiai daugmaž sutampa su mūsų amžiaus 
dešimtmečiais) mieliau kreipia savo žvilgsnį į praeitį ir ap- 
mąsto, kokie bendriausi siekiai, viltys ir nuogąstavimai paliko 
giliausią pėdsaką vidutinio amžiaus tarpsniu nueitame kelyje. 
Senatvėje žmogus įgyja tam tikra prasme istorinę bei „gyveni- 
mo istorijos“ tapatybę, atspindinčią tam tikrą laiką ir erdvę, 
kai jis gyveno kartu su svarbiausiais savo gyvenimo bendrake- 
leiviais. Be to, jam kyla poreikis (kitąsvk žūtbūtinis) patirti tam 
tikrą egzistencinę tapatybę, apimančią vien savitą jo paties 
egzistenciją. 

Penktajame savo amžiaus dešimtmetyje pamėginęs api- 
bendrinti klinikinius ir antropologinius vaikystės (kaip ji iš- 
gyvenama skirtingose visuomenėse) stebėjimus, savo darbą 


pavadinau kelionės užrašais — „vietų ir atstumų registru“, kaip ši 
sąvoka apibrėžiama Marcho žodyne'. 

Turiu prisipažinti, jog šiandien sąvoka „kelionės užrašai“ 
man primena jaunystę, kai buvau įsitraukęs į vokiečių kultūro- 
je įsišaknijusį Wanderschaft“ ritualą - meninį bei filosofinį at- 
spalvį turėjusias klajones, ieškodamas galimybių pažinti Pietų 
Europos šalių kultūrą bei susitikti su garsiaisiais vokiečių rašy- 
tojais (pavyzdžiui, Freudu...). 

Klinikinių ir antropologinių stebėjimų užrašai pirmiausia 
supažindina su nuostabia patirtimi, kai kilniaširdžių draugų ir 
mokytojų dėka „gimtojoje“, Freudo laikų Vienoje sužinojau apie 
neseniai atskleistą vaikystės visuotinumą. Su šiuo reiškiniu 
susidūriau dirbdamas specialiojoje mokykloje, atkurdamas 
vaikystės tikrovę psichoanalizės metodu gydomų suaugusiųjų 
prisiminimų ir jų gyvenimo istorijų pagrindu bei su pačiais 
vaikais dirbdamas psichoanalizės metodu, kurį tuo metu plėto- 
Jo Anna Freud. 


Pirmojo leidimo įvade, apibendrinančiame, kaip kitados 
Vienoje, o vėliau - šioje šalyje? mokiausi sąvokų lygmeny mąs- 
tyti bei rašyti apie vaikystę, yra vienas sakinys, kuriam derėtų 
skirti atskirą pastraipą: „Šią knygą redagavo mano žmona Joan 
Erikson“. O dabar prie jo turiu pridurti dar ir šiuos žodžius: 
„taip pat ir kitas mano knygas“. Ji taip pat mokytojavo mūsų 
mažoje Vienos mokyklėlėje, domėjosi psichoanalize. Kai, nu- 
Jausdami artėjančią katastrofą (Hitlerio režimą), atvykome į šią 
šalį (Joan kilusi iš Kanados), aš buvau vos pramokęs anglų kal- 
bos, tad jai teko man padėti raštu reikšti mintis. Tai man padėjo 


' March's Thesaurus (angl. ). - Vert. bast. 
“kelionių, klajonių (vok.). - Vert. past. 
3 JAV. - Vert. past. 


iš esmės suvokti ir išreikšti kai kuriuos pamatinius juslinius ir 
sąvokinius stebėjimų elementus, o tai vėliau pagelbėjo man su- 
vokti, kas sieja labai skirtingoje visuomeninėje ir kultūrinėje 
aplinkoje gyvenančių vaikų (taip pat ir Amerikos indėnų) elgesį 
žaidimų metu, - regimą šio elgesio išraišką bei įvairius pavidalus 
įgijusį slaptą jo turinį. Be to, mes kartu parengėme psichoso- 
cialinių gyvenimo pakopų teorijos metmenis. Pastarieji, pava- 
dinti „Sveikos asmenybės augimas ir krizės“ (Growth and Crises 
of the Healthy Personality), buvo pristatyti amžiaus vidurio Bal- 
tųjų rūmų konferencijoje, skirtoje šiai bendrai temai. O dėl 
formos ir prasmės, tai visuomet žavėjausi Blake'o teiginiu, jog 
„Žaidimai ir rūpesčiai yra skirtingais metų laikais nunokstantys 
vaisiai '; taip „žaidimai ir rūpesčiai“ tapo ne tik prasmingu vie- 
no šios knygos skyriaus, bet ir atskiros knygos, apimančios God- 
kino paskaitas, skaitytas Harvardo universitete, pavadinimu. 
Jau nuo pat pradžių Vaikyste 17 visuomenė buvo gana plačiai 
skaitoma ir išversta į keletą „užsienio“ kalbų - taip pat vokiečių 
(šia kalba kalbėjau mokyklos metais) ir danų - mano gimtąją 
kalbą. Beje, kaip tik dabar prieš save turiu knygos Gyvenimo 
ratu apėjus - Livusringen slutted: En Studiebog leidimą danų kalba. 
1963 m. išleistos Vaikystės ir visuomenės terminų rodyklėje 
kai kurios sąvokos yra priskiriamos „branduolinių konfliktų“ 
grupei. Šiandieną ieškome šaltinių, kuriais galėtume remtis 
svarstvdami branduolinius klausimus. Taigi labai nustebau, jog 
šiai temai priskiriami tokie klausimai kaip „pasitikėjimo-ne- 
pasitikėjimo“ priešprieša ir tai laikoma svarbiausia gyvenimo 
problema. Tad leiskite man darsyk pamąstyti apie vieną pir- 
minių „branduolinių konfliktų“, būtent - motinystės ir tėvystės 
vaidmenį žmogaus gyvenime, ir susieti jį su visuotinio bran- 
duolinio ginklavimosi pavojumi. Be abejo, nuo to laiko, kai 
Freudas atrado „Oidipo kompleksą“ ir kitus esminius konfliktus, 
iš esmės prieštaringa tėvystės ir motinystės tema buvo psi- 
choanalitinio mąstymo ašis. 


Psichoanalizės požiūriu nagrinėdami tėvystės ir motinys- 
tės konfliktą dviejose didžiosiose šių laikų šalyse, susidūrėme 
su įtakingosios amerikiečių „Mamytės“ motinystės dilema ir su 
kartkartėmis istoriškai destruktyviu „vokiečių tėvo“ tipu. Kny- 
goje minėjome, jog „Mamytės“ tipas („mamizmas“) įkūnija su- 
dėtinį bruožų paveikslą, ir „nė viena gyva moteris negali turėti 
visų šių bruožų vienu metu“ (p. 342). Vis dėlto apie tai kalbė- 
damas norėčiau pacituoti vieną bendro pobūdžio teiginį: „Mo- 
tina tapo mamyte tik tada, kai dėl tapačių istorinių lūžių tėvas 
tapo tetušiu. Mat, išsamiau panagrinėjus, „mamizmas“ yra tik 
nevykęs paternalizmo pakaitalas. Amerikiečių motinos ėmėsi 
senelių vaidmens, kai tėvai išsižadėjo vadovaujamojo vaidmens 
šeimoje, švietimo srityje ir kultūriniame gyvenime“ (p. 349). 
Vis dėlto būtų prasminga pasvarstyti, kaip „mamizmo“ ir pa- 
ternalizmo atveju abu tipai — motinystė ir tėvystė — siejosi 1r 
siejasi vienas su kitu. Šioje knygoje taip pat aptariau žiaurios 
tėvystės patyrimą plėtojantis kariniams judėjimams, o dabar 
gvildenu šias visuotines temas, siekdamas atskleisti galimą jų 
reikšmę šiuo istoriniu momentu, kai didžiuliai technologijos 
pasiekimai mūsų pasauliui kelia visuotinę branduolinę grėsmę. 
Gali būti, jog žmoniją išgelbės tik visos žmonijos mastu darnoje 
motinos ir tevo GLOBA. 

Be abejo, motinoms tenka svarbiausias vaidmuo ankstyvuoju 
vaikų amžiaus tarpsniu, jos aktyviai dalyvauja švietimo įstaigų 
ir kitų pamatinių kiekvienos visuomenės institucijų, pavyzdžiui, 
šeimų ir mokyklų, kasdienėje veikloje, o ekonominio bei poli- 
tinio gyvenimo kasdienybę, kaip ir karo dvasios puoselėjimą, 
Jos yra linkusios patikėti vyrams, ypač teritorijose, kur viešpa- 
tauja įsitikinimas jas juosiančių sienų „šventumu“. Vis dėlto 
išskirtinėje kultūrinėje terpėje išaugusių žmonijos „rūšių“ poli- 
tine raida visuomet kelia visuotinio priešiškumo grėsmę ir su- 
teikia šių grupių nariams galimybę savąją bei jai giminiškas 

„rūšis“ suvokti ne tik kaip išskirtines žmonijos gimines, bet ir 
kaip išskirtinį raidos kelią turinčias rūšis arba, kaip esu jas 
pavadinęs, „pseudorūšis“. Naujųjų laikų istorijoje sutinkame 
blogiausią tokio neapibrėžto, tačiau galingo „bseudorūšiavimo“ 
pavyzdį išties šiuolaikiškos ir puikiai apsišvietusios tautos 
gyvenime - nacizmą. Ėmęsi svarstyti bendrus jo bruožus turė- 
tume laikytis prielaidos, jog, pasitelkus psichoanalizės sąvokas, 
vaiko raidos plotmėje viena ar kita ideologija grįstas karingu- 
mas dažniausiai vra susijęs su teviškuoju superego, t. y. baudžian- 
čiąja ir karinga sąžine. Freudo nuomone, pastaroji žmogui yra 
būtina, nors, kita vertus, gali jį pastūmėti naikinimo bei savęs 
sunaikinimo link. Ši karingoji sąžinė apibrėžia žmogaus pa- 
kantumo sau ribas ir gali tapti visiško nepakantumo šaltiniu, 
Jei bendrajai žmogaus sąžinei įtakos netenka motinos gimdo- 
ma ir maitinama generatyvinė globos sąžinė. 

"Tokį dvilypį - tėvystės ir motinystės - palikimą mes galime 
įžvelgti kiekvieno Žmogaus - ir moters, ir vyro - sieloje, nes 
kiekvienas asmuo yra turėjęs motiną ir netgi buvęs joje, jai pri- 
klausęs iki ankstyvojo savo raidos tarpsnio pabaigos. Be to, 
beveik kiekvieną žmogų, nesvarbu, vvrą ar moterį, globojo mo- 
tina ar kitos moterys, daugiau ar mažiau išmaniusios, kaip tai 
daryti. Vadinasi, kiekvienas vyras patyrė, kas vra motinystė, ir 
sielos gilumoje yra susitapatinęs su motinos paveikslu. Galima 
sakyti, jog kiekvienas vyras turi savyje motiną. Taip pat ir kiek- 
vienai moteriai vaikystėje teko susidurti su tėvo ar kitų vyrų 
įpročiu griežčiau ar švelniau pamokslauti. Taigi abiejų lyčių 
žmonėms vra tekę matyti atlaidžią (11 madonos) motinos veido 
išraišką ir tevo veidą, skleidžianti piktą ir perdėm sąžiningą 
„pranašesnės rūšies“ reiklumą sau bei pasiryžimą imtis prievar- 
tos ar jėgos veiksmų, atitinkančių tam tikromis istorinėmis ar 
asmeninėmis aplinkybėmis gyvuojančias dorovės normas. 

Beje, nors su anksčiau minėtomis temomis tai siejasi tik šiuo 
bendriausiu ryšiu, ankstyvuosiuose mūsų stebėjimų užrašuose gana 

daug dėmesio skiriama „vidinės“ ir „Išorinės“ erdvės panau- 
dojimo skirtumams, nustatytiems stebint mergaičių ir berniukų 
žaidimą, taip pat ir bendrą suaugusiųjų santykį su tikrove bei 
orientaciją joje. Viena iš tokių visuotinių temų, būtent - :šga- 
nymo idėjos sklaidos įvairiais istorijos laikotarpiais tema yra 
įsipvnusi į vėlesniuosius mano darbus: pirmiausia ją galima 
įžvelgti knygoje Jaunasis Liuteris, vėliau — vidurinio amžiaus 
sulaukusio Gandžio tiesoje ir galiausiai — straipsnvje „Galilėjaus 
posakiai ir savojo Aš pojūtis“, išspausdintame Yale Review. 
Knygos pabaigoje pateikiau keletą apibendrinančių min- 
čių, kad būtų aiškesnė kryptis, kuria kelias, jau nueitas per Vūi- 
kystę 17 visuomenę, dar gali mus nuvesti. Aš atskleidžiu visuotinę 
vidinės ir išorinės žmogiškosios erdvės perspektyvą, pagrįstą 
istorine nuovoka ir politinėmis priemonėmis įtvirtinta techno- 
logija. Tačiau tokia perspektyva neatsiejama nuo būtinvbės, kad 
ateities tėvystė ir motinystė remtųsi priešvbių vienybe, apiman- 
čia motinos gebėjimą dalytis žemės erdve ir tėvo nusiteikimą 
saugoti bei ginti šią erdvę. 
Erikas H. Eriksonas 


Antrojo leidimo pratarmė 


Skaitant pirmojo knygos leidimo pratarmę man į akis krito 
žodžių junginys „konceptualūs kelionės užrašai“, tad paryški- 
nau jį kursyvu, nes tuo metu ieškojau pasakymo, galinčio pa- 
aiškinti šios knygos paskirtį. Rašyta kaip papildoma Amerikos 
gydytojų, psichologų ir socialinių darbuotojų ugdymo me- 
džiaga, ši knyga surado savąjį kelią — pas įvairių mokslo sričių 
studentus bei doktorantus šioje ir daugelyje kitų šalių. Tad rei- 
kėjo knygą pakartotinai išleisti, iš pradžių ją peržiūrėjus bei 
pataisius. 

Kartkartėmis mane trikdydavo minus, jog šią knygą skaito 
daug jaunų, taip pat ir vyresnio amžiaus žmonių, neturinčių 
klinikinės patirties. Prieš pradėdamas peržvelgti knygą šį klau- 
simą iškėliau Harvardo universiteto pirmakursių seminare, ku- 
riam tuo metu (1961-1962 m.) vadovavau. Tuomet suvokiau, 
kad asmeninio ryšio pojūtis, į gera tai ar į bloga, paprastai 
kylantis skaitant kelionės užrašus, išties gali pagelbėti jauniems 
žmonėms įgyti pirmąjį kryptingą supratimą apie sritį, kurios 
žinios skverbiasi į jų savimonę bei žodyną iš daugybės įvairių 
šaltinių. Beje, mano studentai kone vienbalsiai nusprendė, jog 
man nevertėtų nieko iš esmės keisti - tarsi būtų norėję pasaky- 
ti, jog skubotai taisyti savo jaunystės klajonių užrašus senyvam 
žmogui nederėtų. Dėkoju jiems už jų stropumą ir rūpestį. 

Kita vertus, šia knyga buvo naudojamasi rengiant specia- 
listus, savo darbe susidursiančius su psichoanalize. Šiuo atveju 

taip pat priėjau išvadą, jog knygos trūkumai vra neatsiejami 
nuo jos - užrašų apie pirmąjį vieno specialisto ieškojimų tarps- 
nį - pobūdžio. Be to, kaip ir dauguma pirmųjų kelionių, ši 
knyga palieka įspūdžius, kurių sugrįžus į kadaise aplankytas 
vietas nebeįmanoma išdildyti arba pakeisti. Būtent todėl šią 
knygą peržiūrėjau vien tam, kad patikslinčiau pradinius savo 
siekius, ir papildžiau ją tik to paties laikotarpio, kuriuo ji buvo 
rašoma, duomenimis. 

Taigi peržiūrėdamas pirmąjį knygos leidimą visų pirma pa- 
taisiau vietas, kurias iš naujo skaitant man pačiam buvo sunko- 
ka suprasti. Be to, išplėčiau bei patikslinau apibrėžimus ir pa- 
aiškinimus, kuriuos dažnai klaidingai suprasdavo arba nesyk 
prašydavo paaiškinti įvairių dalykų studentai. Pirmosios dalies 
pabaiga bei trečioji dalis gerokai papildytos. Galiausiai išnašo- 
se pateikiau savo inicialais pažymėtas pastabas - kritiškus prieš 
pusantro dešimtmečio parašytų savo žodžių apmąstymus bei 
nuorodas į vėlesnius savo darbus, kur plėtojau šioje knygoje 
pradėtas gvildenti temas. 

Pirmojo leidimo pratarmėje esančioje padėkoje nepami- 
nėtas šiandien jau miręs Davidas Rapaportas. Jis perskaitė 
rankraštį, tačiau prieš atiduodamas knvgą spaudai nebuvau ga- 
vęs jo pastabų (kokios jos būdavo išsamios, puikiai žino visi jį 
pažinojusieji). Vėliau mums teko dirbti kartu, ir jis daugiau 
nei kas kitas (taip pat ir aš pats) prisidėjo atskleidžiant teorines 
mano darbo potekstes bei jo ryšį su kitų psichoanalizės ir 
psichologijos specialistų darbais. Tad man belieka su dideliu 
dėkingumu pateikti nuorodas į jo darbus, kuriuose rasite išsa- 
mias bibliografines nuorodas. 

Rengdamas ilgesnius antrojo leidimo priedus, rėmiausi šiais 
darbais: „Sex Differences in the Play Construction of Pre-Ado- 
lescents“ („Lyčių skirtumų raiška konstrukciniuose paauglių 

žaidimuose“), Journal of Orthopsychiatry, XXI, 4, 1951; ir 
„Growth and Crises of the "Healthy Personalitv'“ („Sveikos 
asmenybės' augimas ir krizės“), Symposium on the Healthy Per- 
sonality (1950), M. J. E. Senn, editor, New York, Josiah Macy, 
Jr. Foundation. 

Erik Homburger Erikson 


Center for the Advanced Study 

1 the Behavioral Sciences 

(Aukštesniųjų elgesio mokslų studijų centras) 
Stanfordas, Kalifornijos valstija 

1963, kovas 


Pirmojo leidimo pratarmė 


Pratarmė suteikia autoriui galimybę būsimiems jo knygos 
skaitytojams perteikti vėlesnes, jau baigus darbą kilusias mintis. 
Žvelgdamas į visa, ką yra parašęs, jis gali pabandyti nusakyti, 
kas laukia jo knygos skaitytojo. 

Visų pirma šios knygos ištakos glūdi praktinėje psichoa- 
nalitiko veikloje. Svarbiausi jos skyriai pagrįsti pavyzdžiais bei 
situacijomis, kurias buvo būtina paaiškinti ir pataisyti: mažų vai- 
kų neurozės; Amerikos indėnų apatija; karo dalyvių sutrikusi 
jausena; jaunų nacių puikybė. Šiais, taip pat ir visais kitais at- 
vejais psichoanalizės metodu atskleidžiamas konfliktas, nes šis 
metodas iš pradžių buvo skirtas darbui psichikos sutrikimų 
srityje. Freudas savo darbuose itin išsamiai ištyrė neurotinį 
konfliktą kaip žmogaus elgesio apraišką. Vis dėlto šioje kny- 
goje vengiama daryti skubotą išvadą, jog santykinai pažangios 
mūsų Žinios apie neurozę suteikia mums galimybę į visuotinius 
reiškinius - kultūrą, religiją, perversmus - žvelgti kaip į neuro- 
zės atitikmenis, kad būtų lengviau juos suprasti. Mes pasirin- 
kome kitą kelią. 

Šių dienų psichoanalizė tyrinėja žmogaus 220: ši sąvoka 
įprasmina žmogaus gebėjimą sutelkti savo patirtį bei veiksmus 
į visumą, padedančią jam prisitaikyti prie tikrovės. Nuo sąly- 
gų, bukinančių ir iškreipiančių asmens eg0, psichoanalitikų 
žvilgsnis pamažėle krypsta prie eg0 ištakų, glūdinčių visuome- 
nės sandaroje. Mes siekiame jas pažinti ne tam, kad pasiūlytume 
skubotai pagamintą vaistą nuo skubotai nustatytų visuomenės 

negalių, bet visų pirma tam, kad galėtume suformuluoti savo 
teorijos metmenis. Šia prasme mūsų knyga vra psichoanalitinis 
darbas, kuriame nagrinėjamos ego ir visuomenės sąsajos. 

"Tai knyga apie vaikystę. Gali nutikti taip, kad, peržvelgę 
daugybę darbų istorijos, visuomenės bei dorovės temomis, juo- 
se terasime vos keletą užuominų apie tai, kad visi žmonės iš 
pradžių būna vaikai ir kad visų tautų kelias prasideda nuo 
lopšio. Žmoniškumas suteikia galimybę ilgai gyventi vaikystės 
pasaulyje, o aukšta kultūra —- gyventi jame dar ilgiau. Per ilgą 
savo vaikystę žmogus tampa technikos ir proto virtuozu; kita 
vertus, žmogaus sieloje vaikystė įbrėžia visą gyvenimą išliekantį 
emocinio nebrandumo pėdsaką. Gentys ir tautos, dažnai visai 
nesąmoningai, vaikų ugdymu naudojasi tam, kad jų vaikai įgytų 
tam tikrą brandžios žmogaus tapatybės atmainą — savitą vienti- 
sumo formą; tačiau kaip tik todėl šioms gentims bei tautoms 
buvo ir vra būdingos nepagrįstos baimės, kylančios iš tos pačios 
savitai panaudotos vaikystės patirties. 

Ką apie tai galėtų pasakyti praktikuojantis gydytojas: Ma- 
nau, jog psichoanalitinis metodas iš esmės yra istorinis meto- 
das. Netgi tuomet, kai šiuo metodu nagrinėjami medicininiai 
duomenys, į juos žvelgiama kaip į ankstesnės patirties funkciją. 
Teiginys, jog psichoanalizė nagrinėja brandos ir infantilumo 
bei naujausio ir archajinio sąmonės klodų konfliktą, reiškia tai, 
Jog psichologinę žmonijos raidą psichoanalitikai tiria, analizuo- 
dami pavienių žmonių asmenvbes. Iuo pat metu psichoanalizė 
padeda aiškiau suvokti tiesą, jog žmonijos istorija yra didžiulio 
masto pavienių žmonių gyvenimo ciklų apykaita. 

Šioje knygoje rašoma apie istorinius procesus. Vis dėlto 
psichoanalitikas yra savitas, galbūt naujo tipo istorikas: įsipa- 
reigojęs keisti stebimą reiškinį, jis pats tampa tiriamo istorinio 
proceso dalimi. Dirbdamas psichoterapeutu, jis turi suvokti sa- 
vo paties atsaką į stebimą reiškinį: jo kaip stebėtojo „būse- 
nos“ tampa pačiomis jo tyrimo priemonėmis. Todėl nei siekis 

terminijos plotmėje lygiuotis į objektyvesnius mokslus, nei orus 
atsiribojimas nuo vienadienės sumaišties negali ir neturėtų psi- 
choanalizei sukliudyti būti, H. S. Sullivano žodžiais tariant, 
„dalyvavimu pagrįstu“ sistemišku metodu. 

"Tokiomis aplinkybėmis ši knyga vra ir turi būti subjektyvi, 
tarsi „konceptualūs kelionės užrašai“. Rengdamas šią knygą nesi- 
stengiau parinkti atitinkamas citatas ar sistemingai pateikti nuo- 
rodas į kitus šaltinius. Apskritai pastangos miglotas reiškinių 
prasmes patvirtinti lyg ir sąžiningai pateikiant bent kiek pana- 
šesnes atitinkamų reiškinių sampratas iš kitų kontekstų yra ne 
itin vaisingos. 

Asmeniškumo atspalvį turintis šio darbo pobūdis skatina 
mane trumpai papasakoti apie savo išsilavinimą bei žmones, 
palikusius ryškiausią pėdsaką intelektiniame mano gyvenime. 

Į psichologijos sritį atėjau iš meno pasaulio, ir bent jau tai 
paaiškina, o gal ir pateisina aplinkvbę, jog skaitytojas kartkar- 
tėmis suvoks mane tapant reiškinių foną bei antrąjį jų planą 
kaip tik tose knygos vietose, kur jis veikiau norėtų aptikti pa- 
čius reiškinius bei jų sampratą. Šią neišvengiamą tikrovę man 
teko paversti stipriąja savo darbo puse - knygoje dėstomas mintis 
daugiausia grindžiau pavyzdžiais bei aprašymais, 0 ne teori- 
niais argumentais. 

Su vaikais pirmąsyk tiesiogiai susidūriau Vienoje, mažoje 
Amerikiečių mokyklėlėje, kurioje dirbo Dorothy Burlingham 
ir Eva Rosentfeld; jos direktorius buvo Peteris Blosas. Praktinę 
savo veiklą pradėjau dirbdamas vaikų psichoanalitiku, o mano 
mokytojai šiuo laikotarpiu buvo Anna Freud ir Augustas Aich- 
hornas. Buvau baigęs Vienos psichoanalizės institutą. 

Pirmąją intelektinę patirtį šioje šalyje man suteikė Henry 
A. Murray ir jo bendradarbiai Harvardo psichologijos kliniko- 
je. Ne vienus metus turėjau nuostabią galimybę ilgai kalbėtis su 
antropologijos specialistais, visų pirma - su Gregory Batesonu, 
Ruth Benedict, Martinu Loebu ir Margaret Mead. Scudderis 

Mekeelis ir Alfredas Kroeberis mane įvedė į praktinės veiklos 
„lauką“. Būtent šie žmonės man daug padėjo, kai rašiau antrąją 
šios knygos dalį. Be to, neįstengčiau suminėti visų tų dalykų, 
už kuriuos esu dėkingas Margaret Mead. 

Palyginamasis mano požiūris į vaikystę rutuliojosi, kai pra- 
dėjau tiriamąjį darbą (pirmasis žmogus, paskatinęs mane jo 
imtis, buvo Lawrence'as K. Frankas). Josiaho Macy (jaunesnio- 
Jo) fondo suteikta stipendija suteikė man galimybę prisidėti 
prie vaikų neurozių (užuomazgos būsenos) tyrimo, tuomet 
vykusio Jeilio universitete (Medicinos fakulteto Psichiatrijos 
katedroje bei Žmonių santykių institute); gavęs Visuotinio 
švietimo tarybos (General Education Board) stipendiją, dalv- 
vavau ilgalaikiame Kalifornijos vaikų tyrime, kuriam vadovavo 
Jean Walker Macfarlane (Berklyje, Kalifornijos universitete, 
Vaikų gerovės institute). 


Šią knygą redagavo mano žmona Joan Erikson. 

Kai buvau bebaigiąs rankraštį, mane konsultavo Helen Meik- 
lejohn, taip pat Gregory Batesonas, Wilma Llovd, Gardneris ir 
Lois Murphy, Laurence'as Searsas ir Don MacKinnonas. Esu 
jiems už tai dėkingas. 

Knygoje sutiksite keletą pramanytų vardų: Semas, Ana ir 
Piteris, Jūrų pėstininkas, Džimas iš sijų genties ir šamanė Fani, 
Džina ir jos motina Meri ir kiti. Visi jie buvo mano pacientai 
bei žmonės, patys to nežinodami, tapę ryškiais elgesio „pa- 
vyzdžiais“, kurie ne vienus metus gyvavo mano atmintyje, il- 
gainiui pasidarė dar skaidresni, bendresni ir reikšmingesni. 
Turiu vilties, jog, pasakodamas apie šiuos žmones, perteikiau 
savo dėkingumą jiems, tapusiems šių aiškesnės minties paieškų 
dalininkais. 

Kai kurių Žinių man pateikė šie asmenys ir kolektyvai: dr. 
Frankas Fremontas-Smithas - Harvardo universitetas, Medicinos 
fakultetas, Neuropsichiatrijos katedra; dr. Felice Begg-Emery, 

dr. Marian Putnam ir Ruth Washburn - Jeilio universitetas, 
Medicinos fakultetas, Psichiatrijos katedra; dr. Mary Leitch — 
Southardo mokykla, Menningerio fondas; Wilma Lloyd - East 
Bay vaikų ligoninė, Vaikų raidos centras; dr. Emanuelis Wind- 
holzas - Veteranų reabilitacijos klinika, Mount Zion ligoninė; 
San Francisko valstybinės vidurinio lavinimo mokyklos, Pagal- 
bos vaikams klinika. 

Kai kurios šios knygos dalys yra pagrįstos šiais anksčiau 
spausdintais mano darbais: „Configurations in Play: Clinical 
Observations“ („Žaidimų konfigūracijos: klinikiniai stebėjimai“), 
Psychoanalytic Ouarterly; „Problems of Infancy and Early Child- 
hood“ („Kūdikystės ir ankstyvosios vaikystės problemos“), Cyc- 
lopaedia of Meduine, Etc., Second Revised Edition, Davis and 
Company; Studies in the Interpretation of Play: 1. Clinical Obser- 
vation of Play Disruption in Young Children (Žaidimo aiškinimo 
studijos: I. Klinikinis nutrūkusio mažų vaikų žaidimo stebėjimas), 
Generic Psychology Monographs; „Observations on Sioux Edu- 
cation“ („Pastabos sijų švietimo klausimu“), Journal of Psychology; 
„Hitler's Imagery and German Youth“ („Hitlerio vaizdiniai ir 
Vokietijos jaunimas“), Psychiatry; Observations on the Yurok: Child- 
hood and World Image (Pastabos apie jurokų gentį: vaikystė ur basau- 
levaizdis), University of California Publications in American 
Archaeology and Ethnology; „Childhood and Tradition in Two 
American Indian Tribes“ („Vaikystė ir dviejų Amerikos indėnų 
genčių tradicijos“), The Psychoanalytic Study of the Child, I, Inter- 
national Universities Press (peržiūrėtas ir pakartotinai išspaus- 
dintas žurnale Personality, redaktoriai Clyde'as Kluckhohnas ir 
Henry A. Murray; leid. Alfred A. Knopf); „Ego Development 
and Historical Change“ („Ego raida ir istoriniai pokyčiai“), 
The Psychoanalytic Study of the Child, II, International Universi- 
ties Press. 

Erikas Homburgeris Eriksonas 


Orinda, Kalifornija 


Vaikystė 1r 
visuomeninio 
gyvenimo 
modalumai 


Paciento ligos istorijos 


svarba ir santykinumas 


Kiekvienoje mokslo srityje iškyla visai paprastų, tačiau labai 
trikdančių klausimų, nes visi mėginimai juos nagrinėti baigia- 
si tuščiai, o daugelis mokslininkų nuolat pakliūva į keblią pa- 
dėtį. Psichopatologijos specialistams nuolat kildavo klausimų 
apie neurotinio sutrikimo buvimo vietą ir priežastį. Ar jis turi 
aiškią pradžią? Kur jis slypi - kūne ar sieloje, asmenyje ar vi- 
suomenėje, kurioje šis gyvena? 

Ištisus šimtmečius šias temas labai rimtai svarstė dvasinin- 
kai, jie bandė paaiškinti pamišimo kilmę: gal kaltas žmogų 
apsėdęs velnias, o gal - ūmus smegenų uždegimas. Tokia pa- 
prasta priešprieša mūsų dienomis jau atrodo pasenusi. Pasta- 
raisiais metais prieita prie išvados, kad neurozė vra psicho- ir 
somatinė, psicho- ir visuomeninė, taip pat /arpasmeninė. 

Dažniausiai diskusijos minėta tema atskleidžia, jog ir nau- 
jieji neurozės apibrėžimai - tai tik skirtingi kelių savarankiškų 
sąvokų — siela ir kūnas, individas ir grupė - deriniai. Vietoj 
„arba...arba“ dabar vartojame žodelį „ir“, tačiau tebesilaikome 
bent jau semantinės prielaidos, jog siela yra „kažkas“ kita nei 
kūnas, o visuomenė — „kažkas“ kita nei individas. 

Psichopatologija - medicinos kūdikis, o medicina atsira- 
do dėl to, kad žmonės siekė nustatyti ligos vietą ir priežastis. 
Mūsų mokymo įstaigos lieka ištikimos šiam siekiui, kuris ir 
kenčiantiems, ir skiriantiems pagalbos priemones teikia stulbi- 
nantį pasitikėjimą; įkvėptą mokslo tradicijų ir prestižo. Pato- 
gu laikytis nuomonės, jog neurozė yra liga, nes ji išties panaši 
į negalavimą. Juk neurozę dažnai lydi konkretūs nusiskundi- 
mai kūno sveikata, o tokiu atveju sugebame pasitelkti tinkamas 
pagalbos priemones (tiek individualiu, tiek epidemiologiniu 
lygmeniu). Šių priemonių dėka mūsų dienomis daugeliu ligų 
sergama kur kas rečiau, o nuo kai kurių ligų miršta mažiau 
žmonių. 

Vis dėlto ne viskas taip paprasta. Jei laikysimės nuomo- 
nės, jog neurozė yra liga, anksčiau ar vėliau susidursime su 
klausimu, kas yra liga. Taip ir neįgiję aiškesnės sampratos, kas 
yra neurozė, suvokiame dar ir tai, jog kai kurios paplitusios 
ligos — širdies ar skrandžio - įgyja visiškai naują reikšmę, jei 
tapatiname jas su neurozės simptomais ar bent jau laikome tam 
tikro pagrindinio sutrikimo požymiais, o ne periferiniais sutri- 
kimais pavienėse ligos apimtose kūno dalyse. 

Štai taip naujausioji „klinikinės“ priemonės reikšmė neti- 
kėtai tampa artima seniausiai jos reikšmei. „Klinikine“ prie- 
mone kadaise buvo vadinama dvasininko pareiga ligoniui, kai 
kūno kova, regis, artėdavo prie pabaigos ir reikėdavo išlydėti 
vienišą sielą, keliaujančią pas Kūrėją. Tiesą sakant, viduramžių 
istorijoje buvo metas, kai gydytojas privalėjo kviesti dvasininką, 

Jei nepavykdavo įveikti ligos per tam tikrą laiko tarpą. Buvo 
manoma, jog tokiu atveju negalavimas, kaip šiandien pasakv- 
tume, yra psichosomatinės prigimties. Žodis „klinikinis“ jau 
labai seniai nusivilko dvasininko apdarą, tačiau mūsų dienų 
patirtis vėl paryškina senąjį reikšmės atspalvį. Juk nesvarbu, 
kurią vietą, kaip ir kodėl neurozės kamuojamam žmogui sopa, 
Jis yra sužalotas į pačią šerdį (šią tvarkomą ar tvarkančiąją šerdį 
galime pavadinti skirtingai). Nors tokiam žmogui dar ir ne 
metas stoti mirties akivaizdoje, jis patiria stingdančią vienatvę, 
izoliaciją ir savo patirties sutrikimą, kurį vadiname neurotiniu 
nerimu. 

Kad ir kaip psichoterapeutas siektų prestižo, solidumo bei 
sėkmės pasitelkdamas biologinius ir fizinius atitikmenis, ta- 
čiau galiausiai jis vis tiek susidurs su žmogaus nerimu. Todėl 
prieš pradėdamas išsamiau kalbėti apie tokių atitikmenų taiky- 
mo galimvbes, jis turėtų aiškiai išdėstyti, kokiomis nuostatomis 
grindžia praktinę savo veiklą. 

Kaip tik dėl to šią knygą pradedame patologijos pavyzdžiu 
iš vaiko ligos istorijos. Nagrinėsime staigią sunkaus somatinio 
sutrikimo pradžią. Nesistengsime išskirti ir ilgiau tyrinėti vie- 
no kurio šio atvejo mechanizmo, bet atsitiktine tvarka apžvelg- 
sime įvairius šios ligos veiksnius ir pamėginsime konkrečiau 
nurodyti tokio sutrikimo sritį. 


1. Neurologinė mažo berniuko krizė: Semas 


Ankstų rytą viename mažame Šiaurės Kalifornijos mieste- 
lyje trejų metų mažylio mama pabudo nuo keistų garsų, sklin- 
dančių iš berniuko kambario. Atskubėjusi prie vaiko lovelės 
motina išvydo jį ištiktą siaubingo priepuolio. Šis priepuolis jai 
labai priminė miokardo infarktą, nuo kurio prieš penkias die- 
nas mirė berniuko močiutė. Ji iškvietė gydytoją, 0 šis nustatė 

epilepsijos priepuolį. Jis paskyrė berniukui raminamųjų vaistų 
ir išsiuntė berniuką į netoliese esančio rajono centrinę ligoninę. 
Ligoninės darbuotojai nesiėmė diagnozuoti ligos dėl jauno pa- 
ciento amžiaus ir vaistų poveikio prieš atvykstant į ligoninę. 
Po kelių dienų išleistas namo berniukas atrodė visiškai sveikas, 
visi neurologiniai refleksai buvo normalūs. 

"Tačiau po mėnesio, radęs kieme negyvą kurmį, mažasis Se- 
mas liguistai sunerimo. Jo motina stengėsi atsakyti į labai rimtus 
jo klausimus apie mirtį. Jis nenoriai susiruošė miegoti pareiš- 
kęs, jog motina, matyt, taip pat nieko apie tai nežino. Naktį jis 
suriko, vėmė, akys ir burna ėmė trūkčioti. Šį kartą pakviestas 
gydytojas suspėjo pamatyti priepuolio kulminaciją, kai stiprūs 
traukuliai apėmė visą dešinę berniuko kūno pusę. Ligoninės 
darbuotojai, kaip ir į namus atvykęs gydytojas, nustatė epilep- 
sijos priepuolį, jo kilmę aiškindami galimu kairiojo smegenų 
pusrutulio pažeidimu. 

Kai praėjus dviem mėnesiams berniukas atsitiktinai delne 
sutraiškė peteliškę, jį ištiko trečias priepuolis. Tada ligoninėje 
buvo įrašyta diagnozės pataisa: „Skatinantis veiksnys: psicho- 
loginis stimulas“. Kitaip tariant, dėl galimos smegenų patolo- 
gijos šis vaikas stokojo atsparumo traukulių protrūkiui, tačiau 
priepuolis prasidėdavo būtent nuo psichologinio stimulo - min- 
ties apie mirtį. Šiaip nei jo gimimo istorija, nei kūdikystės 
eiga, nei neurologinė būklė tarp priepuolių nesuteikė žinių 
apie konkrečią patologiją. Apskritai jo sveikata buvo puiki. Jis 
buvo gerai maitinamas, o encefalogramos duomenys tuo metu 
rodė tik tai, jog „epilepsijos tikimybė išlieka“. 

Koks gi buvo „psichologinis stimulas“? Akivaizdu, jog jis 
siejosi su mirtimi: negyvas kurmis, negyva peteliškė. Taip pat 
vertėtų prisiminti Semo motinos žodžius, jog pirmojo savo prie- 
puolio metu berniukas atrodė be galo panašus į mirštančią sa- 
vo močiutę. 

Štai keletas faktų apie močiutės mirtį. 

Prieš keletą mėnesių Semo tėvo motina pirmąsyk atvyko 
paviešėti į naujuosius šeimos namus X miestelyje. Namuose 
buvo jaučiama įtampa, trikdžiusi Semo motiną daug labiau, 
nei ji pati manė. Šis apsilankymas jai reiškė patikrinimą, ar ji 
gerai rūpinasi savo vyru ir vaiku. Kėlė rūpestį ir močiutės svei- 
kata. Tuomet mažasis berniukas mėgo paerzinti žmones, tad 
buvo įspėtas, jog močiutės širdis ne iš stipriųjų. Semas pažadė- 
jo tausoti močiutės sveikatą ir iš pradžių viskas klostėsi gerai. 
Vis dėlto motina vengė palikti juos vienu du, nes judrus ber- 
niukas negalėdavo ilgai išbūti ramus. Motinai atrodė, jog jis 
darosi vis labiau išbalęs ir įsitempęs. Vieną dieną motina va- 
landėlę paliko vaiką uošvės globai ir nepastebėta išėjo iš namų. 
Grįžusi ji rado senutę ant grindų, ištiktą miokardo infarkto. 
Vėliau močiutė papasakojo, kad berniukas užlipo ant kėdės ir 
nukrito žemyn. Buvo akivaizdu, jog erzindamas močiutę Se- 
mas tyčia darė tai, ką ji draudė. Močiutė gulėjo ligos patale 
keletą mėnesių, bet taip ir nepasveiko. Ji mirė likus keletui 
dienų iki pirmojo berniuko priepuolio. 

Išvada buvo visiškai aiški: gydytojų nustatytas „psicholo- 
ginis stimulas“ šiuo atveju siejosi su močiutės mirtimi. Tai 
patvirtino ir motina, prisiminusi vieną aplinkybę, kuri anks- 
čiau atrodė neverta dėmesio: tą vakarą, kurį vėliau kilo prie- 
puolis, ruošdamasis poilsiui berniukas sudėjo pagalves vieną 
ant kitos (taip darydavo jo močiutė, kad išvengtų kraujo sąsto- 
vio) ir nuėjo miegoti beveik sėdomis - visai kaip ir močiutė. 

Nors ir keista, motina norėjo, kad berniukas nesužinotų 
apie savo močiutės mirtį. Pirmąjį rytą po jos mirties motina 
pasakė, jog močiutė išvyko ilgon kelionėn į Sietlą. Jis pravirko 
ir paklausė: „Kodėl ji neatsisveikino su manimi?“ Jam buvo 
atsakyta, jog nelikę laiko. Kai iš namų nešė paslaptingą, di- 
džiulę dėžę, motina pasakė, jog į ją sudėtos močiutės knygos. 

Tačiau Semas nebuvo pastebėjęs močiutės nei atsivežant, nei 
skaitant tokios gausvbės knygų, be to, jis negalėjo suprasti, kam 
paskubomis suvažiavę giminaičiai lieja ašaras dėl knygų dėžės. 
Suprantama, abejojau, jog berniukas išties patikėjo visa šia is- 
torija, O ir pačią motiną glumino keletas mažojo erzintojo pa- 
stabų. Sykį ji paprašė Semą surasti kažkokį daiktą, bet vaikas, 
nepanorėjęs jo ieškoti, pašaipiai tarė: „Jis išvyko toliii, tolii — 
iki paties Sietlo“. Nors apskritai Semas buvo judrus vaikas, vė- 
liau lankydamas žaidimų grupę (tai įėjo į jo gydymo planą) jis 
paprastai užsisvajodavo ir susikaupęs vieną po kitos statė įvai- 
riausias pailgas dėžes, o jų visų dangčius kruopščiai pritvirtin- 
davo. Tuokart berniuko keliami klausimai patvirtino nuojautą, 
Jog jis mėgina įsivaizduoti, ką reiškia būti uždarytam pailgoje 
dėžėje. Vis dėlto jis nesutiko išklausyti pavėluoto motinos (da- 
bar jau beveik maldaujančios jos paklausyti) paaiškinimo, jog 
Iš tiesų močiutė mirė. „Tu meluoji, - tarė jis. - Ji yra Sietle ir 
mes dar susitiksime.“ 

Tai, ką lig šiol apie berniuką pasakojome, pakankamai ge- 
rai atskleidžia, jog Semas - gana įnoringas, judrus ir ne pagal 
amžių sumanus berniukas, tad ne taip jau paprasta jį apgauti. 
Ambicingi tėvai kūrė savo sūnui sėkmingus planus: turėdamas 
tokią galvą jis galėtų stoti į koledžą ar medicinos mokyklą, o 
galbūt studijuoti teisę. Jie kaip įmanydami skatino berniuko 
amžiui neįprasto sumanumo bei smalsumo raišką. Semas vi- 
suomet buvo užsispyręs, nuo pirmųjų savo gyvenimo dienų 
nelinkęs sutikti su atsakiusiuoju „ne“ arba „galbūt“. Jei tik 
sugebėdavo pasiekti, jis tuoj pat trenkdavo. Ten, kur jis gimė ir 
iš pradžių augo, toks polinkis visai galėjo praversti. Kaimvnys- 
tėje gyveno įvairių tautybių žmonės, tad tikėtina, jog berniukas 
gana anksti patyrė, kaip svarbu išmokti suduoti pirmam - dėl 
visa ko. Tačiau dabar jie, vienintelė žydų šeima, gyveno nedide- 
liame, bet klestinčiame miestelyje. Jiems teko mažąjį berniuką 

perspėti, kad nemuštų vaikų, nevargintų damų pernelyg daž- 
nais klausimais ir, dėl Dievo, taip pat dėl naudos, gražiai elg- 
tųsi su kitų tautų žmonėmis. Ankstesnėje aplinkoje berniukas 
buvo skatinamas siekti idealaus įvaizdžio - būti šauniu vyruku 
(kieme) ir sumaniu berniuku (namuose). Vėliau jam teko už- 
duotis nedelsiant tapti žmogiuku, apie kurį kitų tautybių vidu- 
rinės klasės atstovai kalbėtų: „Iai mielas mažas berniukas, nors 
ir žydas“. Semas labai išradingai atliko šią užduotį, pritaikęs 
savo agresyvumą mažo sąmojingo erzintojo vaidmeniui. 

Taigi „psichologinis stimulas“ įgyja ir daugiau matmenų. 
Visų pirma Semas visuomet buvo dirglus ir agresyvus vaikas. 
Kitų žmonių siekis berniuką suvaržyti jį erzino, 0 jo paties pa- 
stangos susilaikyti kėlė didžiulę įtampą. Šias berniuko savybes 
galėtume pavadinti „konstituciniu nebakantumu“ . Žodis „konsti- 
tucinis“ šioje vietoje reiškia tik tai, jog vaikui būdingo nepakan- 
tumo negalime susieti su jokiu ankstesniu įvykiu; berniukas 
visuomet toks buvo. Tik reikėtų pridurti, kad jis niekuomet 
nepykdavo ilgai, buvo švelnus, be to, nepaprastai energingas ir 
gyvas. Dėl šių bruožų jam prigijo pikta nelinkinčio išdaigi- 
ninko vaidmuo. Vis dėlto maždaug tuomet, kai šeima laukė 
atvykstant močiutės, berniuko nuotaika kažkodėl subjuro. Jis 
smarkiai, net iki kraujo, sumušė kitą vaiką. Kilo grėsmė būti 
atstumtiems. Semui, judriam ekstravertui, teko „kalėti namuose 
ir būti su močiute, 0ją erzinti tėvai buvo uždraudę. 

Ar berniuko agresyvumas buvo epileptinės jo konstitucijos 
bruožas? Šito aš nežinau. Jo judrumas nebuvo nei karštligiš- 
kas, nei beprotiškas. Tikra yra tai, jog visi trys pirmieji, stip- 
riausi priepuoliai siejosi su mintimis apie mirtį, o du vėlesni 
ištiko išsiskyrus iš pradžių su vienu, o vėliau - su kitu terapeu- 
tu. Taip pat tiesa, kad daug dažnesni silpni priepuoliai (jų 
metu berniuko žvilgsnis tapdavo negyvas, jis springdavo, alpda- 
vo, oatsitokėjęs tuojau pat sunerimęs klausdavo: „Kas nutiko?) 

paprastai kildavo tuojau pat po staigių, agresyvių berniuko po- 
elgių ar žodžių. Kartais jis sviesdavo į praeivį akmenį, kitąsyk 
tardavo: „Dievas vra niekšas“ arba „Visas pasaulis pilnas niek- 
šų“, o savo motinai: „Tu- pamotė“. Gal berniukas jautė poreikį 
atgailauti už šiuos primityvios agresijos protrūkius ir priepuo- 
liai buvo būdas tai padaryti, o galbūt šiais ūmiais veiksmais 
vaikas norėjo žūtbūt išsikrauti, nujausdamas artėjant priepuolį. 

Išanalizavęs gydytojo surašytą ligos istoriją ir išklausęs mo- 
tinos pasakojimo, ėmiausi gydyti berniuką, kai nuo jo ligos 
pradžios buvo praėję maždaug dveji metai. Netrukus buvau 
vieno nestipraus jo priepuolio liudytojas. Mudu žaidėme do- 
mino, 0 aš, norėdamas įvertinti jo atsparumą, stengiausi (nors 
tai nebuvo paprasta), kad jis nuolat pralaimėtų. Berniukas la- 
bai išbalo ir visas jo žvalumas išblėso. Staiga jis atsistojo, čiupo 
guminę lėlę ir kirto man per veidą. Smūgis buvo stiprus. Tuo- 
met jo žvilgsnis tapo bereikšmis, jis paspringo ir atrodė, jog 
tuojau pradės vemti, vos neparado sąmonės. Atsigavęs priki- 
musiu balsu primygtinai pasakė „tęskime“ ir surinko į vieną 
vietą domino kaladėles, nes buvo jas išvartęs. Statydami erd- 
vines figūras vaikai yra linkę išreikšti visa, ko nesugeba arba 
nedrįsta išsakyti. Skubiai perstumdęs kaladėles, Semas iš jų 
sudėjo pailgą, stačiakampę konfigūraciją - didelių dėžių, 
kokias mėgo vaikų darželyje, miniatiūrą. Visos domino ka- 
ladėlės žvelgė į vidų. Atsigavęs jis suprato ką padaręs ir vos 
pastebimai nusišypsojo. 

Jaučiau, jog jis buvo pasirengęs išgirsti, ką man pavyko 
suprasti. 

Aš tariau: 

— Norėdamas pamatyti savo kaladėlių taškelius, tu turėtum 
atsidurti šioje mažoje dėžutėje, lyg numirėlis karste. 

Jis sušnibždėjo: 

— Taip. 

— Greičiausiai tai reiškia tavo būgštavimus, jog už tai, kad 
smogei man, tavęs laukia mirtis. 

Sulaikęs kvapą Semas paklausė: 

— Ar laukia? 

— Žinoma, ne. Tačiau, kai karste išnešė močiutę, tu tikriau- 
siai pamanei esąs kaltas dėl jos mirties, todėl ir pats nusipelnęs 
mirti. Štai kodėl darželyje tu statei tas dideles dėžes - lygiai 
tokias, kaip štai ši maža dėžutė, kurią šiandien sudėliojai. Iš 
tiesų kaskart, kilus priepuoliui, tu turbūt manydavai, jog netru- 
kus mirsi. 

— Taip, - lyg ir susidrovėjęs atsakė jis, nes iš tiesų niekuo- 
met nebuvo man prisipažinęs, jog matė savo senelės karstą ir 
žinojo senelę mirus. 

Gali kilti mintis, jog visa tai prasimanymas. Vis dėlto tuo 
pat metu dirbau ir su berniuko motina, norėdamas suvokti jos 
vaidmenį šioje istorijoje. Apie tai verta išsamiau pakalbėti, nes 
kiekvienas „psichologinis stimulas“ mažo vaiko gyvenime (kad 
ir kaip giliai jis slypėtų) yra svarbiausio neurotinio motinos 
konflikto atitikmuo. Ir tikrųjų motina prisiminė (nors ir teko 
įveikti nemažą emocinį pasipriešinimą) vieną tai patvirtinančią 
aplinkybę. Tuo metu, kai motina įtemptai ruošėsi vyro motinos 
viešnagei, Semas metė jai į veidą lėlę. „Iyčia“ ar ne, tačiau 
vaikas nusitaikė pernelyg taikliai: išklibo vienas priekinis mo- 
tinos dantis. Priekinis dantis — dėl daugelio priežasčių yra 
brangus turtas. Motina čia pat berniukui atsilygino smūgiu — 
stipresniu ir piktesniu nei bet kada anksčiau. Ji nepareikala- 
vo danties už dantį, tačiau toks atsakas apstulbino ir Semą, ir 
pačią motiną — ji nė nemanė turinti tiek įniršio. 

O galbūt Semas tai pajuto anksčiau nei pati motina? Šis 
klausimas yra svarbiausias. Esu įsitikinęs, jog berniuko nepa- 
kantumas agresijai ilgainiui stiprėjo dėl visa apimančios smurto 
nuojautos, lydinčios jo šeimą. Tai pagrindžia asmeninį vaiko 

konfliktą ir jį pranoksta. Šių vaikų, kurių pirmtakai kitados 
išvengė gyvenimo getuose ir pogromų, aplinką yra persmelkęs 
ypatingo žydų likimo pykčio ir prievartos aplinkoje problema. 
Visų pirma tai prasidėjo nuo Dievo, galingo, įniršusio ir kerš- 
tingo, kartu skaudžiai susirūpinusio, bei jo įstatymų, kuriuos iš 
kartos į kartą jis perdavė patriarchų - pradedant Mozės, bai- 
giant šio berniuko senelių — lūpomis. Galiausiai išrinktoji, 
tačiau po pasaulį pasklidusi žydų tauta tapo beginklė ir nepa- 
jėgi gintis nuo nuolatos potencialiai grėsmingų kitataučių. Ap- 
sigyvenusi viena kitataučių miestelyje, Semo šeima metė iššūkį 
žydų likimui. Vis dėlto tautos likimas tebeslypėjo vidinėje šių 
žmonių tikrovėje, nors aplink gyvenantys kitataučiai savo elge- 
siu ir nepažeidė naujo, kad ir trapaus, jų saugumo. 

Svarbu pridurti, jog su šiuo tėvų konfliktu su protėviais ir 
kaimynais mūsų pacientas susidūrė jam pačiu nepalankiausiu 
metu. Juk jis išgyveno brandos tarpsnį, kai vaikai paprastai 
nemėgsta suvaržymų. Turiu minty sparčiai augantį judesių vik- 
rumą, stiprėjantį siekį pažinti ir sadizmo požymių turintį 
infantilųjį vyriškumą, dažniausiai pastebimą trečiaisiais ir ket- 
virtaisiais vaiko gyvenimo metais. Pastarasis gali reikštis įvai- 
riai — tai priklauso nuo papročių bei individo temperamento. 
Neabejotina, jog šiuo atžvilgiu, kaip ir kitais, mūsų pacientas 
buvo per anksti subrendęs. Šiuo amžiaus tarpsniu kiekvienam 
vaikui sunku pakęsti, kai varžoma jo judesių laisvė ar noras be 
paliovos klausinėti. Sparčiai ryškėja vaiko iniciatyva (ir veiksmo, 
ir vaizduotės plotmėje), todėl šiuo tarpsniu jis labai jautrus 
džiunglių įstatymui. O Semas tik per plauką išvengė bausmės 
„dantis už dantį“. Šiuo gyvenimo laikotarpiu berniukas dažnai 
įsivaizduoja esąs milžinas, nes bijo milžinų ir puikiai supran- 
ta, jog batai, kuriais jis vaizduotėje avi, jo kojoms yra pernelyg 
dideli. Be to, per daug ankstyva branda visuomet reiškia tam 
tikrą izoliaciją ir nerimą dėl prarastos pusiausvyros. Taigi Semui 

ir taip stigo pakantumo tėvų nerimui, o atvykus jo močiutei 
prie socialinių bei ekonominių kasdienos rūpesčių prisidėjo ir 
giliau slypintys protėvių konfliktai. 

Štai toks pirmasis žmogaus krizės „egzempliorius“. Netru- 
kus ir vėl analizuosime šį pavyzdį, bet prieš tai norėčiau trum- 
pai papasakoti apie pačią gydymo procedūrą. Siekėme derinti 
pediatro ir psichoanalitiko veiksmus. Kai psichoanalizės meto- 
du nustatėme, kokiomis aplinkybėmis emocinis vaiko atsparu- 
mas vra silpniausias ir kaip galima jį stabilizuoti, raminamųjų 
dozės palaipsniui buvo mažinamos. Stimulus, pažeidžiančius 
emocinį vaiko atsparumą, aptarėme ne tik su pačiu Semu, bet 
1r su jo tėvu bei motina, kad ir jie galėtų apmąstyti savo vaid- 
menį vaiko ligos istorijoje, suvoktų, kaip elgtis, kol ypač grei- 
tai bręstantis vaikas juos pranoks gebėjimu suprasti tiek save 
patį, tiek ir tėvus. 

Vieną popietę, netrukus po nutikimo, kai man buvo smogta 
į veidą, mažasis mūsų pacientas priėjo prie motinos, prigulu- 
sios ant sofos. Uždėjęs ranką ant mamos krūtinės jis tarė: 

— "Tik labai blogam berniukui kiltų noras šokinėti ant savo 
mamvtės ir ją mindyti - tik labai blogas berniukas norėtų ši- 
taip pasielgti. Ar ne tiesa, mamyte? 

Motina nusijuokė ir atsakė šiais, o gal panašiais žodžiais: 

— Galiu lažintis, jog kaip tik dabar tu šito norėtum. Ma- 
nau, ir visai geras berniukas galėtų pamanyti, jog jam norisi 
taip pasielgti, tačiau jis suprastų, kad iš tiesų jis visai to nenori. 

"Tokius žodžius ištarti sunku ir ne tiek jau svarbu, kaip jie 
sudėlioti. Reikšmingiausia yra atsakymo nuotaika ir išvada, 
jog to paties galima norėti ir vienaip, ir kitaip, o apie skirtu- 
mą, suvoktą stebint pačiam save, galima pasakyti aplinkiniams. 

— Taip, bet aš taip nedarysiu, - pasakė berniukas ir pridū- 
rė: - Ponas Eriksonas visuomet paklausia, kodėl mėtau daik- 
tus, ir viską sugadina. 

O tada skubiai tarė: 

— Šįvakar nebus jokių scenų, mamyte. 

Taigi berniukas išmoko dalytis savistabos rezultatais su pa- 
čia motina (ant jos Semas dažniausiai ir niršdavo) ir, norėda- 
mas geriau suvokti vieną ar kitą reiškinį, kviestis ją pagalbon. 
Išugdyti tokį bendradarbiavimą buvo ypač svarbu, nes berniu- 
kas, vos suvokęs dažniausiai menkai tejuntamus somatinius prie- 
puolio požymius, galėjo įspėti motiną, O ir save patį, jog artinasi 
toji keista kosminė rūstybė. Motina nedelsdama kreipdavosi į 
vaikų gydytoją, puikiai išmanantį Semo padėtį ir visuomet 
pasirengusį jiems padėti. Tuomet jis skirdavo vieną ar kitą pre- 
vencijos priemonę. Taip pavyko pasiekti, kad silpnieji priepuo- 
liai taptų retai pasikartojančiais, trumpalaikiais reiškiniais, o 
berniukas pamažu išmoktų juos įveikti, patirdamas kuo mažiau 
Jaudulio. Stiprūs priepuoliai daugiau nesikartojo. 

Šią akimirką skaitytojas gali pagrįstai paprieštarauti, jog 
tokie mažo vaiko priepuoliai galėjo baigtis ir savaime, netai- 
kant tokių sudėtingų priemonių. Gali būti. Mes netvirtiname 
psichoanalizės būdu išgvdę epilepsiją. Mūsų pretenzijos ma- 
žesnės, tačiau tam tikra prasme siekiame kur kas daugiau. 

Mes tyrinėjome „psichologinį stimulą“, kuris tam tikru pa- 
ciento gyvenimo tarpsniu padėjo atskleisti esant slypinčią epi- 
lepsijos priepuolių galimybę. Tiriamajam mūsų darbui būdinga 
tai, jog, padėję pacientui aiškiau suvokti savo padėtį, mes ir 
patys įgyjame naujų žinių. Šios žinios, tapusios paciento gyve- 
nimo dalimi, savo ruožtu jį gydo. Kad ir koks būtų paciento 
amžius, prisideriname prie jo sugebėjimų save analizuoti, su- 
prasti ir planuoti tolesnį savo gyvenimą. Taip elgdamiesi patys 
gydome arba pagreitiname savaiminį gijimą — tai nemažas indė- 
lis, pasvarsčius, kokią žalą daro vien tai, kad šios neurologinės 
audros nuolat kartojasi. Nors ir neteigiame išgydę epilepsiją, vis 
delto tikimės, jog, gydymo eigoje ištyrinėję vieną vaiko istorijos 

segmentą, visai jo šeimai padėjome suprasti, kad skaudus jų 
išgyvenimas — tai ne tik vidinė, bet ir istorinė jų šeimos krizė. 
Juk jei sergantis individas vienaip ar kitaip reaguoja į užslėp- 
tas šalia esančių jam svarbių žmonių krizes, psichosomatinė jo 
krizė visuomet prilygsta emocinei krizei. 

Būkime tikri, jog tai neturi nieko bendra su kaltės dėl su- 
trikimo prisiėmimu sau arba jos priskyrimu kitam. Tikra yra 
tai, jog ir motinos polinkis kaltinti save dėl to vieno pliaukšte- 
lėjimo, tariamai galėjusio pažeisti vaiko smegenis, yra svarbi 
mūsų ieškoto „psichologinio stimulo“ dalis, nes ji augino ir 
palaikė visuotinę smurto baimę, būdingą šeimos istorijai. Mo- 
tinos būgštavimai, jog ji galėjusi sūnui pakenkti, labiausiai 
papildė bei emociškai sustiprino tai, kas, galutinėmis mūsų 
išvadomis, yra išties svarbiausias patogeninis veiksnys, „psi- 
chologinis stimulas“ (Semo gydytojai norėjo, kad mes išsiaiš- 
kintume, koks jis yra) — berniuko baimė, kad ir jo motina taip 
pat gali numirti nuo jo smūgio, išklibinusio dantų, ar šiaip dėl 
sadistinių jo veiksmų bei troškimų. 

Ne, priekaištai čia niekuo nepadės. Žmogus, Jaučiantis kaltę, 
visuomet nesąmoningai siekia atlyginti padarytą žalą, o toks 
kaltės pojūčiu grįstas atlygis dažniausiai padaro dar daugiau 
žalos. Tad kuo šios istorijos analizė galėtų būti naudinga mūsų 
pacientui ir jo šeimai? Norėtųsi palinkėti, kad jie įstengtų nuo- 
lankiau priimti mūsų būtį lemiančius procesus bei išgyventi 
Juos kukliai ir oriai. Kokie gi šie procesai? 


Pats šio atvejo pobūdis kviečia pradėti nuo organizme vyks- 
tančių procesų. Šiame darbe laikysimės nuostatos, jog organiz- 
mas yra procesas, o ne daiktas, nes šiuo atveju mums rūpi ne 
vienas ar kitas patologinis veiksnys, kurį galima nustatyti atli- 
kus pjūvį, bet homeostatinės gyvo organizmo savybės. Mūsų 
paciento somatinio sutrikimo požymiai - tipas ir stiprumas — 

gali reikšti, jog egzistuoja somatinis - anatominės, toksinės ar 
kitos kilmės - smegenis dirginantis veiksnys. Nors smegenų 
pažeidimas nebuvo nustatytas, vis dėlto derėtų pasvarstyti, ko- 
kių sunkumų vaikui tektų patirti, jeigu jos būtų pažeistos. Net 
Jei pavyktų nustatyti smegenų veiklą trikdantį veiksnį, tai būtų 
tik potenciali, nors ir būtina, konvulsijų sąlyga. Šio veiksnio 
negalėtume laikyti konvulsijų priežastimi, nes tikėtina, jog gana 
daug individų turi panašų smegenų pažeidimą, bet nugyvena 
gyvenimą nepatyrę nė vieno priepuolio. Taigi smegenų pažei- 
dimas tik palengvintų įtampos (kad ir kokia būtų jos kilmė) 
iškrovą konvulsijų proveržiu. Be to, tai būtų nuolatinis ženklas, 
primenantis apie vidinio pavojaus vietą, apie atsparumo įtam- 
pai stoką. Galima sakyti, kad toks vidinis pavojus silpnina vai- 
ko atsparumą išorės pavojams, ypač tiems, kuriuos įžvelgia jo 
tėvai, kurie juos erzina ir kelia jiems nerimą. Nors kaip tik dėl 
vidinio pavojaus jam labiausiai reikia tėvų apsaugos. Taigi ar 
smegenų pakitimas vra berniuko temperamento bruožų - kan- 
trumo stokos ir perdėto dirglumo priežastis, ar pats Semo dir- 
glumas (pastarasis buvo būdingas ir jo giminaičiams, o Semas 
su šiuo jų bruožu jau buvo susidūręs) lėmė tai, kad smegenų 
pažeidimas jo gyvenime buvo reikšmingesnis nei turinčių pa- 
našų sutrikimą kitokio būdo, kitos tautybės berniukų gvveni- 
me: Tai vienas tų sudėtingų klausimų, į kurį nėra atsakymo. 

Galima pasakyti tik tiek, jog krizės metu Semo „konstituci- 
ja ,temperamentas bei raidos tarpsnis turėjo tam tikrų bendrų 
bruožų, o jų susiliejimas lėmė berniuko nepakantumą judesių 
ir agresyvios saviraiškos suvaržymams. 

Be to, fizinės ir protinės berniuko veiklos poreikiai buvo 
ne vien fiziologinės prigimties. Šie poreikiai atliko svarbų vaid- 
menį jo asmenybės raidoje ir turėjo gynybinę paskirtį. Pavo- 
jaus akivaizdoje Semas pasitelkdavo vadinamąjį „priešfobinį“ 
gynybos mechanizmą: apimtas baimės jis puldavo pats, o 

susidūręs su žinia, kurios kiti vengtų būgštaudami, jog ši juos 
nuliūdins, Semas trokšdavo sužinoti kuo daugiau ir užsispyręs 
klausinėdavo. Ši gynyba savo ruožtu puikiai derėjo prie ankstes- 
nės berniuko aplinkos, kuri Semu labiausiai gėrėdavosi tuomet, 
kai jis būdavo atkakliausias ir sumaniausias. Taigi, pradėdami 
kalbėti apie kitoje žmogaus plotmėje vykstantį procesą, turime 
pasakyti, jog daugelis savybių, kurias iš pradžių priskyrėme 
fizi0loginei ir protinei berniuko prigimčiai, iš tiesų priklauso 
ir antrajam ego sandaros procesui - procesui, kurio eigoje indi- 
vido ego tvarko jo patyrimą. Išsamiau aptarsime, kaip šis centri- 
nis procesas saugo Žmogaus išgyvenimų darną bei savitumą ir 
parengia žmogų sukrėtimams, gresiantiems dėl tam tikrų ne- 
sklandumų organizme ar aplinkoje. Šio proceso dėka žmogus 
numato vidaus ir išorės pavojus ir derina savo gabumus bei 
socialines galimybes. 

Taigi šis procesas žmogui garantuoja darnaus asmenybės 
tapsmo ir tapatybės pojūtį: ką reiškia būti savimi, gerai jaustis 
ir tapti vis panašesniam į būtybę, kurią jame įžvelgia kiti gero 
linkintys žmonės. Akivaizdu, jog mažasis mūsų berniukas sie- 
kė tapti sumaniu erzintoju ir klausinėtoju. Iš pradžių jis patyrė, 
Jog šis vaidmuo parankus iškilus pavojui. Vėliau berniukas įsi- 
tikino, kad tokia laikysena ir pati kursto pavojus. Jau aptarė- 
me, kaip dėl tam tikrų įvykių kaimynystėje ir pačioje berniuko 
šeimoje laikinai krito šios laikysenos (0 ji tinkamai ruošė ber- 
niuką suaugusio žydų intelektualo vaidmeniui) vertė. Nuvertė- 
jus pasirinktam vaidmeniui pakriko ir visa berniuko gynybos 
sistema: kai „priešfobinio ginklo“ savininkas negali pulti, jis 
pats tampa atviras puolimui — tikisi jo ir jį net provokuoja. 
Semo atveju „puolimo“ prigimtis buvo somatinė. 

Beje, „vaidmenys“ priklauso trečiajam visuomenės sanda- 
ros procesui. Visą gyvenimą, nuo pirmojo judesio įsčiose iki 
paskutinio atodūsio, žmogus priklauso geografinį ar istorinį 

vientisumą turinčioms grupėms: šeimai, visuomenės sluoksniui, 
bendruomenei, tautai. Taigi žmogus visą laiką yra organizmas, 
eg0 ir visuomenės narys, jis dalyvauja visuose trijuose sandaros 
procesuose. Jo organizmui tenka pakelti skausmą ir įtampą, 
eg0 - patirti nerimą, o kaip visuomenės narys žmogus yra jaut- 
rus panikai, kylančiai jo grupėje. 

Atėjo metas išdėstyti pirmąsias klinikinio mūsų darbo prie- 
laidas. Akivaizdu, jog nerimą visuomet lydi kūno įtampa, tačiau 
turime suprasti ir tai, jog individo nerimas visada atspindi giliai 
slypintį rūpestį, būdingą jo šeimai ir artimiesiems. Ėmęsis (nors 
1r slapta) vaidmens, kurį kiti mano esant ypač atstumiantį, in- 
dividas jaučiasi nustumtas ir atskirtas nuo kolektyvinės galios 
šaltinių. Toks vaidmuo gali būti įvardytas girtuoklio, žudiko, 
bailio, mulkio ar kitu šnekamosios kalbos pavadinimu, indivi- 
do grupės nariams reiškiančiu nevisavertiškumą. Semo atveju 
močiutės mirtis tik patvirtino tai, ką jam buvo leidę suprasti 
kitataučiai vaikai (veikiau jų tėvai): jis yra neapsakomai blogas 
berniukas. Už viso to slypėjo ir tiesa, jog jis yra kitoks, jog jis — 
žydas. Kaimynai šio fakto anaiptol nepabrėžė (bent jau kaip 
išskirtinio ar svarbiausio), tačiau jo paties tėvai nuolat primin- 
davo, kad žydukui reikia būti ypač geram, kad netaptų ypač 
blogas. Iokiomis aplinkybėmis, siekdami tinkamai įvertinti vi- 
sus svarbius faktus, turėtume patyrinėti praeities istoriją. Mažų 
mažiausiai derėtų peržvelgti, kaip klostėsi šeimos likimas - iš 
pagrindinės Amerikos miesto gatvės (kur jie dabar gyvena) ke- 
liaujant atgal į getą tolimoje rytų Rusijos provincijoje bei atku- 
riant visus žiaurius didžiosios diasporos įvykius. 

Mes analizuojame tris procesus - kūniškąjį, 4g0 procesą ir 
visuomeninį procesą. Mokslo istorijoje jais domėjosi trijų at- 
skirų mokslo šakų - biologijos, psichologijos ir socialinių mokslų 
— atstovai. Jie visi tyrė, ką galėjo išskirti, apskaičiuoti ir ana- 
lizuoti: pavienius organizmus, individų psichiką, visuomeninius 

darinius. Taip įgytas pažinimas apima faktus ir skaičius, padėtį 
ir priežastis. Kyla ir ginčų, kuriam iš trijų procesų priskirtinas 
vienas ar kitas reiškinys. Mūsų mąstymas paklūsta šiai trinarei 
struktūrai, nes vien dėl išradingų priemonių, kuriomis naudo- 
jasi minėtų sričių specialistai, mes apskritai šį tą žinome. Deja, 
šias žinias riboja aplinkybės, kuriomis jos buvo gautos: žinios 
apie organizmą gaunamos per operaciją arba skrodimą; siekiant 
pažinti protą šis paklūsta eksperimento ar apklausos tvarkai; 
socialiniai dariniai tyrimo metu išskaidomi statistikos lentelė- 
se. Visais šiais atvejais tiriamas reiškinys netenka daugelio at- 
spalvių, nes jį analizuojantys mokslo šakos atstovai atsisako 
gilintis į platesnes jo aplinkybes, kad būtų paprasčiau išskirti 
vieną ar kitą nagrinėjamo reiškinio segmentą, atitinkantį jų 
pačių turimas tyrimo priemones ar sąvokas. 

Praktinio mūsų darbo uždaviniai bei šališkumas vra kitokio 
pobūdžio. Tyrinėdami pavienių žmonių krizes mes ir patys kaip 
terapeutai į jas įsitraukiame. Tokiomis aplinkybėmis suvokiame, 
Jog trys aukščiau aptarti procesai yra trys to paties proceso — 
žmogaus gyvenimo (abu žodžiai lygiai svarūs) - aspektai. Taigi 
kūno įtampa, individo nerimas ir grupinė panika — tai tik 
įvairios Žmogaus nerimo apraiškos, paklūstančios skirtingiems 
tyrimo metodams. Rengiantis psichoterapeuto veiklai derėtų 
perprasti visus tris (aukščiau minėtų mokslo sričių) metodus — 
tai siekiamybė, prie kurios apčiuopomis bandėme artėti šioje 
knygoje aprašomais darbais. Peržiūrėdamas kiekvieną reikšmingą 
tvrinėtos ligos veiksnį įsitikini, kad pati vieno ar kito veiksnio 
reikšmė, kurią, regis, derėtų priskirti vienam iš trijų procesų, 
kartu priklauso nuo to veiksnio reikšmės kituose dviejuose proce- 
suose. Vieno proceso veiksnys tampa reikšmingas tuomet, kai 
suteikia svarbos kitų procesų veiksniams, 0 šie savo ruožtu 
pabrėžia jo paties aktualumą. Tikiuosi, jog ilgainiui rasime tin- 
kamesnių žodžių, nusakančių tokį žmogaus būties santykinumą.. 

Taigi nežinome krizės, kuri buvo pirmasis mūsų pavyzdys, 
„priežasčių“. Išsiaiškinome tik viena: įvyko tam tikrų nepakan- 
tumo apraiškų, slypėjusių visuose trijuose procesuose, susilieji- 
mas, ir jau žvelgdami atgal galime pasakyti šią krizę buvus ir 
suprantamą, ir tikėtiną. Tuo pagrįstos prielaidos mums nesu- 
teikia galimybės grįžti praeitin ir panaikinti priežastis. Jos tik 
padeda suvokti vientisą aplinkybių seką, kurioje pažymėtas lem- 
tingasis krizės įvykis, dabar jau metantis šešėlį, pridengiantį 
kiekvieną, regis, jį sukėlusį veiksnį. Katastrofa jau praeityje, o 
mums, gydantiesiems, reikia tik prisitaikyti prie jos paženklin- 
tų aplinkybių. Mes niekuomet nesužinosime, koks buvo ber- 
niuko gyvenimas iki krizės ir, tiesą sakant, nepatirsime, koks 
buvo šis gyvenimas prieš tai, kai ir mes tapome jo dalyviais. 
Štai tokiomis sąlygomis mes, psichoterapeutai, atliekame tiria- 
mąjį darbą. 

Kad turėtume su kuo palyginti jau turimas žinias ir siekda- 
mi jas patvirtinti, paanalizuosime dar vieną, šįkart suaugusio 
žmogaus, gyvenimo krizę. Negalia ir šiuo atveju reiškiasi kūno 
lygmeniu - pacientui nuolat smarkiai skauda galvą. Skausmo 
kilmė pagrįsta viena būtina suaugusiojo pareiga visuomenei — 
dalyvavimu kare. 


2. Kovos krizė jūrų pėstininko gyvenime 


Jaunas mokytojas, neseniai pradėjęs ketvirtąją savo amžiaus 
dešimtį, buvo atleistas iš ginkluotųjų pajėgų dėl „psichoneuro- 
loginio sutrikimo“. Ligos simptomai, visų pirma nepakeliamas 
galvos skausmas, neatlėgo ir tuomet, kai jis ėmėsi pirmojo tai- 
kaus darbo. Veteranų ligoninėje paklaustas, kaip visa tai prasi- 
dėjo, jis papasakojo savo istoriją. Būrys jūrų pėstininkų, ką tik 
išsilaipinusių į krantą, gulėjo Ramiojo vandenyno pakrantės 
placdarme. Juos gaubė aklina tamsa, netoliese - priešo ug- 

nis. Kitados jie buvo atkaklūs ir smarkūs vyrai, bendromis 
Jėgomis galintys nugalėti visus sunkumus, ir elgėsi taip, lyg 
vis dar tokie būtų. Visuomet juto galį pasikliauti štabo kari- 
ninkais, tikėjosi, kad jie atšauks juos jau po pirmos atakos, o 
iškovotas pozicijas paliks ginti vien pėstininkus. Vyrai buvo 
nepratę be kovos nuleisti rankas - tai nesiderino su vyraujan- 
čiomis būrio nuotaikomis. Vis dėlto šiame kare tai įvyko, tad 
Jiems teko ištverti ne tik siaubingą, nežinia iš kur sklindančią 
priešo ugnį, bet ir keistą pasibjaurėjimą, pyktį, sumišusį su 
baimės jausmu. 

Štai ir vėl šūviai. „Pagalbinė“ jūrų laivyno ugnis menkai 
tepadėjo. Kažkas, regis, ir vėl klostėsi ne taip. O jei karininkai 
išties nusprendė juos paaukoti? 

Su šiais vyrais gulėjo ir mūsų pacientas. Tada jam vargu ar 
būtų kilusi mintis, jog kada nors pats atsidurs paciento padėtų. 
Beje, jis buvo karys sanitaras. Jo, pagal paprot beginklio, re- 
gis, negalėjo paliesti pamažu kvlanti vyrų įniršio ir panikos 
banga. Atrodė, jog ši banga jo neįveiks. Priklausvdamas sani- 
tarų būriui, jis jautėsi savo vietoje. Niurzgantys kareiviai jam 
tik priminė vaikus. Jis visuomet mėgo dirbti su vaikais ir, ap- 
linkinių manymu, lengvai rasdavo bendrą kalbą su užsispyru- 
siais vaikais. Tik jis pats nebuvo užsispyręs vaikas. Prasidėjus 
karui jis pasirinko sanitarų būrį, nes negalėjo prisiversti laikyti 
rankose ginklą. Šiaip ar taip, jis niekam nejautė neapykantos. 
(Kai jis pasakojo savo istoriją ir pakiliai kartojo šiuos žodžius, 
tapo aišku, jog šis žmogus buvo pernelyg geras bent jau jūrų 
pėstininkų būriui, nes visai negėrė, nerūkė ir netgi nesikeikė!) 
Šiomis sunkiomis kovos akimirkomis jis turėjo progą įrodyti, 
kad pats viską ištvers ir net sukaups jėgų pagelbėti šalia esan- 
tiems vaikinams - dabar ir kai jie baigs žiaurią savo užduotį. 
Jis laikėsi kuo arčiau sanitarų karininko —- panašaus į jį patį 
žmogaus, į kurį jis galėjo lygiuotis, kuriuo galėjo žavėtis. 

Mūsų karys sanitaras niekada gerai neprisiminė, kas toliau 
vyko tą naktį. Atmintv išliko tik pavieniai epizodai, 0 ir šie 
buvo panašesni į sapnus nei į tikrovę. Jis sakė, jog sanitarų 
būrio vyrams buvo įsakyta ne įrengti ligoninę, bet iškrauti 
ginklus, kad sanitarų būrio karininkas kažkodėl labai įpyko ir 
ėmė plūstis, kad vieną tos nakties akimirką kažkas įspraudė 
Jam į rankas automatą. Daugiau jis nieko nebeprisiminė. 

Rytą šis pacientas (tuomet jis jau buvo pacientas) pabudo 
greitosiomis įrengtoje ligoninėje. Tą naktį jis susirgo stipriu 
žarnyno uždegimu. Visą dieną buvo pusiau apsvaigęs nuo ra- 
minamųjų vaistų. Sutemus priešas puolė iš oro. Visi, kurie pa- 
Jėgė, ieškojo priedangos patys ir padėjo slėptis neįgaliesiems. 
Pacientas buvo prikaustytas prie lovos, negalėjo judėti ir - dar 
blogiau — negalėjo padėti kitiems. Šią akimirką jis pirmąsyk 
pajuto baimę - kaip ir daugelis kitų čia gulinčių drąsių vyrų, 
negalinčių pajudėti. 

Kitą dieną jį evakavo. Šūviams nutolus jis jautėsi ramiau. 
Bent taip jam atrodė, kol laive pirmą kartą patiekė valgyti. 
Metalinių valgyklos indų keliamas triukšmas lyg šūvių papliūpa 
pervėrė jo galvą. Jam atrodė, kad nuo šių garsų niekur nepasi- 
slėpsi. Kol kiti valgė, jis, negalėdamas ištverti triukšmo, lindėjo 
po antklode. 

Nuoto laiko dėl smarkių galvos skausmų jo gyvenimas tapo 
apgailėtinas. Skausmui šiek tiek atlėgus jis būdavo nervingas, 
nuolat baiminosi išgirsiąs metalo garsus ir įsiusdavo tai išgir- 
dęs. Žarnyno uždegimas (kas bebūtų jį sukėlę) buvo išgydytas, 
tačiau dėl nervingumo ir galvos skausmų jam teko grįžti į Jung- 
tines Valstijas ir pasitraukti iš ginkluotųjų pajėgų. 

Kaip kilo jo neurozė? Remiantis jo gydytojų diagnoze, tai — 
„karo neurozė . Fiziologiniu požiūriu galima uždegimu ir tok- 
siniu vaistų poveikiu paaiškinti pirmąjį jo galvos skausmą, 
tačiau tik pirmąjį. 

Šią akimirką norėtume iškelti vieną su galvos skausmu lyg 
ir nesusijusį klausimą: kodėl šis vyras buvo toks geras žmogus? 
Juk net dabar, sunkiomis pokario sąlygomis, jam, regis, buvo 
sunku žodžiais nusakyti ir išlieti savo pyktį. Be to, šis žmogus 
manė, kad pikti sanitarų karininko keiksmai (tą lemtingą nak- 
tį) pastūmėjo jį į neviltį ir tapo jo nerimo priežastimi. Tik ko- 
dėl jį, tokį gerą žmogų, taip sukrėtė kito pyktis? 

Prašiau, kad jis pamėgintų įveikti pasibjaurėjimą pykčiu 
ir, mintyse peržvelgęs keletą dienų iki mūsų susitikimo, sumi- 
nėtų man bent kiek jį suerzinusius dalykus. Jis paminėjo auto- 
busų vibravimą, skardžius balsus (pavyzdžiui, vaikų balsai jo 
darbe), cypiančias padangas, prisiminimus apie skruzdžių ir 
driežų knibždėlyną apkasuose, prastą jūrų laivyno maistą, 
gana arti sprogusią bombą, įtarius žmones, vagilius, aukštas 
skrybėles, išpuikusius žmones, „kad ir kokios rasės ar spalvos 
jie būtų, kad ir kokią religiją išpažintų“, prisiminimus apie 
motiną. Paciento asociacijos nuo metalo garsų ir tiesioginių 
prisiminimų apie karą vedė prie vagystės bei nepasitikėjimo ir — 
prie jo motinos. 

Sužinojome, kad nuo keturiolikos metų jis nesimatė su sa- 
vo motina. Tuo metu jo šeima turėjo ekonominių sunkumų ir 
doroviškai buvo pakrikusi. Iš namų jis išėjo iškart po to, kai 
girta jo motina, apimta įsiūčio, nukreipė į jį šautuvą. Jis sučiu- 
po ginklą ir sulaužęs metė pro langą. Po šio įvykio išėjo visam 
laikui. Sulaukė slaptos vieno tėviško žmogaus (savo mokyklos 
direktoriaus) pagalbos. Atsidėkodamas už globą jis davė paža- 
dą niekados negerti, nesikeikti, nepaleistuvauti ir niekuomet 
nebeliesti šautuvo. Tapo geru studentu ir mokytoju, buvo labai 
ramaus būdo žmogus. Taip bent iš pirmo žvilgsnio atrodė iki 
tos karo nakties Ramiojo vandenyno pakrantėje, kai, didėjant 
karių pykčiui ir panikai, tėviškas jo viršininkas kelis sykius gar- 
siai nusikeikė ir netrukus kažkas įbruko jam į rankas automatą. 

Panašiomis karo neurozėmis daugelis skundėsi. Nukentė- 
jusieji nuolat gyveno ties panikos riba. Jie jausdavosi priblokš- 
ti ir jusdavo grėsmę, kai staiga kildavo stiprus triukšmas ar kai 
jų kūną staiga sukrėsdavo ligos požymiai: imdavo smarkiai plak- 
ti širdis, kūnu nuvilnydavo karščio banga, suskausdavo galvą. 
Beje, jie nesugebėjo slopinti ir savo emocijų: visai nepagrįstą 
vaikišką pyktį ir nerimą sukeldavo bet koks pernelyg stiprus ar 
netikėtas veiksnys —- vaizdinys, pojūtis, mintis, prisiminimas. 
Visi šie žmonės negalavo vienu požiūriu: jų atrankos sistema 
(ji padeda žmogui nekreipti dėmesio į tūkstančius vienu metu 
suvokiamų stimulų, kad galėtų susikaupti ties tuo, kas tuo metu 
yra svarbiausia) buvo pakrikusi. Dar liūdniau, kad šie žmonės 
nesugebėjo giliau įmigti ir kaip reikiant sapnuoti. Ilgas naktis 
Jie buvo įkliuvę tarp dviejų pavojų: erzinančių garsų Scilės ir 
neramių sapnų Charibdės. Pagaliau giliai įmigę, jie tuoj vėl 
staiga pabusdavo, apimti susapnuoto išgąsčio. Dienos metu 
suvokdavo negalį prisiminti vieno ar kito dalyko, greta savo 
namų pasiklysdavo arba su kuo nors kalbėdamiesi netikėtai su- 
prasdavo visai netyčia klaidingai nušvietę įvykius. Šie žmonės 
nebegalėjo pasikliauti veikiančiam ego būdingomis funkcijo- 
mis: suvokti laiką ir erdvę bei tikrinti tiesą. 

Kas gi įvyko? Galbūt tai fiziškai sukrėstos, somatinę žalą 
patyrusios nervų sistemos požymiai: Be abejonės, kai kuriais 
atvejais liga prasidėdavo būtent nuo fizinio sužalojimo ar bent 
Jau laikinos traumos. Vis dėlto kur kas dažniau krizė ištikdavo 
ir užsitęsdavo dėl keleto veiksnių. Mūsų minėtas atvejis apima 
visus šiuos veiksnius: prastėjanti dvasinė grupės būsena ir, 
suabejojus vadovybe, pamažu kylanti nesąmoninga panika pa- 
čioje grupėje; prarasta judesių laisvė apšaudant priešui (ne- 
buvo įmanoma nei nustatyti, iš kur sklinda šūviai, nei juos 
atremti); būtinybė gulėti ligoninės lovoje „nuleidus rankas“; 
neatidėliotina evakuacija ir užsitęsęs konfliktas tarp dviejų 

vidaus balsų, kai vienas sako: „Jei veža namo, tai ir važiuok, 
nebūk mulkis“, o kitas prieštarauja: „Neapleisk bėdoje kitų; jei 
gali ištverti jie, ištversi ir tu. 

Labiausiai mane nustebino tai, kad šie vyrai buvo netekę 
tapatybės jausmo. Jie suvokė, kas jie yra, asmens tapatybę jie 
turėjo. Vis dėlto pajutau, kad jų gyvenimas nebebuvo vientisas 
ir niekuomet toks nebebus. Jų eg0 tapatybė (šį terminą pradė- 
jau vartoti kaip tik tada) buvo iš esmės suardyta. Šiuo atveju 
pakaks pasakvti, jog eg0 tapatybės jausmas suteikia žmogui ga- 
limybę patirti save esant kažką, kas turi tęstinumą ir vienovę, ir 
atitinkamai elgtis. Ne vienu atveju į žmogaus gyvenimo krizės 
istoriją lemiamą akimirką įsiterpdavo koks nors, regis, visai 
nekaltas dalykas (pavvzdžiui, šautuvas kario sanitaro rankose, 
nepratusiose jo laikyti). Kiekvieną sykį tai būdavo blogio simbo- 
lis, keliantis grėsmę pamatinėms nuostatoms, kurių gyvendamas 
namuose laikėsi individas, kad apsaugotų savo asmenybės darną 
ir visuomeninę padėtį. Nerimą dažnai sukeldavo staigi mintis 
apie namus: „turėčiau dabar būti namuose - dažyčiau stogą 
arba apmokėčiau tą sąskaitą, o gal susitikčiau su tuo darbdaviu, 
galbūt skambinčiau telefonu tai merginai“, bei nusivylimo jaus- 
mas, jog visa, kas turėtų įvykti, niekados nebeįvyks. Tokia pa- 
tirtis savo ruožtu buvo iš esmės susijusi su viena amerikiečių 
gyvenimo savybe (vėliau ją išsamiau aptarsime): daugelis jaunų 
amerikiečių savo gyvenimo planus ir tapatybę bent jau prelimi- 
nariai grindžia ankstyvuoju Amerikos istorijos laikotarpiu gy- 
vavusiomis nuostatomis, jog vyras privalo turėti laisvę, saugoti 
ir ginti ją, neprisirišti prie esamų aplinkybių, gebėti rinktis 
galimybes ir jomis pasinaudoti. Suprantama, amerikiečiai taip 
pat įsikuria ilgesniam laikui ir, tiesą sakant, sėslumu gali pra- 
nokti visus lūkesčius. Vis dėlto nusprendę apsistoti, jie iš anks- 
to yra tikri, jog panorėję galės persikelti į kitą vietą - geografinę, 
visuomeninę, 0 gal ir į abi vienu metu. Svarbiausia - galimybė 

laisvai rinktis ir įsitikinimas, kad niekas negali „tavęs įkalinti“ 
arba „visur varinėti“. Taigi reikšmingieji amerikiečių gyveni- 
mo simboliai yra prieštaringi: viena vertus — tai nuosavybė, 
padėtis visuomenėje, pastovumas, kita vertus - pasirinkimas, 
kaita, iššūkis. Nelygu kaip susiklosto aplinkybės, šie simbo- 
liai gali reikšti ir blogį, ir gėrį. Mūsų jūrų pėstininko istorijoje 
šautuvas tapo jo šeimos nuosmukio simboliu, įprasminančių 
visa, kas bloga ir pasibjaurėtina, visa, ko jis buvo apsisprendęs 
nedaryti. 

Taigi ir šiuo atveju trys vienu metu vykstantys procesai ne 
kompensavo silpnąsias vienas kito vietas, bet, regis, kiekvienas 
didino kituose slypinčius pavojus. I. Mūsų paciento grupė. Vy- 
rai norėjo tinkamai valdyti padėtį - bendromis jėgomis, kaip 
grupė, kurios narius vienija konkreti tapatybė, pagrįsta pri- 
klausomybe ginkluotosioms šios šalies pajėgoms. Vis dėlto ne- 
pasitikėjimas vadovybe sukėlė nepasitenkinimą ir paniką. Kad 
pasipriešintų šiai panikai (pacientas jokiu būdu negalėjo likti 
Jai abejingas), mūsų pacientas ėmėsi ne sykį atlikto gynybinio — 
santūraus ir pakantaus vaikų vadovo - vaidmens. II. Paciento 
organizmas. Jis siekė išlaikyti homeostazę ir apimtas panikos 
(iki galo nesuvoktos), ir susidūręs su stiprios infekcijos simpto- 
mais, tačiau buvo įveiktas sunkios karštligės. Šis vyras kovojo 
su liga iki paskutinių jėgų, palaikomas dar vieno „įsitikini- 
mo", jog jis „viską gali ištverti“. III. Paciento ego. Paciento 
pusiausvyra, pažeista grupinės panikos ir stiprėjančios karštli- 
gės (pacientas iš pradžių siekė nepasiduoti nė vienai iš jų), dar 
labiau sutriko netekus vidinį idealą palaikiusio išorinio rams- 
čio: būtent viršininkų, kuriais jis pasitikėjo, įsakymu jam teko 
(bent jis taip manė) sulaužyti simbolinę priesaiką - trapų jo 
savigarbos pamatą. Tad neabejotina, kad šis įvykis išlaisvino 
infantiliuosius, taip be atodairos neigtus jo poreikius. Apskri- 
tai dėl jo rigidiškumo viena jo asmenybės dalis buvo išties 


subrendusi, o kitą dalį palaikė tik saugikliai, kurie šį sykį nu- 
vylė. Dėl aukščiau aptartų priežasčių, priešui bombarduojant iš 
oro, neveiklumo būklė jam buvo nepakeliama ir kažkuri jo da- 
lis pernelyg lengvai priėmė pasiūlymą evakuotis. Pasikeitus ap- 
linkybėms kilo naujų sunkumų. Sykį evakuoti, daugelis vyrų, 
regis, buvo nesąmoningai įsipareigoję ir toliau negaluoti, kęsti 
kūno kančias, kad pateisintų evakuaciją, o ką jau kalbėti apie 
vėlesnį atleidimą iš tarnybos dėl „paprasčiausios neurozės“. To 
daugelis niekada nebūtų galėję sau atleisti. 

Po Pirmojo pasaulinio karo daug dėmesio skirta kompensa- 
cinei neurozei. Pastarajai būdingas pasąmoninis siekis prailgin- 
ti ligą, norint užsitikrinti nuolatinę finansinę paramą. Antrojo 
pasaulinio karo metu pastebėtas kitas reiškinys. Jį būtų galima 
vadinti perdėtos kompensacijos neuroze - nesąmoningu žmo- 
gaus poreikiu pratęsti kančias, kad psichologiškai galėtų pa- 
teisinti tvirtybės stoką, dėl kurios jis paliko kitus bėdoje. Juk 
daugelis šių pabėgėlių buvo daug ištikimesni savo pareigai, nei 
patys manė. Taip ir dorasis mūsų pacientas, vos tik geriau pasi- 
Jutęs ar staiga suvokęs, jog, visai to nepastebėjęs, jau kurį laiką 
nesiskundžia sveikata, iš karto patirdavo „šūvį, perveriantį gal- 
vą —nepakeliamą galvos skausmą. 

"Turbūt nesuklysime pasakę, jog šis žmogus nebūtų išgyve- 
nęs būtent tokios krizės, jei ne kare, mūšio metu, susiklosčiusios 
aplinkybės. O Semo atveju daugelis gydytojų greičiausiai būtų 
pritarę nuomonei, kad mažojo berniuko nebūtų ištikusios tokios 
stiprios konvulsijos, jei jis nebūtų turėjęs tam tikro „somatinio 
polinkio“. Vis dėlto kiekvienu atveju psichologui terapeutui 
tenka gvildenti klausimą, kaip tam tikras aplinkybių derinys 
pažeidė centrinę gynybą ir kokia yra savitos žmogų ištikusios 
krizės prasmė. 

Mūsų nuomone, šių aplinkybių derinys apima tuo pat metu 
vykstančius organizmo (išsekimas ir karštligė), ego (ego tapatybės 

lūžis) ir aplinkos (grupinė panika) pokyčius. Šie pokyčiai ap- 
sunkina vienas kitą, jei vienų pokyčių sukeltas sukrėtimas yra 
toks ūmus, jog vykstantys kiti du pokvčiai nebepajėgia sugrą- 
žinti pusiausvyros arba jei vyraujančių požymių (būdingų kiek- 
vienam lygmeniui) susiliejimas visus pokyčius nukreipia viena 
konkrečia linkme. Nagrinėdami Semo atvejį išsiaiškinome to- 
kį susiliejimą įvykus tuomet, kai priešiškumo problema ypač 
skaudžiai persmelkė berniuko aplinką, jo raidos tarpsnį, so- 
matinę būklę bei eg0 gynybos sistemą. Taigi ir Semo, ir jūrų 
pėstininko istorijos atskleidė dar vieną pavojingą kryptingu- 
mą - pokyčių visuotinumą. Tai žmogaus būsena, kai vienu me- 
tu pavojuje atsiduria pernelyg daug saugiklių, būdingų visiems 
trims jo lygmenims. 

Mes pristatėme du žmogaus gyvenimo krizės atvejus, no- 
rėdami atskleisti bendriausias klinikinio mūsų darbo kryptis. 
Taisykles ir darbo metodus aptarsime dar daugelyje šios kny- 
gos vietų. Mūsų pateikti atvejai nėra įprasti. Praktinės veiklos 
kasdienybėje mažai atvejų, turinčių tokią dramatišką ir aiškią 
„pradžią“. O ir šių istorijų pradžia nėra tikroji negalės, galų 
gale palaužusios mūsų pacientus, pradžia. Tai tik konkretaus ir 
esamą padėtį aiškiai atspindinčio veiksmo akimirka. Vis dėlto 
nenutolome nuo klinikinės ir, tiesą sakant, istorinės tradicijos, 
pasirinkę atvejus, kai neįprastai dramatiškai vaizduojami įprasti 
kasdienybės dėsniai. 

Šiuos dėsnius galima išreikšti mokomąja formule. Vieno ar 
kito ligos istorijos veiksnio svarba nustatoma atsižvelgiant į tai, 
kiek svarbūs yra kiti veiksniai, kuriems jis suteikia svarumo ir 
kurie (kaip tik dėl to veiksnio indėlio) padaro tą veiksnį reikš- 
mingesnį. Siekdami ištirti konkretų psichopatologijos atvejį, 
galime pradėti nuo bet kurios mums lengviausiai prieinamos 
stebimų pokyčių srities: galbūt šioje sritvje pasireiškiantys 
simptomai yra ryškiausi, o galbūt esame išmokę naudotis 

metodologinėmis priemonėmis, tinkančiomis vienai konkre- 
čiai pokyčių sričiai - apimančiai somatinius pakitimus, asme- 
nybės transformacijas ar visuomeninius perversmus. Kad ir nuo 
ko pradėtume, tenka dar kartą pradėti iš pradžių. Jei pradėsi- 
me tirti organizmą, būtinai teks išsiaiškinti, kokia jo pakitimų 
reikšmė kitiems dviem procesams ir kaip šie procesai (jau įgiję 
naujų savybių dė| pirmojo proceso poveikio) savo ruožtu ap- 
sunkina organizmo siekį susigrąžinti pusiausvyrą. Kad teisin- 
gai viską suprastume, nesibaimindami kartotis turėtume vėl iš 
naujo peržvelgti turimus duomenis ir pradėti analizuoti, pa- 
vyzdžiui, kaip keitėsi ego procesas, kiekvieną jo veiksnį sieda- 
mi su paciento raidos tarpsniu, organizmo būkle bei socialinių 
jo santykių istorija. Tai savo ruožtu skatina trečią kartą sugrįžti 
į pradžią - peržvelgti paciento šeimos istoriją ir visuomeninio 
jo gyvenimo pokyčius, kurie suteikia naują reikšmę kūno bei 
ego raidos pokyčiams; beje, dėl pastarųjų įtakos keičiasi ir pir- 
mųjų reikšmė. Kitaip tariant, kai neįmanoma nustatyti nuosek- 
lios įvykių ir priežasčių bei padarinių sekos, turinčios tikslią 
vietą ir aiškią pradžią, lieka vienintelė išeitis - trilypė buhalte- 
rija (arba, jei labiau priimtina, sistemingas vaikščiojimas ra- 
tais), galinti pamažu atskleisti visų turimų duomenų svarbą ir 
santykinumą. Deja, ne visuomet pavyksta aptikti aiškią ligos 
pradžią, atkurti konkrečius ją sukėlusius veiksnius bei sufor- 
muluoti pagrįstą prognozę. Tokia padėtis, viena vertus, nepuo- 
šia mūsų kartotekos, be to, yra nepalanki gydymui - juk turime 
sugebėti ne tik išsiaiškinti, kaip vyksta trys jau aprašyti procesai, 
bet ir juos paveikti, visus tuo pat metu. Štai kodėl geriausiomis 
praktinės veiklos akimirkomis, kai viskas klostosi sklandžiai, 
įtemptai nemąstome apie visus sąveikaujančius veiksnius, nesie- 
kiame tiksliai jų apibrėžti (tai galėtume padaryti personalo po- 
sėdžių metu ar rengdami ataskaitą); kad paveiktume šiuos 
procesus, turime patys į juos įsitraukti. 


Šioje knygoje nesieksime atskleisti psichoterapinio aspek- 
to. Tik pačioje knygos pabaigoje sugrįšime prie psichoterapi- 
jos kaip savito santykio problemos. Klinikinę savo mąstysenos 
formulę pateikėme visų pirma tam, kad pagrįstume šios kny- 
gos struktūrą. 

Kitoje pirmojo skyriaus dalyje aptarsime biologinius psi- 
choanalitinės teorijos pagrindus, Freudo pasiūlytą /zbido raidos 
tvarkaraštį bei jo sąsajas su tuo, ką jau žinome apie ego ir ką 
pradedame suvokti apie visuomenę. Antrojoje dalyje gvildensi- 
me visuomeninę dilemą, o jos pagrindas - Amerikos indėnų vaikų 
ugdymas mūsų dienomis ir ankstesniu genčių istorijos laikotar- 
piu bei šio ugdymo įtaka kultūrinei indėnų vaikų adaptacijai. 

Trečiojoje dalyje nagrinėsime ego dėsningumus, atsisklei- 
džiančius ego patologijos atvejais bei įprastuose kasdieniuose 
vaikų žaidimuose. Pristatysime psichosocialinių pasiekimų (juos 
lemia ego gebėjimas tinkamai derinti fiziologinę žmogaus rai- 
dą ir visuomenines institucijas) lentelę. 

Remdamiesi jau turimomis žiniomis, ketvirtojoje dalyje tam 
tikrais aspektais apžvelgsime besibaigiančią vaikystę bei perėji- 
mą suaugusiųjų pasaulin kintančiomis gamybos sąlygomis JAV, 
Vokietijoje ir Rusijoje. Šiam mūsų darbui tai suteiks istorinį 
pamatą. Juk mūsų laikų žmogus privalo nuspręsti, ar jis tebe- 
gali sau leisti, kaip kad vaikystėje, pasiduoti nesąmoningoms 
baimėms, ar jau atėjo metas suaugusiojo ir vaiko santykį (kaip 
ir daugelį kitų nelygybės apraiškų) pakylėti į partnerystės lygį 
ir siekti, kad šis santykis taptų prasmingesnis. 


i Lnfantiliojo 


seksualumo teorija 


1. Du klinikiniai epizodai 


Prieš pradėdamas analizuoti Freudo teorijas, kad infanti- 
lus organizmas yra seksualumo ir agresijos jėgų buveinė, pri- 
statysiu istorijas dviejų stebėtų vaikų, kurie atrodė pakliuvę į 
keistą aklavietę, įsivėlę į begalines grumtynes su savo pačių žar- 
nynu. Siekdami suvokti socialinę šalinamųjų bei kitų kūno angų 
prasmę, kol kas turėsime susilaikyti nuo išvadų apie tirtus vai- 
kus ir stebėtus ligų požymius. Vaikų negalės atrodo keistos, o 
Jie patys - ne. Dėl suprantamų fiziologinių priežasčių žarny- 
nas vra labiausiai nutolęs nuo kūno srities, kuri yra svarbiausia 
tarpasmeninių santykių tarpininkė, - nuo veido. Gerai išauk- 
lėti suaugusieji žarnyno (jei jis gerai funkcionuoja) tiesiog ne- 
paiso kaip nematomo ir neteikia jam svarbos. Dėl tos pačios 
priežasties žarnyno funkcijų sutrikimai linkę atsispindėti pai- 
niu pavidalu ir sukelti užslėptą reakciją. Suaugusiųjų žarnyno 
problemas pridengia somatiniai nusiskundimai, o vaikų — 
paprasčiausi valingi įpročiai. 


Ana, ketverių metų mergaitė, įeina į įstaigą, susirūpinusios 
savo motinos čia švelniai traukiama, čia ryžtingai stumiama. 
Nors ji nesipriešina ir neprieštarauja, jos veidas pablyškęs ir 
rūškanas, žvilgsnis bereikšmis, nukreiptas į vidinį pasaulį. Ji 
energingai čiulpia savo nykštį. Buvau iš anksto supažindintas 
su mergaitės negalavimu. Atrodo, jog Ana yra beprarandanti 

jai įprastą sugebėjimą greitai atgauti fizines ir dvasines jėgas; 
viena vertus, mergaitė pernelyg vaikiška, kita vertus, ne pagal 
savo metus rimta. Ji pagyvėja staigiai, ima kvailioti. Vis dėlto 
apmaudžiausias yra Anos įprotis sulaikvti tuštinimąsi, kai ją to 
prašo, o vėliau užsispyrus prikrauti į lovą naktį arba dažniausiai 
anksti rytą, kol apsnūdusi motina dar nespėjo jos „nutverti“. 
Priekaištus ji iškenčia tyliai, užsisvajojusi, tačiau tokioje jos 
reakcijoje akivaizdžiai slypi širdgėla. Pastaruoju metu, po ne- 
laimingo įvykio, kai mergaitę partrenkė automobilis, toji šird- 
gėla, regis, dar labiau sustiprėjo. Anos kūnas buvo tik lengvai 
sužeistas, tačiau mergaitė dar labiau nutolo nuo tėvų, norinčių 
ją kontroliuoti ir užmegzti su ja ryšį. 

Jau įstaigoje mergaitė paleidžia motinos ranką ir paklusni, 
lyg savosios valios netekęs kalinys, eina į mano kabinetą. Sto- 
vėdama mano žaidimų kambario kampe, ji įsitempusi čiulpia 
savo nykštį, 0 į mane beveik nekreipia dėmesio (žvilgčioja tik 
akies krašteliu). 

Šeštajame skyriuje išsamiau paanalizuosiu tokio susitikimo 
(vaiko ir psichoterapeuto) dinamiką ir smulkiai išdėstysiu, kaip 
pirmosiomis abipusės žvalgybos minutėmis, mano manymu, ru- 
tuliojasi vaiko mintys ir kaip, kiek suvokiu, rutuliojasi mano- 
sios. Tuomet aptarsiu žaidimų stebėjimo reikšmę mūsų darbe. 
O čia aprašysiu tik patį klinikinį „egzempliorių“, kad turėtume 
pradinį teorinių svarstymų tašką. 

Mergaitė aiškiai leidžia suprasti, kad nieko iš jos nesitikė- 
čiau. Ji atrodo nustebusi ir apsiraminusi, kad aš jos neklausi- 
nėju, netgi nesakau esąs jos draugas, netikinu, jog ji galinti 
manimi pasitikėti. Vietoj to pradedu ant grindų statyti papras- 
čiausią namą iš kaladėlių. Štai svetainė, virtuvė, miegamasis, 
lovoje gulinti maža mergaitė ir šalia stovinti jos mama; atidary- 
tos tualeto durys, garažas, šalia automobilio stovintis tėtis. Be 
abejo, toks išdėstymas - tai užuomina apie kasdienį ryto metą, 


kai motina stengiasi „laiku“ pažadinti mažą mergaitę, O tėtis 
rengiasi išeiti iš namų. 

Mūsų pacientė, kuo toliau, tuo labiau žavėdamasi šia neby- 
lia problemos išraiška, staiga ima veikti. Ji ištraukia iš burnos 
nykštį ir plačiai, rodydama dantukus, nusišvpso. Mergaitė nu- 
rausta ir Įbėga į žaislinę sceną. Galingu spyriu susidoroja su 
žaisline moterimi, triukšmingai uždaro tualeto duris ir, nusku- 
bėjusi prie žaislų lentynos, paima iš ten tris švytinčias mašinė- 
les, neša jas į garažą ir padeda šalia žaislinio vyro. Štai ji ir 
atsakė į mano „klausimą“: ji tikrai nenori, kad mažoji mergaitė 
atiduotų mamai, kas pastarajai priklauso, o tėčiui ji mielai duotų 
daugiau, nei jis gali paprašvti. 

Man tebemąstant apie grėsmingo Anos gyvybingumo ga- 
lią, mergaitę, regis, staiga užvaldo jau visai kitos emocijos. Ji 
pradeda lieti ašaras, beviltiškai verkšlena: „Kur mano mamy- 
tė“ Apimta panikos, nuo mano stalo ji paskubomis paima pil- 
ną saują pieštukų ir išbėga į laukiamąjį. Įspraudusi pieštukus 
mamai į rankas, Ana atsisėda greta jos. Nykštys vėl atsiduria 
burnoje, mergaitės veidas įgvja nedraugišką išraišką, ir aš su- 
prantu, kad žaidimai baigėsi. Anos motina nori grąžinti pieš- 
tukus, bet aš leidžiu suprasti, jog šiandieną man jų neprireiks. 
Motina ir duktė išeina. 

Po pusvalandžio suskamba telefonas. Vos spėjusi įžengti į 
namus, mažoji mergaitė klausia savo motinos, ar galėtų šian- 
dien dar kartą su manimi susitikti. Rytojaus dieną būsią per 
vėlu. Apimta širdgėlos Ana primygtinai reikalauja, kad motina 
nedelsdama skambintų man ir susitartų šiandien pat susitikti — 
taip ji galėtų grąžinti man pieštukus. Tenka telefonu patikinti 
mergaitę, kad esu dėkingas už gerus jos norus, tačiau maloniai 
kviečiu pasilaikvti pieštukus iki kitos dienos. 

Kitą dieną sutartu laiku Ana sėdi laukiamajame šalia moti- 
nos. Vienoje rankoje ji laiko pieštukus, tačiau nesiryžta jų 

grąžinti, kitoje rankoje spaudžia mažutį daiktą. Regis, ji ne- 
linkusi eiti su manimi. Staiga tampa akivaizdu, jog ji priteršė į 
kelnes. Kai Aną pakelia ant rankų nešti į tualetą, ant grindų 
nukrinta pieštukai ir kitoje rankoje laikytas daiktas - mažytis 
šuniukas nulaužtomis kojomis. 

Atėjo metas pridurti, kad šios mergaitės istorijoje svarbus 
vaidmuo teko kaimyno šuniui. Pastarasis taip pat teršia, tačiau 
jį už tai muša, o mergaitės — ne. Kaip ir ją, šunį partrenkė 
mašina, tik jis neteko kojos. Taigi Anos draugo iš gyvūnų pa- 
saulio būklė panaši į jos, tik kur kas sunkesnė. Ar ji tikisi (o gal 
net ir nori) taip pat būti nubausta? 

Ką tik apibūdinau žaidimo epizodo bei infantilios negalės 
aplinkybes. Išsamiau nenagrinėsiu aprašytą padėtį priartinu- 
sių veiksnių svarbos ir santykinumo; nepasakosiu, kaip drauge 
su mergaite ir jos tėvais galiausiai radome išeitį iš aklavietės. Aš 
suvokiu ir palaikau daugelio skaitytojų apgailestavimą, kad šioje 
knygoje neturėsime galimybės susipažinti su psichoterapijos 
proceso eiga ir, beje, šios infantilios krizės baigtimi. Man ten- 
ka kviesti skaitytoją priimti šį pasakojimą kaip „pavyzdį“ ir 
analizuoti jį kartu su manimi. 

Mažoji mergaitė neatėjo savo noru. Ji paprasčiausiai leido- 
si atvedama motinos - kaip tik to žmogaus, kuriam buvo skir- 
tas jos pyktis. Atsidūrusi mano kabinete ji įsitraukė į nebylų 
mano žaidimą ir akimirką užmiršo motiną esant už durų. Per 
ilgą laiką mergaitė nebūtų sugebėjusi žodžiais išreikšti to, ką ji 
atskleidė per kelias nežodinio bendravimo minutes: ji „neap- 
kenčia“ savo motinos ir „myli“ savo tėtį. O taip pasielgusi, ji 
tikriausiai išgyveno tai, ką ir Adomas, išgirdęs Dievo balsą: 
„Adomai, kur tu?“ Mergaitė pajuto būtinybę atgailauti už savo 
poelgį, nes ji taip pat mylėjo savo mamą ir ši buvo jai reika- 
linga. Beje, apimta panikos mergaitė nevalingai darė tai, ką 
visuomet daro prieštaringų išgyvenimų kamuojami žmonės: 

siekdami atlyginti žalą vienam, jie „neapsižiūrėję“ pakenkia 
kitam. Taigi Ana pasiėmė mano pieštukus, kad susitaikytų su 
savo motina, o tada stengėsi priversti ją padėti atlyginti man 
padarytus nuostolius. 

Kitą dieną jos pasiryžimas taikytis su manimi išblėso. Ma- 
nau, jog mergaitės akyse jau buvau tapęs gundytoju, nerūpes- 
tingumo akimirką verčiančiu vaikus išpažinti tai, ko niekam 
nevalia žinoti ir ištarti. Pirmąkart atskleidę slaptas savo mintis, 
vaikai dažnai būtent taip sureaguoja. Kas būtų, jei aš papasako- 
čiau jos motinai? O jei mama nebesutiktų kitą sykį atvesti jos 
pas mane ir ji netektų galimybės pakeisti ir sušvelninti neap- 
dairų savo elgesį? Taigi ji iš viso atsisakė veikti ir leido prabilti 
savo negalei. 

"Teršimas — tai sfinkterių konflikto, analinių* bei uretri- 
nių? problemų ženklas. Šį nagrinėjamos temos aspektą vadin- 
sime srities aspektu, nes jis susijęs su kūno sritimi. Išsamiau 
paanalizavęs Anos istoriją supratau, kad jos elgesys, net kai 
nėra susijęs Su pačia analine sritimi, turi ligotiems sfinkteriams 
būdingų savybių. Turbūt nesuklystume pasakę, jog maža mergai- 
tė apskritai elgiasi lyg vienas daugialypis sfinkteris. Ir mergaitės 
veidas, ir emocijos rodo, kad beveik visados ji būna uždara, o 
atsiveria retai ir mėšlungiškai. Mums sukūrus žaidimų situaci- 
ją, kad šioje „netikrovėje“ mergaitė galėtų atsiverti ir išreikšti 
save, ji atlieka du veiksmus: su energingu iššūkiu žaislų name- 
lyje uždaro tualeto duris ir, pagauta pamišeliško džiaugsmo, 
duoda žaisliniam tėčiui tris švytinčias mašinėles. Klimpdama 
vis gilyn į paprastų - ėmimo ir davimo - modalumų konfliktą, 
ji duoda savo motinai tai, ką paėmė iš manęs, o tada žūtbūt 


*Analinis (lot. anus - išangė) - susijęs su išange, išeinamąja žarnyno 
anga, esantis šalia jos. - Vert. past. 
> Urėthra (gr.) - šlaplė. - Vert. past. 


nori grąžinti man tai, ką padavė motinai. Vėl susitikusi su ma- 
nimi, savo rankytėje ji spaudžia pieštukus, tačiau čia pat stai- 
giai juos išmeta — visai kaip sfinkteriai, staigiai išleidžiantys 
savo turinį. 

Taigi akivaizdu, jog ši maža mergaitė, nepajėgdama suvok- 
ti, kaip duoti neimant (galbūt ir kaip mylėti savo tėtį, nenu- 
skriaudžiant mamos), imasi automatiškai kaitalioti sulaikymo 
1r išstūmimo veiksmus. Šią išlaikymo ir paleidimo, sulaikymo 
1r davimo, atsivėrimo ir užsisklendimo veiksmų kaitą laikysime 
veikimo būdo aspektu. Taigi šlaplės - išeinamosios angos stinkte- 
riai yra anatominiai retencijos“ ir eliminacijos" būdų modeliai. 
Retencija ir eliminacija savo ruožtu galima nusakyti įvairias 
elgesio apraiškas, kurios, kaip dabar įprasta, psichoterapeutų 
paprastai vadinamos „analinėmis“ (tiesą sakant, nelabai vy- 
kusiai). 

Panašų srities ir veikimo būdo ryšį nesunku įžvelgti tomis 
akimirkomis, kai labiausiai pasireiškia šios mergaitės vaikišku- 
mas. Tuomet iš jos telieka tik burna ir nykštys, lyg šia jos pa- 
čios kūno dalių jungtimi tekėtų paguodos pienas. Šią minutėlę 
ji- „oralinė“ mergaitė“. O grįžusi iš tokios užsisklendimo savy- 
Je būsenos, mažoji panelė gali nepaprastai pagyvėti - įraudu- 
siu veidu ir kimiai juokdamasi spirti lėlę bei čiupti mašinėles. 
Taigi retencijos-eliminacijos požiūriu regresas yra nukreiptas 
gilyn (izoliacija) ir atgal (regresija), o progresas ir agresija — 
išorėn ir pirmyn. Tai skatina iniciatyvą, o ši, beje, tuojau sukelia 
kaltės pojūtį. "Taip galime nusakyti paaštrėjusios krizės situaciją, 
kurioje vaikui ir tėvams gali prireikti pagalbos. 


* Retentio (lot.) - sulaikymas. - Vert. bast. 
"Elimination (pranc.) - išvarymas, pašalinimas. - Vert. past. 
*Oralis (lot.) - burnos, per burną imamas. - Vert. past. 

Anksčiau minėtos regreso ir progreso kryptys yra pagrindi- 
ne šio skvriaus tema. Norėdamas nuodugniau atskleisti sistemingą 
sričių ir veikimo būdų ryšį, papasakosiu kitą atvejį - mažo 
berniuko istoriją. 

Buvau informuotas, jog iš pradžių Piteris išbūdavo nesituš- 
tinęs keletą dienų, o pastaruoju metu nesituština beveik savaitę. 
Turėjau skubiai imtis priemonių, kai mažame savo kūne ket- 
verių metų Piteris sulaikė ne tik savaitę kauptą žarnyno turinį, 
bet ir didžiulį skysčio kiekį, suleistą darant klizmą. Jis atrodė 
apgailėtinai. Kai, Piterio manymu, niekas jo nematydavo, ber- 
niukas atsišliedavo į sieną, kad būtų lengviau laikyti išsipūtusį 
pilvelį. 

Berniuko pediatras priėjo išvadą, kad Piteris nebūtų atli- 
kęs tokio „žygdarbio“, jei ne stipri emocijų paspirtis. Be to, jis 
manė (vėliau atlikus rentgeno tyrimą tai pasitvirtino), jog ber- 
niuko gaubtinė žarna tuo metu jau buvo padidėjusi. Gali būti, 
Jog žarnos polinkis didėti buvo pradinis ligą sukėlęs veiksnys, 
tačiau dabar vaiką, be jokios abejonės, vargino konfliktas, kurio 
Jis neįstengė išreikšti žodžiais. Atrodė, kad fiziologine konkre- 
taus organo būkle vėliau dar teks rūpintis (laikytis dietos ir 
daryti mankštą). O pirmiausia, regis, buvo svarbu suvokti kon- 
flikto aplinkybes ir kuo greičiau rasti bendrą kalbą su berniuku, 
kad jis sutiktų su manimi bendradarbiauti. 

Prieš nuspręsdamas dirbti su šeima, paprastai apsilankau 
jų namuose ir drauge papietauju. Būsimam mažajam pacientui 
buvau pristatytas kaip jo tėvų pažįstamas, pageidavęs atvykti į 
svečius ir pabendrauti su visa šeima. Mažasis berniukas buvo 
vienas iš tų vaikų, kurie mane priverčia suabejoti, ar apskritai 
išmintinga slėpti tiesą. „Sapnai... Argi jie ne nuostabūs? — 
paklausė jis manęs, kai atsisėdome prie stalo. Šiuos žodžius jis 
ištarė aiškiai dirbtine intonacija. Vyresni jo broliai valgė noriai 
ir greitai, O pasisotinę išbėgo į mišką, žaliuojantį už namo. O 

Piteris beveik karštligiškai, vieną po kito, kūrė žaismingus po- 
sakius, kurie, kaip netrukus paaiškės, atskleidė svarbiausią ir 
daugiausia rūpesčių keliančią jo fantaziją. Vienas sfinkterių su- 
trikimo požymių - paciento ambivalencija; pastaruoju atveju 
būdinga tai, kad žmogus kone įkyriai pasakoja kaip tik apie tą 
slėpinį, kurį taip uoliai saugo savo žarnyne. Toliau pateiksiu 
kelis fantastiškus Piterio pasakymus bei savo mintis, kilusias 
Juos išgirdus. 

— Norėčiau turėti mažą drambliuką čia pat, savo namuose. 
Tik va, jis augs didyn ir sugriaus namą. 

"Tardamas šiuos žodžius berniukas valgė. Jo žarnų tūris taip 
padidėjo, kad atrodė, jog plyš. 

— Pažvelk į šią bitę - ji taikosi į cukrų, esantį mano pilve. 

Žodis „cukrus“ atrodo lyg eufemizmas, tačiau jis išties per- 
teikia mintį, kad pilve berniukas turi vertingą dalyką, tik kai 
kas į jį taikosi. 

— Sapnavau baisų sapną. Kelios beždžionės laipiojo namu 
aukštyn žemyn ir bandė patekti pas mane. 

Bitės norėjo cukraus, slypinčio berniuko pilve; šį kartą 
beždžionės taikosi į jį patį, esantį savo name. Jo pilve besi- 
kaupiantis maistas —- augantis drambliukas jo name - bitės, 
ieškančios cukraus berniuko pilve - beždžionės, ieškančios pa- 
ties berniuko jo name. 

Po pietų kava buvo patiekta sode. Piteris įsitaisė po lau- 
ko stalu, prisitraukė kėdes artyn, lyg norėdamas užsitverti, 
ir pasakė: 

— Dabar esu savo palapinėje ir tos bitės manęs nepasieks. 

Štai jis ir vėl aptvare, o aplink pavojingi, įkyrūs gyvūnai. 

Po to berniukas išsiropštė iš slėptuvės ir drauge su manimi 
nuėjo į savo kambarį. Pasigėrėjęs jo knygomis paprašiau: 

— Atversk mėgstamiausią savo knygelę ir parodyk, kuris 
paveikslėlis tau labiausiai patinka. 


Nedvejodamas jis parodė iliustraciją, kur vandens srovė 
neša meduolinį žmogeliuką į pražiotus plaukiančio vilko nas- 
rus. Berniukas susijaudinęs pasakė: 

— Vilkas suvalgys meduolinį žmogeliuką, tačiau meduoli- 
niam žmogeliukui neskaudės, nes (garsiau) js yra negyvas, juk 
maistas nieko nejaučia, kai jį valgai! 

Pasakiau visiškai sutinkąs su juo ir pamaniau, kad visi 
žaismingi berniuko teiginiai yra panašūs - jis įsivaizduoja, 
Jog visa, kas kaupiasi jo pilve, yra gyva, tad jam gresia pavojus 
„tai“ sužeisti arba pačiam būti „suplėšytam“. Paprašiau jo pa- 
rodyti kokį kitą gražų paveikslėlį iš kitos knygos. Berniukas 
tuojau pat atnešė knygą „Garvežiukas, kuris nutilo“ ir surado 
puslapį, kur nupieštas traukinys, leidžiantis dūmų tumulus ir 
važiuojantis į tunelį. Kitame puslapyje traukinys išvažiuoja iš 
tunelio, tik jo kaminas jau neberūksta. 

— Matai, - pasakė berniukas, - traukinys įvažiavo į tunelį ir 
tamsiame tunelyje jis numire! 

"Taigi kažkas gyvas pasislėpė tamsiame įėjime, o kai vėl pa- 
sirodė, jau buvo nebegyvas. Neliko abejonių, kad Piteris įsi- 
vaizdavo esąs pilnas „kažko“ brangaus ir gyvo; jei berniukas 
laikys tą „kažką“ savyje, „kažkas“ gali jį suplėšyti, o jei išleis 
lauk, „kažkas“ gali išeiti miręs arba sužeistas. Kitaip tariant, 
berniukas buvo „nėščias“. 

Pacientui reikėjo neatidėliotinos pagalbos - išaiškinti jam 
tam tikrus dalykus. Tikrai nesu už privalomą vaikų švietimą 
seksualumo klausimais, jiems visai to nesitikint ir neužmezgus 
su jais patikimo ryšio. Vis dėlto šįsyk jutau, kad reikia imtis 
„chirurgo“ veiksmų. Prisiminęs, kad Piteriui patinka maži 
drambliukai, pakviečiau berniuką drauge juos piešti. Kai mums 
daugiau ar mažiau pavyko nupiešti visas išorines dramblio 
patelės ir dviejų jauniklių kūno dalis ir visus jo priedus, aš 
paklausiau berniuko, ar jis žino, iš kur atsiranda drambliukai. 

Berniukas sunerimęs atsakė, kad nežino, bet aš pamaniau, kad 

jis tiktai norėjo paraginti mane tai papasakoti. Taigi kiek galė- 
damas tiksliau nupiešiau skersinį dramblio patelės ir jos vidaus 
organų (šiuo atveju mums rūpėjusių) pjūvį. Stengiausi, kad aiš- 
kiai matytųsi du išėjimai: vienas - jaunikliams, o kitas - žarnyno 
turiniui. Aš pasakiau: 

— Kai kurie vaikai šių dalykų nežino. Jie mano, kad išma- 
tos ir vaikučiai išlenda pro tą pačią moters ar gyvūno patelės 
angą. 

Man dar nepradėjus pasakoti, kodėl pavojinga taip klai- 
dingai suprasta padėtis, Piteris susijaudinęs pasakė, jog motina, 
nešiodama jį savo pilve, turėdavo apsijuosti diržu, kad sėdėda- 
ma tualete jo nepamestų; paaiškėjus, jog jis yra per didelis 
motinos angai, teko perpjauti jos pilvą ir išleisti jį lauk. Neži- 
nojau, ar Piteris gimė atlikus Cezario pjūvį, tačiau nupiešiau 
berniukui moters schemą, kad jis teisingai suprastų tai, ką pri- 
siminė iš savo motinos pasakojimų. Pridūriau, kad jis, man 
regis, įsivaizduoja taip pat galintis turėti vaikų, tačiau kadangi 
tai iš tikrųjų neįmanoma, yra svarbu išsiaiškinti jo fantazijų 
priežastį; galbūt jam jau teko girdėti, kad aš dirbu tokį darbą — 
bandau suprasti vaikų mintis ir, jei jis nori, ateisiu kitą dieną ir 
mes galėsime pratęsti pokalbį. Piteris noriai sutiko; man iš- 
ėjus, jis neįtikėtinai gausiai išsituštino. 

Akivaizdu, jog sykį, pilvui išsipūtus nuo sulaikytų išmatų, 
berniukas pamanė esąs nėščias ir pabūgo tuštintis, kad nesusi- 
žeistų pats ar nesužalotų „kūdikio“. Tik kokia vis dėlto buvo 
pradinė išmatų sulaikymo priežastis? Kaip kilo šis emocinis jo 
konfliktas, atsiskleidęs polinkiu sulaikyti išmatas bei fantazijo- 
mis apie nėštumą? 

Piterio tėtis man davė užuominą apie vieną tiesioginę šios 
berniuko aklavietės „priežastį“. 

— Žinote, - pasakė jis, — šis vaikas darosi panašus į Mirtilę. 


— Kas vra Mirtilė? 

— Dvejus metus ji buvo berniuko auklė, o prieš tris mėne- 
sius išvyko. 

- Ir netrukus po to jo negalavimas smarkiai paūmėjo? 

— Taip. 

Taigi iš Piterio gyvenimo pasitraukė vienas berniukui svar- 
bus žmogus - jo auklė. Švelni, malonaus elgesio rytietė mergi- 
na visą laiką buvo didžiausia berniuko paguoda, nes abu tėvai, 
siekiantys profesinės sėkmės, retai būdavo namie. Pastaraisiais 
mėnesiais jis ėmė šiurkščiai elgtis su savo aukle, o mergina, 
regis, pritarė šiam akivaizdžiai „vyriškam“ elgesiui ir slapta juo 
džiaugėsi. Auklės tėvynėje toks vyrų elgesys ne tik įprastas, bet 
ir plačiai paplitęs. Ten jis turi prasmę, nes yra įsišaknijęs vietos 
kultūroje. Tačiau Piterio motina prisipažino negalėjusi už- 
gniaužti jausmo, kad netikėtas sūnaus vyriškumas ir būdai, 
kuriais berniukui buvo leidžiama tą vyriškumą išreikšti, yra iš 
esmės nederami. Be to, tai ne visai derinosi su jos pačios kultūra. 
Ji sutrikusi svarstė, ar verta patikėti berniuką auklei užsienie- 
tei, ir nusprendė toliau auginti jį pati. 

Auklė išvyko tuo berniuko gyvenimo tarpsniu, kai pasirodė 
pirmosios jo vyriškumo užuomazgos, kai iš pradžių skatintas 
jo vyriškumas susilaukė nepalankaus vertinimo. Vaikui nelabai 
rūpėjo, ar ji buvo atleista, ar išvyko pati. Svarbiausia buvo tai, 
Jog jis priklauso visuomenės sluoksniui, kurio vaikus už pini- 
gus prižiūri kitos tautybės ar kitokią visuomeninę padėtį už- 
imantys mamų pakaitalai. Tokiomis aplinkvbėmis vaikui gali 
kilti daugybė painių klausimų. Jei tavo mamos ersaiz?tau pa- 
tinka, tikroji tavo mama tave paliks dažniau ir ramesne sąžine. 
Jei tokia antrinė mama tau nelabai patinka, motina išeis šiek 


“ Pakaitalas, surogatas (vok.). - Iėrt. past. 


tiek apgailestaudama. Jei tu jos labai nemėgsti ir keli tai įro- 
dančias scenas, tavo motina ją atleis ir čia pat pasamdys kitą, į 
ją panašią ar dar blogesnę. O jei atsitinka taip, kad ji tau labai 
labai patinka ir tu išreiški tai sau ir jai priimtinu būdu, tavo 
motina be jokių abejonių anksčiau ar vėliau ją atleis. 

Mūsų nagrinėjamu atveju jau ir taip įskaudintą berniuką 
dar labiau prislėgė auklės laiškas, kuriuo, sužinojusi apie Pite- 
rio ligą, ji kaip įmanydama stengėsi paaiškinti vaikui, kodėl 
išvyko. Iš pradžių ji buvo berniukui sakiusi, kad išvyksta, nes 
ketina ištekėti ir pati pagimdyti vaikelį. Turint galvoje tai, ką 
berniukas jautė auklei, šis paaiškinimas buvo ganėtinai nevy- 
kęs. Šį kartą auklė aiškino pakeitusi darbą. „Supranti, — rašė ji, — 
aš visuomet išvykstu į kitą šeimą, kai mano globojamas vaikelis 
paauga. Man labiausiai patinka prižiūrėti kūdikius“. Štai tuo- 
met berniukui kažkas nutiko. Iki tol jis stengėsi būti didelis 
berniukas. Tėtis šiuo atveju buvo menkas pagalbininkas, nes jo 
dažnai nebūdavo namie, jis rūpinosi savo darbais, pernelyg 
sudėtingais, kad galėtų apie juos papasakoti sūnui. Berniuko 
motina leido jam suprasti, kad vyriškas elgesys (toks, kokį ska- 
tino ir kuriam pritardavo auklė) yra nepriimtinas. O buvusiai 
Jo auklei labiau patinka kūdikiai. 

Taigi jis „regresavo“. Tapo priklausomas, elgėsi lyg kūdi- 
kis 1r, kad daugiau nieko neprarastų, siekė išlaikyti tai, ką turi. 
Buvo tai daręs ir anksčiau. Kur kas anksčiau, dar kūdikystėje, 
Jis pirmą kartą parodė savo užsispyrimą sulaikvdamas burnoje 
maistą. Kitąsyk, kai jį pasodino ant puoduko ir liepė nesikelti 
tol, kol visko nepadarys, jis nei padarė, nei atsikėlė nuo puo- 
duko, kol motina galų gale pati nusileido. Dabar berniukas 
sulaiko savo išmatas, be to, kietai sučiauptos lūpos rodo jo už- 
sispyrimą, lankstumo stoką. Akivaizdu, jog, šiaip ar taip, tai — 
viena ir ta pati liga, turinti daugybę persipynusių prasmių. Štai 
aiškiausia prasmė: aš siekiu išlaikyti tai, kas man priklauso, ir 

savo nuostatos nekeisiu. Vis dėlto, kaip paaiškėjo stebint ber- 
niuko žaidimą, objektas, kurį jis siekia išsaugoti, turi ne vieną 
reikšmę. Panašu, kad iš pradžių, kol dar tikėjo, kad auklė lau- 
kiasi kūdikio, berniukas bandė ją išsaugoti pats tapdamas aukle 
bei įsivaizduodamas, jog ir jis pats nešioja kūdikį. Kita vertus, 
bendra berniuko regresija rodė, kad jis jaučiasi ir kaip kūdikė- 
lis — taigi mažytis, kaip ir visi vaikučiai, galintys patikti jo 
auklei. Tokius ligos požymius Freudas vadino daugiareikšmiais. 
Beje, daugiareikšmio simptomo apraiškas visuomet sieja siste- 
mingas ryšys: berniukas tapatinasi su abiem nutrūkusių santykių 
dalyviais, jis yra ir auklė, tuo metu besilaukianti kūdikio, ir vai- 
kelis, kuriuo auklė noriai rūpintųsi. Tapatybė, įgyjama patyrus 
praradimą, visuomet turi panašių savybių. Gedėdami mes virs- 
tame prarastu asmeniu ir čia pat vėl pavirstame žmonėmis, 
kokie buvome, kai santykiai klostėsi puikiai. Tuo galima pa- 
aiškinti tariamą ligos požymių prieštaringumą. 

Nesunku pastebėti, kad retencija yra organo veikimo bū- 
das, o šalinimo organai - kūno sritis; jais berniukas perteikė 
vidinę susilaikymo, siekio išsaugoti ir laikymo savyje dramą. 
Kadangi berniukas atrodė ir jautėsi, lyg iš tiesų lauktųsi kūdi- 
kio, jis prisiminė, ką jo motina buvo pasakojusi apie gimdymą 
ir jo pavojus vaikui bei motinai. Jis negalėjo paleisti. 

Išaiškinus berniukui jo baimės prasmę, jo būklė gerokai 
pagerėjo, tad tiesioginis fizinis nepatogumas ir pavojus atslū- 
go, pasireiškė iki tol užgniaužta berniuko autonomija ir iniciaty- 
va. Vis dėlto, kad įveiktume kitas, lengvesnes berniuko raidos 
kliūtis, turėjome derinti dietą, mankštą ir pokalbius su vaiku 
bei jo motina. 


2. Libido ir agresija 


Štai ir susipažinome su dviem ligos epizodais - mergaitės 
ir berniuko gyvenime. Šiuos atvejus pasirinkau dėl aiškios, leng- 
vai įžvelgiamos jų struktūros. Vis dėlto kokiais dėsningumais 
galima paaiškinti tokius įvykius? 

Freudas ir kiti ankstyvosios psichoanalizės atstovai pirmie- 
ji atskleidė, kad psichologų dar neištirtos kūno angų sritys turi 
lemiamą įtaką emocinei žmogaus sveikatai ir jos sutrikimams. 
Be abejo, savo teorijas psichoanalitikai grindė suaugusių pa- 
cientų stebėjimais, tad derėtų trumpai paaiškinti, kaip galima 
gretinti tai, ką nustatė psichoanalitikai, dirbdami su suaugusiais 
savo pacientais, ir tai, ką įžvelgėme mes, stebėdami vaikus. 

Neurotinis suaugusio žmogaus „analumas“ gali reikštis po- 
linkiu skrupulingai laikytis higienos ar bendru absoliučios tvar- 
kos, švaros bei punktualumo poreikiu; tai - ritualinis, perdėtas 
rūpinimasis savo žarnyno veikla. Kitaip tariant, toks žmogus 
veikiau atrodo antianalus nei analus; jis nelinkęs per ilgai su- 
silaikyti nesituštinęs arba tuštintis kaip pakliūva. Kita vertus, 
dėl to paties antianalinio siekio išvengti tam tikrų dalykų jis 
galiausiai vra priverstas analiniams reikalams skirti daugiau dė- 
mesio ir jėgų nei, pavyzdžiui, kitas žmogus, nelinkęs siekti 
arba išsižadėti malonumo, kurį teikia tuštinimosi procesas. 
"Iokio paciento gyvenime retencijos ir eliminacijos būdų konflik- 
tas reiškiasi bendru savęs suvaržymu — jau tvirtai įsišaknijusiu jo 
asmenybės bruožu. Jam sunku skirtis su tuo, ką turi: savo laiku, 
pinigais, prieraišumo jausmais (kad ir kam jie būtų skirti) jis 
dalijasi tik kruopščiai suplanuotomis aplinkybėmis ir tam skirtu 
laiku. Kita vertus, psichoanalizės tyrimas atskleistų, kad dau- 
giau ar mažiau sąmoningai toks žmogus mėgaujasi itin bjau- 
riomis fantazijomis ir žiauriais troškimais visiškai atsikratyti 
konkrečiais asmenimis, ypač artimaisiais, kurie būtinybės yra 

priversti pareikalauti vidinių jo lobių. Kitaip tariant, mylėda- 
mas jis patiria jausmų dvilypumą ir dažniausiai nė nenutuokia, 
kad dauguma jo vertinimų, kas yra gera, o kas - bloga, kuriais 
Jis beatodairiškai save suvaržo, įkūnija ir despotišką siekį kon- 
troliuoti kitus žmones. Nors pats žmogus, kaip ir jo pasirinktos 
aukos, dažniausiai nesuvokia pasyvaus ir nuolatinio priešišku- 
mo apraiškų, jis nuolat jaučia poreikį teisintis, atsiprašinėti ir 
atsilyginti už tai, kuo iš tikrųjų ar vaizduotėje prasikalto. Deja, 
panašiai kaip ir mažoji Ana, pabandžiusi sąmoningai išlaikyti 
ir duoti, toks žmogus tik dar labiau klimpsta į prieštaravimus. 
Kaip ir mūsų pasakojimo veikėja, toks kompulsijos'* kamuoja- 
mas neurotikas sielos gilumoje be atvangos trokšta bausmės, 
nes jam, turinčiam tokią sąžinę (o ši - ypač griežta), papras- 
čiau būti nubaustam, nei, susitaikius su slapta savo neapykanta, 
tapti laisvam. Jis renkasi bausmę, nes, apimtas egocentriškos 
savo neapykantos, jis nebepasitiki gydančiomis abipusių santykių 
savybėmis. Taigi visa, kas vaiko gyvenime dar laisvai skleidžiasi 
įvairiausiais pavidalais ir ką dar galima atitaisyti, suaugusiajam 
Jau yra tapę nekintančiais jo būdo bruožais. 

Atkūręs ankstyvąjį tokių pacientų raidos tarpsnį, Freudas 
visuomet aptikdavo krizes, panašias į tas, kurias in statu nascen- 
di''nagrinėjome, pasitelkę mažųjų savo pacientų istorijas. Esa- 
me dėkingi Freudui už pirmąją nuoseklią teoriją, sistemingai 
paaiškinusią ties kūno angomis vykstančių komedijų ir trage- 
dijų priežastis. Kurdamas šią teoriją jis įveikė veidmainystę ir 
apsimestinį užmaršumą, būdingus tam metui, kai visas „Že- 
mesnes“ žmogaus funkcijas gaubė gėdos, abejotino sąmojo ir 


"" Kompulsija (angl. compulsion) - patologinė būsena: ligonis prieš 
savo valią atlieka įkvrius veiksmus, jį kamuoja baimė, įkyrios mintys. — 
Įert. past. 

"|" Užuomazgos būsenos (lot.).- Vėrt. past. 

liguistos vaizduotės šešėlis. Jis priėjo išvadą, kad visos šios ko- 
medijos ir tragedijos turi seksualinę prigimtį, tad ir siekė jas 
apibūdinti kaip tik šiuo aspektu. Be to, pastebėjo, kad neuroti- 
kams ir iškrypėliams būdinga ne tik infantili laikysena kitų 
žmonių atžvilgiu, bet ir dažnai sutrikęs genitalinis seksualu- 
mas bei polinkis atvirai arba slaptai siekti pasitenkinimo ir pa- 
guodos sutelkiant dėmesį ne į lytinius organus, bet į kitas kūno 
sritis. Sutrikęs jų seksualumas bei socialinis infantilumas siste- 
mingai siejasi su ankstyvaisiais vaikystės potyriais, ypač su kon- 
fliktais tarp infantilaus kūno impulsų ir negailestingų ugdymo 
metodų, kuriuos taikė jų tėvai. Jis priėjo išvadą, kad kiekvie- 
noje vaiko raidos pakopoje konkrečioje, ypatingą malonumą 
teikiančioje kūno srityje susitelkia /zbido - malonumo siekianti 
energija, kuri, kol Freudas dar nebuvo sulaukęs viešo ir moks- 
linio pripažinimo, buvo laikoma seksualine tik susitelkusi lyti- 
niuose organuose, t. y. kai ji, baigiantis vaikystei, tapdavo 
genitaline. Brandus genitalinis seksualumas, kaip teigė Freudas, 
yra infantilaus seksualumo raidos (ją Freudas vadino ikigenita- 
liškumu) rezultatas. Taigi kompulsijos kamuojamu neurotiku (jo 
bruožus ką tik apibūdinome) Freudas laikė individą, kuris iš 
pirmo žvilgsnio atrodo antianalus, tačiau iš tiesų nesąmoningai 
išgyvena fiksaciją (arba dalinę regresiją į) ties infantilaus seksu- 
alumo pakopa, vadinama analine-sadistine“. 

Panašiai ir kiti emociniai sutrikimai pasirodo esą fiksacijos 
ar regresijos, susijusios su kitomis infantilumo pakopomis ar 
sritimis. 

Pavyzdžiui, priklausomybių turintys žmonės, kaip ir kū- 
dikystėje, yra priklausomi nuo medžiagos, kuri, įtraukta per 
burną ar odą, pasotina jų kūną ir atgaivina emocijas. Šie žmonės 


"Sigmund Freud. Three Contributions to the Theory of Sex. // The Basic 
Writings of Sigmund Freud. New York: The Modern Library, 1938. 

nesuvokia, kad ilgisi kūdikio būsenos, tačiau, kai jie skundžia- 
SI, giriasi ar ko nors reikalauja, atsiveria apviltos ir vaikiškos jų 
sielos. 

Sergantieji maniakine depresija savo ruožtu jaučiasi čia be- 
viltiškai išsekę, be turinio, čia kupini kažko blogo ir priešiško, 
ką būtina sunaikinti, čia juos netikėtai persmelkia nuostabus 
Jausmas, kad jų jėgos ir gyvybingumas yra beribiai. Vis dėlto ir 
Jie nesuvokia šių vidinių gėrybių ir blogybių prigimties. 

Isterijos atveju moterys elgiasi taip, it jaustųsi persekioja- 
mos, puolamos, o grėsmę keliantys dalykai keltų joms pasibjau- 
rėjimą, bet kartu ir trauktų. Šioms moterims būdingas lytinis 
šaltumas, tačiau jos ypač domisi įvykiais, kurie, kaip rodo nuo- 
dugnesnis tyrimas, sudramatina moters vaidmenį pradedant 
gyvybę. Visai to nesuvokdamos, jos perdėtai rūpinasi biologi- 
niu savo vaidmeniu, nors (arba kadangi) jis tapo nepriimtinas 
dar vaikystėje. 

"Taigi visiems šiems besikamuojantiems žmonėms - turin- 
tiems priklausomybę, prislėgtiems ar tiems, kuriems kas nors 
draudžiama, kažkodėl nepavyko integruoti į gyvenimą vienos 
ar kitos infantilumo pakopos, todėl dabar jie ginasi (atkakliai, 
varginančiai, bergždžiai) nuo tai pakopai būdingų infantilumo 
schemų. 

Kita vertus, kiekvienas nuslopintas, nepatenkintas troški- 
mas turi savo atitikmenį - veiksmą, atliekamą jį iškreipiant. 
Kai kurie suaugusieji, visai neslėpdami pirminės infantilumo 
schemos, visiškai (kiek tai jų atveju įmanoma) patenkina sek- 
sualinius savo poreikius dirginami arba patys dirgindami burna. 
Kiti teikia pirmenybę analinei angai, o ne kuriai kitai sueičiai 
tinkamai angai. Kai kurių iškrypimų atveju vyrauja poreikis 
žiūrėti į lytinius organus arba rodyti savuosius, 0 jei šie naudo- 
jami pagal paskirtį, tai daroma impulsyviai, nesirenkant part- 
nerių, tiesiog sadistiškai „suartėjant“ su kitais žmonėmis. 


Pagaliau įžvelgęs sistemingą ryšį tarp seksualinių veiksmų, 
kurie neurozės atveju tėra pasąmoninių troškimų lygmens, 0 
iškrypimo atveju —- atviri, Freudas ir toliau plėtojo savąją libido 
teoriją. Taigi /:bido yra seksualinė energija, kuri vaikystės laiko- 
tarpiu susitelkusi ne genitalijų, bet kitose kūno srityse, o gvvy- 
biškai svarbios — maitinimosi, šalinimo, galūnių judinimo — 
funkcijos suteikia ypatingą malonumą. Tik tuomet, kai pavyksta 
įgyvendinti tam tikrą ikigenitalinį libido panaudojimo planą, 
vaiko seksualumas pereina į trumpalaikį infantilaus genitališ- 
kumo būvį, netrukus tampantį daugiau ar mažiau „latentiniu“, 
pakinta ir nukreipiamas kita linkme. Juk lytiniai organai tuo 
metu dar nesubrendę, 0 pirmuosius vaikiško lytinio geismo 
objektus saugo amžinas ir visuotinis kraujomaišos tabu. O dėl 
ikigenitalinių troškimų liekanų, tai visos kultūros tam tikru 
mastu leidžia kai kuriuos negenitalinius meilės žaidimus, iš- 
krypimu laikytinus tik tuomet, kai jie pakeičia ir išstumia tikrą- 
Ji genitališkumą. Vis dėlto daugiausia ikigenitalinės libido 
energijos yra subliimuojama - panaudojama ne seksualiniais, bet 
kitokio pobūdžio tikslais. Taigi infantilus susidomėjimas mamos 
kūno „daikčiukais“ gali paskatinti suaugusiojo norą suprasti, 
kaip veikia mašinos, ar dirbti su laboratoriniais mėgintuvėliais. 
Kitam žmogui galbūt pakaks „išminties pieno“, nors kadaise 
Jis geidė lengviau apčiuopiamų syvų iš kur kas juslingesnių 
talpyklų. O gal, užuot perpildęs savo žarnyną, jis rinks įvai- 
riausius daiktus ir dėlios juos į visokiausias dėžutes. Freudas 
manė, kad visi ikigenitaliniai žmogaus polinkiai, buvę nuslo- 
pit, o ne augant pamiršti, sublimuoti ar perkelti į meilės 
žaidimus, yra svarbiausias neurotinės įtampos šaltinis. 

Labiausiai vykusios sublimacijos, be abejo, įsipina į kultūros 
reiškinius ir seksualinė jų prigimtis tampa sunkiai įžvelgiama. 
Tik tuomet, kai suaugusiojo pomėgis yra pernelyg uolus, gana 
keistas ir liguistai visa apimantis, galima atpažinti „seksualinį“ 

Jo pagrindą. Vis dėlto tokiu atveju sublimacija yra labai jau 
nepatikima, ir galima manyti iš pat pradžių ją buvus ydingą. 
Štai taip terapeutas Freudas tapo Viktorijos laikų (tais laikais 
jis ir gyveno) kritiku. Jis priėjo išvadą, kad despotiška visuo- 
menė aklai reikalauja iš savo atžalų neįmanomų sublimacijos 
žygdarbių. Tiesa, tam tikrą seksualinės energijos kiekį subli- 
muoti galima ir būtina — nuo to priklauso pati visuomenė. Tad 
nedvejodami atiduokime visuomenei, kas jai pridera, tačiau 
visų pirma grąžinkime vaikams libido teikiamą gyvybingumą, 
nes jis yra vertingų sublimacijų pagrindas. 

Tik praktikai, kasdien susiduriantys su didžiule painiava, 
būdinga pamišimų bei švelnesnių psichikos išdaigų sričiai, 
gali suvokti, kokia vertinga yra libido (judrios seksualinės ener- 
gijos, skatinančios tiek „aukštesniąsias“, tiek „žemesniąsias“ 
žmogaus veiklos formas, o dažnai — abi vienu metu) teorija, 
suprantamai ir nuosekliai paaiškinusia, kas vyksta šiuose pa- 
slaptinguose vidinio pasaulio kampeliuose. 

Vis dėlto daugybė teorinių bei terminijos klausimų dar te- 
belaukia atsakymų. Nusprendęs susitelkti ties pagrindinėmis 
psichologijos temomis, Freudas jautė, kad svarbiausia - iš nau- 
Jo atskleisti žmogaus seksualumą. Seksualumo istorijos spragas 
teko užpildyti terminais, netikėtai susiejančiais antikos išmintį 
ir šių laikų mąstyseną. Pavvzdžiui, panagrinėkime „isterijos“ 
sąvoką. Senovės graikai manė ar bent jau perteikė savo mintis 
žodžiais, lyg ir reiškiančiais, kad isterija yra moters būsena, 
kylanti tuomet, kai gimda atitrūksta nuo savo „inkaro“ ir klajoja 
po kūną, skatindama vienus organizmo procesus ir slopinda- 
ma kitus. Be abejo, Freudas čia įžvelgė ne lytinį organą, bet 
lytiškumo idėją, netekusią savosios paskirties ir kliudančią li- 
bido energijai patekti į lytinius organus (tai - lytinio šaltumo 
priežastis). Judri libido energija gali pakisti ir būti perkelta į 
įvairias kūno vietas, turinčias simbolinį ryšį su infantilumo 

sritimis ir veikimo būdais. Taigi žiaukčiojimas gali reikšti tai, 
jog saugantis nuo apačioje užslopinto genitalinio geismo pas- 
tarasis yra gynybiškai išliejamas per viršų. Siekdamas išreikšti 
savo įsitikinimą, jog libido energija, kada jai trukdoma patekti 
į lytinius organus, prasiveržia kitose kūno srityse, Freudas pasi- 
telkė šiuolaikinės termodinamikos terminiją, nusakančią ener- 
gijos tvermę ir jos virsmus. Pritaikius tokią analogiją daugelis 
Freudo pastabų, kurios buvo tik hipotezės, tapo konkrečiais 
teiginiais, nors bet koks mėginimas juos pagrįsti stebėjimais ar 
eksperimentais būtų buvęs beprasmis. 

Didieji novatoriai visuomet kalba savo meto alegorijomis 
1r palyginimais. Freudui taip pat teko išdrįsti sukurti tai, ką jis 
pats vadino savo „mitologija“, ir ja naudotis. Teisingos įžvalgos 
išlieka ilgiau nei pirmoji jų formuluotė. 

Manau, jog Freudas su libido pasielgė panašiai kaip 
George'as Stewartas — su audra. Pagrindinį knygoje „Audra“ 
pasakojamos istorijos vaidmenį Stiuartas skyrė gaivališkai gam- 
tos katastrofai'“. Jis aprašė gamtos reiškinio savitumą bei jo 
ciklą. Skaitant knygą kyla įspūdis, jog visa Žemė ir jos gyven- 
tojai egzistuoja šios audros - paveikaus būdo praturtinti mūsų 
sampratą apie didžiuosius vidaus ir išorės pasaulio įvykius — 
šlovei. Ankstyvoji psichoanalizė panašiai nusako žmogaus mo- 
tvvaciją — tarsi libido būtų nekintama būties esmė, o žmonių 
eg0 - paprasčiausi saugikliai, trapūs sluoksniai, skiriantys tą 
būties esmę nuo neapibrėžto ją supančio „išorės pasaulio“, kur 
įsigalėję beatodairiški ir priešiški visuomenės papročiai. 

Vis delto šiuo atveju gydytojas pranoksta knygos autorių. 
Gydytojas išmoksta ne tik atpažinti ir apibūdinti audras, bet ir 
praktiškai jas tirti bei valdyti. Aprašęs libido gyvenimą, Freudas 


!* George R. Stewart. Storm. New York: Random House, 1941. 

ne tik išplėtė teorines įžvalgos galimybes, bet ir sustiprino 
praktinį mūsų veiksmingumą susidūrus su įvairiais individo 
ir grupės gyvenimo sutrikimais, kylančiais dėl beprasmio, 
vdingo santykio su žmogaus juslingumu. Jis aiškiai suvokė, jog 
libido teorijai būtina skirti deramą vietą žmogaus gyvenimo 
visumoje. Beje, dabar tai aiškėja ir mums patiems - tyrinėjan- 
tiems kitas žmogaus psichikos sritis (220), dirbantiems su įvai- 
riomis pacientų grupėmis (vaikais, psichopatais), ieškantiems 
naujų psichoanalizės taikymo galimybių (visuomenės lygme- 
niu). Nors tyrinėjant individų gyvenimo ciklą ir toliau vertėtų 
stengtis įžvelgti galimus jų libido energijos virsmus, tačiau ne- 
derėtų gyviems žmonėms primesti mitinio e7050 marionečių vaid- 
mens - tai nebūtų naudinga nei praktikai, nei teorijai. 

Tyrinėtojas Freudas savo ruožtu pranoko gydytoją Freudą. 
Jis aiškino ir gydė ligas, tačiau tai dar ne viskas. Turėdamas 
raidos fiziologo išsilavinimą, Freudas atskleidė, jog seksualu- 
mas rutuliojasi pakopomis, ir buvo įsitikinęs, kad ši raida yra 
glaudžiai susijusi apskritai su epigenetine raida. 

Ėmęsis nagrinėti lytinio gyvenimo temą, Freudas suvokė, 
Jog seksologija (ir populiarioji, ir mokslinė) yra paremta prie- 
laida, jog lytis — tai visai naujas darinys, atsirandantis individo 
paauglystės laikotarpiu dėl šiuo metu prasidedančių fiziologi- 
nių pokyčių. Tad seksologija jo laikais buvo pažengusi tiek, 
kiek mokslas apie embrioną — viduramžiais, kai visų buvo 
pripažįstama idėja homunkulo - mažo, tačiau visiškai išsivys- 
čiusio žmogeliuko, jau sukurto ir laukiančio vyro sėkloje, kol 
pateks į moters įsčias, kad čia užaugtų ir išeitų į gyvenimą. O 
mūsų dienų embriologija jau yra paremta epigenezės žiniomis 
apie nuoseklų gemalo organų vystymąsi. Manau, jog, norėda- 
mi geriau suvokti Freudo nustatytus psichoseksualinės vaiko 
raidos dėsningumus, galime pasitelkti analogiją - fiziologinį 
gemalo vystymąsi in utero. 


69 


Gemalo vystymosi eigoje kiekvienas organas pradeda for- 
muotis jam skirtu metu. Šis laiko veiksnys yra toks pat svarbus 
kaip ir organo kilmės vieta. Pavyzdžiui, jei akis nepradeda for- 
muotis jai skirtu metu, „ji niekada nebeturės galimybės tinka- 
mai išsivystyti, nes ateis metas sparčiai augti kitai kūno daliai, 
o pastaroji, aplenkdama mažiau aktyvias kūno sritis, slopins 
uždelstą akies raidą“!*. 

Kai gemalo organas pradeda rutuliotis laiku, dar vienas 
laiko veiksnys nusako lemtingiausią jo raidos pakopą: „Kad 
organas visai liautųsi vystęsis ar stipriai pakistų, jo vystymasis 
turi būti sutrikdytas ankstyvojoje jos pakopoje... kai organui 
pavyksta išaugti iš savojo Anlage"", jis gali tapti netaisyklingas 
ar silpnas, tačiau jo savitumo ir apčiuopiamos egzistencijos jau 
neįmanoma suardyti, net ir trikdant jo augimą.“ !* 

Organas, praleidęs savo kilmės laiką, pasmerkia ne tik sa- 
ve patį: jis kelia grėsmę ir visai organų hierarchijai. „Suskatu- 
sios augti kūno dalies slopinimas ne tik laikinai sulaiko jos 
vystymąsi, bet ir pernelyg anksti sukuria sąlygas sparčiam kito 
organo augimui. Taigi užslopintoji kūno dalis daugiau nebetu- 
ri galimybės įsivyrauti ir pakinta visam laikui...“!"' Kai gemalas 
vystosi nuosekliai, jo organų dydis ir funkcijos vra darniai susi- 
Ję: kepenų dydis yra proporcingas skrandžio ir žarnyno apim- 
čiai, širdis ir plaučiai taip pat dera tarpusavv, o kraujagyslių 
sistemos pajėgumas tiksliai atitinka kūno visumą. Jei gemalo 
vystymasis sutrinka, vienas ar daugiau organų gali tapti ne- 


*C.H. Stockard. The Physical Basis of Personality. WM. Norton £< Co., 
Inc., New York, 1931. 

'"* Planas, sumanymas, polinkis (vok.). — Vert. past. 

'*C.H. Stockard. The Physical Basis of Personality. WM. Norton 8: Co., 
Inc., New York, 1931. 

"Ten pat. 

proporcingai maži: taip pažeidžiama organizmo funkcijų dar- 
na ir gimsta nevisavertis žmogus. 

Sutrikus „deramam tempui“ ir „normaliai tvarkai“, padari- 
niai gali būti dvejopi: „imonstrum in excessu“ arba „monstrum in 
defectu“ . „Faktas, kad normalus individas užima tarpinę padėtį, 
esančią tarp šių kraštutinių apsigimimo tipų, svarbus vieninte- 
liu požiūriu: visi nukrypimai nuo normos yra paprasčiausi nor- 
malios būklės pakitimai, atsirandantys dėl vienu ar kitu lemiamu 
laikotarpiu neįprastai sulėtėjusio vystymosi tempo.“ !* 

Mėnesiai iki vaiko gimimo turi lemiamą reikšmę galimiems 
organiniams apsigimimams. Kūnui užgimus netrukus paaiškė- 
ja, ar jis „sėkmingai iškilo iš savojo Anlage“, ar vra pernelyg 
netobulas, kad galėtų darniai bręsti. Nors vis dar „nesąmonin- 
gas“ ryšulėlis, pasirengęs priimti tik labai pamažu gausėjan- 
čius, tik tam tikro tipo ir intensyvumo dirgiklius, kūdikis jau 
iškeitė įsčiose vykusią medžiagų apykaitą į motinos globą, įsi- 
šaknijusią visuomenės, kuriai jis priklauso, ugdymo sistemoje. 
Kaip organizmas bręsta toliau, kaip vystosi ne nauji organai, 
bet (nustatyta tvarka) rutuliojasi judėjimo, jutiminiai ir bendra- 
vimo įgūdžiai, yra rašoma vaiko raidai skirtoje literatūroje. Šias 
žinias psichoanalizė praturtino įžvalgomis, padedančiomis su- 
prasti daug painesnius potyrius ir konfliktus, lydinčius indivi- 
do kaip savitos asmenybės tapsmą. Ar tai būtų įprastos vaiko 
savybės, kurioms vertinti jau sukurti testai (nes jos yra akivaiz- 
dūs ženklai, rodantys pamažėle formuojantis vienus ar kitus 
vaiko įgūdžius), ar neįprasti jo elgesio būdai, tapę atviru mamų 
džiaugsmu, o gal ir slaptu jų rūpesčiu, visų pirma svarbu su- 
vokti, kad sveikas vaikas, nuosekliai išgyvendamas reikšmin- 
giausius savo gyvenimo įvykius, jeigu jam tinkamai padedama, 


'* Ten pat. 


tiesiog paklūsta (šia jo savybe galima ir apskritai pasikliauti) 
vidiniams raidos dėsniams - tiems, kurių pagrindu prenatali- 
niu laikotarpiu vienas po kito formavosi jo kūno organai ir 
kurie vaikui užgimus pamažu atveria vis naujas bendravimo su 
jam svarbiais žmonėmis galimybes. Kiekvienoje kultūroje šis 
bendravimas įgyja savitą atspalvį (tuo netrukus įsitikinsime), 
tačiau deramas jų plėtotės tempas ir tinkama tvarka bet kurio- 
mis aplinkybėmis yra lemiami veiksniai, skatinantys šiuos san- 
tykius kisti bei nusakantys jų kaitos ribas. 


„Libido ekonomijos“ požiūriu panagrinėję šiame skyriuje 
konkrečias mergaitės ir berniuko situacijas, pastebėtume, kad 
abiejų pacientų atveju naujų impulsų atsiradimo tempas ir tvarka 
buvo sutrikdyti: vaikai nesiliovė kartoję vis tą patį analinio su- 
laikymo ir išstūmimo motyvą, tarsi patefono adatėlė, įstrigusi 
viename subraižytos plokštelės griovelyje. Jie vis regresuodavo 
į kūdikystės pakopą, po to vėl bergždžiai bandydavo pereiti į 
tolesniąją — įprasminti savo meilę reikšmingiems priešingos 
lyties žmonėms. Anos meilė tėčiui atsiskleidė tą minutę, kai 
mergaitė, apimta perdėto džiaugsmo, padavė tris švytinčias ma- 
šinėles savo žaisliniam tėčiui. O Piterio liguistumo apraiškos 
buvo pastebėtos netrukus po to, kai berniuko elgesys su aukle 
įgijo falinei raidos pakopai būdingų bruožų. Remiantis libido 
teorija būtų galima teigti, kad vienu atveju tuštinimasis, o kitu 
atveju - polinkis kaupti žarnyno turinį kadaise teikė šiems vai- 
kams lytinį pasitenkinimą. Dabar jie siekė šį malonumą sugrą- 
žinti, tačiau turėdami jau sutrikusią stabdžių sistemą vaikai ėmė 
regresuoti daug stipriau ir daug greičiau, nei buvo galima ti- 
kėtis. Jie jau nebebuvo nekalti kūdikiai, besidžiaugiantys dar 
neišlavintu savo žarnynu. Tikėtina, kad jie mėgaudavosi fanta- 
zijomis apie tai, kaip atsikrato nekenčiamais žmonėmis (prisi- 
minkime, kaip Ana spyrė į žaislinę savo mamą) ir išlaiko tuos, 

kuriuos myli. Visi jų veiksmai (kad ir kokie siaubingi būtų jų 
padariniai) baigdavosi sadistiškai pasiekta pergale prieš tėvą ar 
motiną, norėjusius juos kontroliuoti. Neabejotina, jog tą rytą 
apsiteršusios ir savo motinos laukiančios mažylės akyse atsi- 
spindėjo ir pergalės, ir baimės pojūčiai, o nedraugiškas ber- 
niuko veidas išreiškė ir tylų pasitenkinimą, nors pilvas buvo 
neregėtai išsipūtęs ir sudarė daug keblumų. O vargšelės moti- 
nos, atlikusios trumpą ir itin skausmingą bandymą, jau žinojo, 
kad į savo vaikų tironiją reaguodamos piktuoju tik dar labiau 
apsunkins padėtį. Nes, kad ir ką manytumėte, šie vaikai mylė- 
Jo ir patys norėjo būti mylimi, jie daug mieliau būtų rinkęsi 
pasiekimų džiaugsmą negu neapykantos kupiną nevykėlio per- 
galę. Nedera vaiko painioti su jo liga. 

Šią akimirką skaitytojui gali kilti mintis, kad tokios būse- 
nos metu vaikai yra tos antrosios instinktyvios jėgos (jos idėja 
buvo įtraukta į psichoanalizės sistemą netrukus po to, kai čia 
įsitvirtino libido sąvoka) - būtent naikinimo, mirties instinkto — 
valdžioje. Šįsyk pastarojo klausimo nenagrinėsiu, nes jis yra iš 
esmės filosofinis ir susijęs su savita Freudo ištikimybe pirmap- 
radžių instinktų mitologijai. Analizuojant jėgą, kuri, kaip patys 
įsitikinsime, yra persmelkusi ir didžiąją mūsų turimos medžia- 
gos dalį, Freudo terminija ir vėlesni jos svarstymai tiktai sukė- 
lė painiavą ir iš esmės nieko apie šią jėgą nepaaiškino; turiu 
galvoje įniršį, kylanų kaskart, kai vienas ar kitas veiksmas, 
gyvybiškai svarbus individo meistrystės potyriui, susiduria su 
kliūtimis arba yra slopinamas. Kas nutinka su tuo įniršiu, kai 
pats žmogus savo ruožtu yra priverstas jį slopinti, ir kaip šis 
įniršis prisideda prie žmogui būdingo nesąmoningo priešiš- 
kumo ir troškimo naikinti? Tai vienas svarbiausių psichologams 
kylančių klausimų. 

Siekdami tiksliau nustatyti, kokios jėgos veikia būtent šioje 
praktinės mūsų veiklos situacijoje, verčiau paklauskime savęs, 

ko mums patiems tokiomis aplinkybėmis derėtų siekti. Galbūt 
išsiaiškinę savo pačių paskirtį lengviau užčiuopsime ir šioje 
situacijoje veikiančias jėgas, kurias siekiame pažinti. Manyčiau, 
kad mūsų uždavinys - atgaivinti tėvų ir vaikų savitarpio sąveiką, 
kad vietoj bergždžių, skausmingų ir žalingų pastangų vieniems 
kitus kontroliuoti užsimegztų abipusis dialogas, padedantis at- 
kurti ir vaikų, ir tėvų savikontrolę. 

Paskirti vaistai rodo, kokia yra diagnozė. Gyvendamos ben- 
drą gyvenimą, šeimos yra linkusios prarasti grupei būdingą jos 
narių tarpusavio sąveiką. Taigi kiekvienas šeimos narys vienaip 
ar kitaip praranda savikontrolę, atitinkančią jo amžių ir padėtį 
šeimoje. Užuot kontroliavęs pats save ir prisidėjęs prie grupės 
narių savitarpio sąveikos, kiekvienas grupės narys ieško ir susi- 
randa pakaitinius kontrolės svertus bei autonomijos sritis, ne- 
prieinamus kitiems jo šeimos nariams: tėvai karštligiškai panyra 
į darbus ir visuomenės gyvenimą, o jų vaikai renkasi vienintelę, 
regis, tik jiems patiems priklausančią, visiškos autonomijos sritį — 
savo kūną. Autoerotika yra svarbus į šią partizaninę kovą stoju- 
sio vaiko ginklas, tariamai išlaisvinantis jį nuo sutrikusios są- 
veikos su kitais šeimos nariais. Deja, tokia egocentriška vaiko 
autonomija tik slepia tikrąją padėtį. Tariamai mėgaudamasis 
vienos ar kitos savo kūno srities teikiamais malonumais, vaikas 
pasitelkia organo veikimo būdą, kad savo vaizduotėje galėtų 
valdyti ir visiškai pajungti sau kitus žmones. Tokios vaiko fan- 
tazijos gali turėti sadizmo ar mazochizmo atspalvį. Tik tuomet, 
kai toks posūkis įvyksta, kai vaikas atsigręžia prieš save patį ir 
kitus žmones, vienas ar kitas jo organas virsta agresijos (įpras- 
tesne šio žodžio reikšme, nusakančia priešiškumą) priemone. 
Iki tol jo organų veikimo būdai yra naivios - taigi ikipriešiškos 
schemos, pagrindžiančios vaiko santykius su daiktais bei šalia 
esančiais žmonėmis (kaip vaikas elgiasi su daiktais, kaip rea- 
guoja į šalia esančius žmones, kaip stengiasi su jais užmegzti 

santykius). Štai kokia yra agresija, kol ji tampa agresija įprasta 
šio žodžio prasme. 

Kai šeimoje auga keletas vaikų, tėvai nuolat patiria išban- 
dymus. Tėvams tenka augti kartu su savo vaikais. Mes iškreip- 
tume tikrovę apibendrintai teigdami, jog gimus vaikui tėvai 
„yra“ tokios asmenybės, kurios vaikui augant pačios nesikeičia, 
tiktai daro poveikį šiai menkutei būtybei. Juk ši silpna ir besi- 
keičianti maža būtybė pakeičia visų šeimos narių gyvenimą. Kū- 
dikiai kontroliuoja ir ugdo savo šeimas nė kiek ne mažiau, nei 
pastarosios kontroliuoja juos pačius. Tikriausiai nesuklysime 
teigdami, jog šeimos ugdo savo vaikus, o šie savo ruožtu ugdo 
savo šeimas. Kad ir kokias tarpusavio sąveikos schemas lemtų 
biologinė žmogaus prigimtis, kad ir kokiam raidos tvarkaraš- 
čiui jos paklustų, mums dera atsižvelgti į tai, jog egzistuoja ir 
tarpusavio sąveikos schemų kaitos galimybes. 

Skaitytojui gali kilti mintis, jog ne visada laikausi šio požiū- 
rio— juk ir toliau išsamiai kalbėsiu apie visa, ką Freudas vadino 
ikigenitalinėmis pakopomis bei erogeninėmis vaiko kūno sriti- 
mis, mėginsiu klinikinę savo patirtį susieti su visuomenės gyve- 
nimo apraiškomis. Nagrinėsiu biologinės prigimties nulemtas 
galimybes, besirutuliojančias kartu su vaiko organizmų. Nema- 
nau, jog psichoanalizė išliktų veiksminga tyrinėjimų sistema, 
Jei netektų pamatinių (nors juos ir reikėtų kartkartėmis iš nau- 
Jo apsvarstyti) biologinių savo apibrėžimų. 

Ir prasmės, ir sąvokų požiūriu kitas knygos poskyris bus 
sudėtingiausias - tiek skaitytojui, tiek man pačiam. Atskleidęs 
vieną, klinikinę, šiai knygai pasirinktos temos pusę, kitame 
skyriuje pradėsiu pasakoti apie kol kas tik numanomą, skaity- 
tojui dar visai nepažįstamą jos aspektą. 

Kad man pačiam būtų lengviau, toliau dėstydamas savo 
mintis atkursiu galutinę ikigenitališkumo schemą, apie kurią 
pirmą kartą kalbėjau maždaug prieš dešimtį metų. Tikriausiai 

tai bus naudinga ir skaitytojui. Savais žodžiais persakysiu Lin- 
colno mintį: schemos yra tam tikras dalykas, praverčiantis tam 
tikriems žmonėms, kuriems toks dalykas gali praversti. Kad 
skaitytojui būtų lengviau suvokti, pasistengsiu kitą skyrių para- 
šyti taip, kad visa, ką apskritai įmanoma suprasti, būtų supran- 
tama ir su schemos pagalba, ir be jos. Žodis „suprantama“ šiuo 
atveju reiškia tai, kad skaitytojas sugebės įžvelgti sąsajas tarp jo 
paties turimų žinių bei žinomų terminų ir mano pateikto pro- 
blemos dėstymo. Pats šioje knygoje nagrinėjamos problemos 
pobūdis lemia tai, kad kiekvienas tyrėjas, kiekvieno laikmečio 
žmogus ją nusakytų bei vertintų skirtingai. Sudarę schemą, pa- 
grįstą mūsų pačių stebėjimais, mėginsime nurodyti svarbiausių 
vaiko raidos įvykių tvarką ir eiliškumą. 

Kokius įvykius ketiname analizuoti? Kiek šie įvykiai yra 
„standartiniai“ (statistiniu požiūriu), kokia yra diagnostinė ir 
prognostinė mūsų schemos vertė? 

Pasitelkę Gesellio tyrimo medžiagą"? panagrinėsime, kaip 
paprastai mažas berniukas elgiasi prieš veidrodį. Tvrėjas, pasi- 
rengęs tirti „suvokimo, čiupimo ir prisitaikomąjį elgesį“, 56-ąją 
vaiko gyvenimo savaitę nutraukia („ramiu, bet ryžtingu jude- 
siu“) užuolaidą nuo veidrodžio (šis yra tokio dydžio, kad vai- 
kas matytųsi visu ūgiu), 0 prieš jį stovi vaikas. Pastebima, jog 
nuogas mažylis pakaitomis reaguoja tai į savo, tai į stebėtojo 
atvaizdą įvairiais veiksmais: pasilenkia į priekį, plekšteli ranka 
per veidrodį, atsiklaupia, juda artyn - tolyn, „liečia veidrodį 
burna', atsitraukia ir taip toliau. Kartą Arnoldas Gesellis paro- 
dė man nuotraukų originalus. Nuotraukose, nepatekusiose į 
Atlasą, akivaizdžiai matėsi berniuko varpos erekcija. Tačiau ši 
seksualinio elgesio apraiška, nors ir visiškai normali, anaiptol 


' Arnold Gesell. An Atlas of Infant Behavior. Vol. I, New Haven: Yale 
University Press, 1934. 

nėra susijusi su elgesiu, kurį verta užfiksuoti kaip įprastinį. To- 
kio elgesio šio tyrimo metu niekas nelaukė; jis buvo tarytum 
nekviestas svečias, pasirodęs geroje, garbingų žmonių draugi- 
joje. Dėl kultūrinių priežasčių jis atrodo ne savo vietoje - juk 
kol seksualiniu žmogaus elgesiu nesusidomėjo zoologijos spe- 
cialistai, seksualumo tyrinėti mes nedrįsome. Šios elgesio ap- 
raiškos nedera ir sisteminiu požiūriu - toks seksualinis elgesys 
galimas, tačiau tai nėra įprasta. Konkrečiu atveju jis gali pasi- 
reikšti arba ne: jis nera „įprastinis“. Jei toks elgesys vis dėlto 
pasireiškia — ir dar netinkamą akimirką, pavyzdžiui, kai neto- 
liese yra žmogus (mama, auklė), manantis, jog to neturėtų būti, 
tai jis gali (arba ne) sukelti ypač paveikų šalia esančio žmogaus 
atsaką — nors tai būtų tik neįprastas, sumišimą išduodantis bal- 
sas ar tiesiog neapibrėžtas požiūris. Tai gali (arba ne) atsitikti 
šalia tokio žmogaus ar tokioje vaiko gyvenimo pakopoje, kad 
šis įvykis turės lemiamos reikšmės vaiko požiūriui į save, į lyti- 
nius santykius, į jį supantį pasaulį. Jei vis dėlto taip atsitiktų, 
psichoanalitikui gali tekti mėnesių mėnesius aiškintis tai, ko 
Jokios schemos negali paaiškinti. Juk toks elgesys vyra susijęs su 
kūno sritimi, turinčia gausybę nervinių galūnių ir galinčia 
įgyti įvairių prasmės atspalvių, priklausančių nuo aplinkinių 
reakcijos. 

Tad ko gi turėtume siekti: Mums vertėtų pamėginti api- 
bendrintai pavaizduoti apytikslį raidos pakopų eiliškumą, pagal 
kurį, remiantis klinikinėmis ir buitinėmis žiniomis, sustiprė- 
jus nervinių galūnių jaudrumui, vaikui įvaldžius „erogenines“ 
kūno dalis, taip pat atitinkamai reaguojant šalia esantiems 
reikšmingiems žmonėms, įvyksta lemtingi vaiko ir aplinkos 
susitikimai. 


3. Sritys, veikimo būdai ir modalumai 


A. Burna ir juslės 


Pirmasis toks susitikimas įvyksta tą akimirką, kai naujagi- 
mis, jau netekęs ryšio su motinos kūnu, yra priglaudžiamas 
prie krūties. Iš prigimties sugebėdamas daugiau ar mažiau dar- 
niai įtraukti per burną, jis susitinka su krūtimi, motina ir vi- 
suomene, daugiau ar mažiau norinčiomis ir sugebančiomis de- 
ramai jį maitinti ir priimti. Šią gyvenimo akimirką jis gyvena ir 
myli savo burna, 0 jo motina gyvena ir myli savo krūtimis. 
Motinos būsena šiuo atveju gerokai priklauso nuo jos pasitikė- 
jimo aplinkinių meile, nuo savo vertės pajautimo maitinant 
kūdikį ir nuo naujagimio atsako. O pačiam kūdikiui oralinė 
sritis yra tik svarbiausia (tačiau ne vienintelė) pirmojo ir visa 
apimančio sąveikos su aplinka būdo -inkorporavimo“" - vieta. 
Šiuo metu jis priklauso nuo įvairių rūšių „materijos“, pristato- 
mos tiesiai prie imlaus jo organizmo vartų. Mažiausiai keletą 
savaičių jis sugeba reaguoti tik tuomet, kai tam tikra medžiaga 
patenka į jo erdvę. Iš pradžių jis nori ir gali čiulpti tam tinkan- 
čius objektus, nurvti visus iš pastarųjų ištekančius ir įsisavinti 
tinkančius skysčius. Tačiau netrukus jis parodo norą ir gali „su- 
vokti“ savo akimis visa, kas patenka į jo regos lauką. (It būtų 
Jau beveik pasirengęs išlaikyti daiktus, jei deramai stimuliuoja- 
mas jis suspaudžia ir atpalaiduoja savo kumštelį.) Lytos juslė- 
mis jis, regis, taip pat įima visa, kas kelia malonų jausmą. Vis 
dėlto visi šie jo norai ir gebėjimai yra labai trapūs. Kad pirmoji 
naujagimio patirtis ne tik palaikytų jo gyvybė, bet ir padėtų 
suderinti jautrius jo kvėpavimo, medžiagų apykaitos ir kraujota- 
kos ritmus, jo juslėms skirti dirgikliai turi būti deramo stiprumo 


“Incorporatio (lot.) - įtraukimas, prijungimas. - Vėrt. past. 


78 


ir pasiekti jas tinkamu metu. Kitu atveju jo atvirumas tučtuojau 
virsta visa apimančia gynyba. Taigi, nors yra visiškai aišku, kas 
turi vykti, kad būtų palaikoma vaiko gyvybė (kokia turi būti 
minimali dirgiklių pasiūla), ir ko neturi nutikti, kad jis nenu- 
mirtų ar kad smarkiai nesutriktų jo augimas (kokia yra maksi- 
mali frustracija, kurią jis gali pakelti), kur kas laisviau galima 
vertinti tai, kas gali įvykti; įvairių kultūrų žmonės drąsiai nau- 
dojasi šia teise spręsdami, kurie dalykai, jų požiūriu, yra veiks- 
mingi ir priskirtini būtiniesiems. Kai kuriose tautose laikomasi 
nuomonės, jog vaiką, kad šis nepažeistų sau akių, beveik visus 
pirmuosius gyvenimo metus didžiąją dienos dalį būtina laikyti 
suvystytą, tačiau vos tik pravirkusį jį visuomet reikia maitinti ir 
sūpuoti. Kitų tautų žmonės yra įsitikinę, kad svarbu kūdikiui 
kuo anksčiau suteikti laisvę spardytis kojytėmis, tačiau, „savai- 
me suprantama“, jis turi laukti, kad jį pamaitintų tol, kol jo 
veidas tikrąja šio žodžio prasme pamėlynuos. Visa tai priklau- 
so nuo bendrųjų kultūros tikslų ir sistemos. Iš pirmo žvilgsnio 
labai skirtingos kultūrinės aplinkos priemonės (su jomis supa- 
žindinsime kitame knygos skyriuje) vra pagrįstos tam tikra savi- 
ta kultūros išmintimi ar bent jau pasąmoniniu tikslingumu: 
1z0liuotoms kultūroms tikrai būdinga tai, kad visi vaikystėje 
sukelti troškimai, baimės ir pyktis turi tam tikrą atsvarą vėles- 
niame žmogaus gyvenime. Taigi tai, kas „vaikui yra gera , kas 
gali jam atsitikti, priklauso nuo to, kuo tikimasi jį tapsiant ir 
kuriame pasaulio kampelyje jis gyvena. 

Šioje vaiko gyvenimo pakopoje inkorporavimas yra domi- 
nuojantis veikimo būdas, tačiau svarbu suprasti, jog vyraujant 
vienos kurios kūno angos sričiai reikalingi ir visi kiti veikimo 
būdai, nors jų paskirtis yra pagalbinė. Taigi ir pirmojoje inkor- 
poravimo pakopoje vaikas suspaudžia žandikaulius bei dante- 
nas (antrinis inkorporavimas), atpila ir išspjauna (eliminacija), 
suspaudžia lūpas (retencija). Galima pastebėti, jog judrūs 

kūdikiai apskritai turi polinkį skverbtis visa savo galva ir visu 
kaklu, taip pat jie linkę įsikibti į spenelį ir tarsi įsirausti į mo- 
tinos krūtį (oralinė intruzija“). Tas pats pagalbinis veikimo bū- 
das vienam vaikui gali labai ryškiai pasireikšti, o kitam jis gali 
būti vos pastebimas. Kitąsyk, nusilpus vidinei kontrolei arba 
visai ją praradus, taip pat sutrikus arba nutrūkus sąveikai su 
maisto ir oralinių malonumų šaltiniu, šie pagalbiniai būdai ga- 
li tapti kone vyraujantys. 


Vienos kūno srities sąsajos su visais veikimo būdais grafiš- 
kai pavaizduotos pirmojoje lentelės eilutėje (1 pav.)". Kiekvie- 
nu dideliu apskritimu žymimas visas organizmas. Skiriamos 
trys organizmo sritys: a) „oralinė-sensorinė“, apimanti veido 
angas ir viršutinius virškinimo organus; b) „analinė“, apimanti 
šalinimo organus; c) lytinių organų. (Toks suskirstymas labiau 
pagrįstas neurologiniu suderinamumu, 0 ne anatominiu artu- 
mu: pavyzdžiui, šlapimtakius galima priskirti 17 analinei, ir 
genitalinei sričiai priklausomai nuo to, kurios nervinės galū- 
nės mobilizuojamos.) 

Kiekvienas mažasis apskritimas reiškia organo veikimo būdą: 

1 = inkorporavimas 1 

2 = inkorporavimas 2 

3 = retencija 

4 

5 = intruzija 


a 
1 2 3 


1 pav. 


eliminacija 

Pirmojoje oralinės raidos pakopoje (I) oralinėje kūno sri- 
tyje vyrauja pirminis inkorporavimo būdas. Beje, esame lin- 
kę šią raidos pakopą vadinti oraline-respiracine-sensorine, nes 
pirminis inkorporavimo būdas šiuo laikotarpiu vyrauja visose 
šiose srityse, kaip ir visame odos paviršiuje; visi jutimo orga- 
nai, taip pat ir oda, yra atviri dirgikliams ir noriai priima 
vis daugiau atitinkamo stimuliavimo. Inkorporavimo būdo, 
sutelkto oralinėje srityje, išplitimas į kitas kūno paviršiuje 
esančių jutimo organų sritis vaizduojamas didžiojo apskritimo 
brėžiniu II. 

Kiti apskritimai (2, 3, 4, 5) reiškia pagalbinius veikimo bū- 
dus: antrinį oralinį inkorporavimą (= kandžiojimas), oralinės 
retencijos, oralinės eliminacijos, oralinės intruzijos. Priklauso- 
mai nuo individo temperamento šių būdų svarba kiekvienu 
atveju gali skirtis. Vis dėlto jei vaikas nepraranda savikontro- 
lės, o motina tinkamai atlieka savo funkcijas ir vaiko kūno 
srities bei motinos išteklių šaltinio sąveika nesutrinka, tai visi 
pagalbiniai veikimo būdai išlieka pavaldūs pirminiam inkor- 
poracijos būdui. 


Pavyzdys, atskleidžiantis, kaip vaikas netenka vidinės kon- 
trolės, galėtų būti virškinimo organų spazmas, išstumiantis 
atgal ką tik nurytą maistą. Tokiu atveju kartu su, matyt, vyrau- 
jančiu inkorporavimo būdu pasireiškia ir oralinė eliminacija: 
vaikas nuolat patiria šiuos du veikimo būdus vienu metu. Ypač 
sunkiais atvejais, nesiėmus reikiamų priemonių, toks reiškinys 
visam laikui gali nulemti pamatinę individo orientaciją. Taigi 


i Intrusus (lot.) - įstumtas. — Vert. past. 

“ Schemų paaiškinimai pateikiami smulkesniu šriftu, kad skaitytojas, 
jei jam taip patogiau, pirmiau galėtų perskaityti visą skyriaus medžiagą, 
po to - nagrinėti schemą. (E.H.E.) 

pernelyg anksti gali įsivyrauti retencijos būdas, atsiskleidžiantis 
oraliniu uždarumu ir peraugantis į bendrą nepasitikėjimą vi- 
sais vidun patenkančiais dalykais, nes jie nelinkę pasilikti. 

Kūdikio sąveika su motinos išteklių šaltiniu sutrinka, pa- 
vyzdžiui, kai motina nuolat atitraukia spenelį mažyliui įkan- 
dus arba bijodama, kad jis įkąs. Tokiu atveju, užuot laisvai 
mėgavęsis žindymo procesu, vaikas pernelyg anksti gali įgyti 
kandžiojimosi refleksą. Nagrinėdami pacientų ligos istorijas, 
ne sykį priėjome išvadą, jog ką tik aprašytoje situacijoje supap- 
rastintai atsiskleidžia vienas svarbiausių tarpasmeninės sąvei- 
kos sutrikimų. Vaikas viliasi gauti, šaltinis atsitraukia, tuomet 
vaikas refleksyviai stengiasi jį sulaikyti ir pasiimti; tačiau kuo 
labiau stengiasi sulaikyti šaltinį, tuo ryžtingiau jis traukiasi. Vis 
dėlto dabar pamirškime tai, kas yra liguista, ir grįžkime prie 
įprastų reiškinių. 

Bėgant laikui plečiasi vaiko suvokimo ribos, vystosi jo su- 
gebėjimas valdyti savo kūną ir įvairiau, tikslingiau reaguoti į 
aplinką. Susidūręs su savosios kultūros ugdymo schemomis jis 
perpranta pamatinius žmogaus būties modalumus, suvokia ir 
asmeninę, ir kultūrinę jų reikšmę. Kuriant terminiją, įprasmi- 
nančią šiuos pamatinius modalumus, puikiausiai pakanka ir 
anglų kalbos „pradžiamokslio“ — ši kalba turi daug tikslių žo- 
džių, tinkančių nusakyti tarpasmeninės sąveikos schemas. Taigi, 
didžiulei mūsų paguodai, šįkart neprireiks kurti naujų lotyniš- 
kų žodžių derinių - pakaks pasitelkti keletą paprasčiausių anglų 
kalbos žodžių. 

Žodis „gauti“ (jei jis nereiškia „atsinešti“) reiškia priimti 
tai, kas duodama. Tai pirmasis žmogaus gyvenime suvokiamas 
visuomeninis modalumas. Vis dėlto pastarąjį nusakantis žodis 
vra paprastesnis nei už jo slypinti tikrovė. Juk apčiuopomis 
gyvenantis ir nepatvarus naujagimio organizmas šį modalumą 

gali įsisavinti tik tuomet, kai jo sistemų veikla prisiderina prie 
motinos aplinkoje taikomų vaiko priežiūros metodų. 

Taigi akivaizdu, jog vaikas tampa atviras tam, kas jam duo- 
dama, tik tuomet, kai sukuriama tam tikra palankių aplinkybių 
visuma — kai, esant abipusei vaiko ir motinos tarpusavio sąvei- 
kai, motinos padedamas vaikas išmoksta (ir toliau ugdo šį savo 
sugebėjimą) priimti, o motina savo ruožtu išmoksta duoti (ir 
tobulina tą gebėjimą). Abipuses vaiko ir motinos pastangas de- 
rintis vienam prie kito vainikuoja libido energijos teikiamas 
malonumas. Žodis „oralinis“ išreiškia tik dalį iš tikrųjų patiria- 
mo pasitenkinimo. Regis, vaiko burna ir motinos spenelis yra 
tik centrai, kur susitelkia bendra šilumos ir abipusiškumo dva- 
sia, O ja mėgaujasi, į ją atsiliepia ne tik šie centriniai organai, 
bet ir visas motinos bei vaiko organizmas. Taip pasiektas abi- 
pusis atsipalaidavimas yra ypač svarbi pirmosios draugiško „kito“ 
patirties sąlyga. Turbūt nesuklysime pasakę (nors tai gali skam- 
bėti šiek tiek paslaptingai), kad priimdamas, kas yra duodama, ir 
mokydamasis pasiekti, kad kitas padarytų tai, ko jis nori, kūdikis 
įgvja ego savybes, pagrindžiančias žmogaus sugebėjimą gauti 
tam, kad ir pats tabtų duodančiuoju. Jei tai nepavyksta, vaikas, 
norėdamas kontroliuoti situaciją, nebeieško abipusio ryšio, bet 
stveriasi prievartos ar fantazijų. Atsitiktiniais veiksmais vaikas 
bando pasiimti tai, ko nepavyksta gauti pagrindiniu veiksmu — 
žindymu. Jis visiškai išsenka arba, suradęs savo paties nykštį, 
prakeikia jį supantį pasaulį. Motina savo ruožtu taip pat gali 
siekti bet kokia kaina valdyti situaciją: brukti krūties spenelį 
vaikui į burną, nervingai keisti maitinimo valandas bei pieno 
mišinius, žindyti neatsižvelgdama į tai, kad negali atsipalai- 
duoti dėl iš pradžių patirto skausmo. 

Suprantama, tokią situaciją galima palengvinti, įmanoma 
išsaugoti vaiko ir aplinkos tarpusavio sąveiką. Pasitelkus gerą 
dirbtinį žinduką, vaikui galima duoti tiek, kiek jis gali pasiimti; 

be to, siekiant kompensuoti, ko netenka oraliniai vaiko recep- 
toriai, galima sotinti kitas vaiko jusles: stengtis, kad vaikas mė- 
gautųsi jį laikančių ir sūpuojančių rankų šiluma, jam skirta 
šypsena, tariamais žodžiais ir kt. Svarbu nepaliauti kūrybiškai 
ieškojus gydomąją galią turinčių priemonių. Kita vertus, kyla 
mintis, kad, bent dalelę gydančiosios savo energijos (šiuo, o ir 
daugeliu kitų atvejų) paskyrę rūpestingai prevencijai, prisidė- 
tume prie gydymo proceso bei palengvintume patį gijimą. 


Antrojoje raidos pakopoje vaikas jau sugeba aktyviau ir 
tikslingiau bendrauti su aplinka, o pats bendravimo teikia- 
mas malonumas stiprėja ir bręsta. Dygstant dantims vaikas 
pajunta malonumą ;kąsti ar bperkąsti kietus daiktus ir aikąsti jų 
gabalėlius. Mažumėlę pažaidę konfigūracijomis įsitikintume, 
Jog kandžiojimas yra veikimo būdas (kaip ir pirminis inkor- 
poravimas), būdingas ir daugeliui kitų veiksmų. Akys, kaip ir 
kiti jutimo organai, iš pradžių gana pasyviai priimdavusios 
tik tiesiogiai joms skirtus įspūdžius, šioje raidos pakopoje jau 
sugeba sutelkti žvilgsnį ties tam tikru objektu, išskirti, „pagau- 
ti“ jį, esantį blankesniame fone, taip pat ir sekti. Ir klausos 
organai jau yra išmokę skirti kūdikiui reikšmingus garsus, nusta- 
tyti, iš kur jie sklinda, ir reikiama linkme pasukti kūną (vaikas 
kelia ir suka galvą, kelia ir suka viršutinę kūno dalį). Rankoms 
jau pavyksta tikslingiau siekti daiktų, o plaštakoms - ryžtin- 
giau juos sučiupti. 

"Tuo pat metu rutuliojasi ir kelios tarpasmeninės sąveikos 
schemos, kurių esmę nusako visuomeninis ėmimo ir išlaikymo mo- 
dalumas - vaikas mokosi imti ir išlaikyti tai, kas daugiau ar ma- 
žiau laisva valia jam siūloma ir duodama, kas labiau ar mažiau 
sprūsta iš rankų. Išmokęs keisti savo kūno padėtį, apsiversti ir 
labai pamažu atsisėsti, vaikas tobulina ir kitus savo veiksmus — 
mokosi sučiupti, tyrinėti, paimti visa, ką gali pasiekti rankomis. 

Įtrauksime į mūsų schemą ir antrąją (II) vaiko raidos pako- 
pą (2 pav.)“. 


ji (sb, O 
I 
4 5 


2 pav. 


Antrojoje raidos pakopoje oralinėje kūno srityje vyrauja 
antrasis veikimo būdas (inkorporavimas kandant). Taigi pro- 
gresą iš pirmosios pakopos į antrąją pakopą (toliau - ir į kitas 
pakopas) žymi įstrižainė, kylanti aukštyn ir krypstanti į dešinę. 
Progresas šiuo atveju reiškia tai, jog vaiko libido pajuda iš anks- 
tesnės savo vietos, kad suteiktų galios antrajam to paties orga- 
no veikimo būdui, o šis savo ruožtu skatintų integruoti kitą 
visuomeninį modalumą - ėmimą. Nauja pakopa nereiškia, kad 
pereinama prie naujos kūno srities ar kad įsivyrauja naujas vei- 
kimo būdas. Ji žvmi tai, kad vaiko potyriai, susiję su ta pačia 
organizmo sritimi bei pastarajai būdingu veikimo būdu, tampa 
kur kas sąmoningesni, kad vaikas yra geriau juos įvaldęs bei 
daugiau ar mažiau suvokęs socialinę jų prasmę. 


“> Knygą leidžiant pirmą kartą schema buvo sudaryta taip, kad būtų 
skaitoma kaip ir visas spausdintas tekstas. Ši schema jau yra sudaryta atsi- 
žvelgiant į dažnus patarimus, kad vaiko augimo schema turėtų vaizduoti 
kilimą, kaip ir genealogijos medžiai ar evoliucinės kilmės brėžiniai. (E. H. E.) 


O kas vyksta tuomet, kai šis progresas susiduria su kliūtimis, 
yra spartinamas ar stabdomas? Tokiu atveju galimi nuokrypiai 
vaizduojami schemos horizontalėje arba vertikalėje. Horizonta- 
lus nuokrypis (nuo I1 į 12) žymi pernelyg ankstyvą progresiją 
veikimo būdo, būdingo būsimai pakopai, link: vaikas, užuot 
atsipalaidavęs ir ėmęs žįsti, suspaudžia burną. Vertikalus nuo- 
krypis (nuo I1 į II1) išreiškia vaiko norą pakartoti malonumą 
teikiantį veiksmą. Horizontalus nuokrypis lemia fiksaciją ties 
kūno sritimi - įvairiais veikimo būdais individas siekia oralinių 
malonumų. Vertikalėje pažymėta fiksacija — tai fiksacija ties ve1- 
kimo būdu —- kad ir kokia kūno sritimi sąveikautų su aplinka, 
mdividas visuomet teikia pirmenybę I veikimo būdui, t. y. jis 
visuomet siekia gauti - burna, kitais jutimo organais, per kitas 
angas, kitais kuriais nors receptoriais ar kitu elgesiu. Tokia fik- 
sacija vėliau pereina ir į kitas kūno sritis. 


"Tačiau net palankiausios sąlygos negali vaiko išgelbėti nuo 
šioje jo raidos pakopoje vykstančių skausmingų pokyčių. Juos 
išgvventi kūdikiui ypač sunku, nes jis dar labai nepatyręs, o 
jam tenkantys sunkumai tokie visa apimantys. Turiu galvoje 
sustiprėjusį vaiko poreikį čiupti, besivystančius čiupimo me- 
chanizmus, dygstančius dantis, atjunkymą, kurį teks netrukus 
patirti, ir vis didėjanųį atstumą tarp jo paties ir motinos, galbūt 
ketinančios grįžti į darbą, galbūt vėl tapti nėščia, o gal - ir 
viena, ir kita. 

Būtent šiuo gyvenimo tarpsniu į vaiko pasaulį įžengia „gė- 
ris“ ir „blogis“, nebent pamatinį jo pasitikėjimą savimi ir kitais 
jau anksčiau, pirmojoje raidos pakopoje, būtų sukrėtę nepa- 
grįstai sukelti ir pernelyg ilgai trukę sekinančio pykčio priepuo- 
liai. Be abejo, niekuomet nesužinosime, ką išgyvena kūdikis, 
kai jo dantys „skinasi kelią iš gilumos“ ir būtent oralinėje 

ertmėje - pagrindinėje malonumo (dažniausiai tik jo) buvei- 
nėje; su kokia mazochizmo dilema jis susiduria patyręs, kad 
dygstančių dantų, šių vidinių maištininkų, keliamą skausmą ir 
įtampą jis gali palengvinti tik dar stipriau kąsdamas. Tokiu 
atveju fizinė dilema tampa dar ir socialine. Juk jei ir kandžio- 
jimosi laikotarpiu vaikas yra toliau maitinamas krūtimi (beje, 
kadaise tai buvo priimta), mažyliui tenka išmokti žįsti neįkan- 
dus, kad motina, supykusi ar pajutusi skausmą, neištrauktų 
spenelio iš jo burnos. Praktinio mūsų darbo patirtis rodo, kad 
liguisto asmenybės susiskaidymo ištakų galima ieškoti būtent šiame 
ankstyvosios individo istorijos tarpsnyje, kai, pykdamas ant 
dyvgstančių dantų, besitraukiančios motinos ir savęs paties, 
bejėgiškai nirštančio, individas skaudžiai pajunta sumaišties, 
turinčios sadizmo bei mazochizmo atspalvių, būseną, paliekan- 
čią bendrą įspūdį apie kitados prarastą vienybę su motiniškuoju 
pradu. Ši pirmoji individo santykių su savimi pačiu bei aplin- 
kiniu pasauliu drama greičiausiai yra ontogenezės indėlis į Bib- 
lijos sakmę apie rojų, kur pirmiesiems žemėje gyvenusiems žmo- 
nėms visam laikui buvo uždrausta laisvai skinti vaisių, augantį 
Jų pačių sode. Deja, jie atsikando uždrausto vaisiaus ir užrūsti- 
no Dievą. Šios temos gelmė ir visuotinumas kviečia mus susi- 
mąstyti, kaip svarbu, kad pradinė vaiko ir jo aplinkos vienovė 
būtų tvirta ir maloni, kad su neišvengiamu Žmogaus prigimties 
„blogiu“ vaikas susidurtų švelniai, neprarasdamas pasitikėjimo sa- 
vimi ir kitais, nepatirdamas sunkumų, jei jų galima išvengti. 
O dėl pirmosios oralinės raidos pakopos, tai jau kalbėjome 
apie vaiko, priimančio, kas jam duodama, elgesio ir duodan- 
čios motinos (kultūros) elgesio būdų sąveikos pranašumus. Vis 
delto kai kuriose savo raidos pakopose vaikas neišvengiamai 
patiria tokį įniršį ir pyktį, kad tarpusavio sąveika, pagrįsta 
vienas kitą papildančiais elgesio būdais, yra neveiksminga 


atsako, susidūrus su tokiais vaiko išgyvenimais, schema. Pyk- 
tis, kylantis dygstant dantims, susierzinimas dėl raumenų ar 
analinio bejėgiškumo, nesėkmės potyris sugriuvus ir kt. - tai 
vis aplinkybės, kuriomis kuo stipresnis entuziazmas veikti, tuo 
skaudesnis pralaimėjimas. Tėvai ir kultūros šiuos vaiko susidū- 
rimus su vidinėmis pabaisomis panaudoja tam, kad pastiprin- 
tų išorinius savo pačių reikalavimus. Vis dėlto tokiomis vaiko 
gyvenimo akimirkomis tėvams ir kultūroms derėtų pasirūpinti, 
kad, vaikui pereinant iš vienos raidos pakopos į kitą, kuo ma- 
žiau būtų pažeistas kitados užmegztas tarpusavio ryšys. Taigi 
nujunkomas mažylis neturėtų staigiai prarasti nei krūties, nei 
raminančio pačios motinos artumo. Toks elgesys vra tinka- 
mas nebent tuo atveju, kai jis paplitęs kultūrinėje terpėje, kur 
kitos moterys gali deramai pavaduoti vaiko motiną. Šiuo gyve- 
nimo momentu visiškai netekus įprastos motinos meilės ir ne- 
turint tinkamo jos pakaitalo, gali kilti gili infantilioji depresija 
arba lengvesnė, tačiau nuolatinė liūdesio būsena, kuri gali su- 
teikti nusiminimo atspalvį visam tolesniam žmogaus gyveni- 
mui““. Vis dėlto net ir palankiausiomis aplinkybėmis ši vaiko 
raidos pakopa palieka pirmojo blogio ir prakeiksmo pojūčio 
bei prarastojo rojaus ilgesio pėdsaką. 

"Taigi oralinėse vaiko raidos pakopose susiformuoja pamatinio 
pasitikėjimo pojūčio ir pamatinio nepasitikėjimo pojūčio užuomazgos. 
Šie jausmai per visą žmogaus gyvenimą yra ontogenetinis šalti- 
nis, iš kurio kyla pamatiniai vilties bei prakeiksmo potyriai. 
Juos aptarsime nagrinėdami pirmąjį esminį besirutuliojančios 
asmenybės konfliktą. 


“ Rene Spitzas tokią būseną vadino „anaklitine depresija“. Žr. jo 
straipsnius, išspausdintus leidinyje: The Psychoanalytic Study of the Child. 
Vols. I-IV, New York: International Universities Press, 1945-1949. 

B. Tuštinimosi organai ir raumenys 


Aptardamas savisaugos klausimą Freudas teigia, jog gyveni- 
mo pradžioje libido yra glaudžiai susijęs su žmogaus poreikiu 
išsaugoti gyvybę čiulpiant geriamuosius ir kandžiojant valgomuo- 
sius dalykus. Autorius nemano, kad valgymas ar gėrimas savaime 
patenkintų libido poreikį. Levy, eksperimentuodamas su šuniu- 
kais ir viščiukais, įrodė, jog šių grupių jaunikliai jaučia poreikį 
čiulpti ir lesti net ir tada, kai nėra alkani. Žmonės dažniau pa- 
klūsta ugdymui nei instinktui, tad priklausomai nuo kultūros 
tikėtini didesni kiekybiniai įgimto ir išmokto poreikio (čiulpti 
ir kandžioti) skirtumai. Šiame darbe siekiame aprašyti galimas 
elgesio schemas, kurių nepaisant ar pernelvg jas supaprastinant 
kyla pavojus palikti vaiko raidos spragų. Šios schemos turi būti 
tinkamai skatinamos aplinkos priemonėmis, kad jų raiška būtų 
visapusiška. Taigi neabejotina, jog oralinis erotizmas ir sociali- 
nių „gavimo“ ir „ėmimo“ modalumų raida yra pagrįsta poreikiu 
kvėpuoti, gerti, valgyti bei augti įsisavinant. 

Kaipgi analinis erotizmas atlieka savisaugos funkciją? Visų 
pirma visa procedūra, kai siekiama kuo geriau ištuštinti žarny- 
ną ir pūslę, tampa maloni dėl geros savijautos, tartum pagirian- 
čios už „gerai atliktą darbą“. Gyvenimo pradžioje šis jausmas 
turi atpirkti nepatogumą ir įtampą, gana dažnai varginančius, 
kol žarnynas mokosi atlikti kasdienį savo darbą. Analiniai po- 
tvriai palengva darosi pakankamai stiprūs, nes organizmas to- 
bulėja dvejopai: išmatos įgyja kietą pavidalą ir rutuliojasi visa 
raumenų sistema. Kūdikis jau sugeba ne vien aklai paklusti 
aplinkybėms, bet ir valingai atlikti išsituštinimo procesą nuo 
pradžios iki pabaigos - pradėti tuštintis, šalinti išmatas iš tie- 
siosios žarnos ir išmesti jas lauk. Taigi dėl minėtų organizmo 
pokyčių kūdikis turi daugiau galimybių valingai išstumti išmatas 
arba nuo to susilaikyti. O dėl paties analumo, tai šiuo kūdikio 

raidos momentu daug kas priklauso nuo to, ar kultūrinė aplin- 
ka nori juo kaip nors pasinaudoti. Kai kuriose kultūrose (ne- 
trukus tuo įsitikinsime) tėvai nekreipia dėmesio į analinį vaikų 
elgesį. Vyresniems vaikams jie paveda palydėti mažylį už krū- 
mų, kad jo noras susitaikyti su tokia tvarka ilgainiui sutaptų su 
noru mėgdžioti vyresniuosius. Vakarietiškame mūsų pasaulyje į 
šiuos reikalus vis dėlto žiūrima rimčiau, tad kūdikiui daromo 
spaudimo laipsnis priklauso nuo to, kiek įsigalėjusi vidurinės 
klasės moralė ir išiugdytas mechanizuoto kūno idealas. Mat 
priimta manyti, jog ankstyvas ir griežtas auklėjimas padeda 
išsaugoti malonią namų aplinką, taip pat yra neabejotinai rei- 
kalingas ugdant vaiko tvarkingumą ir punktualumą. Ar taip 
Iš tiesų yra, aptarsime vėliau. Vis dėlto nekyla abejonių, kad 
mūsų laikų neurotikams būdingas kompulsinio tipo elgesys, 
pasižymintis mechanišku tvarkingumu, punktualumu ir tau- 
pumu. Šie elgesio bruožai labiau praverčia bendraujant su arti- 
mu žmogumi ir naudojantis tualetu, nei yra naudingi pačiam 
žmogui, ilgainiui ir visuomenei, kurioje jis gyvena. Akivaiz- 
džiausia, jog šlapinimosi ir tuštinimosi įpročių ugdymas yra 
tapęs vaikų ugdymo tema, keliančia nerimą daugeliui mūsų 
visuomenės narių. 

Kodėl analinė problema tokia potencialiai sudėtinga? Ana- 
linėje srityje geriau nei kur kitur atsiskleidžia sunkiai įveikiama 
priklausomybė nuo prieštaringų impulsų. Juk, viena vertus, tai 
yra modalumų sritis, kur susiduria du prieštaringi, tačiau tu- 
rintys tapti besikaitaliojantys elgesio būdai - retencija ir elimi- 
nacija. Be to, sfinkteriai vra tik dalis, priklausanti raumenų 
sistemai, pasižyminčiai visuotiniu tempimosi ir atsipalaidavimo, 
lenkimosi ir tiesimosi dvilypumu. Vystantis raumenų sistemai 
vaikas įgyja daugiau galios savo aplinkai, nes sugeba daiktus 
pasiekti ir sučiupti, mesti ir nustumti, pritraukti juos artyn 

arba palikti atokiau. Taigi visą šį laikotarpį (vokiečių psichoa- 
nalitikai jį vadina užsispyrimo laikotarpiu) vaikas kovoja dėl 
autonomijos. Tvirčiau atsistojęs ant kojų kūdikis padalija pa- 
saulį į „aš“ ir „tu“, „aš“ ir „mano“. Kiekviena motina žino, 
koks stebinančiai sukalbamas gali būti šio amžiaus vaikas, nu- 
sprendęs, jog jam norisi daryti tai, ką reikia daryti. Vis dėlto 
sunku rasti tinkamą būdą pasiekti, kad jis kaip tik to ir norėtų. 
Bet kuri motina papasakotų, kaip meiliai šiuo raidos tarpsniu 
vaikas glaudžiasi prie suaugusiojo ir tuoj pat negailestingai jį 
atstumia. Jis čia pat atsisako daiktų, kurių ką tik troško. Vieną 
akimirką mažylis gali laikytis įsitvėręs jam priklausančio daikto, 
o kitą - išmesti jį pro langą. Visus šiuos lyg ir nesuderinamus 
vaiko polinkius šiuo atveju apima prieštaringų elgesio būdų — 
retencijos ir eliminacijos - modelis. 

Kokie visuomeniniai modalumai rutuliojasi šiuo raidos lai- 
kotarpiu? Labiausiai išryškėja sugebėjimo paleisti ir išlaikyti 
priešprieša. Šių dviejų modalumų santykis ir seka turi lemiamą 
reikšmę ir individo asmenybės raidai, ir kolektyvinių nuostatų 
formavimuisi. 

Abipusė vaiko ir aplinkos sąveika šiuo metu patiria sun- 
kiausią išbandymą. Jei aplinkos kontrolė reiškiasi pernelyg 
griežtu arba perdėm ankstyvu tuštinimosi įpročių ugdymu ir 
vaikas netenka galimybės palengva mokytis kontroliuoti žarny- 
no veiklą bei kitas prieštaringas funkcijas, daryti tai, kai pats 
laisvai apsisprendžia ir nori, jis ir vėl dvejopai maištauja ir 
dvejopai pralaimi. Jausdamasis bejėgis prieš savo kūną (daž- 
nai bijantis išmatų, lyg jos būtų grėsmingos baidyklės, gyve- 
nančios jo viduriuose) ir prieš aplinką, jis ir vel bus priverstas 
siekti pasitenkinimo regresijos arba apgaulingos progresijos 
keliu. Kitaip tariant, jis grįš prie ankstesnių, oralinių kontro- 
lės priemonių, t. v. čiulps nykštį, taps irzlus ir reikalaujantis 


91 


dėmesio; o galbūt bus priešiškai nusiteikęs ir įkyrus, naudosis 
išmatomis it šaudmenimis ir apsimes esąs autonomiškas, suge- 
bantis apsieiti be kito pagalbos, nors iš tiesų šio sugebėjimo 
dar nebus įgijęs. (Du ankstesni mūsų pavvzdžiai supažindino 
su tokio tipo regresija.) 


3 paveiksle, remdamesi analine ir uretrine raumenyno pa- 
kopa, pavaizdavome mūsų nagrinėjamą reiškinį. 

Pratęsus įstrižainę, schema vaizduoja retencijos (3) ir eli- 
minacijos (4) būdus, įsivyravusius analinėje-uretrinėje srityje 
(ji žymima apskritimo apačioje) bei naujoje, trečiojoje (III), 
raidos pakopoje. Apskritimo kontūras rodo, kaip šie veikimo 
būdai vra išplitę po visą besivystančią raumenų sistemą. O kad 
pastaroji galėtų būti naudinga sudėtingesniems ir įvairesniems 
tikslams, iš pradžių ji turi įgyti įgūdžių savarankiškai kontro- 
liuoti dvilypę išraišką, pavvzdžiui, paleisti ir išlaikyti. Jei ana- 
linėje-uretrinėje sritvje vykstantys raidos procesai pakrypsta 

vdinga linkme ir tokia kontrolė sutrinka, įsigali ilgalaikis po- 
linkis sulaikyti ir/arba išstumti, o dėl to gali atsirasti daugelio 
pačios kūno srities negalių (išeinamosios angos arba gaubtinės 
žarnos spazmai), raumenų sistemos sutrikimų (bendras sugle- 
bimas arba įtampa), įkyrių fantazijų (paranojinė savo paties 
kūne esančių priešiškų medžiagų baimė), gali pakrikti tarpas- 
meniniai santykiai (pastangos kontroliuoti aplinką kompulsy- 
vaus sisteminimo būdu). 

Dabar jau galime pakalbėti apie tai, kaip šią, nors dar ir 
neužbaigtą, schemą galima praktiškai taikyti. Pasakodami ma- 
Žojo mūsų paciento, linkusio į analinį sulaikymą, istoriją, jau 
minėjome, kad vienu ankstyvosios kūdikystės tarpsniu buvo 
sustiprėjęs berniuko polinkis sulaikyti maistą burnoje ir daž- 
niausiai būti tvirtai užsičiaupus. Tokią „nenormalią“ raidos 
pakraipą, be abejo, galėjusią ir neturėti tokių skaudžių padari- 
nių, kaip kad atsitiko, nors ir laikinai, mūsų pateiktu atveju, 
schemoje galime pažvmėti brėžiniu II3. Praradęs viltį išsaugoti 
savo mamą (II2), berniukas siekė kontroliuoti situaciją sulaiky- 
damas, o jo fiksacija ties šio veikimo būdu lėmė sunkumus, 
patirtus III raidos pakopoje, kai jau buvo metas mokytis „pa- 
leisti“ „Vis dėlto sunkiausias lūžis įvyko tuomet, kai berniukas 
buvo bepereinąs į kitą raidos pakopą: jis regresavo ir gelbėjosi, 
kaip įmanydamas. 

Schema vaizduoja ir kitus vaikų gelbėjimosi būdus. Su III2 
ir III 1 veikimo būdais (analinis-uretrinis inkorporavimas) tie- 
siogiai susiduria pediatrai — jiems tenka pašalinti įvairius daly- 
kus, kuriuos vaikai įsikiša į išeinamąją angą. O į šlapimo kanalą 
dažniausiai kišami šiaudeliai ar ploni pagaliukai. Tokios kon- 
krečios veikimo būdo apraiškos yra galimos, tačiau jos gana 
retos. Kur kas dažnesnis reiškinys vra tam tikros fantazijos, 
galinčios tapti būsimų iškrypimų prielaida. Bet kuri analinė 
fiksacija ties vienu šių veikimo būdų (III2 ar III!) dažnai lemia 

homoseksualią žmogaus orientaciją, pagrįstą įsitikinimu, jog 
analinio inkorporavimo būdu galima laimėti amžiną kitų žmo- 
nių meilę ir nuolat kontroliuoti padėtį. Ydingos mergaičių 
raidos pakraipos yra skirtingos nei berniukų. Mergaičių „godu- 
mui“ visai nebūtina fiksuotis ties burna arba iškreiptai reikštis 
analinėje srityje — jis gali paprasčiausiai persikelti į makštį ir 
lemti genitalinį jų elgesį. Prie šios temos dar sugrįšime, aptar- 
dami genitališkumą. 

Kitas šalutinis išėjimas yra susijęs su perdėtai stipria III5 
būdo raiška: išmatos pasitelkiamos kaip ginklas, skirtas šaudv- 
ti į aplinkinius. Šis veikimo būdas gali atsiskleisti tuo, kad 
pats tuštinimosi ar išmatų pašalinimo veiksmas tampa priemo- 
ne išlieti pyktį, grasinti kitiems žmonėms. Potraukis taip elgtis 
išlieka 1r tolesniame - jau suaugusio Žmogaus - gyvenime. Jis 
atsiskleidžia polinkiu išplūsti kitus žmones žodžiais, susijusiais 
su išmatomis. Tai puikus, be to, ir paprastas būdas užpulti savo 
priešą, jei pavyksta nenukentėti pačiam. 


Kurios ilgalaikės žmogaus savybės yra įsišaknijusios rau- 
menyno ir analinėje pakopoje: Vidinis savojo gerumo potyris 
vra autonomijos ir pasididžiavimo pagrindas; pojūtis, jog esi 
niekam tikęs, sukelia netikrumo ir gėdos jausmą. Tvirtai pa- 
grįsta ir turinti tęstinumą ankstyvojo pasitikėjimo būsena vra 
svarbi žmogaus autonomijos sąlyga. Kūdikis turi patirti, kad 
pamatiniam jo pasitikėjimui pačiu savimi bei pasauliu (tai yra 
amžina vertybė, apsaugota nuo oralinėje pakopoje išgyvento 
įniršio) negresia pavojus net tuomet, kai jam kyla staigus ir 
nenumaldomas noras savarankiškai apsispręsti - ką nors pasi- 
savinti ar be atodairos išmesti. Šis tikrumas turėtų saugoti vaiką 
nuo vidinės sumaišties, galinčios kilti, kai jam pernelyg sunku 
apsispręsti bei susivokti, kada išlaikyti, o kada paleisti. Vaiko 

aplinka turi palaikyti vaiko norą „atsistoti ant savo kojų“, kad 
jo neapimtų jausmas, jog pernelyg anksti ir kvailai troško pa- 
rodyti, ką sugeba (tokį jausmą vadiname gėda), arba vėl nepa- 
sitikėjimas — polinkis dairytis atgal (tai vadiname abejone). 

Taigi autonomijos - gėdos ir abejonės priešprieša yra antrasis 
esminis žmogaus konfliktas, o jį įveikti - viena pagrindinių 
žmogaus eg0 užduočių. 


C. Lokomocija ir lytiniai organai 


Iki šiol neminėjau konkrečių amžiaus tarpsnių. Dabar ar- 
tėjame prie trečiųjų vaiko gyvenimo metų pabaigos, kai mažy- 
lis jau laisvai, be didesnių pastangų vaikšto. Knygose rašoma, 
kad vaikas „gali vaikščioti“ kur kas anksčiau, tačiau kol jis vaikšto 
daugiau ar mažiau pasiramstydamas, trumpais laiko tarpais, 
mums atrodo, kad jis dar nėra tvirtai atsistojęs ant kojų. Vaiko 
eg0 įtraukia vaikščiojimą ir bėgiojimą į meistrystės sritį tik tuo- 
met, kai vaikas pajunta vidinį savo svorio centrą, kai jis gali 
pamiršti, kad vaikščiodamas dirba, ir kai patiria, ką gali atlikti 
vaikščiodamas. Tik tada galima manyti, kad vaiko kojos jau nėra 
vien vaikščioti skirtas įtaisas, kad jos tapo neatsiejama jo kūno 
dalimi. 

Peržvelkime iki šiol nueitą vaiko raidos kelią. Pirmajame 
jos etape mažylis išgyvena kniūbsčio glebumo būseną. Patirti- 
mi grįstas vaiko pasitikėjimas, kad pagrindiniai procesai — 
kvėpavimas, virškinimas, miegas ir kiti - turi nuoseklų bei įprastą 
ryšį su siūlomu maistu ir rūpesčiu, suteikia jam jėgų pakilti į 
sėdimą, vėliau - ir į stovimą padėtį. Antruoju tarpsniu (jį vai- 
kas pasiekia tik į antrųjų metų pabaigą) vaikas jau sugeba sėdė- 
ti ne tik saugiai, bet ir nepavargdamas. Atlikęs tokį žvgdarbį, 
mažylis jau gali pamažu pratinti savo raumenų sistemą tiksliau 
skirti ir autonomiškiau atlikti tam tikrus veiksmus - išsirinkti 


norimą daiktą arba jį numesti į šalį, sudėti daiktus į krūvą ar su 
trenksmu išblaškyti juos į šalis. 

Trečiąjį raidos tarpsnį vaikas pasiekia jau išmokęs savaran- 
kiškai ir energingai vaikščioti. Šiuo metu mažylis ne tik noriai 
imasi jo lyčiai įprasto vaidmens, bet ir suvokia savo vaidmenį 
ūkiniame aplinkos gyvenime ar bent jau supranta, kokius vaid- 
menis verta mėgdžioti. Tokio amžiaus vaikas jau beveik pasi- 
rengęs bendrauti su savo bendraamžiais ir vyresnių vaikų ar 
vaikus prižiūrinčių moterų padedamas pamažu įsitraukti į vai- 
kišką vaikų darželio ar kiemo politiką. Kad išmoktų naujų 
dalykų, jis linkęs skverbtis; skatinamas noro pažinti, šio am- 
žiaus vaikas nukreipia savo žvilgsnį į išorės pasaulį — siekia 
naujų žinių, domisi nauja veikla; jis pradeda aiškiai suvokti 
lyčių skirtumus. Taigi vaikas jau yra pasiruošęs pereiti į infanti- 
laus genitališkumo pakopą ir žengti pirmuosius žingsnius, to- 
bulindamas intruzijos ir inkliuzijos*? būdus. 

Be abejo, infantilaus genitališkumo tėra tik užuomazga, o 
būsimieji įvykiai dar ateityje. Jei pernelyg ankstyva jo raiška 
tikslingai, ypatingu būdu neskatinama kliudant patenkinti po- 
reikius, jei jos nespartina tam tikri papročiai (pavyzdžiui, gru- 
piniai seksualinio pobūdžio žaidimai), infantilus genitališkumas 
neturi jokių padarinių, nebent keletą kvapą gniaužiančių išgyve- 
nimų - gerokai gąsdinančių ir beprasmių, tad nuslopinamų tuo 
raidos laikotarpiu, kurį Freudas vadino „latentiniu“, t. y. ilgai 
trunkančio fiziologinio lytinio brendimo laikotarpiu. 

Šiuo raidos laikotarpiu seksualinė berniuko orientacija yra 
falinė. Nors erekcija, be abejonės, būna ir anksčiau (arba pasi- 
reiškia refleksyviai, arba tai lytinis atsakas į daiktus ar žmones, 
sukeliančius vaikui stiprius išgyvenimus), šiuo gyvenimo lai- 
kotarpiu vaikas sutelkia savo dėmesį ties abiejų lyčių lytiniais 


> Inclusio (lot.) - uždarvmas, įsiterpimas. - Vėrt. past. 

organais, be to, jis jaučia neapibrėžtą poreikį atlikti sueities 
veiksmus. Stebint primityvias visuomenes buvo pastebėta, jog 
trejų ar ketverių metų vaikai lytiškai santykiauja, tačiau, spren- 
džiant iš aplinkinių juoko, tai visų pirma yra žaidimas, kuriuo 
vaikai mėgdžioja seksualinį suaugusiųjų elgesį. Galbūt tokie 
atviri ir žaismingi veiksmai padeda sušvelninti galimai pavo- 
jingas vaiko raidos apraiškas: ankstyvąjį lytinį vaiko potraukį 
išskirtinai savo tėvams — ypač tuomet, kai šį potraukį išreikšti 
kuo griežčiausiai draudžiama. Juk sustiprėjęs vaiko pojūtis, 
kad jam puikiai sekasi judėti, pasididžiavimas tuo, jog jis jau 
didelis ir beveik toks pat šaunus kaip tėtis 1r mama, turi vieną 
labai skaudų trūkumą: akivaizdžią tiesą, kad genitalinėje sfe- 
roje jis yra gerokai menkavertiškesnis; be to, net ir tolimoje 
ateityje jis niekuomet netaps tėčiu, galinčiu lytiškai santykiauti 
su motina, ar motina, galinčia mylėtis su tėvu. Ši vaiko įžvalga 
turi labai rimtų padarinių — atsiranda tai, ką Freudas vadino 
Oidipo kompleksu. 

Pasitelkę šį terminą, be abejo, apsunkiname savo padėtį, 
nes tai, ką numanome apie vaikystę, imame lyginti su tuo, ką 
galbūt reiškia karaliaus Oidipo istorija. Taigi šis vardas tampa 
dviejų sunkiai apibūdinamų reiškinių analogijos pagrindu. Rei- 
kia turėti galvoje tai, kad Oidipas, netyčia nužudęs savo tėvą ir 
vedęs savo motiną, tapo mitiniu veikėju, į kurį spektaklio žiūro- 
vai žvelgia su didžia užuojauta ir pasibaisėjimu, nes užvaldyti 
savo motiną ir stoti į savo tėvo vietą yra visuotinis ir visuotinai 
uždraustas troškimas. 

Kasdienė psichoanalitikų praktika patvirtina išvadą, kad 
pirmąsias savo svajones apie genitalinę meilę berniukai sieja 
su suaugusiomis, motiniškų bruožų turinčiomis moterimis, iki 
tol teikusiomis jų kūnui kitokių malonumų; pirmaisiais savo 
varžovais seksualinėje srityje berniukai laiko asmenis, kurie yra 
šių motiniškų asmenų lytiškumo šeimininkai. Prieiti išvadą, 


kaip tai padarė Diderot, kad jei tik mažas berniukas turėtų 
suaugusio vyro jėgą, jis išprievartautų savo motiną ir nužudytų 
savo tėvą, būtų įžvalgu ir vis dėlto neprasminga. Juk jei berniu- 
kas būtų stiprus kaip suaugęs vyras, jam nebereikėtų gvventi 
kartu su savo tėvais, o tokiu atvėju jis greičiausiai siektų lytinio 
artumo su kitais asmenimis. Kai dėl infantilaus genitališkumo, 
tai jis visuomet nukreiptas į vaiko globėjus ir idealus, todėl ir 
kelia tiek keblumų. 

Intruzijos būdas, šioje raidos pakopoje beveik visuomet vy- 
raujantis elgesio bruožas, nusako įvairius, „panašią konfigūra- 
ciją turinčius vaiko veiksmus ir fantazijas. Šio amžiaus vaikas 
linkęs skverbtis į kito žmogaus kūną fiziškai: į kitų žmonių 
ausis ir smegenis jis skverbiasi triukšmingomis kalbomis; į erdvę 
įsiveržia judriais judesiais; su nepasotinamu smalsumu skver- 
biasi į nežinią. Gana akivaizdu, kad šio amžiaus vaikai sueities 
veiksmus mano esant pavojingą abipusės agresijos išraišką. Net 
grupinių meilės žaidimų atveju lytinis vyresniųjų elgesys vai- 
kams atrodo įkvriai landus (vyriškosios lvties asmenų atveju) 
arba primena įpainiojančius, įtraukiančius voro veiksmus (mo- 
teriškosios lyties asmenų atveju). Ypač tuomet, kai suaugusieji 
mylisi slepiami tamsos, kai manoma, kad sueitį palvdintys gar- 
sai — tai skausmo išraiška, kai stengiamasi slėpti mėnesinių 
kraują, kai po sueities vaikas junta ne iki galo patenkintų savo 
tėvų priešiškumą. 

Šio amžiaus mergaičių laukia lemtingas patyrimas: joms 
tenka susitaikyti su galutine tikrove, jog jų proto, judesių bei 
socialinis skvarbumas stiprėja taip pat kaip berniukų ir yra 
visiškai normalus, tačiau jos neturi vieno dalyko: varpos. Ber- 
niukai turi šį regimą, iškilų ir apčiuopiamą organą, su kuriuo 
jie gali sieti savo svajones apie suaugusiojo didybę, o mergaičių 
klitoris — niekam tikęs svajonių apie lyčių lygybę ramstis. Be 
to, jos kol kas neturi krūtų - irgi apčiuopiamo, tačiau dar tik 


08 


būsimo jų požvmio; jų Motinystės instinktai apsiriboja fanta- 
zijomis žaidžiant arba prižiūrint mažesniuosius. Kultūrose, 
kur dėl ekonominės būtinybės arba sumanios visuomeninės 
sandaros moters vaidmuo, saviti jo pranašumai bei atlygio for- 
mos vra aiškiai apibrėžti, visi aukščiau aprašyti išgyvenimai daug 
lengviau integruojami, susiformuoja ir moterų vienybė. Kitu 
atveju greta pamatinių moteriškos incepcijos“? ir motiniškos 
inkliuzijos būdų gali reikštis mergaičių įkyrumas, reiklumas, 
godumas, jos gali stokoti savarankiškumo, būti pernelyg vai- 
kiškai paklusnios. 


Jau beveik galima baigti schemą (4 ir 5 pav.) 

Tiek į vyrišką schemą (4 pav.), tiek į moterišką schemą 
(5 pav.) įtraukiame IV eilutę, vaizduojančią lokomotorinę ir 
infantiliąją genitalinę pakopą. Šioje pakopoje intruzijos būdas 
(5) reiškiasi judesių gyvybingumu, veržlia galvosena, seksuali- 
nėmis fantazijomis bei veiksmais. Abiem lytims būdinga tai, 
jog rutuliojasi bendros judėjimo erdvėje, intruzijos veiksmų 
schemos, o reiklaus ir motiniško įėmimo (1, 2) schemos, savi- 
tos mergaičių elgesiui, rutuliojasi priklausomai nuo ankstesnės 
jų patirties, nuo temperamento ir vyraujančių kultūros bruožų. 

5 pav. atskleista, kad psichoseksualinis mergaitės vystyma- 
sis IV raidos pakopoje vyra dalinis grįžimas prie inkorporavi- 
mo būdų, pirmiausia išsirutuliojusių oralinėje ir sensorinėje 
raidos pakopoje. Nemanau, jog tai atsitiktinis mūsų schemos 
sudarymo būdo padarinys. Juk šioje raidos pakopoje aiškiai 
judresnę berniuko raumenų veiklą atitinka potencialiai dides- 
nis mergaitės jutimo organų jautrumas ir būsimosios motinos 
nuovokumas bei palankumas šalia esančiam. Be to, genitali- 


* Inceptio (lot.)- pradėjimas. - Vėrt. past. 

nėje raidos pakopoje mergaitė linkusi vėl tapti priklausoma, 
kuriai reikia daugiau dėmesio. Tiesa, taip elgtis jai ir leidžia- 
ma, išskyrus tuos atvejus, kai kultūra siekia puoselėti pagalbinį 
skvarbaus ir ypač judraus veikimo būdą (IV5). Ateity dar grįši- 
me prie visuotinai paplitusio moterų išnaudojimo. Daugeliui 
moterų buvo ir yra lemta jį patirti, nes genitaliniai jos veikimo 
būdai (incepcija, inkliuzija) vra labai artimi oraliniams (1 ir 2 
inkorporavimas). 

Judėjimo erdvėje ir infantiliojo genitališkumo pakopoje 
abiejų lvčių vaikai įgyja dar vieną pamatinį visuomeninį moda- 
lumą - „darbą“. Šis modalumas reiškia, kad „dirbama siekiant 
tam tikrų asmeniškai svarbių tikslų“. Nėra paprastesnio, stip- 
resnio žodžio, atitinkančio anksčiau minėtus visuomeninius 
modalumus. Šis žodis išreiškia vaiko polinkį pulti kaktomuša, 
su malonumu varžytis, atkakliai siekti tikslo, mėgautis pergale. 
Berniukams falinė intruzija vra vyraujantis jų „darbo“ būdas; 
mergaitės anksčiau ar vėliau ima „dirbti“ erzindamos, gundy- 
damos ar „viliodamos“ švelnesnėmis priemonėmis - siekda- 
mos būti žavios, patrauklios. Toks elgesys vra vaiko iniciatyvos — 
sugebėjimo užsibrėžti tikslus ir atkakliai jų siekti - prielaida. 

Pasirengęs imtis iniciatyvos vaikas vis dėlto susiduria su 
didžiausia kliūtimi - būtinybe kol kas atsisakyti seksualinio ini- 
ciatvvos branduolio ir surasti, kuo jį pakeisti. Juk šis seksualinis 
branduolys vra ir biologiškai nevisavertis, ir apipintas kultūri- 
niais kraujomaišos tabu. „Oidipiniai“ troškimai (atsiskleidžian- 
tys tokiu naiviu ir atviru berniuko įsitikinimu, kad jis ves savo 
mamą ir bus vertas jos pasididžiavimo, ar mergaitės tikrumu, 
jog ji ištekės už savo tėčio ir rūpinsis juo kur kas geriau, nei 
dabar juo rūpinamasi) sukelia miglotas fantazijas, svyruojančias 
ties žmogžudystės ar išprievartavimo riba. To rezultatas — stiprus 
kaltės jausmas. Tai labai keistas jausmas, individui nuolat pri- 
menantis, jog jis nusižengė, nors iš tiesų nusikaltimo nepadarė 

ir juolab niekaip nebūtų galėjęs padaryti dėl biologinių prie- 
žasčių. Kita vertus, šis kaltės jausmas skatina vaiką savo inicia- 
tyvą ir smalsumą panaudoti tam, kad įgyvendintų aukščiausius 
savo siekius bei kasdienius praktinius tikslus, kad kuo nuodug- 
niau pažintų tikrovę. Taip, pasitelkęs iniciatyvą ir smalsumą, 
vaikas ima „dirbti“ su daiktais, užuot siekęs kūniško artumo su 
žmonėmis. 

Tokiomis aplinkybėmis jau galima manyti, kad vaikas ieško 
nevienadienio trečiojo esminio konflikto sprendimo. Šį esminį — 
iniciatyvos ir kaltės - konfliktą aptarsime skyriuje apie eg0. 


Tai ir yra mūsų kitaip suformuluota infantiliojo seksualumo 
teorija. Iš esmės tai ikigenitalinės raidos, kurios padarinys - ru- 
dimentinis genitališkumas, pakopų teorija. Vis dėlto ir žodinę 
medžiagą, ir schemą derėtų papildyti duomenimis apie tolesnę 
vaiko raidą, kai rutuliojasi rudimentinis generatyvinis“ veikimo 
būdas — vos apčiuopiama nuojauta, jog žmogaus genitališkumo 
paskirtis - duoti gyvybę. Ketvirtojoje, paskutinėje šio poskyrio 
dalyje pateiksime duomenų, patvirtinančių tai, ką žino, su kuo 
kasdieniame savo darbe susiduria (nors ne visuomet sugeba tai 
apibūdinti) psichologai praktikai: berniukų ir mergaičių skirtu- 
mus lemia ne vien skirtingi jų organai, vaidmenys bei gabumai, 
bet ir tai, jog berniukai ir mergaitės savitai žvelgia į tikrovę. Šis 
savitumas priklauso nuo to, kaip individo eg0 tvarko visa, ką jis 
turi, ką jaučia ir ko tikisi. Taigi vienai ir kitai lyčiai apibūdinti 
Jokiu būdu nepakanka atskleisti jas skiriančius bruožus, nors 
pastarieji ir siejasi su kultūrinių vaidmenų savybėmis. Norint 
apibūdinti kiekvieną lytį vertėtų ieškoti savitumo, kuris apima ir 
lyčių skirtumus, tačiau pats nėra šių skirtumų suma; savitumo, 
pagrįsto būsimo apvaisintojo ir būsimos gimdytojos paskirtimi — 


“" Generare (lot.) - gimdyti, gaminti, kurti. - Vert. past. 


kad ir kokia būtų darbo pasidalijimo sistema ar kultūros terpė. 
Taip išsirutulioja intruzijos ir įėmimo būdų priešprieša - kad 
žmogus galėtų kurti ir duoti gyvybę. 


V eilutė (4 ir 5 pav.) vaizduoja numatomą rudimentinio 
„genitališkumo pakopą“. Papildomas mažas apskritimas di- 
džiojo (tiek vyriško, tiek moteriško) apskritimo viduryje žymi 
du naujus veikimo būdus - moterišką generatyvinį (VM) ir 
vyrišką generatyvinį (VV) ir nurodo, kad tiek moteriškas įėmi- 
mas, tiek vyriškoji intruzija vis labiau krypsta į vos juntamą, 
gilumoje slypinčią - gyvybę kuriančiojo sėklos ir kiaušinėlio 
susitikimo - galimybę. 

Schemą sudarinėjome adityviuoju būdu, tarsi kiekvienoje 
pakopoje išsirutuliotų kažkas visai nauja, todėl vertėtų dar sykį 
lentelėje peržiūrėti, kaip nuosekliai atsiskiria dalys, tam tikru 
pavidalu egzistuojančios nuo pradžios iki pabaigos ir visuomet 
susijusios į organišką visumą, bręstantį organizmą. Tokiu atve- 
Ju veikimo būdus, kuriuos schemoje pažymėjome paskiausiai 
(vyrišką generatyvinį ir moterišką generatyvinį), galime laikyti 
esminiais visos ankstesnės raidos veiksniais, nors jų dar tik 
užuomazgos“". 


** Mūsų schema dabar jau baigta. Daugeliui (taip pat ir man pačiam) 
kartais ji gali atrodyti neleistinai stereotipinis būdas nusakyti augimo reiš- 
kinį. Šį stereotipiškumą iš dalies paaiškina tai, kad schema yra pagrįsta 
klinikiniais stebėjimais. Kita vertus, pastarieji vra ir pačios knygos pagrin- 
das, tad nederėtų pernelyg skubotai atsisakvti to, kas sykį pasitarnavo 
analizuojant stebėjimų duomenis. Pavyzdžiui, schemoje vaizduojama, kad 
mncepcijos ir inkliuzijos būdai vra mkorporavimo būdų pakartojimas, tad 
būtų naudinga pasvarstvti, kuo ši įžvalga reikšminga praktiniam mūsų 
darbui, kokia socialinė jos prasme. Juk toks inkorporavimo būdų atsinau- 
jinimas (incepcijos ir inkliuzijos būdais) leidžia manyti, jog atitinkamai 
kartojasi ir infantilios priklausomybės motyvai — tiek (regresyviu) poreikiu 
paklusti, priklausyti, tiek (progresyviu) generatyviniu rūpesčiu dėl savo 
palikuonių. Kai kuriose kultūrinėse sistemose tai gali tapti savito moterų 

D. Ikigenitališkumas ir genitališkumas 


Kiekviena sistema turi savąją utopiją. Psichoanalitikų uto- 
pija yra „genitališkumas“. Iš pradžių buvo manoma, jog tai — 
tobula ikigenitalinių pakopų visuma, kuri vėliau (išgyvenus pa- 
auglystę) padeda žmogui suderinti šias priešybes: 1) genitalinį 
orgazmą ir seksualinius poreikius, susijusius ne su lytiniais 
organais, bet kitomis kūno sritimis; 2) meilę ir seksualumą; 
3) seksualinę, palikuonių gimdymo ir našaus darbo schemas. 

Tikra yra tai, kad visų neurotikų lytinis gyvenimas (tai atsi- 
skleidžia nuodugniau patyrinėjus jų ligos istoriją) yra nevisaver- 
tis: intymaus bendravimo sferoje šie žmonės patiria sukrėtimus 
siekdami užmegzti pažintį su galimu partneriu, pradėdami, at- 
likdami ar užbaigdami sueities veiksmą, atstumdami tam tikras 
kūno „dalis“ arba patį partnerį. Tai akivaizdus, nors dažniausiai 
liekantis nesuvoktas ikigenitališkumo palikimas. Neurozių ka- 
muojami žmonės savo vidumi veikiau linkę įtraukti, sulaikyti, 
išstumti arba skverbtis, nei mėgautis genitalinių struktūrų 
abipusiškumu. Daugelis, užuot tikrai mylėję, labiau nori būti 
priklausomi arba patys valdyti kitus žmones, naikinti arba būti 
naikinami patys. Beje, dažnai tai būdinga asmenims, iš pirmo 
žvilgsnio neturintiems neurozei būdingų savybių - įtrauktų į 
ligos požymių sąrašą, galimų nustatyti ir gydyti. Be abejo, 


išnaudojimo (iš moters reikalaujama, kad ji pati išliktų priklausoma ir 
visų pirma rūpintųsi palikuonimis) pagrindu; savo ruožtu vyrai, bai- 
mindamiesi būti priklausomi (tai reikštų regresiją), ypač agresvviais veiks- 
mais gali siekti perdėtos kompensacijos. Norint iš tiesų išsivaduoti iš 
priespaudos, taip pat ir nuo poreikio išnaudoti pačiam, iš pradžių gali 
tekti suprasti, kas nutinka su šiuo polinkiu į priklausomybę, kai vyksta 
pasąmoninis lyčių išsiskyrimas ir abipusis jų tapatinimasis. Šio skyriaus 
pabaigoje paaiškės, jog veikimo būdų skirtumais pagrįstą vaiko raidos 
sampratą galima taikyti ir ne klinikinėje situacijoje. Antrajame skyriuje 
bus atskleista taikomoji jos vertė nagrinėjant kultūros reiškinius. 

išradingi meilės žaidimai yra geriausias ikigenitalinių liekanų 
prieglobstis. Vis dėlto lytinio gyvenimo ir meilės žaidimų, žai- 
dimų ir darbo bei darbo ir lytinio gyvenimo ryšį vertėtų aptarti 
ateityje, 1r kur kas išsamiau. 


Dabar pasitelksime schemą, kad susistemintume genitališ- 
kumo sutrikimus, kuriuos lemia ikigenitaliniai nukrypimai. Vy- 
riškoje schemoje (4 pav.) vaizduojamų moteriško gimdymo 
(VM) būdo bei VI ir V2 būdų nereikėtų suprasti vien tiesiogiai. 
Vyrų atveju noro gimdyti užuomazgos panaudojamos tapati- 
nantis su moterimis ir teikiant joms paramą; šios užuomazgos 
gali virsti ir kūrybine veikla. O dėl polinkio imti, tai savo for- 
ma ir sandara vyro lytiniai organai visai nepanašūs į burną, 
nors aplink varpos šaknį ir už jos yra moters lytinių organų 
užuomazgos; ši varpos dalis vra į 1mlų pasyvumą linkusių indi- 
vidų erogeninė sritis. Kitu atveju inkorporavimo schemą turin- 
tys vyro poreikiai perkeliami į burnos arba išeinamosios angos 
sritį. Vyraujant V1 veikimo būdui arba tuomet, kai kartu vyrau- 
jaVI,ir V5 būdai, pasireiškia genitalinis imlumas - individas 
labiau linkęs imti, negu pats duoti. Vyraujančio V2 būdo pa- 
vvzdys galėtų būti vyras - „kalė“, homoseksualas, siekiantis su- 
eities su vyrais, kad (daugiau ar mažiau sąmoningai) perimtų jų 
jėgą. Toliau kalbant apie genitalinį vyro elgesį, V3 brėžinys 
žymi polinkį sulaikyti, o V4 - polinkį išstumti; šiomis genitali- 
nio elgesio savybėmis aiškintina uždelsta, nevisiška ir pernelyg 
ankstyva, „tekanti“ ejakuliacija. V5 brėžinys žymi vyro polinkį 
į falinį agresvvumą. Taigi, ieškodami šių sutrikimų kilmės, 
vertikale, žyminčia veikimo būdų fiksacijas, galime grįžti į ki- 
tas kūno sritis, kuriose šie sutrikimai prasidėjo ir į kurias jie 
linkę regresuoti. Be abejo, brandus vyro seksualumas turėtų 
būti darni visų šių būdų visuma, kur vyrauja vyriškas generaty- 
vinis būdas (VV). ž 


Paskutinę moteriškos schemos (5 pav.) eilutę galima taikyti 
dvejopai: nagrinėjant lytinio gyvenimo ir vaikų gimdymo (bei 
jų priežiūros) klausimus. VM išreiškiama vyraujanti galutinė 
padėtis. V1 ir V2 brėžiniai vaizduoja labiausiai paplitusį nu- 
krypimą: santykinį lytinį šaltumą, turintį imlaus pasyvumo 
arba lytinio nesaikingumo atspalvį. Kraštutiniu atveju tai pa- 
sireiškia moters nesugebėjimu būti duodančiąja (genitalinėje 
plotmėje), taigi ir atsidėkoti vyrui už jo veiksmus, kurių ji vis 
dėlto reikalauja ir kuriuos skatina. V3 brėžinys vaizduoja pa- 
dėtį, kai moteris nepajėgia atsipalaiduoti tiek, kad įsileistų vyrą 
vidun, padėtų jam patogiai jaustis bei vėl jį išleistų. V4 — tai 
išstumiantis genitališkumas, pasireiškiantis dažnomis orgazmi- 
nėmis konvulsijomis, nevirstančiomis vienu visaverčiu potyriu. 
V5 veikimo būdą vaizduojantis brėžinys žymi nesikeičiančią 
falinę orientaciją. Ši atsiskleidžia išimtinai klitorio jautrumu ir 
įvairiomis prievartos formomis. Moterų atveju VV brėžinys reiš- 
kia sugebėjimą būti vyro bendrininke kuriant naują gyvybę ir 
įsijausti į vyro - gimdytojo vaidmenį. Šį sugebėjimą turinti mo- 
teris yra nuovoki savo sūnų draugė ir ryžtinga jų vadovė. Be to, 
abiem lytims tam tikras VV ir VM santykis yra būtina kūrybin- 
gumo sąlyga. 

Tiek vyriškai, tiek moteriškai schemai galioja taisyklė, kad 
visi nukrypimai, jei tik jie išlieka pavaldūs vyraujančiam vei- 
kimo būdui, yra normalus, beje, ir dažnas, reiškinys. Kai jie 
pakeičia įprastai vyraujantį veikimo būdą, pažeidžiama visa 
libido panaudojimo pusiausvyra, tad netrukus lemtingai pakin- 
ta visuomeniniai individo modalumai. "Tai savo ruožtu dažniau- 
siai iškreipia ir visuomeninį grupės gyvenimą, nebent grupė 
kurį laiką sugeba kontroliuoti situaciją, sukurdama organizuo- 
tus iškrypėlių pogrupius. 

Vis dėlto kyla klausimas, ar ikigenitališkumas reikalingas 
vien tam, kad išsirutuliotų genitališkumas? Regis, ne. Juk iki- 
genitališkumui iš esmės būdinga tai, kad libido potraukiai susi- 
lieja su ankstyvąja bręstančio organizmo ir konkrečios vaikų 
priežiūros formos sąveika bei virsmu, kai įgimta organizmo 
laikysena aplinkos atžvilgiu (įvairiai pasireiškianti agresija) 
tampa tam tikroje kultūroje įsišaknijusiais visuomeniniais mo- 
dalumais. 

"Tolesnę savo mintį vėl pradėsiu reikšti žodžiais, regis, tu- 
rinčiais biologinį atspalvį. Teigdami, kad gyvūnai turi „ins- 
tinktus“, turime galvoje tai, kad bent jau žemesnių gyvybės 
formų sąveika su gamtos dalimi, kur joms pavyko išlikti, vyra 
pagrįsta išbaigtomis, santykinai įgimtomis, santykinai anksti 
įgytomis elgesio schemomis. Kiekvienos rūšies atveju šios sche- 
mos gerokai skiriasi, tačiau vienos kurios nors rūšies gyvūnams 
būdingos schemos yra labai nelanksčios; gyvūnai sugeba iš- 
mokti labai nedaug. Svarstydami šią temą prisiminkime istori- 
ją, kaip -gimtinės išsiilgę anglai atsivežė į Naująją Zelandiją 
kregždžių. Atėjus Žiemai jos visos išskrido į pietus ir daugiau 
nebegrįžo, nes, paklususios instinktams, skrido piečiau, o ne 
ten, kur šilčiau. Nepamirškime, jog naminiai gyvuliai ir kam- 
bariniai gyvūnai, kurių savybes per daug nemąstydami priskiria- 
me visai likusiai gyvūnijai, yra kruopščiai atrinktos, grynaveislės 
būtybės, išmokstančios, kai jomis rūpinamės, tenkinti emoci- 
nius ir praktinius mūsų poreikius. Elgesys, kurio šiuos gyvūnus 
išmokome, nesuteiktų jiems daugiau galimybių išlikti, jei jie 
gvventų tam tikroje gamtinėje aplinkoje arba sąveikautų su ki- 
tais savo rūšies gyvūnais. Šiuo atveju mums svarbu ne tai, ko 
gali išmokti pavieniai rūšies atstovai, bet ko iš kartos į kartą 
savo jauniklius gali išmokyti pati jų rūšis. 

Aukštesniosioms gyvūnijos rūšims būdingas instinktų pasi- 
dalijimas (šis terminas panašus į terminą „darbo pasidalijimas"). 

"Taigi jauniklis, instinktyviai siekiantis užmegzti ryšį, sąveikauja 
su gimdytoju, instinktyviai siekiančiu duoti atsaką. Si sąveika 
galutinai suformuoja prisitaikomąjį jauniklio elgesį. Pavyzdžiui, 
buvo pastebėta, jog kurių ne kurių rūšių žinduoliai gali išmokti 
tuštintis tik tuomet, kai išeinamąją jų angą palaižo motininis 
gyvūnas. 

Galima manvti, kad žmonių vaikystė ir vaikų ugdymas yra 
tik sudėtingiausia tokio instinktyvaus abipusiškumo išraiška. 
Vis dėlto įgimti vaiko potraukiai — tai ne instinktai; O ir juos 
papildantiems motinos potraukiams būdingos ne vien instink- 
tų savybės. Nei vienu, nei kitu atveju tai nėra elgesio galutinio 
susiformavimo, savisaugos ar sąveikos su konkrečia gamtine ap- 
linka schemos; įgimtus vaiko potraukius į sistemingą visumą 
turi sutelkti tradicija ir žmogaus sąžinė. 

Žmogus visiškai nepanašus į gyvūną. Beprasmiška manyti, 
kad žmogaus vaikas vra tarsi bandomas prijaukinti gyvūnas ar- 
ba kad jo instinktai yra užbaigtos schemos, o aplinkiniai į jas 
kėsinasi ar bando jas pertvarkyti. Žmogaus „įgimti instinktai“ 
yra potraukių nuotrupos, kurias reikia surankioti, įprasminti ir 
iš jų sukurti darnią visumą. "Tai trunka visą vaikystę, pasitelkiant 
kiekvienai kultūrai savitus, tradicijų nulemtus vaikų ugdymo ir 
mokymo metodus. Visa tai lemia žmogaus - organizmo, visuo- 
menės nario ir asmenybės - galimybes, kita vertus - jo ribotumą. 
Gyvūnas turi galimybę išlikti, kol gamtinės aplinkos poveikis 
vra tiek įprastas, kad atitinka įgimtas instinktyvaus atsako sche- 
mas, arba jei šios schemos turi tam tikras savybes, kurios esant 
būtinybei gali pakisti. O žmogus išgyvena tuomet, kai tradici- 
nė vaikų ugdymo sistema jam padeda išsiugdyti sąžinę, kuri 
negniuždo jai paklūstančio individo, yra pakankamai tvirta, bet 
kartu ir lanksti, kad žmogus sugebėtų prisitaikyti prie istorinio 
tam tikro meto netikėtumų. Siekdami ugdyti tokią sąžinę, tėvai, 
auklėtojai, mokytojai naudojasi menkai apčiuopiamomis 

instinktyviomis (seksualumo ir agresijos) jėgomis, kurios suteikia 
gyvybingumo instinktyvioms elgesio schemoms ir kurios (kaip 
tik dėl žmogaus instinktų steros skurdumo) yra ypač paslankios 
ir nepaprastai lanksčios“. 

Šis knygos poskyris skirtas tam, kad įgytume bendriausią 
sampratą, kokia tvarka rutuliojasi ir kokiais ryšiais į visumą yra 
susiję ikigenitaliniai organų veikimo būdai, nusakantys pama- 
tinę organizmo ar jo dalių laikyseną kito organizmo ar jo dalių 
bei daiktų pasaulio atžvilgiu. Organus turinti būtybė gali įimti 
daiktą ar kitą būtybę į save pačią, juos sulaikyti arba paleisti, o 
kitąsyk ir pati į juos įsiskverbti. Be to, organus turinčios būty- 
bės tokius modalinius veiksmus gali atlikti ir su kitos būtybės 
kūno dalimis. Per ilgą savo vaikystę vaikas išmoksta šių fizinių 
sąveikos su aplinka būdų, kartu ir visuomeninių modalumų. 
Jis mokosi gyventi laike ir erdvėje, ieškodamas savos vietos kul- 
tūros, kuriai jis priklauso, laike ir erdvėje. Kiekviena pavienė 
žmogaus organizmo veikla yra pagrįsta tam tikra vidine visų 
veikimo būdų darna bei šių veikimo būdų ir kultūroje įsišakni- 
jusios pasaulėžiūros vienove. 

Pavienio organo veiklos pavyzdžiu pasirinkus protinę žmo- 
gaus veiklą paaiškėja, kad jei ji nėra glaudžiai susijusi su kitais 
organų veikimo būdais, tai pastarieji ją iškreipia. Mus pasiekia 
žinia; ją priėmę (inkorporacija) įvertiname, kurią informacijos 
dalį verta įsisavinti; apmąstydami pasirinktą informaciją ban- 
dome savaip ją suprasti, susieti su jau turimomis žiniomis; dalį 
informacijos išlaikome, dalį atmetame (retencija ir eliminacija); 
galiausiai patys perteikiame žinią kitam žmogui, atitinkamai 


* Pataisvta ir patikslinta psichoanalitinė instinktų teorija dėstoma 
H. Hartmanno, E. Kriso, R. Loewensteino darbuose (The Psychoanalytic 
Study of the Child. Vols. I-IV, New York: International Universities Press, 
1945-1949). 

pakartojančiam šį informacijos apmąstymo ir perdavimo pro- 
cesą. Kaip suaugusio žmogaus genitališkumą gali (ryškiau ar 
švelniau) paženklinti ydingi ankstyvojoje vaikystėje susiforma- 
vę veikimo būdai, taip ir protinę suaugusiojo veiklą (tiek jos 
pranašumus, tiek ir trūkumus) galima nusakyti vieno ar kito 
nepakankamai išryškėjusio arba pernelyg išsivysčiusio veikimo 
būdo bruožais. Kai kurie žmonės taip godžiai siekia žinių, kad 
primena karikatūrą, kur vienas ožys klausia kitą 0žį, ar šis pas- 
taruoju metu suėdęs kokią gerą knygą. Kiti turimas žinias laiko 
paslaptyje ir vis sugrįžta prie jų mintimis, lyg šuo, vis grau- 
žiantis tą patį, gerai paslėptą kaulą; kiti savo ruožtu elgiasi lyg 
informacijos saugyklos, kur sukaupta tiek žinių, kad beviltiška 
tikėtis visas jas suvokti; kiti, patys „trvykšdami“ nesuvoktomis ir 
nesuvokiamomis žiniomis, dosniai skleidžia jas kitiems; inte- 
lektualai prievartautojai perša kitiems savo nuomonę, siekda- 
mi įveikti nelinkusių pritarti klausytojų gynybą. 

Tai tik protinės veiklos savybių karikatūros, tačiau jos paro- 
do, kad ne tik lytiniai santykiai, bet ir visos kitos bendravimo 
formos yra pagrįstos tinkamu (arba netinkamu) ikigenitalinių 
veikimo būdų santykiu ir kad kiekvieną bendravimo apraišką 
galima nusakyti santykiniu sąveikos būdų abipusiškumu arba 
vienpusėmis agresijos formomis. Kad užtikrintų tam tikrą vei- 
kimo būdų santykį, visuomenė naudojasi ir seksualine žmo- 
gaus energija, ir ankstyvaisiais jo sąveikos su aplinka būdais. 
"Tradicinėmis vaikų ugdymo priemonėmis ji suteikia galutinį 
pavidalą vaiko prigimtyje glūdinčioms instinktų nuotrupoms. 
Kitaip tariant, kitų žinduolių jaunikliams būdingos instinkty- 
vaus elgesio nuotrupos jungiasi į (santykinai) labiau užbaigtą 
visumą; tai vyksta (santykinai) greičiau bei yra pagrįsta instink- 
tyvia suaugusių gyvūnų globa, o žmogaus vaiko atveju kur kas 
fragmentiškesnės instinktyvaus elgesio schemos priklauso nuo 
tradicijos, kuri skatina vienus ar kitus tėvų atsako bruožus bei 

Juos įprasmina. Įgimtų žmogaus potraukių schemas suformuoja 
1r jų įvairovę lemia kultūros tradicijos. Kaip tik dėl to žmonės 
gali didžiuotis bendros veiklos pasiekimais, išradingu darbo 
pasidalijimu, metodų bei priemonių patobulinimais. Kita ver- 
tus, dėl tos pačios priežasties visą gyvenimą individas išlieka 
priklausomas nuo kultūros tradicijų ir visuomeninių įstaigų, 
kurių narys buvo vaikystėje, ir susiduria su vidinio savo šei- 
mininko - sąžinės — vienvaldyste (ne visuomet sveiku protu 
pagrįsta ir teisinga). 


4. Genitaliniai veikimo būdai ir 
erdviniai modalumai 


Šį skyrių pradėjome dviem ligos istorijų fragmentais, kurie 
parodė, kad kūno sritys ir jų veikimo būdai vyrauja dviejų ma- 
žųjų pacientų žaidimuose, taip pat lemia esminius vaikų ligos 
požymius bei jų elgesio bruožus. Skyriaus pabaigoje pateiksiu 
duomenis, gautus stebint daugybę vaikų. Pastarieji buvo ne pa- 
cientai, bet Kalifornijos universitete atlikto vaiko raidos tyrimo 
dalyviai“. Be to, jie jau buvo išaugę iš žaidimų amžiaus. Būdami 
dešimties, vienuolikos ir dvylikos metų, jau visą dešimtmetį jie 
buvo kviečiami į pokalbius, stebimi, o visi apčiuopiami jų kūno, 
proto ir asmenybės raidos bruožai buvo kruopščiai protokoluo- 
jami. Pradėjęs bendradarbiauti su vaikus stebinčiais mokslinin- 
kais ir darydamas jų surinktų duomenų apžvalgą, pamaniau, kad, 
turint tiek daug tiriamųjų, būtų įdomu patikrinti, ar pagrįsta 
klinikinė prielaida (ja remdamasis stebėjau Anos ir Piterio 
žaidimą), kad stebint žaidžiančius vaikus galima gauti svarbių 


3 J. W. Macfarlane. Studies in Child Guidance. I. Methodology of Data 
Collection and Organisation. Society for Research in Child Development Mo- 
nographs. Vol. III, Nr. 6, 1938. 

žinių, papildančių kitais būdais surinktus duomenis. Ar pa- 
sirinkus tinkamą metodą įmanoma gauti žaidžiančių vaikų 
elgesio pavyzdžių, kurie galėtų būti tiesioginės užuominos, pa- 
dedančios paaiškinti kartotekoje sukauptų duomenų prasmę? 
Tokiomis aplinkybėmis turėtų atsiskleisti, ar tai, ką įžvelgiau 
nagrinėdamas ligos atvejus, galima taikyti ir žmogaus gyveni- 
mo istorijoms. 

Paruošęs žaidimų stalą ir išdėliojęs ant jo atsitiktinai pa- 
rinktus žaislus, kviečiau įeiti (po vieną) tyrime dalyvaujančius 
berniukus bei mergaites ir prašiau įsivaizduoti, kad stalas yra 
kino studija, o žaislai - tai aktoriai ir dekoracijos. Tuomet kvies- 
davau juos „sudėlioti ant stalo įspūdingą įsivaizduojamo kino 
filmo sceną“. Taip pasakydavau dėl to, kad šie vaikai (daugelis 
jų buvo vienuolikos metų) neįsižeistų, jeigu juos pakviečiau žaisti 
„vaikų žaidimus“; kita vertus, buvo manoma, jog ši instrukcija 
yra pakankamai nuasmeninta „paskata“, padėsianti vaikams ne- 
sidrovint pasitelkti vaizduotę. Tačiau čia mūsų laukė pirmoji 
staigmena: daugiau nei per pusantrų metų maždaug 150 vaikų 
sudėliojo apie 450 scenų, tačiau gal tik koks šešetas iš jų buvo 
kino filmų scenos ir tik kelios lėlės buvo pavadintos vieno ar 
kito aktoriaus vardu. Akimirką pamąstę vaikai sudėliodavo žais- 
lus, regis, paklusdami tam tikram vidiniam savo planui, tada 
man papasakodavo trumpą daugiau ar mažiau įspūdingo turi- 
nio istoriją ir išeidavo, o man tekdavo svarstyti, ką „reiškia“ 
(jei iš viso ką nors reiškia) jų sukurtos scenos. Beje, tai priminė 
ir ankstesnę mano patirtį. Prieš daugelį metų, taikydamas pa- 
našų metodą mažesnei Harvardo ir Redklifo studentų (jie visi 
buvo anglų kalbos magistrantai) grupei, paprašiau sudėlioti 
„dramatišką“ sceną, tačiau nė viena sudėliota scena neprimi- 
nė Shakespeare'o kūrinių ar kokių kitų dramų. Vadinasi, tokio- 
mis miglotomis instrukcijomis iš tiesų pasiekiama to paties kaip 
ir psichoanalitinio pokalbio metu, kai pacientas skatinamas 

„laisvai asocijuoti“ (t. y. reikšti žodžiais visas kylančias min- 
tis, bet nesiimti jų kritikuoti) ar kai pokalbyje dalyvaujantis 
vaikas kviečiamas pažaisti. Visais šiais atvejais išryškėja, regis, 
atsitiktinės temos, tačiau nuodugniau jas patyrinėjus paaiškė- 
ja, kad jos labai glaudžiai susijusios su varomosiomis asmens 
gyvenimo istorijos jėgomis. Šio tyrimo atveju tai, ką pavadinau 
„unikaliais elementais“, dažnai būdavo užuominos, padedan- 
čios atskleisti būtent tokius — svarbiuosius - žmogaus gyvenimo 
veiksnius. Pavyzdžiui, vienas iš keleto tyrime dalyvavusių kitos 
rasės berniukų, mažiausias iš jų, buvo vienintelis vaikas, dėlio- 
jęs savo sceną po stalu. Taip jis atskleidė akivaizdžią ir šiurpią 
nuolankios savo šypsenos prasmę: „jis žino savo vietą“. 

Panagrinėkime dar vieną sceną, kur kėdė yra taip arti pri- 
stumta prie pianino, jog visiškai aišku, kad niekas juo negroja. 
Šią sceną sudėliojusi mergaitė buvo vienintelė tyrimo dalyvė, 
kurios mama yra muzikantė, tad galima manyti, jog vertėtų 
paanalizuoti dinaminę triukšmo, su kuriuo ji susidūrė vaikys- 
tėje (jei apie jį liudija ir kiti tyrimo duomenys), reikšmę. Pabai- 
gai pateiksiu vieną ryškiausių pavyzdžių, kaip savo žaidimu 
mergaitė atskleidžia suvokianti tai, ko jai nederėtų žinoti: aplin- 
kinių manymu, mergaitė, sirgusi piktybine kraujo liga ir dabar 
Jau mirusi, nesuvokė tiesos, kad jos gyvybę palaiko tik naujausi, 
tuo metu dar tik bandomi medicinos išradimai. Ji buvo vienin- 
telė mergaitė, sudėliojusi griuvėsius ir savo sukurto paveikslo 
viduryje pastačiusi „mergaitę, kuri, paaukota dievams, stebuk- 
lingai atgijo“. Šiais pavyzdžiais nesiekiame gvildenti painių 
klausimų, iškylančių aiškinant žmogaus pasąmonės turinį, bet 
norime parodyti, kad vaikų žaidimų scenos gana dažnai yra 
glaudžiai susijusios su jų pačių gyvenimu. Beje, pastarosios 
temos šįsyk taip pat išsamiau nenagrinėsime. Šiame knygos 
poskyryje ketinu aptarti vien tai, kaip reiškiasi organų veikimo 
būdų įtaka erdviniams modalumams. 

Kad suprastumėte, kaip nustebau suvokęs, jog organų vei- 
kimo būdai lemia bendruosius vaikų statinių elementus (jie yra 
unikalių elementų priešprieša), turiu pasakyti tai, kuo galbūt 
sunku patikėti: stebėjimo metu stengiausi nesitikėti ko nors 
ypatinga ir, tiesą sakant, tikėjausi įgyti naują patirtį, dirbdamas 
su tokia gausybe ir dar sveikų vaikų. Psichoterapeutas privalo 
būti pasirengęs nustebti. Juk neturint šios ypatybės visi kliniki- 
niai „atradimai“ greit netektų pamokomojo naujų (arba jau turi- 
mus duomenis patikimai patvirtinančių) išvadų pobūdžio. 

Vienas po kito vaikai dėmesingai ir sąžiningai, lyg meist- 
rai, dėliojo konfigūracijas ir pasisakydavo atlikę užduotį tik 
tuomet, kai viskas atrodydavo „kaip turi būti“. Ilgainiui suvo- 
kiau beįprantąs iš anksto tikėtis, kad berniukai ir mergaitės 
kurs skirtingas konfigūracijas. Štai pavyzdys, tiesiogiai susijęs 
su moteriško įėmimo būdu (IV 1). Dėliodamos kambarį, mer- 
gaitės daug dažniau negu berniukai baldus sustatydavo ratu, o 
patį kambarį palikdavo be sienų. Kartais jos pasirinkdavo kokį 
nors grėsmę keliantį (net jei jis būtų juokingas) veikėją, įsibro- 
vusį ar mėginantį įsibrauti į ratu sustatytų baldų konfigūraciją, 
pavyzdžiui, paršelį (6 pav.) ar „tėtį, parjojantį namo ant liūto“. 
Kartą tokią „moterišką“ sceną, vaizduojančią gyvūnus - įsibro- 
vėlius, sudėliojo berniukas; išgyvenau kaip tik tokią sumišimo 
būseną, kuri, mano manymu, paprastai atskleidžia tyrėjui slap- 
čiausius jo lūkesčius. Iš tiesų, jau išeidamas iš mano kabineto, 
prie pat durų berniukas sušuko: „kažkas čia negerai“, sugrįžo 
prie savo statinio ir su palengvėjimo išraiška veide išrikiavo 
gyvūnus į tiesę, liečiančią baldų ratą. Vienintelis berniukas 
sudėliojęs paliko anksčiau minėtą konfigūraciją, 1 padarė tai 
du kartus. Jis buvo nutukęs ir moteriško sudėjimo. Kai pasi- 
reiškė skydliaukei gydyti skirtų vaistų poveikis, berniukas su- 
dėliojo (nuo to laiko, kai jis sukūrė pirmąją konfigūraciją, 

buvo praėję pusantrų metų) trečiąjį savo statinį —- aukščiausią ir 
grakščiausią bokštą, kaip ir pridera berniukui. 

Grakštusis šio berniuko bokštas (turint galvoje, kad ir pats 
berniukas pagaliau sulieknėjo) buvo vienas tų „unikalių“ ele- 
mentų, kviečiančių manyti, kad vaikams būdingas tam tikras 
kūniškosios savo esmės pajautimas, turintis įtakos erdviniams 
jų statinių modalumams. Jei jau taip, tai beveik galima manyti, 
kad bendrieji kiekvienos lyties statinių modalumai perteikia kaž- 
ką panašaus į savęs kaip moters ar savęs kaip vyro pajautimą. 
Štai tuomet pasijutau dėkingas bendradarbiams, kad tyrimui 
pasitelkėme būtent tokį metodą. Juk vaikų kaladėlės yra neby- 
lios priemonės, gana lengvai suskaičiuojamos, išmatuojamos ir 


6 pav. 


tarpusavyje palyginamos pagal tai, kaip jos išdėstytos erdvėje. 
Be to, dėl geometrinės savo formos jos, regis, taip nuasmenintos, 
kad turi mažiausiai kultūrinių atspalvių ir asmeninės prasmės. 
Kaladėlė yra kaladėlė ir beveik nieko daugiau. Kaip tik todėl 
kelia nuostabą tai (nebent laikytume tai temų įvairovės funkci- 
ja), kad berniukų ir mergaičių statiniai skyrėsi ir naudotų kala- 
dėlių skaičiumi, ir sudėliotomis konfigūracijomis*!. 

Ėmiausi apibūdinti šias konfigūracijas paprasčiausiais žo- 
džiais, pavyzdžiui, bokštai, pastatai, gatvės, takeliai, sudėtingi 
aptvarai, paprasti aptvarai, patalpos su sienomis, patalpos be 
sienų. Tuomet žaidimo scenų nuotraukas išdalijau dviem neša- 
liškiems stebėtojams"*, kad įvertinčiau, ar abu jie pripažins šiose 
scenose esant ar nesant vieną ar kitą (aukščiau minėtą) konfi- 
gūraciją (ar jų derinius). Jų nuomonės iš tiesų „reikšmingai“ 
sutapo; tuomet jau buvo galima nustatyti, kaip dažnai, šių apie 
mano lūkesčius nežinančių stebėtojų nuomone, viena ar kita 
konfigūracija sutinkama berniukų ir mergaičių statiniuose. Ben- 
drais bruožais perteiksiu jų išvadų esmę. Tačiau reikia turėti 
galvoje, kad kiekviena figūra, kurią minėsime, yra sutinkama 
dažniau (o ne sykį ir kur kas dažniau) nei dviejuose trečdaliuo- 
se nurodytos lyties scenų, o likusiame viename trečdalyje (tos 
lyties scenų) vyrauja išimtinės aplinkybės, kurios, kaip dažniau- 
siai paaiškėja, „tik patvirtina taisyklę. 

Ryškiausią lyčių skirtumą parodė tai, kad berniukai buvo 
linkę montuoti įvairius statinius, namus, bokštus, gatves (7 pav.), 
o mergaitems žaidimų stalas tapdavo vidine namo patalpa, kur 
jos dėliodavo nesudėtingus statinius iš kelių kaladėlių arba vi- 
sai jų nenaudodavo (6 pav.). 


*""M.P. Honzik. Sex Differences in the Occurrence of Materials in the Play 
Constructions of Preadolescents. // Child Develobment, XXII, 15-35. 
3? Frances Orrui ir Alexiui Sherriffui. 

Taigi aukšti statiniai vyravo berniukų konfigūracijose. Be 
to, berniukų figūroms buvo būdingi kritimo, tai yra kilimo 
priešpriešos, motyvai: statinių griuvėsiai buvo elementas, bū- 
dingas vien tik berniukų scenoms (kiek anksčiau minėjome 
vienintelę išimtį). Išvien su aukščiausiais bokštais berniukų 
scenose nuolat sutinkamos tam tikros kryptingumo žemyn ap- 
raiškos, tačiau jų pavidalai tokie įvairūs, kad tokias apraiškas 
galima iliustruoti tik „unikaliais elementais“: vienas berniukas, 
ilgokai svvravęs, išardė nepaprastai aukštą ir gražų bokštą ir 

vietoj jo pastatė nesudėtingą 1r žemą, visai „neįspūdingą kon- 
figūraciją; kitas berniukas pastatė labai netvirtą bokštą ir paaiš- 
kino, jog tiesioginis bokšto griūties pavojus yra „jaudinantis“ 
jo istorijos elementas, tačiau iš tiesų šis elementas buvo pati jo 
istorija. Berniukas, pastatęs labai aukštą bokštą ir padėjęs žais- 
linį berniuką jo papėdėje, pasakė, kad šis berniukas nukrito 
nuo bokšto; kitas vaikas žaislinį berniuką pasodino vieno bokšto 
(tai buvo vienas iš keleto įmantrių jo bokštų) viršūnėje, tačiau 
pasakė, kad berniukas yra išprotėjęs (7 pav.). Paties mažiausio 
berniuko bokštas buvo aukščiausias, o, kaip jau buvo minėta, 
kitos rasės berniukas savo bokštą pastatė po stalu. Visi šie pa- 
vvzdžiai akivaizdžiai rodo, kad kintamasis dydis aukštai 1r žemai 
vra vyriškos lyties kintamasis dydis. Išnagrinėjęs kelias tyrime 
dalyvavusių vaikų istorijas, esu linkęs pridėti 1r klinikinę savo 
išvadą, kad ypač aukštais statiniais (kai jie derinami su griūties 
ar kritimo elementais) berniukai išreiškia perdėtą savo poreikį 
kompensuoti abejones ir baimę dėl savojo vyriškumo. 

Dėliodami savo scenas, berniukai rečiau nei mergaitės vaiz- 
davo žmones ar gyvūnus, esančius namo viduje. Kur kas daž- 
niau jie vaizdavo tam tikra kryptimi judančius automobilių, 
gyvulių ar indėnų srautus. Jie taip pat stabdydavo eismą: daž- 
niausiai berniukų naudojama lėlė buvo policininkas! (8 pav.) 

Mergaitės bokštus statė retai. Jei ir statė, tai jie buvo at- 
remti į galinę sieną arba labai arti prie jos. Aukščiausias mer- 
gaitės pastatytas bokštas buvo ne ant stalo, o ant lentynos, nišoje 
už stalo. 

„Aukštas“ ir „žemas“ yra vyriški kintamieji dydžiai, o „at- 
viras“ ir „uždaras“ — moteriški modalumai. Dauguma mergai- 
čių statė patalpas, neturinčias sienų. Daugeliu atvejų būdavo 
akivaizdu, kad patalpoje viešpatauja ramybė. Jei scena vaiz- 
duodavo greičiau namus nei mokyklą, žaislinė mergaitė groda- 
vo pianinu: turint galvoje mergaitės amžių, tai stulbinančiai 

nuobodi „įspūdinga kino filmo scena“. Tačiau kai kuriais atve- 
Jais ramybė būdavo sudrumsta. Pavyzdžiui, į kambarį nelauktai 
įlėkęs paršelis sukėlė šeimoje sumaištį, o mergaitei teko slėp- 
tis už pianino; mokvtoja užšoko ant stalo, nes į klasę įbėgo 
tigras. Išgąsdintieji veikėjai - dažniausiai moterys, o nepra- 
šytas svečias — visuomet vvras, berniukas ar gyvūnas. Jei toks 
veikėjas vyra šuo, tai yra visiškai aišku, kad jis - berniuko. 
Nors ir keista, samanymas pavaizduoti būtybę - įsibrovėlę 
neskatino mergaičių gintis: statyti sienas ar uždarinėti duris. 


8 pav. 

Daugelis šių scenų veikiau jau turėjo humoro ir malonaus jau- 
dulio atspalvį. 

Mergaitės dažniausiai statvdavo nesudėtingus, neišpuoštus 
aptvarus žemomis sienomis, tačiau šie aptvarai turėdavo įman- 
trius vartus (9 pav.) - vienintelę konfigūraciją, kurią mergaitės 
rūpestingai montuodavo ir gausiai puošdavo. Ilgiau patyrinėjus 
galbūt pasirodytų, kad polinkis užtverti įėjimą bei storinti sie- 
nas vra su moters vaidmeniu susijusio smarkaus nerimo ženklas. 

"Taigi svarbiausius lyčių santykio su žaidimo erdve skirtumus 
nusako šie modalumai: ryškiausi berniukų kintamieji dydžiai 


9 pav. 


buvo aukštis, kritimas ir greitas judėjimas (indėnai, gyvuliai, 
automobiliai), jo nukreipimas tam tikra linkme arba stabdymas 
(policininkas); mergaičių - statiškos, atviros, nesudėtingai ap- 
tvertos patalpos, kur vra ramu arba ramybę sudrumsčia įsibro- 
vėlis. Berniukai puošė bokštus, o mergaitės - vartus. 

Jau tapo aiškų, kad erdviniai modalumai, vyraujantys mer- 
gaičių ir berniukų statiniuose, primena anksčiau aptartus ge- 
nitalinius veikimo būdus, be to, jie glaudžiai susiję su lytinių 
organų mortologija: vyro išoriniai organai turi kilimo bei skver- 
bimosi savybių ir praleidžia ypač judrias vyriškos sėklos ląsteles; 
vidiniai moters organai turi prieangį, pro kurį patenkama pas 
laukiantį nejudantį kiaušinėlį. Ar tokios sąsajos atskleidžia ypač 
stiprią ir laikiną lytinių organų modalumų raišką, nulemtą bū- 
simo lytinio brendimo nuojautos? Ypač akivaizdu, jog genita- 
liniai veikimo būdai turi lemiamą įtaką vaikų scenų erdvinės 
sandaros modalumams. Remdamasis praktinės savo veiklos iš- 
vadomis (taip pat trumpu „dramatiškų scenų“ tyrimu, kurio 
dalyviai buvo aukštosios mokyklos studentai), esu linkęs many- 
ti, jog toks reiškinys rodo ryškius dviejų lyčių erdvės pajautimo 
skirtumus, be to, lytinių požymių išsiskyrimas lemia tai, kad 
bendriausios vyro ir moters kūno schemos iš esmės skiriasi, o 
šis skirtumas savo ruožtu turi lemiamą reikšmę vyro ir moters 
patirčiai bei visuomeniniams jų vaidmenims. 

Galima manvti, kad konstravimo žaidimai - tai erdvinė 
įvairiausių visuomeninių prasmių išraiška. Taigi berniukų po- 
linkis vaizduoti į išorę ir į viršų nukreiptą judesį galbūt tik dar 
kartą išreiškia tai, jog jie apskritai jaučia pareigą įrodyti esą 
stiprūs ir agresyvūs, galį laisvai judėti po pasaulį ir būti nepri- 
klausomi bei pasiekti „aukštumų“. Mergaičių polinkis vaizduo- 
ti vidines namų patalpas (akivaizdu, kad infantilusis žaidimas 
su lėlėmis yra jo pirmtakas) reikštų, kad jos vra susitelkusios 
ties būsima savo užduotimi - rūpintis namais ir auginti vaikus. 

Deja, šis sveiku protu grįstas paaiškinimas ne tiek atsako į 
klausimus, kiek kelia naujus. Jei berniukai, dėliodami šias sce- 
nas, visų pirma mąsto apie dabartinius ar būsimus savo vaid- 
menis, tai kodėl žaisliniai berniukai nėra būdingiausi jų scenų 
veikėjai? Mėgstamiausias jų veikėjas — policininkas; beje, gali- 
ma drąsiai teigti, jog tik nedaugelis berniukų svajoja ateityje 
tapti policininkais arba mano, kad mes iš jų to tikimės. Kodėl 
savo žaidimų scenose berniukai nevaizduoja sporto aikštelių? 
Turint galvoje stipriais motyvais grįstą berniukų kūrybingumą, 
jiems tikrai būtų pavykę tai padaryti — tai įrodo viena scena, 
vaizduojanti futbolo aikštę su žiūrovų tribūnomis ir visais kitais 
dalykais. Tačiau šią sceną sudėliojo ne berniukas, o mergaitė. 
Tuo metu ji buvo apkūni, padykusi, „įspūdinga trumpų plau- 
kų šukuosena“ — visi šie jos bruožai rodo, kad jos atvejis yra 
vpatingas. 

Kaip jau anksčiau minėta, ankstyvasis mūsų tyrimo tarps- 
nis sutapo su istoriniu laikotarpiu, kai artėjo, o vėliau ir prasi- 
dėjo Antrasis pasaulinis karas; didžiausia daugelio berniukų 
svajonė tuomet buvo tapti lakūnu. Deja, lakūną jie rinkosi daž- 
niau tik už vienuolį ir lėliuką, o policininką berniukai rinkosi 
du kartus dažniau nei kaubojų, nors pastarasis yra akivaizdžiai 
artimesnis (šiems mažiesiems vakariečiams) vaidmens idealas 
ir kaubojaus aprangos stilių bei laikyseną berniukai mėgdžioja 
dažniau nei kieno nors kito. 

Tarkime, kad meilė dabartiniams savo namams ir svajonės 
apie būsimą šeimos gyvenimą yra mergaičių Motyvacijos pa- 
grindas (nors jos turi ir kitų siekių, būdingų ir mergaitėms, ir 
berniukams). Vis dėlto tai nėra tiesioginis atsakymas į klausi- 
mą, kodėl mergaitės rečiau apjuosia savo namus sienomis ir 
kodėl tos sienos yra žemesnės nei berniukų. Būtų visai supranta- 
ma, jei, skatinamos meilės šeimos gyvenimui, mergaitės dažniau 
statytų aukštas sienas ir vaizduotų uždarytas duris, padedančias 

garantuoti privatumą bei saugumą. Ramaus šeimos gyvenimo 
paveiksluose daugelis žaislinių mergaičių groja pianinu arba 
ramiai bendrauja su keliais savo šeimos nariais didžiajame kam- 
barvje. Ar galima manyti, jog šios scenos iš tiesų vaizduoja tai, 
ką mergaitės nori veikti, ar jos mano turinčios dėtis norį veikti, 
kai jų paprašo sudėlioti įspūdingą kino filmo sceną? * 

Pianinu grojanti maža mergaitė yra veikėja, būdinga tik 
mergaičių paveikslams, vaizduojantiems ramias patalpas, o 
policininkas vra išskirtinis berniukų sukurtų gatvės scenų veikė- 
Jas. Pirmoji, galima manyti, išreiškia gerovę viduje, o antrasis — 
apdairumą išorėje. Nors vaikai buvo aiškiai ir atvirai paraginti 
sudėlioti „įspūdingą kino filmo sceną“, gerovė ir apdairumas 
buvo ypač ryškios jų atsako savybės. "Tad galima manyti, jog šis 
vaikų atsakas išreiškia dinaminius jų gyvenimo istorijos mat- 
menis bei stipriausius konfliktus, o jų negalėtume paaiškinti 
prielaida, kad kurdami savo scenas vaikai paprasčiausiai pa- 
kluso kultūros ir sąžinės idealams. 

Akivaizdžią organų veikimo būdų raišką vaikų statiniuose 
galime manyti esant ženklą, primenantį, kad žmogaus patirtis 
vra įsišaknijusi bendriausioje jo kūno schemoje. Vaikų sukur- 
tose scenose vra užuominų ne tik apie organų veikimo būdus 
bei anatominius jų modelius, bet ir apie moterų ir vyrų santykį 
su erdve. Šio santykio metmenys taptų aiškesni, jei atkreiptu- 
me dėmesį ne tik į pačias konfigūracijas, bet ir į tai, kuo savita 
vieno ar kito kaladėlių panaudojimo (ar nenaudojimo) būdo 
paskirtis. Kai kuriais statiniais (takeliais, tuneliais, sankryžo- 
mis) siekiama nukreipti eismą. Kiti statiniai išreiškia polinkį 
kelti, statyti, tobulinti. Kita vertus, nesudėtingos sienos skirtos 
imti ir apsupti, o atviros patalpos išreiškia nuolatinį saugumą, 
kai visai nebūtina atsitverti nuo aplinkos. 

Taigi ir erdvinė scenų sandara, ir vaikų pasirinktos temos 
leidžia manyti, jog biologinė, kultūrinė ir psichologinė žmo- 

gaus plotmės yra tarpusavy persipynusios, O tai ir yra pagrindi- 
nė šios knygos tema. Psichoanalizė psichoseksualinę žmogaus 
sferą vis dar skiria nuo psichosocialinės, o aš šiame skyriuje 
mėginau atskleisti šių dviejų sferų rvšį. 

Įvairios kultūros (netrukus pamėginsime tai parodyti) puo- 
selėja biologinę žmogaus prigimtį ir siekia, kad kiekviena lytis 
turėtų savitą paskirtį. Ši paskirtis savo ruožtu yra grindžiama 
žmogaus kūno schema, ji prasminga konkrečiai visuomenei ir 
įveikiama individo eg0*". 


“> Kiti šio tyrimo aprašymai pateikiami straipsnyje „Sex Differences in 
the Play Configurations of Pre-Adolescents“ . / American Journal of Orthopbsychiat- 
ry, XXI, No. 4 (1951); patikslinti aprašvmai - Margaret Mead and Martha 
Wolfenstein redaguotame leidinvje Childhood in Contemporary Cultures. Uni- 
versitv of Chicago Press, 1955; ir Discussions of Child Development, Vol. 
III. London: Tavistock Publications, 1958, 17 New York: International 
Universities Press, 1958. Ne per seniausiai turėjau galimybę stebėti pradi- 
nius etapus tvrimo, skirto stebėti 9-12 metų Indijos vaikų konstrukcinius 
žaidimus. Remdamasis pirmaisiais savo įspūdžiais galiu pasakvti, kad 
bendrieji žaidimų bruožai ryškiai skiriasi (nuo mažųjų vakariečių žaidi- 
mų) ir atitinka visuomeninės terpės savitumą. Lyčių skirtumus nusako tie 
patys, šiame skvriuje aprašvti, erdviniai modalumai. Galutinių išvadų vis 
dėlto teks laukti tol, kol bus atlikti tolesni Kamalini Sarabhai ir jos ben- 
dradarbių (Ahmodabadas; B.M. institutas) tyrimai. (E.H.E.) 


Vaikystė dviejose 
Amerikos indėnų 
gentyse 


Antrosios dalies įvadas 


Nuo vaikų ir pacientų pereidami prie indėnų, laikomės da- 
bartiniams tyrimams įprastos krypties, kai, gilinantis į periferines 
sudėtingo suaugusiųjų gyvenimo sritis, siekiama supaprastintai at- 
skleisti žmogaus gyvenimo dėsnių vaizdą. Viena tokių sričių — 
žmogaus psichikos sutrikimai: pasak Freudo, nematoma kristalų 
struktūra atsiskleidžia skilimo akimirką ir skilimo vietoje. Iyri- 
nėdami vaikystės pasaulį ieškome dėsningumų, kaip žingsnis 
po žingsnio iš nieko kažkas išsirutulioja arba iš paprastesnių 
dalykų atsiranda sudėtingesni. Galiausiai atsigręžiame į primi- 
tyvias, atrodo, žmonijos kūdikystę išgyvenančias kultūras, ku- 
rių žmonės mums atrodo tai naivūs lyg vaikai, tai apsėsti lvg 
pamišėliai. Lvginamieji šių trijų sričių tyrimai atskleidė daug 
įspūdingų analogijų. Vis dėlto tolesni bandymai remtis šių vi- 
suotinių žmogaus būsenų (vaiko, laukinio ir simptomų valdo- 
mo suaugusiojo) paralelėmis pasirodė esą klaidingi. Dabar 
žinome, kad suaugę primityvių kultūrų žmonės gyvena norma- 
lų savo gyvenimą, kad jiems būdingos tam tikros neurozės ir 
psichozės, o svarbiausia - kad jie savitai išgyvena savo vaikystę. 

Iki pastarųjų dešimtmečių vaikų ugdymas buvo netirta ant- 
ropologijos sritis. Net daugelį metų tarp aborigenų gyvenę ant- 
ropologai nesugebėjo įžvelgti, kad jų gentys vaikus ugdo pagal 
tam tikrą sistemą. Negana to, šios srities žinovai, kaip ir pla- 
čioji visuomenė, buvo linkę manyti, jog laukiniai visiškai neugdo 
savo vaikų, tad šie auga lyg „maži žvėriukai“. Ši mintis perne- 
lvg išauklėtiems mūsų kultūros nariams kėlė panieką ir pasi- 
piktinimą arba romantišką jaudulį. 

Susipažinus su primityviomis vaikų ugdymo sistemomis pa- 
aiškėjo, kad primityviosios visuomenės nėra nei infantiliosios 
žmonijos raidos pakopos, nei sustabarėjęs nukrypimas nuo pa- 
žangiųjų mūsų gyvenimo normų. Jos yra išbaigtos visaverčio 
žmogaus gyvenimo formos, joms būdingas pavydėtinas vienti- 
sumas ir darna. Analizuodami Amerikos indėnų gyvenimo pa- 
vvzdžius, atskleisime būdingus tokių gyvenimo formų bruožus. 

Žmonės, apibendrintai vadinami Amerikos indėnais, šian- 
dien yra be galo įvairialypė Amerikos gyventojų mažuma. Tai 
Jau nėra stabili visuomenė. Tiesa, dar galima aptikti šių žilą 
senovę menančių kultūrų pėdsakų: senovinių relikvijų plynaukš- 
tėse, vos už keleto mylių nuo judrių mūsų greitkelių, saujelę be 
galo orių, tačiau kultūriškai sustabarėjusių, gyvomis mumijo- 
mis virtusių individų. Net ten, kur vyriausybinės žinybos tole- 
ruoja ir skatina savitus indėnų papročius arba jais naudojasi 
komerciniais tikslais turizmo verslui plėtoti, tie papročiai jau 
nebėra savarankiško visuomeninio gyvenimo dalis. 

Tad gali kilti klausimas, kodėl savo žodžiams pagrįsti vis 
dėlto renkuosi Amerikos indėnus, o ne kitų mokslininkų su- 
rinktus duomenis apie primityvias kultūras. Štai mano atsaky- 
mas: todėl, kad šioje knygoje aptariu ne vien faktus, bet ir 
klinikinę šių faktų tyrinėjimo patirtį. Už labiausiai pamokomą 
patirtį esu dėkingas dviem antropologams, pakvietusiems ma- 
ne kartu aplankyti jų mylimiausias Amerikos indėnų gentis, — 


H. Scudderiui Mekeeliui ir Alfredui Kroeberiui. Pirmasis buvo 
mane nusivežęs į sijų genties indėnų rezervatą Pietų Dakotoje, 
o A. Kroeberis vėliau padėjo susikurti pagrįstai sąlvgišką sijų 
genties indėnų paveikslą (sijai pernelyg skubotai vadinami „tik- 
raisiais“ indėnais). Be to, pastarasis antropologas buvo nusive- 
Žęs mane pas jurokų genties indėnus, besiverčiančius žvejyba 
ir gilių rinkimu Ramiojo vandenyno pakrantėje. 

"Toks susidūrimas su antropologija buvo vertingas dėl kelių 
priežasčių. Prieš mums išvykstant mano vadovai leido naudo- 
tis jų asmeniniais užrašais bei kita medžiaga. Mus dominusios 
gentys buvo pirmoji ir vienintelė profesinė jų meilė, tad gyvais 
pokalbiais šie žmonės spontaniškai pateikė daug daugiau nei 
tuo metu spaudai parengtais savo tyrinėjimų aprašvmais**. Pa- 
tikimi ir jais pasitikintys informuotojai buvo seniausi genčių 
nariai, vieninteliai menantys senuosius vaikų ugdymo papročius. 
Svarbiausia tai, kad abu antropologai turėjo tam tikrą psi- 
choanalitinį išsilavinimą, kurį stengėsi susieti su antropologi- 
ne savo veikla. Man iš dalies pavyko padėti jiems tai padaryti, 
nes, būdamas vaikų psichoanalitikas, jau beveik buvau sutor- 
mulavęs ankstesniame skvriuje išdėstytas mintis. Jausdami, jog 
drauge pajėgsime surinkti kai kuriuos nepastebėtus nesenos 
Amerikos aborigenų istorijos taktus, abu antropologai nusive- 
žė mane pas mylimiausius ir geriausiai mus dominančią sritį 
išmanančius informuotojus ir ragino juos kalbėtis su manimi 
taip, kaip kalbėtųsi su jais pačiais, jei šie žinotų, ko svarbu 
paklausti aptariant tam tikras vaikystės ir visuomenės temas. 


* A. Kroeber. „The Yurok".ii Handbook of the Indians of California, Bure- 
au of American Ethnologv, Bulletin 78, 1925; H. S. Mekeel. A Modern 
American Community in the Light of Its Past. Dissertation for the degree 
of Doctor of Philosophy, Yale University, 1932. 


„+  Medžiokliai prerijose 


1. Istorinės aplinkybės 


Tuo metu, kai išvykome į Pietų Dakotą, antropologas Scud- 
deris Mekeelis buvo savo srities atstovas Indėnų reikalų komisi- 
Joje. Leisdamiesi į kelionę turėjome svarbų ir neatidėliotiną 
tikslą — išsiaiškinti, iš kur kilo tragiška apatija, su kuria sijų 
indėnų vaikai tylomis priėmė, o vėliau atmetė daugumą verty- 
bių, kurių buvo mokomi pagal nuodugniai apgalvotą ir bran- 
giai kainuojančią eksperimentinę indėnų švietimo programą. 
Apskritai buvo gana aišku, kodėl vaikų būsena tokia: jiems ga- 
liojo dvejopos teisingumo normos - baltųjų ir indėnų. Tačiau 
tik tyrinėdami šį prieštaringumą išsiaiškinome, kas buvo tei- 
singa prerijų vaikams iki baltųjų žmonių atėjimo. 

Kadangi mūsų tyrimas buvo klinikinis, pateikdamas me- 
džiagą apie senąjį vaikų ugdymą nevengsiu detalesnių apra- 
šymų. Kad prieitume proskvną, kur vaikystės ir visuomenės 
klausimus galėtume suvokti aiškiau, turiu pervesti skaitytoją 
per tankų rasinių santykių atžalyną. 

Pain Ridžo indėnų rezervatas plyti palei Nebraskos valstijos 
sieną Pietų Dakotos pietvakariuose. Šių vietų žmones likimas 
susiejo su kalvotomis plynaukštėmis: 


Tingus karštas vasaros vėjas, jo svilinimas 
ar vėl veržlios baltos pūgos pusnys, 

nė vieno jų nesulaikysi 

ir nieko nesakys, tik: 


«35 
. 


„Aš nesiginčiju. Aš tau liepiu 

Čia, vyriausybės paskirtose žemėse, gyvena aštuoni tūks- 
tančiai sijų (arba dakotų) genčiai priklausančios Oglala gimi- 
nės narių. Apsigyvenę šiame rezervate, indėnai patikėjo savo 
politinį 17 ekonominį gyvenimą Jungtinių Amerikos Valstijų 
vyriausybei su sąlyga, kad nė vienam baltajam nebus leista ap- 
sigyventi ir medžioti jų teritorijoje. 

Tik atkakliausi romantikai galėtų tikėtis dabartiniame rezer- 
vate rasti ką nors, kas primintų senuosius dakotus, kadaise įkū- 
nijusius „tikrojo indėno“ - kario ir medžiotojo, tvirto, vikraus ir 
nuožmaus - paveikslą. Dar visai neseniai jo atvaizdas puošė JAV 
penkių centų monetą - keista duoklė keistiems santykiams, nes 
pralaimėjusiam pirmtakui tenka vieta, skirta monarchams bei 
prezidentams. Bet ši istorinė tikrovė siekia tolimą praeitį. 


„Iki baltųjų atėjimo gyvenimas Dakotos plynaukštėse buvo 
puikus. (...) Vešliose kalnų pievose ganėsi bizonai, Juodosiose 
kalvose ir Uoliniuose kalnuose gyveno lokiai, elniai, bebrai ir 
kitas medžioklės grobis. (...) Badas niekad neužklysdavo į jų 
būstus.“ 


Susibūrę į judrias „gaujas“, dakotai su visa savo manta, 
ilgomis voromis raiti per plačias lygumas sekdavo bizonus. 
Kartkartėmis jie susirinkdavo į gerai organizuotas lengvų indė- 
niškų palapinių - tipių“' stovyklas. Bendra jų veikla - stovykla- 
vimas, didžioji bizonų medžioklė ar šokiai — turėjo griežtas 
taisykles. Vis dėlto mažos, spalvingos ir triukšmingos indėnų 


“ Carl Sandburg. The People, Yes, Harcourt, Brace, New York, 1936. 

35 PI. Wellman. Death on the Prairie, Macmillan, New York, 1934. 

“ Tipis (Amerikos indėnų sijų k.) - Šiaurės Amerikos indėnų me- 
džiotojų kilnojamasis gyvenamasis būstas - didelė lengva palapinė iš kar- 
čių, dengta bizonų arba elnių odomis (Tarptautinių žodžių žodynas. Vil- 
nius: Alma littera, 2001, p. 742). - Vėrt. past. 

grupelės nuolat paklusdavo impulsui atskilti nuo visumos ir 
leisdavosi medžioti smulkiųjų žvėrių, vogti arklių ar netikėtai 
užpulti priešų. Tarp pirmųjų naujakurių sijų indėnai garsėjo 
žiaurumu. Jie buvo negailestingi ir sau, kai kankindavosi vie- 
numoje vildamiesi perprasti Didžiosios Dvasios valią. 

Tačiau šiuos kadaise išdidžius žmones ištiko apokaliptinė 
nelaimių virtinė, tarytum gamta ir istorija būtų susivienijusios 
žūtbūtinei kovai su pernelyg vyriškomis jų atžalomis. Svarbu 
prisiminti, jog baltiesiems apsigyvenus sijų žemėse buvo praėję 
vos keli šimtmečiai nuo tada, kai indėnai atvyko į plynaukštes 
iš Misisipės ir Misurio aukštupio ir ėmė verstis bizonų me- 
džiokle. Galbūt šiuo palyginti trumpu adaptacijos laikotarpiu 
galima paaiškinti tai, jog „išnykus bizonams sijų indėnų gentis 
išgyveno etninę ir dvasinę mirtį. Bizonai juos ne vien maitino 
ir rengė, tiko apklotui ir pastogei, bet buvo naudingi ir kit- 
kam: krepšiams, valtims, lankų stygoms ir siuviniams, taip pat 
puodeliams bei šaukštams gaminti. Iš įvairių bizono kūno da- 
lių jie gaminosi vaistus 1r papuošalus, džiovintas jų išmatas 
žiemą naudodavo kurui. Įvairiuose susibūrimuose, apeigose, 
šokiuose, mituose, vaikų žaidimuose bendruomenė garbino jo 
vardą ir atvaizdą.“"* 

Taigi pirmiausia emė nykti bizonai. Ieškodami geresnių 
prekybos kelių ir ganyklų, baltieji iš Vakarų niokojo medžioklės 
plotus ir neatsakingai, visai be reikalo išžudė šimtus tūkstan- 
čių bizonų. Ieškodami aukso jie plūdo į Juodąsias kalvas — 
sijų genties šventovę, medžiojamųjų žvėrių buveinę ir žiemos 
prieglobstį. Laikydamiesi indėnų karo papročių, sijų genties 
indėnai mėgino aptarti ankstesniųjų sutarčių su Jungtinių Ame- 
rikos Valstijų vadovybe pažeidimus, tačiau greitai suprato, jog 


“*C. Wissler. „Depression and Revolt“. i/ Natural History, 1938, Vol. 41, 
No. 2. 

pasienio kariuomenė nesilaiko nei federalinių, nei indėnų 
įstatymų. 

Laukiniai ir spontaniški karo veiksmai nesiliovė iki pat 
1890 metų, kai Septintasis kavalerijos būrys atkeršijo indėnams 
už savo karo bendražygio generolo Custerio mirtį. Beje, šis 
skandalingo elgesio žmogus buvo žuvęs jau gerokai anksčiau. 
Per žudynes prie Sužeistojo Kelio kalno gerai ginkluota ir ketu- 
riskart gausesnė baltųjų kariuomenė išžudė šimtus sijų indėnų, 
nors dauguma jų tada jau buvo kapituliavę. „Už dviejų ar trijų 
mylių nuo pagrindinės susidūrimo vietos buvo rasta keletas per- 
sekiotų ir nužudytų moterų ir vaikų kūnų.“ 1937 m. šių kūnų 
nuotraukos vis dar buvo prismeigtos prie vienintelės Pain Ri- 
džo rezervato vaistinės sienų ir prie gazuoto vandens kolonėlės. 

Šiuo istoriniu naujų pragyvenimo šaltinių ieškojimo laiko- 
tarpiu sijų genties indėnai nuolatos susidurdavo su naujaisiais 
amerikiečiais, kurie, kaip būdinga baltiesiems, be paliovos ieš- 
kojo naujos erdvės, siekė galios ir naujos etninės tapatybės. 
Klajojantys kailinių žvėrelių medžiotojai ir kailių prekeiviai kla- 

Jokliams sijų indėnams buvo visai priimtini. Jie laikėsi indėnų 
nuostatos nenaikinti medžiojamų žvėrių, atsigabendavo peilių 
ir šautuvų, karolių ir katiliukų, be to, vesdavo indėnų moteris 
ir tapdavo palankūs jų tautai. Kai kurie amerikiečių karo vadai 
indėnams taip pat buvo priimtini. Indėnai juos beveik dievi- 
no, nes šie mokėjo puikiai kautis. Netgi Juodoji kavalerija ati- 
tiko indėnų vertybes. Dėl įspūdingų staigių atakų šie raiteliai 
buvo vadinami garbingu „juodųjų bizonų“ vardu. Indėnų kil- 
mingiesiems bei religiniams vadams įspūdį padarė ir šventas tike- 
jimas žmogumi, kurį skleidė kvakeriai ir pirmieji misionieriai. 
Bet kai indėnai ieškojo, kaip deramai susieti savo praeitį ir 
ateitį, jie suvokė, kad mažiausiai priimtinas baltųjų žmonių 


“Mellman, op. cit. 

sluoksnis yra kaip tik tas, kuriam buvo skirta supažindinti in- 
dėnus su civilizacijos pranašumais, — valdininkai. 

Jauna ir nestabili Amerikos demokratija prarado taikius 
saitus su indėnais, niekaip negalėdama apsispręsti, kaip su 
jais pasielgti - užkariauti ar kolonizuoti, atversti ar išlaisvinti. 
Kurti istoriją ji patikėjo vienas kitą keičiantiems valdžios atsto- 
vams, kurie puoselėjo vienus ar kitus ką tik minėtus tikslus ir 
labai nenuosekliai elgėsi su indėnais. Pastariesiems toks valdi- 
ninkų elgesys atrodė nesąžiningas ir pavojingas. Biurokratiz- 
mas nėra politikos pakaitalas, ir niekas kitas akivaizdžiau 
neparodo neatitikimo tarp demokratinės ideologijos ir prakti- 
kos kaip centralizuota biurokratijos struktūra. Todėl vyresnės 
kartos indėnai, išugdyti medžiotojų demokratijos dvasia ir tu- 
rintys skvarbias, piktas akis, vienodai vertino visus potencialius 
diktatorius ar potencialius engėjus. Sunku įsivaizduoti pavojin- 
gesnį ir atsakingesnį vaidmenį nei tas, kuris teko pirmiesiems 
valstybės pareigūnams. Vis dėlto kai kuriems jų — žmoniškes- 
niems - šis vaidmuo puikiai pavyko. 

Kiek vėliau prasidėjo partizaninis karas dėl vaikų, susijęs 
su valstybinio indėnų švietimo pradžia, apie kurią senieji da- 
kotai pasakoja su didžiule nuoskauda. Kai kuriose vietovėse 
„vaikai būdavo tiesiog pagrobiami ir prievarta siunčiami į vals- 
tybines mokyklas. Jiems nukirpdavo plaukus, o tautinius dra- 
bužius išmesdavo lauk. Buvo draudžiama kalbėti gimtąja kalba. 
Mokyklose būdavo palaikoma kariška drausmė, o už taisyklių 
pažeidimus taikomos fizinės bausmės. Visi, kurie ir toliau lai- 
kėsi senųjų savo papročių ar bandyvdavo pabėgti, būdavo su- 
gaunami ir sodinami į kalėjimą. Bandančius prieštarauti tėvus 
taip pat įkalindavo. Jei tik būdavo įmanoma, vaikus laikydavo 
mokvkloje daugelį metų, kad jų šeimos nariai nepadarytų 
Jiems įtakos.“** Tokio požiūrio į indėnų vaikų švietimą laikvta- 
si iki 1920 m. 

Per visą šį laiką kaubojus buvo vienintelis baltojo žmogaus 
tipas, indėnų gyvenime palikęs kiek gilesnį pėdsaką: paveikęs 
Jų aprangą, elgesį, papročius, vaikų žaidimus. 1900-1917 m. 
sijų genties indėnai ryžtingai ėmėsi verstis gyvulininkyste ir 
buvo tuo patenkinti. Tačiau Vašingtonas, supratęs, jog ši indė- 
nų veikla kelia dirvožemio erozijos pavojų ir kenkia JAV Centri- 
nės dalies gyvulių augintojų interesams, buvo priverstas išleisti 
įsakymą, draudžiantį sijų genties indėnams verstis gyvulinin- 
kyste jiems skirtose žemėse. Sparčiai gausėjant gyvulių ban- 
doms ir kraštui suklestėjus, sijų genties indėnai tapo išlaidžiais 
smulkiaisiais kapitalistais, tad viso to netektis jiems buvo dar 
viena katastrofa, psichologiniu požiūriu prilygstanti bizonų 
praradimui. Tad nenuostabu, jog kai kuriems misionieriams 
pavyko įtikinti šiuos sijus erelių nosimis, kad jie yra paklydu- 
si Izraelio giminė, Dievo amžiams pasmerkta. 

Naujausiu istorijos laikotarpiu sijų genties indėnams teko 
verstis žemdirbyste jiems skirtose žemėse, jau gerokai pažeistose 
erozijos ir nualintose sausrų. Net ir mūsų dienomis tik nedide- 
lis šios žemės lopinėlis yra tinkamas kviečiams, kukurūzams ir 
kitoms grūdinėms kultūroms auginti. 

"Taigi visiškai suprantama, jog sijų genties indėnai be pa- 
liovos ir bergždžiai kaltino JAV vyriausybę už pažadų netesėjimą 
1r ankstesnės santvarkos valdininkų klaidas. Net tie baltieji, 
kurie nesąmoningai arba neturėdami kitos išeities pakenkė 
indėnams, neneigė klydę ar buvę nepatikimi. Amerikos gene- 
rolų ataskaitose vyriausybei ir Indėnų reikalų komisijos narių 
pranešimuose JAV Kongresui užsimenama, kad šie žmonės jautė 
didelę gėdą, klausydamiesi orių senųjų indėnų priekaištų. Ame- 
rikiečių tautos sąžinė ne sykį buvo prabilusi, bet sentimentalūs 


* G. MacGregor. Karriors uithout Weabons. University of Chicago 
Press, 1946. 

žmonės ir politikai pasinaudodavo tuo, siekdami tikslų, kliu- 
džiusių visuomenei realistiškai žvelgti į indėnų problemas. 

Vyriausybė atšaukė kariuomenę ir įkūrė įspūdingą bei hu- 
manišką organizaciją Amerikos indėnams. Administratorius 
pakeitė mokytojai, gydytojai ir socialinės antropologijos spe- 
cialistai. Vis dėlto po ilgų nusivylimo ir priklausomybės metų 
plynaukščių indėnai jau nebepasitikėjo net tada, kai tikrai rei- 
kėdavo pasitikėti. Kitados indėnas buvo tiesiog skriaudą patyręs 
žmogus, tačiau dabar jo būsena prilygsta psichiatrų vadinama- 
jai „kompensacinei neurozei“; jo saugumo ir tapatybės pojūtis 
priklauso nuo to, kokia yra padėtis žmogaus, kuriam jis jaučia- 
si už kažką skolingas. Galima manvti, kad net jei būtų galima 
grąžinti tūkstančius bizonų ir gausybę aukso į Juodąsias kalvas, 
sijų genties indėnai nebegstengtų atsisakyti savo priklausomy- 
bės nuo baltųjų ir sukurti bendruomenę, galinčią prisitaikyti 
prie nūdienos pasaulio, keliančio naujas užduotis ir užkariau- 
tojams, ir užkariautiesiems. 

Nenuostabu, jog rezervato lankytojas netrukus pasijunta it 
sulėtinto veiksmo filme, tarsi istorinė našta slėgtų aplinkinį 
gyvenimą. Tiesa, Pain Ridžo miestelis labai panašus į kurią 
kitą kaimo apygardą, esančią skurdesniuose Vakarų valstijų vi- 
durio rajonuose. Valstybiniai pastatai ir mokyklos čia švarūs, 
erdvūs ir gerai įrengti. Mokytojai ir kiti tarnautojai, tiek baltie- 
Ji, tiek indėnai, vra švariai nusiskutę ir draugiški. Tačiau rezer- 
vate pabuvus ilgėliau, plačiau paklaidžiojus ir atidžiau į visa 
įsižiūrėjus, darosi akivaizdu, jog patys indėnai turi maža nuosa- 
vybės ir sunkiai ją išlaiko. Iš pirmo žvilgsnio ramūs, draugiški, o 
iš esmės — lėti ir apatiški, indėnai nustebina prastos mitybos ir 
liguistumo požymiais. Tik per tam tikra proga surengtus apei- 
ginius kaimo šokius ar girtų indėnų peštynes, kilusias slapta 
alkoholiu prekiaujančiose kavinėse, esančiose už rezervato ri- 
bų, galima pajusti didžiulę šių žmonių energiją, rusenančią po 

tingia jų išore. Mums lankantis Pain Ridžo rezervate indėnų 
problemos, regis, buvo įstrigusios tarp galingų nuosaikiosios 
ir liberaliosios politikos ratų, tarp dieviškojo demokratijos 
proceso dosnumo ir džiugaus laisvosios rinkos sistemos ne- 
gailestingumo. Gerai žinome, jog visus, netikėtai patekusius į 
tokią padėtį, greitai sumala proletarizacijos girnos. Čia indėnų 
problemos praranda senovės atspalvį ir tampa įprastinėmis 
problemomis, su kuriomis susiduria tautinės mažumos, gyve- 
nančios miestuose bei kaimuose ir laukiančios, kol skubus de- 
mokratėjimo procesas ir jas pasieks. 


2. Džimas 


Kartą prekyvietėje mudu su Mekeeliu sutikome Džimą, liekną 
1r nuoširdų sijų genties jaunuolį. Atrodė, jog Džimas buvo vie- 
nas geriausiai prie dabartinių gyvenimo sąlygų prisitaikiusių 
aukštosios mokyklos absolventų, tačiau, kaip netrukus sužino- 
Jome, ir jį kankino vidiniai prieštaravimai. Prieš kelerius metus 
Džimas išvyko iš rezervato, vedė kitos indėnų genties merginą 
ir apsigvveno kartu su jos artimaisiais. Kai papasakojau Dži- 
mui apie mūsų misiją, jis prasitarė esąs nepatenkintas savo 
vaikų ugdymu ir pakvietė mus vykti ne į Pain Ridžą, 0 į savąjį 
rezervatą, kad drauge su žmona galėtų papasakoti apie viską 
išsamiau. Pažadėjome netrukus aplankyti jo gyvenvietę. 

Kai prisiartinome prie kuklios, tvarkingos sodybos, Džimo 
sūneliai žaidė mažų indėniukų mėgstamą žaidimą - kilpavirve 
„gaudė“ medžio kelmą, o maža mergaitė tingiai sėdėjo ant tėvo 
kelių ir žaidė kantriomis jo rankomis. Džimo žmona triūsė na- 
muose. Mes atsivežėme šiek tiek maisto, nes gerai žinojome, 
Jog pas indėnus teks ilgiau užtrukti. Mūsų pokalbis turėjo būti 
lėtas, mąslus, drovus, kaip įprasta šeimininkams. Džimo žmo- 
na buvo pakvietusi į pokalbį kelias giminaites. Kartkartėmis ji 

prieidavo prie durų pasižvalgyti po aplink plytinčias prerijas, 
tolumoje susiliejančias su balta lėtai plaukiančių debesų virtine. 
Susėdę kalbėjomės labai nedaug, tad turėjau laiko pamąstyti, 
kokia galėtų būti Džimo vieta jo tautos kartų gyvenime. 

Keletas ilgaplaukių senolių, gyvenančių šių dienų rezerva- 
tuose, dar mena tuos laikus, kai jų tėvai, prerijų šeimininkai, 
susitikdavo su JAV vyriausybės atstovais kaip lygūs su lygiais. 
Kai kovos liovėsi, šie indėnai išmoko pažinti senąją amerikiečių 
kartą, kurios Dievas buvo ne toks jau tolimas indėnų Didžiosios 
Dvasios giminaitis ir kurios idėjos apie žiaurų, bet orų ir dosnų 
žmogaus gyvenimą ne itin skyrėsi nuo indėnų drąsaus ir kil- 
naus „gero žmogaus“ sampratos. 

Antroji indėnų karta apie medžioklę ir kailių prekybą ži- 
nojo tik iš nuogirdų. Ji parazitavo tenkindamasi vyriausybės 
dotacijomis, į kurias turėjo neatimamas, sutartimis su Ameri- 
kos vyriausybe apibrėžtas teises, ir toks gyvenimo būdas jiems 
atrodė „natūralus“. 

Be abejo, Džimas priklausė trečiajai kartai, patyrusiai visus 
švietimo valstybiniuose internatuose pranašumus ir tikinčiai, jog 
būdama geriau išsilavinusi ji yra geriau pasirengusi tvarkyti rei- 
kalus su baltaisiais. Vis dėlto šios kartos žmonės negali pasigirti 
Jokiais didesniais laimėjimais, nebent labai paviršutinišku pri- 
sitaikymu. Mat daugelis iš jų turi tokią miglotą savo ateities sam- 
pratą kaip ir praeities. Ši jauniausioji karta atsidūrė pusiaukelėje 
tarp įspūdingai orių savo senelių, vis dar negalinčių patikėti, 
Jog baltieji žmonės čia pasiliks, ir pačių baltųjų, manančių, jog 
indėnai yra nenaudinga užmirštos praeities atgvvena. 

Kurį laiką lūkuriavome paskendę savo mintyse. Pagaliau 
Džimo žmona pasakė, jog jos giminaitės jau netoli. Po kelių 
minučių galėjome tolumoje įžvelgti du artėjančius siluetus. 

Atėjusios jos droviai, bet linksmai pasisveikino, tada visi 
susedome ratu pušų pavėsvje. Visai atsitiktinai atsisėdau ant 

aukščiausios vaisių dėžės (prerijose retai pamatysi kėdę). Juo- 
kaudamas, jog nesmagu sėdėti ant pakylos lyg pamokslinin- 
kui, paverčiau dėžę ant šono, kad ji taptų žemesnė. Deja, dėžė 
stovėjo labai netvirtai, tad vėl pastačiau ją į ankstesnę padėtį. 
Tada Džimas patyliukais pavertė savo dėžę taip, kad ir jis sėdė- 
tų taip pat aukštai kaip aš. Šį poelgį prisimenu kaip indėnams 
būdingo tylaus taktiškumo pavyzdį. 

Buvo akivaizdu, jog Džimas nerimauja, o jo žmonos veido 
išraiška rodė, jog ji yra pasirengusi rimtai kalbėtis ir žino, ką 
nori pasakyti. 

Mudu su Mekeeliu buvome sutarę, jog kalbėdami negvil- 
densime Džimo šeimos problemų, kad ir kokios jos būtų, o 
prašysime, kad jie pakomentuotų tai, ką išgirdome Pain Ridžo 
rezervate apie įvairius plynaukščių vaikų gyvenimo tarpsnius. 
"Taigi šnekėjomės apie vaikų gimimo ir auginimo papročius, 
siekdami užfiksuoti pabirius pasakojimus apie tai, kas buvo da- 
roma kadaise ir kas dabar yra pasikeitę. Moterys šnekėjo su 
humoru ir nuoširdžiai. Vis dėlto drovios jų šypsenos rodė, jog 
vyrų draugijoje jos nebūtų drįsusios prabilti tam tikromis te- 
momis, jei ne Mekeelis, - jis įterpė į pokalbį tokių detalių, 
kurios sukėlė joms nuostabą, pažadino prisiminimus ir skatino 
kritiškai pamąstyti. Jos tikrai niekada nemanė, kad baltieji galė- 
tų domėtis tokiomis smulkmenomis ar kad šios turėtų ką bendra 
su angliškai kalbančių žmonių pasauliu. 

Džimas beveik nedalyvavo šiame keletą valandų trukusia- 
me pokalbyje. Kai kalbėjome apie penkiamečių gyvenimą, 
linksmos moterų šnekos apie įvairius papročius, susijusius su 
vaikų rengimu suaugusiųjų veiklai, dar labiau paryškino niūrų 
Džimo tylėjimą. 

Artėjo pietų metas, ir moterys nuėjo į namą šeimininkau- 
ti. Dabar atėjo Džimo eilė, ir jis nedelsdamas prabilo apie 
savo rūpesčius. Žaisdami jo vaikai vartojo seksualinį atspalvį 

turinčius žodžius, o Džimui tai nepatiko. Jo žmona, juokda- 
masi iš Džimo ir vaikų, sakė, jog visi vaikai taip šneka ir čia 
nėra nieko blogo. Šis jaunas vyras jautriai reagavo į baltųjų 
žmonių užuominas, jog indėnai yra nepadorūs ir turi netinka- 
mų lytinio gyvenimo įpročių. Mes pripažinome, jog baltieji 
išties slapta kaltina indėnus dėl palaido lytinio gyvenimo. Kita 
vertus, visų tautų žmonės yra linkę kaltinti savo kaimynus iš- 
krypimais, kurių patys labiausiai gėdijasi, o iš tikrųjų jie daž- 
nai užsienietiškais žodžiais vadina savo pačių iškrypimus. Vis 
dėlto Džimas nenorėjo pripažinti, kad ši problema sąlygiška. 
Jis teigė, jog sijų genties indėnai iš tikrųjų yra „stiprūs“ žmo- 
nės, sugebantys tvardyti savo lytinį potraukį ir neleidžiantys 
savo vaikams nepadoriai kalbėti. Džimo nuomone, jo vaikai 
neturėtų daryti to, kas sijų genties vaikams visuomet buvo drau- 
džiama. Tuo jis parodė, kad visada buvo įsitikinęs, jog sijų 
genties indėnai yra iš esmės „stipresni“ nei labai artima jo žmo- 
nos gentis. Be to, paaiškėjo, kad apie savo žmonos gentį jis 
turi tokią pat išankstinę nuomonę, kokią baltieji turi apie sijų 
genties indėnus. Toks vyraujančios grupės išankstinių kaltini- 
mų atspindėjimas abipusės pogrupių diskriminacijos procese, 
aišku, vra visuotinis. Taigi sijų genties indėnai, turintys baltų- 
jų kraujo, grynakraujus savo gentainius vadina „juodnugariais“, 
O patys yra pravardžiuojami „baltosiomis šiukšlėmis“. 

Džimas elgėsi kaip daugelis pacientų per pokalbį su gydv- 
toju. Jis taip atvirai sau prieštaravo, jog jo pasakojimas prilygo 
išpažinčiai. Jaunasis indėnas prasitarė, kad paskutinį sykį lan- 
kantis gimtinėje jį sukrėtė gentainių vaikų kalba. Džimas sakė, 
kad jo vaikystėje taip nebūtų galėję būti. Kai paklausėme, kas 
būtų to neleidęs, jis atsakė: „Mano tėvas“. 

"Ioliau kalbantis paaiškėjo, jog vaikas būdamas Džimo tė- 
vas ilgai gyveno užsienio šalyse. Kuo plačiau Džimas apie tai 
pasakojo, tuo mums darėsi aiškiau, jog svetima kultūra skatino 

į tevynę grįžusį jo tėvą laikvtis kitokių normų nei tos, kurios 
buvo taikomos kitiems sijų genties vaikams. Taip elgdamasis 
tėvas pastatė sieną tarp savo vaikų ir jų bendraamžių. Dabar ši 
siena skyrė Džimą nuo jo vaikų ir nuo savęs paties. Slopinda- 
mas vidines savo paskatas, Džimas tapo labai nelaimingas ir 
nuolat nesutardavo su namiškiais. Jis reikalavo, kad geraširdė 
jo žmona įsikištų ir griežtai uždraustų vaikams taip elgtis, nors 
už tokį elgesį ir sijų, ir jos pačios genties vaikai būdavo tik 
sugėdinami arba, jei reikėdavo, sulaukdavo ramaus senelių 
perspėjimo. 

Stengėmės Džimui paaiškinti, kokią didžiulę galią turi am- 
bivalencijos konfliktai. Turbūt kitados jis slapta maištaudavo 
prieš tėvo pastangas atitolinti jį nuo kitų bendraamžių, tačiau 
atvirą savo pasipriešinimą slopino. Todėl dabar pats elgiasi su 
savo vaikais taip, kaip kadaise su juo elgėsi jo tėvas. Kadangi 
išoriniai tėvo elgesio motyvai niekuomet netapo tikrais vidi- 
niais paties Džimo elgesio motyvais, jo veiksmai kėlė pyktį žmo- 
nai, erzino vaikus, o Džimą paralyžiuodavo abejonės dėl savo 
paties elgsenos. 

Keletą minučių apie tai pamąstęs, jis pasakė: „Manau, kad 
Jūs man šį tą paaiškinote“, — tai buvo didžiulis ir žodingas jo 
kaip imdėno pagyrimas. Pietūs buvo paruošti. Maištinga jo žmo- 
na ir jos pagalbininkės išėjusios pro duris pagarbiai laukė, kol 
namų šeimininkas ir jo svečiai baigs pokalbį. 

Štai taip nuoširdžiai ir atvirai mes bendravome su rūpesčių 
prislėgtais indėnais jų namuose prerijų plynaukštėse. Šie po- 
kalbiai buvo vienas pagrindinių šaltinių, iš kurių sužinojome, 
kokia kadaise buvo sijų genties indėnų vaikystė. Akivaizdu, 
Jog visos žinios apie šią indėnų gyvenimo sritį vra daugiareikš- 
mės. Žūtbūtinės Džimo pastangos išlaikyti tikėjimą savo teisu- 
mu, nors tai ir kenkia jam pačiam bei jo artimiesiems, leidžia 
įžvelgti keistą mechanizmą - kaip genties narys, kurio genties 

vientisumas sunaikintas, turi polinkį kompulsyviai tapatintis 
su pačiu naikintoju. Šios tautos žmonės, regis, visą laiką savo 
vidumi jautė tai, ką mes tik visai neseniai supratome ir sufor- 
mulavome: net ir menki vaikų ugdymo skirtumai turi ilgalaikę 
ir dažnai lemiamą reikšmę tautos pasaulėžiūrai, padoraus elge- 
sio normoms ir jos tapatybės jausmui. 


J. Tarprasinis seminaras | 


Kitas svarbus mūsų duomenų šaltinis buvo nedidelis semi- 
naras. Be mūsų su Mekeeliu, jame dalyvavo ir baltosios rasės, ir 
mdėnų kilmės mokytojai bei socialiniai darbuotojai; mes susi- 
tikome aptarti įvairias Indėnų tarnybos mokytojų išsakytas nuo- 
mones. Visų pirma buvo svarbu suvokti štai ką: kaip tik tos 
žinios apie vaikystę, kurias neurozių kamuojami žmonės yra 
linkę slopinti bei iškreipti, kalbantis dviejų rasių atstovams 
tampa beveik neįveikiamo abipusio jų priešiškumo pagrindu. 
Kiekviena grupė, kad ir kokia ji būtų, iš savo vaikų, atrodo, 
reikalauja tokių aukų, kad šių reikalavimų padarinius vėlesnia- 
me gvvenime vaikai gali pakelti tik tvirtai tikėdami arba ryžtin- 
gai apsimesdami, kad jų aukos buvo pagrįstos neabejotinomis 
elgesio taisyklėmis: suabejojus bent viena šių nesąlygiškų taisyk- 
lių, kyla pavojus ir visoms kitoms. Taigi nutinka taip, kad taikūs 
kaimynai, gindami vieną kurią vaikų ugdymo sistemos smulkme- 
ną, elgiasi lyg meškos, pajutusios jų jaunikliams gresiant mirti- 
ną pavojų ir karingai stojančios ant užpakalinių letenų. 

Mūsų seminare išsakyti skundai iš pirmo žvilgsnio atrodė 
pagrįsti ir profesionalūs. Mokytojai dažniausiai skundėsi, jog 
indėnų vaikai praleidinėja pamokas - kuo nors suabejoję jie 
paprasčiausiai bėgdavo namo. Antroji blogybė buvo vagystės 
ar bent jau didžiulė nepagarba nuosavybės teisėms (kaip mes 
jas suprantame). Be to, mokytojai skundėsi vaikų apatija — 

pradedant siekių ir susidomėjimo stoka, baigiant tam tikru 
mandagiu, pasyviu ko nors paklaustų ar paprašytų vaikų pasi- 
priešinimu. Galiausiai buvo skundžiamasi pernelyg dideliu 
seksualiniu vaikų aktyvumu, turint galvoje įvairias dvipras- 
miškas situacijas — iš šokių grįžtančių vaikų „posūkį į tamsą“, 
namų išsiilgusių mergaičių polinkį gulėti prisiglaudus vienai 
prie kitos internatinės mokyklos lovose. 

Vaikų įžūlumu mokytojai skundėsi rečiausiai, tačiau buvo 
galima pajusti, jog juos gąsdino būtent atviro pasipriešinimo 
nebuvimas, tarsi jis būtų slaptas indėnų ginklas. Visą mūsų 
pokalbį persmelkė gluminantis skundas - kad ir kaip su tais 
vaikais besielgtum, jie niekuomet neatsikalbinėja. Jie yra stoiški 
ir nelinkę įsipareigoti. Bendraujant su indėnų vaikais susidaro 
įspūdis, kad jie tave lyg ir supranta, tačiau anksčiau ar vėliau 
patiri, jog iš tiesų jie pasielgė visai kitaip, nei tikėjaisi. „Prie jų 
neįmanoma prieiti.“ 

Giliai glūdintis ir dažnai neįsisąmonintas įniršis, kurį to- 
kia tikrovė pamažu sukėlė labai geranoriškiems ir drausmin- 
giems pedagogams, iš tiesų atsiskleidė tik tuomet, kai greta 
viešosios nuomonės mokytojai išsakė dar ir „asmeninius“ savo 
požiūrius. Vienas senas pedagogas pasipiktino, kai keletas in- 
dėnų kilmės mokytojų ramiai užsiminė apie indėnų meilę vai- 
kams. Jis sušuko, esą indėnai nežino, kas vra meilė vaikui. Kai 
šiam pedagogui buvo paprieštarauta, jis, norėdamas pagrįsti 
savo nuomonę, sakėsi pastebėjęs akivaizdžią tiesą, kad indėnų 
tėvai, nematę savo vaikų ištisus trejus metus ir galiausiai atvykę 
Jų aplankyti, jų nei bučiuodavo, nei verkdavo. Jis negalėjo su- 
tikti su teiginiu (pastarąjį patvirtino ir didžiulę patirtį turintys 
stebėtojai), jog toks indėnų santūrumas nuo pat gilios senovės 
buvo būdingas indėnams, kai jie susitikdavo su giminaičiais, 
vpač kai tą susitikimą stebėdavo pašaliečiai. Senasis pedagogas 
sakė, esą visa, ką jis pats per du dešimtmečius pastebėjęs ir kuo 

piktinęsis, prieštarauja tokioms knyginėms žinioms. Jis at- 
kakliai tvirtino, jog indėnų tėvams savi vaikai rūpi mažiau 
nei gyvūnams - jų jaunikliai. 

Amerikos indėnai išgyveno kultūrinį pakrikimą ir buvo ne- 
pajėgūs rūpintis nei ekonomine, nei dvasine vaikų gerove, todel 
asmeniniai jų santykiai iš tiesų galėjo įgyti apatijos atspalvį. Tai- 
gi savaime suprantama, jog šie žmonės patyrė baisų sukrėtimą, 
susidūrę su tokia iš esmės klaidinga samprata, juolab kad pas- 
tarosios jokiu būdu nebuvo galima laikvti to meto, kai indėnų 
ir baltųjų savitarpio supratimas buvo kur kas menkesnis, pali- 
kimu. Pulkininkas Wheeleris (pažinęs sijus ne kaip mokytojas, 
bet kaip jų užkariautojas) sakė: „Netikiu, kad Žemėje gyvena 
kita tauta, savo šeimos narius mylinti labiau nei Amerikos in- 
dėnai“. Tad kurio žmogaus nuomonė atitiko tikrovę: Galbūt 
nugalėtojų kariuomenės karvedys tapo pernelyg jausmingas, o 
gal išvargęs mokytojas — per daug ciniškas? 

Keletas svariausių nuomonių buvo išsakytos tik asmeninių 
pokalbių metu. „Didžiausias sunkumas yra enurezė, - pasakė 
vienas indėnų kraujo turintis mokytojas ir čia pat pridūrė: — 
Tačiau mes, indėnai, negalėjome kalbėti apie enurezę girdint 
moterims.“ Jis sakė, kad indėnų vaikai nėra deramai mokomi 
naudotis tualetu, ir pavadino tai viena pagrindinių priežasčių, 
lemiančių indėnų švietimo problemas. Baltosios rasės tarnau- 
tojas nurodė kitą „tikrai labai skaudžią problemą“. Remdama- 
sis slaptomis medicinos ekspertų, dirbančių Indėnų tarnyboje, 
pastabomis, jis pasakė, kad „indėnų tėvai ne tik leidžia savo 
vaikams masturbuotis, bet ir moko juos tai darvti“. Jis manė, 
Jog būtent tai yra visų bėdų priežastis, tačiau nebuvo linkęs jos 
nagrinėti indėnų akivaizdoje. Tačiau, remiantis mūsų turimais 
duomenimis, ir enurezė, ir masturbacija buvo reiškiniai, indė- 
nų mokyklose sutinkami ne dažniau kaip kitose internatinėse 
mokyklose ar vaikų prieglaudose. Tiesą sakant, indėnų vaikų 

masturbavimasis buvo tik prielaida - nė vienas mokytojas neat- 
siminė matęs ką nors panašaus, nebent tik mažus vaikus čiupi- 
nėjant savo lytinius organus. Taigi nustebome pastebėję, jog 
„Trimčiausi“, asmeniškiausi ir su didžiausiu pasipiktinimu išsa- 
kyti nusiskundimai buvo susiję su ankstyvosios įtakos sritimis, 
kuriomis domėjosi ir Vakarų kultūrai atstovaujantys psichoanali- 
tikai (jos buvo aptartos ankstesnėje, ikigenitališkumui skirtoje 
knygos dalyje). 

Seminaro metu suvokėme, jog baltieji, veikliausieji indėnų 
švietimo programos dalyviai, kiekvieną vaikų ugdymo spragą, 
pavvzdžiui, visišką indėnų tėvų nesirūpinimą savo mažylių tuš- 
tinimusi, šlapinimusi ir lytiniu elgesiu, manė esant baisiausią 
nusikaltimą, grįstą neabejotinai piktavališkais kėslais. Savo ruož- 
tu indėnai - atlaidūs mažiems vaikams, O vyresniesiems griežti 
tik žodžiais - baltųjų aktyvumą ugdant vaikus laikė pragaištin- 
gu, gerai apgalvotu siekiu padaryti savo vaikus nedrąsius. Jų 
manymu, baltieji trokšta, kad jų vaikai šiame pasaulyje pasijus- 
tų svetimi ir kuo greičiau iškeliautų į kitą pasaulį. „Jie moko 
savo vaikus verkti!“ — pasipiktinusi tarė viena indėnė, pati susi- 
dūrusi su valstybinėje ligoninėje priimta tvarka, kai higienos 
tikslais vaikas yra atskiriamas nuo savo motinos. O labiausiai ji 
piktinosi neginčytinu medicinos seserų bei gydytojų įsitūukini- 
mu, jog vaikams sveika verkti tiek, kad net jų veidas pamėly- 
nuotų. Vvresniosios kartos indėnės, artėjant vaikaičio gimimo 
valandai, tyliai raudodavo, lyg žydės prie Šventosios sienos, 
apverkdamos savosios tautos žlugimą. Tačiau net ir išsilavinę 
indėnai negalėjo užgniaužti nuojautos, jog visa toji brangi prie- 
žiūra, skiriama jų vaikams, iš esmės yra žiauri tautos kastracijos 
sistema. Be to, indėnų kilmės seminaro dalyviai laikėsi keistos 
prielaidos, jog baltieji nori pražudyti ne tik jų, bet ir savo vai- 
kus. Nuo pat pirmųjų susitikimų su baltosios rasės žmonėmis 
vpač bjauriu pastarųjų bruožu indėnai laikė įprotį pliaukštelėti 

vaikui arba mušti, kad jis būtų paklusnus. Patys indėnai tik 
pagąsdindavo savo atžalas sakydami, jog atskris pelėda ir juos 
nusineš; gąsdindavo ir baltuoju žmogumi. Tačiau indėnai ne- 
įžvelgė, kokius vidinius savo vaikų konfliktus tokiu būdu jie 
patys sukėlė ir įamžino. 

Taigi neformalūs nusiskundimai atskleidžia seminaro da- 
lyvių nuomonę (ją patvirtina ir pažangiausios teorinės mūsų 
prielaidos), jog net iš pirmo žvilgsnio atsitiktiniai vaikų ugdy- 
mo elementai turi aiškią savo paskirtį. Tačiau išsakant slaptus 
nusiskundimus ši įžvalga dažniausiai tapdavo seminaro daly- 
vių priemone išreikšti abipusį išankstinį nusistatymą ir asme- 
ninių motyvų bei pasąmoninių siekių priedanga. Tai išties puiki 
dirva „grupinei terapijai“, kuri būtų skirta gerinti ne pavienių 
dalyvių psichikos būklę, bet kultūrinius susirinkusiųjų santykius. 

Kokios buvo svarbiausios temos, tapusios išankstinių kul- 
tūrinių nuostatų pagrindu? Trumpai pristatysiu tris Iš jų: tai 
pagarba nuosavybei, švara, darbingumas. 

Kažkurią seminaro dieną vienas mokytojas atsinešė savo 
auklėtinių sąrašą. Nė vienas vaikas neturėjo jokių įspūdingų 
bruožų, nebent poetinį savo vardo atspalvį (keli jų vardų atitik- 
menys: Patekanti žvaigždė, Rytinė medžioklė, Bijanti arklių). 
Jie visi deramai elgėsi, tiek baltajam mokytojui, tiek savajai, 
indėnų, šeimai atiduodavo, kas kam priklauso. „Jie laikosi dve- 
Jopų tiesos normų ', - paaiškino mokytojas kur kas mandages- 
niais žodžiais nei kai kurie jo kolegos, įsitikinę, jog indėnai 
yra „apsigimę melagiai“. Apskritai jis buvo patenkintas šių vai- 
kų pasiekimais mokslo srityje. Vienintelė problema, kurią jis 
norėjo aptarti, buvo susijusi su vienu mažu berniuku, kuris buvo 
uždaresnis už kitus vaikus ir gyveno lyg ir atstumtojo gyvenimą. 

Ir indėnų kilmės, ir baltųjų mokytojų paklausinėjome apie 
to berniuko šeimos padėtį. Apibūdindami berniuko tėtį abiejų 
grupių atstovai kartojo tuos pačius lemtingus žodžius: „Jis turi 

pinigų“. Nuolatiniai berniuko tėvo apsilankymai artimiausio 
miestelio banke, regis, suteikė jam to „svetimo kvapo“, kuris 
persmelkia skruzdėlę, perėjusią į kitos „genties“ teritoriją, dėl 
to ji, grįžusi pas savuosius, vra nužudoma. Akivaizdu, jog mū- 
sų nagrinėjamu atveju išdavikas ir jo šeima kartą ir visiems 
laikams įgiję atstumiančią „to, kuris pinigus pasilieka sau“, ta- 
patybę, yra nužudomi visuomenine prasme. Juk įgijęs tokią 
tapatybę žmogus išduoda vieną seniausių ekonominio sijų gy- 
venimo nuostatų —- dosnumą. 


„Jiems nepriimtina ilgai kaupti atsargas. Jei žmogus turi 
tiek, kad bent jau artimiausiu metu jam netektų badauti, jei 
nestokoja laiko apmąstymams ir jei kartkartėmis gali šį bei tą 
padovanoti aplinkiniams, žmogus vra daugiau ar mažiau pa- 
tenkintas... Kai žmogui stinga maisto arba jo atsargos visiškai 
baigiasi, jis gali pasikinkyti arklius į vežimą ir nusivežti savo 
šeimyną į svečius. Maistą sijai dalijasi po lygiai, kol jo visiškai 
nebelieka. Labiausiai jie niekina žmogų, kuris yra turtingas, 
bet nedalija savo gėrybių šalia esantiems. Iš tiesų „vargšas“ 
būtent yra jis.“*! 


Svarbiausia turtinės lygiavos principo išraiška sijų gyveni- 
mo sistemoje buvo „išdalijimas“, kai šeimininkas draugui ar 
giminaičiui skirtos šventės metu išdalydavo svečiams visą savo 
turtą. Norint suvokti idealą, priešingą atstumiančiam šykštuolio 
įvaizdžiui, net mūsų dienomis verta pamatyti indėnų vaikus, vienų 
ar kitų apeigų proga dalijančius aplinkiniams varganus skati- 
kus ar turtus, kuriuos jo tėvai sukaupė kaip tik tokiai progai. 


"HS. Mekeel. The Economy ofa Modern Teton-Dakota Community, Yale 
Publications in Anthropologv, Nos. 1-7, New Haven: Yale University 
Press, 1936. 

Šią akimirką jie spinduliuoja tai, ką ateityje vadinsime idealios 
tapatybės pojūčiu: „Iš tiesų aš esu toks, kokį mane dabar matote, 
būtent tokie buvo ir mano protėviai. 


Be abejo, ekonominis išdalijimo principas ir didžiausia 
pagarba dosnumui kadaise buvo glaudžiai susiję su ekonomine 
tikrove. Klajokliams reikalingi tik būtiniausi namų ūkio reik- 
menys, kuriuos jie galėtų gabentis su savimi. Medžiokle besi- 
verčiančios tautos priklauso nuo sėkmingiausių ir gabiausių 
medžiotojų dosnumo. Vis dėlto ekonominė tikrovė kinta grei- 
čiau nei tikrosios vertybės, o viena prieštaringiausių žmonijos 
raidos problemų ir pasireiškia tuo, kad tauta, genama jau atgv- 
venusios baimės išnykti, tebesilaiko vertybių, kadaise turėjusių 
tarnauti asmens ar asmenų grupės išlikimui, o šioms vertybėms 
sustabarėjus gali netekti gebėjimo prisitaikyti prie pakitusių ap- 
linkos reikalavimų. Iš tikrųjų tokios senųjų vertybių liekanos 
tampa vos apčiuopiamomis, bet sunkiai įveikiamomis aplinky- 
bėmis, kliudančiomis perauklėti (asmenį ar jų grupę). Juk vertv- 
bės sunyksta, kai tik netenka bendros ekonominės savo prasmės 
ir kai visi liaujasi jų laikęsi. Jos persipina su kitais žmonių būdo 
bruožais, vienam asmeniui pasireiškiančiais ryškiau, kito — 
silpniau, ir susilieja su greta gyvenančios grupės savybėmis, 
pavyzdžiui, neturtingiems baltosios rasės žmonėms būdingu 
išlaidumu ir nerūpestingumu. Galiausiai valstybės pareigūnas 
bei mokytojas deramai ir nebeatskiria, kada jie susiduria su 
senąja vertybe, o kada — su nauja yda. Pavyzdžiui, pavienėms 
indėnų šeimoms, atsižvelgiant į jų poreikius ir nuopelnus, valsty- 
bės numatyta tvarka teikiami pašalpos talonai ir maisto atsargos 
bei įrengimai, priklausantys indėnams senųjų sutarčių pagrin- 
du: sužinoti, jog žmogus gavo tokių „dovanų“, visuomet labai 
paprasta, nes iš visų pusių per prerijas jo namų link nedidukais 
vežimais keliauja tąsyk tokios laimės neturėję giminaičiai — 


146 


teisėti pirmykščio komunizmo puotos dalyviai. Taigi šviečia- 
masis darbas, skirtas įtraukti indėnus į piniginius civilizuoto 
pasaulio santykius, truko ištisus dešimtmečius, tačiau senosios 
tautos nuostatos vis dar vyrauja indėnų gyvenime. 

Aptardami šiuos klausimus visų pirma suvokėme, kad ben- 
draujant asmenims ar jų grupėms visiškai bergždžia mėginti 
ginčyti priešininko idealus ir įrodinėti, kad jo skelbiamos pa- 
žiūros, remiantis paties abejojančiojo sąžinės logika, vra prieš- 
taringos. Juk sąžinė, ar ji būtų pavienio asmens, ar jų grupės, 
kiekvienu atveju turi ne tik savitą turinį, bet ir ypatingą savo 
logiką, užtikrinančią jos vientisumą. 

„Jiems trūksta iniciatyvos“, - susierzinę sakydavo baltieji 
mokytojai. Iš tiesų indėnų berniukų noras varžytis 17 pranokti 
kitus, visapusiškai atsiskleidžiantis tam tikromis sąlygomis, ki- 
tomis aplinkybėmis gali visiškai prapulti. Pavyzdžiui, bėgikų 
komandos nariai gali susvyruoti pačioje varžybų pradžioje. „Ko- 
dėl gi turėtume bėgti: — klausia jie. — Juk ir taip aišku, kas 
laimės“. Galbūt savo vidumi jie suvokia, jog po varžybų laimė- 
Jusiajam nebus labai linksma. Juk visų indėnų - berniukų ir 
mergaičių, —- kurie iš tiesų laikosi mokytojų reikalavimų ir pati- 
ria malonumą pranokdami mokykloje kitus, laukia likimas, pa- 
našus į berniuko, kurio tėtis turi pigų, likimą. Į vidutinį lygį 
tokius vaikus grąžina sunkiai apčiuopiama kitų vaikų pajuoka. 

Kad atskleistų savitus indėnių mergaičių sunkumus, Meke- 
elis nurodė vieną ypač apgailėtiną aplinkybę. Vos tik mažoji 
indėnė peržengia baltųjų mokyklos slenkstį, ji tikriausiai pasi- 
junta esanti „nešvari . Kai kurie mokytojai pripažįsta niekaip 
negalintys nuslėpti pasibjaurėjimo kvapu, kurį indėnų vaikai 
atsineša iš savo gimtųjų namų. Be abejo, kilnojamasis indėnų 
tipis būdavo prisigėręs kur kas mažiau kvapo nei dabartiniai 
karkasiniai jų namai. Gyvendamas mokykloje vaikas mokomas 
laikytis švaros, asmeninės higienos bei gražintis įprastomis 

kosmetikos priemonėmis. Toli gražu nevisiškai perpratusios ki- 
tas baltosios moters judėjimo ir siekių laisvės puses (indėnų 
mergaitėms jos pristatomos su istoriškai pragaištingu skubotu- 
mu), indėnų paauglės grįžta namo švarios ir vilkėdamos gra- 
žiais rūbais. Tačiau netrukus ateina valanda, kai „nešvariomis 
mergaitėmis“ jas pavadina mamos ir senelės. Juk indėnų po- 
žiūriu mergaitė yra švari tuomet, kai įpranta menstruacijų metų 
vengti tam tikrų dalykų. Pavvzdžiui, mergaitei tuomet nedera 
liesti rankomis kai kurių maisto produktų, nes šie, kaip mano- 
ma, jai palietus sugenda. Daugelis į gimtuosius namus grįžusių 
mergaičių tomis dienomis jau nebegali susitaikyti su raupsuo- 
tojo žmogaus vaidmeniu. Kita vertus, jos dar nėra deramai 
pasirengusios būti laisvos. Dažniausiai indėnės neturi jokių ga- 
limybių gyventi kaip amerikietės moterys. Be to, jos nebūna 
nei tinkamai pasiruošusios, nei iš tiesų linkusios tai daryti. Ki- 
ta vertus, tik labai retai jos sugeba vėl pasijusti laimingos savo 
gimtinėje, kur tenka susidurti su erdvės apribojimais, lytinio 
gyvenimo higienos stoka bei aplink viešpataujančiu skurdu. 
Įsišaknijusių pasaulėžiūrų neįmanoma sušvelninti įrodinė- 
Jantjų prieštaringumą, kaip neįmanoma ir suderinti vienos su 
kita viešai jas svarstant. Ignoruodami šiais pavyzdžiais atskleis- 
tus ideologijų skirtumus, seminaro dalyviai pasakojo apie nuo- 
širdžias ir sėkmingas daugelio indėnų tėvų pastangas skatinti 
savo vaikus paklusti baltajam mokytojui. Indėnų vaikai šiam 
spaudimui lyg ir nusileisdavo, bet jų paklusnumas, regis, ne- 
buvo grįstas jokiu rimtesniu įsipareigojimu. Paklusdami savo 
tėvams jie dažnai elgdavosi neįtikėtinai stoiškai. "Tai buvo, mū- 
sų manymu, labiausiai stebinantis ir vertas atskirai patyrinėti 
reiškinys: metų metus indėnų vaikai galėjo gyventi atvirai ne- 
maištaudami ir nerodydami jokių vidinio konflikto ženklų — 
konflikto tarp dviejų doro elgesio sampratų, kurias skiria 
kur kas didesnis nuotolis nei samprata, būdinga dviem mūsų 
kultūroje gyvenančioms kartoms ar visuomenės klasėms. 

Bendraudami su sijais retai pastebėdavome vidinių konfliktų, 
įtampos ar to, ką vadiname neuroze, požymių - neįžvelgėme 
beveik nieko, kas mums, svarstantiems, kaip išspręsti indėnų 
problemą, suteiktų galimybę taikyti mūsų turimas psichikos hi- 
gienos žinias. Mes nustatėme tik kultūrinę negalę, atsisklei- 
džiančią tai alkoholio vartojimu nusižengiant mokyklos tvarkai, 
tai smulkiomis vagystėmis, tačiau dažniausiai - bendra apatija 
ir sunkiai apčiuopiamu pasyviu pasipriešinimu kiekvienam to- 
lesniam ir rvžtingesniam baltųjų siekiui savosiomis normomis 
paveikti indėnų sąžinę. Tik keleto „baltojo žmogaus indėnų“ 
(paprastai sėkmingai dirbančių valdininkų) atveju pastebėjo- 
me neurotinę įtampą, pasireiškiančią įkyriu elgesiu, sąžinės 
skrupulais bei bendru nepaslankumu. O paprasto indėnų vai- 
ko, metusio pasvvų iššūkį baltajam mokytojui ir vėl užsisklen- 
dusio savyje, regis, nekamavo tai, ką mes vadiname „nešvaria 
sąžine“, o apsisprendęs pabėgti iš mokyklos toks vaikas nesusi- 
durdavo ir su savo giminaičių nepalankumu. Taigi joks rimtas 
vidinis konfliktas neatspindėjo dviejų pasaulių, kuriuose indė- 
nų vaikas gyveno, priešpriešos. 

Vis dėlto mažojo indėno gyvenimo tonusas ir tempas dale- 
lę senojo savo gyvybingumo susigrąžindavo tik tomis retomis, 
bet įspūdingomis akimirkomis, kai vyresnieji liaupsindavo anks- 
tesnį gyvenimą. Kai giminė ar likę gyvi senosios „gaujos“ nariai, 
susidėję savo mantą į arklių traukiamus vežimus, susiburdavo 
kur nors prerijose, kad apeigų ar šventės metu pasikeistų dova- 
nomis, pasidalytų prisiminimais, paplepėtų ir parūkytų indėnų 
taikos pypkę - kalumetą, pajuokautų ir kartkartėmis pašoktų se- 
nuosius tautos šokius. Juk būtent tokiomis akimirkomis indėnų 
vaiko tėvai, ypač seneliai, labiausiai priartėdavo prie tapatybės 
pojūčio, vienijančio juos ir beribę jų tautos praeitį, kur nėra 
nieko kito, tik indėnai, medžiojami žvėrys ir genties priešai. 
Erdvė, kurioje indėnai jautėsi kaip namie, tokiomis akimirkomis 
vis dar buvo beribė, skirta čia laisvai susiburti, čia — staigiai 

pasklisti po platybes. Tad indėnų vaikai į savo gyvenimą mielai 
įsileisdavo įvairias išcentrinį pobūdį turinčias baltųjų kultūros 
apraiškas, pavyzdžiui, arklius, ginklus, o vėliau - automobilius 
ir svajones apie gyvenamąją automobilio priekabą. Kitu atveju 
iš indėnų buvo galima tikėtis tik pasyvaus pasipriešinimo be- 
prasmei dabarties būčiai ir svajonių apie atkurtą ankstesnį gy- 
venimą: juk ateičiai susiliejus su praeitimi laikas ir vėl prarastų 
istorinį savo matmenį, erdvė vėl taptų bekraštė, tautos veikla — 
išcentrinė ir nesaistoma jokių erdvės apribojimų, o bizonų 
atsargos - neišsenkančios. Apskritai sijų gentis iki šiol tebelau- 
kia, kol Aukščiausiasis teismas grąžins jiems Juodąsias kalvas 
ir atnaujins sunaikintus bizonų išteklius. 

Kita vertus, valstybės pedagogai ir toliau siūlė indėnams 
gyvenimo planą, turintį akivaizdžiai įcentrinius ir apibrėžtoje 
erdvėje sutelktus tikslus: sodyba, židinys, sąskaita banke. Visi 
šie dalykai įgvja prasmę tik erdvėje - laike, kur praeities ne- 
bėra, kur gyvenimas vien dabartimi yra auka dar aukštesniam 
gyvenimo lygiui tolesnėje ateityje. Į tokią ateitį keliaujama ne 
atkuriant išorines sąlygas, bet savo vidumi persiauklėjant ir 
siekiant ekonominio „pagerėjimo“. 

"Taigi mes suvokėme, jog ir geografinė-istorinė žmonių 
grupės perspektyva, ir ekonominiai jos tikslai bei priemo- 
nės apima visa, ką grupė išmoko savosios istorijos tėkmėje ir 
kas įsilieja į tos grupės tikrovės sampratą bei pavyzdingo elge- 
sio normas. O jomis suabejojus ar šiek tiek jas pakeitus, kiltų 
grėsmė pačiam grupės išlikimui. Netrukus įsitikinsime, jog vaikų 
ugdymo būdai yra neatsiejama tokios tikrovės sampratos dalis. 
Palankiomis aplinkybėmis šie būdai lieka kokie buvę, tačiau 
iškilus būtinybei jie yra iškreiptai mėgdžiojami ir virsta sustaba- 
rėjusiais ženklais, įrodančiais, jog naujasis užkariautojų primes- 
tas gyvenimo būdas šios grupės žmonėms nesužadino naujos 
kultūrinės tapatybės vaizdinių. 

4. Vaikų ugdymas sijų gentyje 


A. Gimimas 


Dakotų genties moterys, suteikusios mums žinių apie se- 
nuosius vaikų ugdymo būdus, iš pradžių elgėsi santūriai. Visų 
pirma jos buvo indėnės, be to, Mekeelis, anksčiau joms buvęs 
antropologas ir draugas, dabar jau buvo valstybės atstovas. Be 
to, kalbėtis su vyrais apie žmogaus kūną buvo ne visai padoru. 
Ypač gyvybės ištakų, būtent nėštumo, tema kaskart skatindavo 
Jas krizentu. Yra sakoma, jog indėnėms vėmimas ir kiti fiziolo- 
giniai nėštumo negalavimai yra retas reiškinys, tačiau sijų gen- 
ties moterims, regis, buvo pažįstami esminiai būdo bruožų 
pokyčiai, būdingi moteriai tuo gyvenimo laikotarpiu, apie ku- 
rį, žvelgdamos atgal, jos drovisi kalbėti. Jos sakė, jog tik besi- 
laukdamos vaikelio paprastai švelnios indėnės iškoneveikia 
vvrą, O kartais net muša savo vaikus. Taigi įvairiose kultūrinėse 
sistemose moteris skirtingais būdais išreiškia tą stiprią ambiva- 
lenciją, kuri net ir labai laukiančią pirmųjų nėštumo požymių 
bei trokštančią pagaliau pagimdyti kūdikį moterį būna apėmusi 
ilgus devynis mėnesius, kol ji nešioja savvje mažą ir nepažįsta- 
mą, tačiau visa valdančią būtybę. 

Be abejo, paties gimdymo papročiai mūsų dienomis yra 
visiškai pasikeitę. Baltosios moterys paprastai su panieka kalba 
apie „nehigienišką“ ankstesnį indėnių paprotį greta namų pa- 
siruošti sau guolį iš smėlio ir - atsigulus arba atsiklaupus, pė- 
domis atsirėmus į du žemėn įsmeigtus kuoliukus, o rankomis 
įsitvėrus į kitus du — pagimdyti vaiką. Vis dėlto šis guolis, 
baltųjų vadinamas „purvo krūva“, regis, buvo svarbus bruožas, 
būdingas savitai lygumose gyvenančių žmonių higienos siste- 
mai, kai visos kūno atliekos perduodamos smėliui, saulei ir 
vėjui. Baltuosius žmones tikriausiai glumindavo šios sistemos 
apraiškos: įklotus su mėnesinių krauju ir netgi placentas sijai 


kabindavo medžiuose, mirusiųjų palaikus užkeldavo ant aukš- 
tų pastolių, o tuštindavosi tam skirtose sausose vietose. Savo 
ruožtu indėnams sunkiai suvokiami higieniniai mums įprasto 
kiemo tualeto pranašumai. Juk toks tualetas, be abejo, kur kas 
padoresnis, tačiau kūno atliekų joje nebepasiekia saulė ir vėjas 
(tik musių čia netrūksta). 

Baltosios moterys ir indėnės nuolat minėdavo, jog gim- 
dant vyresniosios kartos moterims niekuomet nebuvo girdėti 
„nei skundų, nei aimanų“. Yra pasakojama, jog moterys, atsili- 
kusios nuo keliaujančios savo genties, kad pagimdytų vaikelį, 
praėjus keletui valandų vėl ją pasivydavo. Regis, ankstesnėmis 
klajoklių gyvenimo sąlygomis, kai neišvengiamai tekdavo tai- 
kytis prie metų laikų kaitos ir netikėtų bizonų ar priešo veiks- 
mų, žmonės turėjo mažai laiko (arba visai jo neturėjo) slaugyti 
gimdyvę, o pastaroji — pailsėti bei atsigauti po gimdymo. Senų- 
jų genties moterų nuomone, jaunosios kartos gimdymo papro- 
čių pokyčiai, kuriuos lemia šiuolaikiniai higienos reikalavimai 
ir ligoninių tvarka, kelia pavojų ištvermės tradicijai, be to, vra 
neteisingi paties naujagimio atžvilgiu, nes moko jį verkti „kaip 
baltųjų vaikai“. 


B. Gavimas 17 ėmimas 


Vardijant reikšmingus sijų vaikų ugdymo bruožus, kiekvie- 
no jų svarba labiausiai priklauso nuo moterų noro „perteikti 
vieną ar kitą branginamą tradicinio jų genties etoso“ "vpatybę, 
o kartkartėmis ir nuo mūsų noro išsamiau pasidomėti tam tikra 
mums patiems brangia ypatybe, atitinkančia teorinius mūsų lū- 
kesčius. Taigi toks vaikų ugdymo bruožų sąrašas negali būti nei 


** Ethos (gr.) - paprotys, įprotis, būdas; filosofijoje ir sociologijoje — 
socialinės grupės priimtų normų, reguliuojančių jos narių elgesį, visuma. — 
Vėrt. past. 

išsamus, nei galutinis. Vis dėlto mes manėme įžvelgę nuostabą 
keliantį panašumą, siejantį samprotavimus, kuriais indėnai grin- 
dė senuosius vaikų ugdymo būdus, ir psichoanalitines prielai- 
das, kuriomis remdamiesi pripažindavome, jog dalykai, atrodę 
svarbūs indėnams, yra reikšmingi ir mums patiems. 

Paprastai buvo manoma, jog priešpienis (pirmosios vande- 
ningos pieno liaukų išskyros) vaikui yra nuodingos. Taigi mo- 
tinos krūtis naujagimiui buvo siūloma tik tuomet, kai iš jos 
stipria srove imdavo tekėti puikus pienas. Indėnės sakė, jog 
liesas ir vandeningas skystis vyra neleistinai prastas atlygis už 
pirmąjį didžiulį vaiko darbą. Šios nuomonės potekstė yra aiš- 
ki: kaipgi vaikui pasitikėti taip jį pasitinkančiu pasauliu: Taigi 
pirmąjį kūdikio valgį ruošdavo giminės ir draugai, tarsi per- 
duodami visos bendruomenės pasveikinimą. Jie rinkdavo ge- 
riausias prerijų uogas ir žoleles, supildavo jų sultis į bizono 
pūslę, suformuotą taip, tarsi tai būtų į motinos krūtį panašus 
buteliukas. Moteris, visų pripažinta „gera moterimi“, padir- 
ginusi vaiko burnytę savo pirštu, pagirdydavo jį sultimis. O 
vvresniosios kartos indėnės, savo vizijose gavusios įsakymą at- 
likti tokią pareigą, iščiulpdavo iš krūtinės pirmąjį vandeningą 
pieną ir stimuliuodavo jos krūtis, kad šios pasirengtų tinkamai 
atlikti savo darbą. 

Kūdikiui pradėjus mėgautis motinos krūtine, jis būdavo 
maitinamas kaskart, kai tik pravirkdavo, dieną ir nakų. Be to, 
jam buvo leidžiama laisvai žaisti motinos krūtimis. Sijai manė, 
jog mažam vaikui nedera leisti verkti bejėgiškai nusivylus, ta- 
čiau jam paaugus jau buvo tikima, kad verksmu liedamas įniršį 
mažylis „taps stiprus“. Paprastai manoma, jog ir mūsų dieno- 
mis indėnės motinos grįžta prie senųjų vaiko „gadinimo“ pa- 
pročių, vos tik įsitikina, jog sveikatos sistemos darbuotojai jau 
paliko jas ramybėje. 

Pagal senąją indėnų gyvenimo tvarką žindyvės pareigos buvo 
tokios svarbios, jog, bent jau teoriškai, netgi tėvui, turinčiam 

išskirtinę teisę į lytinį gyvenimą, nebuvo leidžiama kliudyti mo- 
tinai sutelkti savąją libido energiją vaiko žindymui. Sijai manė, 
jog vaikas viduriuoja todėl, kad atsigeria vandeningo, del lyti- 
nių tėvo ir motinos santykių pakitusio pieno. Vyrai buvo ragi- 
nami laikytis atokiau nuo savo žmonų visą žindymo laikotarpį, 
kaip teigiama, trukdavusį trejus-penkerius metus. 

Manoma, kad vyriausiąjį sūnų motina žindydavo ilgiausiai — 
maždaug trejus metus. Mūsų dienomis šis laiko tarpas yra kur 
kas trumpesnis, tačiau vis dar yra motinų, ilgą laiką maitinan- 
čių vaikus krūtimi, nors tai ir kelia nerimą asmenims, kurių 
darbas - rūpintis visuomenės sveikata ir dorove. Vienas moky- 
tojas mums pasakojo, kaip visai neseniai viena mama atvyko į 
mokyklą per pertrauką pažindyti smarkiai peršalusio aštuon- 
mečio savo sūnaus. Ji žindė sunerimusi ir kupina pasiaukoji- 
mo - visai kaip mes, vitaminais vaišindami šnarpščiančius 
savo vaikus. 

Ankstesnės sijų kartos neturėjo jokios vaikų atjunkymo sis- 
temos. Be abejo, kai kurioms motinoms tekdavo liautis žindyti 
dėl tam tikrų ne jų valioje buvusių aplinkybių. Kitu atveju vai- 
kai patys atprasdavo maitintis motinos pienu, pamažėle ėmę 
domėtis kitokiu valgiu. Tačiau kol galutinai atprasdavo nuo 
krūties, vaikai ilgus mėnesius maitindavosi kitokiu maistu ir 
laukdavo, kol jų motina susilauks kito vaikelio ir pieno ištek- 
liai vėl atsinaujins. 

Šia proga prisimenu vieną įdomų indėnų gyvenimo vaiz- 
delį. Maždaug trejų metų indėniukas sėdėjo ant motinos kelių 
ir graužė sausainius. Pajutęs troškulį, valdingu ir įgudusiu ju- 
desiu jis įkišo savo rankutę po motinos marškiniais (kaip ir 
senais laikais, šonuose jie turi plyšius, einančius nuo pažasties 
į apačią), siekdamas jos krūtinės. Mes buvome šalia, tad moti- 
na sulaikė jo ranką susidrovėjusi, tačiau visai nepiktai - atsar- 
giu judesiu, lyg suaugęs gyvūnas, stumiantis šalin savo jauniklį. 

"Tačiau vaikas aiškiai parodė, jog valgydamas yra įpratęs kart- 
kartėmis gurkštelėti motinos pieno. Šių dviejų žmonių santykis 
vra kur kas iškalbingesnis nei statistiniai duomenys, rodantys, 
kada šie maži vyrukai, jau pasirengę kitokiems nuotykiams, 
galutinai liaujasi ieškoję motinos arba (tuo pačiu tikslu) kitos 
pieno turinčios moters krūties. Juk motinos pienas, jei jo kiekis 
pranoksta būtiniausius žindomo vaiko poreikius, yra bendruo- 
menės nuosavybė. 

Šiame rojuje, kur mažylis turėjo kone beribę teisę į moti- 
nos krūtinę, augo vienas uždraustas vaisius. Žisti krūtį vaikui 
leisdavo tik tuomet, kai jis išmokdavo tai daryti nesikandžio- 
damas. Sijų senelės dalijosi prisiminimais, kaip jos vargo su 
išlepintais savo kūdikiais, kai šiems pradėjus smarkiau kan- 
džiotis jos pasitelkė čiulptukus. Moterys linksmai pasakojo, kaip 
jie tapdavo kūdikių „galvos skausmu“ ir kaip mažyliai tiesiog 
įniršdavo. Būtent šiuo vaiko gyvenimo tarpsniu sijų moterys 
pasakvdavo tai, ką baltųjų pasaulio motinos pasako daug anks- 
tesnę savo kūdikių gyvenimo akimirką: tegu jis verkia, tai su- 
teiks jam stiprybės. Jos manė, jog gerus būsimus medžiotojus 
galima atpažinti kaip tik pagal infantilaus jų įniršio jėgą. 

Įniršio pagautas sijų kūdikis, kietai suvystytas iki pat kak- 
lo, gulėdavo nešiojamajame lopšvje. Savo pykčio jis negalėjo 
(kaip tokiomis akimirkomis vaikai paprastai daro) išreikšti stip- 
riais rankų ir kojų judesiais. Visai nenoriu pasakyti, kad nešio- 
jamasis lopšvs ar vaiko kūną apspaudžianti vystymo juosta vra 
žiaurūs apribojimai. Priešingai, vaiko gyvenimo pradžioje jie, 
be abejo, yra patogios, tvirtos ir motinos įsčias primenančios 
priemonės kūdikiui būti apgaubtam ir supamam arba susuk- 
tam į ryšulėlį, patogų įvairius darbus dirbančiai motinai nešio- 
tis jį su savimi. Vis dėlto esu įsitikinęs, jog lopšio sandaros 
vpatybės, įprasta jo vieta namų aplinkoje bei naudojimo truk- 
mė yra kintantys vaikų ugdymo bruožai, kuriais įvairių kultūrų 


žmonės sustiprina, jų požiūriu, svarbiausius vaiko išgyvenimus 
ir esminius, ugdytinus jo būdo bruožus. 

Kokios yra sijų vaikų oralumo ir etinių genties idealų są- 
sajos? Jau minėjome dosnumą esant išskirtinę ir genties gy- 
venimui būtiną sijų dorybę. Iš pirmo žvilgsnio atrodo, jog sijų 
mažylių teisė mėgautis motinos pienu bei pasitikėjimas, kylantis 
dėl neribotą laiką trunkančio maitinimo krūtimi, yra ankstyvuo- 
ju gyvenimo tarpsniu įgytas jų kultūroje reikalaujamo dosnumo 
pagrindas. Kita sijų dorybė, tokia pat svarbi kaip ir dosnumas, 
buvo tvirtybė. Pastaroji indėnų savybė įkūnijo ne tik narsą, bet 
1 nuožmumą bei stoiškumą. Ji apėmė lengvai sužadinamą ir 
skubiai peraugančią į veiksmus medžioklės ir karo dvasią, po- 
linkį sadistiškai skriausti priešą, sugebėjimą pakelti baisiausius 
kankinimų (bei sau patiems sukeltų kančių) skausmus ir išban- 
dymus. Gal būtinybė ankstyvojoje vaikystėje slopinti norą kan- 
džiotis vra nuolatinio genties polinkio į žiaurumą prielaida? 
Jei tai tiesa, be abejo, svarbu paminėti vieną aplinkybę: mažy- 
liams dygstant dantims dosnios sijų motinos pačios kurstydavo 
Jų sielose „medžiotojo nuožmumą“, bandydamos kūdikių įniršį 
galiausiai susieti su idealiaisiais genties - medžiojančios, apsu- 
pančios, gaudančios, žudančios ir vagiančios — vaizdiniais. 

Mes nenorime įrodyti, jog motinų elgesys su kūdikiais 
lemia tam tikrus suaugusiųjų grupės bruožus - kad nuspaudus 
keletą vaikų ugdymo sistemos mygtukų galima „pagaminti“ vie- 
nokį ar kitokį tautos arba genties charakterį. Tiesą sakant, apie 
genties būdo bruožus prakalbome visai ne tam, kad svarstytu- 
me, kaip pastarieji tampa tam tikromis nekintančiomis būdo 
vpatybėmis. Kalbame apie grupių tikslus bei vertybes ir jų gy- 
vybingumą, kurio jiems suteikia vaikų ugdymo sistemos, įsi- 
šaknijusios tų grupių kultūroje. Tokios vertybės gyvuoja, nes 
tautos etoso požiūriu jos yra „natūralios“ ir nekeistinos. Jos 
gyvuoja ir todėl, kad vra iš esmės susijusios su asmens tapatybės 

pojūčiu, o šį - sveiko proto ir savojo veiksmingumo pagrindą — 
žmogus turi tausoti. Deja, vertybės sunyksta praradusios ekono- 
minę, psichologinę ir dvasinę savo prasmę. Kad taip nenutiktų, 
šios vertybės iš kartos į kartą turi būti grindžiamos ankstyvuo- 
ju vaikų ugdymu, o kad vaikų ugdymas išliktų nuoseklus ir 
atitiktų tikrovę, jis turi toks būti bendroje grupės gyvenimo 
sistemoje, pagrįstoje nuolatine ekonomikos ir kultūros sinteze. 
Juk būtent dėl grupės gyvenimo sintezės ilgainiui vis glaudžiau 
persipina ir vis labiau viena kitos plėtotę skatina tokios gru- 
pės gyvenimo sritys kaip klimatas ir savivalda, ekonomika ir 
psichologija, visuomenė ir vaikų ugdymas. 

Kuo galėtume pagrįsti šias savo mintis7 Pabandysime nuo- 
sekliai paaiškinti, kokia, mūsų manymu, yra iš pirmo žvilgsnio 
nelogiškų vienos kultūros gvvenimo apraiškų bei panašių keb- 
lumų, kylančių kultūrose, kurias pasirinkome palyginimui, 
prasmė. Parodysime, kokią reikšmę, remiantis psichoanalitinė- 
mis mūsų prielaidomis, įgyja mūsų turimos žinios apie įvairius 
sijų kultūros bruožus, o tada šią medžiotojų gentį palyginsime 
su Žvejų gentimi. 

Žvelgdami į sijų vaikus, sėdinčius tamsiose savo palapinių 
pakampėse, vaikštinėjančius takeliais arba gausiai susibūrusius 
liepos ketvirtosios šokiui, pastebėjome, jog savo pirštus jie la- 
bai dažnai laikydavo burnoje. Vaikai (o ir kai kurie suaugusieji, 
ypač moterys) pirštų nečiulpė, bet krapštinėjo jais dantis, sprag- 
sėdavo juos užkabindami nykščio nagu, kuo nors į juos baks- 
nodavo, kramtydavo gumą arba būdavo įsitraukę į kokį nors 
žaidimą, kuriame „dalyvaudavo“ dantys ir vienos rankos (arba 
abiejų rankų) nagai. Lūpos, net ir tuomet, kai ranka būdavo 
įkišta giliai į burną (kiek tai apskritai įmanoma), nebūdavo 
įtrauktos į žaidimą. Paklausinėję sijų apie tokį jų elgesį, išgir- 
dome nuostabą keliantį atsakymą: taip, be abejo, jie visuomet 
taip darydavo — argi kiti to nedaro: Mums, psichologams 

praktikams, neišvengiamai teko pripažinti, jog toks įprotis bu- 
vo potraukio kandžiotis, taip negailestingai slopinto anksti vai- 
kystėje, padarinys. Kaip ir polinkį čiulpti nykštį bei kitas mūsų 
vaikų (ir suaugusiųjų) įpročio čiulpti apraiškas mes, vakariečiai, 
manome esant siekį kompensuoti atimtą arba dėl nenuoseklaus 
maitinančios motinos elgesio nepastovų čiulpimo malonumą. 
"Tokiomis aplinkybėmis kilo dar vienas įdomus klausimas: 
kodėl šis įprotis buvo būdingesnis moterims, o ne lygiai tą patį 
vaikystėje išgyvenusiems vyrams? Mūsų atsakymas į šį klausimą 
buvo dvejopas. Senovėje indėnės naudodavosi ir piktnaudžiau- 
davo savo dantimis, kramtydamos odą bei plokštindamos dyg- 
liakiaulės spyglius, reikalingus siuvinėjimo darbams. Taigi savo 
potraukį kandžiotis moterys galėdavo nukreipti į dantų darbu 
paremtą veiklą, turinčią didelę praktinę naudą. Man iš tiesų 
teko matyti labai garbaus amžiaus moterį, sėdinčią savo palapi- 
nėje ir svajingai traukiančią kino filmo juostelę plyšiu tarp vos 
kelių jos burnoje dar likusių dantų - lygiai kaip kadaise ji galbūt 
plokštindavo dygliakiaulės spyglius. Tad galima manyti, jog įpro- 
tų „Žaisti“ dantimis moterys išlaikė todėl, kad, nors ir nebetekęs 
ankstesnės naudos, moterų jis buvo laikomas „normaliu“. 
Iolesniame sijų vaikų gyvenime dosnumo savybė buvo ug- 
doma ne draudimais, bet remiantis vyresniųjų genties narių 
pavyzdžiu - kokia apskritai yra jų nuostata nuosavybės atžvil- 
giu, ypač kaip jie elgiasi su savo pačių nuosavybe. Sijų tėvai 
visuomet buvo pasirengę atsisakyti savo buities rakandų bei bran- 
genybių, jei tik svečias jais susižavėdavo, nors sijai, be abejo, 
turėjo ir susitarimus, žabojančius svečio užsidegimo raišką. Pa- 
vyzdžiui, labai nemandagu buvo domėtis daiktais, akivaizdžiai 
priklausančiais svarbiausių buities reikmenų grupei. Vis dėlto 
sijų įsitikinimas, jog suaugusiam žmogui derėtų atsisakyti (ir 
kad jis atsisakys) savo nuosavybės pertekliaus, didesnį siaubą 
baltiesiems kėlė praeityje, kai „duodantysis indėnas“ siūlydavo 

baltajam savo draugui ne tai, kas pastarajam reikalinga, o tai, 
kas nebuvo būtina jam pačiam, ir siūlydavo vien tam, kad galė- 
tų pasiimti tai, ko, jo (indėno) nuomone, baltasis draugas gali 
atsisakyti. Tačiau visa tai galiojo tik tėvų nuosavybės atveju. 
Gimdytojas, siekiantis būti geras ir doras žmogus, niekuomet 
neliestų to, kas priklauso jo vaikui, nes nuosavybės vertė yra grįsta 
savininko teise atsisakyti nuosavybės tuomet, kai jis pats to pa- 
norės - tai yra kai toks žingsnis suteiks garbės ir pačiam savi- 
ninkui, ir asmeniui, kurio labui jis galbūt apsispręs atsisakyti 
savo nuosavybės. Taigi vaiko nuosavybė buvo šventa ir neliečia- 
ma, kol jis tapdavo pakankamai savarankiškas ir galėdavo pats 
apsispręsti, kaip pasielgti su savo turtu. 


C. Sulaikymas ir paleidimas 


Įdomu pažymėti, jog siekdami įdiegti savo vaikams dosnu- 
mo dorybę sijai godumo nevadindavo blogybe ir nesakydavo 
„pinigus“ esant nešvarius - jie teigdavo, jog išdalyti savo turtą 
vra gera. Sijai nemanė, jog nuosavybė (išskyrus anksčiau minė- 
tus būtiniausius medžioklės, siuvimo ir virimo reikmenis) pati 
savaime yra gėris. Prekeiviai nuolat pasakoja istorijas, kaip in- 
dėnų tėvai atvykdavo į miestą pirkti seniai reikalingų prekių už 
ilgai taupytus pinigus ir kaip tokia tėvų išvyka baigdavosi tuo, 
kad jie, su švpsena veide patenkinę kiekvieną savo vaikų užgai- 
dą, taip pat ir pastarųjų norą išardyti ką tik nupirktus prietai- 
sus, grįždavo namo taip ir neįsigiję norėtų prekių. 

Skyriuje apie ikigenitališkumą minėjome klinikinę savo 
įžvalgą, kad suaugusio žmogaus savybės sulaikyti ir paleisti, 
kas jam priklauso, iš esmės siejasi su tuo, kaip ankstyvojoje 
vaikystėje žmogus elgėsi su išmatomis - savo kūno nuosavybe. 

Iš tiesų sijų mažyliams, regis, buvo leidžiama savo pačių 
valia, pamažėle paklusti švaros 17 padorumo (kokios jos bebū- 
tų) taisyklėms. Vienas prekybos darbuotojas skundėsi, jog net 


159 


penkerių metų vaikai, atėję apsipirkti kartu su savo tėvais, visai 
nesutvardo savo poreikio šlapintis ar tuštints, tačiau mokyto- 
jai sako, jog darželiuose net ir labai maži indėniukai, vos tik 
suvokia, ko iš jo tikimasi ir — svarbiausia — mato vyresnių vaikų 
pavyzdį, kelnytes priteršia labai retai. Visai kas kita mokyto- 
jams rūpestį kelianti aplinkybė, jog indėnai, kaip ir kitų tau- 
tybių vaikai, prišlapina internatinių mokyklų lovas. Dėl tam 
tikrų priežasčių šlapimo nelaikymas, atrodo, yra „normali“ na- 
mų išsiilgusio, bendrabuty gyvenančio vaiko savybė. Vadinasi, 
turbūt nesuklysime manydami, jog sijų vaikai, toli gražu nesto- 
kojantys sugebėjimo tvardyti savo žarnyno ir šlapimo pūslės 
veiklą, prisitaiko prie dvejopų elgesio normų, regis, neįgyda- 
mi nenugalimo polinkio sulaikyti arba išstumti. Valdyti savo 
žarnyno veiklą sijai išmoksta veikiau stebėdami kitų vaikų elge- 
sį, o ne skatinami priemonių, pagrįstų tėvų ir vaikų santykiams 
būdingais įgeidžiais. Taigi vyresni sijų vaikai ima už rankos ką 
tik išmokusį vaikščioti mažylį ir veda jį į genties narių susitari- 
mu tuštintis skirtas vietas. Galbūt dėl to mažas vaikas pirmiau- 
sia įpranta paklusti tokiai prievartai - mėgdžioti vyresniuosius 
ir vengti būti „sugėdintas“. Beje, „gėdinimas“ yra labai ryškus 
primityvios dorovės sistemos bruožas. Iš pirmo žvilgsnio „be- 
gėdžiai laukiniai“ dažnai atrodo esą drovūs ir išgyvena dėl pa- 
skalų, esą nepadarė to, ką jiems derėjo padaryti, arba padarė 
ne taip, kaip reikėjo. Šių ugdomąją paskirtį turinčių paskalų 
„bangų ilgio“ pokyčius sijų mažylis, be abejo, pajunta daug 
anksčiau, nei galutinai įsisavina paties paskalų turinio smulkme- 
nas, o ilgainiui šios paskalos neišvengiamai įtraukia ir jį patį — 
skatina žmogų didžiuotis savimi sulaukus palankaus aplinki- 
nių vertinimo, kelia jam mirtiną baimę būti viešai apkalbėtam 
ir atstumtam, 0 visos vidinės žmogaus paskatos maištauti nu- 
nyksta apkalbant kitus genties narius. 

Galima sakyti, jog sijų nuostata analinio ugdymo atžvilgiu 
neprieštarauja jų nuostatai nuosavybės atžvilgiu. Ir vienu, ir 

kitu atveju labiau skatinamas polinkis laisvai paleisti nei griež- 
tai sulaikyti, o galutinai paklusti genties papročiams (abiem 
atvejais) vaikas raginamas tik tuo ego raidos tarpsniu, kai jis, 
jau sugebantis pats apsispręsti, pirmąsyk įgvja apibrėžtą padėtį 
savo bendraamžių grupėje. 


D. „Darbeliai“ 17 darbai 


Pirmieji griežti sijų vaikams taikyti draudimai, išsakomi 
žodžiais ir neišvengiami, nes kiekvienas nesilaikantis tų drau- 
dimų tikrai pakliūtų į „tankų pajuokiančių apkalbų tinklą“, 
buvo susiję ne su pačiu žmogaus kūnu ir jo veikimo būdais, bet 
su santykių, siejančių artimus žmones, schemomis. Sulaukę tam 
tikro amžiaus, tuojau po penktojo savo gimtadienio, brolis ir 
sesuo turėdavo įprasti tiesiogiai nežvelgti ir nesikreipti vienas į 
kitą. Mergaitės būdavo raginamos imtis moteriškų žaidimų, lai- 
kytis arčiau motinos ir gyvenamojo būsto, o berniukai iš pradžių 
skatinami dalyvauti vyresnių berniukų žaidimuose, vėliau — 
medžioklės pratybose. 

"Trumpai papasakosiu apie sijų žaidimus. Man buvo ne- 
nusakomai smalsu išvysti indėniukų žaislus ir stebėti, kaip jie 
žaidžia. Pirmąsyk prisiartinęs prie indėnų stovyklos, esančios 
netoli tos vietos, kur tuo metu dirbome, stengiausi elgtis apdai- 
riai ir dėtis esąs viskam abejingas, kad nors keletas vaikų nesi- 
liautų žaidę. Deja, mažos mergaitės pabėgo į savo palapines ir, 
atsisėdusios greta savo mamų, pridengė kelius ir nudelbė akis. 
Tik po kurio laiko suvokiau, jog jos ne tiek išsigando, kiek 
paprasčiausiai „deramai“ elgėsi. (Tai įrodanti aplinkybė: visai 
netrukus jos jau žaidė „ku - kū“ žaidimą, dirsčiodamos į mane 
Iš už motinų nugarų.) Tačiau viena mergaitė, maždaug šešerių 
metų, sėdėjo už didelio medžio ir buvo pernelyg įnikusi į nuo- 
šalų savo žaidimą, kad atkreiptų dėmesį į mane ar paklustų 
moterų drovumo taisyklėms. Kai nekantraudamas prisėlinau 

prie šios prerijų dukters, pamačiau, jog ji yra palinkusi virš 
žaislinės spausdinimo mašinėlės. Na, o jos lūpos, kaip ir na- 
gai, buvo nudažytos raudonai. 

Taigi esminiai vyresniųjų seserų, internatinės mokyklos auk- 
lėtinių, pasikeitimai turėjo poveikio net mažiausių mergaičių 
žaidimams. Tai tapo akivaizdu, kai stovykloje gyvenančios mo- 
terys padarė mažas palapines - tipius, vežimėlius ir lėlytes, 
kad parodytų man, su kokiais žaislais jos pačios žaidė vaikystė- 
je. Be abejo, tokie žaislai buvo skirti pamažu rengti mažas mer- 
gaites indėnų motinystei. Tačiau viena maža mergaitė, žaidžianti 
su vienu tų senovinių vežimukų, dvi žaislines moteris nedvejo- 
dama pasodino ant priekinės sėdynės, vaikus sumetė į vežimu- 
ko galą ir žaidė, kaip damos „važiuoja į kiną Chardone“. Beje, 
visos šios žaidimų apraiškos vis dėlto yra grynai moteriškos: 
Jeigu mergaitė pamėgintų prisidėti prie „berniukų“ žaidimo ar 
išdrįstų išdykauti, ji būtų negailestingai išjuokta. 

Berniukų siekiai, ugdomi jų žaidimais, pasikeitė mažiau nei 
mergaičių, vis dėlto kaubojaus veiklą berniukai mėgdžiojo kur 
kas dažniau nei bizonų medžiotojo. Man stebint „į miestą vyks- 
tančias“ mažas lėlytes, žaidžiančios mergaitės broliukas, apimtas 
džiugaus pasitenkinimo, „pagavo“ virvakilpe greta manęs esantį 
medžio kelmą. Vyresnieji berniukai ir suaugusieji, be abejo, vis 
dar mano, jog toks žaidimas, nors tikrajam gyvenimui ir „ne- 
naudingas“, psichologiniu požiūriu yra rimtos pratybos. Kartą 
nusijuokiau, kaip man atrodė, kartu su mažu berniuku (bet ne iš 
jo paties), kai jis pasakė savo mamai ir man, jog galėtų pavyti ir 
„plikomis“rankomis pagauti laukinį zuikį. Čia pat pasijutau pa- 
daręs apmaudžią bendravimo klaidą. Tokios svajonės - ne 
„žaidimas“. Mat jomis ugdomi berniukų įgūdžiai, savo ruožtu 
užtikrinantys medžiotojo arba kaubojaus tapatybės plėtotę. 

Šiuo požiūriu ypač įdomus vienas be galo senas paprotys, 
būtent — žaidimas su „kauliniais arkliukais“, mažais, trijų ar 

keturių colių ilgio kauliukais, kurių berniukai prisirenka vieto- 
se, kur buvo užmuštas galvijas (anksčiau — bizonas). Jie yra 
vadinami arkliais, karvėmis, jaučiais, žiūrint, kokios formos 
vra kauliukai. Įsidėję į kišenę tokius kauliukus, berniukai nuo- 
lat juos čiupinėja pirštais arba išsiima, žaisdami arklių lenkty- 
nes ar bizono medžioklę. Mažiesiems sijams jie reiškia tą patį, 
ką žaislinės mašinėlės - mūsų berniukams. Falinė šių kauliukų 
forma leidžia manyti, jog tai gali būti priemonė, padedanti 
mažiems berniukams, išgyvenantiems judėjimo erdvėje ir fali- 
nę savo gyvenimo pakopą bei čiupinėjantiems pirštais „arklius“, 
„bizonus“, „karves“ ir „jaučius“, puoselėti karingas, varžytuvių 
dvasios kupinas svajones, būdingas visiems jų genties vyrams. 
Šiuo berniuko gyvenimo tarpsniu vyresniesiems jo broliams tek- 
davo užduotis supažindinti mažylį su medžiotojo etosu ir pasi- 
stengti, kad brolių tarpusavio ištikimybė taptų siejančiąja jėga, 
palaikančia dakotų visuomenės vienybę. Bendraudami vien tik 
su mėgstančiais girtis vyresniaisiais berniukais, mažieji tikriau- 
siai gana anksti suvokdavo, jog tiesioginis falinis agresyvumas 
vra savybė, prilygstanti medžiotojo nuožmumui. Sijai manė, 
Jog jaunuolis, išprievartavęs už stovyklos ribų pagautą mergi- 
ną, elgėsi, kaip jam ir dera, o mergaitė, „nežinanti, kur jos 
vieta“, būdavo teisėtas vaikino grobis ir tokiu savo poelgiu jis 
galėdavo girtis. 

Kiekviena ugdymo priemonė buvo skirta puoselėti kuo di- 
desnį pasitikėjimą savimi, iš pradžių motinos dosnumo, 0 vė- 
liau - broliškų pratybų pagrindu. Ji turėjo parengti berniuką 
medžioti žvėrį, moterį, dvasią. Siekdami, kad bėrniukas taptų 
nepriklausomas nuo motinos, o regresyvi fiksacija ties motina 
būtų išsklaidyta, dakotai ypač pabrėždavo berniuko teisę į au- 
tonomiją ir pareigą pačiam imtis iniciatvvos. Kupinas beribio 
pasitikėjimo aplinka ir pamažu išmokęs (veikiau gėdinamas 
aplinkinių, nei paklusdamas vidiniams draudimams) elgtis su 

motina santūriai ir ypač pagarbiai, visą savo frustracijos ir įniršio 

jausmą berniukas, be abejo, išliedavo persekiodamas medžio- 
jamą žvėrį, priešą bei laisvo elgesio moteris arba nukreipdavo 
prieš save patį - siekdamas dvasinės galios. Apie tokius savo 
žygdarbius jam buvo leidžiama girtis - atvirai, garsiai, viešai, O 
jo tėvas turėdavo didžiuotis savo atžalos pranašumu. Visiškai 
akivaizdu, jog taip anksti ir taip ryžtingai skatindami berniukus 
tapti vyrais ir šeimininkais, sijai būtinai turėjo rasti mergaitėms 
tam tikrus saugiklius, atsveriančius tokią genties laikyseną ber- 
niukų atžvilgiu. Nors mergaitėms skirti saugikliai buvo parinkti 
labai sumaniai, sunku buvo užgniaužti pojūtį, jog moterimi 
buvo naudojamasi tam, kad nepalūžtų medžiotojo „dvasia“. 
Iš tiesų yra pasakojama, jog sijų moterų savižudvbės nebuvo 
neįprastas reiškinys, tačiau niekas neprisimena, kad būtų žu- 
dęsi vyrai. 

Sijų mergaitė buvo mokoma būti medžiotojo pagalbinin- 
kė, o ateityje —- medžiotojo motina. Ją mokė siūti, virti, kon- 
servuoti maistą ir statyti palapines. Ji privalėjo droviai elgtis ir 
bijoti visų vyrų. Ji buvo pratinama vaikščioti lėtu ir ritmingu 
žingsniu, niekuomet neperžengti nustatytų stovyklos ribų, o 
artėjant lytinei brandai naktimis miegoti susirišusi šlaunis, kad 
apsisaugotų nuo išprievartavimo. 

Sijų mergaitė žinojo - vyras, jei jam pavyktų įrodyti, kad 
palietė išorinius moters lytinius organus, aplinkinių požiūriu 
bus laimėjęs jos nekaltybę. Paprasčiausiu prisilietimu pasiekęs 
tokią pergalę, taip pat kaip mūšio metu sugebėjęs paliesti pa- 
vojingą priešą, jaunuolis turėjo teisę tartis esąs „laimėjęs“, t. y. 
pareikalauti naujos plunksnos savo galvos apdangalui. Iki mū- 
sų dienų šios dvi pergalės laikomos panašiomis; tai rodo pačių 
vaikų leidžiamo indėnų rezervato mokyklos laikraščio paskalų 
skiltis. Čia rašoma, kiek kartų kuriam berniukui pavyko pasiekti 
„laimėjimą“ prieš mergaitę, tai vra kiek kartų ją pabučiavo. 

Deja, senovėje kiekvienas viešas berniuko pasigyrimas skaudžiai 
užgaudavo tokiu atveju minimą mergaitę. Pastaroji žinodavo, jog 
Skaistybės šventės metu jai gali tekti viešai atsakyti į bet kokius 
jai pateiktus kaltinimus - ginti savo teisę būti laikoma skaisčia. 
Per šios šventės apeigas buvo atliekami simboliniai veiksmai, ma- 
tyt, skatinę išpažinti tiesą. Bet kuris vyras, tokių apeigų metu 
pareiškęs ir sugebėjęs įrodyti, jog palietė mergaitės lytinius orga- 
nus (vien to pakako), galėdavo pažeminti merginą. 

Vis delto būtų klaidinga manyti, jog dėl tokio apeiginio 
karo nebelikdavo vietos švelniai moterų ir vyrų meilei. Tikra- 
SIS, iš pirmo žvilgsnio netikėtas tokio ugdymo rezultatas buvo 
vpač gilus asmenų, dėl meilės linkusių paaukoti savo garbę, 
meilės ryšvs. Berniukas, pažabojęs savo puikvbę, siekdavo mer- 
gaitės palankumo, kviesdamas ją meilės fleita ir, apgaubęs my- 
limąją ir save merginimo antklode, paprašydavo merginą už jo 
tekėti. Savo ruožtu mergina, neabejodama jį turint garbingų 
ketinimų, atsakydavo į jaunuolio kvietimą ir nepasinaudodavo 
medžiokliniu peiliu, kurį visuomet turėdavo su savimi, jei kar- 
tais jo prireiktų. 

Taigi mergaitė buvo mokoma patarnauti medžiotojui ir jo 
saugotis, be to, tapti motina, anaiptol neslopinančia medžioto- 
jui būtinų savo sūnų savybių. Pajuokiančių apkalbų („tie žmonės 
padarė štai tokį negirdėtą poelgį ') skatinama ji, prisiminusi, 
kaip tai darė jos motina, pamažu padėdavo savo vaikams įsi-- 
savinti svarbiausių ir ne tokių svarbių apribojimų bei pareigų 
sistemą, pagrindžiančią vyro-vyro, moters—moters, ypač vyro— 
moters santykius. Brolis ir sesuo, šešuras ir marti, anyta ir žentas 
bei svainis ir svainė negalėdavo sėdėti vienas šalia kito ir šne- 
kučiuotis akis į akį. Svainis ir svainė, mergaitė ir jos motinos 
brolis galėdavo tiesiogiai kalbėtis tik juokaudami. 

Beje, šie draudimai bei taisyklės buvo ypač prasmingų san- 
tykių prielaida. Maža mergaitė, sulaukusi tokio amžiaus, kai 

jau privalėdavo vengti savo brolio, žinojo, kad siuvimo ir siuvi- 
nėjimo (nuo šiol tokiems darbams ji privalės sutelkti visą savo 
dėmesį) įgūdžius ji galiausiai panaudos gamindama ir puošdama 
įvairias grožybes, skirtas būsimai brolio žmonai bei ruošdama lopšį 
ir naujagimio kraitelį jo vaikams. Kariui ir medžiotojui būdavo 
didelė garbė išgirsti aplinkinius sakant, jog „jis turi gerą seserį . 
Brolis buvo pasirengęs atiduoti savo seseriai geriausią medžiok- 
lės laimikio ar pavogto grobio dalį. Sesuo būdavo kviečiama 
išmėsinėti riebiausius gyvūnus, o ir pikčiausių savo priešų lavo- 
nus brolis palikdavo seseriai, kad ši galėtų juos sudarkyti. Tad 
mergina, turinti tvirtą ir dosnų brolį, taip pat turėdavo galimy- 
bę veikliai ir agresyviai išgyventi bent jau kai kuriais atžvilgiais 
ryškiausias medžioklės ir karo akimirkas. Visas jas pranokdavo 
Saulės šokis, kai sesuo, jei, kitų manymu, ji buvo dora mergi- 
na, plaudama save patį sužalojusio brolio žaizdas kartu su juo 
išgvvendavo didžiai sutaurinto jo mazochizmo dvasinę pergalę. 
"Taigi pirmasis ir pamatinis - brolio ir sesers - santykių apribo- 
Jimas tapo visų kitų abipuse pagarba, paslaugumu ir dosnumu 
grįstų santykių pavyzdžiu, taikomu visiems tolimesniais gimi- 
nystės ryšiais susietiems „broliams“ ir „seserims“. O brolių 
tarpusavio ištikimybė tapo visų draugystės ryšių pavyzdžiu. 
Manau, būtų pernelyg naivu teigti, kad tokiais apriboji- 
mais sijai siekdavo užbėgti už akių „prigimtinei“ kraujomaišos 
traukai. Kraštutinumai, būdingi kai kuriems tokiems apriboji- 
mams, bei atviri paraginimai, kad tarpusavy bendraujantiems 
svainiui ir svainei derėtų suteikti savo juokams seksualinį at- 
spalvį, skatina manyti, jog tokie apribojimai veikiau buvo skir- 
ti sumaniai kurstyti galimą kraujomaišos trauką bei suteikti jai 
naują kryptį. Šią trauką sijai pajungdavo visuotiniam tikslui — 
sukurti savo visuomenėje jos narių (atsižvelgiant į kiekvieno 
padėtį šeimoje) tarpusavio pagarbos dvasią bei saugia linkme -— 
medžiojamo žvėries, priešo, visuomenės atstumtųjų link — 

nukreipti vaikystėje, kandžiojimosi pakopoje, sukurstytą ir 
skatintą sijų troškimą užvaldyti kitą žmogų, neatsižvelgiant į pasta- 
rojo valią bei agresyvumą. Taigi sijai turėjo griežtai sunormintą 
„deramų“ santykių sistemą, kuri lemdavo giminės narių geru- 
mą, draugiškumą bei atidumą vienas kitam. Žmogaus bendra- 
būvio pojūtis visiškai priklausė nuo jo gebėjimo įgyti deramai 
besielgiančio, todėl pagarbos verto asmens vardą. O genties 
narys, patiriantis ilgainiui stiprėjantį jį gėdinančių aplinki- 
nių spaudimą, tačiau ir toliau besielgiantis netinkamai, tapda- 
vo negailestingų, kandžių apkalbų ir baisaus šmeižto auka: tar- 
si atsisakydamas prisidėti nukreipiant (saugia linkme) bendrą 
savo gentainių agresyvumą, jis pats būtų tapęs genties priešu. 
Gvvenimą, kuriam ir dabar sijų berniukas ruošiasi žaidimų 
apeigomis, jis regi tik probėgšmais - stebėdamas vyresnių savo 
gentainių šokius arba (jei sugeba) šokdamas kartu su jais. Šiuos 
šokius baltieji dažnai vadindavo „laukiniais“, nes juos akivaiz- 
džiai baugindavo dvejopas pavojus, didėjantis pamažėle įsiga- 
lint grupės dvasiai ir „gyvuliškam“ šokio ritmui. Beje, viename 
nuošaliame šokių klube stebėdami vyresniosios sijų kartos šokė- 
Jus, mes patyrėme įspūdį, jog su kiekviena prabėgančia nakties 
valanda švytintys jų veidai skleidžia vis stiprėjantį jų kūnus už- 
valdžiusio ritmo pojūtį, o jų judesiai darosi vis tikslesni. Paklus- 
numas tvarkai derėjo su laukine laisve. Matant tokį reginį mums 
buvo beveik nesmagu žiūrėti į grupę vėliau atvykusių jaunuolių, 
matyt, pramokusių šokti pagal džiazo muziką. Jų šokis buvo pa- 
drikas, o žvilgsniai — kupini puikybės, tad žvilgtelėjus į tuos 
Jaunuolius dvasinis jų gentainių susikaupimas buvo dar įspū- 
dingesnis. Senieji indėnai mėgino delnais pridengti užjaučian- 
čias savo švpsenas, kurias jiems kėlė šis jaunuolių pasirodymas. 
"Tad kartkartėmis indėnų šokiai ir apeigos vis dar liudija 
gyvuojant „narsios širdies“ žmogų, kuris, įvaldęs daiktinės savo 
kultūros įrankius, nugalėjo savo kūno ribotumą ir praturtino 


savąsias medžiotojo galias. Suvaldęs arklį jis įgijo žmogaus ko- 
joms nepasiekiamą greitį, kad galėtų netikėtai prisiartinti prie 
žvėries ar priešo. Pasitelkęs lanką, strėlę ir karo kirvį tomahau- 
ką, savo rankai jis suteikė daugiau miklumo ir jėgos. Įkvėptas 
šventosios pypkės dūmas laimėjo jam vyrų palaikymą, o meilės 
fleitos skambesys - moters palankumą. Talismanai, turintys 
didesnę galią nei nuoga krūtinė, žodis ar noras, jam garantuo- 
davo visokeriopą sėkmę. Tačiau jis žinojo, kad prie Didžiosios 
dvasios gali artintis tik ypač susikaupęs, tiesos ieškantis, kaip 
žmogus —- nuogas, vienut vienutėlis, beginklis, keliaujantis į 
tyrus pasninkauti ir melstis. 


5. Antgamtiškumas 


A. Saulės šokis 


Kaip jau minėjome ankstesniame knygos skyriuje, oralu- 
mo rojus ir jo netektis įniršio kupinoje kandžiojimosi pakopo- 
je gali būti ontogenezės veiksnys, lemiantis gilų savojo blogio 
pojūtį, religinėje plotmėje virstantį tikėjimu visuotine gimtąja 
nuodėme. Taigi maldomis ir atgaila asmuo turi išsižadėti visų 
geidulingų „pasaulio“ troškimų, o nuolankia savo laikysena ir 
atkakliais nusižeminusio žmogaus prašymais įrodyti, jog vėl yra 
menkas kūnu, bejėgis ir savo paties valia kenčiantis žmogus. 

Svarbiausios religinės dakotų gyvenimo apeigos buvo Sau- 
lės šokis. Jis vykdavo vasarą, du kartus po keturias dienas, kai 
„bizonai būdavo įmitę, laukinės uogos —- nunokusios, o žolė — 
aukšta ir žalia“. Jis prasidėdavo apeiginiu pokyliu - tada sijai 
išreikšdavo padėką Bizono dvasiai, o genties vyrai rodydavo, 
kad yra vienas kitam draugiški. Tuomet būdavo atliekami vaišin- 
gumo ritualai bei veiksmai, išreiškiantys lytinę laisvę ir būdingi 
panašioms apeigoms, vykstančioms daugelyje pasaulio kraštų. 
Vėliau buvo žaidžiami medžioklės ir karo žaidimai, šlovinantys 

vyrų varžytuvės. Įsiaudrinę vyrai smulkiai pasakodavo apie savo 
karo žygdarbius, o moterys ir merginos visų akivaizdoje ginda- 
vo savo skaistybę. Galiausiai, dalydami vienas kitam savo nuo- 
savybę ir reikšdami broliškus jausmus, sijai šlovindavo visų 
genties narių tarpusavio priklausomybę. 

Didžiausią pakilimą šventė pasiekdavo tuomet, kai genties 
vyrai, vykdydami lemtingomis tų metų akimirkomis duotus pa- 
žadus, pasmerkdavo save laisva valia pasirinktam savęs kanki- 
nimui. Paskutinę šventės dieną „ketvirtojo šokio kandidatai“, 
pervėrę savo krūtinės ir nugaros raumenis nusmailintais paga- 
liukais, kurie buvo pritvirtinami prie saulės stulpo ilgais odi- 
niais diržais, kęsdavo baisiausias, pačių sau sukeltas kančias. 
Žvelgdami tiesiai į saulę ir šokio žingsniu traukdamiesi atgal, 
vyrai ištrūkdavo iš tokios nelaisvės tik išplėšę jų krūtines pervė- 
rusius pagaliukus su gyva savo mėsa. Taip savo kančiomis už- 
tikrinę tolesnį saulės ir Bizono dvasios - vaisingumo ir derlin- 
gumo globėjų - palankumą, šie vyrai tapdavo dvasiniu tų metų 
elitu. Būtent toks žygdarbis, kai žmogus persiplėšia savo krūtinę 
ad majorem gloriam““, yra, be abejo, tik vienas iš nesuskaičiuoja- 
mų būdų, kuriais visuose pasaulio kampeliuose išperkamas blo- 
gio pojūtis ir užtikrinamas visatos jėgų dosnumas. Na, 0 prieš 
tai dažniausiai vyksta triukšmingas atsisveikinimas su viskuo, 
kas yra kūniška (carne vale). 

Bendruomenėje įteisintos atgailos formos prasmė nagrinė- 
tina ir ontogenezės, ir tilogenezės požiūriu. Pirmuoju atveju 
tokia forma yra neatsiejama nuo įprastos potyrių sekos, būdin- 
gos daugumai bendruomenės narių, o antruoju ji vra religinės 
pasaulėžiūros dalis. Ką tik pristatyta gentinė išpirkimo atmaina, 
man regis, skatina paieškoti sąsajos tarp ankstyviausios vaikystėje 


* didžiausioje šlovėje (lot.). - Vėrt. past. 

patirtos traumos (ontogenetinės, tačiau visiems kultūros nariams 
būdingos rojaus netekties) ir šlovingiausio religinės atgailos 
įvykio. Taigi galima manyti, jog dakotų atgailos apeigos vai- 
nikuoja visas skaudžias permainas, nelauktai ištikusias vaikys- 
tėje - kandžiojimosi pakopoje, įsiterpiančioje į ilgą žindymo 
laikotarpį, kai tekdavo išgyventi sąmoningai skatintą (nors, su- 
prantama, seniai pamirštą) pyktį ant motinos krūtinės. Visus 
tokiomis aplinkybėmis patirtus sadistinius troškimus, kuriuos 
dakotų motinos manė esant būsimų medžiotojų nuožmumo po- 
žymius, atgailos apeigų metu tikintysis nukreipdavo pats į save, 
O jo krūtinė tapdavo visų sau pačiam sukeltų kančių centru. 
"Tad šiomis apeigomis dakotai įgyvendindavo seną šūkį „akis 
už akį“, nors ir su viena išlyga: kūdikystėje jie tikrai nebūtų 
sugebėję atlikti naikinančių veiksmų, kuriuos jau suaugę sava- 
noriškai išpirkdavo. Logišku mūsų protu sunku suvokti (ne- 
bent mokykloje mus mokė logikai nepaklūstančiais būdais), 
Jog sužlugdyti troškimai, ypač ankstyvieji, neišreikšti žodžiais 
ir gana migloti, gali palikti nuodėmės pėdsaką, daug gilesnį 
nei kaltė dėl vienų ar kitų poelgių, kuriuos žmogus tikrai atliko 
ir prisimena. Mūsų kultūros žmonės žino tik paslaptingus Jė- 
zaus pasakymus, atskleidžiančius jo tikėjimą šiuo tamsiu sielos 
turiniu. Jėzaus Žodis mus moko, kad kiekvienas slapta puose- 
lėjamas žmogaus troškimas yra taip pat geras arba - veikiau — 
taip pat blogas, kaip ir tikras jo poelgis; tad kiekvieną kūno 
dalį, nesiliaujančią mus varginti savo troškimais, reikia be išly- 
gų pašalinti. Suprantama, visai nebūtina, kad visa gentis ar 
tikinčiųjų bendruomenė paraidžiui laikytųsi tokio nurodymo. 
Pati kultūra turi apimti tam tikrus magiško tikėjimo papročius 
bei darnią apeigų sistemą, kad kelios išskirtinės asmenybės, 
ypač stipriai juntančios savitą, būtent jų tautai gresiantį dvasinį 
prakeiksmą (o galbūt esančios gana teatrališkos ir šia proga 
norinčios sukurti įspūdingą reginį), sukrečiančia savo patirtimi 

sau ir kitiems galėtų patvirtinti tiesą, jog galima būti išgelbė- 
tiems. (Mūsų dienomis skeptiškai nusiteikę mąstytojai ir neti- 
kintieji dažnai atsigula į ligos patalą, tarsi atsitiktinai susiluošina 
ar išgyvena iš pirmo žvilgsnio neišvengiamas nelaimes, išreikš- 
dami nesąmoningą savo idėją, kad, pernelyg daug reikalavę 
iš šio pasaulio, už tai jau sumokėję.) 


B. Regėjimo ieškant 


Ilgainiui imame suvokti, kad homogeninės kultūros savo 
nariams sistemingai atsilygina už kiekvieną vaikystėje pareika- 
lautą auką (siekiant, kad jie išaugtų tai kultūrai įprasta prasme 
geri ir stiprūs žmonės), už kiekvieną sužlugdytą troškimą - dva- 
sinio pakilimo akimirkomis bei aukščiausiu visuotiniu pripaži- 
nimu. Tačiau kas laukia žmonių, juntančių, kad yra „kitokie“ 
ir kad jiems siūlomas prestižas bei gyvenimo galimybės neati- 
tika asmeninių jų poreikių? Kas nutinka vyrams, kuriems nerū- 
pi tapti didvyriais, bei moterims, nelinkusioms tapti didvyrių 
žmonomis ir pagalbininkėmis? 

Mūsų pačių kultūrai atstovaujantis Freudas išmokė mus 
dirbant su neurozių kamuojamais individais nagrinėti jų sap- 
nus, kad nustatytume, kokio neatlikto veiksmo jie vis dėlto 
neįstengė palikti neatlikto, kokią mintį paliko neapmąstytą ir 
kokio prisiminimo taip ir neatgaivino per visą nelankstaus jų 
derinimosi prie aplinkos laikotarpį. Tai žinodami mes siekia- 
me padėti kenčiančiam asmeniui atrasti tam tikrą vietą kultū- 
rinėje savo aplinkoje arba kritiškai apmąstome vieną ar kitą 
ugdymo sistemą, kuri kelia pavojų daugybei individų, reika- 
laudama pernelyg didelio paklusnumo sau, ir dėl to tampa 
pavojinga sau pačiai. 

Sijų, kaip ir kitų pirmykščių genčių, gyvenime sapnai bū- 
davo kelrodis stipriesiems ir kliūtis genties gyvenimo darną 
trikdantiems nukrypimams. Tačiau, siekdami pasirūpinti 

vdingomis elgesio pakraipomis, sijai nelaukdavo, kol sapnuo- 
tojas taps Suaugęs; genties paaugliai iškeliaudavo ieškoti sap- 
nų, arba greičiau - regėjimų, nes šiuo gyvenimo tarpsniu jie 
turėdavo pasirinkti ir savąjį gyvenimo kelią. Beginkliai ir nuogi, 
vien su strėnų raiščiais bei mokasinais, jie leisdavosi į prerijas, 
kur jų laukė saulė, pavojai, badas, ten išreikšdavo dievybei savo 
nuolankumą ir melsdavo atsiųsti jiems kelrodį. Pastarojo su- 
laukdavo ketvirtą dieną - tai būdavo regėjimas, skatindavęs re- 
gėtoją, atsižvelgiant į tai, kaip jo patyrimą išaiškindavo būtent 
tokią pareigą atliekanti sapnų žinovų taryba, ypač gerai atlikti 
vieną ar kitą kasdienį veiksmą, pavyzdžiui, medžioti, kariauti, 
vogti arklius; kitąsyk — šiek tiek pakeisti savo genties gyvenimo 
tvarką ar papročius, sukurti dainą, šokį ar maldą; o gal tapti 
kokiu nors išskirtiniu asmeniu, pavyzdžiui, gydytoju ar šventi- 
ku; galiausiai — prisiimti vieną iš nedaugelio vaidmenų, skirtų 
nepataisomiems iškrypėliams. 

Pateiksiu pavyzdį. Asmuo, įsitikinęs, jog matė perkūno ože- 
l;, papasakojo apie tai savo patarėjams ir nuo to laiko visuose 
bendruomenės susibūrimuose jis būdavo keyoka. Jis privalėdavo 
elgtis kiek įmanydamas kvailiau ir visaip juokinti gentainius, 
kol patarėjai nusprendė, jog jis pagaliau atsikratė savojo pra- 
keiksmo. Wissleris aprašo štai tokią auklėjamąją vieno paauglio, 
kuriam teko būti heyoka, patirtį: 


„Vieną pavasarį, kai man buvo maždaug trylika metų, saulė 
buvo žemai ir atrodė, kad netrukus lis ir griaudės, o mano 
gentis tuo tarpu gyveno keturių tipių stovykloje. Sapnavau, jog, 
mano tevui ir kitiems mano šeimos nariams sėdint palapinėje, 
į ją įsirėžė žaibas. Visi krito be žado. Aš pirmas atgavau sąmo- 
nę. Kaimynas paskelbė apie nelaimę visai stovyklai. Ką tik atsi- 
gavusiam man linko keliai. Buvo metas išvesti arklius, tad aš 
Juos išvedžiau. 

Galutinai atsitokėjęs ėmiau suvokti, kas nutiko ir kad man, 
jau visai pasveikusiam, teks atlikti heyoka apeigas. Girdėjau šauklį 
skelbiant šią žinią, tačiau nesu įsitikinęs, jog tai iš tikrųjų vyko. 
Žinojau, jog man lemta būti keyoka. Vienumoje valandėlę ap- 
verkiau savo padėtį. Kai pasisakiau tėvui matęs perkūno oželį, 
jis tarė: „Taigi, sūnau, tau teks tai ištverti“. Man buvo pasakyta, 
Jog turiu tapti heyoka. Jei neatliksiu šių apeigų, mane nutrenks 
žaibas. Tuomet suvokiau, jog manęs laukiančių apeigų metu 
turiu viešai, smulkiai papasakoti, ką patyręs.“** 


Vadinasi, regėtojui buvo svarbu vykusiai perteikti klausyto- 
Jams patirtus išgyvenimus, atskleidžiančius, kad jo patyrimas 
atitinka pripažintą tikrojo regėjimo pavidalą ir kad jis pats, 
regėtojas, buvo visiškai to patyrimo užvaldytas. Tokiu atveju 
sijai tikėjo aukštesniąsias jėgas davus žmogui aiškų ženklą, iš- 
reiškiantį tų jėgų norą, kad žmogus pasirinktų tam tikrą gyve- 
nimo krypt arba pakeistų jau turimą. 

Žmogui, norinčiam išpirkti savo kaltes, tam tikrą laiką ar- 
ba visą savo gyvenimą tekdavo neįprastai elgtis, atsižvelgiant į 
tai, kaip jo regėjimą išaiškindavo patarėjai. Absurdiški veiks- 
mai, kuriuos nelaimingam sapnuotojui skirdavo atlikti, kartais 
būdavo kvaili ir beprasmiai, kitąsyk - keliantys siaubą. Kartkar- 
tėmis jam net būdavo priteisiama ką nors nužudyti. Regėtojo 
draugai ragindavo jį paklusti, nes apsiginti nuo blogio jėgų 
buvo svarbiau, nei išsaugoti pavienio asmens gyvybę. 

Žmogus, susipažinęs su gudriais ego būdais įveikti nerimo 
ir kaltės jausmus, būtinai įžvelgs ryšį, siejantį Aeyoka darkymąsi 


*C.Wissler. Societies and Ceremonial Associations in the Oglala Division of 
the Teton-Dakota. // Anthropological Papers of the American Museum of Natural 
History. Vol. XI, Part I, New York, 1912. 

ir vaikų elgesį, kai jie, persigandę arba sąžinės priekaištų kan- 
kinami, krečia kvailystes ir kitaip žemina bei skriaudžia patys 
save. Sijų kultūroje vienas iš būdų išvengti dievų pykčio — tai 
pažeminti save arba apsikvailinti aplinkinių akyse. Jei kiekvie- 
nas žmogus jaučia paskatą leisti aplinkiniams pasijuokti iš sa- 
vęs ir pačiam juoktis iš kitų, tai dvasios pamiršta ir atleidžia 
visas kaltes, o kitąsyk gal net ir pritaria jam. Na, o juokdarys, 
persmelktas visiems gerai pažįstamo paslaptingo liūdesio, ar 
radijo komikas, užsidirbantis pinigų demonstruodamas savo 
paties trūkumus, regis, yra profesionalios ir ištobulintos šio gy- 
nybos mechanizmo apraiškos, būdingos mūsų kultūrai. O ir 
pačiose sijų gentyse net ir labiausiai niekinamas heyoka, jei pa- 
aiškėdavo, kad krėsdamas kvailystes jis sugeba būti ypač suma- 
nus, galėdavo tapti net genties vadu. 

Kiti genties nariai, susapnavę mėnulį, bizoną hermafroditą 
arba dvilypę moterį, suvokdavo, jog jiems nelemta eiti jų lyčiai 
numatytu gyvenimo keliu. Pavvzdžiui, mergaitė savo regėjime 
sutinka dvilypę moterį, kuri ją nuveda į vienišą palapinę - tipį. 


„Priėjusi prie palapinės durų, mergaitė pažvelgia vidun ir 
pamato dvi moteris — elnes, sėdinčias prie galinės palapinės 
sienos. Jos liepia mergaitei pasirinkti, į kurią palapinės pusę 
Ji pasuks. Palei vieną sieną į eilę sudėlioti įrankiai, skirti odai 
išdirbti, kitoje pusėje — eilė krepšių su puošniais vyrų galvos 
apdangalais. Jei mergaitė renkasi anksčiau minėtą pusę, mote- 
rys elnės sako: „Pasirinkai klaidingai, tačiau tapsi labai turtin- 
ga . Jei pasirenka kitą pusę, jos taria: „Pasirinkai teisingą kryptį, 
tačiau tušti krepšiai bus visa, ką turėsi“ .*? 

"Iokia mergaitė turėtų atsisakyti gyvenimo krypties, įprastos 
sijų moterims, ir atkakliai siekti pasisekimo tarp vyrų. Ją vadintų 


* Ten pat. 

witko (pamišėle) ir laikytų palaidūne. Tačiau ir ji turėtų galimybę 
užsitarnauti garbę ir pripažinimą bei pasiekti heteros padėtį. 
Tarkime, berniukas regi: 


„„„- Mėnulis, turintis dvi rankas, vienoje laiko lanką ir strė- 
les, o kitoje rankoje - diržą, kokiu juosiasi besilaukiančios 
moterys. Mėnulis įsako regėtojui pasirinkti; kai vaikinas ištiesia 
ranką, norėdamas paimti lanką, mėnulio rankos staiga susikry- 
žiuoja ir nori įbrukti regėtojui diržą. Vaikinas bando prabusti, 
kol dar nepaėmė diržo, mėgina sučiupti lanką; ir vienu, ir kitu 
atvėju jis išvengs sapno bausmės. Tačiau jeigu jaunuoliui nepa- 
vyks atsibusti arba sučiupti lanko ir jis taps diržo savininku, 


vadinasi, jam lemta būti panašiam į moterį.“** 


Jei toks berniukas nepasirenka savižudybės, jis turi atsisaky- 
ti kario bei medžiotojo veiklos ir tapti berdache, vyru-moteri- 
mi, vilkinčiu moters drabužiais ir dirbančiu moters darbus. 
Berdache ne visuomet būdavo homoseksualistai, nors yra pa- 
sakojama, jog keletas iš jų buvę susituokę su kitu vyru, o pas 
kai kuriuos prieš mūšį lankydavęsi kariai. Vis dėlto dauguma 
berdache buvo lyg eunuchai - nepavojingi moterims, todėl geri 
Jų draugai ir net mokytojai. Mat savo sugebėjimais virti bei 
siuvinėti jie dažnai pranokdavo pačias moteris. 

"Taigi homogeninė kultūra, kaip rodo šis pavyzdys, spręs- 
dama „iškrypėlių“ klausimą suteikia šiems žmonės antrinius — 
Juokdario, prostitutės, menininko - vaidmenis, tačiau galutinai 
neapsaugo jų nuo aplinkinių pajuokos ir pasibjaurėjimo. Iokia 
didžiosios daugumos laikysena „iškrypėlių“ atžvilgiu turi išlikti, 
kad daugelis patys savyje slopintų tai, ką įkūnija „iškrypėlis“. 


"LS. Lincoln. The Dream in Primitive Cultures. London: Cresset 
Press, 1935. 

Kita vertus, aplinkinių pasibaisėjimas skirtas galingoms dva- 
sioms, nelauktai įsibrovusioms į „iškrypėlio“ sapnus. Jis nėra 
nukreiptas į patį žmogų, patyrusį tokį likimo smūgį. Štai taip 
primityvios kultūros susigyvena su pasąmonės jėgomis. Jei tik 
„iškrypėliui“ pavyksta įtikinti aplinkinius, kad jis matęs regėji- 
mą, tai gentainiai jo nukrypimą mano esant pagrįstą veikiau 
antgamtinių jėgų bausme, o ne paties žmogaus norais. Mums, 
psichologams, derėtų žavėtis, kaip lanksčiai ir meistriškai šios 
„primityvios“ sistemos ėmėsi spręsti klausimus, dažnai į nieką 
paverčiančius daug įmantresnių sistemų pastangas. 


6. Išvados 


Sunkiomis aplinkybėmis sijai prarado gyvenimo tikrovę, 
prie kurios derinosi vėliausia istorinė bendruomeninio jų vien- 
tisumo forma. Iki baltojo žmogaus atėjimo sijai buvo kariaujan- 
tvs klajokliai ir bizonų medžiotojai. Baltųjų įsibrovėlių žudomi 
bizonai išnyko. Tuomet sijai tapo besiginančiais kariais ir buvo 
nugalėti. Nebegalėdami vytis ir apsupti bizonų, jie gana noriai 
išmoko ganyti galvijus. Deja, galvijus iš jų atėmė. Galiausiai jie 
turėję galimybę gyventi sėslų žemdirbio gyvenimą, tačiau bran- 
giai už tai sumokėję —- tapę liguistais žmonėmis, dirbančiais 
skurdžią žemę. 

"Taigi sijai ilgainiui neteko kolektyvinės tapatybės kūrimosi 
pagrindų, kartu ir kolektyvinio vientisumo šaltinio, iš kurio 
kyla žmogaus kaip visuomeniškos būtybės reikšmingumas. 

Pabūgę bado, kone visas bendruomeninio savo gyvenimo 
sritis sijai perdavė juos maitinančiam užkariautojui. Parama in- 
dėnams anaiptol nebuvo valstybės įsipareigojimas, sutartimi 
numatytas vien tam tikram pereinamajam laikotarpiui. Tos pa- 
ramos reikėjo nuolat ir kuo toliau, tuo labiau, - pašalpos for- 
ma. Be to, valstybei nepavyko suderinti senojo bei naujojo 

indėnų pasaulėvaizdžio ir suteikti šiems žmonėms tvirtą, ir 
forma, ir turiniu naują sąžinės pamatą. Mūsų įsitikinimu, 
vaikų ugdymas vra opi, kultūrinės sistemos vienovę palaikan- 
ti priemonė, kol atsiranda naujas, neabejotinai tinkamas ir 
neišvengiamas šios priemonės pakaitalas. 

"Tikrasis indėnų švietimo problemos pagrindas - tai kebli 
kultūrinė sandūra tarp tarnautojų, atstovaujančių vidurinio vi- 
suomenės sluoksnio - taigi laisvosios rinkos —- vertybėms, ir 
išlikusių genties narių, kurie, netekę valstybės (savojo globėjo) 
paramos, laisvosios rinkos sąlygomis išsyk atsiduria tarp nu- 
skriaustųjų. 

Tikra vyra tai, jog likusieji genties nariai tebetaiko senąsias 
vaikų ugdymo taisykles, o tai vra veiksnys, kliudantis tarp jų 
prigyti baltųjų sąžinei. Ugdydami vaikus sijai laikosi nuostatos, 
kad, kol vaikas vra mažas, jam reikia leisti būti individualistui. 
Sijų tėvai visiškai nerodo priešiškumo kūnui pačiam savaime ir 
nesmerkia, ypač berniukų atveju, jų savivalės. Kol rutuliojasi vaiko 
savasties ir jo kūno, vaiko savasties ir jo artimųjų sąveikos siste- 
ma, pagrindžianti infantilųjį ego, tėvai visiškai nesmerkia infan- 
tiliųjų vaiko įpročių. Tik sustiprėjęs kūnu bei pasitikintis savimi 
genties narys vra kviečiamas paklusti negailestingo viešo sugėdi- 
jimo tradicijai, nukreiptai veikiau į apčiuopiamą socialinį žmo- 
gaus elgesį, o ne į pačią kūno veiklą ar žmogaus fantazijas. Jis 
įtraukiamas į lanksčią papročių sistemą, kuri griežtai įteisintais 
būdais patenkina socialinius jo poreikius, nesąmoningus, ke- 
liančius pavojų jo polinkius nukreipia į išorės priešus, o galimą 
kaltės jausmo šaltinį leidžia priskirti antgamtinėms jėgoms. Jau 
įsitikinome, kokia nepalenkiama, net ir susidūrus su rūsčia isto- 
rinių pokyčių tikrove, liko taip išugdyta sijų sąžinė. 

Valdantieji Vakarų pasaulio sluoksniai (mūsų nagrinėjamų 
atveju jiems atstovauja valstybinių įstaigų tarnautojai) laikosi 
nuostatos, kad, nuo pat ankstyvos vaikystės sistemingai valdant 

mažylio organizmo funkcijas bei impulsus, užtikrinamas toles- 
nis jo kaip visuomenės nario veiklos veiksmingumas. Į patirčiai 
ypač atvirą kūdikį bei mažutį vaiką jie „įskiepija“ nesiliaujantį 
tiksėti kasdienybės metronomą, kad pirmieji vaiko kūno poty- 
riai bei mažylio santykiai su artimiausia fizine aplinka paklustų 
tam tikrai tvarkai. Ir tik taip mechaniškai supažindintas su vi- 
suomene ir tikrove, vaikas yra skatinamas toliau skleistis kaip 
stipri individualybė. Jis puoselėja aukštus siekius, tačiau ir to- 
liau nevalingai tęsia tipišką, nieko savito neturinčią profesinę 
veiklą, kuri, ekonominiam gyvenimui tampant vis sudėtinges- 
niam, dažnai išstumia kitas, bendresnes žmogaus priedermes. 
Tokiomis aplinkybėmis pasiekta darbo specializacija padėjo 
Vakarų pasauliui tobulai valdyti įrengimus, tačiau sukėlė ir 
giliai glūdintį, beribį žmonių nepasitenkinimą bei individo 
negebėjimą suvokti savo santykį su aplinka ir pačiu savimi. 
Vienos vaikų ugdymo sistemos pranašumai kitos sistemos 
atstovams paprastai atrodo visai nereikšmingi, užtat trūkumai — 
labai akivaizdūs. Sijų palikuonis, gyvendamas niekieno nekliu- 
domas, negali suvokti, kaip kažkas kita, o ne tikslas atkurti 
senąją tikrovę, gali būti verta jo pastangų, nes tiek šio žmogaus 
rasės, tiek asmeninė istorija jam primena gyvenimą apsčiai vis- 
ko turint. O baltojo žmogaus sąžinė ragina nuolat persitvarkyti 
siekiant profesinės sėkmės, savo ruožtu keliančios žmogui dar 
didesnius reikalavimus. Taip persitvarkančiam žmogui būtina 
vis stipriau interiorizuota“' sąžinė, pati savaime, nesąmoningai 
ir nestebint kritiškai nusiteikusiems aplinkiniams, kovojanti 
su pagundomis. O indėno sąžinė, veikianti sistemoje, kur 


* Interiorizacija (lot. interior - vidinis) - perėjimas nuo išorinių prie 
vidinių, arba protinių, veiksmų; pavyzdžiui, iš aplinkos gaunami įsakymai, 
nurodymai virsta vidinėmis žmogaus normomis. - Vėrt. past. 

griežtai nustatyta, kada žmogų pagerbti, o kada - sugėdint, 
ir visų pirma siekianti išvengti keblių situacijų, vyra prastas 
žmogaus vedlys, kai susiklosto prieštaringos aplinkybės ir no- 
rint surasti išeitį būtina įsiklausyti į „vidaus balsą“. 

Sijų vaikų ugdymą pagrindžianti sistema yra primityvi — 
tai yra skirta tam, kad etnocentriška, santykinai maža žmonių 
grupė, įsitikinusi, jog ji yra vienintelė svarbi žmonijos dalis, 
galėtų prisitaikyti prie konkrečios gamtinės aplinkos. Primityvi 
kultūrinė sistema apsiriboja tuo, kad: 

— augantis individas rengiamas vienai pagrindinei - šiuo 
atveju bizonų medžiotojo - darbinei veiklai; 

— tobulinami vienos kurios siauros srities įrankiai, praple- 
čiantys žmogaus galimybes laimėti grobį; 

— pasitelkiama magija - vienintelė poveikio gamtai prie- 
monė. 

"Toks apsiribojimas yra grupės homogeniškumo prielaida. 
Geografinė, ekonominė ir anatominė sijų tikrovės schemos yra 
glaudžiai susijusios, o bendras jų „vardiklis“ yra išcentriškumas, 
atsiskleidžiantis šiais sijų visuomenės bruožais: 

— visuomenės suskirstymas į „gaujas“, padedantis lengvai 
išsiskirstyti ir keliauti iš vienos vietos į kitą; 

—1šsklaidoma giminės narių tarpusavio trauka; 

— klajoklių technologija, sugebėjimas valdyti arklį ir nau- 
dotis šaunamuoju ginklu; 

— nuosavybė išdalijama; 

— agresija nukreipiama į išorę - medžiojamo žvėries ar 
priešo link. 

Sijų vaikų ugdymas sukuria tvirtą šios išcentriškumo siste- 
mos pagrindą: visų pirma jis užtikrina vaikui nuolatinį pasiti- 
kėjimo šaltinį - būtent krūtimi maitinančią motiną, o vėliau, 
vaikui dygstant dantims ir išgyvenant infantilųjį įniršį bei rau- 
menų veiklos agresyvumą, kursto kuo didesnį vaiko žiaurumą 


179 


ir visuomeninės kontrolės priemonėmis suteikia jam saugią 
kryptį, kad galiausiai šis žiaurumas būtų išliejamas priešui ir 
medžiojamam žvėriui. Esame įsitikinę, jog tokiomis aplinky- 
bėmis susiduriame ne su paprasčiausiu priežastingumu, bet su 
somatinių, mentalinių ir socialinių schemų vienove, kai kiek- 
vienai schemai pastiprinant likusiąsias sukuriamas veiksmin- 
gas, ekonomiškai prasmingas kultūrinės tikrovės modelis. Tik 
esant tokiai dermei žmogus šiame pasaulyje „jaučiasi kaip na- 
mie“. Deja, „persodintos“ į mūsų, baltųjų, tikrovės sistemą 
kadaise veiksmingo ir aristokratiško sijų elgesio apraiškos — 
abejingumas nuosavybei, nenoras varžytis — tiktai stumia šiuos 
žmonės į žemMiausius mūsų visuomenės sluoksnius. 


7. Tolesnis tyrimas 


1942 metais, praėjus penkeriems metams po tiriamosios mud- 
viejų su Mekeeliu išvykos, Gordonas MacGregoras, 1937 metais 
kartu su mumis dirbęs rezervate, vadovavo intensyviam ir išsa- 
miam 200 vaikų, augusių Pain Ridžo rezervate, tyrimui. Pastara- 
sis buvo įtrauktas į platesnį tiriamąjį indėnų švietimo projektą, 
pagal kurį buvo renkami duomenys apie vaikystę ir gentinę 
asmenybę penkiose Amerikos indėnų gentyse. MacGregoro 
tyrimą finansavo ir savo darbuotojus atsiuntė Čikagos univer- 
sitetas bei Indėnų tarnyba. Kitaip nei mes, MacGregoras ir jo 
bendradarbiai turėjo galimybę visus metus stebėti indėnų 
vaikus ir mokykloje, ir namie. Be to, tokią pat užduotį atliko 
grupė patyrusių stebėtojų, jau dirbusių ir su kitų genčių indė- 
nais, ir su baltųjų vaikais. Šie stebėtojai gerai mokėjo naudotis 
įvairiais šiam tyrimui pritaikytais testais. Taigi šio tyrimo duo- 
menis galime pasitelkti, kad nustatytume, ar klinikinės mūsų 
prielaidos yra pagrįstos, ir supažindintume skaitytoją su nau- 
Jesniais šios srities atradimais. 

Pirmiausia glaustai pateiksiu keletą senojo vaikų ugdymo 
vpatybių, kurios, remiantis MacGregoro ataskaita*“, vienu ar 
kitu pavidalu, regis, vra išlikusios iki mūsų dienų - ypač tarp 
grynakraujų arba mažai svetimo kraujo turinčių rezervato gv- 
ventojų. 

MacGregoro duomenimis, kūdikiai yra vyniojami į standų 
ryšulėlį. Laikomus rankose, juos švelniai ir be paliovos supa. 
Kartais nujunkomi vos devynių mėnesių kūdikiai, tačiau kai 
kurie mažyliai maitinami krūtimi net trisdešimt šešis mėnesius; 
daugelis iš jų atpratinami nuo krūties vidutiniškai vienuoliktą- 
aštuonioliktą savo gyvenimo mėnesį. Nykštį kūdikiai čiulpia 
retai. Čiulptukai pastebėti trimis atvejais: vienas buvo guminis, 
kitas - gabalėlis kiaulienos, trečias - parūkyta dešrelė. „Sprag- 
sėjimas, grvbštelint nagu per priekinius dantis“ yra dažnas 
dakotų įprotis. Spragsėjimas dantimis labiausiai paplitęs tarp 
moterų ir mergaičių. 

Į ankstyvąją vaiko raidą suaugusieji žvelgia džiugiai ir kan- 
triai. Vaikas neskubinamas mokytis vaikščioti ir kalbėti. Kita 
vertus, negirdėti kūdikių šnekos. Pirmiausia vaikas mokomas 
senosios indėnų kalbos: daugeliui vaikų, kai jie pradeda lan- 
kyti mokyklą, anglų kalba vis dar yra per sunki. 

Aplinkinių elgesio pavyzdys — pagrindinis būdas ugdyti 
tualeto įpročius. Kai šalia nėra baltųjų žmonių, kūdikis vaikšti- 
nėja be vystyklų 1r apatinių kelnaičių. Vis dėlto tėvai dažnai 
ragina vaiką mokytis valdyti žarnyno veiklą ir tiksliai nurodo 
vietas, skirtas šlapintis ir tuštintis. 

Mūsų dienomis dakotų vaikai rūpestingai ugdomi būti dos- 
nūs. Tėvai vis dar dovanoja savo vaikams vertingų dovanų, 
pavvzdžiui, arklių. Penkerių, šešerių ir septynerių metų vaikai 


* G. MacGregor. Warriors uithout Weapons. University of Chicago 
Press, 1946. 

kitiems ką nors dovanoja dosniai ir su malonumu. „Per vienas 
laidotuves, kurių dalyviams gausiai dalytos dovanos, mažas ber- 
niukas, gedinčios šeimos narys, išleido vienintelę savo dešimties 
centų monetą, kad nupirktų apelsinų skonio miltelių ir iš jų 
paruoštu gėrimu iškilmingai pavaišintų apsilankiusius berniu- 
kus“. Kartkartėmis daiktai patraukiami nuo vaikų, bet apskritai 
nuo jų nesaugomi. Toks indėnų vaikų ugdymo bruožas baltuo- 
sius „glumina, jiems visiškai nesuprantamas“. 

Visų pirma vaikai įspėjami ir sugėdijami. Jiems leidžiama 
rėkti, lieti įniršį („bus stipresni“). Pliaukštelėjimai delnu per vaiko 
sėdynę - kiek dažnesnis nei anksčiau, bet iki šiol gana retas 
reiškinys. Vietoj to vaikas vis smarkiau gėdijamas, ypač jei nepa- 
klūsta pastaboms ir toliau netinkamai elgiasi. O svarbiausi nusi- 
žengimai, suaugusių namiškių nuomone, - tai savanaudiškumas 
ir noras pranokti aplinkinius, kai siekiama naudos ir nuskriau- 
džiamas kitas. Siekiant išvengti keblių šeimyninio gyvenimo si- 
tuacijų, lankomos netoliese gyvenančios gentainių šeimos. 

Maži berniukai (užuot žaidę su lankais ir strėlėmis ar bizo- 
no kaulais) gauna virvakilpes bei laidynes ir skatinami vaikytis 
gaidžius ar kitus smulkius gyvūnus. Taip ugdomi medžiotojo 
įgūdžiai. Mergaitės žaidžia su lėlėmis, mėgdžioja įvairius na- 
mų ūkio darbus. 

Penkerių ar šešerių metų dakotas jau suvokia, jog šeimoje 
Jis yra saugus ir mylimas. Skirtingų lyčių vaikai kartkartėmis 
skatinami vengti vienas kito, tačiau taisyklių, ribojančių skir- 
tingos lyties asmenų santykius, jau nebesilaikoma. Šią aplinkybę 
nurodo kone visi stebėtojai ir mano ją esant ryškiausią vaikų 
ugdymo pokytį. Tik šokdami poromis broliai ir seserys vengia 
vieni kitų. 

Mišresnio kraujo indėnai mokykloje ilgainiui pajunta ma- 
lonumą varžytis su kitais, o sulaukusiems tokio amžiaus, kai 
vien šeimos rate jau tampa per ankšta, jiems apskritai gera mo- 
kykloje, nes čia jie gali pabūti draugų būry. Deja, daugelis iš jų 

dar vengia konkuruoti su kitais, o kai kurie išvis to atsisako. 
„Kvietimas pamokoje rungtyniauti prieštarauja dakotų vaiko 
prigimčiai ir jis kritiškai vertina rungtyniauti linkusius savo 
draugus“. Šis keblumas dažnai skatina vaiką, be to, dar nesuge- 
bantų kalbėti angliškai ir prisibijantį baltojo mokytojo, droviai 
vengti tam tikros veiklos arba bėgti iš mokyklos. Parbėgęs na- 
mo vaikas nebaudžiamas: patys jo tėvai, nesmagiai pasijutę ar 
įpykę, dažnai išeina iš darbo ar pasišalina iš kitų draugijos. 

Jaunesni berniukai linkę mušti mergaites; šis reiškinys in- 
dėnų mokykloje yra dažnesnis nei baltųjų mokyklose. Vyresni 
berniukai per žaidimus, kuriuose reikia rungtyniauti, pavyz- 
džiui, žaisdami krepšinį, kartkartėmis jaučiasi nesmagiai, nes 
tokiomis aplinkybėmis jiems neišvengiamai tenka išreikšti sie- 
kį pranokti kitus. Kita vertus, berniukai vis dažniau lieja pyktį 
mušdamiesi vieni su kitais - ir mokykloje, ir namie. 

Vyresnės mergaitės vis dar elgiasi taip, lyg bijotų berniu- 
kų ir vyrų. Keliaudamos jos visuomet stengiasi būti viena šalia 
kitos, atsisako joti raitos ant arklio ir laikosi kuo toliau nuo 
berniukų. 

Internatinė mokykla yra vieta, kur (palyginti su gimtąja 
dakotų aplinka) vaikas turi fizinę prabangą ir apsčiai galimy- 
bių domėtis įvairiais dalykais, tad mokykloje praleisti metai 
vra gražiausi vaiko gyvenime. Deja, didžioji dauguma vaikų, 
vėliau įstojusių į aukštąsias mokyklas, mokslų nebaigia. Anks- 
čiau ar vėliau jie ima praleidinėti paskaitas, o galiausiai visiškai 
meta mokslus. Šio reiškinio priežastis vis ta pati - nesmagumo 
jausmas, patiriamas situacijose, kai dėl pakitusių papročių ir 
dorovės nuostatų nepavyksta suderinti šių priešybių: gėdos ir 
rungtyniavimo, gryno kraujo ir mišraus kraujo, vyro ir moters. 
Be to, ilgą laiką trunkantis indėnų vaikų ugdymas, regis, visai 
nesuteikia šiems žmonėms aiškiau apibrėžtos tapatybės ar pati- 
kimesnio pajamų šaltinio. 

Išskyrus ekonominio pakilimo metus, suaugę vaikinai ir 
merginos linkę gyventi rezervate arba į jį sugrįžti. Pirmiausia 
vaikas auklėjamas namuose, ir tai jiems, matyt, yra saugiausia 
vieta, tačiau ir mokykloje praleisti metai palieka savo pėdsaką: 
vyresnieji namiškiai ir jaunas žmogus vis labiau atitolsta vieni 
nuo kitų. Jaunuoliai, patyrę, jog skurdo galima išvengti, pyks- 
ta matydami savo tėvus nerandant darbo arba dykinėjant. Puo- 
selėjantis aukštesnius siekius, dakotų jaunimas jau smerkia vis 
didėjančią gentainių priklausomybę nuo valstybės. Geriau su- 
sipažinę su baltųjų papročiais, jaunuoliai pajunta, jog kritiško- 
mis kalbomis daromas spaudimas juos žlugdo - ypač tuomet, 
kai tokiomis kalbomis menkinama toji maža dalelė baltųjų pa- 
pročių, kurią jauniesiems dakotams jau pavyko perimti. O dėl 
paties indėnų jaunimo, tai įsisavinę mokykloje suteiktas žinias 
jie yra pasirengę nuosekliai, bendromis priemonėmis padėti 
savo genčiai atgaivinti bendruomeninį gyvenimą. Pastarasis vis 
dar nenusistovėjęs, nes genties nariai yra nuolat kviečiami stoti 
į šalies ginkluotąsias pajėgas, imtis laikino darbo ar dirbti ga- 
myklose. Gyvenimui krypstant tokia linkme, dakotai patiria 
sunkumų, būdingų kaimo vietovėse skurdžiausiai gyvenantiems 
baltiesiems bei spalvotiesiems miestų gyventojams. Tik tarnau- 
dami kariuomenėje dakotai vėl ima didžiuotis senuoju savo 
vaidmeniu, ypač kai vyksta karas. 

Indėnai, kurie, lygiuodamiesi į savo mokytojus, įstoja į ko- 
ledžą ar rengiasi tapti valstybės tarnautojais, darbo paprastai 
ieško kituose rezervatuose, kad išvengtų dvejopų elgesio normų, 
kai, viena vertus, aplinkiniai pripažįsta geresnį jų išsilavini- 
mą, kita vertus, tikisi, jog jie tyliai klausys, ką kalba vyresnieji 
genties nariai. Taigi bendruomenė praranda potencialius savo 
vedlius. Vis dar galima sutikti dorų ir ištvermingų vyrų bei 
moterų, tačiau jie yra išimtys. Dakotų vaikai dar neturi naujai 
susiklosčiusių, patikimų gyvenimo būdo pavyzdžių. 

Remdamiesi MacGregoro duomenimis, nusakėme, kurios 
indėnų vaikų ugdymo ypatybės išliko nepakitusios. Dabar pa- 
žvelgsime, kokios permainos vyksta šioje srityje. 

Galima manyti, jog ryškiausias dakotų tikrovės pokytis — 
tai naujas šeimos kaip visumos vaidmuo: užuot buvusi savaran- 
kiškumo bei pasitikėjimo savimi pamatas, pastaruoju metu ji 
tapo prieglauda tiems, kurie jaučiasi esą vieniši ir niekam tikę. 
Tvirčiausias iki šių dienų išlikęs ryšys, regis, sieja brolius. Šis 
ryšys yra naudingas, lengvai suderinamas su pakitusia tikrove 
ir panaudojamas formuojant naujas bendruomeninio gyveni- 
mo kryptis. Silpniausiais saitais susiję vaikas ir jo tėvas, nes 
pastarasis nesugeba išmokyti savo atžalos ko nors vertinga ir, 
tiesą sakant, yra tapęs vengtino elgesio pavyzdžiu. Vietoj to 
berniukai siekia savo bendraamžių pagyrimo. Mergaitės kone 
visų senųjų elgesio apribojimų nebepaiso, o jei jų ir laikosi, tai 
jų veiksmai tėra beprasmė paklusnumo išraiška, beveik nieko 
daugiau. Keista liūdesio, pykčio, gėdos bei nesmagumo maiša- 
lynė užpildė šiuose senuose, pagarba grįstuose saituose atsivė- 
rusias spragas. Gauti išsilavinimą bei įsidarbinti — tai nauji ir 
ryškūs jaunųjų dakotų tikslai. Tik jaunimas jų siekia, atrodo, 
labai trumpai, nes jiems nepavyksta jų susieti su aiškiais visuo- 
meniniais vaidmenimis ar konkrečiomis veiklos sritimis. Da- 
kotų vaikai nujaučia tai, ką vyresni jų gentainiai žino - būtent, 
kad (tai mano paties žodžiai) „Vašingtonas“, klimatas ir rinka 
niekais paverčia bet kokias pastangas numatyti ateitį. 

Savo tyrimui MacGregoras pasitelkė išsamius testus ir po- 
kalbius, kad galiausiai apibūdintų „dakoto asmenybę“ - nu- 
pieštų sudedamąjį jo paveikslą, kuris, tyrimo vadovo žodžiais, 
nevaizduoja „nei kurio nors vieno vaiko, nei daugumos vaikų 
asmenybės: klaidinga būtų manyti, jog visi šio paveikslo bruožai 
vyra būdingi vienam kuriam vaikui, o ką jau kalbėti apie tai, 
kad visus iškart juos galėtų turėti dauguma vaikų ". 

Neginčydamas ir nesvarstydamas tyrimui taikytų metodų, 
paprasčiausiai pateiksiu kai kuriuos duomenis, atskleidžian- 
čius vidinį šių vaikų gyvenimą. 

Pirmiausia atsakysiu į klausimą, tikriausiai kilusį daugeliui 
skaitytojų: dakotų vaikų intelektas yra šiek tiek aukštesnis nei 
baltųjų vaikų. Beje, jų sveikatos būklė atitinka kaimo vietovėje 
skurdžiai gyvenančių baltųjų būklę. Be abejo, nuolatinis alkis 
vra jų apatijos priežastis, o ir indėnų vangumą, siekių stoką bei 
rezervato gyvenimą persmelkusį kartėlį beveik visuomet galima 
paaiškinti tiesiog alkiu. Tačiau MacGregoras ir jo bendradar- 
biai, atlikę išsamų tyrimą, linkę manyti, jog visa apimanti da- 
kotų apatija vyra tiek alkio priežastis, tiek ir jo padarinys. Mat 
net ir palankiomis aplinkybėmis, kai indėnai turėdavo progą 
pagerinti savo gyvenimą, būdami viskam abejingi, jie nerodv- 
davo jokios iniciatyvos ir nesistengdavo stropiai dirbti. 

Teminės vaizduotės testų rezultatai bei spontaniškai pa- 
pasakotos dakotų vaikų istorijos atskleidžia jų pasaulėžiūrą. 
Kalbant apie pastarąją svarbu suprasti, jog tokiais testais neklau- 
siama: koks, tavo nuomone, yra pasaulis ir koks tavo požiūris į 
Jo reiškinius. Juk tik nedaugelis suaugusiųjų, o juo labiau vai- 
kų, sugebėtų atsakyti į šį klausimą; tačiau tarp indėnų vaikų 
tokių visai neatsirastų. Todėl tyrėjai pateikdavo jiems paveiks- 
lelį, istoriją ar lapus su neapibrėžtos formos rašalo dėmėmis ir 
klausdavo: ką tu čia matai? Viena vertus, tokia tyrimo procedū- 
ra padeda vaikui pamiršti savąją tikrovę, kita vertus, skatina 
nesąmoningai atskleisti, kuo jis nusivylęs, ko trokšta, o svar- 
biausia - išreikšti tikrąjį savo požiūrį į Žmogaus gyvenimą. 

Dakotų vaikų vaizduojamas pasaulis (remiantis tuo, ką sa- 
ko jų tyrėjai, atlikę kruopščią kokybinę vaikų kūrinių temų 
bei atskleistų apercepcijų“' analizę) vra pavojingas ir priešiš- 
kas. Anksti vaikystėje patirti švelnūs šeimos narių santykiai 
prisimenami su ilgesiu. O šiaip pasaulyje, indėnų nuomone, 

maža apibrėžtumo ir prasmės. Jų istorijų veikėjai neturi vardų, 
pasakojimas neturi aiškaus veiksmo ir konkrečių rezultatų. At- 
sargumas ir polinkis neigti yra ryškiausios šios tiriamųjų grupės, 
kaip visumos, teiginių savybės. 

Pasakojimais, kurių veikėjai smulkmeniškai ir lėkštai kri- 
tikuoja tikrovę, be jokio tikslo kažkam pliaukšteli ar tiesiog iš 
keršto, visai neapgalvotai ką nors pavagia, dakotų vaikai iš- 
reiškia savo kaltę ir pyktį. Kaip ir visiems vaikams, jiems pa- 
tinka kurti istorijas ir taip pamiršti dabartį, tačiau dakotų vai- 
ko vaizduotė grąžina jį į laikus, kai indėnai dar nebuvo sutikę 
baltojo žmogaus. Fantazijos apie ankstesnįjį gyvenimą „per- 
teikiamos taip, lyg jos įkūnytų ne šlovingą praeitį, bet malo- 
nius potyrius, kurie sugrįš, kad atlygintų indėnams už visas 
dabarties negandas ir nuogąstavimus“. Vaikų istorijų veiks- 
mas dažniausiai prasideda ne paties pasakotojo, bet kieno 
nors kito valia. Toks veiksmas yra nenuoseklus, nekeliantis 
pasitikėjimo, priešiškas. Jis tampa muštynių, žaislų bei nuosa- 
vybės naikinimo priežastimi ir kelia pasakotojui liūdesį, bai- 
mę, pyktį. Pasakotojo veiksmai visuomet siejasi su muštynėmis, 
nuosavvbės gadinimu, taisyklių laužymu, vagystėmis. Vaizduo- 
Jamiems gyvūnams taip pat būdingas priešiškumas, ir ne tik 
įprastais atvejais, kai pasakojama apie barškuoles gyvates, lau- 
kinius šunis bei įnirtusius jaučius. Priešiškumas priskiriamas 
ir arkliams, nors joti arkliu mažieji dakotai išmoksta jau anks- 
tyvoje vaikystėje ir tai teikia jiems malonumą. Labai dažnas neri- 
mas dėl kitų žmonių mirties, dėl jų ligos ar išvykimo temos, 
dažnesnės gal tik scenos, vaizduojančios kitų žmonių ar gyvū- 
nų priešiškumą. Teigiami vaikų temų bruožai — tai visuotinis 


** Apercepcija (lot. ad - prie + berceplio - suvokimas) - suvokimas, 
pagrįstas ankstesne žmogaus patirtimi, psichine veikla ir individualiomis 
savybėmis. — Vėrt. past. 


noras eiti į kiną, lankvtis mugėse bei rodeo, kur (remiantis 
tyrėjų paaiškinimu) vaikai gali pabūti dideliame žmonių bū- 
ryje, su niekuo patys nebendraudami. 

Remiantis MacGregoro ir jo bendradarbių išvadomis, jau- 
niausio amžiaus (6-8 metų) grupės vaikai teikia vilčių tapsią 
darnesnėmis asmenybėmis, nei vėliau iš tiesų tampa. 9—12 metų 
vaikai, palyginti su kito amžiaus vaikais, regis, yra laisviausi ir 
labiausiai atsipalaidavę, nors gyvybingumu ir linksmumu jau 
atsilieka nuo baltųjų vaikų. O artėjant brandai vaikai ima vis 
labiau trauktis į vidinį savo pasaulį ir vis mažiau domisi aplin- 
ka. Jie pamiršta savo viltis, tampa abejingi ir neveiklūs. Vis 
dėlto berniukai turi stipresnį nei mergaitės polinkį išreikšti sa- 
ve ir puoselėti tam tikrus siekius, nors tokiomis aplmkybėmis 
elgiasi šiek tiek neapgalvotai. O mergaitės lytinės brandos lai- 
kotarpiu tarsi patiria vidinį sąmyšį, o vėliau kažkas lyg ir para- 
lyžiuoja jų veiksmus. Paauglystėje vaikai vagia triskart dažniau 
nei ankstesniu amžiaus tarpsniu, o baimė susidurti su pikta 
visuomenės valia, matyt, yra susijusi su vvresniąja karta bei 
visuomenės institucijomis — ir baltųjų, ir indėnų. 

Apžvelgus visas šias tvrėjų pastabas sunku suprasti, kaip 
MacGregoras ir jo bendradarbiai priėjo svarbiausią savo išvadą, 
Jog „iškreiptą ir nepalankią“ dakotų vaiko asmenybės būklę, jo 
priešiškumą gyvenimui ir jausmų bei nevaržomos saviraiškos 
atsižadėjimą lemia „represinės ugdymo priemonės, taikytos 
ankstyvuoju vaiko gyvenimo tarpsniu“. O dėl manęs paties, tai 
aš, kaip ir anksčiau, laikausi tokios nuomonės, jog ankstyvoji 
dakotų vaikystė, atsižvelgiant į jų skurdą ir begalinį vangumą, 
yra santykinai turiningo, spontaniško gyvenimo tarpsnis. Tada 
vaikas, sulaukęs mokyklinio amžiaus, atsiskiria nuo savo šeimos 
ir tampa palyginti darnia asmenybe - kupina pasitikėjimo, tu- 
rinčia truputį autonomijos ir šiek tiek iniciatyvos. 9—12 metų 
vaikai šią iniciatyvą naiviai ir nelabai sėkmingai bando įkūnyti 

savo žaidimais ir darbais, tačiau tik lytinio brendimo laiko- 
tarpiu jaunuoliai neišvengiamai suvokia tiesą, kad iniciatyvos 
dalelė, kurią dar pavyko išsaugoti, jiems nepadės įgyti tapaty- 
bės jausmo. Taip vaikai užsisklendžia savyje ir apskritai vengia 
ko nors imtis. 

MacGregoro surinkta medžiaga atskleidžia ir sureikšmina 
vieną aplinkybę: nuo to laiko, kai iširo pagarba grįsti santykiai, 
kadaise sieję dakotų šeimos narius, ir kai šie žmonės neteko 
dar ir tikslų, kurių galėtų siekti savo pačių iniciatyva, infantilu- 
sis įniršis, vis dar skatinamas ankstyvojo ugdymo priemonė- 
mis, lieka nepanaudotas ir neįgyja jokios prasmingos krypties. 
Taip atsiranda apatija ir depresija. Panašiai ir gėdijimas, netu- 
rintis jokių atsvarų, nežadantis jokio apčiuopiamo atlygio, tam- 
pa vien žiauriu įpročiu, praverčiančiu greičiau jau keršijant 
kitam žmogui, nei siekiant parodyti jam kelią. 

Jaunųjų dakotų nuostatą, jog suaugusiųjų pasaulis yra prie- 
šiškas, visai suprantamą turint galvoje socialinę šių vaikų tik- 
rovę, labai sustiprina ir vidinis pačių vaikų įniršis, kurį jie 
nesąmoningai priskiria aplinkai. Štai kodėl vaikų akimis iš- 
orės pasaulis yra ne tik priešiškas, bet ir pragaištingas; šiame 
pasaulyje visuomet gresia pavojus, jog mylimi žmonės gali iš- 
vvkti arba numirti. Kalbėdamas apie tai esu tvirtai įsitikinęs, 
kad dakotų vaikai šiais laikais į aplinką projektuoja tai, ką gv- 
vuojant ankstesnei sistemai jie nukreipdavo tam tikra sau ir ben- 
druomenei prasminga linkme. Sukrečiantis šio reiškinio pavvzdys 
vra arklys, kadaise draugiškas gyvūnas, šiuo atveju tapęs projek- 
cijos objektu. Be to, esu linkęs manyti, kad arklys tapo visiškai 
netinkamas tokiai paskirčiai ir iškreiptu pirminio - priešiškai 
nusiteikusio plėšrūno - įvaizdžio pakaitalu. Kaip jau minėjome, 
tomis dienomis, kai dakotai medžiojo bizonus, šie žmonės turė- 
jo gyvūną, su kuriuo jie galėdavo susieti ankstyvojoje vaikystėje 
skatintus, stiprų emocinį krūvį turinčius medžioklės ir žudynių 

vaizdinius, o šiais laikais visos vidinės paskatos atlikti tokius 
agresyvius veiksmus nebeteko savo tikslo. Taigi žmogus Išsigąs- 
ta jo paties viduje slypinčios nepanaudotos agresyvumo galios, 
o tokia baimė atsiskleidžia žmogaus polinkiu išorės pasaulyje 
matyti iš tiesų nesamus arba vaizduotės išpūstus pavojus. Im- 
pulsyvios ir kerštingos vagystės galiausiai tampa vieninteliu 
būdu naujoje visuomeninėje tikrovėje išreikšti tą patį 
„Ččiumpantį ir kandantį“ nuožmumą - kadaise gerai valdomą 
jėgą, slvpinčią medžioklės ir karo veiksmuose. Jauniesiems da- 
kotams būdinga giminaičių mirties ar jų išvykimo baimė tik- 
riausiai yra ženklas, jog namai, nors juose viešpatauja skurdas, 
dakotų jaunimui yra gyvas kadaise darnios kultūros palikimas. 
Net ir tuomet ši aplinkvbė, pagrįsta vien svajomis apie ankstes- 
nio gyvenimo atkūrimą, vra daug tikroviškesnė už pačią tikro- 
vę. Vadinasi, dakotų vaikus luošina ne tiek ugdymo sistema 
pati savaime bei vaiką luošinančios jos „represinės priemonės", 
kiek aplinkybė, jog pastaruosius šimtą metų vaikų ugdymo prie- 
monės, kadaise buvusios visuomeninio gyvenimo darnos prie- 
laida, nebeteko kitų visuomenės gyvenimo sričių paspirties ir 
nebepajėgė perteikti (kaip kitados, dakotams tapus bizonų me- 
džiotojais) naujos ir perspektyvios reikšmingų visuomeninių 
vaidmenų sistemos. 

Džiugina MacGregoro nuomonė, kad dakotai nuosekliai 
plėtoja gyvulininkystę ir kad atsigauna dirvožemis, atauga veš- 
li žolė. Vis delto kuriant tvarkingą gyvulininkystės ūkį dako- 
tams vėl prireikė valstybės paramos, kuri, gyvenimui skubant į 
priekį, pamirštama arba praranda sutartimi įgytos teisės pirmi- 
nį atspalvį ir tampa paprasčiausia labdara. Užuot sutelkę savo 
dėmesį ir jėgas tam, kad nuosekliai gaivintų bendruomeninį 
savo gyvenimą, indėnai vis dar priima pasiūlymus įsidarbinti 
gamyklose, nors tokie pasiūlymai vangiems indėnams dažnai 
žada tik mažiausiai pageidautiną (amerikietiškos sėkmės sis- 

temoje) tapatybę. Kita vertus, gamyklose jiems bent jau gerai 
moka, ir moka už atliktą darbą, o ne už pralaimėtas praėjusio 
šimtmečio kovas. Kad ir kaip gerbčiau ir suprasčiau ypatingą 
indėno padėtį bei prigimtį, kad ir kaip linkėčiau jam sėkmės 
kuriant savo gyvenimą, baigdamas šias pastabas neišvengiamai 
turiu pasakyti, kad žvelgiant į tolesnę ateitį vienintelė indėno 
gerovės prielaida — visoje šalyje gerėjanti kaimo vietovėse skur- 
džiai gyvenančių žmonių bei nebaltųjų šalies gyventojų kultū- 
rinė ir politinė padėtis. Vaikų ugdymo sistemos kinta ir darosi 
pažangesnės tik visuomenėse, kur palaikoma bendra.tendenci- 
Ja telktis į stambesnius kultūrinius vienetus. 


: Lašišų upės žvejai 


1. Jurokų genties pasaulis 


Kad turėtume su kuo palyginti ir galėtume papildyti jau 
turimas savo žinias apie indėnų vaikų ugdymą, pamirškime 
„beginklių karių“ liūdesį ir susipažinkime su indėnais, žvejo- 
jančiais ir renkančiais giles Ramiojo vandenyno pakrantėje: 
jurokų gentimi"“. 

Turint galvoje pamatinę būties konfigūraciją, sijų ir jurokų 
gentys, regis, buvo dvi priešingybės. Sijai klajojo po lygumas 
1r puoselėjo erdvinę išcentrinio judėjimo sampratą. Jų akiratis 
aprėpė klajojančias bizonų bandas ir keliaujančius priešo bū- 
rius. O jurokų genties indėnai gyveno siaurame, kalnuotame, 
tankiu mišku apaugusiame upės slėnvje ir palei žiotis, kur ši 
upė įteka į Ramųjį vandenyną. Be to, jie gyveno aiškiai api- 
brėžtoje, savo pačių valia apribotoje erdvėje“!. Jie manė, jog 
maždaug 150 kilometrų skersmens apskritimas, kurį pusiau da- 
Lija Klamato upės vaga, ir yra visas pasaulis. Kito pasaulio jie 
nepripažino, o kiekvienas genties narys, ryžtingiau mėginda- 
vęs nuklysti į tolimesnes vietoves, tapdavo atstumtuoju ir būda- 
vo laikomas „pamišėliu“ ar „neaiškios kilmės“. Jie melsdavosi 
savo toliams, nes ten, jų nuomone, buvo antgamtinės „buvei- 
nės“, iš kurių dosniosios dvasios siunčia visa, kas būtina jų 
gyvenimui: tai aukštupio ežeras (kurio iš tikrųjų nėra) ir iš jo 


* A.L. Kroeber. „The Yurok“. // Handbook of the Indians of California. 
Bureau of American Ethnology, Bulletin 78, 1925. 
"TT. Waterman. Yurok Geograbhy. Universitv of California Press, 1920. 

ištekanti Klamato upė; žemės kitapus vandenyno, kur gyvena 
lašišos; virš genties žemių esantis dangus, siunčiantis elnius; 
toliau esančios vandenyno pakrantės vietos, iš kur jurokus 
pasiekia pinigus atstojančios kriauklelės. Jurokų genties in- 
dėnų erdvė neturėjo išcentrinių krypčių: rytų tr vakarų, pietų 
ir šiaurės. Jų gyvenimas vyko šiomis kryptimis: „prieš srovę“, 
„pasroviui“, „tolyn nuo upės“, palei elipsės formos pasaulio 
ribą (už kurios gyvena kitos gentys) - „aplink“ ir „atgal“ į 
pasaulio vidurį. Taigi vargu ar būtų galima sukurti dar įcen- 
triškesnį pasaulį. 

"Iokioje riboto skersmens gyvenimo tikrovėje žmonės buvo 
ypač glaudžiai susiję su tam tikra vietove. Vienas jurokų gen- 
ties senolis paprašė mane nuvežti į jo protėvių gimtinę. Mums 
atvykus jis išdidžiai parodė vos pastebimą įdubą žemėje ir tarė: 
„Štai iš kur aš kilęs“. Tokios įdubos visiems laikams išlaiko 
šeimos vardą. Tiesą sakant, jurokų vietovės turi vardus tik to- 
dėl, kad genties istorijoje ir mitologijoje joms buvo suteikti 
tam tikri jas sureikšminantys pavadinimai. Mat šiuose mituose 
neminimos kalnų viršūnės ar didžiuliai, baltuosius keliautojus 
žavintvs raudonmedžio miškai. Vietoj to jurokų genties indė- 
nas parodytų tam tikras iš pirmo žvilgsnio visai nereikšmingas 
uolas ar medžius ir pasakytų, jog jie yra ypač svarbių genties 
įvykių „pradžia“. Visos jurokų mintys, kalbos ir maldos buvo ir 
tebėra susijusios su nuosavybės įgijimu ir išlaikymu. Jurokai 
geba nustatyti tikslią kiekvieno asmens, kiekvieno santykio, 
kiekvieno veiksmo vertę; šie dalykai jiems tampa pasididžiavi- 
mo šaltiniu arba nuolatinių smulkmeniškų ginčų tema. Juro- 
kai turėjo pinigus kur kas anksčiau, nei pirmąsyk susidūrė su 
baltuoju žmogumi. Jų pinigai buvo skirtingų dvdžių kriauk- 
lelės, nešiojamos pailgose piniginėse. Šias kriaukleles jurokai 
įsigydavo mainais iš toliau žemyne gyvenančių genčių. Žino- 
ma, patys jurokai niekuomet „nenuklysdavo“ ligi tų šiaurinėje 

vandenyno pakrantėje esančių vietų, kur tokių kriauklelių būtų 
galėję rasti nesuskaičiuojamą daugybę. 

Šis mažas, tiksliai apibrėžtas Klamato upės vagos ir į dvi 
dalis padalytas jurokų pasaulis yra tarytum „pražiojęs burną“ ir 
atsigręžęs į vandenyną, iš kurio pavasarį paslaptingai atke- 
liauja gausybė didžiulių lašišų, įplaukiančių į Klamato žiotis, 
kopiančių aukštyn srauniais upės slenksčiais bei pranykstančių 
aukštupyje, kur jos neršia ir žūva. Po kelių mėnesių mažutėliai 
jų jaunikliai nusileidžia upe žemyn ir pradingsta vandenyno 
platybėse, kad po dvejų metų, jau tapę subrendusiomis laši- 
šomis, galėtų sugrįžti į gimtąsias vietas ir užbaigti savo gyve- 
nimo ratą. 

Kitaip nei sijai, jurokai kalba ne apie narsų, bet apie „švarų“ 
gvvenimą. Iyrumas- tai nuolatinis susilaikymas nuo įvairių netyrų 
santykių, vengimas susiteršti bei nepaliaujami apsivalymai 
saugantis nuo galimos nešvaros. Lytiškai suartėjęs arba tiesiog 
pernakvojęs su moterimi po vienu stogu, žvejas turi išlaikyti 
„prakaito namų egzaminą“. Jis įeina į „prakaito namus“ pro 
įprasto dydžio duris - ovalo formos skylę, pro kurią galėtų 
įeiti net ir stambus žmogus. O išėjimas - tik visai mažutė anga, 
pro kurią gali praslysti tik saikingai valgantis vyras, įkaitęs nuo 
šventosios ugnies ir apsipylęs prakaitu. Baigdamas apsivalymą 
vyras privalo išsimaudyti upėje. Sąžiningas vyras tokį egzami- 
ną laiko kiekvieną rytą. 

Šis egzaminas - tai tik vienas pavyzdys, kokiais veiksmais 
sklinda pasaulėžiūra, kurioje vyrauja mintis, esą įvairūs gamtos 
ir kūno skysčių kanalai turi būti atskirti vieni nuo kitų. Mat 
Jurokai tiki, kad visa, kas teka vienu gyvenimo kanalu, prieši- 
nasi užteršiančiam sąlvčiui su kitų kanalų turiniu. Pavyzdžiui, 
lašišos ir upė esą nemėgsta, kai valtimi plaukiantis žmogus ką 
nors valgo. Į upę neturįs patekti ir šlapimas. Elnienai susilietus 
su vandeniu, elniai iš tolo apeisią spąstus. Lašišos reikalaujan- 

čios, kad upe pasroviui ar prieš srovę keliaujančios moterys 
(turint galvoje galimas mėnesines) laikytųsi tam tikrų taisyklių. 

Kartą per metus, lašišų būriams plaukiant į aukštupį, tokie 
apribojimai atšaukiami. Tuo metu, atlikus sudėtingas apeigas, 
pastatoma stipri užtvara, kliudanti lašišoms plaukti aukštyn, 
o jurokams suteikianti galimybę prisigaudyti gausių maisto 
atsargų žiemai. Užtvaros statyba vra „sudėtingiausia mechani- 
nė jurokų genties (arba kitų Kalifornijos indėnų tuo pačiu 
tikslu atliekama) veikla bei didžiausias visos bendruomenės 
uždavinys“ (Kroeberis). Pastatę užtvarą ir per dešimt dienų visi 
kartu prisižvejoję lašišų, abiejuose upės krantuose jurokai links- 
minasi ir mėgaujasi lytinio elgesio laisve. Visa tai primena 
Europoje kadaise vykdavusias senąsias pagoniškas pavasario 
apeigas ir sijų atsisveikinimą su kūniškaisiais malonumais ren- 
giantis Saulės šokiui. 

Taigi didingos žuvų sulaikymo iškilmės primena sijų Sau- 
lės šokį. Jos prasideda iškilmingomis visuotinėmis apeigomis, 
dramatiškai „pakartojančiomis“ pasaulio sukūrimą: spalvingais 
vaidinimais pasakojama jurokų genties etoso raida - kaip lais- 
vas, išcentrinio pobūdžio gyvenimas ilgainiui pakluso apibrėž- 
tam įcentriškumui, užtikrinusiam genties gyvenimo tvarką bei 
nuolatinę antgamtinių globėjų paramą. 

Prie ką tik aprašytų apeigų dar sugrįšime tada, kai jau galeė- 
sime jas susieti su jurokų kūdikyste. Iki šiol pateikti duomenys 
turėtų būti pakankamas įrodymas, kad jurokų pasaulis — ir savo 
dydžiu, ir sandara - labai skyrėsi nuo sijų pasaulio, o sistemi- 
niu požiūriu gal net buvo visiška pastarojo priešybė. 

O kokie skirtingi šių dviejų genčių žmonės net ir mūsų 
dienomis! Šiek tiek anksčiau susidūręs su viskam abejingais 
kadaise buvusiais prerijų šeimininkais, beveik patyriau pa- 
lengvėjimą (nors tuo pat metu buvau ir sukrėstas), kai mane, 
atvykusį į tada beveik nepasiekiamą kaimą, kur gyveno vien 

jurokų genties indėnai, sutiko kaip nepageidautinos baltųjų 
mažumos narį ir liepė apsigyventi su kiaulėmis - „jos vra balto- 
jo žmogaus šunys. 

Klamato upės žemupyje, ant jos krantų, yra keletas kaimų, 
kur gyvena vien tik jurokai. Didžiausias jurokų kaimas įkurtas 
ne taip seniai — aukso karštligės dienomis, kai keli labai seni 
jurokų kaimai susijungė į vieną. Išsidėsčiusį saulėtoje miško 
proskynoje šį kaimą galima pasiekti tik motorine valtimi, iš 
Ramiojo vandenyno pusės, arba tankiai apaugusiais, pavojingais 
miško keliais. Apsigyvenęs ten kelioms savaitėms, kad surink- 
čiau duomenis apie jurokų vaikystę ir patikrinčiau jau turimus, 
tučtuojau susidūriau su „besipriešinančiu ir įtariu temperamen- 
tu“, kuris, kaip manoma, vyra būdingas jurokams kaip žmonių 
grupei. Laimė, jau anksčiau buvau susipažinęs ir dirbęs su ke- 
letu jurokų genties narių, gyvenusių netoli Klamato upės žio- 
čių. O ir Kroeberis buvo mane nuteikęs, kad teks susidurti su 

Jurokų šykštumu, įtarumu bei pykčiu - įprastomis genties būdo 
ypatybėmis. Todėl aš nesipiktinau taip besielgiančiais jurokais 
ir, žinoma, pats išlikau drąsus, susidūręs su tokiu jų elgesiu. 
Taigi įsikūriau vienoje apleistoje stovykloje prie upės ir ėmiau 
laukti, kol paaiškės, būtent kas lėmė tokią jurokų nuostatą ma- 
no atžvilgiu. Paaiškėjo, kad būdamas vandenyno pakrantėje 
lankiausi ir valgiau pas pikčiausius vienos įtakingos aukštupyje 
gyvenančios šeimos priešus. Šių šeimų nesantaika truko nuo 
praėjusio amžiaus devintojo dešimtmečio. Be to, uždarai gyve- 
nanti šio kaimo bendruomenė, regis, negalėjo patikėti mano 
paaiškinimu, kad atvykau moksliniais tikslais. Jie įtarė mane esant 
valstybės įgaliotinį, atvykusį tirti visa, kas susiję su turtiniais vai- 
dais, kilusiais svarstant Howardo—-Wheelerio aktą. Remiantis 
senoviniais žemėlapiais (jie tėra tik genties narių mintyse), jurokų 
teritorija yra sudėtinis bendruomeninės žemės „paveikslėlis-dė- 
lionė“. Ši žemė yra bendra genties nuosavybė, tačiau atskiros 

šeimos turi sau priklausančias valdas. Jurokai, priešindamie- 
si Howardo-Wheelerio aktui (jis draudžia indėnams parda- 
vinėti savo žemes visiems, išskyrus savo gentainius), ginčyda- 
vosi, kurio žemės ploto kuris jurokas galėtų reikalauti ir ką 
kuris galėtų parduoti tuomet, jeigu minėtas aktas bus atšauktas. 
O viena slaptų mano užduočių, įtarių jurokų manymu, buvusi 
Ši: prisidengus melaginga dingstimi apibrėžti jurokų nuosavy- 
bės teises; to anksčiau nepavykę padaryti kitiems valstybės parei- 
gūnams. Be to, mirtina jauno šekerio"* liga bei šekerių aukštųjų 
dvasininkų apsilankymas sudrumstė genties religinį gyvenimą. 
Naktį sklisdavo triukšmingos maldos ir šokiai. Šekerių judėji- 
mui tuo metu priešinosi ne tik vienas valstybės gydytojas (Kla- 
mato upės žemupyje jurokai mane matė bendraujant su šiuo 
žmogumi) ir keletas dar gyvų genties narių, atstovaujančių se- 
najam jurokų medicinos menui, bet ir neseniai atvykęs misio- 
nierius. Jis buvo Septintosios dienos adventistas, vienintelis 
(be manęs) šio kaimo bendruomenėje gyvenantis baltasis žmo- 
gus. Maloniai, nors ir neslėpdamas nepalankaus savo požiūrio 
į mano rankoje rūkstančią cigaretę, su manimi pasisveikinęs, 
jis tik dar labiau pakenkė mano autoritetui vietinių gyventojų 
akvse. Prabėgo ne viena laukimo ir vienatvės diena, kol ištai- 
kiau progą pasikalbėti su keletu indėnų apie jiems kilusius įta- 
rimus dėl manęs ir suradau žmonių, kurie man daugiau papa- 
sakojo apie tradicinę jurokų vaikystę. Beje, patikėjęs, kad esi 
draugas, jurokas atsisako jo genčiai priskiriamo įtarumo ir tampa 
pagarbos vertu informuotoju. 


*? Šekeris - kvakeriams giminingos religinės krikščionių sektos narys. 
Kvakeriai (angl. guake —- drebėti) — religinė protestantų grupė; gyvena 
bendruomeninį, kuklų gyvenimą, laikosi celibato, tikėjimo šaltiniu pripa- 
Žįsta tik vidinį apreiškimą. kurį pajutusi siela dreba (iš čia jų pravardė). 
Patvs save vadina Bičiulių draugija. - Vėrt. past. 

Nežabojama ir atvirai įžūli daugelio jurokų laikysena bal- 
tojo Žmogaus atžvilgiu, manau, aiškintina tuo, kad vidinis nuo- 
tolis tarp jurokų ir baltųjų žmonių yra ne toks didelis kaip 
vidinis atstumas, skiriantis baltuosius žmones ir sijų genties 
indėnus. Kai baltasis žmogus įžengė į jurokų pasaulį, jiems, 
perpratusiems įcentrinę savo gyvenimo abėcėlę, daugelio da- 
lykų nereikėjo iš naujo mokytis. Jurokai gyveno tvirtuose kar- 
kasiniuose namuose, iki pusės įleistuose į žemę. Dabartiniai 
karkasiniai jurokų namai stovi greta žemėje esančių įdubų, kur 
jų protėviai kadaise buvo įsirengę požemines savo buveines. 
Kitaip nei sijai, kurie išnykus bizonams iškart prarado eko- 
nominio ir dvasinio savo gyvenimo kryptį, jurokai iki šiol su- 
randa ir gaudo, valgo bei kalbina lašišas. Jurokų genties vyro, 
plukdančio sielius, ar daržoves auginančios moters užsiėmi- 
mas ne taip smarkiai skiriasi nuo ankstesnės šios genties narių 
veiklos - iš rąstų išskobtų luotų gamybos (kadaise jurokai juos 
eksportavo), gilių rinkimo bei tabako sodinimo. O svarbiausia 
vra tai, kad visą savo gyvenimą jurokų genties indėnas rūpinasi 
nuosavybe. Jis moka kalbėti apie piniginius reikalus, apsieiti 
su doleriais bei centais ir atlieka tai ramiai, tarsi į kraują įaugu- 
sį ritualą. Atsidūrusiam pinigus garbinančiame baltųjų pasau- 
lyje jurokui nereikia atsisakyti šio „primityvaus“ savo polinkio. 
Taigi jurokų nusiskundimai Jungtinėmis Amerikos Valstijomis 
įgyja visai kitokį pavidalą nei pasyvus prerijų gyventojų pasi- 
priešinimas - nebylus, vos rusenantis. 

Liepos ketvirtąją, kada kaip atlyginimas už „metų raudoto- 
Jų“ uolumą ištisą naktį vyko apeiginiai šokiai, turėjau galimybę 
stebėti daugybę vaikų, susibūrusių pažiūrėti šokio, savo kulmi- 
naciją turėjusio pasiekti tik auštant. Jie buvo judrūs ir kartu 
grakštūs, švelnaus būdo, visą ilgą naktį gražiai elgėsi. 


2. Vaikų psichiatrija jurokų gentyje 


Fani, viena seniausių Alfredo Kroeberio informuotojų, pa- 
ti save vadino „gydytoja“, o ir kitų buvo taip vadinama. Kiek 
man teko matyti ją gydant kūno negalias ar taikant savitas, 
jurokiškas fizioterapijos priemones, nemanau, jog man būtų 
pakakę žinių ir patirties kalbėtis su Fani apie šią jos veiklos 
sritį. Tačiau ji dirbo dar ir vaikų psichoterapeute, o šioje srityje 
jau buvo galima pasikeisti nuomonėmis. Ji nuoširdžiai juokėsi, 
kai man papasakojus apie psichoanalizę paaiškėjo, kad svar- 
biausias šio gydvmo būdo nuostatas (tuo netrukus įsitikinsime) 
ji puikiai gali nusakyti ir savo pačios žodžiais. Ši jau labai gar- 
baus amžiaus moteris spinduliavo draugiškumą ir šilumą. Ret- 
karčiais Fani apimdavo liūdesys, tada jos žvilgsnį bei šypseną 
pridengdavo tarsi iš akmens iškaltas raukšlelių raštas. Tai bū- 
davo didingas liūdesys, pozitvvus pasitraukimas į save, visai 
nepanašus į bedvasį liūdesį, kokį kartkartėmis regi kitų indė- 
nių veiduose. 

Beje, mums atvykus į jurokų gentį Fani patvrė didžiulį siel- 
vartą. Prieš keletą dienų, žingsniuodama į savo daržą ir greito- 
mis apžvelgusi kraštovaizdį, šimtu pėdų žemiau, kur Klamato 
upė įteka į Ramųjį vandenyną, ji pamatė, kaip mažutis bangi- 
nis įplaukė į upę, valandėlę paplaukiojo ir vėl pranyko. Šis 
reginys ją labai sukrėtė. Argi pasaulio Kūrėjas nebuvo įsakęs, 
Jog tik lašišos, eršketai ir panašios žuvys gali peržengti gėlo 
vandens ribą? Tai, kad ši riba buvo pažeista, gali reikšti tik 
viena: pasaulio rutulys pamažėle netenka horizontalios savo 
padėties, o sūrus vanduo teka į upę ir artinasi potvynis, pana- 
šus į tą, kuris kitados pražudė visą žmoniją. Vis dėlto apie šį 
įvykį Fani papasakojo tik keliems artimiausiems žmonėms ir 
pasakė, jog pranašystė gali ir neišsipildyti, jei per daug apie ją 
nebus kalbama. 

Su šia indėnų senole buvo paprasta bendrauti, nes papras- 
tai ji būdavo linksma ir gana atvira, išskyrus atvejus, kai, svars- 
tydami vieną ar kitą klausimą, priartėdavome prie uždraustų 
temų. Per pirmąjį mūsų pokalbį Kroeberis sėdėjo mums už nu- 
garų, klausėsi ir kartkartėmis įsiterpdavo. Antrąją dieną, netikė- 
tai pamatęs, kad jau kurį laiką Kroeberio nėra šalia, paklausiau 
Fani, kur jis išėjęs. Senutė nuoširdžiai nusijuokė ir tarė: „Jis 
leido klausinėti vienam. Tu dabar padėties šeimininkas". 

Kuo jurokų kultūroje aiškinamos vaikų neurozės (prislėgta 
nuotaika, apetito stoka, kraupūs sapnai, blogas elgesys ir kt.)? 
Jei sutemus vaikas pamato kokį „išminčių“ — vieną iš mažų 
būtybių, apsigyvenusių žemėje seniau nei žmonės, jis suserga 
neuroze ir, jei niekas jo negydo, galiausiai miršta. 

Apibūdindami „išminčius“ jurokai sako, kad šios būtybės 
esančios ne aukštesnės už mažą vaiką. Jos visuomet bendrau- 

Jančios „dvasiškai“, nes nepažįstančios lytinio gyvenimo. Su- 
laukę šešių mėnesių jie tampą suaugę ir gyveną amžinai. Esą jie 
dauginasi oraliniu būdu - palikuonių susilaukia moteriai su- 
valgius vyro utėlių. Pro kurią kūno angą užgimsta „išminčių“ 
vaikutis, jurokai nežino, tačiau vra tikri, kad „išmintingoji“ 
moteris neturi „moters vidurių“ — tai vra makšties bei gimdos. 
Vėliau pamatysime, kad jurokai tiki, jog būtent šie moters orga- 
nai į pasaulį atnešę nuodėmę ir visuomenės gvvenimo netvarką. 

Nesunku pastebėti, jog „išminčiai“ panašūs į kūdikius. Jie 
vra maži, paslaptingi, oralūs, jie nepažįsta genitališkumo, kal- 
tės ir mirties. „Išminčius“ mato tik vaikai ir tik vaikams jie 
pavojingi. Juk vaikai tebėra įsitvirtinę ankstyvosiose savo raidos 
pakopose, todėl linkę į jas regresuoti: kai sutemsta ir vaikai 
apsnūsta dienos šviesai nebeskatinant jų budrumo, jie gali neat- 
sispirti „išminčių“ vaikiškumui bei vidinių nuojautų kupinam, 
tačiau padrikam jų gyvenimo būdui. Mat „išminčiai“ neturį 

Jokios visuomeninio gyvenimo tvarkos. Jie esą kūrvbingi, tačiau 

nesusiduriantys su jokiomis genitališkumo apraiškomis ir savo 
ruožtu nesuprantantys, ką reiškia būti „švariam“. Taigi visai 
gali būti, kad „išminčiai“ — tai ikigenitalinė vaiko būsena, su- 
projektuota į filogenezę bei žmonijos priešistorę. 

Jei vaiko elgesiui būdingi tam tikri sutrikimai, jei jį ka- 
muoja skausmai, galbūt reiškiantys, jog vaikas pamatė „išmin- 
čius“, jo močiutė išeina į daržą, prie upelio ar į kurią kitą vietą, 
kur, jos žiniomis, vaikas žaidė sutemus, ir garsiai rauda bei 
įkalbinėja dvasias: „Tai mūsų vaikas; neskriauskite jo“. Jei tai 
nepadeda, kaimynystėje gyvenanti močiutė kviečiama prie vai- 
ko „padainuoti savo dainą“. Kiekviena močiutė turi savą dai- 
ną. Amerikos indėnų kultūrose, regis, puikiai suvokiama 
ambivalencijos reikšmė, todėl jie laikosi nuostatos, jog kai ku- 
rių krizių atveju artimiausių žmogaus giminaičių pastangos jį 
pamokyti ar gvdyti yra visiškai nenaudingos. Galiausiai, jei ne- 
pagelbėja ir kaimynės močiutės daina, šeima kreipiasi į Fani ir 
sudera, už kokią kainą ji galėtų išgydyti vaiką. 

Fani sakosi paprastai jaučianti, jog netrukus ateis ligonis: 
„Kartais negaliu užmigti; kas nors ateis pas mane, prašys išgydy- 
ti. Negeriu vandens ir laukiu, kol kas nors ateis. „Fani, atėjau 
tavo pagalbos, sumokėsiu tau dešimt dolerių“. Aš sakau: „Su- 
tinku už penkiolika dolerių“. - „Gerai . 

Vaiką atneša visa šeima. Jis padedamas ant grindų Fani 
svetainėje. Ji rūko pypkę, kad „įgytų jėgos“. Tuomet, jei rei- 
kia, vaiko motina ir tėvas jį prilaiko, kol Fani iščiulpia pirmąjį 
vaiko „skausmą“ per vaiko bambą. „Skausmus“, somatines li- 
gos „priežastis“ (nors jas savo ruožtu gali būti sukėlę pikti troš- 
kimai), Fani regi gleivėtų, kraujingų išskyrų pavidalu. Kad 
pasiruoštų šiai savo užduočiai, tam tikrą laiko tarpą Fani.turi 
negerti vandens. Vieno informuotojo žodžiais, „kai ji čiulpia, 
jautiesi taip, lyg jos smakras skverbtųsi iki paties tavo stuburo 
ir kruopščiai jį tyrinėtų, tačiau visai nejauti skausmo . Beje, 

kiekvienas „skausmas“ turi savo „draugę“, gleivių gija nurodo 
Fani, kurioje vietoje yra „draugė“, o tada moteris iščiulpia ir ją. 

Taigi matome, jog jurokai įsivaizduoja ligą esant dvilytę. 
Viena ligos lytis yra netoli kūno centro, lengviausiai pasiduo- 
dančio burtams, o kita lytis - nuklydusi į pažeistą organą, lyg 
po moters kūną plūduriuojanti gimda isterijos reiškinį aiški- 
nančioje senovės graikų teorijoje arba perkelta psichinė orga- 
no energija (kateksis?*) psichoanalizėje. 

„Prarijusi“ du ar tris „skausmus“, Fani nueina į kampą ir 
atsisėda veidu į sieną. Keturis savo pirštus, išskyrus nykštį, ji 
kiša į gerklę ir išvemia gleives į krepšelį. Po to, pajutusi, jog 
vaiko „skausmai“, kuriuos ji nurijo, kyla aukštyn, Fani, savo 
rankas „sudėjusi lyg dvi kriaukles“, pakelia jas prie burnos ir 
triukšmingai išspjauna vaiko „skausmą“ į savo rankas. Tuomet 
šoka, kad „skausmai“ pranyktų. Visus šiuos veiksmus Fani kar- 
toja, kol pajunta, jog visi vaiko „skausmai“ jau yra numalšinti. 

Tuomet ateina eilė jurokiškai išaiškinti vaiko ligą. Fani vėl 
rūko, šoka ir pereina į transo būseną. Ji regi gaisrą, debesį, 
miglą. Vėl atsisėda, dar kartą prikemša pypkę, įtraukia dūmą; 
tuomet ją aplanko reikšmingesnis regėjimas, paskatinantis Fa- 
ni pasakyti jos namuose susirinkusiai šeimai kažką panašaus į 
tai: „Matau senutę, sėdinčią Nuplikusiose kalvose ir linkinčią 
kitai moteriai kažką bloga. Štai kodėl vaikas serga“. Vos tik 
Fani ištaria šiuos žodžius, vaiko močiutė atsistoja ir prisipažįs- 
ta, jog ji vieną dieną sėdėjusi Nuplikusiose kalvose ir bandžiu- 
si apkerėti kitą moterį. Kitąsyk Fani sako: „Matau vyrą ir moterį 


* Kateksis (gr. kdthexi1s - laikymas, angl. catexis) - naujadaras, pasi- 
rinktas verčiant Freudo veikalus į anglų kalbą ir ieškant sąvokos „Beset- 
zung“ (pažodžiui - įdėjimas, investavimas, panaudojimas) atitikmens. Ši 
Freudo sąvoka įprasmina energijos kieki, tenkanų psichiniam tam tikro objekto 
vaizdiniui ar kuriai nors psichinei struktūrai (Charles Rycroft. A Critical 
Dictionarv of Psvchoanalvsis. Penguin books, 1972). - Vėrt. past. 

„užsiėmusius reikalais“ (lytiškai santykiaujančius), nors vyras 
buvo meldęs geros kloties ir neturėjo liesti moters“. Po šių žo- 
džių pakyla vaiko tėvas ar dėdė bei išpažįsta savo kaltę. Kart- 
kartėmis raganavimu ar iškrypimu Fani tenka apkaltinti jau 
mirusį žmogų. Tokiu atveju apie mirusiojo piktadarybes grau- 
džiai papasakoja jo sūnus ar duktė. 

Fani, regis, turi tam tikrą nuodėmių „rodyklę“ (ją galima 
palyginti su „tipiškais gyvenimo įvykiais“, kuriuos analizuoja 
mūsų psichoterapinės sistemos) ir ja remdamasi tam tikrą nuo- 
dėmę susieja su viena ar kita negalia, o visus jos veiksmus lydi 
apeigos. Taip ji paskatina žmones pripažinti ir išpažinti tam 
tikras vidines paskatas bei polinkius, kuriuos, atsižvelgiant į 
pamatinius genties kultūros matmenis, galima numatyti ir ku- 
riuos dėl savo vidinės ramvbės kiekvienam genties nariui nau- 
dinga išpažinti. Primityvioje bendruomenėje Fani užima labai 
aukštą padėtį, tad turi pakankamai žinių apie asmeninį gentai- 
nių gyvenimą ir žino apie savo pacientų silpnybes dar prieš 
susitikdama su jais. Be to, dirbdama paslaptingąjį savo darbą 
ji puikiai sugeba nuspėti, ką byloja paciento veidas. Kaltės jaus- 
mą, kvlantį dėl slaptos agresijos ar iškrypimų, Fani susieja su 
vaiko liga. Vadinasi, ji puikiai išmano psichopatologiją, tad 
visai nenuostabu, kad, jai nurodžius svarbiausias ambivalenci- 
jos, trikdančios šeimyninius santykius, priežastis ir paskatinus 
viešai jas išpažinti, neurozės požymiai dažniausiai išnyksta. 


3. Vaikų ugdymas jurokų gentyje 


Šiek tiek duomenų apie vaikvstę jurokų pasaulyje. 

Vaiko gimimas apipintas ne tik genitaliniais (kaip sijų gen- 
tvje), bet ir oraliniais draudimais. Gimdydama vaiką moteris 
turi būti užsičiaupusi. Kol neužgyja vaiko bambutė, tėvas ir mo- 
tina negali valgyti elnienos ar lašišos. Jurokai tiki, jog šių drau- 
dimų nepaisant vaiką gali ištikti traukuliai. 

Pirmąsias dešimt dienų naujagimis maitinamas ne moti- 
nos pienu, bet riešutų sriuba iš mažytės kriauklelės. Pradetas 
maitinti krūtimi, vaikas žindomas gausiai ir dažnai, kaip įpras- 
ta indėnų pasaulyje. Vis dėlto, kitaip nei sijų gentyje, jurokų 
mažyliai nujunkomi nustatytu metu, maždaug šeštąjį gyvenimo 
mėnesį - tuomet, kai pradeda dygti dantys. Palyginti su kitais 
Amerikos indėnais, toks maitinimo krūtimi laikotarpis yra itin 
trumpas. Nujunkymas vadinamas „motinos pamiršimu “. Jei 
prireikia, pirmųjų gyvenimo metų pabaigoje motina kelioms die- 
noms išeina iš namų ir vaikas priverstinai nujunkomas. Pirma- 
sis kietas kūdikio maistas — elniena, gerokai pasūdvta jūros 
dumbliais. Sūrūs patiekalai vyra jurokų „saldainiai“. Pastangos 
ugdyti vaiko autonomiją anksti atjunkant nuo krūties galbūt 
susijusios su bendru jurokų polinkiu skatinti mažylį kuo anks- 
čiau (kai tik jis gali pakelti tokį išbandymą) atsiskirti nuo savo 
motinos ir atsisakyti jos paramos. Vaikas pratinamas būti sa- 
varankiškas dar motinos įsčiose. Besilaukianti moteris mažai val- 
go, dažnai nešioja malkas, stengiasi imtis tokių darbų, kad tektų 
būti palinkusiai į priekį ir vaisius „nesiremtų į motinos stubu- 
rą“ — tai yra kad negalėtų atsipalaiduoti ir patogiai įsitaisyti. 
Moteris trina savo dubenį, ypač temstant, kad vaisius negalėtų 
užmigti. Taip stengiamasi užkirsti kelią mažų vaikų polinkiui 
regresuoti į priešistorės būseną, nes, kaip jau minėjome, bū- 
tent šiuo regresu jurokai aiškina visų neurozių kilmę. Vaikui 
gimus ankstyvas nujunkymas — tai ne vienintelis būdas skatinti 
vaiką atitolti nuo motinos. Jurokiškame lopšyje gulinčio vaiko 
kojos lieka neužklotos, o nuo dvidešimtos mažylio gyvenimo 
dienos močiutė imasi masažuoti jo kojas, kad vaikas kuo anks- 
čiau pradėtų šliaužioti. O tėvų norą jam padėti užtikrina viena 
jurokų gyvenimo taisyklė: lytinį gyvenimą jiems leidžiama vėl 
pradėti tik tuomet, kai vaikas išmoksta gerai šliaužioti. Kūdi- 
kiui neieidžiama užmigti popiet ar anksti vakare, kad sutemos 

amžinai neuždengtų jo akių. Taigi pirmoji jau gimusio jurokų 
mažylio krizė skiriasi nuo pirmųjų sunkumų, tenkančių sijų 
kūdikiams. Jurokų vaikų krizei būdingos šios savybės: maž- 
daug tada, kai mažyliui ima dygti dantys, jis yra priverstinai 
nujunkomas ir skatinamas šliaužioti, o mažylio motina anksti 
atnaujina lytinį gyvenimą ir ima lauktis kito vaiko. 

Jau anksčiau parodėme, kaip glaudžiai susijęs oralinis sijų 
vaikų ugdymas su pageidautinomis prerijų medžioklio savybė- 
mis. Taigi galima tikėtis, kad jurokų gentyje mažylio sutiktuvės 
vyksta visai pagal kitą sistemą. Iš tiesų jurokų mažylis nujunkomas 
anksti ir, jei būtina, staigiai — artėjant vaiko gyvenimo tarpsniui, 
kai ima dygti dantys ir mažylis jaučia stiprų potraukį kandžiotis, 
arba iškart po jo. O ir iki tol įvairiomis priemonėmis siekiama 
įveikti jo norą ieškoti pernelvg didelių patogumų - ir motinos 
įsčiose, ir prigludus prie motinos ar šalia jos. Jurokų mažylis 
rengiamas tapti žveju: žmogumi, paruošusiu tinklus žuviai, 0 ši 
(jei tik žmogus deramai elgsis ir gražiai paprašys) tikrai pas jį 
atplauks. Jurokų laikysena antgamtinių tiekėjų atžvilgiu — tai 
visą gvvenimą karštai tariamas „prašau“, O šį, regis, sustiprina 
motinos, nuo kurios buvo taip negailestingai atitrauktas, infan- 
tilaus ilgesio- likutis. Geram jurokui būdingas gebėjimas ašaroti 
meldžiantis, kad paveiktų anapus regimojo pasaulio gyvenan- 
čias jėgas, kurios siunčia jam maistą. Jurokas tiki, kad graudūs 
žodžiai, pavyzdžiui, „aš regiu lašišą“, kuriuos taria savo paties 
valia įsitikinęs žmogus, privilios į jo tinklus lašišas. Tačiau žve- 
jys turi dėtis pernelyg karštai to netrokštantis, kad gėrybės jo 
neaplenktų, be to, jis turi pats save įtikinti, jog iš tiesų nenori 
nieko nuskriausti. Pasak jurokų, lašiša kalba: „Keliausiu toli toli, 
kur teka upė. Paliksiu savo žvynus tinkluose ir jie padis lašišo- 
mis, O aš pati praplauksiu pro šalį ir nežūsiu . 

Sutelkti dėmesį ties maisto šaltiniais skatinama ir antruoju 
oralinio ugdymo tarpsniu, sulaukus amžiaus, kai vaikas jau „turi 

proto“ - tai yra kai mažylis jau sugeba pakartoti tai, kas jam yra 
sakoma. Jurokai teigia, jog kitados valgymas jų gentainiams 
buvo tikros susilaikymo apeigos. Vaikus įspėdavo, kad niekuo- 
met nečiuptų maisto paskubomis, niekada nevalgytų neatsiklau- 
sę, valgytų lėtai ir neprašytų antros valgio porcijos. Toks griežtas 
oralinis puritonizmas vargu ar būdingas kuriai kitai primityviai 
genčiai. Valgydami jurokai laikėsi griežtos tvarkos, tad ir vai- 
kus mokė šiai tvarkai paklusti, pavyzdžiui, šaukštu iš lėkštės 
pasemti visai nedaug maisto, lėtai kelti šaukštą prie burnos, 
kramtant maistą šaukštą nuleisti ir - tai svarbiausia - valgant be 
paliovos galvoti, jog kada nors taps turtingi. Visi privalėjo val- 
gyti tylėdami, kad mintimis nenutoltų nuo pinigų ir lašišų. 
Toks apeiginis elgesys, matyt, buvo priemonė kone kliedesių 
pavidalu prikelti tą ilgesio persmelktą troškimą jimti į save, 
kuris, galima manvti, buvo kurstytas anksti nujunkant vaiką 
nuo krūties ir atitraukiant jį nuo motinos tuo raidos tarpsniu, 
kai mažylis jaučia stiprų potraukį kandžiotis. Visos „geidulingos 
mintys“ buvo panaudojamos ekonominiams tikslams. Jurokas 
sugebėdavo sau įteigti, jog medžiuose mato kabant pinigus, o 
upėje, ne žūklės sezono metu, - plaukiant lašišas. Jis tikėjo, 
kad tokie savo paties valia sužadinti kliedesiai paskatins tiekė- 
jus imtis jam palankių veiksmų. Vėliau ir su genitališkumu susi- 
Jusių svajų energija palenkiama tiems patiems ekonominiams 
siekiams. „Prakaito namuose“ jaunuolis išmoksta iškart dviejų 
dalykų —- mąstyti apie pinigus ir negalvoti apie moteris. 

Vaikams pasakojamos legendos įdomiai atskleidžia, kokie 
atstumiantys yra susilaikymo stokos padariniai. Pasirenkamas 
kuris nors ryškus gyvūno išorės bruožas ir jo pagrindu įrodo- 
ma „švaraus elgesio“ vertė. Štai keletas pavyzdžių. 

Suopis nupliko todėl, kad nekantraudamas įmerkė savo 
galvą į dubenį su karšta sriuba. 

Godus ungurys pralošė visus savo kaulus. 

Nuolatos besibarančio mėlynojo kėkšto kepurėlė - tai paukš- 
tytės klitoris, kurį jinai, apimta pavydo ir baisiai įpykusi ant 
savo vvro, kitados išsirovė ir užsidėjo ant viršugalvio. 

Meškinas nuolat jautėsi alkanas. Jis buvo vedęs mėlynąją 
paukštytę. Vieną dieną jie susikūrė laužą ir meškinas išsiuntė 
Ją parnešti maisto. Ji parnešė tik vieną gilę. „Ir tai viskas?“ — 
paklausė meškinas. Paukštytė supyko ir metė gilę į ugnį. Ji 
sprogo ir išsibarstė aplinkui, visa žemė buvo pilna gilių. Meš- 
kinas surijo visas giles ir smarkiai sunegalavo. Paukšteliai 
bandė jam pačiulbėti, tačiau tai nepadėjo. Niekas negalėjo 
meškinui padėti. Galiausiai paukščiukas kolibris tarė: „Gulkis 
kė išilgai visą jo kūną. Meškinui iškart palengvėjo. Štai kodėl 
meškinas turi tokią didelę išeinamąją angą ir neįstengia sulai- 
kyti savo išmatų. 

Pastarasis pasakojimas atvedė mus į analinę pakopą. Au- 
gindami vaiką jurokai, kaip atrodo, neskiria ypatingo dėmesio 
nei išmatoms, nei pačiai analinei sričiai, tačiau jie pratina vaiką 
apskritai vengti visokios nešvaros, kylančios susilietus priešiš- 
kiems skysčiams ar kitoms medžiagoms. Kūdikis labai anksti 
suvokia, jog jam negalima šlapintis į upę ar mažesnius upokš- 
nius, nes upe keliaujančioms lašišoms nepatiktų plaukioti žmo- 
gaus kūno skysčiuose. Taigi ugdant vaikus nėra akcentuojama, 
jog šlapimas pats savaime yra „nešvarus“. Veikiau pabrėžiama 
mintis, kad skirtingomis kanalų sistemomis tekantys skysčiai 
yra prieštaringi ir vieni kitiems žalingi. Žmogui, visą gyvenimą 
sistemingai vengiančiam įvairių dalykų, būtini saugikliai - tam 
tikri asmenybės bei tapatybės bruožai. Ir iš tiesų, stebėdami 
viešą jurokų elgesį, galime įžvelgti visas savybes, kurios, kaip 
teigia psichoanalitikai (pradedant Freudu ir Abrahamu), daž- 
niausiai būdingos į „analines fiksacijas“ linkusiems pacientams: 
kompulsyvūs ritualiniai veiksmai, smulkmeniškas priekabumas, 

įtarus šykštumas, polinkis kaupti nuosavybę, negebėjimas jos 
atsisakyti ir kt. Mūsų visuomenės nariams būdingas kompulsy- 
vumas paprastai išreiškia lygiai tokį pat visa apimantį siekį vengti 
nešvaros, dėl liguistai įsibaiminusių motinų susitelkusį analinė- 
je srityje. Tik mūsų visuomenėje šį žmogaus siekį dar sustiprina 
jurokų tikrovei visai nebūdingi perdėti reikalavimai tiksliai lai- 
kytis nustatytos tvarkos. 

Svarbiausios genitalinės jurokų nuostatos taip pat sufor- 
muojamos ankstyvuoju ugdymo laikotarpiu, kai mažylis pratina- 
mas visus instinktyvius savo potraukius panaudoti ekonominiais 
sumetimais. Mergaitė žino, kad būdama skaisti arba, kitaip ta- 
riant, turėdama nesuteptą vardą, ji gaus vyrą, galintį gerai už ją 
sumokėti, kad tolesnė jos pačios, jos vaikų ir vaikaičių padėtis 
bendruomenėje priklausys nuo pinigų sumos, kurią būsimasis 
vyras, prašydamas jos į žmonas, pasiūlys jos tėvui. Berniukas 
savo ruožtu trokšta sukaupti pakankamai turtų, kad galėtų nu- 
sipirkti gerą žmoną ir sumokėti už ją visą kainą. Jei garbinga 
mergina taptų nuo jo nėščia pirma laiko, kol jis dar neturi 
galimybės sumokėti už ją visą kainą, jis turėtų imti ją skolon. 
Visus suaugusiųjų elgesio nukrypimus ir charakterio sutriki- 
mus jurokai grindžia tuo, kad už „nusikaltėlio“ motiną, senelę 
ar prosenelę „nebuvo pakankamai sumokėta“. Šis pasakymas, 
matyt, reiškia tai, jog vyras, apie kurį kalbama, taip troško vesti 
merginą, kad paėmė savo žmoną skolon, sumokėjęs tik pradi- 
nį įnašą, o likusios sumos mokėti dalimis nebeįstengė. Toks 
vaikino poelgis rodo, kad, vartojant mūsų sąvokas, jo eg0 buvo 
pernelyg silpnas ir neįstengė suderinti lytinių žmogaus porei- 
kių 1r ekonominių vertybių. Tačiau tuo atveju, kai lytinis gyve- 
nimas nekliudo materialinei žmogaus gerovei, į jį žvelgiama 
atlaidžiai ir su humoru. Kaip jau minėta, lytinis gyvenimas yra 
neatsiejamas nuo būtinybės švarintis. Vieni jurokai tai laiko savo 
pareiga, kiti - nepatogumu, tačiau nei lytiniam jų gyvenimui 

pačiam savaime, nei požiūriui atskirai į kiekvieną moterį ši 
būtinybė, regis, neturi jokio poveikio. Jurokai visai nesigėdija 
nuogo žmogaus kūno. Jei jauna, jau lytiškai subrendusi, tačiau 
dar neištekėjusi mergina vengia maudytis nuoga kitiems ma- 
tant, tai tik todėl, kad nepapiktintų aplinkinių, pastebėjusių ją 
sergant mėnesinėmis. Kitu atveju kiekvienas gali maudytis kaip 
nori ir visai nesvarbu, kokioje draugijoje. 

Kiek anksčiau aptarėme, kad judėjimo erdvėje bei genita- 
linio veikimo būdus sijų vaikai mokomi sieti su medžiokle. 
Įprastam sijų seksualumui būdingas falinis sadizmas, prasiver- 
žiantis visų, kurie klajoja aplinkui, kryptimi: medžiojamo žvė- 
ries, priešo, moters. O jurokams šiuo atveju labiau būdingas 
perdėtas baimingumas bei įtarumas: jurokas saugosi, kad ne- 
pakliūtų į spąstus. Juk taip nutiko net pačiam Dievui: jurokų 
pasaulio kūrėjas buvo ypač geidulingas vyrukas, klajojantis po 
pasaulį ir keliantis visiems pavojų pakrikusiu savo elgesiu. Dievo 
sūnūs įtikinėjo savo tėvą pasitraukti iš šio pasaulio. Jis pasižadė- 
jo būti geras dievas, tačiau, kartą pakrante nuklydęs į tolybes, 
kur kojos nekeltų joks protingas ir gerai išauklėtas žmogus, jis 
rado moterį - rają, gulinčią paplūdimyje, viliojančiai prasklei- 
dusią kojas. (Jurokai mano, jog žuvis raja yra panaši į „moters 
vidurius“.) Jurokų dievas negalėjo jai atsispirti, tačiau vos tik 
Jis 1 ją Iėjo, raja įsikibo į jį savo makštimi, apsivijo kojomis ir 
pagrobė. Šis pasakojimas rodo, kokie yra išcentrinio, klajo- 
jančio ir pakrikusio geismo padariniai. Griežtai apibrėžtame 
jurokų pasaulyje, o jį taip sutvarkė didžiai sąžiningi nedorėlio 
kūrėjo sūnūs, sveikai protaujantis vyras saugosi, kad „nepakliū- 
tų į spąstus“, paspęstus netinkamos moters, netinkamu laiku ar 
netinkamoje vietoje. Žodis „netinkamas“ šiuo atveju įprasmina 
bet kokias aplinkybes, žlugdančias jo kaip ekonominės būtybės 
tikslus. O išmokti saugotis reiškia tapti „švariu“ asmeniu, turin- 
Čiu „proto“. 

4. Palyginamosios išvados 


Remdamiesi minėtais kriterijais, galime padaryti išvadą, 
kad sijų ir jurokų pasauliai — tai primityvūs pasauliai. Jie yra 
ypač etnocentriški, visas dėmesys čia skiriamas genties gyveni- 
mo, susijusio su konkrečia gamtine aplinka, savireguliacijai ir 
reikiamų įrankių bei genties gyvenimo sistemą atitinkančių 
magiškų priemonių tobulinimui. Mes nustatėme, kad jurokų 
pasauliui būdingas atsargus, įcentrinis kryptingumas, o sijų gy- 
venimo kryptingumas - veržlus ir išcentrinis. 

Kaip visuomenė jurokai beveik neturėjo hierarchinės san- 
daros. Visų pirma jie stengėsi būti atidūs vienas kitam ir dėme- 
singi menkiausiems vertės pokyčiams. Jurokai beveik neturėjo 
„pilietiškumo“ jausmo ir — to iki šiol neminėjau - jokio po- 
traukio kariauti. Jurokas gebėdavo sau įteigti, kad žvelgdamas 
į lašišas jis iš tiesų paskatina šias žuvis plaukti į jo tinklus. 
Matyt, lygiai taip pat jurokui atrodė savaime suprantama, jog 
norint išvengti karo pakanka nematyti galimų priešų ir apie 
Juos negalvoti. Yra žinoma, jog Klamato aukštupyje gvvenę ju- 
rokai visai nekreipė dėmesio į priešiškai nusiteikusias gentis, 
keliaujančias per jų teritoriją užkariauti žemupyje gyvenančių 
Jų gentainių - karas liesdavo tik tuos, kuriems jis kėlė tiesiogi- 
nę grėsmę, o kitiems gentainiams visiškai nerūpėdavo. 

"Taigi jie jausdavosi saugūs nuolat vengdami įvairių dalykų: 
būti įtraukti į kovą, bijodami susiteršti ar būti įpainioti į nešva- 
rų piniginį sandėrį. Kaipgi prasidėdavo pavienio juroko gyve- 
nimas? Ankstyvojoje kūdikystėje jį atitraukdavo nuo motinos 
krūtinės, o vėliau pratindavo (berniukus) jos vengti, neiti į 
patalpas, kur ji gyvena, ir apskritai saugotis moterų, galinčių 
įvilioti į žabangas. Jurokų mituose pats pasaulio kūrėjas, mo- 
ters suviliotas ir pagrobtas, ištremiamas iš šio pasaulio. Kita 
vertus, nors atsargią jurokų laikyseną buvo persmelkusi baimė 

būti pagautam, kiekvieną savo gyvenimo akimirką jie siekdavo 
išpešti naudos iš kito žmogaus. 

Per jurokų pasaulį tekančią Klamato upę galima palyginti 
su maitinimo kanalu, 0 jos žiotis - su burna ir gerkle, nuolat 
pražiotomis ir atgręžtomis į tolius, iš kur atkeliauja lašišos. Tai- 
gi visiškai akivaizdu, kad jų pasaulėvaizdyje vyrauja oralinės 
inkorporacijos būdas. Ištisus metus jurokai siunčia savo maldas 
vandenyno kryptimi, teigdami savo nuolankumą ir neigdami 
norą nuskriausti. Vis dėlto kartą per metus jurokai ašarodami 
atsivilioja savo dievą atgal į šį pasaulį pasisvečiuoti tiek, kad 
jiems pakaktų laiko užsitikrinti kūrėjo palankumą ir... įsivilio- 
ti į tinklus jo lašišas. Sijų tikrovę vainikuoja apeigos, susijusios 
su „Saulės šokiu“, o jurokų pasaulio žmonės visa, kas jie yra ir 
kuo gvvena, dramatiškai išreiškia tomis pakiliomis dienomis, 
kai visi bendruomenės nariai, labai darniai, sutelkę visas pa- 
stangas, stato žuvims užtvarą: it milžiniški, pamažu užsiverian- 
tys nasrai užtvara tiesiama nuo abiejų upės krantų, kol abi jos 
dalys susijungia. Nasrai užsiveria ir laimikis pagaunamas. Pa- 
saulio kūrėjas dar sykį atnaujina pasaulį, nenoromis palikda- 
mas jame dalį savęs paties, o tada ištremiamas dar vieniems 
metams. Rengdamiesi šlovingiausiai savo iškilmių akimirkai 
Jurokai, kaip ir sijai, atlieka daugelį apeigų, kuriomis išreiškia 
žmonijos priklausomybę nuo antgamtinių tiekėjų. Be to, šio- 
mis apeigomis iškilmingai ir kolektyviai pavaizduojamos įvai- 
rios temos, susijusios su pirmaisiais žmogaus gyvenimo kelio 
pavojais, nes ontogenetinė motinos krūtinės netektis kandžioji- 
mosi pakopoje vra filogenetinio pavojaus prarasti lašišų šaltinį, 
esantį kitapus vandenyno, atitikmuo. Tad neišvengiamai turi- 
me pripažinti, kad svarbiausioms vaisingumo ir derlingumo 
temoms įgijus simbolinę išraišką, šventoji lašiša prilygsta tėvo 
varpai ir motinos krūties speneliui - žmogaus kūno dalims, 
kuriančioms ir maitinančioms gyvybę. 


Atsinaujinimo šventės metu, kai jurokų maldas sustiprin- 
davo „dirbtiniai dantys“, niekam nebuvo galima verkti. Mat 
visi, kas ašaroja, kitų metų nebesulauksią. „Baigus statyti užtva- 
rą prasideda laisvės metas. Iki valios šėlstama: pokštaujama, 
šaipomasi ir piktnaudžiaujama kūniškais malonumais; gailes- 
tis užkerta kelią užgauliojimams. Sutemus įsiliepsnoja įsimylė- 
jėlių aistros“ (Kroeberis). Taigi šį vienintelį kartą per metus 
jurokai elgiasi palaidai, visai kaip geidulingas jų pasaulio kūrė- 
jas, ir didžiuojasi, kad, išradingai suderinę inžinerijos gudrybes 
ir atgailą, jie vėl atliko savo pareigą šiam pasauliui - prižvejojo 
lašišų ir užsitikrino sulauksią žuvies ir kitais metais. 

Kad išvengtų blogybių ir, kita vertus, būtų gobšus, kaip ir 
dera jurokui, žmogus turi būti švarus: bendraudamas su ant- 
gamtiniais tiekėjais jis turi nuolankiai melstis, nuoširdžiai raudo- 
ti, įtaigiai kliedėti; jis turi perprasti savo genties technologiją ir, 
laikydamasis jos reikalavimų, nerti gerus tinklus, užmesti juos 
tinkamoje vietoje ir bendradarbiauti statant užtvarą žuvims; tvar- 
kydamas verslo reikalus su savo gentainiais jis turi kantriai ir 
atkakliai prekiauti bei derėtis; kad magiškomis priemonėmis 
paveiktų gamtos skysčių kanalus ir maisto išteklių kelius (jie 
vra moksliškai nepaaiškinami ir technikos priemonėmis nepa- 
veikiami), jurokas turi įprasti valdyti savo kūno įėjimus, išėjimus 
bei vidinius „vamzdynus. Taigi jurokų pasaulio vienovė yra pa- 
grįsta ekonominės etikos, maginės moralės ir geografinės bei 
psichosocialinės kontigūracijų darna. Anksčiau bendrais bruo- 
žais išdėstėme, kaip ugdant jauną būtybę kuriami tokios darnos 


pagrindai“. 


** Išsamesnę jurokų pasaulio analizę žr. E. H. Erikson. Observations on 
the Yurok: Childhood and World Image. University of California Publications 
in American Archeologv and Ethnology. Vol. 35, No. 10, University of 
California Press, 1943. 

Bandydami suvokti jurokų elgesio prasmę ar bent tam tik- 
ras jo konfigūracijas, mes neišvengiamai turėjome gretinti šių 
indėnų elgesį su tuo, kas mūsų pačių kultūroje yra laikoma 
elgesio nukrypimais arba kraštutinumais. Kasdieniame savo 
gyvenime jurokas šaukiasi savo dievų, raudodamas „tarytum 
kūdikis“, medituodamas jis kliedi „lyg psichopatas“, jo nuo- 
stata nešvaros atžvilgiu — „it fobijų apimto žmogaus“; be to, jis 
stengiasi vengti vienų ar kitų dalykų, būti įtarus ir šykštus, „kaip 
įkvrias būsenas išgyvenantis neurotikas“. Ką gi noriu tuo pasa- 
kyti7 Kad jurokas toks ir y727 O gal jis tik elgiasi, „tarytum“ 
toks būtų? 

Antropologas, ilgą laiką gyvenęs vienoje ar kitoje gentyje, 
gali papasakoti, apie ką jo informuotojai linkę plačiau kalbėti 
ir suvokti, ar tai, ką jie pasakoja apie savo gentainių elgesį, iš 
tiesų atitinka kasdienį ar kasmetinį jų gyvenimą. Deja, vis dar 
labai mažai tėra stebėjimais gautų duomenų, galinčių patvir- 
tinti, jog tradicinės jurokų (kaip grupės) savybės, pavyzdžiui, 
ilgesys, švkštumas ar polinkis kaupti, yra (arba nėra) vyrau- 
Jantys asmenybės bruožai ir pavienių jurokų atveju. Pavyzdžiui, 
panagrinėkime jurokų gebėjimą vaidinti bejėgę verkiančią būty- 
bę arba didžiai susisielojusį raudotoją. Pasakodamas apie juro- 
kams būdingą laikyseną reikalaujant kompensacijų, per kelias 
vieno vakarinio seminaro minutes Kroeberis iš tiesų spėjo pa- 
vartoti daugybę panašių pasakymų: „verkšlenantys“, „nerimau- 
jantys“, „priekabūs“, „reikalaujantys“, „gailestis sau“, „vaikiš- 
ki pasiteisinimai', „įkyrūs ieškovai“ ir kt. Ar tai reiškia, kad 
savo genčiai įprastos technologijos ribose jurokas visais atžvil- 
giais yra daug bejėgiškesnis ir labiau sukaustytas liūdesio nei 
kurios kitos genties narys, neišsiugdęs šių „bruožų“? Žinoma, 
ne. Paplitęs jurokų bejėgiškumas 0 :pso nėra nei asmenybės bruo- 
žas, nei neurozės požymis. Jis nekliudo asmeniui deramai at- 
likti technologijos keliamas užduotis, atitinkančias gamtinės 

aplinkos, kur jurokai gyvena, sąlygas. Jo verksmas yra pagrįs- 
tas išmoktu ir aplinkos pastiprintu sugebėjimu sudramatinti 
infantilią laikyseną. Mat juroko kultūra siekia tokią laikyseną 
išsaugoti tolesniam individo gyvenimui, kad pats žmogus ir jo 
gentainiai galėtų ja pasinaudoti apibrėžtoje magijos srityje. Io- 
kia visuotinai priimta, kūdikiška laikysena neperžengia jai nu- 
statytų ribų ir neatima iš žmogaus galimybės išsiugdyti visišką 
tokios laikysenos priešybę. Tikėtina, kad tikra sėkmė lydėdavo 
juroką, vienomis aplinkybėmis mokantį raudoti širdį veriančiu 
balsu ar karštai ginčytis, o kitomis - sugebantį išlaikyti visišką 
tvirtybę. Kitaip tariant - juroką, turintį pakankamai stiprų ego, 
kuris sugeba suderinti oralumą ir „protą“. O oraliniai ir anali- 
niai „tipai“, sutinkami šiandieninėje mūsų pačių kultūroje, yra 
suglumę žmonės, kuriuos kamuoja perdėm išsivystęs tam tikro 
organo veikimo būdas, nepagrįstas bendra kultūrine tikrove. 

Jurokų polinkio sulaikyti konfigūracija, regis, yra susijusi 
ir su mityba, ir su pačiu tuštinimusi: ji apima reiklią burną, 
kaupiantį pilvą bei šykščius sfinkterius. Taigi ši konfigūracija 
vra ir pirmavaizdis, pagrindžiantis analinį kūrybingo kaupi- 
mo polinkį, kai siekiama kuo sumaniau pasinaudoti bendro- 
mis, visuomeninei sistemai priklausančiomis gėrybėmis, o tai 
savo ruožtu visai bendruomenei teikia džiaugsmą, prestižą ir 
tęstinumą. 

Mūsų pačių kultūroje, kai analinis charakteris pasiekia neu- 
rozės ribą, dažnai atsiskleidžia, kad tokią padėtį lėmė tam tik- 
ro, Vakarų civilizacijai būdingo, motinos elgesio — perdėto, 
narcisizmo ir liguistos baimės atspalvį turinčio, rūpesčio dėl 
tuštinimosi reikalų - įtaka polinkį sulaikyti turinčiam vaikui. 
Dėl tokio motinos elgesio pernelyg išsivysto bei analinėje srityje 
įsitvirtina vaiko polinkis sulaikyti ir išstumti. Šiomis aplinkybė- 
mis socialinėje plotmėje vaikas išgyvena smarkią ambivalenciją, 
o tai yra veiksnys, trikdantis socialinę ir seksualinę jo raidą. 

Juroko „pomėgis galutinai ištuštinti ir parodyti sukauptą 
medžiagą“ labiausiai krinta į akis genties šokių metu, kai brėkš- 
tant švytinčiu veidu jurokas parodo įstabias savo brangenybes — 
obsidiano papuošalus ar galvos apdangalus, papuoštus genių 
kepurėlėmis. Tokiomis aplinkybėmis gentyje įteisintą užsispy- 
rimą, suteikusį jurokui galimybę sukaupti šias gėrybes, regis, 
atsveria svari bendrabūvio patirtis, kai žmogus pamato, jog jo 
gėrvbės kelia visos genties prestižą. Ką gi šiomis mintimis ban- 
dau įrodyti? Neurozė vra individo būsena, kai iracionalūs žmo- 
gaus polinkiai yra praradę ryšį ir nesiderina su santykinai 
pažangesne racionalia jo mąstysena. Tačiau primityvumas vra 
visuomenės sandaros būsena, kai ikiracionali žmogaus pasau- 
lėjauta vra darniai susijusi su racionalia jo mąstysena, kurios 
vpatvbes lemia savita tos visuomenės technologija. 

"Tiek iracionali, tiek ikiracionali „logika“ yra paremta ma- 
giškais vaizdiniais ir impulsais, tad antrojo reiškinio prasmę 
mums galėtų atskleisti Freudas - lygiai taip pat, kaip jis išaiški- 
no pirmąjį reiškinį. Tačiau tyrinėjant žmogaus ego (nagrinė- 
Jant abipusę vidinės ir visuomeninės sandaros sąveiką) svarbu 
nustatyti, kokią funkciją magiškasis mąstymas atlieka skirtin- 
gomis žmogaus būties aplinkybėmis. 

Be to, viešojo žmonių elgesio, būtino tam, kad jie galetų 
sėkmingai dalyvauti tradiciniame tam tikros kultūros „vaidini- 
me“, pažinimas yra tik pirmas žingsnis tyrinėjant pavienių žmo- 
nių „charakterį“: norėdami sužinoti, kiek tauta ar pavieniai jos 
nariai „vra“ dosnūs arba taupūs, turime išsiaiškinti ne tik tai, 
kokios vra žodžiais išreikštos ar numanomos tos kultūros ver- 
tvbės, bet ir tai, kokios yra atsargos priemonės, padedančios 
nusižengusiam individui „sausam išlipti iš vandens". Mat kiek- 
viena sistema savitomis priemonėmis siekia, kad visi jos nariai 
būtų panašūs; kita vertus, kiekviena sistema numato tam tikras 
išimtis ir lengvatas, atsveriančias jos keliamus reikalavimus, 

suvaržančius pavienių asmenų ego individualumą. Be abejo, 
net ir patiems tos sistemos nariams šios lengvatos yra ne to- 
kios logiškos ir toli gražu ne tokios akivaizdžios kaip viešosios 
taisyklės. 

Taigi norėčiau pažymėti, kad, nusakydami mąstymo bei 
elgesio konfigūracijas, įsišaknijusias jurokų ir sijų pasaulyje, 
nebandėme pavaizduoti šių genčių žmonėms būdingos „pa- 
matinės charakterio struktūros“. Veikiau siekėme suvokti kon- 
figūracijas, kuriomis remdamosi šios dvi gentys bando susieti 
savąją tikrovės sampratą ir idealus į vieningą gyvenimo mode- 
lį. Šis modelis garantuoja primityvios šių genčių technologijos 
bei magijos veiksmingumą ir apsaugo nuo individualaus neri- 
mo, galinčio peraugti į paniką: plynaukščių medžioklius jis 
apsaugo nuo nerimo, kai jie pasijunta bejėgiai ir netenka veiks- 
mų bei judėjimo laisvės, o Ramiojo vandenyno žvejus - nuo 
baimės likti be maisto atsargų. Kad tokį modelį sukurtų ir 
išlaikytų, primityvioji kultūra, regis, keleriopai pasinaudoja 
vaikyste: ji suteikia konkrečią prasmę ankstyviesiems kūno ir 
tarpasmeniniams potyriams, kad sukurtų veiksmingą organų 
veikimo būdų derinį ir įtvirtintų reikiamus visuomeninius 
modalumus; painioje kasdienio gyvenimo schemoje numaty- 
tais būdais visas tokiomis aplinkybėmis sužadintas jėgas ji nuolat 
ir sistemingai kreipia nauja linkme; ji suteikia rišlią antgamti- 
nę prasmę infantiliojo nerimo apraiškoms, kuriomis pasinau- 
dojo skatindama tas jėgas. 

Taip gyvendama visuomenė negali sau leisti būti savavališka 
ir padrika. Netgi „primityviosios“ visuomenės turi vengti elgtis 
būtent taip, kaip jos turėtų elgtis, remdamosi analogijomis pa- 
grįsta mūsų mąstysena. Jos negali sau leisti sukurti laukinių keis- 
tuolių, infantilių asmenybių arba neurotikų bendruomenės. Kad 
išugdytų žmones, sugebančius deramai atlikti savo paskirtį kaip 
didžiulė žmonių grupė, kaip gyvybingi vadovai arba kaip 

naudingi „iškrypėliai“, net ir didžiausių „barbarų“ kultūra turi 
siekti, kad dauguma jos narių ar bent jau įtakingiausioji jų ma- 
žuma turėtų tai, ką mes miglotai vadiname „stipriu eg0“, tai yra — 
individualią šerdį, pakankamai tvirtą ir lanksčią, kad sutaikytų 
prieštaravimus, neišvengiamai kylančius bet kurioje visuomenės 
sandaroje, kad suderintų individualius skirtumus, o svarbiau- 
sia, kad iš ilgo ir neišvengiamai bauginančio vaikystės tarpsnio 
išsineštų savosios tapatybės jausmą ir tam tikrą sąžinės sampra- 
tą. Be abejonės, kiekviena kultūra irgi sukuria tam tikrus cha- 
rakterio tipus, įkūnijančius būtent tai kultūrai būdingą visai 
silpnai ir pernelyg stipriai išsivysčiusių bruožų mišinį. Be to, 
kiekvienoje kultūroje išsirutulioja vienos ar kitos rigidiškumo 
apraiškos bei iliuzijos, saugančios ją nuo įžvalgos, kad joks 
tobulas, saugus ir amžinai trunkantis būvis negali išsiveržti iš 
gyvenimo plano, kurį kultūra apčiuopomis sukūrė. Vis dėlto 
mums tikrai derėtų gerokai pasistengti suvokti šių „instinkty- 
vių“ planų prigimtį, nes žmonija ieško naujų, taigi ir raciona- 
lesnių, sąmoningesnių bei labiau visuotinių žmogaus prisitai- 
kymo galimybių. 

Trečiojoje knygos dalyje į vaikvstę pažvelgsime visai kitu 
požiūriu. Kurį laiką individo ego nagrinėsime kaip neabejoti- 
ną visų reiškinių, kūniškų ir visuomeninių, matą - nuo pat 
neapibrėžtos pradinės ego būsenos iki apibrėžtą pavidalą įgiju- 
SiO jo savasties sąmoningumo. 

Freudas vra pasakęs, kad sapnų analizavimas yra puikus 
kelias į suaugusio žmogaus pasąmonę. Taip pat geriausias bū- 
das pažinti infantilųjį eg0 yra tyrinėti jo žaidimą - „fantazijas, 
apipynusias tikrovės objektus“ (Waelderis). Taigi dabar kviečiu 
atsisveikinti su lemtinga, primityviai magijai būdinga taria- 
ma tikrove ir pereiti prie mūsų aplinkoje gyvenančių vaikų 
žaidimo. 

Akimirkomis, kai vos juntamai, beveik nesuvokiamai pra- 
radę vidinę pusiausvyrą sustojame ir klausiame savęs, apie ką 
svajojome pastarosiomis valandomis dirbdami svarbius savo dar- 
bus, galime patirti staigmenų. Jeigu mūsų gebėjimas save pa- 
žinti nusveria gebėjimą save apgauti, tada suprasime, kad mūsų 
mintys ir jausmai it sūpynės nuolatos svyravo (didesniu ar ma- 
žesniu greičiu) santykinės pusiausvyros būsenos link ir (dides- 
niu ar mažesniu atstumu) nuo jos. Judėdami viena kryptimi, 
mintyse kuriame fantazijas apie tai, ką norėtume nuveikti arba 
būti nuveikę praeityje. Trumpam nuklydę už apibrėžtos mūsų 
būties ir jos galimybių ribų, įsivaizduojame, kas būtų buvę ar 
kas būtų tuomet, jei turėtume galimybę įgyvendinti vieną ar 
kitą savo fantaziją apie visagalybę, visišką pasirinkimo ar lyti- 
nio elgesio laisvę. Tokie įgeidžiai liaujasi buvę nekalti, kai tik 
mes, puoselėdami savo svajas, šaltakraujiškai nebepaisome 
mums brangiausių žmonių, kartais net kenkiame, nerūpestin- 
gai jais pasinaudojame ar elgiamės taip, tarsi jų visai nebūtų. 

Pajudėjusios priešinga kryptimi, „sūpynės“ grįžta, dažniau- 
siai nepaaiškinamai staigiai, atgal į buvusią padėtį. Mus, dar 
nesuvokusius nuotaikos pasikeitimo, užplūsta mintys apie tai, 
ko „reikėtų“: kaip mums reikėjo elgtis vietoj to, kaip išties pa- 
sielgėme; kaip dabar derėtų elgtis, kad atitaisytume, ką padarę 
anksčiau; ką privalėtume veikti ateity, užuot darę tai, ką esame 

linkę daryti. Čia mūsų vėl gali laukti staigmenos - sveikam 
protui nepaklūstantis susierzinimas dėl „išpilto pieno“, mūsų 
būgštavimai, kad sudrumstėme visai pašalinių žmonių ramybę 
ir susipykome su nieko bloga nelinkinčiais, svaičiojimai apie 
atgailos veiksmus bei vaikiškas polinkis mintimis nuolatos grįžti 
prie to paties. 

Trečią padėtį - tarp dviejų kraštutinumų esančią ramybės 
būseną - prisiminti sunkiau, nors ji yra mažiausiai nemaloni. 
Juk šioje trečiojoje „sūpynių“ padėtyje mes mažiausiai linkę 
paklusti impulsams, netrokštame ir nejaučiame pareigos nu- 
veikti kažką kita nei tai, ką privalome, norime ir galime daryti. 
Būtent čia mažiausiai rūpinamės, ką apie mus mano kiti, ir 
esame labiausiai panašūs patys į save. Deja, tik nedaugeliui iš 
mūsų pavyksta kurį laiką svajoti anksčiau ar vėliau nenukryps- 
tant į minėtus kraštutinumus arba nepažeidžiant kito žmogaus 
ribų, o tuomet — ir vėl imamės savintis, kas mums iš tiesų ne- 
priklauso, ir už tai atgailauti. 

"Tokiomis savęs pažinimo akimirkomis galime miglotai pa- 
matyti tai, kas visiškai išryškėja tik giliausio miego metu žmogų 
aplankančių sapnų pavidalu. Lengva pasakyti, kad mes „visai 
nenorime“ to, kas tokiomis aplinkybėmis pasirodo slaptame 
vidinės mūsų scenos ekrane. Nors tai ir žeidžia mūsų savigarbą 
(tačiau, tikėkimės, naudinga visai žmonijai), psichoanalitiniu 
Freudo metodu buvo įrodyta, kad mes esame pajėgūs įsisąmo- 
ninti, paaiškinti bei nukenksminti — fantazuodami, žaisdami 
ar sapnuodami — tik dalelę tokių pakilimų ir nuopuolių, o 
likusi jų dalis glūdi pasąmonėje ir turi didžiulę galią. Likę 
pasąmonėje, jie prasmunka į sveiku protu nepagrįstus žmo- 
gaus veiksmus arba nuolat besikartojančius kolektyvinius savi- 
nimosi ir atgailos ciklus. 

Praktikai, taikantys psichoanalitinį stebėjimo metodą, iš- 
siugdo įprotį ieškoti stipriausio vidinio pasipriešinimo „taškų“ 
ir sutelkti ties jais savo dėmesį. Psichoanalitikas, stebintis 

suaugusį savo pacientą, prašo jį laisvai išreikšti žodžiais visas į 
galvą ateinančias mintis, o pats tuo tarpu atidžiai stebi, kaip 
sąmonės slenkstį peržengia ne vien temos, lengvai įgyjančios 
atviro jausmų proveržio, aiškaus prisiminimo ar konkrečių teigi- 
nių formą, bet ir turinys, į sąmonę patenkantis vis dar miglotu, 
sunkiai apčiuopiamu pavidalu. Kartkartėmis toks turinys būna 
pusiau užmirštas ar iškyla prisidengęs svajomis, kitąsyk pacien- 
tas piktai jo išsižada, begėdiškai priskiria kitiems žmonėms ar 
sutrikęs iš jo pasijuokia, neįtikinamai išsisukinėja arba tiesiog 
nutyli. Kitaip tariant, psichoanalitikas ieško apgaulingų pavi- 
dalų bei spragų ir stebi, kaip kinta paciento savęs suvokimo 
kiekybė ir kokvbė, išreikštos iš pirmo žvilgsnio noriai žodžiais 
išsakytomis to paciento mintimis. 

Tvrinėdamas kultūras, stebėtojas psichoanalitikas apmąsto 
temas, besiskleidžiančias dinaminiame kolektyvinio elgesio dia- 
pazone. Vienąsyk jos susijusios su istorine kultūros atmintimi, 
kitąsyk — su mitologine teologija. Kartais jos atgyja rimtų apei- 
gų, kitąsvk - šviesaus žaidimo pavidalu, o kartkartėmis reiškiasi 
labai griežtais elgesio apribojimais. Tokių temų kompleksus 
atskleidžia individualūs ar kultūrinę schemą turintys sapnai, 
humoro ar neapykantos atspalvį įgiję bruožai, priskiriami kai- 
mynams, žmonijos priešistorėje gyvenusioms tautoms ar gyvūnų 
pasauliui. Tokios temos reiškiasi ir nuo susiklosčiusių kultūros 
normų nukrypusiu elgesiu, būdingu tik išrinktiesiems arba pra- 
keiktiesiems, o gal — ir vieniems, ir kitiems. 

Laikydamiesi tokio labai bendro požiūrio, sijų ir jurokų 
tikrovėje aptikome ryšį, siejant infantilumo temas ir bruožus, 
būdingus bendrabūvio patirčiai ar religinių jausmų pakilimui. 
Anksčiau minėjome, jog sijų genties indėnas (savo pamaldu- 
mo kulminacijos akimirką) perveria per savo krūtinės raume- 
nis mažyčius nusmailintus pagaliukus, pririša prie jų odinius 
diržus, o šiuos pritvirtina prie stulpo ir tuomet, apimtas keistos 

transo būsenos, šokio žingsniu traukiasi atgal, kol diržai tiek 
įsitempia, kad pagaliukai perplėšia jo krūtinę ir kraujas pasrū- 
va jo kūnu. Mes pabandėme suvokti, kokią prasmę turi toks 
kraštutinis elgesys. Galbūt, kaip jau minėta, šis apeiginis sijų 
genties indėno veiksmas yra simboliškas kaltės atpirkimas, bū- 
tinas dėl lemtingos vaikystės patirties, kadaise sukėlusios smar- 
kų konfliktą tarp indėno įniršio, skirto motinai, kliudančiai 
patenkinti poreikius, ir tos jo paties dalies, kuri visą laiką jau- 
čiasi esanti priklausoma ir trokšta išlaikyti tikėjimą, palaikomą 
šioje Žemėje gyvenančių tėvų ir virš šio pasaulio esančių tėviš- 
kų jėgų meilės. 

Jurokai kartą per metus, sutelkę visas savo pastangas di- 
džiulei statybai — nutiesę abu upės krantus jungiančią užtvarą 
žuvims — ir prisigaudę žuvies atsargų visai žiemai, mėgaujasi 
lytinio elgesio laisve, nesirūpindami nei atgaila, nei apsivalv- 
mu, 0 pasiekę blaivinančią persisotinimo būseną vėl sugrįžta 
prie susilaikymo papročių, dar vieniems metams užtikrinančių 
Jurokams dieviškąją teisę laukti pašventintų lašišų ir įsivilioti 
Jas Į spąstus. 

Tikėtina, jog abiem atvejais besikartojantis savinimosi ir 
atgailos ciklas tampa kolektyvine magijos priemone, skirta pa- 
lenkti savo pusėn gamtos jėgas. 

Psichoanalizė padeda bent šiek tiek suprasti šį ciklą, nes 
nagrinėdami pavienių žmonių istorijas kaskart su juo susidu- 
riame. Mes esame įvardiję ir besaikių troškimų jėgą („id“), ir 
slegiančią sąžinės jėgą („superego“), turime teorijas, paaiškinan- 
čias dvi kraštutines būsenas, kai žmonės arba tautos atsiduria 
vienos ar kitos ką tik minėtos jėgos valdžioje. Tačiau, mėgin- 
dami nusakyti santykinės pusiausvyros būseną, esančią tarp dviejų 
gerai žinomų kraštutinumų, ir klausdami savęs, kas būdinga 
indėnui, kai jis paprasčiausiai yra indėnas, ramiai atliekantis 
kasdienius metų laikų darbus, šią teigiamą būseną galime 

apibūdinti tik neiginiais. Mes ieškome bent menkiausių regi- 
mų ženklų, rodančių, kad žmogus ir toliau išgyvena konfliktą 
(atsiskleidžiantį mažyčiais emocijų ir minčių pokyčiais), kuo- 
met, Freudo žodžiais tariant, jo nuotaika iš neapibrėžtos, neri- 
mo persmelktos depresijos pereina į tam tikrą tarpinę būseną, 
po to perauga į pakylėtą gerovės potyrį ir vėl grįžta atgal. Psi- 
choanalizė išsirutuliojo kaip mokslas, nagrinėjantis psichikos 
sutrikimus, tad iš pradžių apie šią „tarpinę būseną“ galėjo pasa- 
kyti labai mažai. Nebent tai, kad tokia būsena neturi akivaizdžių 
manijos ar depresijos požymių; kad superego vra laikinai nete- 
kęs karingos laikysenos, 14 — paskelbęs paliaubas, 0 270 mūšio 
lauke viešpatauja akimirką trunkanti ramybė. 

Dabar stabtelėekime ir mintimis nukeliaukime iki pačių „ego“ 
sąvokos ištakų psichoanalizėje. Freudo manymu, /d yra seniau- 
sia žmogaus dvasios sritis tiek individo raidos (Freudas buvo 
įsitikinęs, kad mažas vaikas yra „vien tik id“), tiek filogenezės 
požiūriu, nes :d — tai mumyse glūdintis visos evoliucijos istori- 
Jos palikimas. /d apima visas mūsų sandaroje dar išlikusias ame- 
bos atgarsio rūšis, beždžionės impulsus, nepastebimus mūsų 
būties motinos įsčiose traukulius bei visus mūsų poreikius, pa- 
tirtus jau užgimus šiame pasaulyje — visa, kas paverstų mus 
„paprasčiausiais gyvūnais“. Be abejo, pavadinimas „id“ leidžia 
manvti, kad „ego“ yra susietas su šiuo beasmeniu, gvvuliškuų 
žmogaus klodu, lyg kentauras su jojančia savo apačia. Iačiau 
„ego“ tokioje samplaikoje įžvelgia pavojų ir prievolę, o kentau- 
ras kiek įmanydamas ja pasinaudoja. Taigi id turi pesimistinių 
Schopenhauerio „valios“ savybių - apima visus troškimus, ku- 
riuos mes, norėdami tapti tikrais žmonėmis, turime savyje įveikti. 

Kita Freudo pripažinta ir išskirta vidinė institucija yra 
„superego“ — tarsi valdytojas, automatiškai, keldamas sąžinės rei- 
kalavimus, ribojantis id raišką. Šiuo atveju Freudas taip pat 
pabrėžė svetimą naštą, kurią superego užkrauna ego. Mat šis ego 

perviršis, šis pranašesnis ego — tai „(internalizuota) suvaržymų, 
kuriems privalo paklusti ego, visuma“. Bet ir žmogaus sąžinė 
turi negailestingai slopinančių žmonijos istorijos jėgų, būtent — 
suluošinimo ar izoliavimo grėsmės atspalvį. Tomis akimirko- 
mis, kai žmogus pats sau priekaištauja ar išgyvena depresiją, 
superego kovoja su ego tokiais archajiškais ir laukiniais būdais, 
kad juos galima gretinti su impulsams aklai paklūstančio id 
metodais. Todėl religinės bei politinės inkvizicijos žiaurumų 
atveju sunku apčiuopti ribą, skiriančią paprasčiausią sadistinį 
iškrypimą ir pernelyg uoliai išreiškiamą pamaldumą. 

Taigi tarp dviejų kraštutinumų — id ir superego — yra ego 
buveinė. Nuolatos atsverdamas kraštutinius dviejų savo kaimy- 
nų įpročius ir nuo jų besigindamas, ego be paliovos derinasi 
prie gyvenamojo meto, istorinės tikrovės - jis tikrina, ar žmo- 
gaus suvokimas atitinka tiesą, atrenka prisiminimus, vadovauja 
žmogaus veiksmams ir kitais būdais integruoja jo gebėjimus 
orientuotis bei planuoti. Kad pats apsisaugotų, eg0 pasitelkia 
„gynybos mechanizmus“. Kitaip nei labiau kasdieniškai supran- 
tama atvirai „gynybiška“ laikysena, pastarieji yra nesąmoningos 
priemonės, suteikiančios asmeniui galimybę atidėti poreikių pa- 
tenkinimą, surasti kitus tų poreikių tenkinimo būdus ar kitaip 
išspręsti impulsyviojo id 1r savo valią primenančio superego 
ginčą. Semo atveju tokio ginčo sprendimas pasireiškė „prieš- 
fobine“ gynyba, berniuko polinkiu išsigandus pačiam pulti. 
Visokeriopas jūrų pėstininko susilaikymas mums priminė gynv- 
binį „savęs suvaržymo“ mechanizmą, o perdėtą šio vyro gerumą 
aiškinome „perdėta kompensacija“ už visą pyktį, susikaupusį per 
gana skurdžią jo vaikystę. Kitus gynybos mechanizmus apibū- 
dinsime aptardami tolesnes ligos istorijas. Nagrinėdami šią sritį 
vis dėlto neketiname apsiriboti vien gynybinėmis ego savybė- 
mis, kurias savo veikale „Ego ir gynybos mechanizmai“ taip 
išsamiai apibrėžė Ana Freud: 

„Ego pasiekia pergalę, kai, pasitelkęs savo gynybos prie- 
mones... jis įstengia pažaboti didėjantį nerimą ir pakeisti ins- 
tinktus taip, kad net ir sudėtingomis aplinkybėmis išliktų bent 
kokia galimybė juos patenkinti ir taip sukurti kuo darnesnius 
id, Ego ir Superego bei išorinių jėgų santykius.“** 


"Taigi eg0 yra „vidinė institucija“, išsirutuliojusi, kad pa- 
laikytų vidinę individų tvarką, kuri yra visokeriopos išorinės 
tvarkos pagrindas. E20 — nei pats „individas“, nei jo indivi- 
dualybė, nors ir būtina pastarosios dalis. Norėdami užčiuopti 
šio būtinumo esmę, aprašysime vieną skaudžią nesėkmę, psi- 
chopatologijos atvejį, perteikiantį sudėtingas vidines indivi- 
do aplinkybes. Mes pamatysime, kaip dar visai jaunutis eg0 
siekia išlaikyti savo darną ir patiria nesėkmę. Perėję prie nor- 
malios vaikystės žaidimų mes stebėsime vaikus, patiriančius 
laikiną nesėkmę, o vėliau sėkmingai ir ilgam laikui įveikian- 
čius didžiausią infantilųjį savo nerimą. 


5 Anna Freud. The Ego and the Mechanisms of Defense. London: The 
Hogarth Press and the Institute of Psycho-Analysis, 1937. 


225 


Ankstyvoji ego 


nesekme: Džina 


Susidurti su vaiku „schizofreniku“ akis į akį — tai viena 
stipriausių, pagarbią baimę keliančių patirčių, galinčių tekti 
psichoterapeutui. Susitikimas su tokiais vaikais iškart virsta iš- 
šūkiu ne tiek dėl jų elgesio keistumo, kiek dėl to, kad kai kurių 
vaikų elgesys ir patraukli jų išvaizda yra nesuderinami. Jų veido 
bruožai paprastai būna taisyklingi ir malonūs, akys „ilgesingos“, 
regis, atskleidžiančios gilius ir skausmingus išgyvenimus, su- 
mišusius su vaikams visai neįprastu visišku nuolankumu. Ben- 
dras įspūdis, kurį iš pradžių patiria gydantis asmuo, nors ir 
turintis patikimesnių, ankstesne darbo patirtimi pagrįstų Žinių, 
leidžia jam manyti, kad tinkamas asmuo, laikydamasis reikiamo 
gydvmo režimo, galėtų sugrąžinti šį vaiką į nuoseklaus vystv- 
mosi kelią. Būdamas tuo įsitikinęs, terapeutas prieina daugiau 
ar mažiau aiškią išvadą, kad iki tol vaikas buvo blogose rankose 
ir, tiesą sakant, jis turi begalę priežasčių nepasitikėti savo „ne- 
vykėliais“ tėvais. (Matėme, kad gana toli nueidavo indėnai ir 
baltieji, kaltindami vieni kitus sąmoningai savo vaikams daroma 
žala. O dėl mūsų pačių, tai išankstinė profesinė mūsų nuostata — 
dėl visų bėdų kaltinti „nevykėlę motiną“.) 

Kai pamačiau Džiną pirmą kartą, jai buvo beveik šešeri me- 
tai. Nebuvau matęs, kaip ji atrodė būdama sveika. Mergaitė 
buvo ką tik važiavusi traukiniu, o mano namai jai buvo sveti- 
mi. Kiek man teko Džiną probėgšmais matyti (ji be paliovos 
pašėlusiai lakstė po sodą ir namą), mergaitė atrodė dailaus 
sudėjimo, tačiau jos judesiai buvo įtempti ir staigūs. Džinos 

akys buvo gražios, tamsios, jos buvo tarsi ramybės salos nerimo 
paženklintame mergaitės veide. Ji perbėgo visus name esan- 
čius kambarius, kilnodama visas lovatieses, it kažko ieškotų. 
Šios paieškos tikslas, pasirodo, buvo pagalvės - jas mergaitė 
spausdavo savo glėby ir kalbindavo, čia kimiai šnabždėdama, 
čia nenatūraliai jauokdamasi. 

"Taip, Džina sirgo „schizofrenija“. Jos santykiai su žmonė- 
mis buvo įgiję išcentrinį pobūdį - mergaitė tolo nuo žmonių. 
Su šiuo „išcentrinės laikysenos“ reiškiniu (dažniausiai jis su- 
prantamas kaip paprasčiausias nesugebėjimas bendrauti) jau 
buvau susidūręs ir anksčiau - prieš kelerius metus stebėdamas 
kitos mažos mergaitės elgesį. Aplinkinių žodžiais tariant, „ji 
išvis nekreipia dėmesio į žmones". Kai ši maža mergaitė nusi- 
leido žemyn iš aukščiau esančios laiptų aikštelės ir priėjo prie 
manęs, išsiblaškęs jos žvilgsnis klajojo nuo vieno daikto prie 
kito, „piešdamas“ koncentrinius apskritimus aplink mano vei- 
dą. Taigi mergaitės žvilgsnis į mane nukrypo, taip sakant, nei- 
gimo būdu, „pabėgdamas“ nuo kitų daiktų. Toks pabėgimas 
vra vienas iš daugelio kitų ligos požymių, pavyzdžiui, susimąs- 
tvmo dėl sunkiai pasiekiamų ar įsivaizduotų dalykų; negebėji- 
mo susitelkti ties bet kokia neatidėliotina užduotimi; polinkio 
be atodairos atsisakyti visų artimų ryšių su kitais žmonėmis, jei 
tik šie ryšiai neatitinka tam tikros įsivaizduotos schemos; po- 
linkio ūmai, be aiškaus pagrindo pasitraukti iš pokalbio, vos 
tik užsimezga šiek tiek glaudesnis bendraujančiųjų ryšys: vietoj 
prasmingų žodžių čia pat pasigirsta stereotipiniai, it papūgos 
kartojami posakiai, o juos lydi gomuriniai širdgėlos garsai. 

Žvelgdamas į Džiną pastebėjau, kad pašėlusiai lakstyydama 
po mano namus mergaitė nuolatos darė pertraukėlės, trukda- 
vusias tiek, kiek ji būdavo sutelkusi savo dėmesį ties lovose 
esančiomis pagalvėmis ir švelniai jas lietė. Pastaroji aplinkybė, 
manau, svarbi štai kuo. Džinos motina man buvo pasakojusi, 


227 


jog sunkiausi mergaitės sutrikimai prasidėjo tuomet, kai moti- 
na, susirgusi tuberkulioze, atsigulė į ligos patalą. Motinai buvo 
leista likti namie, savo pačios kambaryje, tačiau mergaitė galė- 
josuja bendrauti tik iš miegamojo tarpdurio, pakelta ant gero 
būdo, tačiau griežtos auklės rankų. Tomis dienomis Džinos mo- 
tina jautė, kad mergaitė karštai troško jai kažką pasakyti. Moti- 
na gailėjosi, kad prieš pat savo ligą ji leido išvykti ankstesnei 
savo dukters auklei, švelniai meksikietei. Gulinti lovoje Džinos 
motina sunerimo pastebėjusi, kad naujoji auklė Jadvyga nuo- 
lat skuba, energingai kilnoja kūdikį iš vienos vietos į kitą, o 
ginčydamasi su ja ar bardama ją nepripažįsta jokių prieštaravi- 
mų. Labiausiai ji mėgdavo pasakymą „o maža smirdule!“ ir be 
atvangos kovojo šventąją savo kovą - stengdavosi neleisti ropo- 
jančiam kūdikiui liestis prie grindų, kad nesusiterštų. Vos ma- 
žylė šiek tiek išsitepdavo, auklė šveisdavo mergaitę šepečiu, „it 
brūžintų laivo denį ". 

Keturis mėnesius Džina gvveno atskirta nuo motinos. Kai 
mergaitei (tuo metu jai buvo trylika mėnesių) pagaliau vėl buvo 
leista įeiti į motinos kambarį, mažylė kalbėjo tik pašnibždo- 
mis. „Ji pasitraukė atatupsta nuo raštuotu kartūnu aptraukto 
fotelio ir pravirko. Mėgino nuropoti nuo gėlėto kilimėlio, visą 
laiką verkė ir atrodė labai išsigandusi. Ant grindų besiritinė- 
Jantis didelis, minkštas kamuolys jai kėlė siaubą, gąsdino ir 
popieriaus traškesys.“ Mažylė ėmė visko bijoti. Iš pradžių ji 
nedrįso paliesti pelenų ar kitų purvinų daiktų, vėliau nebesi- 
leido liečiama vyresniojo savo brolio, paskui — ir daugumos 
kitų šalia esančių žmonių, vengė pati prie jų liestis. Nors sava- 
rankiškai valgyti ir vaikščioti mergaitė išmoko laiku, kaip ir 
kiti vaikai, ilgainiui ji tapo liūdna ir tyli. 

Galbūt didžiulis mergaitės švelnumas pagalvėms buvo susi- 
Jęs sujos gyvenimo tarpsniu, kai Džinai nebuvo leidžiama ar- 
tintis prie motinos lovos. Galbūt dėl vienos ar kitos priežasties 

negalėdama priimti išsiskyrimo su motina, Džina „prisitaikė“ 
prie tokių aplinkybių, stereotipiškai bėgdama nuo bet kokių 
žmogiškų ryšių, o dabar savo meilę ir švelnumą ligos patale 
gulinčiai motinai mergaitė reiškė myluodama pagalves. 

Džinos motina patvirtino, kad mergaitė turi fetišą - pagalvė- 
lę arba paklodėlę - ir, guldamasi miegoti, glaudžia jas sau prie 
veido. O motina, rodos, troško sugrąžinti savo dukteriai visa, ką 
juto iš jos atėmusi ne tik tais savo ligos mėnesiais, bet ir pasta- 
ruoju metu, kai apskritai apleido jos rūpesčio tarsi ir nebelau- 
kiančią mergaitę. Žinoma, Džinos motina mylėjo savo dukterį, 
tačiau ji jautėsi nesuteikusi mergaitei tos ramios meilės, kurios 
Džina labiausiai troško /uomet, kai jai labiausiai jos reikėjo. 

"Ioks motinos nutolimas būdingas kiekvienam infantilio- 
sios schizofrenijos atvejui. Svarstytinas kitas klausimas: ar gali- 
ma manyti, kad Džinos motinos elgesys, pavvzdžiui, tai, kad ji 
iš dalies pasitraukė iš mergaitės gyvenimo, o ši visą laiką buvo 
su aukle, yra tokio esminio psichinės veiklos sutrikimo „prie- 
žastis“; ar tokiems vaikams dėl tam tikrų vidinių ir tikriausiai 
jų konstitucijoje įsišaknijusių priežasčių būdingi išskirtiniai po- 
reikiai, kurių be profesionalios pagalbos neįstengia suprasti 
Jokia motina: O ir patys specialistai dar visai neseniai ne- 
įstengdavo tokių vaikų atpažinti, kai jie dar būdavo maži ir 
kai, reikia manyti, jiems galėdavo padėti gerai parinktos, tin- 
kamai apmąstytos motinų meilės dozės. 

O dėl pačių vaikų, tai dažnas ligos istorijos veiksnys yra 
ankstyvosios oralinės traumos. Pavyzdžiui, peržvelkime Džinos 
maitinimo istoriją. Motina bandė žindyti mergaitę savaitę, ta- 
čiau vėliau, prasidėjus krūties infekcijai, šio ketinimo jai teko 
atsisakvti. Kūdikis vėmė, labai verkė ir, rodos, visuomet buvo 
alkanas. Po dešimties dienų mažylė susirgo pienlige. Ligos pa- 
ūmėjimas truko tris savaites, o vėliau, visą likusią pirmųjų gy- 
venimo metų dalį, liga tęsėsi kaip prislopusi infekcija. Geriant 

mergaitei visuomet skaudėdavo. Kartą pirmojoje pirmųjų metų 
pusėje nuojos liežuvio apačios buvo pašalintas užkrato pažeistas 
odos sluoksnis. Kino kadruose, kur įamžinta ankstyvoji Džinos 
vaikystė, matyti nepaslanki apatinė mergaitės lūpa ir kyšantis, 
pernelyg judrus liežuvis. Be jokių abejonių, mažylė patyrė sun- 
kią oralinę traumą. Apie tai kalbant reikia paminėti, kad svar- 
biausias Džinos fetišas buvo paklodėlė. Mergaitė susukdavo ją į 
kamuoliuką, prispausdavo sau prie burnos, o vieną to kamuoliu- 
ko dalį laikydavo tarp dantų. Be pagalvių, Džina mėgo tik įran- 
kius ir įrengimus: kiaušinių plaktuvus, siurblius, radiatorius. 
Mergaitė jiems šypsodavosi, kažką šnabždėdavo, stipriai juos 
apkabindavo, ir vien jau šių daiktų buvimas šalia įkvėpdavo 
Džiną lyg ir pakylėtam šokiui. Tačiau žmonės jos visai nedomi- 
no, nebent kai jie sutrukdydavo mergaitės užsiėmimą arba jai 
pačiai kildavo noras įsiterpti į kitų veiklą. 

Motinos užrašuose apie ankstyvąjį Džinos gyvenimo tarps- 
nį buvo dar viena, mano manymu, ypač reikšminga žinia. Ši 
moteris parodė man vieno psichologo sakinį, kuriuo, įvertinęs 
Džinos būklę (tuo metu ji buvo ketverių metų), jis išreiškė savo 
nuomonę, kad „mergaitė jaučia priešiškumą kalbai“. Man regis, 
svarbu suvokti, kad tokios negalės kamuojami vaikai išsižada 
savo pačių jutimo organų ir gyvybinių organizmo funkcijų, tar- 
si jie būtų priešiški ir „pašaliniai“. Jų atrankos sistema, rū- 
šiuojanti, kas priklauso vidiniam, o kas — išorės pasauliui, 
būna sutrikusi. Šių vaikų juslės nepajėgia sutvarkyti tiek ne- 
aprėpiamų išorinių įspūdžių, tiek nerimą keliančių į sąmonę 
besibraunančių vidinių impulsų. Todėl jų pačių juslės ir ben- 
dravimo organai šiems vaikams tampa priešais bei potencia- 
liais įsibrovėliais į jų savastį, užsisklendusią „po oda“. Būtent 
dėl šios priežasties, reaguodami į bendravimo nesėkmes, tokie 
vaikai užsimerkia, delnais užsidengia ausis arba visą galvą slepia 
po antklode. Vadinasi, tik tiksliai nustatę vaikui reikalingo 

motiniško padrąsinimo kiekį ir ypač nuosekliai jį taikydami, 
galime padėti vaiko ego, taip sakant, „atsikariauti“ savo paties 
organus ir pastariesiems tarpininkaujant suvokti socialinę ap- 
linką bei patikliau su ja bendrauti. 

Kai pirmąsyk susitikau su Džina, jau daugelį mėnesių ji 
negyveno kartu su savo tėvais. Ja rūpinosi viena savo darbui 
pasišventusi psichiatrė. Iš pirmo žvilgsnio dažniausiai atrody- 
davo, kad mergaitei visiškai nerūpi jos šeima. Vis dėlto, per 
praėjusias Kalėdas grįždama iš pobūvio savo pačios tėvų na- 
muose, mergaitė numetė ant šaligatvio greta savo globėjos namų 
visas tėvų įteiktas dovanas ir verkdama ėmė jas mindžioti ir 
beprotiškai verkti. Galbūt ji vis dėlto ilgėjosi tikrųjų namų. Aš 
pasiūliau Džinos tėvams ilgėliau pagyventi kartu su mergaite, 
kad motina vėl imtų mergaitę globoti, o aš pats tuo tarpu nuolat 
lankyčiausi universitetiniame miestelyje esančiuose jų namuo- 
se ir pagelbėčiau motinai. Jaučiau, kad tokia šeimos terapija 
būtų naudinga prieš imant gydyti pačią mergaitę. 

Sugrąžinta į savo namus ir rūpestingai motinos prižiūri- 
ma, savo dėkingumą Džina išreiškė tuo, jog ėmėsi ryžtingai 
gaivinti glaudžius ryšius su artimaisiais. Tačiau šios mergaitės 
pastangos dažniausiai būdavo perdėm atkaklios ir turėjo labai 
savitą kryptį. Ji ėmė žavėtis žmonių dalimis. Vyresnysis ir jau- 
nesnysis Džinos broliai buvo sukrėsti, kai jų sesuo ėmė ieškoti 
progos sučiupti juos už varpos, ir mandagiai atsisakė nuošir- 
džių savo ketinimų bendradarbiauti vykdant Džinos gydymo 
programą. Mergaitė užeidavo pas duše besiprausiantį savo tėtį 
ir taikydavosi paliesti jo lytinius organus. Iš pradžių jis nega- 
lėdavo nuslėpti su juoku bei pasibaisėjimu sumišusios savo 
nuostabos, o vėliau - lyg ir nervingo susierzinimo. Kai tėvas 
būdavo apsirengęs, mergaitė sutelkdavo savo žvilgsnį ties gum- 
beliu ant jo rankos; šį gumbelį Džina vadindavo „kauburiuo- 
tu“. Jos dėmesys nukrypdavo ir į jo cigaretes - jas mergaitė 

išlupdavo tėčiui iš burnos ir mesdavo pro langą. Džina įžvel- 
gė silpnąsias žmonių vietas; būdami patys labai pažeidžiami, 
šie vaikai puikiai moka nustatyti tokias diagnozes. 

Laimei, šis „potraukis dalims“ dažniausiai reikšdavosi mer- 
gaitės dėmesiu motinos krūtinei. „Laimei“, nes Džinos motina 
kurį laiką sugebėjo nuolaidžiauti šiam dukters pomėgiui. Mer- 
gaitė mėgdavo sėdėti ant mamos kelių ir šelmiškai baksnoti į 
jos krūtis bei krūtų spenelius. Lipdama ant motinos ji sakyda- 
vo „gloimb you, gloimb you“, kas tikriausiai reiškė „lipu ant 
tavęs“"?. Motina leisdavo Džinai ištisas valandas sėdėti ant 
kelių. Galiausiai „gloimb you“ virto dainelėmis, panašiomis į 
šią (cituoju iš motinos dienoraščio): 


„Gloimb you, gloimb you, not hurt a chest - not touch a 
didge — not touch a ban - not touch a dage - not touch a 
bandage - throw away a chest - hurt a chest.“ („Lipu ant tavęs, 
lipu ant tavęs, nesužeisk krūtinės - neliesk bin - neliesk to — 
neliesk binto - išmesk lauk krūtinę - sužeisk krūtinę.“*') 


Šie Džinos žodžiai greičiausiai reiškė štai ką: mergaitė būgš- 
tavo, kad, palietusi savo mamos krūtinės „tvarstį“ (t. y. lieme- 
nėlę), gali mamą sužeisti. Šiuose žodžiuose tvyranti didžiulė 
įtampa bei jų kartojimo dažnumas leidžia manyti, kad mergaitė 
taip išreiškia savo įsivaizdavimą, esą tuo metu, kai motinos „krū- 
tinė negalavo ' , ji sužeidė savo mamą ir dėl šios priežasties buvo 
išvaryta iš mamos kambario. Klausant jos kalbų atrodydavo, kad 
sakydama „išmesk lauk“ mergaitė iš tiesų norėdavo pasakyti, jog 
ji pati buvo išmesta lauk. Šiuo atveju vėl susiduriame su pamati- 


** Climb on you (angl.). - Vest. past. 
*" Mergaitė žaidžia žodžiu bandage (bintas, tvarstis), jo skiemenis (kar- 
tais šiek tiek kaitaliodama jų skambesį) - ban, dage, didge - vartodama kaip 


atskirus žodžius ir derindama juos su kitais žodžiais. - Vėrt. bast. 

niais išvarymo iš rojaus ir atgailos vaizdiniais. Turime suvokti, 
kad net ir tuo atveju, kai tokie vaikai yra išmokę gausvbę žodžių, 
Jiems kalbant (galbūt ir mąstant) sunkiausia yra atskirti veikia- 
mąją rūšį nuo neveikiamosios, pajusti skirtumą tarp „aš“ ir „tu“, 
tai vra- įsisavinti dvejopos gramatikos pradmenis. Kiek vėliau, 
žaisdama su mama šį žaidimą, Džina kartkartėmis šnibždėdavo: 
„pliaukštelėsiu tau“ arba „nenusikirsk sau piršto“. Akivaizdu, 
Jog savo išpuolius prieš brolių ir tėvo varpas Džina siedavo su 
savo veiksmais, nukreiptais į motinos krūtinę, nes savo mintį 
pratęsdavo šiais žodžiais: „Brolis turi varpą. Būk švelni. Nesu- 
žeisk. Nenusikirpk savo pirštų nagų. Bola. Džina turi bola (vul- 
vą)“. Ilgainiui ji ėmė žodžiais bausti pati save ir paprašydavo, 
kad ją „išmestų lauk“. Žaisdama viena, mergaitė vėl pajusdavo 
ankstesnę baimę išsitepti ir darydavo judesius, kuriais tarsi nu- 
braukdavo voratinklį ar mesdavo šalin kažin ką šlykštaus. 
Šioje vietoje reikėtų stabtelėti ir atkreipti dėmesį į tai, kad 
šiuo gvvenimo tarpsniu Džina jau keliavo infantuliajai schizofre- 
nijai būdingo pagrindinio konflikto ratu. Beveik nekyla abejo- 
nių, kad ši mergaitė, kada jai buvo suteikta galimybė bendrauti 
su mama sau priimtinu būdu, sugrįžo į savo gyvenimo tarpsnį, 
kai prieš penkerius metus jos motina gulėjo ligos patale. Šie 
vaikai turi puikią atmintį - pavieniams, paprastai skaudiems 
Išgyvenimams, tačiau tapatybės užuomazgų jų atmintv beveik 
nera. Šių vaikų posakiai, kaip ir sapnų vaizdiniai, atskleidžia, 
apie ką jiems norisi kalbėti, tačiau neparodo, kokie priežasti- 
niai ryšiai sieja žodžiais perteikiamas jų mintis. Taigi, kalbėda- 
ma apie motinos ligą, Džina, reikia manyti, davė užuominą, 
kad galbūt ji sužeidė motinos krūtinę, kad motinos „tvarstis“ 
buvo liguistos jos būsenos ženklas ir kad dėl šios priežasties ji 
buvo išmesta lauk (jai nebuvo leidžiama prieiti prie mamos ir 
ją apsikabinti). O dėl painiavos, kas iš tiesų buvo sužeista — 
pačios mergaitės pirštas ar mamos krūtinė, tai ją galima aiškinti 
tiek semantiniais sunkumais, su kuriais susiduria šie vaikai, tiek 

ir jų negebėjimu pajusti ribą, skiriančią juos pačius ir kitus 
žmones. O ir suaugusiesiems šiuo klausimu sunku padėti. Pa- 
vyzdžiui, jie sako „neliesk jo, sužeisi“ ir čia pat pakeičia savo 
mintį: „neliesk jo, nes gali susižeisti sau pirštus“. Nesunku įžvelg- 
ti, jog ši suaugusiojo žodžių painiava labai primena tą anksty- 
vąją ego raidos pakopą, kai visi patiriami skausmai priskiriami 
„išorinei“, o visi malonumai - „vidinei“ aplinkai, kad ir kur 
būtų tikrasis jų šaltinis. Galbūt Džina niekuomet nebeišaugo iš 
šios pakopos, juolab kad labai ankstyvoje vaikystėje ji patyrė, ką 
reiškia būti mamos apleistai ir paliktai su aukle — uolia „neliesk“ 
šalininke. Jau vien tam, kad dar sykį patikrintų, ar šis draudi- 
mas vra pagrįstas, Džinai teko daryti tai, ką ji ir darė su savo 
šeimos vyrais. Su motina Džinai šiek tiek labiau pasisekė. Tačiau 
čia reikia paminėti dar vieną svarbų ligos istorijos veiksnį, bū- 
tent be galo stiprų šių „pašėlusių“ vaikų polinkį save bausti. 
Jie laikosi nuostatos „viskas arba nieko“ ir pažodžiui, visiškai 
rimtai vadovaujasi posakiu: „Jei tavo akis skatina tave nusidėti, 
išlupk ją“. Taigi gali atsitikti ir taip, kad schizofrenijos paūmėji- 
mo akimirką mažas berniukas labai nuoširdžiai paprašvs pašiur- 
pusių savo tėvų nupjauti jam varpą, nes iš jos - jokios naudos. 
Motina ir toliau kantriai aiškino Džinai, kad ji nekalta dėl 
mamos ligos, leido mergaitei miegoti lovoje šalia savęs, sėdėti 
ant kelių ir apskritai buvo jai tokia dėmesinga ir taip ja rūpino- 
si, lyg Džina būtų kūdikis. Mergaitė, regis, pradėjo tikėti savo 
mama. Po kelių mėnesių jos būklė gerokai pagerėjo. Mergaitės 
Judesiai tapo grakštesni; jos žodynas praturtėjo arba, kaip to- 
kiais atvejais derėtų sakyti, atsiskleidė, nes tokie vaikai šį žodyną 
turi daug anksčiau, nei aplinkiniai ima tai numanyti. Be to, 
mergaite pradėjo žaisti! Ji paguldė į lovą mažą juodą žaislinį 
šuniuką ir tarė: „Miegok, šuniuk, nenusiklok; užmerk akis, nes 
turėsiu, šuniuk, įkrėsti tau į kailį“. Ji ėmėsi statyti iš kaladėlių 
ilgus traukinius, „keliaujančius į rytus“. Vieno tokio žaidimo 

metu Džina pažvelgė savo motinai į akis — visiškai tiesiai, o 
taip būna retai — ir pasakė: „Neišvyk į ilgą kelionę traukiniu, 
kaip kadaise“. „Ne, - atsakė mama, - mes gyvensime kartu“. 

"Iokia mergaitės pažanga mums buvo didžiausias atpildas. 
Vis dėlto pasitaikydavo krizių, ir tada tėvai skubiai kviesdavo 
atvykti jiems į pagalbą. Aš lankiausi šiuose namuose ir kalbė- 
davausi su visais šeimos nariais, kol galiausiai išsiaiškinome, 
kas vyksta visų jų gyvenime. Gyvenantiems šioje vieno ligonio 
sanatorijoje iškildavo visokeriopų sunkumų. Schizofrenijos su- 
keltas mintis galime pakęsti tik tuomet, jei siekį jas perprasti 
paverčiame profesine savo užduotimi. Džinos motina kaip tik 
ir ėmėsi šios užduoties, kuriai reikia ypatingų sugebėjimų įsi- 
Jausti į kito žmogaus padėtį, taip pat - mokėjimo saugoti savo 
pačios sveikatą. Kitu atveju turime neprisileisti tokių minčių, 
stengtis nuo jų apsiginti. Taigi kiekvienas šios šeimos narys, 
neišvengiamai žvilgčiodamas į vidinį Džinos pasaulį, kur nuo- 
lat vyko gryno impulsyvumo ir beviltiško savęs neigimo kaita, 
kėlė pavojų savo paties pusiausvyrai ir savigarbai. Apie tai man 
tekdavo vis iš naujo kalbėt, nes Džinos iššūkis aplinkai nuola- 
tos įgydavo naują krypt. Po to ji vėl traukdavosi į save - be 
Jokios akivaizdžios priežasties. 

Nutikimas, apie kurį dabar papasakosiu, rodo, kokį povei- 
kį Džinai padarė pirmosios motinos pastangos pratinti mer- 
gaitę miegoti atskirai. Staiga Džina liguistai prisirišo prie šaukštų 
ir šis prieraišumas tapo toks stiprus, kad ir pati Džina, ir jos 
tėvai patyrė pirmą baisų nusivylimą. Džina be paliovos kartojo 
tokius žodžius: „nemiegosiu degant šviesai Džinos kambaryje“, 
„šviesa šaukšte“, „krosnis šaukšte“, „antklodės šaukšte“ ir kt. 
Pietaudama ji dažnai sėdėdavo ir tiesiog žiūrėdavo į „šviesą 
šaukšte“. Matydama, kad kiti jos nesupranta, Džina ėmė sklęs- 
tis savyje ir ištisas valandas ir dienas gulėdavo lovoje, tačiau 
naktį eiti miegoti nenorėdavo. Mergaitės tėvai pranešė man 

apie kritišką mergaitės būklę ir paprašė jiems padėti. Kai pa- 
prašiau Džinos parodyti man šviesą šaukšte, mergaitė parodė 
už knygų lentynos esantį elektros kištuką. Prieš keletą savaičių 
ji nulaužė vieną šio kištuko dalį ir sukėlė trumpą sujungimą. 
Kai mudu su Džina nuėjome į jos kambarį apžiūrėti ten esan- 
čių elektros prietaisų, pamačiau, kad savo kambaryje mergaitė 
turi blankią elektros lemputę, prie kurios pritvirtintas mažutis, 
šaukštą primenantis gaubtas, kad šviesos spinduliai nekristų 
tiesiai ant Džinos lovos. Ar tai ir buvo tikroji „šviesa šaukšte 7 
Džinai leidus suprasti, kad taip ir yra, viskas paaiškėjo. Grįžusi 
namo Džina iš pradžių miegojo savo mamos lovoje. Vėliau ma- 
ma miegojo su Džina jos pačios lovoje. Po to mama miegojo 
savo lovoje, o Džina - savojoje; abiejų kambarių durys būdavo 
pravertos, o koridoriuje degdavo šviesa. Galiausiai koridoriuje 
naktimis degančią šviesą imta gesinti, tad vienintelis šviesos 
šaltinis buvo mažutė Džinos kambaryje esanti lempelė („šviesa 
šaukšte“). Taigi naktimis Džina tikriausiai žiūrėdavo į šią šviesą, 
vienintelę savo guodėją - paskutinę jai likusią mamos „dalį“ — ir 
Jausdavo jai švelnumą ir baimę, tuos pačius jausmus, kurie anks- 
čiau buvo skirti motinos krūtinei, tėčio ir brolių varpoms bei 
kitiems garbinimo objektams. Būtent tomis savo gvvenimo die- 
nomis mergaitė palietė svetainėje buvusį kištuką ir „vis bėdų 
pridarantys“ jos piršteliai sukėlė trumpą sujungimą; visame 
name dingo šviesa, užgeso ir „šviesa šaukšte“. Štai ir vėl dėl jos 
kaltės ištiko neganda: jai prisilietus prie kažkokio daiktelio 
įvyko nelaimė, o jai pačiai grėsė pavojus likti vienai tamsoje. 
Išsiaiškinus visas šio liguisto Džinos prieraišumo aplinky- 
bes, mergaitė atsisakė fetišo — šaukštelio ir grįžo į ankstesnį 
pažangos kelią. Vis dėlto nuolatos stebino patogeninių mode- 
lių gajumas ir ligos protrūkių jėga, mat Džina dabar jau buvo 
visais metais vyresnė (mergaitei buvo beveik septyneri). Kita 
vertus, Džina, regis, pradėjo suvokti, kad jos pirštai negali 

padaryti jokių neatitaisomų blogybių 1r kad savo pirštus ji gali 
ne vien turėti, bet ir jais naudotis, mokydamasi gražių dalykų 
bei pati juos kurdama. 

Iš pradžių ji susižavėjo pirštukų žaidimu, kai pasakojama, 
ką kuris pirštelis — paršelis veikia: „šis paršelis veikia tą“, o 
„Šitas paršelis daro aną“. Džinos paršeliai darydavo visa, ką 
per dieną būdavo nuveikusi pati mergaitė: „eidavo į prekybos 
centrą“, „eidavo į dešimties centų parduotuvę“, „važiuodavo 
eskalatoriumi“ arba „pakeliui namo visą kelią verkdavo“. To- 
kiomis aplinkybėmis, rišliai pasakodama, ką veikė jos pirštai, 
mergaitė įtraukė į savo gyvenimą laiko matmenį ir išmoko nu- 
statyti nuoseklią tvarką, pagal kurią įvairūs vidiniai „aš“ įvairiu 
laiku darė įvairius dalykus. Vis dėlto ji nesugebėdavo pasakyti 
„aš dariau viena“, „aš dariau kita“. Nemanau, kad tai galima 
paaiškinti vien protinio pajėgumo stoka. Schizoidų“" (kaip ir 
schizofrenija sergančių žmonių) ego jaučia nenumaldomą po- 
reikį nuolat tikrinti naujos patirties tikroviškumą ir ją sieti su 
jau turima patirtimi. Taip yra vien todėl, kad tam tikro įvykio 
metu šių žmonių ego suteikia jiems tikrovės neatitinkančią sam- 
pratą apie to įvykio patikimumą. Taigi Džina tokią nuolatinę 
integraciją atlikdavo ir apie ją pasakodavo pasitelkusi savo 
pačios pirštelius, o pastarieji, sulaukę mergaitės palankumo, 
vėl turėjo galimybę tapti kūniškojo jos ego dalimi. Džina išmo- 
ko abėcėlės raides, iš pradžių susipažinusi su jomis Montessori 
lytėjimo metodu, o vėliau - piešdama raides pirštais. Ji taip 
pat išmoko groti melodijas, brazdindama pirštų nagais ksilo- 
foną. Džinos motina pasakojo štai ką: 


3* Schizoidas - vienas psichopatijos tipų: asmuo, kuriam būdingas 
polinkis į emocinio ir intelektualinio gyvenimo atotrūkį, uždarumas, ne- 
kalbumas, įtarumas, nepasitikėjimas; jam sunku bendrauti, jo emocijos 
neišraiškingos. Kai kurie suserga schizofrenija. - Iėrt. past. 

„Kai Džina ėmė reikšti šį nerimą keliantį, akivaizdžiai be- 
prasmį susidomėjimą ksilofonu, aš pastebėjau, kad ji išties groja 
šiuo instrumentu savo pačios rankų nagais. Ji tai daro taip ty- 
liai, kad negali suprasti, ką ji iš tiesų veikia. Beje, šiandien 
supratau, kad ji sugeba pagroti „Palaistyk, palaistyk laukinę 
gėlę“ — nuo pradžios iki pabaigos. Grojant šią melodiją reikia 
panaudoti kiekvieną gamos natą. Paprašiau, kad ji dar sykį 
sugrotų, ir stebėjau jos ranką judant garsų gama aukštyn ir že- 
myn. Buvau apstulbusi ir karštai išreiškiau Džinai savo susiža- 
vėjimą sakydama, kad ji grojo nuostabiai. Aš ją pakviečiau: 
„Nusileiskime žemyn pas kitus. Pagrok ir jiems šią dainą. Ji 
noriai nulipo laiptais žemyn, netgi pasitikėdama savimi ir 
labai patenkinta. Šį sykį ji garsiai pagrojo dainą kitiems na- 
miškiams. Jie buvo priblokšti. Po to ji sugrojo keletą kitų melo- 
dijų: „Lyja lietus“, „ABC DE FG" ir panašiai. Mes visi ją 
gyrėmėe, O ji su malonumu klausėsi. Džina nenorėjo grįžti į 
savo kambarį. Atrodė, jog jai norisi čia dar pabūti ir pagroti 
žiūrovams - ji patyrė naują, malonią būseną.“ 


Taigi Džina „sutaurino“savo elgesį ir įgijo draugų. Kita ver- 
tus, susigrąžindama savo pačios dalis ji įgydavo ir naujų prie- 
šų. Juk savo pirštais Džina ne tik grodavo, bet ir baksnodavo 
žmones, o kartais vos neišdurdavo svečiams akių, tad tėvams 
tekdavo mergaitę griežtai sudrausti. Ji ypač mėgo baksnoti sa- 
vo tėtį. Toks mergaitės elgesys buvo akivaizdi jos veiksmų, kai 
ji čiupdavo tėčio varpą ir cigaretes, tąsa. Kai šiuo Džinos gv- 
venimo tarpsniu jos tėvui teko išvykti į kelionę, mergaitė vėl 
išgyveno regresiją: ėmė dažnai verkti, prisiminė savo fetišą — 
paklodėlę (sakydavo „antklodėle yra lopoma"), kalbėdavo tyliai, 
mažai valgė, atsisakydavo netgi ledų. Štai ir vėl savo prisilietimu 
Ji privertė žmogų išeiti iš jos gyvenimo! Tokią didžiulę širdgėlą 
Ji, regis, išgyveno dėl to, kad iš tiesų jau buvo bepradedanti 
atsiliepti į nuoširdžias savo tėčio pastangas jai padėti. 

Sunkiausiomis šios naujosios krizės akimirkomis Džina gu- 
lėjo lovoje šalia savo mamos ir, su ašaromis liedama baisią šird- 
gėlą, nesiliovė kartojusi: „No vulva on Jean, no eggplant, take 
it off, take it off, no egg in the plant, not plant the seed, cut off 
vour finger, get some scissors, cut it off.“** („Džina neturi vul- 
nesodink sėklos, nusikirpk savo pirštą, pasiimk kokias žirkles, 
nusikirpk jį.“) 

Akivaizdu, kad ši mergaitės kalbos nuotrupa atskleidžia nuo 
seno jai būdingą atsaką į panašius įvykius — stiprų polinkį bausti 
save pačią. 

Džinos motina tinkamai paaiškino mergaitei, ką reiškia šis 
tečio „dingimas“. Be to, ji Džinai pasakė, kad jos „baklažanas“ 
dingo visai ne todėl, kad ji save lytėjo; tiesą sakant, vieną „bak- 
lažaną“, nuosavą ir savitą, ji tebeturi savo viduje. Džina vėl 
pradėjo žaisti savo piršteliais. Jai teko iš naujo įveikti visą iki 
tol nueitą savo kelią — pereiti visas savo gyvenimo pakopas. 
Džina tai darė dainuodama: „Ši maža mergaitė miega šaldytu- 
ve, ši mergaitė miega dulkių siurblyje“ ir t.t. Pamažu ji vėl ėmė 
domėtis gyvūnais, o vėliau — ir vaikais, tad jos piršteliai jau 
vaizduodavo, kaip „šis berniukas šokinėja, o šis berniukas bė- 
gioja ...vaikšto...lekia “. Noriai lavindama savo pirštus mergai- 
tė tąsyk perprato įvairius judėjimo erdvėje būdus - ir vaikų, ir 
gyvūnų. Ji išmoko skaityti ir vardyti įvairių naminių gyvūnų 
pavadinimus, savo pirštais parodyti savaitės dienas, o pasitel- 
kusi dar ir kojų pirštus - suskaičiuoti iki dvidešimties. Tuo pat 
metu ksilofonu ji ėmė groti kur kas sudėtingesnes prancūzų 
liaudies dainas. Jas visas mergaitė atlikdavo lengvai, be jokios 


5“ Tai lietuvių kalba neperteikiamas žodžių žaismas: eggplant (bak- 
lažanas), egg (kiaušinis), plant (vienu atveju šis žodis įgyja prasmę „augalas“, 
kitu atveju - „sodinti“). - Iėrt. past. 

įtampos; ji visuomet žinodavo, nuo kurios natos pradėti. Džina, 
vėl ėmusi naudotis savo pirštais, patyrė malonumą; tai rodo šis 
jos motinos pasakojimas: 


„Praėjusį sekmadienį Džina nutapė paveikslėlį, vaizduo- 
jantį mažą mergaitę geltona suknele. Vakare ji tyliai priėjo prie 
kabančio ant sienos paveikslėlio ir pirštais čiuopė nutapytą vaiz- 
dą. Džina ilgai lytėjo mergaitės rankas - ir viena, ir kita buvo 
didesnės už pačią mergaitę. Tuomet ji tarė: „Šios rankos ma- 
lonios“. Aš jai pritariau, pakartodama tuos pačius žodžius. 
Netrukus ji pasakė: „Rankos yra gražios“. Aš ir vėl mielai jai 
pritariau. Ji sugrįžo prie savo lovos nenuleisdama nuo paveikslo 
akių, o atsisėdusi vis dar įdėmiai į jį žiūrėjo. Galiausiai garsiai 
sušuko: „Šios rankos - puikios!“ 


Visą tą laiką Džina kartkartėmis grodavo ksilofonu ir dai- 
nuodavo dainas. Tėvams pavyko surasti muzikos mokytoją, 
noriai sutikusią mokvti Džiną skambinti pianinu ir derinti sa- 
vo darbo metodus prie jų vaiko klausos ir puikaus gebėjimo 
mėgdžioti. Kitą sykį, atvykęs į šiuos namus ir palydėtas į savo 
kambarį, išgirdau kažką mokantis groti kelias pirmosios Beet- 
hoveno sonatos frazes ir, manydamas, kad groja gabus suaugęs 
žmogus, užsiminiau apie rvžtingą ir jautrią atlikimo manierą. 
Pamatęs prie pianino sėdinčią Džiną, buvau labai nustebęs. 
Dirbant su tokiais vaikais, tokios staigmenos labai sujaudina, o 
kartu, kaip dažnai pasirodo, ir klaidina, nes vis iš naujo pri- 
verčia patikėti bendra vaiko pažanga. Deja, toks tikėjimas yra 
nepagrįstas, nes ypač sparčiai tobulėja tik tam tikri pavieniai 
Jų sugebėjimai. Sakau tai remdamasis savo paties patirtimi, mat 
pianinu Džina grojo (visiškai nesvarbu, ką - Beethoveną, Hayd- 
ną ar bugi-vugi) stulbinančiai, kol pati ėmė nemėgti šios savo 
dovanos, kaip kadaise, pirmojo su ja dirbusio psichologo žo- 
džiais, ji „jautė priešiškumą kalbai“. 

"Taip baigiasi vienas Džinos būklės pagerėjimo, jos santy- 
kių su savo pačios rankomis epizodas. Juo užbaigsime ir ką tik 
pasakotą ligos atvejį, skirtą perteikti esminį ego silpnumą, dėl 
kurio į Džiną panašūs vaikai nuolat svyruoja tarp dviejų būse- 
nų: čia juos užvaldo „pašėlęs potraukis“ tam tikrai kito žmo- 
gaus daliai, čia polinkis negailestingai save bausti ar visiškai 
suvaržyti perdėtais tobulumo reikalavimais. Anaiptol nenoriu 
pasakvti, kad jie nepajėgūs mokytis, įsiminti ir pranokti kitus — 
vpač jei imasi tam tikros meninės veiklos, kuri vra iš esmės 
oralinės jų fiksacijos sensorinis atitikmuo. Veikiau manau, kad 
jie negali integruoti visos savo tikrovės: jų eg0 yra bejėgis. 

Tikriausiai norėsite sužinoti, kaip Džinos gyvenimas to- 
liau klostėsi. Mergaitei paaugus, jos amžiaus ir elgesio atotrū- 
kis tapo toks rvškus, kad bendrauti su savo ir panašaus amžiaus 
vaikais mergaitė nebegalėjo. Džina susidūrė ir su kitais sunku- 
mais, tad, mokantis pagal privalomąją specialiosios mokyklos 
programą, bent jau kurį laiką teko daryti pertrauką. Tokiomis 
aplinkybėmis mergaitė greitai neteko to, ką didvyriškomis savo 
mamos pastangomis per kelerius metus buvo išmokusi. Nuo to 
laiko mergaitė vėl buvo gydoma, šįsyk geroje psichiatrijos ligo- 
ninėje; jos gvdymui vadovavo vienas labiausiai savo darbui pa- 
sišventusių ir išradingiausių vaikų psichiatrų, dirbantis būtent 
vaikų schizofrenijos srityje. 

Susidūrus su panašiais ligos atvejais, „nevykėlės motinos“ 
ar kitų vaiko apleistumo aplinkybių vaidmuo tebėra svarstyti- 
nas. Manau, verta atsižvelgti į tai, kad, atsakydami į savo moti- 
nos žvilgsnį, šypseną, prisilietimą, šie vaikai gali patirti labai 
ankstyvą ir vos juntamą nesėkmę, o šis pradinis vaiko uždaru- 
mas gali pastūmėti nesąmoningai atsitraukti ir pačią motiną. 
Akivaizdi tiesa, kad pirminė problema glūdi motinos ir vaiko 
santykiuose, galioja tik tuo atveju, jei manome šį ryšį esant 
pagrindinį emocijų telkinį, galintį gausinti motinos ir vaiko 
gerovę, kita vertus, keliantį jiems abiem pavojų, vos tik jų ryšys 

sutrinka arba nusilpsta. Infantiliosios schizofrenijos atvejais, 
su kuriais teko man pačiam susidurti, vaikai akivaizdžiai stoko- 
jo „siunčiamosios galios“““. Tačiau gali būti ir taip, kad labai 
ankstyvoje vaikystėje bendravimo nesėkmę patyrusio vaiko 
būsena atskleidžia - tik piktybiškesne forma - emocinių ryšių 
trapumą, jau iki tol būdingą vienam iš tėvų (arba jiems abiem), 
nors šią tėvų ypatybę galbūt atsveria - bent jau bendraujant su 
kitais žmonėmis - tam tikros jų charakterio savybės ar proti- 
niai gabumai. 

O dėl gydymo procedūros, aprašytos šiame skyriuje, tai 
skaitytojas turėtų suprasti, kad Džinos motina įstengė savyje 
surasti tų ypatingų gydančiųjų galių, kurios vra pirmoji visų 
šioje žmogiškojo pasitikėjimo srityje atliekamų eksperimentų 


sąlyga. 


* Pirmajame knygos leidime šis sakinys buvo taip formuluotas: .....pir- 
minė „siunčiamosios galios“ stoka buvo būdinga vaikui“. Rašvdamas šį 
sakinį turėjau galvoje tik tuos kelis atvejus, su kuriais man pačiam teko 
susidurti, o tokių atvejų praktiniame psichoanalitikų darbe tuomet retai 
pasitaikvdavo. Šiuo savo teiginiu norėjau paprieštarauti tam tikroms tuo 
metu madingoms ir pernelyg paviršutiniškoms interpretacijoms, kuriomis 
buvo tvirtinama, esą atstumiančios motinos gali sukelti tokią piktybinę 
savo vaiko negalią. Dabartinis mano teiginys cituojamas iš šaltinio, kur 
pritariama grvnai konstitucinei infantiliųjų psichozių etiologijai. Įdėmiai 
skaičiusieji I skyrių, beje, ir Džinos istoriją, suvokė, kad, pristatydamas šiai 
knygai parinktas ligos istorijų nuotrupas, nesistengiu išskirti pirminių 
negalės priežasčių bei gydymo rezultatų. Vietoj to mėginu apibrėžtu naują 
sąvokų sritį, apimančią tiek asmens ego, tiek ir visuomenės sandaros plot- 
mėje vykstančias „kovas“. Be abejo, laikantis tokio požiūrio aplenkiamos 
detalės, būdingos tėvų (t.y. motinos arba tėvo) ir vaiko bendravimui, kai 
silpnosios vaiko konstitucijos ir aplinkos vpatybės sustiprina žalingas 
viena kitos savybes. Tačiau pirmines priežastis galima išskirti (arba at- 
mesti) tik tuo atveju, kai yra griežti diagnostikos kriterijai ir kai turimų 
anamnezių kiekis yra pakankamas palvginamajai analizei. Tokių darbų 
galima rasti vis gausėjančioje literatūroje psichoanalitinės vaikų psichiat- 
rijos tema. (E.H.E.) 

M 4 
Žaidimai ir samprotavimai 


Parafrazuodami Freudo žodžius, žaidimą pavadinome kara- 
liškuoju būdu perprasti infantiliojo ego pastangas atlikti patir- 
ties sintezę. Su vienu nesėkmingos ego sintezės pavyzdžiu mes 
ką tik susipažinome. Dabar panagrinėsime vaikystės epizodus, 
atskleidžiančius ego gebėjimą atgauti jėgas ir gydyti save patį 
vaikui žaidžiant, ir klinikinio darbo situacijas, kai, laimė, 
mums pavyko pasiekti, kad vaiko ego padėtų pats sau. 


1. Zaidimas, darbas ir augimas 


Pradine šio bent kiek padrąsinančio skyriaus tema paimsi- 
me žaidimo epizodą, aprašytą vieno gana garsaus psichologo 
knygoje. Šio epizodo aplinkybės, nors ir nesusijusios su liga, 
bet vis vien skausmingos: berniukas, vardu "Tomas Sojeris, tetos 
lieptas gražų pavasario rytą turi baltinti tvorą. Nemaloni berniu- 
ko padėtis tampa dar keblesnė pasirodžius vienam jo bendraam- 
žiui, Benui Rodžersui, besimėgaujančiam žaidimu. Būtent į jį, 
Beną, begalę laisvo laiko turintį vyruką, mes ir ketiname pa- 
žvelgti Tomo Sojerio — dirbančio žmogaus - akimis. 


Jis paėmė teptuką ir tylomis ėmėsi darbo. Netrukus tolu- 
moje pasirodė Benas Rodžersas - kaip tik tas berniukas, kurio 
pašaipų jis baisiausiai bijojo. Benas ėjo pasišokuodamas, liuok- 
sėdamas, striuoksėdamas - buvo aišku, kad jis nusiteikęs paki- 
liai ir nerūpestingai. Jis graužė obuolį ir pratisai, melodingai 

ūkavo, kartkartėmis žemu balsu įterpdamas din-don-don, din- 
don-don, mat įsivaizdavo esąs garlaivis. Priėjęs artėliau sulėtino 
žingsnius, atsistojo gatvės viduryje, smarkiai pasviro dešinėn ir 
ėmė sunkiai, labai oriai, didingai suktis - juk jis įkūnijo Didįjį 
Misurį, turintį devynių pėdų grimzlę. Benas vienu metu buvo 
ir laivas, ir kapitonas, ir signalinis skambutis, tad turėjo įsi- 
vaizduoti, jog stovi ant kapitono tiltelio, duoda įsakymus ir čia 
pat juos vykdo: „...stabdyt dešinįjį ratą! Din di lin di! Stabdyt 
kairįjį! Dešiniuoju pirmyn! Stabdyt! Lėta eiga! Din di lin di! 
Čiuk čiuk čiuk! Išmest lyną! Na, gyviau! Čiupk lyną - ko lauki! 
Apsuk jį apie aną stulpą! Laikyk, dabar paleisk! Garlaivis su- 
stabdytas, sere! Din di lin di! Pššš! Pššš! Pššš! (mėgdžioja garo 
šnypštimą). 

"Tomas ir toliau baltino tvorą, nekreipdamas į garlaivį jokio 
dėmesio. Benas, valandėlę į jį paspoksojęs, tarė: „Cha cha! Įkliu- 
vai, brolau, ar ne!... Ei, gavai darbelio?“ 

Mano kaip psichoterapeuto požiūris į Beną Rodžersą labai 
palankus - visais trimis atžvilgiais: organizmo, ego ir visuome- 
nės. Jis rūpinasi savo kūnu čiaumodamas obuolį; tuo pat metu 
megaujasi įsivaizduota keleto didžiai prieštaringų elementų kon- 
trole (jis yra ir garlaivis, ir pavienės jo dalys, ir garlaivio kapi- 
tonas, ir šiam kapitonui paklūstanti laivo komanda); be to, jis 
akimirksniu įvertina socialinę tikrovę, kai jo garlaiviui darant 
posūkį pamato besidarbuojantį Tomą. Šiomis naujomis aplin- 
kybėmis Benas pasielgia toli gražu ne kaip garlaivis. Jis tuč- 
tuojau sumoja, kaip apsimesti užjaučiančiu, nors, be abejo, 
pajunta, kad nemaloni Tomo padėtis tik dar labiau pabrėžia 
Jo paties laisvę. 

Sakytume - lankstus vyrukas. Tačiau Tomas pasirodo esąs 
geresnis psichologas: jis pamėgina Beną įdarbinti. Tai rodo, 
kad psichologija yra bent jau antras pagal naudingumą daly- 
kas, nusileidžiantis tik įprastam prisitaikymui prie gyvenimo 

tikrovės, o tam tikromis nepalankiomis aplinkybėmis galintis 
Jį ir pranokti. 

"Turint galvoje tolesnį Beno elgesį, regis, būtų beveik nepa- 
doru jo, pralaimėjusiojo, padėtį dar labiau apsunkinti savo in- 
terpretacijomis ir svarstyti, ką berniuko žaidimas galėtų reikšti. 
Vis dėlto šį klausimą pateikiau vienai socialinį darbą studijuo- 
Jančiųjų grupei, kuri specializuojasi psichiatrijos srityje. Dau- 
gelis atsakymų, be abejo, buvo susiję su vienokia ar kitokia 
traumine berniuko patirtimi - kaipgi kitaip Benas galėtų tikti 
„atvejo analizei“? Daugelis studentų sutiko, kad Benas tikriau- 
siai buvo frustraciją patyręs berniukas, todėl taip uoliai žaidė 
savo žaidimą. Galimi frustracijos šaltiniai buvo labai įvairūs — 
pradedant tėvo tirono priespauda, nuo kurios jis gelbėjasi vaiz- 
duotėje virsdamas valdingu kapitonu, baigiant šlapinimusi į 
lovą ar kokia kita trauma, patirta mokantis naudotis tualetu ir 
dabar palaikančia berniuko norą tapti laivu, turinčiu devynių 
pėdų grimzlę. Kai kurie studentai nurodydavo akivaizdesnę 
aplinkybę - Benas norėjęs būti didelis kaip kapitonas, to meto 
dievaitis. 

Aptarimo metu pažymėjau, kad Benas yra augantis ber- 
niukas. Augti reiškia būti suskilusiam į skirtingas esybes, be- 
sivystančias nevienodu greičiu. Augančiam berniukui sunku 
susitvarkyti su ištįsusiu ir nerangiu savo kūnu, taip pat ir su 
pasidalijusiu savo vidumi. Jis nori būti geras (nors kartais tik 
savanaudiškais tikslais), bet visuomet pasijunta buvęs blogas. 
Jis nori maištauti, tačiau susivokia kone pats prieš savo valią 
nuleidęs rankas. Savo laiko perspektyvoje jau galėdamas žvilg- 
telėti į artėjantį suaugusiojo amžių jis pajunta, kad elgiasi it 
vaikas. Viena Beno žaidimo „prasmė“ gali būti štai kokia: žai- 
dimas suteikia berniuko ego laikiną pergalę prieš nerangų jo 
kūną ir jo savastį, nes žaidimo metu sukuriama darniai veikian- 
ti visuma, apimanti smegenis (kapitonas), nervus bei valios jėgą 

(signalinė garlaivio sistema ir variklis) ir apskritai visą jo kūną 
(laivas). Žaidimas suteikia berniukui galimybę būti vientisa esy- 
be, kurios rėmuose jis yra pats sau šeimininkas, nes jis pats - ir 
tas, kuris paklūsta. Be to, jis pasirenka savąsias metaforas iš dar 
visai jauno technikos amžiaus įrankių pasaulio ir svajoja apie 
savojo meto mašinų dievo — „Didžiojo Misurio“ kapitono — 
tapatybę. 

Taigi žaidimas yra ego veikla, jo siekis sukurti kūno, socia- 
linių procesų ir žmogaus savasties dermę. Visai gali būti, kad 
Beno fantazijoms būdingas falinis ir judėjimo erdvėje motyvas: 
galingas laivas stiprioje upės srovėje vra reikšmingas simbolis. 
Suprantama, kapitonas vra vykęs tėvo, be to, tiksliai apibrėžtos 
patriarchalinės galios, įvaizdis. Vis dėlto svarbiausiu šio žaidi- 
mo veiksniu, manau, derėtų laikyti eg0 poreikį įvaldyti įvairias 
gyvenimo sritis, ypač tas, kuriose žmogaus savastis, jo kūnas 
bei visuomeninis jo vaidmuo ko nors stokoja, o jų raida atsilie- 
ka. Žaidimo tikslas - kliedėti apie viešpataujantį ego, taip pat 
atlikti šio viešpatavimo pratybas tarpinėje tikrovėje — tarp vaiz- 
duotės ir realybės. Vis dėlto netrukus įsitikinsime, kad žaidimas 
neginčytinai šeimininkauja tik siaurutėse mūsų būties paraštėse. 
Kas yra ir kas nėra žaidimas? Žvilgtelėkime į žodinės raiškos 
sritį, po to sugrįšime prie vaikų. 

Bangose raibuliuojančiai saulės šviesai tinka apibūdinimas 
„žaisminga“, nes ji ištikimai paklūsta žaidimo taisyklėms. Tik- 
rovėje ji neįsiterpia į cheminį bangų pasaulį, ji reikalauja sau 
teisės susilieti su bangomis tik regimybėje. Šviesos kuriami vaiz- 
dai kinta labai greitai, be jokių pastangų, ir nesiliauja radęsi, 
todėl galima tikėtis malonaus reiškinio, išliekančio nuspėja- 
mose ribose ir nė vieno dusyk pasikartojančio kontūro. . 

Labai panašiai su daiktais ir kitais žmonėmis turi susilieti 
ir žaidžiantis žmogus - nerūpestingai su jais nesusisiedamas. Jis 
turi veikti tai, ką pasirinko nespiriamas skubių reikalų ir ne- 
skatinamas stiprios aistros; jis turi būti linksmas ir nevaržomas 

Jokių baimių ar vilčių, susijusių su rimtais padariniais. Jis ilsisi 
nuo visuomeninės ir ekonominės tikrovės arba, - tai dažniau- 
siai sureikšminama, - jis nedirba. Būtent dėl to, kad žaidimas 
vra darbo priešybė, jis įgyja įvairiausių prasmės atspalvių. Vie- 
nas jų yra „paprasčiausias malonumas" - nesvarbu, sunkus jis 
ar lengvas. Marko Iwaino žodžiais tariant, „gaminti dirbtines 
gėles...vra darbas, o kopti į Monblaną - tik pramoga“. Tačiau 
puritonizmo laikais ir tose vietose, kur ši gyvensena prigijo, 
paprasčiausias malonumas visuomet kartu reiškė ir nuodėmę; 
kvakeriai įspėjo, kad „malonumų gėles reikia skinti pareigos 
pievose“. Puritoniškoms pažiūroms prijaučiantys žmonės žaidi- 
mą į savo gyvenimą įsileido vien dėl įsitikinimo, jog „atsipalai- 
davimas nuo dorovingos veiklos jau pats savaime yra moralinė 
būtinvbė“. Tačiau poetai pabrėžia ką kita. Schilleris vra pasakęs, 
kad „žmogus vra tobulas tik tuomet, kai žaidžia“. Taigi žaidimas 
vra reiškinys, esantis ties daugelio žmogaus užsiėmimų riba ir 
savitai bei žaismingai bandantis išvengti apibrėžimų. 

"Tikra vra tai, kad net labiausiai įtemptas, pavojingiausias 
žaidimas pagal apibrėžimą nėra darbas; žaidžiant negamina- 
ma jokia prekė. O jei gaminama, tai toks žaidimas „tampa pro- 
fesionaliu“ . Tačiau esant tokiai tikrovei lyginti suaugusiojo ir 
vaiko žaidimą jau iš pat pradžių yra beprasmiška. Juk suaugęs 
žmogus yra prekes gaminanti ir prekėmis besikeičianti būtybė, 
o vaikas dar tik ruošiasi tokia būtybe tapti. Dirbančiam suaugu- 
siajam žaidimas yra poilsis. Jis suteikia galimybę kartkartėmis 
peržengti žmogaus būties ribotumo formas, nusakančias socia- 
linę jo tikrovę. 

Pavyzdžiui, visuotinės traukos dėsnis: žongliruojant, šokinė- 
Jant ar lipant aukštyn mūsų kūno suvokimas įgyja neįprastus 
matmenis. Šiuo atveju žaidimas suteikia dieviškos laisvės, beri- 
bės erdvės pojūtį. 

O štai laikas: leisdami laiką mažmožiams ar dykinėdami 
tingiai numojame ranka į šį griežtą savo prižiūrėtoją. Kai tik 

kiekviena minutė tampa brangi, nerūpestingumas pranyksta. 
Štai kodėl sporto rungtys atsiduria ties žaidimo riba: rungty- 
niaujantys, regis, daro nuolaidas erdvės ir laiko spaudimui vien 
tam, kad patys šį spaudimą nugalėtų jardo ar sekundės dalimi. 

Pereikime prie lemties ir priežastingumo, nulėmusių, kas, ko- 
kie ir kur mes esame. Dalyvaudami azartiniuose žaidimuose 
atkuriame visų lygybę prieš lemtį, tad galimybę laimėti turi kiek- 
vienas žaidėjas, sutinkantis paklusti kelioms taisyklėms, kurios, 
palyginti su tikrovės taisyklėmis, atrodo atsitiktinės ir bepras- 
mės. Vis dėlto, kaip ir sapno tikrovė, joms būdinga paslaptinga 
įtaiga ir žaidėjai turi joms besąlygiškai paklusti. Vos tik žaidėjas 
užmiršta, kad toks žaidimas turi būti laisvai pasirinkta jo veikla, 
kai tik atsiduria lošimo demono valdžioje, žaidimo dvasia vėl 
pranyksta. Tuomet jis jau lošėjas, o ne žaidėjas. 

O štai visuomeninio gyvenimo tikrovė 1r apibrėžtos, mums 
skirtos jos sritys. Žaisdami žaidimus su įvairiais vaidmenimis, 
galime pabūti tokie, kokie gyvenime negalėtume arba nenorė- 
tume būti. Bet vos tik patikėjęs savuoju įsikūnijimu žaidėjas- 
aktorius priartėja prie isterijos, O gal ir dar liūdnesnės būsenos. 
O naudos sumetimais mėgindamas kitus priversti patikėti jo 
atliekamu „vaidmeniu“, žaidėjas tampa apgaviku. 

Mūsų kūno potraukiai. Didžioji dalis nacionalinės rekla- 
mos, naudodamasi mūsų noru žaisti, būtinai stengiasi mus 
įtikinti, pavvzdžiui, kad kvėpuoti ir valgyti yra ne maloni bū- 
tinybė, bet įmantrus žaidimas, atskleidžiantis mums vis naujus 
ir juslėms malonius kvapo ar skonio niuansus. Kai tik tokių 
niuansų poreikis nebepaklūsta mūsų valiai, žmogus išgyvena 
bendrą švelnios priklausomybės ir nepasotinamumo būseną, 
atimančią Iš jo pilnatvės pojūtį ir lemiančią giluminio nepa- 
sitenkinimo jausmą. 

Paskutinis, bet ne mažiau svarbus vra meilės gyvenimas 1r 
prieš galutinį veiksmą atliekami vadinamieji „meilės žaidimai“. 

Abiem partneriams jie suteikia galimybę laisvai pasirinkti kū- 
no dalį, intensyvumą ir tempą (pasak humoristinio eilėraščio, 
„ką, kuria dalimi ir su kuo). Meilės žaidimai baigiasi prasidėjus 
galutiniam veiksmui, susiaurinančiam pasirinkimo galimybes, 
nurodančiam tempą ir išlaisvinančiam „prigimtį“. Jei vienas kuris 
atsitiktinis parengiamasis veiksmas tiek užvaldo žmogų, kad 
visiškai pakeičia galutinį jo veiksmą, žaidimas baigiasi ir prasi- 
deda iškrypimas. 

Šios žaidimo atspalvį turinčios, su įvairiomis Žmogaus el- 
gesio apraiškomis susijusios situacijos atskleidžia siaurą sritį, 
kur mūsų ego gali pasijusti pranokęs erdvės bei laiko apriboji- 
mus ir socialinės tikrovės ribotumą, tai yra pasijusti nepriklau- 
somas nuo sąžinės reikalavimų ar nesąmoningų paskatų. Tik 
šioje apibrėžtoje sritvje žmogus gali pasijusti susivienijęs su 
savuoju ego. Visai nenuostabu, kad jis ir jaučiasi „esąs žmogus 
tik tuomet, kai žaidžia“. Tačiau su dar viena, svarbiausia sąly- 
ga: Žaisti jis turi retai, o daugiausia laiko skirti darbui. Jam 
reikia turėti aiškų visuomeninį vaidmenį. Pleibojams bei lošė- 
Jams dirbantis žmogus pavydi, bet kartu jais ir piktinasi. Mes 
džiūgaujame, kai į juos „rodoma pirštais“ ir iš jų šaipomasi, 
arba pasmerkiame juos daug liūdnesniam nei dirbančio žmo- 
gaus likimui - priverčiame juos gyventi auksiniuose narveliuose. 

Vadinasi, stebėdami žaidžiant vaiką atsiduriame keblioje 
padėtyje: juk kas nedirba, tam nedera ir žaisti. Tad norint būti 
pakančiam vaiko žaidimui, suaugusiajam tenka kurti teorijas, 
kad vaikystės žaidimai iš esmės yra darbas arba kad jie neturi 
Jokios reikšmės. Labiausiai paplitusi ir stebėtojams parankiausia 
teorija teigia, kad vaikas - dar niekas ir kad tai rodo jo žaidimo 
beprasmybė. Mokslininkai bandė surasti ir kitą būdą paaiškinti 
vaikų žaidimo keistenybes, manydami, kad jos atskleidžia tiesą, 
Jog vaikystė - tam tikra tarpinė erdvė. Pasak Spencerio, kai 
kurių žinduolių jaunikliai žaisdami sunaudoja energijos pertek- 
lių, susikaupusį todėl, kad jiems nereikia patiems maitintis ir 

gintis, nes tai už juos atlieka tėvai. Vis dėlto Spenceris pastebeė- 
jo štai ką: kai tik jaunikliai turi sąlygas žaisti, jie „I(mituoja“ 
suaugusių gyvūnų veiksmus, išreikšdami „nepaprastą norą tuos 
veiksmus atlikti ir nepaprastą norą patirti su jais susijusius jaus- 
mus“. Ankstyvoji psichoanalizė šį požiūrį papildė „katarsio“ 
teorija. Joje teigiama, jog augančiai būtybei žaidimas įgyja 
konkrečią paskirtį - suteikia tai būtybei galimybę išlaisvinti 
užgniaužtas emocijas ir vaizduotėje išsivaduoti nuo praeityje 
patirtų frustracijų. 

Kad įvertintume šias teorijas, pereikime prie kito, jaunes- 
nio už Tomą, berniuko žaidimo. Jis gyveno prie kitos sraunios 
upės - Dunojaus, o jo žaidimą įamžino kitas garsus psicholo- 
gas - Sigmundas Freudas. Jis rašė: 


„Neketindamas nuodugniai nagrinėti šių reiškinių, kartą 
pasinaudojau palankia proga pažvelgti, ką reiškia pirmasis sa- 
varankiškai sugalvotas aštuoniolikos mėnesių berniuko žaidi- 
mas. Tai buvo daugiau nei vien atsitiktinis stebėjimas: kelias 
savaites gyvenau po vienu stogu su vaikučiu bei jo tėvais ir 
prabėgo ne viena diena, kol suvokiau šios mįslingos ir nuolat 
kartojamos berniuko veiklos prasmę. 

Šio berniuko intelekto raida jokiais atžvilgiais nebuvo spar- 
tesnė nei kitų jo amžiaus vaikų, (...) tačiau jis gebėdavo pasiekti, 
kad tėvai ir tarnaitė jį suprastų. Į berniuką aplinkiniai žvelgė 
palankiai, nes jis „deramai“ elgėsi. Jis netrikdė naktinio savo 
tėvų poilsio, sąžiningai paklusdavo paliepimams neliesti tam 
tikrų daiktų ir neiti į vieną ar kitą kambarį, o svarbiausia — 
niekuomet neverkdavo mamai išeinant iš namų ir paliekant jį 
valandų valandas. Kita vertus, jo ryšvs su motina buvo labai 
glaudus: ji ne tik pati maitino berniuką, bet ir rūpinosi juo bei 
auklėjo jį visiškai nepadedama aplinkinių. Vis dėlto kartkartė- 
mis atsiskleisdavo nerimą keliantis šio gražiai besielgiančio vaiko 
polinkis svaidyti į kambario kampą arba po lova visus po ranka 

pakliūvančius mažus daiktelius, tad tvarkvdamas žaislus jis daž- 
nai turėdavo gerokai paplušėti. Šią savo veiklą berniukas paly- 
dėdavo susidomėjimo ir pasitenkinimo kupinu, ilgai tęsiamu 
šūksniu „O-o-o-o!“ Motina manė (tokia buvo ir mano paties 
nuomonė), kad šis šūksnis yra ne jaustukas, bet reiškia „išeik“ 
[fort, vok. ]. Pagaliau suvokiau, kad tai yra žaidimas, o jo metu 
visais savo žaislais vaikas naudojasi tik tam, kad su jais žaistų 
„Išeinantį“ [fort sein, vok.]. Vieną dieną pastebėjau aplinkybę, 
patvirtinusią šį mano požiūrį. Berniukas turėjo virvute apsuktą 
medinę ritę. Jam niekuomet nešaudavo į galvą, pavyzdžiui, 
traukti ją grindimis paskui save ir taip žaisti arklį, tempiantį 
vežimą. Jis laikė ritę už virvutės ir gana įgudusia ranka mesda- 
VO ją per audeklu dengtos savo lovelės kraštą, kad ritė už jo 
pasislėptų, tuomet tardavo reikšmingąjį savo „O-0-0-0“ ir, te- 
belaikydamas ritę už virvutės, vėl ištraukdavo ją iš lovelės, pasi- 
tikdamas sugrįžusiąją džiaugsmingu „Da“ [„Štai“]. Tai ir buvo 
visas berniuko žaidimas - dingimas ir pasirodymas. Aplinki- 
niai paprastai pastebėdavo tik pirmąjį berniuko žaidimo veiks- 
mą, kurį vaikas kartojo nenuilsdamas, kaip žaidimą dėl paties 
žaidimo. Vis dėlto daugiausia malonumo berniukui, be abejo, 
teikė antrasis veiksmas. (...) Kad tokia žaidimo interpretacija 
buvo pagrįsta, galutinai patvirtino tolesnis stebėjimas. Vieną 
dieną, kai motina, kelias valandas nebuvusi namuose, sugrįžo 
atgal, berniukas ją pasitiko Žinia „pupa 0-0-0-O", tačiau iš 
pradžių nesuvokėme, ką ji reiškia. Netrukus paaiškėjo, kad per 
ilgas savo vienatvės valandas jis surado būdą pranykti pats. 
Dideliame, beveik siekiančiame grindis veidrodyje berniukas 
aptiko savo paties atspindį ir, pasilenkdamas žemyn, „privers- 
davo“ savo atspindį „išeiti“"!. 


6! Sigmund Freud. A General Selection. Edited by John Rickman, 
London: The Hogarth Press and the Institute of Psycho-Analysis, 1937. 

Kad suprastume, kaip šio žaidimo prasmę suvokė Freudas, 
svarbu atsižvelgti į vieną aplinkybę. Tuo metu jis domėjosi keistu 
reiškiniu (ir, beje, apie jį rašė) - „kompulsiniu kartojimu“, tai 
vra poreikiu žodžių arba veiksmų lygmeniu pakartotinai patirti 
skausmingus savo išgyvenimus. Kiekvienas kartkartėmis pati- 
riame poreikį be paliovos kalbėti apie vieną ar kitą skausmingą 
įvykį (įžeidimą, ginčą ar operaciją), kurį lyg ir turėtume norėti 
pamiršti. Pažįstame ir sukrėtimą patyrusių asmenų, kurie, užuot 
sveikę miegodami, nuolatos pabunda, sapnuose dar sykį išgv- 
venę anksčiau ištikusią traumą. Be to, mums kyla mintis, kad 
ne visai atsitiktinai kai kurie žmonės vis iš naujo kartoja tas 
pačias savo klaidas ar „susiklosčius aplinkybėms“, visiškai ak- 
lai, susituokia su lygiai tokio pat nepakenčiamo tipo žmogumi, 
panašiu į asmenį, su kuriuo ką tik išsiskyrė. Galbūt ne visai 
atsitiktinai panaši nelaimių ir nesėkmių virtinė visuomet ištin- 
ka būtent juos. Freudas priėjo išvadą, kad visais šiais atvejais 
žmogus nesąmoningai „atlieka variacijas“ pirmine skausminga 
tema, nes neišmoko jos įveikti arba gyventi su ja susitaikęs: 
ieškodamas išeities iš padėties, su kuria pirmąsvk susitvarkyti 
nepajėgė, žmogus joje vėl atsiduria savo paties noru. 

Savo veikaluose gvildendamas įkvraus kartojimo klausimą 
Freudas suvokė anksčiau aprašvto berniuko žaidimo prasmę 
bei faktą, kad pagrindinės žaidimo temos (kas nors pranyksta 
ir sugrįžta) kartojimo dažnumas atitinka žaidime atsispindin- 
čių tikrovės išgyvenimų, šiuo atveju patiriamų mamai išeinant 
rytais ir grįžtant vakarais, stiprumą. 

"Taigi savo tikrovės patirtį vaikas žaisdamas sudramatina. Mo- 
kėdamas šeimininkauti daiktų pasaulyje, berniukas gali sukurti 
tam tikrą daiktų tvarką, suteikiančią jam galimybę įsivaizduoti, 
Jogjis vra ir keblių savo gyvenimo situacijų šeimininkas. Pali- 
kusi verkšlenantį ir nuolat ko nors reikalaujantį berniuką na- 
muose, motina grįždavo tik tuomet, kada jai būdavo patogu. 

"Tačiau žaisdamas savo žaidimą berniukas laikė savo mamą už 
virvutės. Jis priversdavo ją išeiti, netgi išmesdavo ją lauk, o 
tuomet priversdavo mamą sugrįžti savo paties malonumui. Freu- 
do žodžiais tariant, pasyvią laikyseną jis padarė aktyvią. Žaisdamas 
berniukas daro kažką, kas tikrovėje buvo daroma su juo pačiu. 

Freudas nurodė tris dalykus, galinčius mums padėti toliau 
analizuoti socialines šio žaidimo prasmes. Visų pirma berniu- 
kas išmesdavo daiktą lauk. Pasak Freudo, galima manyti, jog 
šiuo veiksmu berniukas kerštavo mamai - „jei nenori būti su 
manimi, tai ir man tavęs nereikia“. Tokiomis aplinkybėmis, 
akivaizdžiai įgijęs daugiau emocinės autonomijos, jis sustipri- 
no savo gebėjimą veikliai tvarkyti susiklosčiusią padėtį. Beje, 
antruoju savo veiksmu berniukas pasiekė dar daugiau. Jis ap- 
skritai atsisakė anksčiau naudoto daikto ir veidrodžio, kuriame 
matėsi visu ūgiu, žaisdamas „išeidavo“, palikdamas pats save, 
ir vėl pas save sugrįždavo. Taigi jis buvo ir paliekamas, ir palie- 
kantis asmuo. Berniukas tapo padėties šeimininku, nes įtraukė 
į savo galios sritį ne tik asmenį, kurio gyvenimo tikrovėje val- 
dyti negali, bet ir visą situaciją su abiem jos dalyviais. 

Tiek apie šį žaidimą yra pasakęs Freudas. Tačiau reikėtų 
atkreipti dėmesį į dar vieną aplinkybę: savo mamą vaikas pasi- 
tinka žinia, jog jis išmokęs „išeiti“ palikdamas pats save. Pasak 
Freudo, buvo galima tikėtis, jog šis vaiko žaidimas vienumoje 
taps pradiniu šaltiniu, iš kurio kils stiprėjantis vaiko polinkis 
užsisklęsti nuošaliame kampelyje su savąja gyvenimo patirtimi 
ir pataisyti ją vaizduotėje, tik vaizduotėje. Tarkime, grįžus mo-- 
tinai vaikas būtų visiškai nekreipęs į ją dėmesio - perkėlęs savo 
kerštą į gyvenimo tikrovės situaciją arba vaizdavęs, esą ir pats jau 
moka savimi pasirūpinti, tad jam mamos nereikia. Pirmuosius 
kartus mamai išėjus iš namų būtent taip dažnai ir atsitinka: ji 
parlekia namo nekantraudama apkabinti savo vaiką, o išvysta 
tik abejingą mažylio veido išraišką. Tuomet ji gali pasijusti at- 

stumta ir nusigręžti nuo nemylinčio savo vaiko arba pajusti 
jam priešiškumą, o mažylis kaipmat suvokia, jog, mėtydamas 
daiktus ir taip atkeršijęs savo motinai, jis ne tik įgyvendino 
savo siekį, bet jį ir pranoko: jis tik mėgino atsigauti nuo išgyve- 
nimų, patirtų, kai motina jį paliko, o iš tiesų privertė savo 
motiną išeiti visiems laikams. Taigi pagrindiniai paliekamo 
ir paliekančio žmogaus sunkumai, nugalėti žaidžiant, iš tikrų- 
jų taip ir lieka neįveikti. O mažasis mūsų pasakojimo veikėjas 
pasipasakojo mamai apie savo žaidimą, ir ji, užuot įsižeidusi, 
greičiausiai išreiškė susidomėjimą, gal net ir pasididžiavimą 
išradingu savo sūnaus žaidimu. Taigi jis visokeriopai praturtė- 
Jo: prisitaikė prie sudėtingos situacijos, išmoko naudotis nau- 
Jais daiktais, o jo pasirinktas veiklos būdas sulaukė meilės 
kupino pripažinimo. Visa tai yra būdinga „vaikų žaidimams“. 

"Tik ar vaiko žaidimas, kaip dažnai klausiama, visuomet 
turi kokią nors asmenišką ir bloga lemiančią „prasmę“: Ojei 
„senomis geromis dienomis“, žaisdami su siūlų ritėmis, dešimt 
mažylių imtų tempti jas paskui save, vaizduodami karietas trau- 
kiančius arklius? Ar vienam iš jų šis žaidimas reikštų ką nors 
kita, o gal kažką svarbesnio nei, manytina, reiškia visiems 
likusiems? 

Kaip jau anksčiau minėta, sukrėtimą patyrę vaikai, dra- 
matindami savo patirtį, kurią įgijo žaisdami, renkasi žaidimo 
priemones savo kultūrinėje aplinkoje ir, būdami vieno ar kito 
amžiaus, jau moka jomis naudotis. Randamos žaidimo prie- 
monės priklauso nuo kultūrinės aplinkos bruožų, todėl visi 
toje aplinkoje gyvenantys vaikai naudojasi panašiomis prie- 
monėmis. Mūsų dienomis Benai, užuot dėjęsi garlaiviais, nau- 
dojasi dviračiais — lengviau apčiuopiamais veiksmų darnos 
simboliais, tačiau tai nekliudo jiems, keliaujantiems į mokyklą 
ar duonos parduotuvę, įsivaizduoti, jog skrieja virš žemės ir 
kulkosvaidžiu šaudo į priešą, arba pasijusti vienišu klajūnu, 

Jojančiu ant nuostabiojo žirgo Sidabro. Vis dėlto priemonės, 
su kuriomis vaikas moka apsieiti, priklauso nuo jo gebėjimo 
koordinuoti savo veiklą, todėl vienomis ar kitomis priemonė- 
mis naudojasi tik atitinkamą brandos pakopą pasiekę vaikai. 
Tai, kas visiems žaidžiantiems bendruomenės vaikams turi ben- 
drą prasmę (pavyzdžiui, sumanęs už virvutės laikyti ritę, vaikas 
įsivaizduoja už pavadėlio laikąs gyvą būtybę), kai kuriems vai- 
kams gali įgyti individualią prasmę (pavyzdžiui, vaikams, kurie 
ką tik išmoko naudotis rite bei virvele, tad veikiausiai yra pasi- 
rengę įžengti į naują bendrabūvio bei kolektyvinės simbolinės 
raiškos sritį). Žaidimas gali turėti ir savitą prasmę, pavyzdžiui, 
pavieniams vaikams, netekusiems artimo žmogaus ar kokio nors 
gyvūno, todėl suteikiantiems savo žaidimui ypatingą reikšmę. 
Tai, ką šie vaikai „laiko už virvutės“, įkūnija ne šiaip kokią 
būtybę, bet konkretų, brangų ir prarastą gyvūną arba asmenį. 
Norėdamas suvokti žaidimo prasmę, stebėtojas, be abejo, turi 
nusimanyti, kokius žaidimus mėgsta žaisti tam tikro amžiaus ir 
konkrečioje bendruomenėje gyvenantys vaikai. Tik tada jis 
gali nustatyti, ar savita žaidimo prasmė peržengia bendrosios 
prasmės ribas. Kad suvoktume pačią savitą žaidimo prasmę, tu- 
rime atlikti kruopščius stebėjimus ir sutelkti dėmesį ne tik į 
žaidimo turinį ir formą, bet ir į vaiko tariamus žodžius bei 
regimus jausmų protrūkius, ypač tuomet, kai jie „pranašauja“ 
apie reiškinį, tolesniame skyriuje vadinamą „nutrūkusiu žaidimu“. 

Prieš pereidami prie klausimų apie nerimo vaidmenį vaikų 
žaidimuose, pažvelkime į vaiko veiksmus, kai jis stato bokštą, o 
paskui jį sugriauna. Ne viena motina mano, kad mažasis jos 
sūnelis išgyvena „griovimo pakopą  , o gal net yra „destruktyvi 
asmenybė“, mat pastatęs didžiulį bokštą nepaklūsta jos patari- 
mui palikti bokštą, kad ir tėvelis galėtų juo pasidžiaugti. Mažy- 
liui būtinai reikia spirti į bokštą, kad šis sugriūtų. Beveik mania- 
kiškas džiaugsmas, apimantis vaikus, kai jie mato akimirksniu 

sugriūvantį žaidimo metu ilgai siektą darbo rezultatą, ghumino 
daugelį žmonių, ypač todėl, kad mažyliai anaiptol nebūna su- 
žavėti, jei jų pastatytas bokštas nuvirsta atsitiktinai ar paliestas 
paslaugaus dėdės rankos. Griauti turi jis pats, bokšto statyto- 
jas. Šio žaidimo ištakos, manyčiau, glūdi dar visai nesenoje 
praeityje, kai vaikas staigiai krisdavo žemėn kaip tik tą minutę, 
kai, atsistojusiam į vertikalią padėtį ant dar netvirtų kojų, jam 
atsiverdavo naujos ir užburiančios būties erdvės. Pagaliau išmo- 
kęs priversti bokštą „atsistoti“, vaikas mėgaujasi matydamas, kaip 
tas pats bokštas nuo jo rankos svyruoja ir sugriūva: jis tampa 
veikliu įvykio, kuriame anksčiau dalyvavo tik pasyviai, šeiminin- 
ku, be to, stiprybės jausmo jam teikia žinojimas, jog kažkas vra 
silpnesnis už jį patį, juolab kad bokštai, kitaip nei mažosios 
sesutės, nemoka verkti ir pasiskųsti mamytei. Tokiu elgesiu pa- 
rodomas vaiko gebėjimas šeimininkauti erdvėje vis dėlto dar 
labai trapus, tad visiškai suprantama, kad, matydamas ką nors 
kitą spiriant į jo bokštą, vaikas gali tapatintis su bokštu, o ne su 
spiriančiuoju, todėl visas linksmumas čia pat išgaruoja. Vėliau 
šį poreikį pajusti savo gebėjimą valdyti erdvę vaikas patenkina 
žiūrėdamas į cirko klounus, dėl paprasčiausio savo nemokšiš- 
kumo nuolat griuvinėjančius arenoje, bet ir toliau naiviai me- 
tančius iššūkį traukos jėgai ir priežastingumui: vadinasi, esama 
žmonių, net ir suaugusių, juokingesnių, kvailesnių ir neran- 
gesnių už jį patį. Vis dėlto kai kurte vaikai, linkę pernelyg glau- 
džiai tapatintis su pačiu juokdariu, jo griuvinėjimo negali pa- 
kęsti: tai jiems „visai nejuokinga“. Šis pavyzdys atskleidžia, iš 
kur kyla daugelis neramių vaikystės išgyvenimų, kai vaiko ego, 
siekdamas išmokti valdyti tikrovę, susiduria su nepageidauja- 
ma suaugusiųjų „pagalba“, kai jie elgiasi su vaiku šiurkščiai 
arba linksmina jį įvairiais žaidimais, nors pastarieji vaikui pa- 
tinka tik tuomet, kai juos sumano jis pats. 

Pirmiausia vaikas žaidžia su savo paties kūnu ir kūnas yra 
jo žaidimo centras. Šį reiškinį vadinsime autokosminiu žaidimu. 
Jis prasideda anksčiau, nei mes suvokiame, jog vaikas žaidžia. 
Iš pradžių šis žaidimas apima vaiko polinkį kartoti jutiminius 
įspūdžius, judėjimo pojūčius, paties skleidžiamus garsus ir taip 
Juos tyrinėti. Vėliau vaikas žaidžia su greta esančiais žmonėmis 
bei daiktais. Galbūt jis žaismingai virkauja mėgindamas susi- 
vokti, koks garso bangų ilgis yra tinkamiausias norint, kad 
mama prie jo sugrįžtų, 0 gal ima tyrinėti jos kūną, čiuopdamas 
Josveido iškilimus bei angas. Tai vaiko geografijos pradžiamokslis, 
o žaidžiant šį abipusį žaidimą su motina įgyti pradiniai že- 
mėlapiai, be abejo, išlieka pirmųjų pažintinių ego kelionių po 
„pasaulį“ vadovai. Apie tai yra rašęs Santayana: 


„„.-Seniai seniai, tolimoje praeityje, it visa būtų vykę aname 
pasaulyje ar motinos įsčiose, Oliveris prisiminė seniai prarastą 
malonumą sėdėti ant motinos kelių. Tai toks saugus, ramus ir 
žvalgytis aplinkui patogus prieglobstis. Čia jį gaubė neabejoti- 
no saugumo erdvė, čia jis buvo lyg karalius, sėdintis savajame 
soste, sergimas nesuskaičiuojamomis eilėmis aplink išsirikia- 
vusių ištikimų sargybinių, o tolumoje plytintis kraštovaizdis, iš 
kur atvykdavo pasiuntiniai ir kur klostėsi margaspalviai įvykiai, 
tapo nuostabiausiu reginiu, kur visa buvo netikėta ir įdomu, 
tačiau negalėjo nutikti nieko blogo; tarsi pati jo motina būtų 
pasakojusi istoriją, o tie paveikslai būtų buvę tik ją iliustruojan- 
tys vaizdai, patys iškildavę klausančioje jo sieloje.““* 


Mikrosritis, mažas vaikui paklūstančių žaislų pasaulėlis, - tai 
mažylio susikurtas užutėkis, kur jis, pajutęs poreikį nuodugniai 


** George Santavana. The Last Puritan. New York: Charles Scribner's 
Sons, 1936. 

pertvarkyti savąjį 270, visuomet gali sugrįžti. Tačiau daiktų 
pasaulis paklūsta savo paties dėsniams: jis gali nesileisti atku- 
riamas arba paprasčiausiai subyrėti į šipulius. O jei paaiškėtų, 
kad šis pasaulis priklauso kažkam kitam, jį gali atimti prana- 
šesnio žmogaus ranka. Mikrosrityje vaikas dažnai neapdairiai 
išreiškia pavojingas mintis, atlieka rizikingus veiksmus, oO tai 
sukelia nerimą ir paskatina vaiką staiga nutraukti žaidimą. Ioks 
potyris yra nerimo sapno atitikmuo vaikui nemiegant. Jis gali 
nuslopinti vaikų norą žaisti, be to, klaikiame nakties sapne 
patirta baimė gali kliudyti jiems užmigti. Pabūgęs mikrosrities 
žaidimų arba jais nusivylęs, vaikas gali regresuoti į autosritį, 
1mti svajoti, čiulpti nykštį, dirginti lytinius savo organus. Kita 
vertus, jei pirmieji vaiko bandymai naudotis daiktų pasauliu 
vra sėkmingi ir jei mažyliui kas nors padeda, tai įgzudus naudo- 
tis žaisliniais daiktais patiriamas malonumas tampa neatsieja- 
mas nuo gebėjimo išvengti skaudžių išgyvenimų, susijusių su 
tais daiktais, ir kylančio pasididžiavimo jausmo, pajutus šį 
savo gebėjimą. 

Galiausiai darželinukų žaidimai išplinta į makrosritį - ben- 
drabūvio erdvę. Su kitais žmonėmis vaikas iš pradžių elgiasi 
taip, lyg jie būtų daiktai: apžiūrinėja, bėgdamas atsitrenkia ar- 
ba primygtinai prašo „pabūti arkliuku“. Ilgainiui vaikas išmoksta 
skirti, kokį potencialų žaidimo turinį tinka įsileisti vien į vaiz- 
duotę arba autokosminį žaidimą, koks turinys tinka žaislų ir 
daiktų mikropasauliui ir kokį turinį galima atskleisti arba pri- 
mesti kitiems žmonėms. 

Visa tai perpratęs, kiekvienoje minėtoje žaidimo srityje 
vaikas savitai pajaučia tikrovę ir savąjį meistriškumą. Taigi 
trumputę akimirką žaidimas vienumoje išlieka nepamaino- 
mas užutėkis, kur mažylis, kurį laiką plaukiojęs po audringą 
visuomenės gyvenimo jūrą, gali nuodugniai peržiūrėti sudužu- 
sIus savo jausmus. 

Be to, jei vaikams sudarome sąlygas žaisti vienumoje, į savo 
žaidimą jie paprastai perkelia bet kurią labiausiai sugniuždytą 
savo ego dalį. Visa tai iš esmės ir pagrindžia mūsų nuostatą 
diagnostikos tikslais pasinaudoti „žaidimo terapija“, kurią ne- 
trukus ir aptarsime. 

"Taigi kas yra infantilusis žaidimas? Jau įsitikinome, kad jis 
nėra suaugusiųjų žaidimo atitikmuo, jis nėra poilsis. Žaidžiantis 
suaugęs žmogus žengia žingsnį į šalį, į kitą tikrovę, o žaidžiantis 
vaikas keliauja į priekį, į naujas tikrovės įvaldymo pakopas. Aš 
suformulavau prielaidą, kad vaiko žaidimas yra infantiliu pavi- 
dalu pasireiškiantis žmogaus gebėjimas tvarkyti savo patirtų ku- 
riant situacijos modelius ir įvaldyti tikrovę eksperimentuojant 
ir planuojant. Juk ir suaugęs žmogus vienoje ar kitoje savo 
darbo pakopoje išreiškia savo praeities išgyvenimus tam tikrais 
dvdžiais, kurie, žmogaus manymu, yra jam pavaldūs. Labora- 
torijoje, teatro scenoje ar ant rašomosios lentos jis dar sykį 
Išgyvena savo praeitį, vadinasi, ir jos padarinius. Atkurdamas 
išgyventos situacijos modelį jis išperka savo klaidas ir sustipri- 
na savo viltis, tad į ateitį žvelgia savo praeitį atitaisiusio Ir su ja 
susidraugavusio žmogaus akimis. 

Nė vienas mąstytojas nenuveikia daugiau nei žaidžiantis 
vaikas. Williamo Blake'o žodžiais tariant, „vaiko žaidimai ir 
senolio rūpesčiai - skirtingais metų laikais nunokstantys vaisiai . 


2. Žaidimas ir gydymas 


Šiuolaikinė žaidimo terapija pagrįsta darbo su vaikais me- 
tu pastebėta aplinkybe, kad vaikas, pajutęs slaptą neapykantą 
tiesioginiams savo žaidimų namuose ar kaimynystėje globėjams 
arba jų pabūgęs ir dėl šios priežasties praradęs saugumo būse- 
ną, regis, sugeba pasinaudoti globėjiška kito sumanaus suau- 
gusiojo laikysena, kad galėtų ramiai žaisti. Galima manyti, kad 

anksčiau tokio suaugusiojo vaidmuo tekdavo senelėms ir myli- 
moms tetoms, o mūsų dienomis ją atlieka ir profesionalai — 
žaidimo terapijos specialistai. Svarbiausia, kad vaikas nestoko- 
tų nei žaislų, nei suaugusiojo dėmesio, kad brolių ir seserų 
tarpusavio varžybos, tėvų priekabės ar kokie kiti netikėti truk- 
džiai nekliudytų skleistis žaidžiančio vaiko sumanymams, kad 
ir kokie jie būtų. Juk „išsižaisti“ — tai natūraliausia vaikui priei- 
nama pagalbos sau pačiam priemonė. 

Prisiminkime paprastą, nors dažnai ir gluminančią tiesą, 
kad sunkų sukrėtimą patyrę suaugusieji, norėdami įveikti įtam- 
pą, yra linkę „išsikalbėti“. Jie jaučia nenumaldomą poreikį vis 
iš naujo pasakoti apie skausmingą savo gvvenimo įvykį - tuomet 
jiems, matyt, „palengvėja“. Šiuo žmogaus polinkiu pagrįsti įvai- 
rių sistemų, skirtų sielai ar protui gydyti, ritualai, kai žmogui 
suteikiama galimybė reguliariai susitikti su įšventintu ar kokiu 
kitu teisėtu pagrindu tokias pareigas atliekančiu klausytoju, kuris 
nesąlygiškai skiria žmogui visą savo dėmesį, laikosi priesaikos 
savo nuožiūra neteisti ir neišduoti to, ką išgirdęs, ir suteikia 
žmogui nuodėmių atleidimą paaiškindamas, kokią prasmę as- 
mens keblumai (nuodėmė, konfliktas ar liga) įgyja tam tikrame 
platesniame kontekste. Šio gydymo būdo trūkumai atsisklei- 
džia tuomet, kai „klinikinė“ situacija nustoja buvusi nešališka, 
deramai atspindinti būties tikrovę, ir pati virsta smarkiu pri- 
klausomybės ir priešiškumo konfliktu. Psichoanalitikų žodžiais 
tariant, šio metodo ribotumą lemia žmogaus polinkis (ypač 
stiprus neurozės atveju) pamatinius konfliktus iš pirminės in- 
fantiliosios jų aplinkos perkelti į kiekvieną naują, vadinasi, ir į 
terapinę situaciją. Mes kalbame apie tai, ką turėjo galvoje Freu- 
das, sakydamas, esą iš pradžių ir pats gydymas tampa „perkė- 
limo neuroze“. Tad pacientas, žūtbūtinai ir neatidėliodamas 
perkeliantis savo konfliktą į gydomąją situaciją, tuo pat metu 
tampa atsparus visoms šalia esančio žmogaus pastangoms padėti 

Jam pažvelgti į savo padėtį bešališkomis akimis ir nusakyti jos 
prasmę. Jis priešinasi; kovodamas kovą, kad galiausiai baigtų 
visas kovas, jis tik dar labiau supainioja keblią savo padėtų. 
"Taip susiklosčius aplinkybėms daugelis ne psichoanalizės meto- 
dą taikančių terapeutų nuleidžia rankas manydami, kad pacien- 
tas negali, o gal nenori pasveikti arba nepajėgia suvokti, kaip 
turėtų elgtis vykstant gydymui. Tačiau gydomoji psichoanalizė 
kaip tik čia ir prasideda. Psichoanalitikai dirba žinodami, kad 
nėra nė vieno neurozės kamuojamo žmogaus, nesuskilusio į 
dvi dalis: vieną — norinčią pasveikti, o kitą — linkusią savo 
priklausomybes ir priešiškumą primesti gydymui ir terapeuto 
asmenybei. Psichoanalizė pripažįsta tokių „pasipriešinimo“ ap- 
raiškų svarbą ir iš jų mokosi. “ 

Žaidžiančio vaiko, taip pat ir savo mintis žodžiais reiškian- 
čio suaugusiojo, atveju šis perkėlimo reiškinvs žvmi terapijos 
proceso akimirką, kai paprastos gydvmo priemonės tampa be- 
Jėgės, kai vidiniai paciento išgyvenimai darosi tokie stiprūs, 
kad užgožia jo žaismingumą ir tučtuojau nevalingai prasiver- 
žia į žaidimą bei vaiko ir žaidimo stebėtojo santykį. Tokia gy- 
domojo žaidimo nesėkmė yra reiškinys, šiuo atveju vadinamas 
nutrūkusiu žaidimu — ūmiu ir visišku arba palengva įsigalinčiu 
vaiko nepajėgumu žaisti. Su vienu nutrūkusio žaidimo pavyz- 
džiu susidūrėme Anos atveju: man paraginus mergaitę išreikšti 
slaptus savo išgyvenimus, ji paliko mane, nesusiviliojusi mano 
kabinete esančiais žaislais, ir sugrįžo pas savo mamą. Labai 
panašiai ir Semas žaidimo įkarštyje pakliuvo viską užgožiančių 
savo emocijų valdžion. Abiem atvejais žaidimo stebėjimas mums 
buvo tik atsitiktinė diagnostikos priemonė. O dabar norėčiau 
pristatyti mažą mergaitę, apsilankiusią pas mane tik diagnosti- 
kos tikslais, tačiau apvedusią mane visu žaidimo nesėkmės ir 
pergalės ratu, tad jos patirtis man tapo puikiu pavyzdžiu, kaip — 
čia įsitraukdamas į žaidimą, čia iš jo pasitraukdamas - baimės 
apimtas eg0 sugeba atgauti galią apibendrinti savo patirtį. 

Mūsų pacientė — mergaitė, vardu Merė. Jai treji metai. Ji 
ne itin ryškių bruožų brunetė, tačiau atrodo sumani, miela ir 
gana moteriška (ir išties tokia yra). Tačiau netekusi pusiausvyros 
jinai, kaip pasakoja aplinkiniai, tampa užsispyrusi, ne pagal am- 
žių vaikiška ir užsisklendusi savyje. Pastaruoju metu jos išraiš- 
kos priemonių „sąrašas“ padidėjo - mergaitė ėmė sapnuoti 
baisius sapnus, o žaidimų grupėje, kur visai neseniai pradėjo 
lankytis, ją kamuodavo smarkūs nerimo priepuoliai. Žaidimų 
grupės vadovės tik tiek galėjo pasakyti, kad Merė neįprastai 
ima daiktus, yra įsitempusi, O toji jos įtampa, matyt, susijusi su 
šiais kasdieniais įvykiais: pietų miegu ir ėjimu į tualetą. Tiek 
žinodami apie mergaitę, pakvietėme ją į savo kabinetą. 

Galbūt vertėtų glaustai aptarti itin keblią padėtį, susiklos- 
tančią, kai savo vaiką apžiūrėti atveda mama. Vaikas ateina ne 
laisva savo valia. Paprastai jis visiškai nesijaučia sergąs, tai yra 
turįs ligą, nuo kurios norėtų išsivaduoti. Priešingai, jis suvokia 
vien tai, kad greta tam tikrų daiktų, ypač greta tam tikrų asme- 
nų, jis jaučiasi nepatogiai ir jam norėtųsi, kad mes kažką pada- 
rytume šiems daiktams ir asmenims, 0 ne jam pačiam. Vaikas 
dažnai jaučia, kad kažkas atsitiko jo tėvams, ir paprastai būna 
teisus. Deja, jis nesugeba šito išsakyti žodžiais, o jeigu ir sugebė- 
tų, jis neturi jokio pagrindo patikėti mums tokias reikšmingas 
žinias. Kita vertus, mažylis nežino, ką apie jį mums pasakojo jo 
tėvai, ir vienas Dievas težino, ko savo vaikui jie pripasakojo 
apie mus pačius. Juk, kad ir kaip tėvai norėtų padėti, kad ir 
kokios svarbios būtų pirmosios jų suteikiamos žinios, tėvais šiuo 
klausimu pasitikėti negalima: jų pasakojimą dažnai iškreipia 
noras pasiteisinti (ar slapta nubausti save pačius) arba nubausti 
(ar nesąmoningai išteisinti) ką nors kitą, galbūt senelius, kaž- 
kada „įspėjusius, kad taip bus“. 

"Tuo metu, kai dirbau su Mere, mano kabinetas buvo ligo- 
ninėje. Mergaitei buvo pasakyta, kad ji eina pasikalbėti apie 

baisius savo sapnus su manimi - žmogumi, kurio dar niekuo- 
met nėra mačiusi. Dėl baisių mergaitės sapnų jos motina kartą 
kreipėsi į pediatrą, o Merė girdėjo juodu kalbant apie ligos 
požymius, rodančius, kad gali tekti pašalinti gomurio tonziles. 
Tad vyliausi, kad Merė pastebės, jog mano kabineto aplinka 
visai nepritaikyta medicinos reikalams, ir leis man paprastai ir 
tiesiai nurodyti jai mūsų susitikimo tikslą, pasakyti, kad nesu 
gydytojas, ir paaiškinti, jog mudu netrukus žaisime, kad ge- 
riau susipažintume. Tokiais paaiškinimais nepavyksta išsklai- 
dyti visų vaiko abejonių, tačiau jie gali padrąsinti vaiką atkreipti 
dėmesį į žaislus ir ką nors su jais nuveikti. O jei tik jis imasi ką 
nors veikti, mes jau galime stebėti, kuriuos standartiniame mū- 
sų žaislų rinkinyje esančius žaislus vaikas pasirenka, o kuriuos 
atmeta. Tolesnį mūsų žingsnį lemia prasmė, kurią suteikiame 
šiems pirmiesiems vaiko veiksmams. 

Tvirtai įsikibusi į mamos ranką Merė įeina į mano kabine- 
tą. Pasisveikindama ištiesia man sustingusią ir šaltą savo ranku- 
tę. Šypteli ir, sugrįžusi prie mamos, apsikabina ją rankutėmis 
ir sulaiko netoliese vis dar atdarų kabineto durų. Įsikniaubia į 
mamos sijoną, lyg norėtų pasislėpti jo klostėse, o atsakydama į 
mano pasiūlymus pasuka į mane tik savo galvutę - dabar jau 
stipriai užsimerkusi. Vis dėlto akimirksnį Merė teikės: žvilgte- 
lėti į mane su šypsena, rodos, perteikiančia mergaitės smalsu- 
mą: lyg jai būtų rūpėję išsiaiškinti, supras šis nepažįstamas su- 
augėlis pokštus ar ne. Būtent dėl to staigus jos atsitraukimas 
prie motinos atrodo šiek tiek teatrališkas. Motina ragina Merę 
pažvelgti į žaisliukus, tačiau ji vėl paslepia veidą savo mamos 
sijone ir perdėtai kūdikišku balsu kartoja: „Mamyte, mamyte, 
mamyte!“ Įspūdinga mažoji panelė: nesu tikras, kad ji vogčia 
nesišypso. Nutariu palūkėti. 

Ir iš tiesų — Merė apsisprendžia. Vis dar įsikibusi į savo 
mamą ji parodo lėlę (žaislinę mergaitę) ir keletą kartų perdėtai 

vaikišku balsu greitai paklausia: „Kas čia, kas čia?“ Motinai 
kantriai paaiškinus, kad tai - lėlytė, Merė kartoja „lėlytė, lėly- 
tė, lėlytė“ ir man nesuprantamais žodžiais bando įtikinti savo 
mamą nuauti lėlei batukus. Mama nori prikalbinti Merę, kad ši 
padarytų tai pati, tačiau mergaitė vis kartoja tą patį. Jos balse 
pasigirsta gana ryškios nerimo gaidelės ir atrodo, jog netrukus 
pasipils ašaros. 

Motina paklausia, ar jai dar ne metas išeiti iš kabineto ir 
palaukti už durų, kaip jiedvi su Mere pakeliui ir taręsi. Paklau- 
sių mergaitės, ar leisime jos mamai išeiti, oji nelauktai visiškai 
tam neprieštarauja, net ir staiga susivokusi, kad nebeturi jokio 
užnugario. Mėginu pradėti pokalbį, klausiu, koks vardas lėlės, 
kurią mama įspraudė jai į ranką. Mergaitė stipriai sučiumpa 
lėlę už kojų ir staiga šelmiškai švpsodamasi lėlės galva ima 
liesti įvairius kabinete esančius daiktus. Žaislui nukritus nuo 
lentynos ji pažvelgia į mane, susirūpinusi, ar ne per toli nuėju- 
si. Pamačiusi mane atlaidžiai švpsantis, ji nusijuokia ir ima 
stumdyti lėlės galva mažesnius žaislus, tad ir jie atsiduria ant 
grindų. Merė vis labiau įsismagina. Apimta savotiško džiaugs- 
mo ji beda lėlės galva į žaislinį traukinį, stovintį ant grindų 
kambario viduryje. Išvarto visus jo vagonus, ir man ima atrodyv- 
ti, kad šios linksmybės jau per toli nuėjo. Kai garvežys apvirs- 
ta, mergaitė staiga liaujasi stumdžiusi žaislus, jos veidas išblvkšta. 
Nugara atsišliejusi į sofą ji laiko lėlę vertikaliai ties apatine 
savo pilvo dalimi ir paleidžia ją iš rankų. Lėlei nukritus ant 
grindų mergaitė ją pakelia, sulaiko ties ta pačia savo kūno sriti- 
mi ir vėl išmeta. Kelis sykius pakartojusi šį veiksmą, ji iš pra- 
džių pradeda verkšlenti, paskui ima garsiai šaukti: „Mamyte, 
mamyte, mamyte“. | 

Pamaniusi, kad mūsų bendravimas buvo nesėkmingas, mo- 
tina vėl įeina į kabinetą ir paklausia Merės, ar ji jau nori eiti 
namo. Aš pasakau mergaitei, kad, jei nori, ji gali keliauti, tačiau 


264 


tikiuosi, jog po keleto dienų ji ir vėl ateis. Greitai nusiraminusi 
mergaitė išeina su mama ir pasako laukiamajame sėdinčiai sek- 
retorei „viso gero“, lyg būtų maloniai pasisvečiavusi. 

Keista, bet ir aš pats suvokiau, jog mudviejų bendravimas, 
nors ir nutrūkęs, vis dėlto buvo sėkmingas. Dirbant su mažais 
vaikais iš pradžių ne visuomet reikia žodžių. Jutau, kad Merei 
žaidimas turėtų virsti pokalbiu. Šiaip ar taip, priešfobiniais sa- 
vo veiksmais mergaitė atskleidė jai gresiantį pavojų. Staigus 
sunerimusios motinos grįžimas į kabinetą buvo aplinkybė, ne 
mažiau svarbi nei nutrūkęs pačios mergaitės žaidimas. Ko gero, 
abi šios aplinkybės ir pagrindžia vaikiškąjį mergaitės nerimą. 
"Tačiau ką vis dėlto Merė perteikė šiuo emociniu „kūliavirsčiu“ — 
šiuo ūmiu linksmumu bei veržliu agresyvumu, taip pat staigiai 
nutrūkusiu žaidimu ir sunerimusiu, išblyškusiu veideliu? 

Mergaitės veikimui būdingi šie akivaizdūs bruožai: ji stum- 
davo daiktus ne ranka, bet lėle - savo rankos tęsiniu; tą pačią 
lėlę, laikomą genitalinėje srityje, ji išmesdavo iš rankų. 

Lėlė - mergaitės rankos tęsinys - buvo, taip sakant, stūmi- 
mo įrankis. Ioks lėlės pritaikymas leidžia manyti, kad mergai- 
tė nedrįsta liesti ar stumti daiktų savo pačios ranka, ir primena 
žaidimų grupės vadovių pastabą, kad Merė savitai liečia ir ima 
daiktus. Atsižvelgdamas į šią aplinkybę, taip pat ir į bendrą 
Merės galūnių sąstingį, esu linkęs manyti mergaitę nerimau- 
jant dėl savo rankų ir galbūt įsivaizduojant, kad jos yra agresi- 
Jos įrankiai. 

Perkėlusi lėlę į apatinę savo pilvo sritį, mergaitė ėme keistai 
su ja elgtis - lyg apsėsta — ir kelis kartus išmetė iš rankų. Re- 
miantis pastarąja aplinkvbe galima teigti, kad tokiais veiksmais 
mergaitė dramatiškai pavaizdavo šiai sričiai priklausančios ag- 
resijos priemonės - stūmimo įrankio - netektį. Į priepuolį pa- 
naši būsena, apėmusi mergaitę šiuo žaidimo momentu, man 
priminė vieną nuo seno žinomą dalyką: manoma, kad smarkių 

isterijos priepuolių metu, dramatiškai išgyvendamos įsivaizduotą 
įvykį, suaugusios moterys tapatinasi su abiem jo dalyviais. Iai- 
gi viena ranka, plėšianti nuo pacientės suknelę, gali dramatiš- 
kai perteikti agresoriaus elgesį, o kita, pirmąją sučiumpanti 
ranka, gali vaizduoti aukos bandymus apsiginti. Stebėdamas 
mergaitės priepuolį pajutau, jog pastarasis yra būtent tokio po- 
būdžio: kai įsibaiminusi, it apsėsta ji kelis kartus išmetė iš rankų 
lėlę, atrodė, kad mergaitę gena nenumaldomas poreikis drama- 
tiškai pavaizduoti tiek apiplėštąją, tiek patį plėšiką. 

Tačiau ką gi iš jos galėtų atimti? Šiuo atveju mums tektų 
išsiaiškinti, kurio simbolio - lėlės kaip agresijos įrankio, ar 
lėlės kaip vaikučio - prasmė yra svaresnė. Šią žaidimų valandą 
mėtyta lėlė iš pradžių buvo galūnės tęsinys ir agresijos (stūmi- 
mo) įrankis, o vėliau, mergaitei ypač sunerimus, lėlė tapo kaž- 
kokiu prarastu dalyku, priklausiusiu apatinei pilvo daliai. Ar 
Merė mano, jog vyro varpa yra toks agresijos įrankis, ir dra- 
matiškai išgvvena tiesą, kad ji pati varpos neturi? Remiantis 
Merės motinos pasakojimais, visai galima manyti, kad pradė- 
Jusi vaikščioti į darželį mergaitė pirmą sykį apsilankė tualete 
kartu su berniukais, o, pasak darželio auklėtojų, apsilankiusi 
tualete mergaitė ir būdavo sunerimusi. 

Merės motina, palikusi laukiamajame jau visai nurimusią sa- 
vo dukterį, grįžo į mano kabinetą, ketindama man šiek tiek dau- 
giau papasakoti apie mergaitės gyvenimą. Merė gimė su šeštuoju 
pirštu, o kai ji buvo maždaug šešių mėnesių, jis buvo pašalintas; 
ant kairiosios jos rankos yra linkęs randas. Kaip tik prieš pir- 
muosius nerimo priepuolius Merė nesiliovė primygtinai klausi- 
nėjusi apie tą randą („kas čia, kas čia?“) ir sulaukdavo įprasto 
atsakymo, esą čia tik „įkando uodas“. Motina sutiko, kad būda- 
ma šiek tiek mažesnė mergaitė galėjo girdėti aplinkinius kalbant 
apie įgimtą jos anomaliją. Be to, ji pridūrė, kad pastaruoju metu 
Merė ne mažiau atkakliai smalsauja ir seksualumo temomis. 

"Turint tokių žinių kur kas lengviau suvokti, kodėl Merė, 
netekusi vieno piršto, bijo savo pačios ranka atlikti agresyvius 
veiksmus, o randą, esantį ant jos rankos, ji galbūt prilygina 
genitaliniam savo „randui“. Taigi prarastąjį savo pirštą prilygi- 
na nesamai varpai. Tokia sąsaja sugretina dar dvi mergaitės 
gyvenimo aplinkybes: vaikų darželyje pastebėtus lyčių skirtu- 
mus ir neatidėliotiną grėsmingos operacijos klausimą. 

Prieš antrąjį Merės apsilankymą jos motina mums dar dau- 
giau papasakojo. Mergaitę, besidominčią seksualumo temomis, 
pastaruoju metu ištiko ypač skaudus smūgis. Mat mergaitės tė- 
tis, suirzęs dėl jų regione didėjančio nedarbo, keliančio grės- 
mę prarasti pragyvenimo šaltinį, buvo nepakantus Meri, kaip 
paprastai, rytą „besisvečiuojančiai“ pas jį vonios kambaryje. 
"Tiesą sakant, jis išvijo mergaitę iš vonios. Vėliau jos tėtis man 
sakė, jog tąsyk jis mergaitei piktai paliepęs: „Eik lauk iš čia!“ 
Mergaitė mėgdavo žiūrėti, kaip tėtis prausiasi duše, o kartkar- 
tėmis (jis šiek tiek sutrikdavo) klausinėdavo jį apie lytinius jo 
organus. Galimybė griežtai laikytis kasdienių įpročių, kai ji ga- 
lėdavo vis iš naujo daryti, sakyti ir klausinėti apie tą patį daly- 
ką, visuomet buvo svarbi Merės vidinės ramybės sąlyga. Taigi 
mergaitė, rytinio tėčio tualeto metu išvaryta, labai „susisielojo“. 

Be to, mudu su mergaitės motina aptarėme aplinkybę (ją 
minėjau jau anksčiau), kad neramų mergaitės miegą ir sunkų 
kvėpavimą pediatrė aiškinusi liguista tonzilių būkle ir kad Me- 
rei girdint motina su pediatre svarsčiusios, ar reikia mergaitę 
skubiai operuoti, ar ne. Taigi manytina, kad operacija ir atskyri- 
mas yra bendrieji vardikliai: pirmasis — iš tikrųjų atliktos piršto 
operacijos, numatomos tonzilių operacijos ir mitinės operaci- 
Jos, kurios metu berniukai tampa mergaitėmis; antrasis — atsi- 
skyrimo nuo motinos, lankantis žaidimų grupėje, ir atitolimo 
nuo tėvo. Pasibaigus pirmajai žaidimo stebėjimo valandai, tai 

buvo labiausiai tikėtinos prasmės, ties kuriomis lyg ir susitelkia 
visi mergaitės žaidimo elementai ir jos gyvenimo bruožai. 
Nutrūkusio žaidimo priešprieša vra pasotinantis žaidimas. 
Tai žaidimas, po kurio vaiką, panašiai kaip žmogų, pabudusį iš 
ji „paveikusio“ sapno, aplanko atgaivos būsena. Tik retais at- 
vejais šie du reiškiniai — nutrūkęs žaidimas bei pasotinantis 
žaidimas —- yra lengvai pastebimi ir visiškai aiškūs. Kur kas 
dažniau jie būna išsklidę ir norint juos išskirti tenka imtis 
išsamesnio tyrimo. Tačiau Merės atvejis kitoks. Atėjusi antrą 
sykį, mergaitė man pateikė pasotinančio žaidimo pavyzdį, o 
pastarasis buvo toks pat įspūdingas kaip ir nutrūkęs jos žaidimas. 
Iš pradžių Merė vėl droviai man nusišypso. Štai ir vėl nu- 
suka nuo manęs veidą ir, nepaleisdama mamos rankos, atkak- 
liai reikalauja, kad mama užeitų į kabinetą kartu su ja. Tačiau 
atsidūriūsi kabinete Merė paleidžia motinos ranką 1r, nekreipda- 
ma dėmesio į tai, jog mudu su jos motina esame šalia, pradeda 
gvvai žaisti - akivaizdžiai kupina ryžto ir prieš akis turėdama 
tikslą. Skubiai uždarau duris ir, nenorėdamas trikdyti žaidžian- 
čios mergaitės, rankos judesiu pakviečiu jos motiną atsisėsti. 
Merė nueina į kabineto kampą, kur ant grindų sudėtos kaladė- 
lės. Ji pasirenka dvi kaladėlės ir pasideda jas taip, kad kiekvie- 
ną kartą, atėjusi pasiimti kitų kaladėlių, galėtų ant jų pasilipti. 
"Taigi žaidimas ir vėl prasideda tuo, kad mergaitė pailgina savo 
galūnes, šįkart - kojas. Tuomet, ryžtingai vaikščiodama iš pa- 
talpos kampo į jos vidurį, ji sudeda kaladėles į krūvą kabineto 
viduryje. Atsiklaupia ant grindų ir stato mažą namelį žaislinei 
karvutei. Beveik penkiolika minučių, visiškai atsidėjusi savo 
užduočiai, mergaitė dėlioja kaladėles taip, kad namelis būtų 
tikslios stačiakampio formos, be to, visiškai prigludęs prie žais- 
linės karvutės. Po to pagal ilgesnę namelio sieną ji išdėlioja 
penkias kaladėles ir ieško vietos šeštajai, kol galų gale lieka 
patenkinta ir šeštosios kaladėlės padėtimi (žr. 10 pav.) 

Šią valandą vyraujantis emocinis žaidimo atspalvis - ra- 
mus susikaupimas, turintis tam tikrų motinos globos ir tvar- 
kingumo bruožų. Mergaitės žaidimas neturi jaudulio kupinos 
kulminacijos ir baigiasi pasisotinimo būsena; ji kažką pastatė 
ir vra tuo patenkinta, tad žaidimas jau baigtas. Kai Merė pakv- 
la, jos veide švyti šypsena, tačiau netrukus mergaitės akys ima 
šelmiškai žibėti. Aš dar nesuvokiu tuojau mane užgriūsiančio 
pavojaus, nes esu pernelyg sutrikęs dėl minties, kad karvutę 
apgludusi žaislinė karvidė vra labai panaši į plaštaką... su šeš- 
tuoju pirštu. Be to, šis mergaitės statinys — tai „inkliuzijos“ 
būdo išraiška, moteriška ginančioji konfigūracija, būdinga krep- 
šeliams, dėžutėms, lopšeliams, kuriuos mielai konstruoja ma- 
ŽoS Ir vyresnės mergaitės, norėdamos sukurti jaukią buveinę 
mažiems daikteliams. Taigi turbūt neklystu manydamas, kad 
vien šiuo žaidimu mergaitė atkuria dvi prarastas savo būsenas: 
minėtoji konfigūracija sugrąžina rankai prarastąjį pirštą, o bū- 
tent moteriška statinio schema apsaugo nuo anksčiau skaudžiai 
išgvventos „genitalinei sričiai priklausančio dalyko netekties". 
Tokiomis aplinkybėmis antrojo susitikimo žaidimu mergaitė 
išreiškia atkūrusi pradinę savo būseną ir įgijusi saugumą, su- 
sijusius būtent su kūno dalimis (rankų ir genitaline sritimis), 

kurioms per pirmąjį susitikimą, kai mergaitės žaidimas nutrū- 
ko, grėsė tariamas pavojus. 

"Tačiau, kaip jau esu sakęs, Merė žvelgia į mane valiūkės 
akimis. Štai juokiasi, ima mamą už rankos ir tempia ją iš kabi- 
neto, ryžtingai ragindama: „Mamyte, eime“. Akimirką palūkė- 
jęs, Iš tarpdurio kyšteliu galvą į laukiamąjį. Mane pasitinka 
garsus ir pergalingas Merės balsas: „Būk cionai!“ Aš laiku pasi- 
traukiu atgal, nes Merė tuoj užtrenkia kabineto duris. Dar du 
kartus pamėginęs išeiti iš savo kabineto, buvau sutiktas lygiai 
taip pat. Ji mane „prirėmė prie sienos“. 

Nelieka nieko kita, kaip tik pačiam įsitraukti į žaidimą. 
Šiek tiek pravėręs duris, staiga iškišu pro plyšį žaislinę karvutę, 
suspaudžiu ją pirštais, kad cyptelėtų, ir vėl patraukiu. Nesi- 
tverdama iš džiaugsmo Merė kelis sykius primygtinai prašo pa- 
kartoti šį žaidimą. Patenkinu jos norą, o tada - metas eiti namo. 
Išeidama ji pažvelgia į mane pergalingai, kartu švelniai, ir pa- 
žada sugrįžti. O man pačiam lieka išsiaiškinti, kas gi atsitiko. 

Iš nerimo kupinos (pirmąją žaidimo valandą) autosrities 
Merė šį sykį perėjo į mikrosritį, kur viešpatavo pasisotinimo 
būsena, o iš ten - į makrosritį, kur patyrė pergalės jausmą. Ji 
išsivedė motiną iš mano erdvės, o mane patį joje įkalino. Vyras 
išdykaujant įkalinamas savo paties kambaryje - būtent toks šio 
žaidimo turinys. Merė ryžosi kreiptis į mane tik prisidengusi 
šiuo žaidimo plotmėje įgytu pranašumu, tačiau kreipėsi toli 
gražu ne bendromis mandagumo frazėmis. „Būk cionai!“ - bu- 
vo iš esmės pirmieji man skirti mergaitės žodžiai! Ji ištarė juos 
aiškiai ir garsiai, it kažkuri vidinė jos dalis būtų laukusi akimir- 
kos, kai galės nesivaržydama juos ištarti. Ką gi tai reiškia? 

Manau, jog šio žaidimo pabaigoje susidūrėme su „tėvo per- 
kėlimu“. Reikėtų prisimint, kad nuo pat tos akimirkos, kai 
Merė per pirmąjį mūsų susitikimą įžengė į mano kabinetą, ji 
truputį koketiškai ir droviai parodė smalsumą mano atžvilgiu, 

tačiau ūmiai jo atsižadėjo, stipriai užsimerkdama. Buvo galima 
tikėtis, jog Merė į santykį su manimi (vyru, turinčiu žaislų) 
perkels paprastai žaismingą ryšį su tėvu sutrikdžiusį konfliktą, 
todėl labai tikėtina, kad, įsitraukusi į šį žaidimą, tapusi ener- 
ginga padėties šeimininke („Būk cionai!“) ir šiek tiek pakeitusi 
veiksmo vektorių (iš čia - cionai), Merė kartojo namuose išgy- 
ventą atskyrimo situaciją, kur jai pačiai buvo tekęs pasyvus au- 
kos vaidmuo („Eik lauk iš čia!“ ). 

Kai kuriems skaitytojams gali atrodyti, kad tai pernelyg 
painus ir gudrus minties kelias tokiai mažai mergaitei. Tačiau 
derėtų suvokti, kad jis atrodo keblus tik tol, kol mąstome racio- 
naliai. Iš tiesų sunku būtų sumanyti tokią žaidimo gudrybių 
seką. Sudėtinga ją netgi apčiuopti ar nagrinėti. Tačiau tai, be 
abejo, vyksta nesąmoningai ir savaime: niekuomet nenuvertin- 
kime ego galios - net ir tokiai mažai mergaitei. 

Šis žaidimo epizodas skirtas pavaizduoti vaiko polinkį pa- 
čiam gydytis spontanišku žaidimu. O dėl žaidimo terapijos ir 
diagnostikos, tai svarbu sistemingai pasinaudoti tokiais savęs 
gydymo procesais. Jie gali padėti vaikui pagelbėti sau pačiam, 
o mums gali pasitarnauti konsultuojant vaikų tėvus. Kai žaidi- 
mas yra nepaveiki gydymo priemonė, tenka pasitelkti sudėtin- 
gesnius, šiame skyriuje nenagrinėtus terapijos metodus (vaikų 
psichoanalizę)“?. Susidūrus su vyresniu vaiku vietoj žaidimo vyktų 
ilgesnis pokalbis. Tačiau šiuo atveju turėjau tikslą atskleisti, jog 
per kelias žaidimo valandas galima sužinoti tai, ko vaikas nie- 
kaip nepajėgtų išsakyti žodžiais. Turėdami gausybę duomenų, 
šiam darbui pasirengę stebėtojai jau po kelių susitikimų su 
žaidžiančiu vaiku gali pasakyti, kurie iš tų duomenų vaikui 
vra svarbiausi ir kodėl. Merės atveju nutrūkęs jos žaidimas ir 


$5 Anna Freud. Bsycho-Analytical Treatment of Children. London: Imago 
Publishing Co., 1946. 


271 


pasotinantis žaidimas, atsižvelgus į visas mums žinomas aplin- 
kybes, akivaizdžiai rodo, kad įvairūs praeities ir ateities, tikri ir 
įsivaizduoti įvykiai susitelkė į vienas kitą sustiprinančių pavojų 
sistemą. Antrąją žaidimo valandą mergaitė juos visus įveikė: 
susigrąžino prarastąjį pirštą, liovėsi nuogąstavusi, vėl įtvirtino 
savo moteriškumą ir... atsiteisė su suaugusiu vyriškiu. Tačiau 
svarbu, kad tokią žaidimo metu įgytą vaiko ramybę puoselėtų ir 
Jo tėvai, naujai pažvelgę į susiklosčiusią padėtį. 

Merės tėvai priėmė (iš dalies 1r patys pateikė) šiuos pasiūly- 
mus. Trokštanti žinių apie randą, lytinius savo pačios organus 
bei operaciją, Merė turi sulaukti tiesaus aplinkinių atsako. Bū- 
tina, kad kiti vaikai, ypač berniukai, ateitų pažaisti su mergaite 
jos pačios namuose. Dėl tonzilių operacijos reikia kreiptis į 
specialistą, 0 jo sprendimą atvirai išsakyti mergaitei. Nemanė- 
me, kad būtų išmintinga žadinti mergaitę jai sapnuojant bai- 
sius sapnus arba kaip nors bandyti ją nuo jų apsaugoti. Jai 
tikriausiai reikia iki galo išsapnuoti savo sapnus, tad galima ją 
švelniai prilaikyti ir nuraminti, jei ji pati pabustų iš slogaus 
sapno. Svarbu, kad Merė nestokotų veiklos. Galbūt žaismin- 
gais ritmingo judėjimo pratimais pavyks šiek tiek atpalaiduoti 
mergaitės galūnių įtampą. Kad ir kokios būtų pirminės šios 
įtampos priežastys, ji galėjo bent jau sustiprėti mergaitei pir- 
mąsvk išgirdus apie paslaptingai nupjautą jos pirštą. 

Po kelių savaičių trumpam užėjusi į mano kabinetą, Merė 
čia jautėsi tarsi namie ir aiškiai, garsiai mane paklausė, kokios 
spalvos traukiniu keliavau per savo atostogas. Prisiminkime, 
kad pirmąsyk apsilankiusi pas mane mergaitė apvertė žaislinį 
garvežį, o dabar ji jau buvo pasirengusi apie garvežius kalbėti. 
"Tonzilių šalinimo operacijos, pasirodo, neprireikė; Meri liovė- 
si sapnavusi klaikius sapnus, nesivaržydama ir noriai bendravo 
su naujaisiais savo žaidimų draugais — ir namuose, ir kaimy- 
nystėje. Merė ir jos tėtis vėl buvo užmezgę žaismingą abipusį 

ryšį. Paklusęs savo nuojautai, tėtis vykusiai pasinaudojo tuo, 
kad Merė staiga ėmė žavėtis švytinčiais garvežiais. Jis nuolat 
vesdavosi mergaitę pasivaikščioti į geležinkelio depą, ten jie 
drauge žavėdavosi galingais garvežiais. 

Taigi šį klinikinį epizodą persmelkusi simbolika įgijo nau- 
Ją matmenį. Akivaizdu, kad nutrūkusio žaidimo nevilty žaisli- 
nis garvežys įprasmino naikinančią jėgą ir kažkiek buvo susijęs 
su falinėje-lokomotoninėje plotmėje patiriamu nerimu: kai Merei 
pastūmus garvežį šis apvirto, mergaitė tikriausiai patyrė tą pa- 
čią baimės persmelktą „Adomai, kur tu?“ būseną (pirmąsyk 
apie ją kalbėjome nagrinėdami Anos atvejį). Tuo laiku Merės 
tėvas nerimavo galįs netekti darbo (to Meri negalėjo nei žinoti, 
nei suprasti), tad kaip tik dėl to žaismingi mergaitės santykiai 
su tėvu pakriko. Tėčio laikyseną jos atžvilgiu Meri, regis, išsi- 
aiškino remdamasi savo brandos tarpsniui būdinga patirtimi ir 
atsižvelgdama į pakitusią savo pačios padėtį. Vis dėlto mergaitės 
atsakas buvo susijęs Ir su pasąmonine jos tėčio elgesio prasme. 
Juk, kilus grėsmei prarasti turimą padėtį ir atsidurti gyvenimo 
pašalėje, žmogus visuomet nesąmoningai siekia - griežčiau sa- 
ve kontroliuodamas, keldamas sau aukštesnius reikalavimus — 
atsikovoti prarastas pozicijas ar bent jau išlaikyti dar turimas. 
Manau, jog būtent dėl to mergaitės tėvas pristigo pakantumo 
mažylės tyrinėjimams ir tokiomis aplinkybėmis bendrąją mer- 
gaitės patirties plotmę, jau ir taip sutrikdytą nerimo, persmel- 
kė dar ir skriaudos bei baimės išgyvenimai. "Taigi būtent ši plotmė 
vpač ryškiai atsiskleidė žaidimo metu, kai mergaitė, tuomet pa- 
būgusi izoliacijos, mėgino susigrąžinti žaismingo abipusišku- 
mo būseną. Štai taip žaidžiantys vaikai perteikia ir, jei žaidimas 
būna nepaveikus, perkelia į savo gyvenimą jų tėvus ištikusias 
socialines bei ekonomines krizes. 

Nei mergaitės žaidimas, nei jį stebint įgytos įžvalgos negalė- 
tų pakeisti pačių ekonominio gyvenimo įvykių, keliančių nerimą 
mergaitės tėčiui. Tačiau, suvokęs savo nerimo poveikį dukters 

raidai, jis iškart pripažino, kad, žvelgdamas į tolesnę ateitį, 
dėl dukters sutrikimo jis nerimauja kur kas labiau nei dėl 
iškilusios grėsmės prarasti dirbančio žmogaus padėtį. Beje, iš 
tikrųjų pastarieji jo nuogąstavimai nepasitvirtino. 

Tėčio sumanymas vestis dukterį pasivaikščioti į geležinke- 
lio depą buvo labai vykęs. Juk garvežiai tuo metu buvo tapę 
galią įprasminančiais simboliais, jie buvo reikšmingi ir tėčiui, 
ir dukteriai; juos palaikė vaizdinių visuma, būdinga technikos 
kultūrai, kurioje šiai mergaitei buvo skirta tapti moterimi. 

Taigi baigdami vaiko gydymą tėvai turi padėti jam siekti 
to, kuo suaugusiam pacientui tenka rūpintis pačiam: gvventi 
dermėje su jėgomis bei vaizdiniais, suteikiančiais kryptį to me- 
to kultūros raidai, ir vis labiau artėti prie toje dermėje glūdinčių 
tapatybės pojūčio ištakų. 

Dabar pagaliau atėjo metas pamėginti išsamiau nusakyti ir 
tiksliau apibrėžtu, ką tapatybės sąvoka reiškia mums patiems. 


3. Tapatybės ištakos 


A. Žaidimas ir vaiko aplinka 


Kai kūniškoji vaiko savastis ir tėvų paveikslai įgyja tam tik- 
rą kultūrinės prasmės atspalvį, besirutuliojanti vaiko tapatybė 
susieja iki tol nueitas vaikystės pakopas; ankstyvąjį suaugusiojo 
amžių tapatybė aprėpia tuomet, kai žmogus jau gali pasirinkti 
tam tikrus visuomeninius vaidmenis iš visos jų įvairovės (beje, 
Jaučia vis stiprėjantį spaudimą tai daryti). Kad šis procesas taptų 
lengviau apčiuopiamas, pirmiausia apžvelgsime keletą infantilių 
žingsnių tapatybės link, o tuomet - kai kuriuos kultūrinius veiks- 
nius, kliudančius jai sutvirtėti. 

Ką tik vaikščioti išmokęs vaikas, stipriau ar švelniau skatina- 
mas šalia esančiųjų (o gal patiriantis jų abejingumą), regis, išgy- 
vena paskatą kartoti tam tikrą veiksmą, norėdamas pasimėgauti 

pačios veiklos teikiamu malonumu ir skatinamas poreikio įsisa- 
vinti ir ištobulinti veiklą, kurios ką tik pradėjo mokytis. Be to, 
vaiko elgesys pagrįstas tiesiogine naujos savo padėties ir reikš- 
mingumo nuovoka: dabar jis yra „gebantis vaikščioti“, kad ir 
kokį prasmės atspalvį ši nauja vaiko padėtis įgytų jo kultūrai 
būdingoje laiko ir erdvės koordinačių sistemoje. O šie prasmės 
atspalviai gali būti įvairūs - „nukeliausiantis toli“, „gebėsiantis 
tvirtai stovėti ant kojų“, „būsiantis tiesus“, o gal „tas, kurį rei- 
kės prižiūrėti, kad nenuklystų per toli“. Vienos ar kitos „ge- 
bančio vaikščioti“ atmainos priėmimas į vidinę savo erdvę yra 
vienas iš daugybės vaiko raidos žingsnelių, kai žingsnis po žings- 
nio (įvaldydamas vieną atskirą fizinį veiksmą ir tuo pat metu 
perprasdamas kultūrinę jo prasmę, patirdamas pačios veiklos 
teikiamą malonumą ir socialinį pripažinimą) vaikas ugdosi sa- 
vigarbos pojūtį, vis labiau pagrįstą tikrove. Šis savigarbos pojū- 
tis ilgainiui išugdo žmogaus įsitikinimą, kad pamažu jis tvirtai 
žengia į apibrėžtą ateitį ir kad jame skleidžiasi apčiuopiama jo 
savastis, įsišaknijusi konkrečioje socialinėje tikrovėje. Kiekvie- 
ną augančio vaiko žingsnį turi lydėti gaivinantis tikrovės pojū- 
tis, kylantis suvokus, kad asmeninis jo būdas tvarkyti savo patirtį 
(jo ego sintezė) yra vykusi grupinės tapatybės atmaina, būdinga 
grupės, kuriai jis priklauso, laikui bei erdvei ir atitinkanti jos 
gyvenimo planą. 

Šiuo keliu einančių vaikų neapgausime tuščiomis pagyro- 
mis ar mielais padrąsinimais. Galbūt jie ir pasinaudos dirbti- 
niais savigarbos ramsčiais, užuot rinkęsi ką nors patikimesnio, 
tačiau tikrai stipri vaikų ego tapatybė tampa tik tuomet, kai 
aplinkiniai nuoširdžiai ir nuosekliai įvertina tikrus jų pasieki- 
mus - tai yra kultūrinėje jų tikrovėje prasmingus laimėjimus. 
Šią savo mintį mėginome perteikti gvildendami indėnų švieti- 
mo problemas, o šįsyk aiškiau ją suformuluosime, pasitelkda- 
mi dr. Ruth Underhill pasakojimą. 


„Bendraujant su grupele vyresniųjų papago genties (Ar1- 
zonoje) narių, namų šeimininkas atsigręžė į savo trejų metų 
dukraitę ir paprašė jos uždaryti duris. Durys buvo sunkios, tad 
jas uždaryti buvo ne taip paprasta. Mergaitė mėgino jas pa- 
stumti, bet durys nejudėjo iš vietos. Jos senelis kelis sykius pa- 
kartojo savo žodžius: „Taip, uždaryk duris“. Niekas nepuolė 
mergaitei padėti. Nė vienas iš buvusiųjų šalia nesiėmė už ją tai 
padaryti. Kita vertus, visi kantriai laukė - juk, šiaip ar taip, 
mergaitė buvo maža. Jie sėdėjo ir kantriai laukė, kol mergaitei 
pagaliau pavyko užstumti duris, tuomet senelis oriai jai padė- 
kojo. Visi suprato, kad šios užduoties senelis nebūtų skyręs, jei 
dukraitė nebūtų pajėgi ją atlikti, o jei jau mergaitė buvo papra- 
šyta šią užduotį atlikti, tai visa atsakomybė tenka tik jai, lyg ji 
būtų jau suaugusi moteris. 

Toks vaikų ugdymas turi vieną esminį bruožą —- nuo pat 
kūdikystės vaikas nuolat pratinamas atsakingai dalyvauti visuo- 
menės gyvenime, o jam keliamos užduotys priderinamos prie 
Jo galimybių. Požiūris į vaiko ugdymą ten visai kitoks nei mūsų 
visuomenėje. Prie industrinės mūsų visuomenės gyvenimo vai- 
kas neprisideda jokiais savo darbais, nebent konkuruodamas 
su suaugusiuoju; vertinant vaiko darbą atsižvelgiama ne į jo 
paties jėgas ir sugebėjimus, bet į didelius gamybos reikalavimus. 
Net ir tuomet, kai giriame vaiką už namuose atliktus darbus, 
pasipiktiname, jei šiam pagyrimui teikiama tiek pat svarbos, kaip 
ir suaugusiam žmogui skirtam pagyrimui. Vaikas pagiriamas, 
kai tėvas yra palankiai nusiteikęs jo atžvilgiu, nesvarbu kaip — 
gerai ar blogai, pagal suaugusiųjų vertinimo normas, jis atliko 
savo užduotį. Be to, vaikui nesuteikiamas joks sveiku protu grįs- 
tas savųjų pasiekimų vertinimo matas. Vienos indėnų (cheije- 
nų genties narių) šeimos, surengusios iškilmes mažajam savo 
sūneliui, pirmą sykį gyvenime nušovusiam smilginį strazdą, 
orumas yra labai tolimas nuo mūsų visuomenės narių elgesio. 

Kai berniukas gimė, jis gavo dovaną - žaislinį lanką su strėlė- 
mis. Nuo to laiko, kai pramoko bėgioti, šeimos galva gamino 
būtent berniukui skirtus ir jo stotą atitinkančius lankus bei strė- 
les, tinkamus medžioti. Palengva vaikas buvo supažindinamas 
su įvairiais gyvūnais ir paukščiais —- pradedant tais, į kuriuos 
pataikyti lengviausia, 0 jam parnešus pirmąjį nušautą kurios 
nors rūšies gyvūną namiškiai, kaip ir dera tokia proga, sureng- 
davo šventę, berniuko indėlį priimdami oriai, visai kaip tėvo 
parneštą bizoną. Pagaliau nudobtas bizonas buvo tik paskutinis 
visą vaikystę trukusio mokymo žingsnis, o ne naujas, su vaikys- 


tės patirtimi nesiderinantis, suaugusio žmogaus vaidmuo." 


Taigi jau ima aiškėti, jog vienas ar kitas mūsų kultūroje 
vyraujantis požiūris į vaiko žaidimą, paremtas prielaida, kad ir 
vaikų žaidimo esmę nusako teiginys „žaidimas nėra darbas“, iš 
tiesų yra tik viena iš daugybės išankstinių nuostatų, skatinan- 
čių mus atskirti savo vaikus nuo ankstyvųjų tapatybės pojūčio 
ištakų. 

"Tačiau primityviose bendruomenėse į žaidimą žvelgiama 
visai kitaip. Jų kultūros yra izoliuotos. Jose vyraujantis įsivaiZ- 
davimas, koks turėtų būti žmogus, prasideda ir baigiasi švaraus 
Juroko ar narsaus sijo idėja, įsišaknijusia konkrečioje gamtinė- 
je aplinkoje. O mūsų civilizacijoje žmogaus paveikslas įgyja vis 
naujų bruožų. Ilgainiui jis tampa vis labiau suasmenintas, kita 
vertus - aprėpia neapsakomą gausybę naujų pasaulio kampelių, 
tautų, žemynų bei visuomenės sluoksnių. Žmonėms ieškant nau- 
Jų būdų suderinti ekonominį ir emocinį Žmogaus saugumą 
formuojasi nauji tautiniai bei visuomeniniai dariniai, pagrįsti 
platesne žmogaus tapatybės samprata. 


62 Ruth Benedict. „Continuities and Discontinuities in Cultural Conditio- 
ming“. // Pychiatry, I: 161-167 (1938). 

Primityvios gentys yra tiesiogiai susijusios su savo gamybos 
šaltiniais ir priemonėmis. Jų technologijos praplečia žmogaus 
kūno galimybes; jų magijos pasaulis - tai savo kūno sampratos 
projekcija. Šiose gentyse augantys vaikai prisideda siekiant ben- 
druomeninių gamybos ir magijos tikslų. Kūnas ir aplinka, vai- 
kystė ir kultūra gali būti kupini pavojų, tačiau visos šios sritys 
priklauso tam pačiam pasauliui. Galbūt šis pasaulis yra mažas, 
tačiau kultūriniu požiūriu jis yra vientisas. Kita vertus, civiliza- 
cijos plėtra, jos išsisluoksniavimas ir jai būdingas darbo pasi- 
skirstymas atima iš vaikų galimybę į savosios ego sintezės sritį 
įtraukti ne tik su jų gyvenimu tiesiogiai susijusią visuomeninę 
aplinką, bet ir kitas visuomeninio gyvenimo sritis. Pati istorija 
tapo laikina gyvenimo aplinka, prie kurios reikia prisitaikyti. 
Žmonių sukurtos mašinos jau anaiptol nebe darbo įrankiai, 
praplečiantys fizines žmogaus galimybes. Šiame technikos am- 
žiuje ištisoms Žmonių organizacijoms lemta tapti vienų ar kitų 
įrengimų priedu. Kai kuriuose visuomenės sluoksniuose vai- 
kystė tampa atskira gyvenimo dalimi, turinčia savitą folklorą 
bei literatūrą. 

Beje, šiuolaikinio žmogaus neurozių tyrimais nustatyta, kad 
šis vaikų ugdymo ir visuomeninio gyvenimo atotrūkis (laike) 
yra svarus neurozių veiksnys. Mes manome, kad neurozei bū- 
dingos pasąmoninės ir bergždžios pastangos prisitaikyti prie 
įvairialypės nūdienos tikrovės, pasitelkus kur kas vientisesnei 
praeičiai būdingą magiškąją pasaulėžiūrą, kurios nuotrupos au- 
gančiam žmogui vis dar perteikiamos ugdant vaikus. Tačiau 
prisitaikymo mechanizmai, kadaise evoliucijos eigoje padėję 
žmogui išlikti, palaikyti genties gyvenimo darną, luomo vien- 
tisumą, tautinį grynumą bei pravertę kitiems panašiems tiks- 
lams, industrinėje visuomenėje yra nebenaudingi. Taigi visai 
nestebina tai, kad kai kurie nerimo kamuojami mūsų vaikai nuo- 
lat peržengia savo žaidimo ribas ir imasi kokios naikinančios 

veiklos, o mums tuomet atrodo, kad jie „kiša nosį“ į mūsų pa- 
saulį. Tačiau pasitelkus psichoanalizę pasirodo, kad jie tiesiog 
nori įrodyti turį teisę šiame pasaulyje ieškoti savosios tapatv- 
bės. Jie atsisako profesijos, kurią mes vadiname „vaikas“, tai 
yra jie atsisako būti vaikai, kuriems tenka žaisti suaugusiuosius, 
nes mes nesuteikiame jiems galimybės būti mažiems mūsų ben- 
dražygiams šiame didžiuliame pasaulyje. 


B. Bombonešio lakūno sūnus 


Per pastarąjį karą vienas mano kaimynas, penkerių metų 
berniukas, tapo visai kita asmenybe: „mamos vaikelis“ virto įtū- 
žusiu, užsispyrusiu ir nepaklusniu vaiku. Daugiausia nerimo 
keliantis liguistumo požymis buvo berniuko potraukis ką nors 
padegti. 

Prieš pat karą berniuko tėvai nusprendė gyventi atskirai. 
Berniukas su motina persikėlė pas mamos pusseseres, o prasi- 
dėjus karui jo tėvas įstojo į ginkluotąsias oro pajėgas. Mamos 
pusseserės dažnokai nepagarbiai kalbėdavo apie vaiko tėtį, jos 
puoselėjo berniuko vaikiškumą. Tad iškilo grėsmė, kad „mamos 
vaikelio“ bruožai, užgožę „tėvo sūnaus“ savybes, taps vyraujan- 
čia jo tapatybės dalimi. 

"Tačiau kare berniuko tėčiui kuo puikiausiai sekėsi. Jis, 
galima sakyti, tapo didvyriu. Per pirmąsias tėčio atostogas ber- 
niukas turėjo progą patirti, kaip žmogus, kurio pavyzdžiu sekti 
Jam buvo užginta, tapo susižavėjusių kaimynų dėmesio centru. 
Motina pareiškė atsisakysianti savo ketinimų su juo išsiskirti. 
Paskui tėvas vėl išėjo į karą ir netrukus žuvo Vokietijoje. 

Tėčiui išvykus ir žuvus kare, meilus ir nuo motinos pri- 
klausomas berniukas įgijo liguistų bruožų, tapo nepaklusnus ir 
linkęs į griaunamąją veiklą. Berniuko liguistumas ilgainiui vis 
stiprėjo, o didžiausią nerimą kelianti jo išraiška buvo noras ką 
nors padegti. Kartą berniukas nejučia užsiminė, ką reiškia toks 

jo pasikeitimas. Besipriešindamas įkrėsti jam į kailį ketinan- 
čiai motinai jis parodė ranka malkų krūvą, kurią pats buvo 
padegęs, ir sušuko (vaikiškais žodžiais): „Jei tai būtų Vokietijos 
miestas, tu manimi dabar žavėtumeisi“. Taip jis parodė, kad 
įžiebdamas ugnį jis įsivaizduoja esąs bombonešio lakūnas, pa- 
našus į savo tėvą, kadaise pasakojusį apie savo žygdarbius. 

Apie berniuko vidinio sutrikimo prigimtį galime tik spė- 
lioti. Vis dėlto esu įsitikinęs, jog šiuo atveju matome sūnų, besi- 
tapatinantį su savo tėvu, o tokį berniuko polinkį lemia vidinis 
konfliktas, staiga paaštrėjęs artėjant edipinei berniuko amžiaus 
pakopai. Tėvas, iš pradžių išstumtas mažo, „gero“ berniuko, 
staiga tampa tiek naujos gyvybės įgijusiu idealu, tiek ir konkre- 
čios grėsmės šaltiniu, varžovu dėl motinos meilės. Taigi tėvas iš 
esmės nuvertina moteriškuosius berniuko tapatybės elementus. 
Kad neprarastų tiek lytinės, tiek ir socialinės orientacijos, ber- 
niukas turi kuo skubiau pergrupuoti savosios tapatybės ele- 
mentus; tačiau galingasis varžovas žūva nuo priešo rankos. Ši 
aplinkybė sustiprina berniuko išgyvenamą kaltę dėl pačių 
konkurencingų savo nuotaikų ir kelia grėsmę ką tik atsisklei- 
dusiai vyriškai jo iniciatyvai; o pastarąją berniukas nukreipia 
ydinga linkme. 

Vaikas turi nemažai galimybių tapatintis (daugiau ar ma- 
Žžiau eksperimentuodamas) su įpročiais, bruožais, užsiėmimais 
ir siekiais, būdingais tikriems ar įsivaizduotiems vienos ar ki- 
tos lyties asmenims. Tam tikromis lemtingomis savo gyvenimo 
akimirkomis vaikui tenka ryžtis esminiams pasirinkimams. Deja, 
istorinis metas, kuriame vaikas gyvena, suteikia ne tiek jau daug 
socialiai prasmingų pavyzdžių, kaip būtų galima sutelkti savo 
tapatybės nuotrupas į tam tikrą naudingą visumą. Šios visumos 
naudingumas priklauso nuo to, kiek ji atitinka vienoje ar kitoje 
organizmo brandos pakopoje vaikui kylančius uždavinius ir 
kartu jo eg0 sintezės ypatybes. 

Bombonešio lakūno vaidmuo mažajam mano kaimynui, re- 
gis, teikė vilčių sujungti įvairius besirutuliojančios jo tapatybės 
elementus: jo paties temperamentą (judrus), brandos pakopą 
(falinė-uretrinė-lokomotorinė), socialinės raidos pakopą (edi- 
pinė) bei socialinę jo tikrovę, jo gabumus (raumenyno, mecha- 
niniai), jo tėvo būdą (greičiau jau šaunus karys nei sėkmingai 
savo gyvenimą tvarkantis eilinis pilietis) ir to meto istorinį pro- 
totipą (karingas didvyris). Kai tokia sintezė pavyksta, tam tikras 
nuostabą keliantis konstitucinių, temperamento ir susiforma- 
vusių elgesio būdų junginys gali tapti spartaus vaiko tobulėji- 
mo ir netikėtų jo pasiekimų priežastimi. O šiai sintezei žlugus 
paprastai kyla smarkus konfliktas, dažniausiai pasireiškiantis 
nelauktu vaiko nepaklusnumu arba nusikalstamu elgesiu. Juk 
vos tik pajutęs, kad jo aplinka pernelyg ryžtingai mėgina iš jo 
atimti visas saviraiškos formas, suteikiančias jam galimybę pa- 
siekti dar vieną tapatybės raidos pakopą ir integruoti ją į savo 
gyvenimą, vaikas ima gintis, kupinas stulbinančios stiprybės, 
būdingos gyvūnams, kai jiems iškyla neišvengiama būtinybė 
ginti savo gyvybę. Ir iš tiesų visuomeninėse žmogaus būties 
džiunglėse neįmanoma jaustis gyvam, neturint ego tapatybės 
pojūčio. Tapatybės atėmimas gali pastūmėti žudyti. 

Nebūčiau drįsęs kalbėti apie mažojo bombonešio lakūno 
konfliktus, jei savo akimis nebūčiau matęs, kaip jie buvo spren- 
džiami. Mat šio vaiko pasirinkta išeitis kaip tik atitiko mūsų 
prielaidas, kokia yra šių konfliktų prasmė. Kartą, kai pavojin- 
giausios berniuko iniciatyvos apraiškos jau buvo aprimusios, 
išvydau jį dviračiu švilpiant nuo kalvos ir keliant pavojų bei 
išgąstų kitiems vaikams, tačiau mitriai juos aplenkiant. Jie kly- 
kė, juokėsi ir tam tikra prasme juo žavėjosi. Stebėdamas ber- 
niuką ir klausydamasis keistų jo skleidžiamų garsų, pamaniau, 
kad jis vėl įsivaizduoja esąs lėktuvas, atliekantis karinę užduotį — 
mėtantis bombas. Kita vertus, žaisdamas jis ištobulino savo 

gebėjimą judėti erdvėje; „atakuodamas“ pratinosi būti apdairus, 
o išmokęs meistriškai važiuoti dviračiu sužavėjo bendraamžius. 
Šis pavyzdys rodo, kad perauklėjant vaiką būtina pasinau- 
doti jėgomis, kurias jis sutelkia žaidimo plotmėje vykstančiai 
integracijai. Kita vertus, svarbu suvokti, kad žūtbūtinė dauge- 
lio simptomų raiškos jėga atskleidžia vaiko siekį ginti savosios 
tapatybės raidos žingsnelį, teikianti vilties integruoti sparčius 
pokyčius, vykstančius visose jo gyvenimo srityse. Tai, kas stebė- 
tojui atrodo galinga pirmapradžio instinkto apraiška, dažnai 
yra tik karštas vaiko prašymas, kad jam būtų leista suderinti ir 
sukilninti savo patirtį vieninteliu jam priimtinu būdu. Tad ma- 
nytina, kad dirbant su mažaisiais mūsų pacientais paveikios 
vra tik gydomosios priemonės, padedančios jiems išsiugdyti 
tam tikras būtiniausias savybes, be kurių jie negalėtų galutinai 
suformuoti savo tapatybės. Labiau pageidaujamą patirtį tera- 
peutai ir auklėtojai gali mėginti keisti mažiau pageidaujama, 
tačiau besirutuliojančiai tapatybei būdinga bendriausia elementų 
konfigūracija, kuri gana anksti tampa atspari pokyčiams. Vadi- 
nasi, jei kultūra nesuteikia ankstyvųjų tapatybės pagrindų, jei 
vaikai ir vėliau stokoja galimybių tinkamai keisti savąją tapatv- 
bę - derinti ją prie gyvenimo tikrovės, tai profesionaliems vai- 
kų psichoterapeutams ar auklėtojams lemta patirti nesėkmę. 
Šio mažo berniuko - bombonešio lakūno sūnaus - atvejis 
iliustruoja bendriausią mūsų požiūrį į tapatybės reiškinį. Psi- 
chosocialinė žmogaus tapatybė rutuliojasi pamažėle integruo- 
jantis įvairiems tapatybės elementams. Tačiau šiuo atveju, kaip, 
matyt, ir visais kitais, visumos ir pavienių jos dalių sumos savy- 
bės gerokai skiriasi. Palankiomis sąlygomis asmeninės tapaty- 
bės šerdį vaikai įgyja ankstyvuoju savo gyvenimo tarpsniu; jiems 
dažnai tenka ginti tą šerdį netgi nuo vidinės būtinybės perne- 
lyg stipriai tapatintis su vienu iš savo tėvų arba jais abiem. 

Dirbant su ligoniais šiuos tapatybės formavimosi procesus 
nagrinėti sudėtinga, nes neuroze sergančio Žmogaus savastis iš 
esmės vra polinkio pernelyg stipriai tapatintis auka, o šis po- 
linkis atskiria mažą žmogų tiek nuo besiskleidžiančios jo paties 
tapatybės, tiek ir nuo jo aplinkos. 


C. Juodaodžių tapatybė 


O kas gi nutinka tuomet, kai „aplinkoje“ žmogus gali išlikti 
tik nuolatos prarasdamas savo tapatybę? 

Pavyzdžiui, panagrinėkime, kokias galimybes išlaikyti sa- 
vosios tapatybės vientisumą turi Amerikos juodaodžių vaikas. 
Pažįstu vieną spalvotąjį berniuką, kiekvieną vakarą, kaip ir dau- 
gelis mūsų berniukų, besiklausantį pasakojimų apie Raudonąjį 

raitelį. Tuomet, sėdėdamas savo lovoje, jis įsivaizduoja pats 
esąs Raudonasis raitelis. Bet kažkurią akimirką, regėdamas sa- 
ve šuoliuojant paskui kaukėtus nusikaltėlius, jis staiga suvokia, 
kad jo svajose Raudonasis raitelis yra spalvotasis žmogus. Ber- 
niukas liaujasi fantazavęs. Ankstyvojoje vaikystėje šis berniukas 
labai gyvai išreikšdavo ir savo džiaugsmą, ir sielvartą. Šiandien 
Jis yra tylus, nuolatos besišypsantis žmogus; jis kalba tyliai ir 
neaiškiai; jo niekaip neišjudinsi, niekas jo nejaudina, ir nie- 
kas... nedžiugina. Baltiesiems jis patinka. 

Juodaodžių kūdikiai paprastai turi galimybę visiškai pa- 
tenkinti juslinius savo poreikius, tad oralinis ir sensorinis per- 
viršis lydi juos visą gyvenimą. Tai išsyk matyti pažvelgus, kaip 
Jie juda, juokiasi, kalba, dainuoja. Šiuo oraliniu-sensoriniu Juo- 
daodžių turtu buvo pasinaudota prievarta siekiant šių žmonių 
simbiozės su feodalinėmis Pietų valstybėmis, o toji simbiozė 
tapo prielaida formuotis vergo tapatybei, kuriai būdingas švel- 
numas, atlaidumas, polinkis priklausyti nuo ko nors ir šiek 
tiek paniurzgėti, kita vertus, nuolatinė parengtis tarnauti — 

kartkartėmis gebant įsijausti į kito žmogaus padėtį ir parodant 
vaikams būdingą išmintį. Vis dėlto kažkur gilumoje šių žmo- 
nių siela suskilo. Neišvengiamas juodaodžių polinkis tapatintis 
su valdančiąja rase bei šeimininkų rasės poreikis ginti savo pa- 
čių tapatybę nuo juslinių ir oralinių pagundų, kurias kaip tik ir 
skleidžia žemesniais laikomų žmonių rasė (beje, jai priklausė 
1r baltųjų šeimininkų auklės), lėmė tai, kad abiejose grupėse 
prigijo tokia minties seka: šviesus, švarus, protingas baltasis 
ir tamsus, purvinas, kvailas negras. Dėl šios priežasties juodu- 
kai, ypač tie, kurie iš skurdaus savo namų Pietuose rojaus išvyko 
į kitas šalis, ėmė ypač staigiai ir negailestingai pratinti savo 
atžalas prie švaros - savo biografijose tai liudija juodaodžiai 
rašytojai. Šiuo švarinimusi tarytum siekta baltesnės, nekaltes- 
nės tapatybės. Tokias pastangas lydintis nusivylimas pereina į 
falinę-lokomotorinę raidos pakopą, kai vaikas susiduria su tam 
tikrais apribojimais (pavyzdžiui, apie kokio odos atspalvio mer- 
gaitę galima svajoti), kliudančiais pirminį savimeilės kupiną 
juslingumą perkelti į genitalinę sferą. Juodaodžiai išsiugdo tri- 
Jų tipų tapatybę: 1) oralus-juslingas „mielas mamytės sūnelis“ — 
švelnus, išraiškingas, turintis puikų ritmo pojūtį; 2) atstumianti 
tapatybė - purvinas, į falinę prievartą ir analinį sadizmą linkęs 
„juodukas“; 3) švarus, linkęs į analinę kompulsiją, santūrus, 
draugiškas, bet visuomet liūdnas „baltojo žmogaus negras“. 
Dažnai paaiškėja, kad migruojantiems juodaodžiams tai- 
komos vadinamosios palankios sąlygos yra tik švelnesnė jų 
nelaisvės forma, kelianti pavojų vienintelei istoriniu požiūriu 
vykusiai jų tapatybei (tai yra vergo tapatybe!) ir neįstengianti 
šiems žmonėms suteikti galimybių iš naujo integruoti kitas, 
anksčiau minėtas tapatybės nuotrupas. Tad šios nuotrupos įsi- 
gali rasės karikatūrų pavidalu, o šios pramogų versle yra paryš- 
kinamos ir paverčiamos nuvalkiotomis schemomis. Pavargusį 

nuo varginančio savo paties juokingumo spalvotąjį žmogų 
dažnai apima hipochondrinio“ invalidumo būsena. Ši būsena — 
oji labai panaši į Pietuose gyvenusių juodaodžių būseną, kai 
griežtomis nelaisvės sąlygomis jie jautėsi priklausomi ir santy- 
kinai saugūs, - yra neurotinė regresija prie vergo tapatybės. 

Jau buvo minėta, kad mišraus kraujo indėnai, gyvenantys 
vietovėse, kur vargu ar gali sutikti juodaodžių, grynakraujus 
savo gentainius vadina „juodnugariais“. Tai rodo, kokią galią 
turi vyraujantys tautos vaizdiniai, atitinkantys idealiuosius ir 
atstumiančius žmogaus paveikslus, sudarančius galimų rinktis 
prototipų visumą. Nė vienam nepavyksta išvengti šios vaizdi- 
nių priešpriešos, persmelkiančios konkrečiam tautiniam ir kul- 
tūriniam dariniui priklausančių vyrų bei moterų, jo daugumos 
ir mažumos bei visų jo sluoksnių gyvenimą. Psichoanalitikai 
parodė, kad pasąmonėje glūdinti atstumianti tapatybė (aprė- 
pianti visa, kas skatina žmogų nesitapatinti, tai yra kelia norą 
vengti panašumo) aprėpia palaužto (kastruoto) kūno, tautinės 
atstumtųjų grupės bei išnaudojamos mažumos vaizdinius. Tai- 
gi savo vyriškumą itin pabrėžiančio vyro sapnai ir išankstinės 
nuostatos rodo, jog jis mirtinai bijo parodyti moteriai būdingą 
jautrumą, juodaodžiams įprastą nuolankumą ar žydams savitą 
intelektualumą. Juk patirties sintezę atliekantis ego labiausiai 
atstumiančius ir idealiuosius prototipus (taip sakant, varžybų 
finalo dalyvius) ir jų vaizdinius - tai, kas pranašu ir menka, 
gera ir bloga, vyriška ir moteriška, laisva ir vergiška, galinga ir 
nepajėgu, aukšta ir žema, - mėgina paversti paprasčiausiomis 
alternatyvomis, kad vietoj painios gausybės pavienių susirėmi- 
mų surengtų vieninga strategija pagrįstą kovą. 


*> Hipochondrija (angl. Aypochondria) - tai liguista būsena - perdėtas 
rūpinimasis savo sveikata, ligos įsikalbėjimas. — Vt. past. 

Baltųjų vaikams gali kilti mintis, kad spalvotieji žmonės bu- 
vo išpurvinti, todėl tapo tamsūs, o spalvotiesiems gali atrodyti, 
kad baltieji - tai nubalinta spalvotųjų atmaina. Abu šie požiūriai 
grįsti mintimi, jog egzistuoja nuplaunamas sluoksnis. 


„Visi žmonės gimė juodi. O tie, kurie pavirto baltais — tie- 
siog daugiau proto turėjo. Viešpaties angelas nusileido iš dan- 
gaus ir liepė visiems susirinkti ketvirtąjį mėnesio penktadienį, 
mėnulio jaunaties metu, ir nusiprausti Jordane. Angelas jiems 
paaiškino, kad jie visi pabals, o jų plaukų garbanėlės išsitie- 
sins. Angelas ilgai jiems pamokslavo, tačiau tie kvaili juodžiai 
visai nekreipė į jį dėmesio. Ko gi angelas gali jauoduką išmoky- 
ti: Kai ketvirtasis penktadienis atėjo, visai menka jų saujelė 
subrido į upę ir ėmė švarintis. Vandens buvo labai maža. Visai 
ne taip, kaip senojoje Misisipėje - teatleidžia Viešpaties upė — 
vandens joje buvo ne daugiau nei upelyje. O kad būtumėt ma- 
tę tuos juodžius, visu būriu sėdinčius ant tvoros ir kikenančius 
iš tų, kurie nuėjo praustis. Kikenančius ir visaip juos plūstan- 
čius. Tų juodžių buvo daugiau, nei pamatytumėte Viksburge, 
cirkui atvažiavus. 

O tie, kurie įbrido į upę, vis švarinosi ir plovėsi, ypač 
savo plaukus, kad garbanas ištiesintų. Senoji tetulė Besišvp- 
santi Bobulė - visų tų juodžių prosenelė - kiaurą dieną sėdėjo 
ant rąsto, kramsnodama sūrį ir sausainius, ir koneveikė visus 
besiprausiančius. Kai ėmė greitai temti, ji pašoko ant kojų ir 
suplojusi rankomis sušuko: „Kaip Dievą myliu, tie juodžiai 
bala!“ 

Besišypsanti Bobulė išsyk nusitraukė nuo galvos skepetą ir 
paknopstomis nukurnėjo prie upės plauti plaukų, o visi tie 
paiki juodžiai nuskubėjo paskui. Tačiau visas vanduo jau buvo 
išpilstytas, tik ant paties dugno telkšojo maža balutė. Jos užteko 

tik rankų delnams ir kojų padams sudrėkinti. Štai kodėl šios 
Juodžių vietos yra baltos.““ 


Šiuo atveju folklorui tinka bendras rasinių prietarų (jų lai- 
kosi ir juodaodžiai, ir baltieji) ir lyčių prietarų (sielos gilumoje 
Jiems pritaria ir vyrai, ir moterys) „vardiklis“, tai yra prielaida, 
kad skiriantysis požymis — ar tai būtų tamsesnė odos spalva, ar 
nevyriška lytinių organų forma —Kliuvo mažiau gabiems dėl tam 
tikro jų aplaidumo arba kaip jiems skirta bausmė; šis skiriantysis 
požymis daugiau ar mažiau atvirai yra laikomas trūkumu. 

Suprantama, juodaodžiai yra tik liūdniausias pavyzdys, 
kaip, spaudžiamos tradicijų ir stokojančios gyvenimo galimy- 
bių, Amerikos tautinės mažumos yra priverstos tapatintis su 
atstumiančiais savo pačių tapatybės elementais ir rizikuoja 
prarasti progą tapti amerikiečių tapatybės dalininkais, nors to 
galbūt ir nusipelnė. 

"Taigi visa, ką galima pavadinti žmogaus ego laiku ir erdve, 
išlaiko socialinę jo vaikystės aplinkos topologiją bei konkre- 
čioje visuomeninėje terpėje įgyjantį savitų atspalvių savo paties 
kūno suvokimą. Nagrinėjant abu pastaruosius elementus svar- 
biausia susieti paties paciento vaikystės istoriją ir jo šeimos 
istorijos veiksnius: gyvenimo protėvynėje (Rytuose), „atsili- 
kusiuose“ (Pietuose) ar „pažangiuose“ (ties vakarine ir šiaurine 
Afrikos riba) kraštuose istoriją, nes gyvenimo šiuose kraštuose 
vpatvbės ilgainiui įsiliejo į amerikietišką kultūrinės anglosaksų 
tapatybės atmainą; migracijos istoriją (iš kurių kraštų, per ir į 
kurias vietas jie keliavo), nes vienas ar kitas šios istorijos tarpsnis 
galbūt yra susijęs su visiško sėslumo arba visiško paslankumo 
poliumi, būdingu besirutuliojančiam amerikiečio charakteriui; 


* Members of the Federal Writers" Projects. Phrases of the People. New York: 
The Viking Press, 1937. 


atsivertimus į tam tikrą tikėjimą, nutolimus nuo religijos bei 
šių įvykių padarinius visuomeninei šeimos padėčiai; nevaisin- 
gas pastangas lygiuotis į tam tikrą visuomenės sluoksnį bei 
pasiektos padėties praradimą arba išsižadėjimą. Daugiausia 
dėmesio derėtų skirti šeimos istorijos atkarpai, iš kurios kyla 
vėliausias stiprus kultūrinės tapatybės pojūtis. 

Apžvelgę visus šiuos veiksnius matome gausybę pavojų, lau- 
kiančių tam tikros amerikiečių mažumos atstovo, kai, deramai 
ugdytas turiningoje autonomijos pakopoje ir sėkmingai iš jos 
išaugęs, jis įžengia į lemiamą amerikiečių vaikystės pakopą: 
iniciatvvos ir darbštumo. Kaip jau minėta, šiek tiek mažiau 
suamerikonėjusių tautinių ar kultūrinių mažumų atžalos anks- 
tyvojoje vaikystėje paprastai nestokoja galimybių pamaloninti 
savo jusles. Krizė šiuos vaikus ištinka tuomet, kai, praradusios 
pasitikėjimą savimi ir ėmusios skubiai taisyti savo gyvenimą, 
kad priartėtų prie migloto, bet visą jų aplinką persmelkusio 
anglosaksiškojo idealo, jų motinos smarkiai pažeidžia jų būties 
vientisumą, arba kai jie patys įpranta šalintus juslingų ir per- 
dėtai globėjiškų savo motinų, nes jos įkūnija pagundas ir kliu- 
do ugdytis bent kiek daugiau amerikietiškų bruožų turinčią 
asmenybę. 

Apskritai galima pasakyti, jog Amerikos mokyklose pui- 
kiausiai susitvarkoma su nelengva užduotimi ugdyti darželi- 
nukų ir pradinių klasių mokinukų savikliovą bei puoselėti jų 
sumanumą. Šių amžiaus grupių vaikams, pasiryžusiems augti, 
išmokti naujų dalykų ir mėgautis nauja bendravimo už savo 
šeimos ribų patirtimi, atrodo, visiškai nebūdingos išankstinės 
nuostatos bei nuogąstavimai. Kad užkirstų kelią individo men- 
kavertiškumo jausmui, ši patirtis turi suteikti jam vilties tapti 
„gamybos santykių“ dalyviu, būti lygiateisiam su visais, kurie 
mokydamiesi nuoširdžiai siekia tokių pat įgūdžių, ieško tokių 
pat nuotykių. Kita vertus, asmeninė sėkmės patirtis, įgyta šiuo 

amžiaus tarpsniu, kai mišrios kilmės ir šiek tiek kitoniškų ga- 
bumų vaikams pernelyg pataikaujama, tik dar labiau sustiprina 
amerikiečių paauglius ištinkantį sukrėtimą, kai jie susiduria su 
visuomenės siekiu panaikinti individualias ypatybes ir jos ne- 
pakantumu „skirtumams. 

Kaip jau esame minėję, tvari eg0 tapatybė negali atsirasti, 
jei pirmojoje oralinėje pakopoje vaikas neįgyja pasitikėjimo. 
Ji negali įgyti ir išbaigto pavidalo, jei žmogus nepuoselėja 
vilties atsiskleisti, kylančios iš aplinkoje vyraujančio suaugusio 
žmogaus paveikslo, tačiau sugrįžtančios prie pačių vaiko gyveni- 
mo ištakų ir, augančiam žmogui susiduriant su apčiuopiamais 
socialinės savo sveikatos įrodymais, kiekviename vaikystės ir 
paauglystės žingsnyje teikiančios vis stiprėjantį ego stiprybės 
pojūtį. 

Taigi prieš pradėdami išsamiau gvildenti mūsų dienomis 
kylančias tapatybės problemas turėtume atpažinti tapatybės vietą 
žmogaus gyvenimo cikle. Kitame skyriuje pateikiamas žmogaus 
ego savybių, atsiskleidžiančių lemiamais vaiko raidos tarpsniais, 
aprašas. Šios ego savybės yra kriterijai (pirmasis yra tapatybė), 
kuriais remdamasis žmogus įrodo, kad tam tikroje raidos pako- 
poje jo eg0 turi pakankamai stiprybės suderinti savo organizmo 
brandos tvarkaraštį su visuomenės institucijų struktūra. 


Aštuoni Žmogaus 


amžiaus tarpsniai 


1. Pamatinis pasitikėjimas — 
pamatinis nepasitikėjimas 


Pirmoji kūdikio socialinio pasitikėjimo apraiška yra jo at- 
sipalaidavimas maitinantis, miego gilumas ir gebėjimas laisvai 
išsituštinti. Patirdamas abipusę sąveiką tarp augančio savo gebė- 
jimo priimti ir mamos būdų maitinti, kūdikis pamažu išmoksta 
surasti atsvarą nepatogumams, kylantiems dėl gyvenimo pra- 
džioje nebrandžios jo homeostazės sistemos. Vis ilgiau išbūda- 
mas budrus, mažylis suvokia, kad vis daugiau jutiminių potyrių 
atrodo esą jau pažįstami ir susiję su vidinio geros savijautos 
pojūčiu. Įvairios malonios būsenos ir su jomis susiję asmenys 
tampa taip pat gerai pažįstami, kaip ir tuštinantis varginantys 
nepatogumai. 

Taigi pirmasis socialinis kūdikio pasiekimas yra jo pasi- 
rengimas paleisti motiną iš savo akiračio nepatiriant pernelyg 
stipraus nerimo ar pykčio, nes motina jau vra tapusi vidinio 
tikrumo bei pojūčio, kad išorės pasaulis yra nuspėjamas, šalti- 
niu. Toks patirties nuoseklumas, vientisumas ir vienodumas 
suteikia vaikui pirminį ego tapatybės pojūtį, manyčiau, pagrįs- 
tą mažylio suvokimu, kad atmenami ir laukiami pojūčiai bei 
vaizdiniai, gyvuojantys vidinėje jo erdvėje, vra patikimais ryšiais 
susiję su išorės erdvėje gyvenančiais pažįstamais ir nuspėja- 
mais daiktais bei žmonėmis. 

Tai, ką mes šiuo atveju vadiname pasitikėjimu, Theresė Be- 
nedek vra įvardijusi tikrumu“'. Aš pats žodį „pasitikėjimas“ 
renkuosi tik todėl, kad jis įprasmina daugiau vaikiško papras- 
tumo, nuoširdumo ir abipusiškumo: galima sakyti, kad vaikas 
pasitiki ir tokiomis aplinkybėmis, kai būtų pernelyg drąsu ma- 
nvti jį esant kažkuo tikrą. Be to, visa apimanti pasitikėjimo 
būsena reiškia ir tai, kad kūdikis ne tik išmoko pasikliauti iš- 
orėje esančių maitintojų nuoseklumu bei nuspėjamumu, bet ir 
suvokė galįs pasitikėti savo paties bei savo kūno organų gebėji- 
mu patenkinti iškylančias reikmes, taip pat tai, kad mažylis 
sugeba jaustis esąs vertas pasitikėjimo - bent jau tiek, kad mai- 
tintojams nebereikėtų saugotis jo įkandimų. 

Nuolat „ragaudamas“ ir tikrindamas vidaus ir išorės ryšius 
kūdikis pasiekia savo raidos pakopą, kai šie ryšiai su aplinka 
patiria lemiamą išbandymą. Tai įvyksta kupinoje įniršio kan- 
džiojimosi pakopoje, kai dvgstantys vaiko dantys tampa vidi- 
niu skausmo šaltiniu, o išorėje esantys draugai niekuo nebegali 
padėti arba nusigręžia, vos tik jis griebiasi vienintelio, vilties 
palengvinti savo kančias teikiančio veiksmo, tai vyra kanda. Dan- 
tų dygimas pats savaime turbūt nesukelia tų skaudžių, kartkar- 
tėmis jam priskiriamų padarinių. Kaip jau anksčiau minėta, 
šio amžiaus vaikas jaučia nenumaldomą poreikį kuo daugiau 
„nusitverti “, tačiau patiria, jog visa, ko jis trokšta, - motinos 
krūtinė bei spenelis, vien jam skirti motinos dėmesys ir globa, — 
paprastai jį aplenkia. Dantų kalimosi patirtis turi prototipinę 
reikšmę ir galėtų būti puikus mazochistinės laikysenos pavyzdys, 
kai, ieškodamas paguodos kančioje, žmogus mėgaujasi skaus- 
mu, kylančiu nepavykus išvengti ko nors brangaus netekties. 


“ Šios knygos autorius vartoja anglų kalbos žodį trus: (pasitikėjimas 
kaip vilties turėjimas, gero laukimas), 0 jo minima autorė - žodį confidence 
(pasitikėjimas kaip tikrumas kieno nors jėgomis, gerumu). — Vėr1. basi. 

Psichopatologijos srityje pamatinio pasitikėjimo stoka leng- 
viausiai apčiuopiama infantiliosios schizofrenijos atvejais, o visą 
gyvenimą trunkantis giluminis šio pasitikėjimo silpnumas, ma- 
tyt, būdingas ir suaugusiųjų asmenybėms, turinčioms nuolatinį 
polinkį trauktis į schizoidinę ir depresijos būsenas. Buvo nu- 
statyta, kad atkurti pasitikėjimo būseną - tai esminė terapijos 
dirbant su tokiais žmonėmis sąlyga. Kad ir kokios būtų psichozę 
galėjusios sukelti priežastys, keistas ypač sunkių ligonių elgesys 
bei polinkis trauktis į vidinę savo erdvę dažniausiai slepia siekį 
atkurti socialinių saitų abipusiškumą - tyrinėjant ribas, skirian- 
čias pojūčius ir fizinę tikrovę, žodžius ir socialines jų prasmes. 

Psichoanalizės atstovai linkę manyti, kad, vykstant ankstv- 
viesiems vidinės ir išorinės plotmės atsiskyrimo procesams, 
žmogus išsiugdo du gynybos mechanizmus - projekciją ir in- 
trojekciją, o pastarieji visą gyvenimą išlieka vieni giliausiai 
įsišaknijusių ir pavojingiausių mūsų gynybos būdų. Pasitelkę 
introjekciją jaučiamės ir elgiamės taip, tarsi išorinis gėris būtų 
tapęs vidine mūsų tikrove. Tačiau projektuodami suvokiame 
vidinių blogybių šaltinį esant išorėje: reikšmingiems žmonėms 
priskiriame ydas, iš tiesų slypinčias mūsų pačių viduje. Taigi 
manytina, jog šių dviejų mechanizmų - projekcijos ir introjek- 
cijos — pirmavaizdis vra procesas, vykstantis kūdikių sielose, 
kai skausmo šaltinį jiems norisi priskirti išorės pasauliui, o ma- 
lonumo - savo vidui, ir kai jiems, puoselėjantiems tokį siekį, 
neišvengiamai tenka paklusti bręstančių juslių, galiausiai ir proto 
liudijamai tiesai. Šie mechanizmai atgyja (tai vra daugiau ar 
mažiau normalus reiškinys) ir suaugusiajam, patyrusiam stiprius 
meilės, pasitikėjimo ir tikėjimo lūžius; jie lemia sveiku protu 
nepaaiškinamas daugybės „brandžių“ asmenų nuostatas savo 
varžovų ir priešų atžvilgiu. 

Sukurti ir įtvirtinti ilgalaikes schemas, padedančias spręsti 
esminį pamatinio pasitikėjimo ir pamatinio nepasitikėjimo 
konfliktą, kylantį jau vien dėl to, kad gyvename, yra pirmoji 

ego ir visų pirma kūdikį globojančios motinos užduotis. Šiuo 
atveju vis dėlto derėtų pažymėti, kad iš ankstyviausios kūdikio 
patirties kylančio pasitikėjimo stiprumas, regis, priklauso ne 
nuo paties mažyliui teikiamo maisto ar išreiškiamos meilės kie- 
kio, bet veikiau nuo motinos ryšio su kūdikiu kokybės. Motinos 
įskiepija savo vaikams pasitikėjimo pojūtį, kai, globodamos vai- 
kus, jos privalo jautriai rūpintis individualiais vaiko poreikiais 
ir perteikti asmeninio patikimumo pojūtį, įsišaknijusį patiki- 
moje savitą gyvenimo stilių turinčios jų kultūros terpėje. Taip 
auginamas vaikas išsiugdo pamatinį tapatybės pojūtį, vėliau ap- 
imsiantį suvokimą, kad „jautiesi gerai“, esi pats savimi ir tampi 
toks, kokį tave viliasi išvysti šalia esantys žmonės. Taigi 1išgyve- 
nusį frustraciją vaiką nuolat aplanko stiprėjančio vientisumo bei 
raidos nuoseklumo patirtis, liudijanti, kad asmeninis gyvenimo 
kelias galiausiai nuves į tam tikrą platesnę bendrabūvio tikro- 
vę, O šioje raidos pakopoje, taip pat ir vėlesnėse pakopose (jei 
nepažeidžiamos tam tikros ribos, anksčiau vadintos „būtinybe“ 
prižiūrėti vaikus), augantis vaikas retai patiria jam nepakeliamas 
frustracijos būsenas. Tėvams nepakanka turėti vienus ar kitus 
vaikų ugdymo draudžiant ir leidžiant metodus - jie turi suge- 
bėti savo vaikui perteikti giluminį, beveik kūnišką tikrumą, kad 
tai, ką jie daro, vra prasminga. Galų gale vaikas tampa neuro- 
tiku ne todėl, kad patiria frustracijas, bet todėl, kad jos neturi 
visuomeninės prasmės arba jos netenka. 

Vis dėlto net ir palankiausiomis aplinkybėmis šioje raidos 
pakopoje į vidinį vaiko gyvenimą įsiskverbia (ir įgyja prototipi- 
nę reikšmę) vidinio skilimo pojūtis ir visa apimantis prarastojo 
rojaus ilgesys. Būtent su šiuo galingu daugialypiu jausmu - kad 
iš tavęs atimta, kad esi suskilęs, kad esi paliktas - pamatinį pasi- 
tikėjimo jausmą turinčiam žmogui tenka grumtis visą gyvenimą. 

Kiekviena tolesnė vaiko raidos pakopa ir krizė turi savitą 
ryšį su vienu pamatinių visuomenės elementų, o tai lemia viena 
paprasta aplinkybė: žmogaus gyvenimo ciklas ir žmonijos ins- 

titucijos plėtojosi drauge. Šiame knygos skyriuje, apibūdinę 
kiekvieną raidos pakopą, galime nebent trumpai paminėti, su 
kuriuo pamatiniu visuomenės sandaros elementu ji yra susiju- 
si. Šis ryšys yra dvejopas: į visuomenines institucijas žmogus 
atsineša infantilios savo galvosenos bei jaunatviškos aistros liku- 
čius, o institucijos (kol įstengia išlaikyti savo svarbą konkrečiai 
žmogaus gyvenimo tikrove!) savo ruožtu sustiprina infantiliuo- 
sius jo laimėjimus. 

Visą žmonijos istoriją religinės organizacijos buvo prie- 
globstis, kur tėvai ieškojo visuotinai priimtų savo pačių tikėji- 
mo, palaikančio naujagimio sieloje užgimstantį pasitikėjimą, 
saugiklių (nors kartkartėmis šios organizacijos tapdavo pikčiausiu 
Jų priešu). Beje, dėl aplinkinių žmonių rūpestingumo kylantis 
vaiko pasitikėjimas yra vienos ar kitos religijos veiksnumo pa- 
grindas. Štai keletas visas religijas siejančių bruožų: tam tikrais 
laiko tarpais išreiškiamas ir vaiko laikyseną primenantis atsi- 
davimas tiek žemiškąsias gėrybes, tiek ir dvasios sveikatą tei- 
kiančiam Davėjui (arba davėjams); tam tikru būdu - nuolankia 
laikysena, nusižeminimo gestu - parodomas žmogaus menku- 
mas; piktų savo poelgių, minčių ir sumanymų išpažinimas 
meldžiantis ir giedant; karšti prašymai suteikti dieviškąją pagal- 
bą, siekiant vidinio vientisumo; galiausiai įžvalga, kad pavienio 
žmogaus pasitikėjimas turi tapti bendru tikėjimu, asmens nepa- 
sitikėjimo šaltinis — visuotinai pripažįstama blogybe, o asmeni- 
nis atsinaujinimas turi tapti visuotinės ritualinės praktikos 
dalimi ir ženklu, jog bendruomenėje gyvuoja tarpusavio 
pasitikėjimo dvasia“*. Truputį anksčiau pateikėme pavvzdžių, 
kaip su viena konkrečia gamtine aplinka susiduriančios gentys 


* Čia kalbama apie bendruomeninį ir psichosocialinį religijos aspektą. 
Dažnai paradoksalus jo ryšys su pavienio žmogaus dvasingumu vra tema, 
kurios nedera nagrinėti probėgšmais (žr. kn.: Erik H. Erikson. Jaunasis 
Liuteris. Vilnius: Alma littera, 2003). 

susikuria kolektyvinę magiją, lyg ir pagrįstą mintimi, jog su 
antgamtiniais davėjais, parūpinančiais maisto ir žemiškųjų gė- 
rybių, dera elgtis taip, tarsi jie būtų įpykę ir jų pyktį reikėtų 
ramdyti maldomis bei sau sukeltomis kančiomis. Pirmykštėse 
religijose, pačiame ankstyviausiame visų religijų sluoksnyje 
bei religiniame kiekvieno asmens klode apstu atgailos ele- 
mentų, perteikiančių žmogaus pastangas atlyginti motiniškajai 
terpei padarytas neapibrėžtas skriaudas ir atnaujinti tikėjimą 
savo paties siekių kilnumu bei visatos jėgų gerumu. 

Kiekviena visuomenė ir kiekvieno amžiaus žmogus turi su- 
rasti visuotinai priimtą garbinimo formą, kurios gyvybingumo 
versmė - asmens ar jų grupės pasaulėvaizdis, aprėpiantis tai, 
kas nulemta, ir tai, kas neapibrėžta. Remdamiesi klinikinio 
darbo patirtimi galime pasakyti tik tiek, jog daugelis žmonių 
didžiuojasi galintys apsieiti be religijos, tačiau kaip tik jų vai- 
kai negali be jos gyvenu. Kita vertus, daugelis semiasi gyvybę 
teikiančio tikėjimo iš visuomeninės veiklos ar mokslinių suma- 
nvmų. Pagaliau vra daugybė žmonių, išpažįstančių tikėjimą, 
tačiau jaučiančių nepasitikėjimą ir gyvenimu, ir žmonėmis. 


2. Autonomija - gėda ir abejonė 


Laikvdamiesi prielaidos, kad žmogaus asmenybės brendi- 
mas ir jo krizės yra alternatvvių pamatinių nuostatų, pavyz- 
džiui, pasitikėjimo — nepasitikėjimo, seka, mes pasitelkiame 
sąvoką „pojūtis“, nors, taip pat kaip „sveikatos pojūtis“ ar „po- 
Jūtis, kad sergi“, tokie „pojūčiai“ persmelkia ir paviršinį, ir 
giluminį asmenybės klodą, sąmonę bei pasąmonę. Taigi šie po- 
Jūčiai aprėpia tiek savistabai pasiekiamas žmogaus patirtis, tiek 
iš šalies matomus jo e/ges:0 būdus bei nesąmoningas vidinės bū- 
senas, kurias galima atskleisti testais bei nuodugnios analizės 
būdu. Į šiuos tris matmenis svarbu atsižvelgti toliau gvildenant 
asmenybės raidos temą. 


Brestant vaiko raumenynui susiklosto sąlygos išbandyti du 
neatsiejamus visuomeninių modalumų rinkinius: mokytis su- 
laikyti ir paleisti. Šių, taip pat ir visų kitų modalumų pamatinis 
konfliktas galiausiai gali tapti tiek priešiškų, tiek geranoriškų 
žmogaus lūkesčių bei nuostatų prielaida. Taigi laikymas gali 
virsti naikinančiu ir žiauriu polinkiu sulaikyti ir suvaržvti, ta- 
čiau gali skleistis ir globėjišku elgesiu: turėti ir ginti. Paleidimas 
taip pat gali tapti žmogaus polinkiu piktai išlaisvinti naikinan- 
čias savo jėgas arba gali virsti ramiu „tiek jau to“ ar „tebūnie“. 

Tad šioje raidos pakopoje kūdikį kontroliuojanti aplinka 
turi ryžtingai ugdyti jo pasitikėjimą savimi. Mažylis turi pajus- 
ti, kad šis visiškas jo pasikeitimas, šis staiga kylantis nenumaldo- 
mas noras savarankiškai apsispręsti, ką nors pasisavinti ar be 
atodairos išmesti, nekelia grėsmės pamatiniam jo tikėjimui - amži- 
najai vertybei, apsaugotai nuo oralinėje pakopoje patirto įnir- 
šio. Ryžtingas išorės palaikymas turi saugoti vaiką nuo vidinės 
sumaišties, galinčios kilti, kai jam pernelyg sunku susivokti bei 
apsispręsti, kada sulaikyti, o kada paleisti. Aplinka, skatinanti 
vaiką „stotis ant savo kojų“, turi apsaugoti jį nuo beprasmiškų 
ir atsitiktinių gėdos potyrių bei ankstyvųjų abejonių. 

Pastarasis pavojus mums yra puikiai pažįstamas. Juk jei vai- 
kas neturi sąlygų palengva ir tinkamai vadovaujamas patirti, ką 
reiškia būti autonomiškam, ir turėti galimybę laisvai rinktis (ar- 
ba jei vaiką sugniuždo pirminė pasitikėjimo netektis), tai visus 
savo potraukius pasirinkti bei daryti poveikį jis nukreipia į sa- 
ve patį. Jis gali pernelyg smarkiai save kontroliuoti, išsiugdyti 
tokio amžiaus vaikui per griežtą sąžinę. Užuot ėmęsis šeimi- 
ninkauti daiktų pasaulyje ir tikslingais, pasikartojančiais veiks- 
mais jį tyrinėjęs, vaikas pats pakliūva įkvraus, beprasmiško savo 
potraukio kartoti tam tikrus veiksmus valdžion. Be abejo, tokio 
savo potraukio skatinamas vaikas vėliau išmoksta vėl užvaldyti 
aplinką 1r atkakliais bei nereikšmingais kontrolės veiksmais įgyti 
galios gyvenimo sritims, kuriose jam neteko patirti platesnio 

masto abipusės sąveikos. Tokia tariama vaiko pergalė yra infan- 
tilusis kompulsinės neurozės modelis. Be to, ji yra infantilioji 
versmė, iš kurios vėliau susiformuoja suaugusio žmogaus siekis 
valdyti vadovaujantis įstatymo raide, o ne jo prasme. 

Gėda vra nepakankamai ištirta emocija, nes mūsų visuo- 
menėje ji labai anksti ir lengvai tampa kaltės dalimi. Gėda 
reiškia, kad žmogus vra visiškai atviras kitų žvilgsniui ir suvo- 
kia kitus į jį žiūrint, trumpai tariant, jis drovisi. Žmogus yra 
regimas ir nėra pasirengęs, kad jį matytų. Štai kodėl sapnuoda- 
mi gėdą regime, kaip kažkas žvelgia į mus ne visai apsirengu- 
sius, vilkinčius naktinius marškinius ar „nusimovusius kelnes“. 
Jau ankstyvuoju gyvenimo tarpsniu gėda pasireiškia 1mpulsu 
užsidengti rankomis veidą arba noru čia pat prasmegti skra- 
džiai į žemę. Tačiau esu linkęs manvti, kad tai iš esmės vra 
prieš save patį nukreiptas žmogaus pvktis. Tas, kuris gėdijasi, 
veikiau norėtų priversti pasaulį į jį nežiūrėti ir nepastebėti jo 
nuogybės. Jis norėtų išdurti pasauliui akis, tačiau vietoj to jis 
trokšta pats tapti nematomas. Ši gėdos savybė vra plačiai naudo- 
jama ugdant vaikus, taikant „sugėdijimo“ metodą, kai kuriose 
gentyse kone pagrindinę vaikų ugdymo priemonę. Patyręs gėdą 
(0 ji yra susijusi su rega) žmogus pajunta kaltę (ji susijusi su 
klausa) — tai pojūtis, jog esi blogas, išgyvenamas vienumoje, 
kai niekas nestebi ir kai nutyla visi garsai, išskyrus superego balsą. 
"Tad gėdijant vaiką pasinaudojama vis stiprėjančiu jo pojūčiu, 
koks jis yra menkas, galinčiu kilti tik tuomet, kai vaikas atsisto- 
ja ant kojų ir kai jam jau pakanka nuovokos įžvelgti dydžio ir 
Jėgos matų santykinumą. 

Pernelyg uoliai gėdijant skatinamas ne vaiko padorumas, 
bet slaptas jo ryžtas stengtis išvengti bausmės, o kartkartėmis 
galima sulaukti ir atviro begėdiškumo. Amerikiečiai turi įdo- 
mią baladę, kurioje pasakojama, kaip visos bendruomenės akyse 
kartuvėse mirti pasmerktas žudikas, užuot jautęsis teisingai nu- 
baustas, pradeda plūsti susirinkusiuosius, kiekvieną paniekos 

pliūpsnį užbaigdamas sakiniu: „Ieprakeikia Dievas jūsų akis". 
Galbūt ne vienas mažylis, gėdijamas stipriau nei įstengia pa- 
kelti, yra nuolatos nusiteikęs (nors ir neturi nei tam tinkamų 
žodžių, nei drąsos) labai panašiai išreikšti savo panieką. Šia 
grėsminga užuomina noriu pasakyti, jog vaikas, kaip ir suau- 
gęs žmogus, turi ribotą atsparumą aplinkinių reikalavimams 
save patį, savo kūną ir savo troškimus manyti esant kupinus 
blogio ir purvinus; jis ima abejoti tokį nuosprendį padariusių- 
jų neklystamumu. Galbūt jis bus linkęs visiškai pakeisti padėtį 
ir manyti vienintelę blogybę esant tai, kad tokia padėtis susi- 
klostė: jo laikas ateis, kai šios padėties neliks arba kai jis pats iš 
jos pasitrauks. 

Netikrumas - gėdos brolis. Jei gėdos pagrindas yra asmens 
suvokimas, kad jis stovi „nuogas“ visų akivaizdoje, tai netikru- 
mas, kaip esu linkęs manyti remdamasis klinikiniais stebėji- 
mais, vra glaudžiai susijęs su žmogaus suvokimu, jog jis turi 
priekį ir nugarą, ypač — „užpakalį“. Mat šios išvirkščios savo 
kūno srities, kur agresijos ir libido jėgos yra susitelkusios sfink- 
teriuose ir sėdmenyse, vaikas pats negali matyti, tačiau kiti gali 
Jai primesti savo valią. „Užpakalis“ yra tamsusis mažosios būty- 
bės žemynas, jos kūno sritis, kur stebuklingai viešpatauti ir į 
kurią grėsmingai įsiveržti gali tie, kurie kėsinasi į tos būtybės 
teisę būti autonomiškam ir blogybe laiko būtent tuos žarnyno 
produktus, kurie, paleisti ir nuėję praeitin, palieka visai gerą 
jausmą. Šis pamatinis netikrumo pojūtis, susijęs su bet kuo, 
kas palikta praeityje, tampa vėlesnių, žodžiais reiškiamų kom- 
pulsinio netikrumo formų pagrindu; suaugusiojo amžiuje šis 
netikrumas skleidžiasi paranojinėmis pasislėpusių persekiotojų 
ir slaptų persekiojimų, tykančių iš už nugaros (ir iš sėdynės 
vidaus), baimėmis. 

Štai kodėl ši vaiko raidos pakopa lemia meilės ir neapy- 
kantos, bendradarbiavimo ir savivalės, saviraiškos laisvės ir 
jos slopinimo santykį. Vaiko pojūtis, jog jis sugeba save 

kontroliuoti neprarasdamas savigarbos, virsta nuolatiniu gera- 
noriškumo ir pasididžiavimo savimi pojūčiu. Mažylio pojūtis, 
Jog jis netenka savikontrolės ir yra aplinkinių perdėm smar- 
kiai kontroliuojamas, tampa ilgalaikiu polinkiu abejoti ir 
gėdytis. 

Kai kuriems skaitytojams gali kilti mintis, jog „neigiamos“ 
mūsų išskirtų raidos pakopų galimybės vra visais atžvilgiais per- 
dėtos, todėl derėtų jiems priminti, kad tai ne tik nuolatinio 
klinikinių duomenų apmąstymo rezultatas. Iš pirmo žvilgsnio 
brandūs ir neurozių nekamuojami suaugusieji jautriai reaguoja 
į tikimybę gėdingai „prarasti gerą vardą“ ir baiminasi puolimo 
iš nugaros. Šie būgštavimai visiškai nesiderina su sveiku protu 
ir prieštarauja jų turimoms žinioms; be to, jie gali turėti lemia- 
mą reikšmę tada, jeigu su jais susijusios nuostatos turi įtakos, 
pavyzdžiui, tarprasinei ar tarptautinei politikai. 

Pamatinį pasitikėjimą susiejome su religijos institucija. Nuo- 
latinis žmogaus poreikis, kad jo valia būtų vis iš naujo patvir- 
tinama ir apibrėžiama pagal tam tikrą suaugusiųjų gyvenimo 
tvarką, tuo pat metu patvirtinančią bei apibrėžiančią ir kitų 
žmonių valią, turi visų pripažintą saugiklį - visuotinio baklus- 
numo įstatymui principą. Kasdieniame gyvenime, taip pat vietinės 
reikšmės ir tarptautiniuose teismuose šio principo pagrindu kiek- 
vienam žmogui skiriama jo privilegijos ir apribojimai, parei- 
gos ir teisės. Šalia vaiko esantiems suaugusiesiems būdingas 
pagrįsto orumo ir įstatymu numatytos nepriklausomybės pojū- 
tis geranoriškai nusiteikusiam vaikui suteikia tvirtą viltį, kad 
vaikystėje puoselėtas jo autonomijos tipas vėlesniame gyvenime 
netaps perdėtų abejonių ar gėdos prielaida. Taigi autonomijos 
pojūtis, ugdytas vaikystėje ir gyvenimo eigoje įgyjantis naujų 
požymių, padeda išsaugoti jausmą, jog ekonominiame ir poli- 
tiniame gyvenime vyrauja teisingumas (o šis jausmas savo ruož- 
tu palaiko žmogaus savarankiškumo pojūtį). 

3. Iniciatyva — kaltė 


Kiekvienas vaikas kiekvienoje savo raidos pakopoje patiria 
naują spartaus vystymosi stebuklą, tiek jam pačiam, tiek aplin- 
kiniams suteikiantį ir naują viltį, ir naują atsakomybę. Štai toks 
yra iniciatyvos pojūtis ir savybė, persmelkianti visą vaiko tikro- 
vę. Visiems čia aptariamiems pojūčiams ir savybėms tinka tie 
patys vertinimo matai: įveikęs krizę, kupiną didesnės ar ma- 
žesnės nežinios ir baimės vaikas staiga tarytum „suauga“ ir savo 
vidumi, ir savo kūnu. Matyti, kad jis tapo „pats sau artimes- 
nis“, kad jis yra kupinas meilės, atlaidesnis, blaiviau mąsto, 
vra veiklesnis ir noriau skatinantis kitų gyvybingumą. Jis kupi- 
nas energijos pertekliaus, suteikiančio jam galimybę greitai 
pamiršti savo nesėkmes ir neprarandant kryptingumo ir vis 
taikliau siekti to, kas jį traukia (net jei tuo metu atrodo, jog čia 
esama nežinomybės bei pavojų). Iniciatyva autonomijos pojū- 
čiui suteikia naują savybę: vaikas imasi vienos ar kitos užduo- 
ties, planuoja atitinkamus savo veiksmus ir „puola atakon“ vien 
tam, kad veiktų, judėtų į priekį. O anksčiau, įkvėptas savivalės, 
savo elgesiu jis dažniausiai išreikšdavo nepaklusnumą ar bent 
Jau sakydavo esąs savarankiškas. 

Žinau, kad pačiam žodžiui „iniciatyva“ daugelis žmonių 
suteikia prasmės atspalvį, susijusį su amerikiečiais ir pramone. 
Vis dėlto iniciatyva yra būtina kiekvieno veiksmo dalis. Kad ir 
ko žmogus mokytųsi, kad ir ką veiktų, - pradedant vaisių rin- 
kimu, baigiant verslo sistemos kūrimu, - jam reikalingas ini- 
ciatyvos pojūtis. 

Judėjimo ir infantilaus genitališkumo pakopoje į pamati- 
nių visuomeninių modalumų visumą įtraukiamas „darbas“. Iš 
pradžių šis modalumas reiškiasi tuo, kad „dirbama siekiant tam 
tikrų savanaudiškų tikslų“. Neturime paprastesnio, svaresnio 
šį modalumą atitinkančio žodžio. Jis išreiškia vaiko polinkį su 
malonumu „pulti“ ir nugalėti. Berniukams falinis įsiskverbimas 

išlieka vyraujantis sąveikos su aplinka būdas, o mergaičių elge- 
sys šioje pakopoje virsta „gaudymu“ - agresyvesniais (įvairios 
stvėrimo atmainos) arba švelnesniais (pastangos būti patrauk- 
lioms, žavioms) būdais. 

Šioje raidos pakopoje laukiantis pavojus - vaiko kaltė dėl 
savo tikslų, kuriuos jis samanė ir kurių ėmėsi siekti, gyvai besi- 
mėgaudamas naujomis savo judėjimo erdvėje ir proto galiomis, 
taip pat dėl agresyvių manipuliavimo ar prievartos veiksmų, 
netrukus peržengiančių vykdomosios kūno ir proto galios ri- 
bas ir priverčiančių vaiką staiga stabtelėti ir kurį laiką atsisakyti 
savo ketinimų. Autonomija yra glaudžiai susijusi su vaiko sie- 
kiu vengti galimų savo varžovų, tad šioje raidos pakopoje vaiką 
gali apimti pavydus pyktis - dažniausiai į jo teises besikėsinan- 
čių jaunesnių brolių ar seserų atžvilgiu. Iniciatyva formuoja iš- 
ankstinę vaiko nuostatą varžytis su asmenimis, kurie atėjo į šį 
pasaulį anksčiau už jį ir, pasitelkę pranašesnes savo priemones, 
gali užvaldyti sritį, kur krypsta ir jo paties iniciatyva. Infantilus 
pavydas ir polinkis varžytis, skatinantis vaiko pastangas - daž- 
niausiai kupinas kartėlio ir, deja, visiškai bergždžias — apsi- 
brežti neginčijamą savo privilegijų srių, labiausiai išryškėja vaikui 
kovojant galutinę kovą dėl motinos numylėtinio padėties; vai- 
ką paprastai ištinkanti nesėkmė tampa jo susitaikymo su padė- 
timi, kaltės jausmo ir nerimo prielaida. Vaikas įsivaizduoja esąs 
milžinas ar tigras, tačiau sapnuose jam tenka sprukti nuo siau- 
bą keliančių būtybių gelbėjant savo paties kailį. Taigi šioje 
raidos pakopoje vaikas išgyvena „kastracijos kompleksą“ — 
sustiprėjusią baimė, kad kas nors gali sužaloti jo lytinius orga- 
nus (šiuo raidos tarpsniu itin jautrią kūno vietą), siekdamas 
nubausti jį už fantazijas apie lytinį šių organų sujaudinimą. 

Infantilusis seksualumas ir kraujomaišos tabu, kastracijos 
kompleksas ir vaiko superego šioje raidos pakopoje susitelkia į 
visumą ir sukelia tik žmonėms būdingą lūžį, kai vaikui tenka 
išsižadėti vien ikigenitališkumo tarpsniui būdingo prisirišimo 

prie tėvų ir ilgainiui pačiam tapti tėvu ir papročių saugotoju. 
"Tokiomis aplinkybėmis audringame emociniame vaiko gvveni- 
me įvyksta lemtingasis skilimas ir virsmas — skilimas tarp gali- 
mos žmogaus šlovės ir galimo visiško jo žlugimo. Juk būtent 
šiomis vaiko gyvenimo dienomis jo siela visam laikui pasidali- 
ja. Vaiko instinktų nuotrupos, iki tol skatinusios bręsti infantilų 
Jo kūną ir protą, dabar pasidalija į imfantilųjį nuotrupų rinkinį, 
įamžinantį spartaus augimo galimybes, ir tėviškąjį rinkinį, pa- 
laikantį bei stiprinantį vaiko gebėjimą save stebėti, sau vado- 
vauti ir save bausti. 

Šiomis aplinkybėmis abipusė vaiko ir aplinkos sąveika ir 
vėl yra svarbiausias uždavinys. Jei vaikas, šiuo raidos tarpsniu 
linkęs pernelyg smarkiai save kontroliuoti, turi galimybę ugdy- 
tis dorovinės atsakomybės pojūtį ir įgyti šiek tiek nuovokos 
aple visuomenės institucijas, savo pareigas ir vaidmenis - atsa- 
kingo dalyvavimo (tarpasmeniniuose santykiuose. - Vert. bast.) 
prielaidas, jo laukia džiugūs pasiekimai mokantis naudotis 
įrankiais ar ginklais, manipuliuojant prasmingais žaislais ir 
rūpinantis mažesniais vaikais. 

Suprantama, tėviškieji polinkiai iš pradžių vra infantilaus 
pobūdžio: tai, kad žmogaus sąžinė visą gyvenimą išlieka šiek 
tiek infantili, yra žmogaus tragedijos esmė. Vaiko superego gali 
būti primityvus, nuožmus ir nepalenkiamas. Šios superego savy- 
bes atsiskleidžia tais atvejais, kai perdėm uoliai tvardydamiesi 
ir save varžydami vaikai pasiekia susinaikinimo ribą, kai jie 
išsiugdo perdėtą paklusnumą, kur kas aklesnį, nei siekė jų 
tėvai, arba kai vaikai išgyvena giluminę regresiją ir nuolatinį 
apmaudą, nes atrodo, jog patys tėvai nepaklūsta reikalavimams, 
kuriuos vaikams kelia naujoji jų sąžinė. Vienas didžiausių žmo- 
gaus gyvenimo konfliktų - tai neapykanta vienam iš tėvų, kuris 
buvo ir superego pavyzdys, ir superego balsas, tačiau, pasirodo, 
pats (vienu ar kitu būdu) mėgino nuslėpti kaip tik tuos savo 
nusižengimus, kurių pats vaikas jau nebegali sau atleisti. Įtaru- 

mui ir polinkiui išsisukinėti persipynus su Žmogaus superego 
(šiam dorovės papročių organui) būdinga savybe „viskas arba 
nieko“, dorovingas (šiuo atveju - reikalaujantis laikytis mora- 
lės normų) žmogus tampa galimu grėsmės savo paties ego, kartu 
1 savo artimui, šaltiniu. 

Suaugusiųjų ligos atvejais vidinio konflikto dėl iniciatyvos 
liekanos skleidžiasi įvairiai: isterišku neigimu, kai žmogus nu- 
slopina troškimą arba nukenksmina (žmogų ištinka vieno ar 
kito organo paralyžius, skundžiamasi prislopusia jo veikla arba 
visišku bejėgiškumu) patį organą, kur tas troškimas užgimsta; 
kompensacija perdėto siekio pasirodyti pavidalu: įsibaiminęs 
asmuo taip nori „pasislėpti“, kad vietoj to „iškiša savo nosį. 
Mūsų dienomis įprastas ir žmonių polinkis į psichosomatines 
ligas. Kyla įspūdis, jog mūsų kultūra privertė žmogų pernelyg 
uoliai reklamuotis ir taip smarkiai tapatintis su savo paties re- 
klama, kad vienintele išeitimi iš tokios padėties tampa liga. 

Tačiau ir šiuo atveju turėtume mąstyti ne tik apie pavienius 
ligos atvejus, bet ir apie vidinį įniršio šaltinį, į kurį vaikas šioje 
raidos pakopoje neišvengiamai panyra, slopindamas ir tram- 
dydamas kai kurias perdėm optimistiškas savo viltis bei svajas. 
"Tokiomis aplinkybėmis kylantis savo paties teisumo jausmas, 
dažnai pagrindinis atpildas už vaiko gerumą, vėliau gali virsti 
didžiuliu nepakantumu kitiems, pasireiškiančiu nuolatiniu do- 
rovės saugojimu, kai draudimai, o ne pastangos suteikti kitų 
iniciatyvai prasmingą kryptį, tampa vyraujančiu žmogaus el- 
gesio bruožu. Kita vertus, netgi doro žmogaus iniciatyva gali 
išsiveržti už savęs suvaržymo ribų ir paskatinti žmogų su ap- 
linkiniais (savoje ar kitose šalyse) elgtis taip, kaip savo paties 
namuose nesielgtų pats ir kaip neleistų elgtis kitiems. 

Ilgoje žmogaus vaikystėje slypinčių galimų pavojų akivaiz- 
doje vertėtų atsigręžti atgal, apžvelgti pamatinį žmogaus gyve- 
nimo pakopų planą ir suvokti, kaip galima padėti dar jaunoms 

žmonijos atžaloms. Ir štai pastebime, kad jokiame kitame am- 
žiuje vaikas nėra tiek pasirengęs greitai bei godžiai mokytis 
naujų dalykų ir augti, — tai šiuo atveju reiškia dalytis įsipareigo- 
jimais ir bendradarbiauti įgyvendinant užsibrėžtus tikslus, - kaip 
ką tik nagrinėtoje raidos pakopoje. Jis trokšta ir sugeba dalyvau- 
ti bendroje veikloje, derintis prie kitų vaikų, kai siekiama ką 
nors drauge sumanyti ir sukurti veiklos planą. Tokio amžiaus 
vaikas noriai naudojasi aplinkinių pastangomis jį išmokyti ir 
lygiuojasi į idealiuosius prototipus. Be abejo, vaikas ir toliau 
tapatinasi su savo lyties tėvu ar motina, tačiau šioje raidos pako- 
poje jis jau ieško galimybių tapatintis ir su tam tikru darbiniu 
vaidmeniu, teikiančiu vilties surasti sritį, kur jis galėtų nukreipti 
savo iniciatyvą pernelyg smarkiai nekamuojamas infantilių kon- 
fliktų ar oidipinės kaltės, taip pat palaikomas bendradarbiaujant 
patiriamos lygybės dvasios. Šiaip ar taip, „oidipinėje“ pakopo- 
Je vaikas išsiugdo ne tik despotišką dorovės pojūtį, apribojantį 
to, kas leistina, akiratį, bet ir ima kryptingai judėti prie to, kas 
įmanoma ir apčiuopiama, o tai suteikia jam galimybę ankstyvo- 
sios savo vaikystės svajas susieti su veiklaus suaugusiųjų gyve- 
nimo tikslais. Taigi visuomeninės institucijos supažindina šio 
amžiaus vaikus su ekonominiu etosu, o pastarąjį įkūnija siekti- 
ni suaugusiųjų pavyzdžiai, atpažįstami pagal jų uniformas bei 
pareigas ir tokie patrauklūs, kad vaikų tikrovėje užima vietą, 
iki tol skirtą spalvotų knygelių ir liaudies pasakų veikėjams. 


4. Darbštumas — menkavertiškumas 


"Taigi vidinėje vaiko erdvėje, regis, viskas parengta „žings- 
niui į gyvenimą", tik šis žingsnis iš pradžių turi būti mokyklos 
gyvenimas, kad ir kur jis vyktų - laukuose, džiunglėse ar klasėje. 
Vaikui tenka pamiršti praeityje puoselėtas viltis ir troškimus, 
nes gyvybinga jo vaizduotė ilgainiui sutramdoma ir pajungiama 

nuasmenintos tikrovės (net ir „trijų R“““ 


) dėsniams. Juk kol 
vaikas, psichologiniu požiūriu jau turintis savyje tėvo ar moti- 
nos užuomazgas, pasirengia iš tiesų susilaukti vaikų, jam tenka 
tapti dirbančiu žmogumi ir potencialiu šeimos maitintoju. Artė- 
Jant latentiniam gyvenimo tarpsniui normaliai išsivystęs vaikas 
pamiršta, veikiau — sublimuoja, savo poreikį „dirbti“ siekiant 
lytinio žmonių artumo tiesioginiu puolimu arba skubotai tam- 
pant tėte ar mama: šioje raidos pakopoje vaikas išmoksta našiu 
savo darbu pelnyti aplinkinių pripažinimą. Jis kuo puikiausiai 
naudojasi vaikščiojimo teikiamomis galimybėmis ir yra įvaldęs 
visus organų veikimo būdus. Šio amžiaus vaikas jau yra galuti- 
nai susitaikęs su tikrove, kad po tėvų sparnu jam nebus pra- 
smingos ateities, todėl noriai stengiasi įgyti tam tikrus įgūdžius 
1r imasi užduočių, gerokai pranokstančių vien žaismingą orga- 
nų veikimo būdų ar funkcionuojant galūnėms kylančio malo- 
numo išraišką. Vaikas išsiugdo meilės darbui pojūtį - tai yra jis 
prisitaiko prie jo kūnui svetimų dėsningumų, viešpataujančių 
įrankių pasaulyje. Jis geba tapti stropiu ir darbui atsidėjusiu 
gamybinės situacijos elementu. Atlikti našų darbą iki pabaigos — 
tai tikslas, ilgainiui išstumiantis žaidimais išreiškiamus vaiko 
įgeidžius ir troškimus. Vaiko ego ribos jau aprėpia ir jo įvaldy- 
tus įrankius bei turimus įgūdžius: paklusdamas darbo principui 
(Ivesas Hendrickas), vaikas išmoksta mėgautis savo darbu, at- 
liktu nuolatinio atidumo, ištvermės ir stropumo dėka. Šioje 
raidos pakopoje visų kultūrų vaikai vienaip ar kitaip sistemingai 
mokomi, nors, kaip jau skaitėme skyriuje apie Amerikos indėnus, 
toli gražu ne visuomet mokyklose, nes joms įsteigti reikia išsila- 
vinusių žmonių bei mokytojų, išmanančių, kaip mokyti raštin- 
gumo. Beraštėse tautose ir kitais nei raštingumo tikslais vaikai 


“The three R's: reading, wriung, reckon (angl.) - skaitymas, rašymas 
ir aritmetika; tai trys dalykai, laikomi ugdymo pagrindu. - Vert. past. 

daug ko mokosi iš suaugusiųjų, tapusių mokytojais ne todėl, 
kad jie šioms pareigoms buvo paskirti, o greičiau jau dėl to, 
kad turi atitinkamų gabumų ar kad ši veikla juos traukia. O 
daugiausia turbūt išmokstama iš vyresnių vaikų. Kai vaikas jau 
yra pasirengęs naudotis buities rakandais, darbo įrankiais ar 
ginklais, kuriuos vartoja suaugę žmonės, jam perteikiami /ec/- 
nologijos pagrindai. Rašungose tautose, kur darbo pasidalijimas 
pagal specialybes vra sudėtingesnis, ugdant vaiką tenka pasi- 
rūpinti, kad jis visų pirma taptų raštingas ir įgytų kuo platesnį 
pradinį išsilavinimą, vėliau pritaikomą rengiantis įvairiausioms 
profesijoms. Beje, kuo painesnis darbo pasidalijimas, tuo 
miglotesni tampa galimi iniciatyvos tikslai; kuo sudėtingesnė 
visuomeninio gyvenimo tikrovė, tuo sunkiau susivokti, koks 
Joje yra tėvo ir motinos vaidmuo. O mokykla vra tapusi tarsi 
atskira kultūra, turinčia savo pačios tikslus ir ribas, savo pasie- 
kimus ir nesėkmes. 

Šioje raidos pakopoje vaikui kylančių pavojų pagrindas — 
pojūtis, kad esi niekam tikęs ir menkavertis. Nusivylęs savo 
darbo įrankiais ir įgūdžiais arba savo padėtimi „bendradarbių“ 
grupėje, vaikas gali prarasti norą tapatintis su jais ir su atitinka- 
ma įrankių pasaulio sritimi. Praradęs viltį būti tokios „gamybi- 
nės“ bendrijos narys, vaikas gali pasitraukti atgal į oidipiniam 
amžiui būdingas varžybas su savo šeimos nariais. Taip vaikas 
tampa kur kas vienišesnis ir mažiau dėmesio skiria įrankiams. 
Nusivylęs įrankių pasaulio bei savo paties anatomijos teikia- 
momis galimybėmis, vaikas mano esąs pasmerktas būti viduti- 
nybe arba netikėliu. Kaip tik šiuo vaiko gyvenimo tarpsniu svar- 
bus vaidmuo tenka platesnei visuomenei, kuri vienaip ar kitaip 
padėtų jam suvokti, kurie vaidmenys, atsižvelgiant į tos visuo- 
menės technologiją ir ekonomikos sistemą, vra prasmingi. Ne 
vieno vaiko raida yra sutrikdoma, kai šeimos aplinkoje jis ne- 
pasirengia mokyklos gyvenimui arba kai mokantis mokykloje 

nepasiteisina jo viltys, susiformavusios ankstesnėse jo raidos 
pakopose. 

Kalbėdamas apie gyvenimo tarpsnį, kai vaikas ugdosi darbš- 
tumo pojūtį, nurodžiau išorinius ir vidinius veiksnius, kliudan- 
čius vaikui pritaikyti naujus savo gebėjimus, tačiau neminėjau 
šioje pakopoje atsirandančių naujų žmogaus potraukių ir kv- 
lančio slapto įniršio, kai nėra galimybės juos patenkinti. Nag- 
rinėjamoji vaiko raidos pakopa nuo ankstesniųjų skiriasi tuo, 
kad joje vidinė vaiko sumaištis nevirsta nauju gebėjimu tvarky- 
ti savo tikrovę. Šį gyvenimo tarpsnį Freudas vadina latentiniu, 
nes ypač stiprūs vaiko potraukiai šiuo metu paprastai „snau- 
džia“. Tačiau tokia vaiko būsena - tik tyla prieš paauglystėje 
kilsiančią audrą, kai visi ankstesni žmogaus potraukiai vėl iš- 
kils, susitelkę į naują derinį, kad paklustų jo genitališkumo 
valdžiai. 

Kita vertus, ši vaiko raidos pakopa turi lemiamą reikšmę 
jam kaip visuomenės nariui: pramonėje dirbama šalia kitų žmo- 
nių ir kartu su jais, taigi pirminį bendradarbiavimo ir galimy- 
bių įvairovės pojūtį, tai yra konkrečioje kultūroje įsišaknijusio 
technologinio etoso pojūtį, vaikas išsiugdo būtent šiame amžiuje. 
Ankstesniame skirsnyje minėjome ir žmogui, ir visuomenei ky- 
lantį pavojų, kai mokyklinio amžiaus vaikas suvokia, jog visai 
ne jo noras ir pasirvžimas mokvtis, o veikiau jo odos spalva, 
tėvų kilmė bei aprangos stilius lemia jo kaip mokinio vertę, 
taigi ir /apatybės pojūtį (pastarąjį nagrinėsime kitame skirsnyje). 
Tačiau būna dar vienas, kur kas svarbesnis pavojus, būtent — 
žmogaus ribotumas ir polinkis apriboti savo akiratį tiek, kad 
šis aprėptų tik žmogaus darbą. Kaip byloja Biblija, tam jis bu- 
vo pasmerktas ir išvarytas iš rojaus. Jei darbą žmogus laiko 
vienintele savo pareiga ir vieninteliu „veikiančiu“ savosios ver- 
tės kriterijumi, jis gali tapti prisitaikėliu ir nemąstančiu savo 
technologijos ir jos savininkų vergu. 

5. Tapatybė - vaidmenų sumaištis 


Vaikui užmezgus gerą pradinį santykį su įgūdžių ir įrankių 
pasauliu, lytinės brandos išvakarėse baigiasi vaikystė siaurąja 
šio žodžio prasme. Prasideda jaunystė. Tačiau lytinio brendi- 
mo laikotarpiu ir paauglystėje visos vienovės ir nuoseklumo 
patirtys, anksčiau buvusios patikimas būties pagrindas, vaikui 
vėl ima kelti didesnių ar mažesnių abejonių, nes jo kūnas ima 
bręsti taip pat sparčiai, kaip ir ankstyvojoje vaikystėje, be to, 
jis lytiškai bręsta. Šį fiziologinį savo perversmą išgyvenantys 
augantys ir besivystantys jaunuoliai, susidūrę su konkrečiomis 
suaugusiųjų gyvenimo užduotimis, visų pirma mėgina suvokti, 
kokius juos mato kiti žmonės, palyginti su tuo, kokie jie atrodo 
patys sau, ir atsakyti į klausimą, kaip anksčiau puoselėtus vaid- 
menis ir įgūdžius susieti su profesiniais savo meto prototipais. 
Siekiant įgyti naują tęstinumo ir vienovės pojūtį, paaugliams 
tenka iš naujo susigrumti su daugeliu ankstesniaisiais metais 
įveiktų sunkumų, net jeigu šiuo tikslu vien gero linkintiems 
žmonėms reikėtų dirbtinai primesti priešininko vaidmenį; be 
tO, jie yra visuomet pasirengę priimti į savo gyvenimą neviena- 
dienius dievaičius ir idealus - galutinės jų tapatybės sergėtojus. 

Kaip jau minėta, asmenybės integracija, šiuo gyvenimo 
tarpsniu įgyjanti eg0 tapatybės pavidalą, yra ne vien dalykų, 
su kuriais žmogus tapatinosi vaikystėje, suma. Tai yra 1lgai- 
niui sukaupta patirtis, kad eg0 geba suderint visus tapatybės 
elementus su libido išdaigomis, iš konkrečių žmogaus gabu- 
mų išsirutuliojusiais įgūdžiais bei su visuomeninių vaidmenų 
teikiamomis galimybėmis. Taigi eg0 tapatybės pojūtis yra su- 
kauptas žmogaus tikrumas, kad praeity išsiugdyta vienovė ir 
tęstinumas dera su vidinio turinio, kurį jam priskiria kiti žmo- 
nės, vienove ir vientisumu, ir tai liudija apčiuopiama „karje- 
ros“ perspektyva. 

Šioje raidos pakopoje žmogaus laukiantis pavojus - vaid- 
menų sumaištis“*. Kai ji pagrįsta ankstesnėmis abejonėmis dėl 
lytinio savo tapatumo, dažni nusikalstamo elgesio atvejai ir net 
psichozės apraiškos. Tiksliai diagnozuoti ir deramai gydomi, 
šie įvykiai neturi tokios lemiamos reikšmės, kokią jie įgyja ki- 
tais amžiaus tarpsniais. Vis dėlto didžioji dauguma jaunuolių 
patiria vidinę sumaištį, nesugebėdami galutinai apsispręsti bū- 
tent dėl profesinės savo tapatybės. Kad išlaikytų vidinę savo 
darną, kurį laiką jie perdėm stipriai tapatinasi su įvairių gru- 
puočių ar minios didvyriais, o kartkartėmis beveik visiškai 
praranda savo pačių tapatybę. Taip prasideda „įsimylėjimo“ 
tarpsnis, nors seksualinis šios būsenos atspalvis toli gražu nėra 
visa apimantis ir netgi ne pagrindinis — išskyrus atvejus, kai 
lytinį jaunuolių elgesį skatina papročiai. Paauglių meilė visų pir- 
ma yra pastangos apsibrėžti savąją tapatybę projektuojant sumišu- 
sį savo paties ego vaizdinį į kitą žmogų ir tokiomis aplinkybėmis 
regint to vaizdinio atspindį, ilgainiui įgyjantį vis aiškesnį pavi- 
dalą. Štai kodėl jaunieji įsimylėjėliai taip daug kalbasi. 

Be to, jauni žmonės gali būti stebėtinai ištikimi savo „klanui“ 
ir negailestingai atstumti visus, kurie yra „kitokie“ — skirtingos 
odos spalvos ar kultūros, kitokių pomėgių ar gabumų žmonės, 
dažnai ir tuos, kurių aprangai ar gestams būdingas smulkmenas 
Jaunuoliai kaip tik yra pasirinkę ženklais, padedančiais atskirti 
saviškį nuo svetimo. Svarbu suvokti (tačiau suvokti - nereiškia 
dovanoti ar tapti bendrininku), jog toks nepakantumas vra ir 
Jaunuolio pastangos apsiginti nuo tapatybės sumaišties pojūčio. 
Juk burdamiesi į grupes ir įsprausdami patys save, savo idealus 
bei priešus į stereotipų rėmus, paaugliai, susidūrę su sunkumais, 
ne tik suteikia vienas kitam laikiną pagalbą, bet ir atkakliai ban- 
do vienas kito gebėjimą saugoti ištikimybę. Jaunuolių polinkis į 


"0 Žr. The Problem of Ego-Identity. J. Amer. Psa. Assoc., 4: 56-121. 

tokius išmėginimus paaiškina, kodėl doros bei žiaurios - totali- 
tarinės - doktrinos yra tokios patrauklios jaunimui, gyvenan- 
čiam šalyse ar priklausančiam visuomenės sluoksniams, kurių 
žmonės yra netekę grupinės savo tapatybės (feodalinės, agra- 
rinės, gentinės ar tautinės) arba yra ją beprarandą, susiduria 
su pasauline industrializacija, emancipacija ir tampa plates- 
nių visuomeninių santykių dalyviais. 

Paauglio protas iš esmės išgyvena moratoriumo būseną, bū- 
dingą psichosocialinės raidos laikotarpiui, kai žmogus vra tarp 
vaikystės ir suaugusiųjų pasaulio, tarp vaikystėje įsisavintų do- 
rovės normų ir etikos, kurią dar teks išsiugdyti suaugus. Tai — 
ideologinis protas; tiesą sakant, būtent ideologinė visuomenės 
pasaulėžiūra yra lengviausiai suprantama paaugliui, trokštan- 
čiam savo bendraamžių pripažinimo ir, kad sutvirtintų savo 
pažiūras, pasirengusiam atlikti įvairius ritualus, išpažinti vieną 
ar kitą tikėjimą, laikytis tam tikrų programų, be to, dar apibrė- 
žiančių, kas yra bloga, pavojinga ir priešiška. Taigi jaunuoliai, 
ieškodami visuomeninių vertybių - savosios tapatybės kelrodžių, 
susiduria su ideologijos ir aristokratijos problemomis plačiausia 
abiejų žodžių prasme, apimančia ir idėją, kad apibrėžtame pa- 
saulėvaizdyje iš anksto nulemtu istorijos tarpsniu į valdžią atei- 
na geriausi žmonės ir kad valdžia skatina skleistis geriausias 
žmonių savybes. Kad netaptų savo pačių begėdiškumo ar 
abejingumo aukomis, paaugliai turi vienaip ar kitaip save įti- 
kinti, jog suaugusiųjų pasaulyje (kur netrukus įžengs ir jie 
patys) klestintys asmenys kartu prisiima ir atsakomybę būti ge- 
riausi. Vėliau aptarsime pavojus, iškylančius tuomet, kai žmonių 
idealais naudojamasi valdant galingas visuomeninių organizaci- 
Jų mašinas, kad ir kokioms ideologijoms — nacionalistinėms, 
internacionalistinėms, komunistinėms ar kapitalistinėms — šios 
organizacijos paklūsta. Paskutinėje šios knvgos dalyje aptarsi- 
me, kaip mūsų dienomis vykstančiais perversmais ieškoma būdų 

patenkinti jaunimo poreikį iš naujo apibrėžti savąją tapatybę 
industriniame pasaulyje ir kaip šiuo jų poreikiu pasinaudojama 
savanaudiškais tikslais. 


6. Artimumas — izoliacija 


Kiekvienoje raidos pakopoje įgyta tvirtvbė yra išmėgina- 
ma tuomet, kai žmogui, pasirvžusiam išbandyti laimę kitoje 
pakopoje ir rizikuoti labiausiai pažeidžiamu, brangiausiu anks- 
tesnės pakopos palikimu, tenka peržengti šios tvirtybės ribas. 
Taigi tapatybės paieškų ir jos įtvirtinimo laikotarpiu susifor- 
mavęs jaunas žmogus trokšta ir siekia sulieti savąją tapatybę 
su kitų žmonių tapatvbe. Jis vra pasirengęs artimai bendrauti, 
tad jis sugeba įsipareigoti konkretiems dalykiniams ar drau- 
gystės ryšiams ir, būdamas doroviškai tvirtas, likti jiems ištiki- 
mas net ir tuomet, jei dėl šių rvšių tektų aukotis ar leistis į 
kompromisus. Jauno žmogaus kūnas ir ego šiuo laikotarpiu 
turi būti organų veikimo būdų ir esminių konfliktų šeimi- 
ninkai, kad žmogaus nepalaužtų ego netekties baimė, kylan- 
ti įvairiomis aplinkybėmis, kai tenka išsižadėti savęs paties: 
išgyvenant vienvbę su brangiais bendražygiais, lytinės suei- 
ties metu patiriant didžiausią lytinį pasitenkinimą, artimuose 
draugystės ryšiuose ir fiziškai kaunantis, semiantis įkvėpimo iš 
mokytojų ar užčiuopus giluminį savasties turinį. Jei žmogus, 
bijodamas prarasti savąjį eg0, vengia tokių patirčių, jį gali 
apimti giluminis izoliacijos pojūtis, savo ruožtu tampantis ego- 
centrinės pasaulėžiūros prielaida. 

Artimumo pojūčio priešybė yra nutolimas: žmogaus polin- 
kis izoliuoti, o jei būtina - ir sunaikinti jėgas ar žmones, kurių 
buvimas lyg ir kelia pavojų jo paties egzistencijai ir kurių „teri- 
torija“ tarsi skverbiasi į jo paties artimų ryšių erdvę. Tokiomis 
aplinkybėmis įgyjamos (politiniame gyvenime ir kare panau- 

dojamos) išankstinės nuostatos yra tik brandesnė atmaina polin- 
kio aklai išsižadėti vienų ar kitų dalykų, kai kovodami dėl savo- 
sios tapatybės jaunuoliai griežtai ir negailestingai atskiria tai, 
kas sava, ir tai, kas svetima. Šios pakopos pavojų šaltinis — tai 
žmogaus būsena, kai su tais pačiais žmonėmis jį sieja ir artimi, 
1r konkurencingi, ir kovingi santykiai. Tačiau suaugusiam žmo- 
gui apsibrėžus savo pareigos sritis ir konkurencingą susirėmimą 
atskyrus nuo meilės glėbio, šiose gyvenimo plotmėse ilgainiui 
įsiviešpatauja doroves pojūtis, O jis yra suaugusiojo požymis. 

Tiksliau sakant, tik dabar gali visapusiškai atsiskleisti ikra- 
sis Žmogaus genitališkumas; jak dažnai žmogus, dar neprisiėmęs 
minėtų įsipareigojimų, pradeda lytinius santykius ieškodamas 
savosios tapatybės arba paklusdamas lytinių organų valiai, o 
tokiu atveju seksualinis gyvenimas virsta tarsi genitalijų kova. 
Kita vertus, apibūdinant genitališkumą pernelyg dažnai nu- 
rodoma, esą tai - nuolatinė abipusės seksualinės palaimos būse- 
na. Tad šios mintys skatina pereiti prie galutinių genitališkumo 
apmąstymų. 

Kad įgytume bendriausią svarstomos temos sampratą, pa- 
teiksiu, kiek man teko girdėti, trumpiausią Freudo teiginį. 
Dažnai nuskambėdavo kaltinimai (o piktomis kalbomis jie, re- 
gis, ir toliau vra palaikomi), esą gydant psichoanalizės metodu 
pacientui siekiama įteigti, kad Dievui ir žmonėms jis turįs vie- 
nintelę pareigą: patirti visavertį orgazmą mylintis su tinkamu 
„objektu“, be to, reguliariai. Tai, be abejo, netiesa. Kartą Freu- 
das buvo paklaustas, ką, jo manymu, normalus žmogus turėtų 
puikiai mokėti. Klausimą pateikęs asmuo tikriausiai tikėjosi su- 
dėtingo atsakymo. Tačiau pasakojama, jog Freudas trumpai, kaip 
paprastai elgdavosi senatvėje, atsakęs: „Lieben und arbeiten“ (my- 
lėti ir dirbti). Apie šią trumputę formulę labai naudinga pamąs- 
tyti; mat kuo daugiau apie ją svarstai, tuo gilesnę prasmę įžvelgi. 
Sakydamas „mylėti“ Freudas turėjo galvoje ir genitalinę meilę, ir 
genitalinę meilę; jo žodžiai „mylėti :7 dirbti“ įprasmina bendrą 

darbo našumą, kuris neatimtų iš žmogaus teisės ar sugebėjimo 
būti genitališka ir mylinčia būtybe. Taip mes galime mąstyti apie 
„profesoriaus“'! formulę, tačiau negalime jos tobulinti. 

"Tad genitališkumas aprėpia netrikdomą žmogaus gebėjimą 
atskleisti savyje slypinčią galią patirti orgazmą ir išsilaisvinti 
nuo ikigenitalinių trikdžių tiek, kad genitalinis libido (visai 
kitaip nei lytinio gyvenimo produktai, išleidžiami į Kinsev „tal- 
pyklas“) galėtų skleistis abipusiuose santykiuose su priešingos 
lyties asmeniu, suteikdamas vyro varpai ir moters makščiai tik- 
rą jautrumą ir sukeldamas visos kūne esančios įtampos iškrovą 
traukulių pavidalu. Tai pakankamai konkretus būdas nusakyti 
procesą, apie kurį išties menkai nutuokiame, tad bandysiu sa- 
vo mintis priartinti prie gyvenimo tikrovės. Jau pati aplinky- 
bė, kad, perėjęs didžiausią orgazmo sumaištį, žmogus patiria 
stipriausią dviejų būtybių tarpusavio sąveiką, šiek tiek sušvel- 
nina priešiškumą ir įniršį, galinčius kilti įvairių priešybių — 
moteriškumo ir vyriškumo, tikrovės ir svajų, meilės ir neapv- 
kantos - sandūroje. Tad dėl pasitenkinimą teikiančių lytinių 
santykių lytinis gyvenimas tampa ne taip viską nustelbiantis, 
sumažėja perdėtos kompensacijos būtinybė, nebereikia sadis- 
tiškai primesti kitam savo valios. 

Paprastai susirūpinę gydomaisiais genitališkumo klausimais, 
psichoanalitikai dažnai neįstengdavo pateikti bendresnės ge- 
nitališkumo sampratos, susijusios su visuomeniniais procesais, 
vvkstančiais visose klasėse, tautose ir kultūros lygmenyse. Or- 
gazmo abipusiškumas, kaip jis suvokiamas psichoanalizėje, 
matyt, yra lengvai pasiekiamas visuomenės sluoksniuose ir kul- 
tūrose, kur šis žmogaus patyrimas yra visuotinai įtvirtinta lais- 
valaikio forma. Sudėtingesnėse visuomenėse šį abipusiškumą 
pasiekti kliudo tiek daug su sveikata, papročiais, galimybėmis 


"" Freudo. - Iėrt. past. 

ir žmogaus temperamentu susijusių veiksnių, kad tinkama sek- 
sualinės sveikatos samprata veikiau galėtų būti tokia: žmogus 
turėtų potencialiai sugebėti pasiekti genitalinio orgazmo abi- 
pusiškumą, o, kita vertus, vidinė jo sandara turėtų būti tokia, 
kad, nepatirdamas pernelyg stiprios regresijos, jis pajėgtų pa- 
kelti tam tikro laipsnio frustraciją (susijusią su šia patirties sri- 
timi) kaskart, kai ji yra neišvengiama - suteikus kuriam nors 
partneriui emocinę pirmenybę, vykdant tam tikrą pareigą ar 
saugant ištikimybę. 

Kartkartėmis psichoanalitikai pernelyg pabrėždavo žmogaus 
genitališkumą esant universalų vaistą visuomenei, tad daugeliui 
žmonių, linkusių būtent taip suvokti jų skleidžiamas mintis, psi- 
choanalizė tapo nauju priklausomybės objektu ir nauja preke. 
Vis dėlto psichoanalizės atstovai ne visuomet nurodydavo visus 
tikslus, kurie turėtų ir privalo nuosekliai išplaukti iš žmogaus 
genitališkumo. Kad turėtų patvarią visuomeninę prasmę, geni- 
tališkumo utopija turėtų aprėpti: 

1) orgazmo abipusiškumą, 

2) su mylimu žmogumi, 

3) priešingos lyties, 

4) su kuriuo asmuo gali 1r yra linkęs puoselėti abipusio 
pasitikėjimo saitus, 

5) su kuriuo asmuo gali ir nori derinti savuosius 

a) darbo, 
b) gyvybės davimo, 
c) poilsio ciklus, 

6) kad taip pat ir savo palikuonims užtikrintų galimybę 

pereiti visas normalios raidos pakopas. 


Akivaizdu, kad toks utopinis laimėjimas platesniu mastu 


negali būti nei pavienio žmogaus, nei, tiesą sakant, gydomojo 
proceso užduotis. Be to, jis susijęs ne vien su pačiu seksualumu. 

Jis yra nedalomai įsipynęs į konkrečiai kultūrai būdingą seksua- 
linio pasirinkimo, bendradarbiavimo ir konkuravimo stilių. 

Šioje pakopoje žmogui gresiantis pavojus — izoliacija, tai 
vra polinkis vengti tokio bendravimo, kuris pagrįstas įsipa- 
reigojimu artimiems ryšiams. Psichopatologijos atveju šis sutri- 
kimas gali tapti rimtų „charakterio problemų“ prielaida. Kita 
vertus, būna ir draugysčių, prilygstančių izoliacijai dviese, o 
tokia būsena abu žmones apsaugo nuo būtinybės žengti į kitą 
lemiamą raidos pakopą - generatyvumo pakopą. 


7. Generatyvumas — sąstingis 


Šioje knygoje daugiausia dėmesio skiriama vaikystės pako- 
poms, nors kitu atveju skirsnis apie generatyvumą neišvengia- 
mai būtų svarbiausias. Mat ši sąvoka aprėpia ir evoliucinę raidą, 
kai žmogus tapo ne tik besimokančiu, bet ir mokančiu bei orga- 
nizuojančiu gyvūnu. Primygtinai perdėdami, kaip vyra madinga, 
vaikų priklausomybę nuo suaugusiųjų, dažnai nebepastebime 
vvresniosios kartos priklausomybės nuo jaunesniosios kartos. 
Subrendęs žmogus jaučia poreikį būti reikalingas, be to, bran- 
džiame amžiuje žmogui reikalingi ir kelrodžiai, 17 padrąsini- 
mas, O jį teikia visa, ką žmogus yra sukūręs ir kuo turi rūpintis. 

Taigi generatvvumas visų pirma yra žmogaus poreikis pa- 
gimdyti būsimąją kartą ir vesti ją gyvenimo keliu, nors esama 
asmenų, kurie, nenusišypsojus laimei ar turėdami ypatingų ga- 
bumų kuriai kitai veiklai, šios vidinės paskatos nenukreipia į 
savo palikuonis. Iš tiesų generatyvumo sąvoka aprėpia ir tokius 
plačiau žinomus sinonimus, kaip produktyvumas ir kūrybingumas, 
nors jie vis dėlto negali visiškai pakeisti pačios generatyvumo 
sąvokos. 

Prabėgo šiek tiek laiko, kol psichoanalitikai suvokė, jog 
žmogaus gebėjimas prarasti patį save, kūnu ir siela susiliejus su 

kitu žmogumi, atveria kelią laipsniškai ego interesų plėtrai ir 
libido įsiliejimui į visa, kam žmogus suteikia gyvybę. Taigi ge- 
neratyvumo pakopa vra svarbiausia tiek psichoseksualinės, tiek 
ir psichosocialinės raidos pakopa. Jei šiuo gyvenimo tarpsniu 
žmogui visiškai nepavyksta štai taip praturtėti, jis išgyvena re- 
gresiją - įkyrų pseudoartimumo poreikį, dažnai persipynusį su 
visa apimančiu sąstingio ir asmeninio skurdumo pojūčiu. Io- 
kiomis aplinkybėmis žmogus dažnai ima sau pataikauti, tarsi 
jis būtų vienas vienintelis savo paties (arba kitų) vaikas; kai 
aplinkybės tam palankios, ankstyvas invalidumas - fizinis ar 
psichologinis - tampa žmogaus susirūpinimo pačiu savimi prie- 
danga. Deja, ir žmogui, turinčiam vaikų ar bent jau norinčiam 
jų susilaukti, generatyvumas gali būti „dar už kalnų“. Tikra vra 
tai, kad daugelį jaunų tėvų kamuoja, atrodytų, vėluojantis gebė- 
Jimas atskleisti save šioje pakopoje. Tokios jų būsenos pagrindas 
dažnai būna ankstyvosios vaikystės išgyvenimai, perdėta savimy- 
la, atsirandanti pernelyg uoliai, savo paties jėgomis siekiant 
tapti klestinčia asmenybe, ir galiausiai (šiuo atveju vėl grįžtame 
prie žmogaus ištakų) tam tikro suaugusiųjų tikėjimo, tam tikro 
„pasitikėjimo žmonių gimine“, padedančio vaikui pasijusti 
lauktu bendruomenės nariu ir jos viltimi, stygius. 

O dėl visuomenės institucijų, saugančių ir stiprinančių ge- 
neratyvumą, tai galima pasakyti tik tiek, kad visos institucijos 
kodifikuoja įpėdinystės etiką. Net ir tuomet, jei filosofinė ar 
dvasinė tradicija skatina žmones išsižadėti savo teisės daugin- 
tis ir gimdyti palikuonis, taip anksti atsigręžusieji į „amžinuo- 
sius dalykus“ (o tokios laikysenos reikalauja visų vienuoliškų 
Judėjimų taisyklės) tuo pat metu siekia apibrėžti savo santykį su 
šio pasaulio būtybių globa ir su gailestingumu, kaip tikima, jį 
pranokstančiu. 

Jei tai būtų knyga apie suaugusiojo amžių, šioje vietoje bū- 
tų reikalinga ir verta palyginti ekonomines ir psichologines 

teorijas (pradedant keistais Marxo ir Freudo minčių panašu- 
mais ir skirtumais), po to svarstyti žmogaus santykį su savo 
darbo vaisiais bei savo palikuonimis. 


6. Ego vientisumas — neviltis 


"Tik žmoguje, kuris vienaip ar kitaip rūpinosi daiktais ir 
žmonėmis, susitaikė su žmogaus būtį lvdinčiomis pergalėmis ir 
pralaimėjimais, teikė gyvybę kitiems žmonėms, našiai dirbo ar 
kūrė idėjas — tik tokio žmogaus sieloje gali pamažėle subręsti 
visų šių septynių pakopų vaisius. Nerandu tinkamesnio šio vai- 
siaus pavadinimo, kaip eg0 vientisumas (integralumas). Stoko- 
damas aiškaus šios sielos būsenos apibrėžimo, nurodysiu keletą 
jos savybių. Tai - ilgainiui sukauptas eg0 tikrumas savo polin- 
kiu siekti tvarkos, ieškoti prasmės. Tai ponarcistinė žmogaus 
ego meilė - ne sau pačiam, kaip santykis su tikrove, skleidžian- 
tis tam tikrą pasaulio tvarką ir dvasinę prasmę, kad ir kokią 
kainą už tai tektų sumokėti. Tai susitaikymas su vieninteliu ir 
nepakartojamu savo gyvenimo ciklu, kaip tam tikra duotybe, 
kurios niekuo nebuvo galima pakeisti: taigi šis susitaikymas reiš- 
kia ir naują, kitokios kokybės meilę savo tėvams. Tai yra drau- 
giškas santykis su tolimoje praeityje puoselėtais papročiais ir 
siekiais, įgijusiais kuklių darbo vaisių ir naivių posakių (tų 
papročių ir siekių palikimo) pavidalą. Net ir suvokdamas įvai- 
riausių gvvenimo stilių, suteikusių prasmę žmogaus siekiams, 
santykinumą, eg0 vientisumo turėtojas yra pasirengęs ginti sa- 
vo paties gvvenimo stiliaus orumą nuo fizinių ar ekonominių 
pavojų. Juk jis supranta, kad pavienio žmogaus gyvenimas vra 
tik atsitiktinis vienintelio jo gyvenimo ciklo ir vienintelės istori- 
jos atkarpos sutapimas, kad jo paties kaip žmogaus vientisumas 
„būna arba žūva“ drauge su vientisumo stiliumi, įsišaknijusiu 
aplinkoje, kur jis pats gyvena. Tokiomis aplinkybėmis žmogaus 

kultūroje ar civilizacijoje puoselėjama vientisumo bruožų vi- 
suma tampa „jo sielos tėvonija“, garbingos jo paties tėvystės 
antspaudu bei jo saugotoju (Calderono žodžiais tariant, „...pero 
el honor/Es patrimonio del alma“). Dėl tokio galutinio sutvir- 
tinimo mirtis netenka savo geluonies. 

Šio ilgainiui sukaupto eg0 vientisumo stoka arba netektis 
yra susiję su mirties baime: vienintelio ir nepakartojamo savo 
gvvenimo ciklo žmogus nepripažįsta galutine tikrove. Jausmas, 
jog laiko jau maža, pernelyg maža, kad būtų galima pradėti 
dar vieną gyvenimą ir rinktis kitus kelius vientisumo link, su- 
kelia neviltį. Neviltį pridengia pasidvgėjimas, nors dažnai tik 
„tūkstančio mažučių pasidvgėjimų“, neišaugančių į vieną stip- 
rią sąžinės graužatį, pavidalu: „mille petits dėgėuts de soi, dont le 
total ne fait bas un remords, mais un gžne obscure“ (Rostand). 

Siekdamas tapti brandžiu suaugusiuoju kiekvienas žmogus 
turi iki pakankamo lygio išsiugdyti visas minėtas ego savybes, 
kad išmintingas indėnas, tikras džentelmenas ir brandus vals- 
tietis vienodai patirtų galutinį eg0 vientisumą ir vienas kitame 
atpažintų šią sielos būseną. Tačiau, siekiant išugdyti savitą, kon- 
krečia istorine tikrove pagrįstą vientisumo bruožų visumą, kiek- 
vienas kultūrinis organizmas, savitai kurstydamas infantiliojo 
seksualumo raišką arba užkirsdamas jai kelią, pasitelkia ypa- 
tingą žmogaus vidinių konfliktų derinį. Infantilieji konfliktai 
kūrybinę galią įgyja tik tuomet, jei juos išgyvenančiam vaikui 
užtikrinama ryžtinga kultūrinių institucijų ir tam tikrų joms 
atstovaujančių vedlių parama. Kad priartėtų prie ego vientisu- 
mo pojūčio arba jį išgyventų, žmogus turi sugebėti lygiuotis į 
siektiną pavyzdį įkūnijančius asmenis, atstovaujančius religijai 
ir politikai, ekonominei santvarkai ir technologijai, aristokratiš- 
kai gyvensenai, menui ir mokslui. Taigi eg0 vientisumas aprėpia 
ir emocinę integraciją, suteikiančią žmogui galimybę bendra- 
darbiaujant prisiimti ir sekėjo vaidmenį, ir vadovo atsakomybę. 


318 


Pasinaudoję Websterio žodynu galime šiai apybraižai su- 
teikti žiedinę struktūrą. Pasitikėjimas (pirmoji mūsų aptarta eg0 
vertybė) čia apibrėžiama kaip „tvirtas pasikliovimas kito sąži- 
ningumu“““, paskutine mūsų minėta vertybe. Matyt, Websteris 
turėjo galvoje veikiau verslo, o ne mažutėlių pasaulį, veikiau 
garbės, o ne tikėjimo reikalus. Vis dėlto ši formuluotė galioja. 
Šią mintį apie suaugusiojo vientisumo ir infantiliojo pasitikėji- 
mo ryšį turbūt galima rutulioti ir toliau, tariant, kad sveiki vaikai 
nepabūgs gyvenimo, jei šalia esantiems vyresniems žmonėms 
pakaks vientisumo nebijoti mirties. 


9. Ebigenetine lentelė 


Šioje knygoje daugiausia dėmesio skiriama vaikystės pako- 
poms. Vis dėlto anksčiau pateiktą žmogaus gyvenimo ciklo 
sampratą dar reikia sistemingai paanalizuoti. Kad tam pasi- 
rengtume, šį knygos skvrių užbaigsiu lentele. Šioje, kaip ir 
ikigenitalinių sričių ir veikimo būdų lentelėje, įstrižainė žymi 
normatvvinę seką psichosocialinių pasiekimų, kurių prielaida — 
kiekvienoje pakopoje išsprendus vis kitą esminį konfliktą įgyja- 
mos naujos eg0 savybės, nauji besikaupiančios žmogaus stiprv- 
bės kriterijai. Žemiau įstrižainės esanti erdvė skirta ankstesnėms 
kiekvieno konflikto sprendimo apraiškoms, esančioms nuo pa- 
čios žmogaus gyvenimo pradžios. Erdvė virš įstrižainės skirta 
psichosocialinių pasiekimų vediniams ir jų transtormacijoms 
bręstančioje ir subrendusioje asmenybėje. 

Rengdamas lentelę rėmiausi šiomis prielaidomis: 1) žmo- 
gaus asmenybė iš esmės rutuliojasi pakopomis, kurias iš anksto 


"*Siame apibrėžime, kaip ir paskutinio žmogaus amžiaus aprašyme, 
vartojamas tas pats žodis integrity, tik pirmuoju atveju jis įgvja dorumo, 
sąžiningumo, 0 antruoju - vientisumo reikšmės atspalvį. — V2t. past. 

nulemia augančio žmogaus polinkis paklusti vidinei būtinybei 
plėsti visuomeninės savo tikrovės ribas, šią tikrovę pažinti ir su 
ja sąveikauti; 2) visuomenė iš esmės linkusi turėti struktūrą, 
atitinkančią šią sąveikos galimybių seką ir galinčią ją sau pritai- 
kyti, be to, siekia garantuoti bei skatinti tinkamą šių galimybių 
sklaidos eiliškumą. Toks yra „žmonijos pasaulio palaikymas“. 

Vis dėlto lentelė tik padeda viską apmąstyti, tad nederėtų 
jos laikyti receptu, kurio reikia aklai laikytis dirbant ugdomąjį 
ar vaikų psichoterapeuto darbą arba kuriant vaikų tyrimo me- 
todologiją. Epigenetinėje lenteleje (ji vyra panaši į lentelę, kurią 
pateikėme antrame skyriuje, nagrinėdami Freudo išskirtas psi- 
choseksualines raidos pakopas) apibrėždami psichosocialinės 
raidos pakopas, turime galvoje konkrečius ir aiškias ribas tu- 
rinčius metodologinius žingsnius. Vienas šio darbo tikslų kaip 
tik ir yra padėti palyginti Freudo išskirtas raidos pakopas, iš 
pradžių vadintas seksualinėmis, su kitais raidos (fizinės, kog- 
nityvinės) tvarkaraščiais. Vis dėlto kiekviena lentelė aprėpia 
vieną vienintelį tvarkaraštį, tad nederėtų priekabiauti, esą pa- 
teikdami šiuos psichosocialinės raidos tvarkaraščio metmenis 
mėginame išreikšti miglotas, bendras tiesas, susijusias ir su 
kitais raidos, o gal net žmogaus būties, aspektais. Pavyzdžiui, 
lentelėje pateikiama tam tikra konfliktų ar krizių seka, tačiau 
nemanome, kad visa žmogaus raida yra krizių seka; mes teigiame 
tik tai, kad psichosocialinė raida vyksta lemiamais žingsniais — 
žodžiu „lemiamas“ nusakomi virsmo taškai, tai yra apsisprendi- 
mo - judėti pažangos kryptimi ar regresuoti, siekti vientisumo 
ar delsti - akimirkos. 

Dabar trumpai ir aiškiai nusakvsime vidinius epigenetinės 
formos ryšius. Storesne linija apibrėžti įstrižainės langeliai žv- 
mi ir psichosocialinės raidos pakopų eiliškumą, ir laipsnišką 
sudėtinių jos dalių raidą: kitaip tariant, ši lentelė sustruktūrintai 
atskleidžia progresiją, kaip bėgant laikui vyksta raidos proceso 

dalių išsiskyrimas. Tai reiškia, kad 1) kiekvienas čia nagrinėtas 
lemiamas psichosocialinės stiprybės elementas yra sistemingai 
susijęs su visais kitais elementais ir jie visi priklauso nuo tinka- 
mo kiekvieno elemento vystymosi tinkama eilės tvarka; 2) kiek- 
vienas elementas tam tikru pavidalu egzistuoja jau iki to laiko, 
kai paprastai prasideda lemiamas jo raidos metas. 

Pavyzdžiui, jei teigiu, kad pamatinis pasitikėjimas, palan- 
kiu santykiu pranokstantis pamatinį nepasitikėjimą, yra pir- 
masis psichosocialinio prisitaikvmo žingsnis, o autonomiška 
valia palankiu santykiu pranokstanti gėdą ir abejonę, - antra- 
s1S, tai šio teiginio atitikmuo lentelėje išreiškia keletą pamati- 
nių ryšių, esančių tarp šių dviejų raidos žingsnių, taip pat keletą 
svarbiausių faktų apie kiekvieną iš jų. Kiekviena raidos proceso 
dalis įsivvrauja, pasiekia savo krizę ir nurodytoje pakopoje pri- 
eina ilgalaikį jos sprendimą. Tačiau visi šie raidos žingsniai 
vienu ar kitu pavidalu turi egzistuoti nuo pat žmogaus gyveni- 
mo pradžios, nes kiekvienai raidos proceso daliai reikalinga 
visų dalių integracija. Be to, naujagimis gali savitai reikšti kaž- 
ką primenančio „autonomiją“ nuo pat gyvenimo pradžios — 
piktai besirangydamas ir mėgindamas išsilaisvinti iš tvirtai jį 
apgludusių vystyklų. Vis dėlto įprastomis sąlygomis visą /emia- 
mą buvimo autonomišku 1 buvimo priklausomu kūrimu priešpriešą 
jis išgvvena ne anksčiau, nei sulaukęs antrųjų savo gyvenimo 
metų. Tik tuometis yra pasirengęs lemtingai sandūrai su savo 
aplinka, kuri savo ruožtu jaučiasi pašaukta perduoti vaikui bū- 
tent joje puoselėjamas autonomijos ir prievartos idėjas bei sam- 
pratas, vienaip ar kitaip turinčias lemiamą toje kultūroje įsi- 
šaknijusią įtaką vaiko asmenybės bruožams ir sveikatai. Būtent 
ši vaiko aplinkos sandūra, taip pat iš jos kylanti krizė, ir vra 
tai, ką pamėginome aprašyti, analizuodami kiekvieną vaiko rai- 
dos pakopą. O dėl progresijos iš vienos pakopos į kitą, tai 
įstrižainėje yra išreikštas eiliškumas, kuriam šis judėjimas turė- 

tų paklusti. Kita vertus, šioje įstrižainėje lieka vietos tempo ir 
intensyvumo nukrypimams. Galbūt asmuo arba kultūra ypač 
ilgai užsilaikys ties pasitikėjimu ir iš II per I2 judės į II2, o 
esant spartesnei progresijai galbūt bus judama iš I1 per III į 
II2. Šiaip ar taip, kiekvienas toks pagreitėjimas arba santykinis 
atsilikimas, kaip manoma, yra tam tikrų modifikacijų vėlesnė- 
se pakopose prielaida. 


INICIATYVA 
LOKOMOTORINE- 


III GENITALINĖ 


AUTONOMIJA- 


II RAUMENYNO-— 2 
GĖDA. 


ANALINĖ | 
ABEJONĖ 
Siaiisis PAMATINIS 
I SN EGBINĖ PASITIKĖJIMAS- 


11 pav. 


"Taigi epigenetinėje lentelėje pateikiama viena nuo kitos 
nepriklausomų pakopų sistema; nors pavienės pakopos tikriau- 
siai buvo išnagrinėtos daugiau ar mažiau išsamiai arba pava- 
dintos daugmaž tinkamai, vadovaujantis šia lentele reikia jas 
tyrinėti visuomet turint galvoje visą šių pakopų konfigūraciją. 
Reikėtų apmąstyti visus tuščius šios lentelės langelius: pavyz- 
džiui, į I1 įrašėme pamatinį pasitikėjimą, o į VIII8 - zzentisumą, 
tačiau palikome atvirą klausimą, kokių savybių pasitikėjimas 
galėtų įgyti pakopoje, kur vyrauja vientisumo poreikis, be to, 
palikome vietos pamąstyti apie tai, koks jis gali būti ir netgi 

koks pavadinimas jam tiktų pakopoje, kur vyrauja autonomi- 
jos siekis (II1). Norėtume pabrėžti tik tai, kad pasitikėjimas 
savo ruožtu tikriausiai didėja iki tol, kol jis tampa kažkas dau- 
giau lemiamoje sandūroje, kur ima rutuliotis autonomija, ir 
taip toliau vertikale aukštyn. Jei tikimės, kad paskutinėje pako- 
poje (VIII 1) pasitikėjimas išsirutulios į brandžiausią tikėjimą, ko- 
kį tik senstantis žmogus gali įgyti kultūrinėje savo aplinkoje ir 
istoriniu savo laikmečiu, lentelė suteikia galimybę pasvarstyti 
ne tik tai, kokia galėtų būti pati žmogaus senatvė, bet pamąstyti 
ir apie tai, kokios, kaip tikėtina, buvo ankstesnės jos raidos 
pakopos. Perskaičius visas šias mintis turėtų paaiškėti, kad epi- 
genezės lentelė suteikia bendriausią mąstymo ir permąstymo 
krypt, metodologijos ir terminijos smulkmenas paliekančią to- 
lesniems tyrimams“". 


Kad šis klausimas liktų iš tiesų atviras, remiantis šia samprata derė- 
tų vengti tam tikrų klaidų. Viena iš jų vra prielaida, jog pasitikėjimo 
pojūtis (ir visi kiti čia postuluojami „teigiami“ pojūčiai) vra pasiekimas, kurį 
žmogus užsitikrina (tam tikroje pakopoje) vieną kartą visiems laikams. 
Beje, tikra vra tai, kad kai kurie taip ryžtingai mėgina šias raidos pakopas 
paversti „pasiekimų skale“, kad nerūpestingai praleidžia visus „negatv- 
vius“ jausmus (pamatinį nepasitikėjimą ir kt.), o pastarieji yra visą žmo- 
gaus gyvenimą išliekantys jo raidos dinamizmą palaikantys „teigiamų“ 
pojūčių papildiniai. Prielaida, kad kiekvienoje pakopoje žmogus pasiekia 
naujiems vidiniams konfliktams ir besikeičiančioms aplinkos sąlygoms 
atsparią gerovę, manau, vra į vaiko raidą suprojektuota toji pati sėkmės 
ideologija, galinti grėsmingai persmelkti slaptas ir viešas mūsų svajones ir 
paversti mus bejėgiais stoti į kilnesnę kovą dėl savosios būties prasmingu- 
mo naujoje, industrinėje, istorijos epochoje. Asmenybė nuolat kovoja su 
būties pavojais, lygiai kaip kūniškoji medžiagų apykaita siekia įveikti iri- 
mą. To paties žmogaus atveju atpažinę tiek santykinės stiprybės būseną, 
tiek ir pažeistos jo stiprybės požymius, mes tik dar akivaizdžiau susiduria- 
me su žmogaus gyvenimo paradoksais ir skausminguoju jo potencialu. 

Bandymų iš raidos pakopų atimti visa, išskyrus jų „pasiekimus“, pa- 
pildinys yra pastangos apibūdinti arba vertinti jas kaip „bruožus“ arba 
„siekius“, visų pirma nenustačius sistemingų sąsajų tarp šioje knygoje pri- 

statomos raidos sampratos ir kitų tyrinėtojų teorijų. Jei aukščiau išdėsty- 
tos mintvs nuskambėjo kiek graudokai, tai tik todėl, kad neketinu nutylėti 
vieno fakto: suteikęs šioms stipriosioms asmenybės savybėms būtent tuos 
pavadinimus, dėl kurių praeity šios savybės įgijo gausvbę prasmės atspal- 
vių, susijusių su paviršutiniška gerove, apsimestiniu meilumu ir perdėm 
uoliu dorybingumu, aš pats atvėriau kelią nesusipratimams ir šios raidos 
sampratos panaudojimo klaidoms. Vis dėlto esu įsitikinęs, kad yra esminis 
rvšys tarp ego ir kalbos ir kad, nepaisant laikinų pokyčių, svarbiausi žodžiai 
išlaiko pamatines savo prasmes. 

Iki šiol Juliano Huxley knygoje Humanist Frame (Allen and Unwin, 
1961; Harper and Brothers, 1962) mėginau pateikti svarbiausių stipriųjų 
žmogaus savybių, evoliucijos eigoje įsišaknijusių pamatinėje žmogaus gyve- 
nimo pakopų ir žmonijos institucijų schemoje, metmenis (ši tema plačiau 
svarstoma mano knygos Insight and Responsibility, W. W. Norton, 1964, IV 
skyriuje „Human Strength and the Cycle of Generations“ ). Šioje knygoje netu- 
rime galimybės svarstyti su mūsų raidos samprata susijusių metodologijos 
problemų (man vartojant sąvoką „pamatinės dorybės“ jos tampa paines- 
nės), todėl derėtų pridėti šių stipriųjų žmogaus savybių sąrašą, nes kiek- 
viena iš jų vra tikrai ilgalaikis padarinvs, kylantis iš palankaus santykio 
(dviejų konfliktuojančių pojūčių, pavyzdžiui, pamatinio pasitikėjimo — 
pamatinio nepasitikėjimo. - Vėrt. past.), minėto aprašant kiekvieną raidos 
pakopą knygos skyriuje apie psichosocialinės raidos pakopas. Stai jos: 

pamatinis pasitikėjimas-pamatinis nepasitikėjimas: potraukis ir iltis; 

autonomija-gėda ir abejonė: savitvarda ir valios jėga; 
1niciatvva-kaltė: kryptis ir tikslas; 

darbštumas—-menkavertiškumas: metodas ir kompetencija; 

tapatybė-vaidmenų sumaištis: atsidavimas ir ištikimybe, 

artimumas-izoliacija: prieraišumas ir meilė; 
generatyvumas-sąstingis: gimdymas ir globa; 

Ego vientisumas-neviltis: pasiaukojimas ir išmintis. 

Kursvvu išskirti žodžiai vra pavadinti pamatinėmis dorybėmis, nes jei 
žmonės neturi šių stipriųjų savybių ir jei jos neatsinaujina vis iš naujo, iš 
kartos į kartą, tai kitos ir permainingesnės žmogiškųjų vertybių sistemos 
praranda savo prasmę ir svarbą. Iš ką tik pateikto sąrašo iki šiol turėjau 
galimybę išsamiau aprašyti tik ištikimybę (žr. Youth Change and Challenge, E. 
H. Erikson, red., Basic Books, 1963). Tačiau šis sąrašas atspindi bendrą 
sampratą, kurioje yra pakankamai vietos terminijos ir metodologijos svars- 
tymams. (E.H.E) 


Jaunystė ir 
tapatybės raida 


Ketvirtosios dalies įvadas 


Vientisumą pamėginę apibrėžti kaip brandžią žmogaus 
savybę, sukauptą per visas ego ir /ibido raidos pakopas, lyg ir 
peržengėme knvgos apie vaikystę Ir visuomenę, taigi ir psicho- 
analitinės vaikų psichologijos, kaip ji dabar apibrėžiama, ri- 
bas. Juk instinktų ir ego pokyčius psichoanalitikai nuosekliai 
apibūdino tik iki paauglystės, kai racionalusis genitališkumas, 
kaip buvo manoma, suima į save infantilias fiksacijas ir pasą- 
moninius konfliktus arba leidžia jiems skleistis visokeriopais 
apgaulingais pavidalais. Tokiomis aplinkybėmis pagrindinė 
nuolat pasikartojanti tema buvo susijusi su vaikystėje patirtų 
frustracijų šešėliu, temdančiu vėlesnį žmogaus ir visuomenės 
gyvenimą. Šioje knvgoje teigiama, kad, siekdami pažinti vai- 
kystę, taip pat ir visuomenę, turime praplėsti savo akiratį tyrinė- 
dami ir tai, kaip visuomenė sušvelnina neišvengiamus vaikystės 
konfliktus ir suteikia vaikui saugumo, tapatybės ir vientisumo 
viltį. Sustiprindama ego egzistenciją pagrindžiančias vertybes, 
visuomenė užtikrina būtiniausią žmogaus augimo sąlygą. 

Taip pat galima parodyt, kad senesnės bei jaunesnės civi- 
lizacijos, pasinaudojusios vienais ar kitais infantiliųjų baimių 
sindromais, juos atitinkančias infantiliojo eg0 vertybes pakyli 

iki kilniausių kolektyvinių siekių. Pavyzdžiui, religija gali su- 
teikti organizuotą būvį esminiam pasitikėjimo ir blogio pojū- 
čių konfliktui, sistemingai puoselėdama pasitikėjimą tikėjimo 
pavidalu ir pasinaudodama blogio pojūčiu, įvilktu į nuodėmės 
apdarą. Tokia organizacija (religinė. — Vėrt. past.) gali išgyventi 
istorinį laikmetį, kai būtent minėtąją ego vertybę sustiprinančių 
savo apeigų galia vra pajėgi įkvėpti civilizacijas bei gausinti 
savo sekėjų gretas, suteikdama jiems vieną žmogiškojo vienti- 
sumo formą. Tai, kad organizacijos sugeba išgyventi ilgiau, nei 
trunka istorinė jų įtaka, yra jau kitas klausimas. Kitoms ego 
vertybėms (pavvzdžiui, autonomijai) tapus kolektyvinių siekių 
šerdimi, senesnės organizacijos gali patirti vis stiprėjantį po- 
reikį negailestingai naudotis infantiliosiomis baimėmis. Baž- 
nvčiai gali tekti griebtis vienos ar kitos savo pažiūrų skiepijimo 
sistemos, skirtos įtikinti žmones, jog tam tikras blogis yra ne- 
išvengiamas, kad galėtų skelbtis vienintelė turinti raktą nuo 
vienintelių vartų į išganymą. 

Įvairių visuomenių istorijos metraščiuose yra įamžinti pa- 
kilimai ir nuopuoliai, lydėję aukštesniuosius visuomenės 
sluoksnius, elitines grupes bei dvasininkų luomus, kurie, 
įkvėpti aristokratiškų savo siekių, puoselėjo vieną ar kitą ego 
vertybę, teikdami žmonėms nuoširdžią paguodą bei skatinda- 
mi tikrą pažangą, tačiau vėliau, kad išsaugotų menkas savo 
pačių hrerarchijas, įprato naudotis infantiliojo nerimo apraiš- 
komis, kurias anksčiau patys švelnindavo. Karaliai, savo šlo- 
vės drenomis buvę patriarchato dramos herojai, save pačius 1 
savo valdžią vėliau gynė pasitelkę tėvažudystės tabu. Feodal:- 
nes sistemos, kurios, jei pažvelgtume į jų klestėjimo laikotarpį, 
vra vadovų ir pavaldinių atsakomybės pasidalijimo pavyzdys, 
siekė pratęsti savo gyvavimo laiką, pranašaudamos anarchiją ir 
grasindamos atskalimams gero vardo netektimi. Politinės san- 
tvarkos klestėjo, kurstydamos visokeriopas ir liguistas abejones, 
o-ekonominės sistemos — kaltės jausmu grįstą nervžtiingumą 

imtis pokvčių. Vis dėlto politinio, ekonominio ir technikos 
pasaulio išrinktieji, įsipareigoję patobulinti naują gyvenimo bū- 
dą ir protingai pasirinkę istorinį laiko tarpą, kiekvieną sykį 
suteikdavo žmonėms stiprų tapatybės pojūtį ir įkvėpdavo juos 
siekti aukštesnio visuomenės raidos lygio. Apskritai būtų ga- 
lima pasakvti, kad šiame kelyje patirti vargai buvo pernelyg 
aukšta tokių laimėjimų kaina, tačiau tai jau grynai filosofinių 
svarstymų tema. 

"Tai tik mano paties įspūdžiai. Neturiu pakankamai žinių, 
kad galėčiau bent kiek sistemingiau nagrinėti sąsajas tarp eg0 
savybių, visuomeninių institucijų ir istorinių laikotarpių. Ta- 
čiau, kalbėdami labiau dogmatiškai, galime teigti, kad lygiai 
taip, kaip egzistuoja esminis ryšys, siejantis pamatinio pasiti- 
kėjimo problemą su religijos institutu, taip autonomijos pro- 
blema atsispindi pamatinėje politinėje ir teisinėje sandaroje, o 
iniciatyvos tema —- ekonominėje santvarkoje; panašiai ir darbš- 
tumas vra susijęs su technologijos sritimi, tapatybė - su visuo- 
menės išsisluoksniavimu, artumas glaudžiai susijęs su santykių 
(tarpasmeninių. - Vėrt. past.) schemomis, generatyvumas - su 
švietimu, menu, mokslu, galiausiai vientisumas artimas filoso- 
fijai. Ivrinėjant visuomenę derėtų domėtis visuomenės institu- 
cijų tarpusavio saitais bei institucijų kaip organizacijų iškilimu 
ir nuosmukiu. Vis dėlto manau, kad ilgainiui toks visuomenės 
tyrimas netektų vienos vaisingiausių savo minties plotmių — 
domėjimosi, kaip kiekviena žmonių karta gali ir privalo atgai- 
vinti kiekvieną visuomenės instituciją, kai tik pati į ją jauga. 
Čia pasirenku tik vieną, konkrečią, minties kryptį, nuosekliai 
išplaukiančią iš mano paties stebėjimų ir jais pagrįstą. Dau- 
giausia dėmesio skyriau klausimams apie 270 tapatvbę ir kul- 
tūrinėje tapatybėje glūdinčias jos šaknis, nes esu įsitikinęs, 
jog tai yra toji ego dalis, kuri baigiantis paauglystei integruoja 
imfantiliąsias eg0 pakopas ir slopina infantiliojo superego vien- 
valdystę. Ego tapatybė vra vienintelė vidinė žmogaus priemonė, 

užkertanti kelią nuolatinei superego ir nepersitvarkiusių, sielos 
gilumoje glūdinčių infantiliojo įniršio liekanų sąjungai. 

Puikiai Žinau, jog šį minties pabrėžimo poslinkį paskatino 
istorinis atsitiktinumas — tai yra mūsų dienomis vykstantys per- 
versmai, paliečiantys asmeninius mūsų likimus, taip pat ligos 
požymius, su kuriais tenka susidurti, ir mums patiems kelia- 
mus nesąmoningus pacientų reikalavimus. Pamėginsiu visa tai 
apibrėžti trumpai ir aiškiai: šiandienos pacientas labiausiai ken- 
čia susidūręs su kebliu klausimu - kuo jam reikėtų tikėti ir kuo 
jis turėtų (ar galėtų) būti arba tapti, o ankstyvuoju psichoanali- 
zės laikotarpiu pacientus dažniausiai kamuodavo prislopinti 
Jų troškimai, kliudantys jiems būti tokiais žmonėmis, kokie jie 
manė iš tiesų esą. Ypač šioje šalyje (JAV. - Vert. past.) suaugę 
pacientai ir būsimų mažųjų pacientų tėvai psichoanalizės sis- 
temoje paprastai viliasi rasti priebėgą nuo būties vientisumo 
stokos, išgyventi regresą ir sugrįžti prie labiau patriarchališko 
dviejų asmenų santykio. 

Dar 1908 metais Freudas teigė, kad jo meto neurozių šalti- 
nis — tai sudvejintos elgesio normos, taikomos skirtingų lyčių 
asmenims, ir perdėti aukštesniųjų sluoksnių reikalavimai žmo- 
noms ir motinoms, gyvenusioms jo laikų miesto aplinkoje''. 
Jis pripažino, jog neurozės kilmė iš dalies susijusi ir su žalinga 
įtaka staigių visuomenės vaidmens pokvčių, kuriuos tekdavo 
patirti asmenims, persikėlusiems iš kaimo į miestą arba iš vidu- 
rinio visuomenės sluoksnio iškilusiems į aukštesnįjį sluoksnį. 
Nagrinėdamas visus šiuos veiksnius jis vis dėlto jautė, kad svar- 
biausias psichikos sutrikimų šaltinis yra giluminė seksualinės 
žmogaus struktūros netvarka, atsirandanti dėl primestos būti- 
nybės griebtis įvairių veidmainiškų veiksmų ir slopinti savąjį 
seksualumą. 


“* Sigmund Freud. „Cizilized“ Sexual Morality and Modern Nervous 
Ilness“ . Standart Edition . Vol. IX. London: The Hogarth Press, 1959. 

Asmenims, kenčiantiems nuo šių įnoringų elgesio normų 
ir tinkamiems tapti jo pacientais, Freudas pasiūlė psichoanali- 
zės metodą, radikalios savišvietos būdą, netrukus pranokusį pa- 
čią neuropsichiatriją. Vadovaudamasis šiuo metodu savo meto 
žmonių, nuslopinusių vidinius troškimus, psichikoje jis apti- 
ko visais laikais gyvavusių tabu bei papročių liekanų ir atitik- 
menų. Psichoanalizė ne tik paaiškino to laikotarpio žmonėms 
būdingų ligos požymių kilmę, bet ir atskleidė amžinąjį gąsdi- 
nančių neurotikų elitą, vėlesnes karaliaus Oidipo, princo Ham- 
leto bei brolių Karamazovų versijas, taip pat ryžosi nagrinėti 
tragiškus jų konfliktus asmenišku savišvietos metodu. Susitaikę 
su kompleksais, kylančiais iš demoniškojo id, jie ne tik atgavo 
sveikatą, bei ir laimėjo pergalę kovoje dėl sveiko proto bei ga- 
limybės tapti savita asmenybe. 

Civilizacijos istorijoje bus įrašvta, kad Freudas, siekdamas 
vykdyti neurologui praktikui keliamus reikalavimus, savaime 
tęsė tą Žmogaus sąmonės perversmą, kuris žiloje senovėje iš- 
skyrė tragišką asmenybę iš bevardės senojo pasaulio minios ir 
savimonę turintį žmogų pavertė „visos tikrovės matu“. Moksli- 
niams tyrimams, skirtiems pažinti „visą tikrovę“, Freudas su- 
teikė naują kryptį, į pažintinų dalykų sritį įtraukęs ir pačią 
žmogaus sąmonę: knygos pabaigoje dar sugrįšime prie dilemos, 
kilusios tuomet, kai tyrinėjimų dvasia buvo nukreipta atgal į sa- 
vo organą ir kilmės šaltinį. O Freudo atskleistų pamatinių kon- 
fliktų ir graikų tragedijos motyvų teminis panašumas — tiek 
terminijos, tiek prasmės požiūriu - yra akivaizdus. 

Taigi Freudo darbų dvasia (nors jo kalba bei darbo metodai 
primena devynioliktojo amžiaus fiziologijos ar fizikos laborato- 
rijas) gerokai užbėga už akių pasauliniams karams, pasauliniams 
perversmams ir šios šalies (JAV. - Vert. past.) pirmosios pramo- 
ninės kultūros plėtrai. Freudas liko visų šių įvykių nuošalyje. 
Nacistinės Vokietijos smogikai, apieškoję jo namus (kur jis gy- 
veno apsuptas gausybės mažų statulėlių, atkeliavusių iš žilos 

senovės, iš ikitragiškų, ikisavimonės laikų), regis, tik sustipri- 
no pradinį Freudo požiūrį į grupių psichologiją ir paskatino jį 
padaryti išvadą, kad kiekviena organizuota grupė slepia padriką 
žmonių bandą bei kelia galimą pavojų sveiko proto ir tapsmo 
savita asmenybe dvasiai. 

Tai, ką Freudas vadino „intelekto viršenybe“, aukščiausią 
vertę įgijo būdama šio ankstyvosios psichoanalizės atstovo ta- 
patybės pagrindu. Taip švietimo epocha, o ir brandus jo paties 
tautos intelektualumas tapo tvirtais Freudo atspirties taškais. 
Tik kartą savo laiške žydų ložei Freudas iš tiesų pripažino šį 
„Heimlichkeit der gleichen inneren Konstruktion“ .** Tai neiš- 
verčiamas Freudo pasakymas, manyčiau, aprėpiantis tai, ką mes 
mėginame išreikšti „tapatybės“ terminu. Ir iš tiesų šį terminą 
Freudas vartoja būtent tokiame kontekste. 

Taigi, tvirtai remdamasis pamatine prielaida apie intelekti- 
nį vientisumą, savaime suprantamu dalyku Freudas galėjo laiky- 
ti tam tikrus pamatinius moralės principus, kartu ir kultūrinę 
tapatybę. Freudo nuomone, ego tarsi apdairus ir kartkartėmis 
apsukrus aristokratas, buvo ne tik maištaujančių pirmapradžių 
mnstinktų ir įniršusios archajiškos sąžinės, bet ir aukštuosiuose 
visuomenės sluoksniuose įsigalėjusių papročių spaudimo ir 


"* Pažodžiui „slaptas tapačios psichologinės sandaros pažinimas“. Sig- 
mund Freud. Ansprache an die Mitglieder des Vereins B'nai B'rith (1926). Ge- 
samwmelte Werke. Vol. XVI, Imago Publishing Co., Ltd., London, 1941. 
Šioje kalboje Freudas aptarė savo santykį su žydų tauta ir atmetė religinius 
įsitikinimus bei tautinio pasididžiavimo jausmą kaip „pirminius saitus“. 
Be to, greičiau jau poeto nei mokslininko žodžiais jis nurodė pasąmoninę, 
taip pat ir sąmoningą, žvdų tarpusavio trauką: galingi, į žodžius neivilkti 
Jausmai („viele, dunkle Getuehlsmaechte“) bei aiškus vidinės tapatybės 
suvokimas („die klare Bewusstheit der inneren Identitaet“). Galiausiai jis 
paminėjo du bruožus, už kuriuos jautėsi dėkingas savo žvdiškai kilmei: 
laisvę nuo prietarų, siaurinančių intelekto panaudojimo galimybes, ir 
parengti gyventi opozicijoje. 

maištingų minios nuotaikų tarpininkas. Tokios tapatybės asmuo 
su oriu pasibaisėjimu galėjo nusigręžti nuo masinių įvykių, gra- 
sinusių sužadinti abejones savojo 270 teise pačiam apsispręsti. 
Taigi, susidomėję simptomais, būdingais savo pačių apibrėžtai 
270 apsaugai, psichoanalitikai iš pradžių mažai tegalėjo pasa- 
kyti apie tai, kaip ego gebėjimas atlikti patirties sintezę susi- 
formuoja (arba kaip jam nepavyksta susiformuoti) visuomenės 
sandaros dirvoje. 

Psichoanalizės kūrėjai ir pirmieji jos atstovai puoselėjo vie- 
nintelį - sąžiningos savistabos savišvietos tikslais — siekį. Tai 
tapo pamatine psichoanalizės metodu gydančiųjų nuostata ir 
rimtu išbandymu visiems jų sekėjams bei pacientams, kad ir 
kokiame pasaulio kampelyje jie gvventų. Kaip tik todėl mes 
stebėtinai mažai sužinojome apie savitas gyvenimo dorybes, 
kitose kultūrinėse terpėse gyvenusiems mažiesiems Oidipui 
ar Elektrai teikusias vilties tapti entuziastingais tam tikro gyveni- 
mo stiliaus dalininkais. Superego ir stiprų kultūrinės tapatybės 
pojūtį siejanti bendrystė pirmųjų psichoanalitikų dėmesio nesu- 
silaukė: liko neatskleista, kokiais būdais viena ar kita kultūrinė 
aplinka suteikia žmogui savimaršos galimybę ir ją puoselėja — 
aistros ar proto, nuožmumo ar atsargumo, dievobaimingumo 
ar skepticizmo, gašlumo ar padorumo, grakštumo ar nepalen- 
kiamos laikysenos, geraširdiškumo ar išdidumo, apsukrumo ar 
doro elgesio pavidalu. Iš esmės didžiąją daugumą aiškiai ma- 
tomų kultūros apraiškų (išskyrus tas, kurios susijusios su inte- 
lektiniu Bildung““, o tai apėmė ir pačią psichoanalizę) imta 
laikyti akivaizdžiai veidmainiškomis kaukėmis ir gynybos 
priemonėmis - perdėm brangiai kainuojančia apsauga nuo 
id, gimininga id bei pavojinga pastarojo sankalbininke (pa- 
našiai kaip ir superego). Nors tikra yra tai, kad visos pamatinės 


** Kultūra, švietimas, ugdymas (vok.). — Vert. bast. 

kultūros vertybės kartkartėmis tapdavo žiaurumo ir dvasinio 
ribotumo sąjungininkėmis, jos vis dėlto skatino kultūrinę 
žmonijos plėtotę, todėl nederėtų jų pašalinti iš psichologinio 
„balanso“ suvestinių - praeities, dabarties ir ateities. 

Taip jau atsitiko, jog žmogaus tapatybės sampratą imame 
kurti būtent tuo istorijos tarpsniu, kai tapatybės klausimai iš- 
ties 1ma kelti daug keblumų. Juk šios užduoties ėmėmės šalyje, 
siekiančioje sukurti supertapatybę, aprėpiančią visas tapatybes, 
atkeliavusias kartu su šioje šalyje įsikūrusiais imigrantais, ir 
būtent tomis dienomis, kai sparti mechanizacijos plėtra kelia 
grėsmę toms grynai agrarinės ir aristokratiškos tapatybės at- 
mainoms, taip pat ir tuose kraštuose, iš kurių jos kilusios. 

Taigi mūsų dienomis tapatybės tyrimas įgyja didžiulę svar- 
bą kaip ir Freudo laikais - seksualumo tyrimas. Tačiau tokia 
vienos ar kitos mokslo srities plėtotės priklausomybė nuo isto- 
rinių aplinkybių tos srities atstovams, regis, nekliudo išsaugoti 
pamatinės savo sistemos nuoseklumą ir išlaikyti glaudų ryšį su 
stebima tikrove. Freudo išvados apie seksualinę neurozinių psi- 
chikos sutrikimų etiologiją mūsų pacientams tinka lygiai taip 
pat, kaip tiko jo paties pacientams; tačiau tapatybės netekties 
našta, O ji yra vyraujanti mūsų apmąstymų tema, tikriausiai ka- 
mavo ir Freudo (kaip ir mūsų pačių) pacientus - tai rodo nauja 
jo darbų interpretacija““. Tad skirtingi laikotarpiai suteikia mums 
galimybę išvysti skirtingas, laikinai perdėm sureikšmintas, ta- 
čiau iš esmės nedalomas asmenybės puses. 

Šioje, ketvirtoje ir paskutinėje, knygos dalyje nagrinėsiu 
tapatybės problemas, iškilusias trims didžiosioms šalims - Ame- 
rikai, Vokietijai ir Rusijai, joms žengiant pirmuosius pramonės 
perversmo žingsnius. Daugiausia dėmesio skirsime visų šių ša- 
lių jaunimo poreikiui išsiugdyti naują, broliškesnę sąžinę ir 


Žr. „Reality and Actuality“ J. Amer: Psa. Assoc., 10:451—473. 

plačiau apimančią industrinės (tai neišvengiama) visuomenės 
nario tapatybę. 

Pradėsiu nuo šios šalies (JAV: - Vert. bast.), nors 17 kamuo- 
Jamas stiprių abejonių. Daugelis pastaraisiais metais parašytų 
knygų bei straipsnių apie tautinių charakterių struktūrą gana 
aiškiai parodė, jog kol kas ši tema apskritai yra rizikinga, o 
būtent šios šalies atveju - kone grėsminga. 

Mat gyvenant Amerikoje beveik neįmanoma (nebent prozos 
kūriniuose) rašyti amerikiečiams apie pačią Ameriką. Jei esate 
amerikietis, galite vykti į Pietų jūros salas ir rašyti iškart sugrį- 
Žęs; jei esate užsienietis, galite keliauti po Ameriką ir parašyti 
aple šią šalį su ja atsisveikinęs; jei esate imigrantas, galite rašyti 
įsikūręs; galite persikelti gyventi iš vienos šios šalies dalies į 
kitą arba iš vieno šios šalies visuomenės „sluoksnio“ pereiti į 
kitą ir aprašyti savo įspūdžius, kol dar gyvi prisiminimai apie 
senąją tikrovę, 0 į naująją dar nespėjote suleisti šaknų. Tačiau 
galiausiai visuomet rašysite apie tai, ką patiriate atvykęs arba 
išvykdamas, palikdamas senąją gyvenimo vietą arba persikėlęs 
į naująją. Jūs rašote apie vyksmą, kuriame ir jūs pats, vienąsyk 
labiau, kitąsyk mažiau to norėdamas, tačiau visuomet maloniai 
išvargęs ir susirūpinęs, dalyvaujate, tad netrukus iš po jūsų 
plunksnos, visiškai nebepaklūstančios jūsų valiai, ima lietis 
perdėto gvriaus arba paniekos šiai šaliai žodžiai. 

Vienintelis tinkamas būdas amerikiečiui rašyti apie Ameriką 
kitiems amerikiečiams — tai išlieti savo vargus ir juos perdėti. 
Tačiau tokiu atveju reikalingas gebėjimas justi subtilybes ir ypa- 
tingas intelektinis paveldas, o abu šiuos bruožus ne taip jau 
paprasta įgyti. 

"Taigi apsiribosiu tuo, kad išdėstysiu savo kaip žmogaus, 
dėsčiusio psichoanalizę ir dirbusio psichoanalitiku praktikų 
šioje šalyje, nuomonę - kokie tapatybės ir jos netekties pojū- 
čio bruožai, regis, atsiskleidžia susidūrus su dideliais ir mažais 
pacientais. 


Apmąstymai amerikiečių 


tapatybės tema 


1. Priešybių poros 


Teiginys, kad kiekvienas bruožas, kurį nusprendžiame esant 
grynai amerikietišką, turi amerikiečiams lygiai įprastą savo prie- 
šybę, jau yra tapęs banalybe. Atrodo, jog tą patį galima drąsiai 
pasakyti apie visus „tautinius charakterius“ arba (kaip aš pats 
esu linkęs juos vadinti) tautines tapatybes, tad šios temos svarsty- 
mą beveik labiau tiktų pradėti nei užbaigti prielaida, jog tautos 
tapatybė rutuliojasi istorijai vienaip ar kitaip, taip sakant, ku- 
riant tam tikrų priešingų galimybių sąskambį, vienaip ar kitaip 
pakvlint šį sąskambį iki savitos civilizacijos bruožų visumos ar- 
ba leidžiant jam virsti paprasčiausiomis priešvbėmis. 

Šios dinamiškos šalies gyventojams per savo gyvenimą (ar- 
ba per vienos kartos gyvenimą) tenka patirti daug ryškesnių 
kontrastų ir staigesnių pokvčių nei kitų didžiųjų tautų žmo- 
nėms. Daugelis Amerikos gyventojų savo pačių gyvenime arba 
artimiausių giminių aplinkoje susiduria su alternatyvomis šių 
ir panašių priešybių porų pavidalu: imigrantams atviri keliai ir 
pavydžiai saugomos tradicijų salelės, draugiškas internaciona- 
lizmas ir niekinantis izoliacionizmas, veržli konkurencija ir 
bendradarbiavimas sumenkinant save patį bei daugelis kitų. Iš 
šių pasirinkimo galimybių išplaukiančių ir vienas kitam priešta- 
raujančių devizų poveikis asmens ego raidai tikriausiai priklauso 
nuo to, kaip atsitiktinai sutampa esminės jo ego pakopos ir le- 
miami geografinės bei ekonominės jo šeimos tikrovės pokyčiai. 

Panašu, kad amerikiečių tapatybės raidos procesas pavie- 
nio Žmogaus ego tapatybę pastiprina tol, kol žmogus sugeba 
išlaikyti vieną (šios tapatybės. — Vert. bast.) elementą: sąmonin- 
gą autonomiško pasirinkimo eksperimentiškumą. Asmuo turi 
sugebėti save įtikinti, kad kitas žingsnis priklauso nuo jo pa- 
ties valios ir, kad ir kur jis gyventų ar keliautų, jis visuomet gali 
išvykti arba apsigręžęs keliauti priešinga kryptimi - je: tik apsi- 
spręstų taip. pasielgti. Po šią šalį klajojantis žmogus nepagei- 
dauja būti raginamas keliauti toliau, o sėslus gyventojas - likti 
ten, kur yra įsikūręs; juk kiekvieno amerikiečio gyvenimo bū- 
das (bei šeimos istorija) aprėpia ir priešingo gyvenimo būdo 
elementą kaip galimą alternatyvą, kurią jis linkęs laikyti visiš- 
kai priklausoma nuo asmeninio jo apsisprendimo. 

"Tokiomis aplinkybėmis aktyvus amerikietis, kraštutinių kon- 
trastų ir staigių pokyčių istorijos paveldėtojas, galutinę savo 
eg0 tapatybę grindžia tam tikru bandomuoju dinamiškų prie- 
šybių deriniu, aprėpiančiu, pavyzdžiui, klajoklišką ir sėslią, 
imdividualistinę ir šablonišką, konkurencingą ir bendradarbiau- 
Jančią, dievobaimingą ir laisvamanišką, atsakingą ir cinišką (ir 
taip toliau) žmogaus elgseną. 

Nors viena ar kita iš šių priešybių vra tikrai atsiskleidusi 
tam tikro regioninio, profesinio ar charakterio tipo atveju, ta- 
čiau išsamesnė analizė rodo, kad polinkis į tokį (sustabarėjimo 
ar nepastovumo) kraštutinumą reiškia ir vidinę gynybą nuo 
priešingo kraštutinumo - visuomet numanomo, kurstančio gi- 
luminę baimę arba slaptą viltį. 

Norėdamas visus šiuos kelius išlaikyti atvirus, amerikietis 
savo būtį grindžia dviem „tiesų“ rinkiniais: vienu - aprėpian- 
čiu religines (arba ryškų religinį atspalvį turinčias politines), 
ypač puritoniškas, nuostatas, o kitu - apimančiu besikaita- 
liojančius gyvenimo šūkius, rodančius vien tik nuojauta, nuo- 
taika ar užgaida grįstą kelią iš konkrečią gyvenimo akimirką 

susiklosčiusios nepageidautinos padėties. Taigi gali būti, jog 
tam pačiam vaikui yra tekę vieną po kito arba pakaitomis dary- 
ti staigius sprendimus, įkūnijančius šūkius „Sprukime iš čia po 
velnių“ ir „Pasilikime čionai ir neįsileiskime tų šunsnukių“ (šiuo 
atveju paminėjau tik du, pačius radikaliausius, šūkius). Šie šū- 
kiai anaiptol neatitinka logikos ar tikrovės dėsnių, bet jie skamba 
pakankamai įtikinamai visiems, siekiantiems jais pateisinti sa- 
vo veiksmus, tiek paklūstančius aukščiausiam įstatymui, tiek ir 
peržengiančius jo ribas (priklausomai nuo to, kiek šiam įstaty- 
mui reikia paklusti ar galima jo nepaisyti kintant vietiniam 
klimatui). Iš pirmo žvilgsnio nekintantys amerikiečių šūkiai 
atspindi laiko ir erdvės perspektvvas, įsišaknijusias taip pat 
giliai kaip ir šios perspektyvos, išplėtotos sijų ar jurokų gyveni- 
mo schemoje; jie vra bandymai kolektyvinėje laiko ir erdvės 
tikrovėje, prie kurios pavieniai asmenys derina savąsias eg0 
gynybos priemones. Tačiau šie šūkiai kinta, be to, dažnai iš 
esmės, per vieno ir to paties žmogaus vaikystę. 

Rašant tikrąją amerikiečių tapatybės istoriją tektų į visumą 
susieti Parringtono pastabas apie amerikiečių mąstysenos tęs- 
tinumą bei turiningą istoriją nenuoseklių gyvenimo devizų, 
persmelkiančių viešąją amerikiečių nuomonę, sklandančią 
krautuvėlėse ir mokslininkų darbo kabinetuose, teismuose ir 
kasdienėje spaudoje. Juk pamatinių amerikiečių nuostatų, kaip 
ir bendrųjų tikrovės sampratų gyvybingumą, regis, taip pat pa- 
laiko ši priešybių pora: viena vertus, intelektualinė bei politinė 
aristokratija, kuri, visuomet atsižvelgdama į precedentą, saugo 
tam tikrą minties nuoseklumą ir dvasios tvirtybę, ir, kita vertus, 
galinga prastuomenės valdžia, regis, mieliau besirenkanti kin- 
tančius gyvenimo devizus, o ne amžinuosius principus. Ši 
Amerikoje įsišaknijusi aristokratijos ir prastuomenės valdžios 
priešybių pora (šios dvi priešybės labai puikiai derėjo Franklino 
D.Roosevelto asmenybėje) Amerikos demokratiją persmelkia kur 

kas veiksmingiau, nei tikriausiai mano visi ginantys ar kriti- 
kuojantys didžiulį vidurinį amerikiečių sluoksnį. Amerikiečių 
vidurinis sluoksnis, kartkartėmis smerkiamas už tai, kad susta- 
barėjusiu pavidalu įkūnija visa, kas šioje šalyje yra gobšu ir 
miesčioniška, galbūt perteikia tik laikiną perdėtą kompensaci- 
Jos siekį, atsiskleidžiantį nedrąsiais amerikiečių bandymais įsi- 
kurti kur nors netoliese pagrindinės miesto gatvės, susėsti su 
šeima prie židinio, atidaryti banko sąskaitą, tapti tam tikros 
markės mašinos savininku; šis sluoksnis neužkerta savo nariams 
kelio (iš esmės sluoksniui tai būdinga) būti didžiai paslankiems 
ir įkūnyti Žmonių, neturinčių galutinės savo tapatybės idėjos, 
kultūrinį potencialą. Paslankesnėje visuomenėje visuomeninė 
žmogaus padėtis įgyja santykinai kitokią prasmę: ji primena 
veikiau eskalatorių nei pakylą; tai greičiau yra priemonė, o ne 
tikslas. 

Visos, ypač didžiosios, šalys savitai apsunkina savo plėto- 
tę, pradedant jau pačiomis jų atsiradimo prielaidomis. Pamė- 
ginsime glaustai nusakyti, kaip dėl vidinių Amerikos istorijos 
prieštaravimų jos jaunimą gali ištikti emocinis bei politinis 
„trumpas sujungimas“ ir iškilti pavojus visam gyvybiniam šalies 
potencialui. 


2. „Mamytė“ 


Pastaraisiais metais šios šalies psichiatrų pastabose ir per- 
spėjimuose vis dažniau minimos šios dvi sąvokos: „schizoidinė 
asmenybė“ ir „motinos atmetimas“. Iš esmės tai reiškia ne vien 
tai, kad daugelis žmonių sužlunga ištikus psichoziniam atotrū- 
kiui nuo tikrovės, bet ir tai, kad ypač daug iš pirmo žvilgsnio 
sveikų žmonių vis dėlto, regis, stokoja tam tikro 2g0 gyvybin- 
gumo ir tam tikro socialinės sąveikos abipusiškumo. Perskai- 
čius tokią mintį būtų galima nusijuokti ir atkreipti dėmesį į 

individualumo dvasią, pakilius mostus ir linksmą bičiulišku- 
mą, paprastai būdingus visuomeniniam šios šalies žmonių gyve- 
nimui, tačiau, psichiatrų nuomone, viskas atrodo kitaip (ypač 
po sukrečiančios pastarojo karo patirties, kai gydytojai neišven- 
giamai turėdavo pripažinti netinkamais karo tarnybai arba iš- 
siųsti iš karo lauko namo šimtus tūkstančių „psichoneurozės“ 
kamuojamų žmonių). Plati šypsena, vienas puikiai sustyguotos 
veido išraiškos bruožų ir vienas įprastų būdų parodyti savitvar- 
dą, ne visuomet liudija nuoširdų spontaniškumą — vienintelį 
bruožą, padedantį asmenybei išlikti pakankamai sveikai ir 
lanksčiai, kad galėtų būti visavertė bendrabūvio dalyvė. 

Dėl to psichiatrai yra linkę kaltinti „mamvtę“. Daugelyje 
amerikiečių ligos istorijų randame pastabą, kad pacientas turė- 
jęs beširdę motiną, valdingą motiną, atmetančią motiną arba — 
perdėm savininkišką, pernelyg globojančią motiną. Šios ligos 
istorijos leidžia manyti, kad dar būdamas kūdikis pacientas 
neturėjo galimybių pasijusti šiame pasaulyje kaip namie, iš- 
skyrus tuos atvejus, kai jis suteikdavo savo elgesiui tam tikrų 
apibrėžtų bruožų, prasilenkiančių su kūdikio poreikių bei ga- 
limybių raidos tvarka ir vienas kitam prieštaringų. Skaitant 
šias ligos istorijas galima suprasti, jog paciento motina buvusi 
valdingesnė už tėvą, ir nors daugiau švelnumo ir supratimo 
vaikai sulaukdavo iš tėvo, o ne iš motinos, galų gale jie savo 
tėvu nusivylė, nes jis „atėmęs“ iš motinos tai, kas priklausė jai. 
"Tai, kas prasidėjo kaip savaimingas sąjūdis, atsispindėjęs tūks- 
tančiuose medicininių kortelių, ilgainiui tapo viešu literatų 
žaidimu — savo knygose jie smerkia šios šalies motinas, kaip 

„mamytes ir „angių kartą““. 


“* „Mamytė“ (angl. Mom) ir mamizmas (angl. Momism) yra mūsų 
dienomis plačiai naudojamos sąvokos, paimtos iš Philipo Wvlie'o veikalo 
„Angių karta“ (Generation of Vipers. New York: Pocket Books, 1942, 1955). — 
Vėrt. basi. 

Kas gi vra ši „mamytė“? Kaip ji neteko gero, tikrojo savo 
vardo: Kaip ji galėjo tapti pasiteisinimu už visas tautos piktžaiz- 
des ir literatūros kūriniuose išlieto pykčio objektu? Ar išties 
turime kaltinti mamytę? 

Klinikine prasme žodis „kaltinti“, be abejo, gali reikšti 
kompetentingo darbuotojo siekį tiesiog nurodyti tai, ką jis 
nuoširdžiai mano esant nelaimės priežastį. Vis dėlto gausybei 
psichiatrų darbų būdingas kerštingos pergalės atspalvis, tarsi 
atpažinus ir nutvėrus piktadarį. Šios šalies motinoms skirtuose 
kaltinimuose (jos esančios lytiškai šaltos, linkusios atstumti sa- 
vo vaikus ir pernelvg vadovaujančios šeimos gyvenimui) slypi 
tam tikra pamokančios bausmės prasmė. Be abejo, ir pacientai, 
ir psichiatrai savo vaikystėje vra susilaukę labai daug kaltinimų, 
o dabar jie patvs kaltina visas mamas, nes visus priežastinius 
rvšius imta grįsti kalte. 

Suprantama, „mamytės“ vardu pavadinti tam tikrą pavo- 
jingą motinų tipą, kuriam akivaizdžiai būdinga keletas lemiamų 
motiniškos laikysenos prieštaravimų, buvo didelė neteisybė. To- 
kią neteisvbę galima paaiškinti ir pateisinti tik žurnalistams 
būdingu polinkiu ieškoti sensacingų priešpriešų, o toks po- 
linkis vra būdingas mūsų dienų publicistų tradicijoms. Iš tiesų 
Jei tik „psichoneurozės“ kamuojamas amerikiečių kareivis pa- 
sijusdavo netinkamai pasirengęs gyvenimui, jis dažnai aklai ir 
dar dažniau nesąmoningai kaltindavo savo motiną, o psichiatri- 
jos žinovas jausdavosi turįs neišvengiamai su juo sutikti. Tačiau 
tikra vra ir tai, kad amerikiečių karių kelias nuo pagrindinės 
miesto gatvės iki karo apkasų buvo kur kas ilgesnis - geogratfi- 
niu, kultūriniu ir psichologiniu požiūriu — nei kelias į frontą iš 
gimtųjų miestelių tose šalyse, kurios buvo neapsaugotos nuo 
priešo antpuolių ir užpultos arba kurios pačios rengėsi užpulti 
kitų tautų žemes, o vėliau būgštavo del savo pačių gimtinės 
saugumo. Matyt, beprasmiška kaltinti amerikiečių šeimas dėl 

jų atžalas ištikusių nesėkmių ir neigti jų indėlį į didžiulį žmo- 
nijos žygdarbį įveikiant tokį atstumą. 

Taigi „mamytė“, kaip ir panašūs kitose šalyse sutinkami 
prototipai (žr. „Vokiečių tėvas“; jo bruožai nagrinėjami kitame 
skyriuje), įkūnija sudėtinį bruožų paveikslą ir nė viena gyva mo- 
teris negali turėti visų šių bruožų vienu metu. Nė viena moteris 
sąmoningai netrokšta būti „mamytė '; vis dėlto ji gali suvokti, 
kad jos išgyvenimai susiliejo į šį Geštaltą“", lyg kažkas ją nenu- 
maldomai skatintų imtis šio vaidmens. Klinikinės srities dar- 
buotojui „mamytė“ yra reiškinys, lyg ir giminingas „klasikiniam“ 
psichiatriniam sindromui, kurį pasitelkiame kaip pagrindinį 
visų negalių matą, nors niekuomet nesame jo regėję grynu pa- 
vidalu. Komiksų skaitytojui „mamytė“ vra tapusi tučtuojau at- 
pažįstamu, juoką keliančiu personažu. Prieš susipažindami su 
„mamyte“ kaip istoriniu reiškiniu, apžvelkime ligą sukeliančius 
jos reikalavimus, kuriuos ji kelia savo vaikams ir pagal kuriuos 
atpažįstame „mamnytę“ dalyvaujant klinikiniame mūsų darbe: 

1) „mamytė“ ir savo šeimos rate, ir bendruomenėje (būda- 
ma įvairių sambūrių dalyvė) yra neginčytinas autoritetas papro- 
čių ir dorovės klausimais; vis dėlto ji vienaip ar kitaip leidžia 
sau išlikti tuščiai puoselėjančiu savo išvaizdą, keliančiu kitiems 
egoistiškus reikalavimus ir emociškai nebrandžiu žmogumi; 

2) kiekvienu atveju, kai šis prieštaravimas nesiderina su 
pagarba, kurios ji reikalauja iš savo vaikų, ji kaltina juos, bet 
niekuomet nekaltina savęs; 

3) tokiomis aplinkybėmis ji dirbtinai palaiko tai, ką Ruth 
Benedict pavadintų vaiko statuso ir suaugusiojo statuso netoly- 
dumu, nesuteikdama tokiam suskirstymui aukštesnės prasmės, 
būdingos pranašesniems pavyzdžiams; 


"** Geštaltas (vok. Gestalt) - pavidalas, forma, figūra; geštaltinėje psi- 
chologijoje - vientisas psichinis reiškinys. — V2vt. past. 

4) ji ryžtingai priešinasi kiekvieną sykį, kai jos vaikai lais- 
vai išreiškia — net ir nekalčiausiais pavidalais - juslinį ar seksu- 
alinį malonumą, ir aiškiai leidžia suprasti, kad jų tėvas, kai tik 
ima siekti lvtinio jos artumo, yra tikra nuobodybė,; kita vertus, 
ilgainiui ji, regis, visai nelinkusi išsižadėti išorinių seksualinės 
konkurencijos ženklų, pavyzdžiui, jaunatviškos aprangos, 
iššaukiančios laikysenos bei grimo; be to, ji gyvai domisi sek- 
sualumo apraiškomis knygose, kino filmuose, paskalose; 

5) ji moko būti griežtam pačiam sau ir ugdo savitvardą, 
tačiau pati norėdama neįstengia apriboti savo suvartojamų ka- 
lorijų kiekio, kad tilptų savo mėgstamuose drabužiuose; 

6) ji viliasi savo vaikus būsiant negailestingus sau patiems, 
tačiau pati persiėmusi hipochondrikams būdingu rūpesčiu dėl 
savo pačios gerovės; 

7) ji atstovauja tradicinėms vertybėms, tačiau pati nenori 
tapti „sena“; tiesą sakant, ji mirtinai bijosi vaidmens, kadaise 
buvusio turiningo moters gyvenimo vaisiumi, būtent - senelės 
vaidmens. 

Šių „mamytės“ bruožų visiškai pakanka norint atskleisti ją 
esant moterį, kurios infantilumo likučiams susijungus su anks- 
tyvos senatvės bruožais moters gyvenimo cikle nebelieka vie- 
tos vidurinei brandžios moterystės grandžiai, tad joje įsigali 
egocentrizmas ir sąstingis. Tiesą sakant, ji nepasikliauja savo 
pačios - moters ir motinos - jausmais. Ir netgi perdėtas jos 
rūpinimasis aplinkiniais jiems suteikia ne pasitikėjimą, o tik 
ilgai tveriantį nepasitikėjimą. Tačiau derėtų pastebėti, kad to- 
kia „mamytė“, tiksliau - kiekviena moteris, primenanti sau 
pačiai bei kitiems mamytės stereotipą, - nesijaučia esanti lai- 
minga; ji nemyli pati savęs, ją graužia nerimas, kad jos gyveni- 
mas nuėjo veltui. Ji suvokia, kad vaikai nejaučia jai nuoširdžios 
meilės, nors ir sveikina Motinos dienos proga. „Mamytė“ yra 
auka, o ne laimėtoja. 

Taigi laikantis prielaidos, kad „mamytė“ yra tam tikras žmo- 
gaus „tipas“, sudėtinis bruožų paveikslas, turintis gana didelę 
įtaką šios šalies gyventojų neurozinių konfliktų epidemiologi- 
jai, būtų galima suformuluoti tokią mintį: siekiant atlikti šio 
reiškinio analizę, tektų sutelkti bendras istorikų, socrologų bei 
psichologų pastangas ir remtis nauja istorijos samprata, nors 
šią akimirką ji, suprantama, tėra vien subjektyvūs įspūdžiai tr 
pojūčiai. Žinoma, „mamytė“ yra tik stereotipinė karikatūra esa- 
mų prieštaravimų, atsiradusių dėl intensyvių, staigių ir dar ne- 
sudarančių bendros visumos Amerikos istorijos pokyčių. Kad 
surastume šio paveikslo ištakas, tikriausiai turėtume grįžti isto- 
rijos keliu į tą laikotarpį, kai Amerikos moteris turėjo galimybę 
puoselėti vieną, visiems bendrą tradiciją, pagrįstą daugybe „at- 
vežtų“ tradicijų, ir ta tradicija remtis ugdvdama savo atžalas ir 
kurdama savo šeimos gyvenimo būdą; kai ji turėjo galimybę 
įskiepyti naujus sėslaus gyvenimo papročius žemyne, kur iš pra- 
džių apsigyveno vyrai, dėl vienų ar kitų priežasčių nepanorę 
būti „kalinami“ gimtosiose savo pačių žemėse. Apsigyvenę nau- 
Joje vietoje, bijodami paklusti savo vidinio ar išorės balso vien- 
valdystei, šie vyrai atkakliai siekė išlaikyti bandomąjį naujosios 
kultūrinės savo tapatybės pobūdį, kol bandydami ir klysdami 
nuėjo tiek toli, kad moterims teko vienvaldiškai pareikalauti 
tam tikros tvarkos. 

Amerikietė, gyvenanti kolonistų (apsigyvenusių JAV vaka- 
ruose. — Vert. past.) bendruomenėse, buvo šiurkščių ir paprastai 
žūtbūt siekiančių savo tikslo vyrų įnirtingos konkurencijos ob- 
jektas. Tuo pat metu jai teko tapti kultūros cenzore, religine 
sąžine, estetikos žinove, imtis mokytojos vaidmens. Naujaku- 
riams gyvenant ankstyvojo, iš atšiaurios gamtos atkovoto ūkio 
sąlygomis būtent ji suteikė šių žmonių būčiai grožio ir dvasin- 
gumo, padedančių išsaugoti bendruomenės gyvenimo darną. 
Žvelgdama į savo vaikus ji regėjo ateities vyrus ir moteris, 

susidursiančius su sėslaus ir paslankaus gyvenimo kontrastais. 
Jie turėjo būti pajėgūs išgyventi visas kraštutines jų aplinkai 
būdingas priešpriešas, visuomet pasirengę kelti naujus tikslus 
1r atkakliai jų siekti negailestingos konkurencijos sąlygomis. 
Juk galų gale geriau jau būti nusidėjėliu, o ne mulkiu. 

Jau minėjome, kad sijų ir jurokų genčių motinos buvo ap- 
dovanotos nesąmoningu sugebėjimu prisitaikyti prie tikrovės, 
kurioje gyveno jų gentis. Šis sugebėjimas joms išpuoselėti vaikų 
ugdymo būdus, tinkamus išauginti medžiotojus bei medžiotojų 
žmonas, gyvensiančius klajoklių bendruomenėje, ir žvejus bei 
gilių rinkėjas — upės slėnyje įsikūrusios sėslios bendruomenės 
narius. Esu tikras, jog paklusdama tokiam prisitaikymo ins- 
tinktui, prisitaikydama prie istorinės šio žemyno tikrovės, ame- 
rikietė motina ir toliau plėtojo anglosaksiškąsias vaikų ugdymo 
schemas, skirtas apsaugoti potencialius naujakurius nuo per- 
dėtos, lepinančios motiniškos globos. Kitaip tariant, esu linkęs 
manvti, jog tai, ką šiandien vadiname „atmetančia“ amerikietės 
laikysena, vra šių laikų vda, pagrįsta istorine dorybe, pritaikyta 
naujai plačiai šaliai, kur vyraujanti tikrovė buvo gyvenimas nau- 
sėdijose, nepaisant to, ar jo buvo siekiama, ar vengiama, ar 
mėginama jį pamiršti. 

Apžvelgęs naujakurių tikrovę, manyje slypinčiam istorikui 
bei sociologui ir man pačiam reikėtų pereiti prie puritonizmo — 
veiksnio, padariusio lemiamą įtaką formuojantis amerikietiš- 
kai motinystės atmainai bei šiuolaikinei jos karikatūrai — „ma- 
mytės“ paveikslui. Derėtų prisiminti, jog kadaise šis kone 
supiktvbėjęs puritonizmas buvo vertybių sistema, skirta kon- 
troliuoti vyrus ir moteris, trykštančius gyvybine jėga, kupinus 
karštų troškimų bei įkūnijančius stiprią asmenvbę. Kalbėdami 
apie primityvias kultūras minėjome, kad kiekviena gyvuojanti 
kultūra turi savitas priemones pusiausvyrai palaikvti; dėl šių 
priemonių kultūra įgvja tęstinumą r tampa priimtina daugumai 

jos narių. Tačiau istorijos kaita kelia grėsmę pusiausvyrai. Per 
trumpą Amerikos istorijos laikotarpį įvyko daugybė gyvenimo 
pokyčių, o tiems pokyčiams persipynus su puritoniškąja pa- 
saulėžiūra padidėjo motinos ir vaiko santykių emocinė įtampa. 
Kokie gi buvo šie pokyčiai? Tai - nuolatinė vietinių Amerikos 
gyventojų migracija, nevaldoma imigracija, industrializacija, 
urbanizacija, visuomenės sluoksniavimasis, moterų emancipaci- 
ja. Paminėjau keletą veiksnių, skatinusių gynybinę puritonizmo 
šalininkų laikyseną, o sistema, tapusi gynybiška, įgyja polinkį 
stabarėti. Gyvybingiems, stiprios valios žmonėms puritonizmas 
nurodė ribas, kurias peržengus seksualumas tampa nuodėmin- 
gas, tačiau tai dar ne viskas: pamažu šios pažiūros plito po visą 
kūniškąją žmogaus būtį, paniekindamos visą žmogaus jusliš- 
kumą (taip pat ir santuokinio ryšio plotmėje) bei užkrėsdamos 
šaltumu moteris, kurioms teko užduotis išnešioti savo įsčiose, 
gimdyti, žindyti ir ugdyti vaikus. Tokiomis aplinkybėmis ėmė 
gimti vyrai, kurie, taip ir neišmokę iš savo motinų džiaugtis 
gerosiomis žmogaus jusliškumo savybėmis, įprasdavo niekinti 
nuodėmingąsias jo apraiškas. Užuot neapkentę nuodėmės, jie 
išmoko nepasitikėti gyvenimu. Daugelis šių vyrų, neturėdami 
tikėjimo ar pašaukimo, tapo šventeivomis. 

Be abejo, naujakurio būtis buvo svarbiausia aplinkybė, pa- 
dėjusi amerikiečių tapatybėje įsitvirtinti polinkiui į kraštutines 
priešybes, būdingam šios tautos žmonėms. Pirminė priešybių 
pora apėmė amerikiečių siekį išsaugoti priešingus - sėslumo ir 
paslankumo - bruožus. Juk vienai ir tai pačiai šeimai, tai pa- 
čiai motinai neišvengiamai tekdavo auginti vyrus bei moteris, 
suleisiančius šaknis į bendruomenės gyvenimo tikrovę ir pa- 
mažu ryškėjančią naujų kaimų bei miestelių klasinę struktūrą, 
ir tuo pat metu rengti savo vaikus pakelti galimus fizinius sun- 
kumus, paprastai užklumpančius gyvenant nausėdijoje. Mies- 
telių gyventojai taip pat puoselėjo sėslią savo būtį, susiedami 

vidinį savo gyvenimą su staklėmis ir rašomuoju stalu, šeimos 
židiniu ir altoriumi, 0 per tuos miestelius keliais ir geležinke- 
liais be paliovos traukė pašaliečiai, girdamiesi žiną kelią į dievai 
žino kokias pažadėtąsias žemes. Miestelių gyventojams tekdavo 
pasirinkti — keliauti kartu su jais arba pasilikti savajame pa- 
saulyje ir dar garsiau jį girti. Juk nuolatos jaučiantiems nepa- 
žintų žemių trauką ir pagundą judėti į priekį, tačiau apsistoti 
nusprendusiems amerikiečiams neišvengiamai tekdavo tapti 
gynybiškai sėsliems ir gynybiškai tuo didžiuotis. Motinoms, 
gyvenusioms pasaulyje, kuriame gimė šūkis „Jei akys jau užma- 
to kaimyno kaminą - metas keliauti tolyn“, teko auginti sūnus 
1r dukteris, pasiryžusius nepaisyti nepažintų žemių traukos, 
kita vertus, pajėgius taip pat ryžtingai į jas keliauti, jei taip 
pasielgti skatintų būtinybė arba jų pačių pasirinkimas. Tačiau 
pasenę jie jau nebegalėdavo rinktis ir tapdavo paties sektantiš- 
kiausio, paties tipiškiausio prieraišumo gynėjais. Manau, jog 
būtent dėl žmogaus baimės tapti pernelyg senam, kad galėtų 
rinktis, senyvas amžius ir mirtis šioje šalyje įgijo blogą vardą. 
(Tik visai neseniai senyvų Žmonių poros surado išeitį iš šios 
padėties - nacionalinę gyvenamųjų priekabų sistemą, suteikian- 
čią jiems galimybę išvykti į amžiną kelionę ir numirti ant ratų.) 

Mums žinoma, kaip susipina imigrantų ir migrantų, emig- 
rantų ir pabėgėlių problemos apgyvendinus dideles šio žemy- 
no sritis ir jų tikrovei įgijus būtojo laiko matmenį. Naujasis 
amerikietis, paklūstantis tam tikrai vietinei visuomenės susi- 
sluoksniavimo tradicijai, susidūręs su atvykusiais naujakuriais vis 
dažniau juose įžvelgdavo pabėgėlius iš nežinia kokios aplinkos, 
o ne žmones, ieškančius bendrųjų vertybių; be to, augančioje 
pramonės darbuotojų rinkoje radosi vis daugiau neišprususių 
ir apgautų juodadarbių. Kad senesni Amerikos gyventojai ga- 
lėtų priimti šiuos jauniausius amerikiečius į savo aplinką, kartu 
nuo jų ir apsisaugoti, amerikiečių motinoms teko įdiegti į 

gyvenimą naujas dorovės normas ir griežtus kriterijus norin- 
tiems siekti visuomeninio gyvenimo aukštumų. 

Amerikai tapus plačiai žinomu tautybių lydymo katilu bū- 
tent dėl anglosaksų kilmės moterų ryžto puritonizmas (toks, 
kokį pavidalą jis tuomet buvo įgijęs) nustelbė kitas sudedamą- 
sias visumos dalis ir tapo vyraujančiu jos bruožu. Sulaukę senyvo 
amžiaus, anglosaksiškojo tipo žmonės tapo dar konservatvves- 
ni, nors tuo pat metu - savitai padorūs ir geraširdiški. Tačiau ir 
kitų imigrantų dukterys atkakliai siekė lygiuotis į elgesio, kurio 
ankstyvojoje vaikvstėje nebuvo išmokusios, pavyzdžius. Būtent 
šioje istorinėje tikrovėje, manau, ir užgimė savo paties jėgomis 
susikurta asmenybė — moteriškas vyro, viską susikūrusio savo 
paties jėgomis, papildinys; būtent čia aptinkame amerikiečių 
aplinkoje paplitusios prašmatnaus ir tuščiagarbio „eg0“, savo 
paties kūrėjo bei teisėjo, sąvokos ištakas. Iš tiesų, taikydami 
psichoanalizę darbui su imigrantų vaikais aiškiai matome, kaip 
dažnai jie, pirmieji tikri amerikiečiai savo šeimoje, patys tam- 
pa kultūriniais savo gimdytojų tėvais. 

Šią savo paties jėgomis susikurto ego idėją savo ruožtu stip- 
rino ir dar šiek tiek pakeitė industrializacija bei visuomenės 
skaidymasis į sluoksnius. Pavyzdžiui, industrializacija tapo me- 
chaniško vaikų ugdymo prielaida. Tarytum šis naujas žmogaus 
rankų sukurtas mašinų pasaulis, turėjęs užimti „gamtinės ap- 
linkos“ ir „medžiojamųjų žvėrių“ vietą, savo valdovu būtų galė- 
J€s pripažinti tik žmogų, kuris tapo panašus į jį patį, visai kaip 
sijų genties indėnui tekdavo „tapti“ bizonu, 0 jurokui - lašiša. 
Taigi vaikų ugdymo srityje prasidėjo sąjūdis, kai nuo pačių 
pirmųjų žmogaus gyvenimo dienų jo kūną siekta pratinti būti 
tikslų it laikrodį, kad jis taptų šablonišku pramoninio pasaulio 
priedu. Šis sąjūdis dar toli gražu neartėja į pabaigą - nei šioje 
šalyje, nei kituose kraštuose, jei jų gyventojai, norėdami našiau 
dirbti, stengiasi lygiuotis į mus. Siekdamos padėti augančiajai 

kartai prisitaikyti prie mašinų ir jas įvaldyti, amerikietės moti- 
nos (ypač iš vidurinės klasės) ėmėsi perdėm uoliai derinti prie 
aplinkos ir į standartinius rėmus sprausti savo vaikus, kad jie 
vėliau įkūnytų tą patį gyvybinės jėgos kupiną asmenybės savi- 
tumą, kadaise buvusį vieną iš ryškiausių amerikiečio bruožų. 
"Tokiomis aplinkybėmis kilo pavojus išugdyti ne tikrąjį asme- 
nvbės savitumą, o tik masiškai gaminamą savitumo kaukę. 

Be to, visuomenei vis labiau skaidantis į sluoksnius ir kai 
kurių nedidelių, bet įtakingų sluoksnių bei regionų bruožams 
susipynus su europinių aristokratiškos laikysenos modelių lie- 
kanomis, susiformavo „damos“ idealas. Tai moteris, kuriai ne- 
reikia pačiai dirbti ir kuri, negana to, yra tokia vaikiška ir nieko 
neišmananti apie darbą, kad net nepajėgia suvokti, ką apskritai 
reiškia dirbti. Daugelyje vietovių (išskyrus pietinę šalies dalį) 
atsirado šio moters vaizdinio priešprieša - emancipuotos mo- 
ters idealas. Iš pradžių atrodė, kad turėtų būti sulygintos vyrų 
1r moterų galimybės, tačiau puikiai žinome, kaip vietoj to šis 
naujasis moters įvaizdis vėliau virto teisės į vyrišką elgesį ir 
pretenzijų į priemonių vienodumą simboliu. 

Prisiminę pirmines amerikietės savybes, galima pasakyti, 
kad ji buvo didvyriška ir visavertė porevoliuciniu laikotarpiu 
gyvenusio vyro bendrakeleivė; vyro, puoselėjusio laisvės nuo 
bet kokios žmogaus sukurtos vienvaldystės idėją ir persekioto 
baimės, kad viename ar kitame pasaulio kampelyje likusios gim- 
tinės ilgesys ir negebėjimas atsispirti vieno ar kito valdovo va- 
liai anksčiau ar vėliau gali jį pastūmėti pasiduoti į politinę ver- 
giją. Motina tapo mamyte tik tada, kai dėl tapačių istorinių lū- 
žių tėvas tapo (etušiu. Mat, išsamiau panagrinėjus, „mamizmas“ 
vra tik nevykęs paternalizmo pakaitalas. Amerikiečių motinos 
emėsi senelių vaidmens, kai tėvai išsižadėjo vadovaujamojo 
vaidmens šeimoje, švietimo srityje ir kultūriniame gyvenime. 

Porevoliuciniu metu gyvenę tėvų - įkūrėjų“? palikuonys pri- 
vertė savo Moteris imtis 7 motinos, i7 tėvo vaidmens, o patys tuo 
tarpu nesiliovė puoselėję savy laisvais gimusių sūnų paveikslą. 
Nesi1mu vertinti, kiek šios šalies žmonių kenčia nuo emoci- 
nių negalių. Vien statistikos duomenų apie smarkius psichikos 
sutrikimus šiuo atveju nepakanka. Vos tik suvokę problemą, mes 
1mame tobulinti savo metodus dominančiam reiškiniui aptikti, 
tuo pat metu stiprėja ir misionieriškas mūsų uolumas, todėl 
būtų sunku pasakyti, ar mūsų dienomis šioje šalyje daugiau 
žmonių kenčia nuo neurozių, ar tiesiog turime daugiau ir tobu- 
lesnių priemonių, padedančių jas įžvelgti, o gal ir viena, ir 
kita. Vis dėlto, remdamasis praktinio savo darbo patirtimi, drįs- 
čiau nusakyti vieną ypatingą šios negalės kamuojamų žmonių 
bruožą. Esu linkęs manyti, kad išdidžiame autonomijos ir 
veržliame iniciatyvos pojūtyje paprastai slypi nerimastingo ame- 
rikiečio (nors dažniausiai jis anaiptol nepanašus į nerimo grau- 
žiamą Žmogų) polinkį kaltinti savo motiną, esą ši jį apleidusi. 
Tėvas, jo įsitikinimu, čia beveik niekuo dėtas, išskyrus tuos 
retus atvejus, kai jis būdavo išoriškai ypač rūstus žmogus, sena- 
madiškas individualistas, šios šalies tikrovei svetimo paternaliz- 
mo“! atstovas arba kaip tik - vietinis „bosas“. Psichoanalitikui 
susidūrus su amerikiečiu paprastai praeina nemaža laiko, kol 
pavyksta prasiskinti kelią iki įžvalgos, kad ankstyvojoje šio žmo- 
gaus vaikystėje vis dėlto buvęs laikotarpis, kai jo tėvas išties 
atrodęs ir didelis, ir grėsmingas. Vis dėlto ir tokiu atveju iš 
pradžių vos galima užčiuopti tą savitą konkurenciją dėl moti- 
nos - stereotipinį Oidipo komplekso elementą. Tarytum motina 


“ Žmonių grupė - George'as Washingtonas, Thomas Jeffersonas ir 
kiti, parašę JAV Konstituciją ir Žmogaus teisių deklaraciją; JAV kaip valsty- 
bės pradininkai. - Vėrt. bast. 

“ Paternalizmas (lot. baternus - tėviškas) - visuma santykių, kurių 
pagrindą sudaro tėvo vyresnvbės principai šeimoje. - Iėrt. past. 

liovėsi buvusi ilgesio ir kūniško prieraišumo objektu dar prieš 
tai, kai bendroji iniciatyvos raida paskatino šį žmogų, tuomet 
dar vaiką, varžytis su „seniu“. O prasiskverbę pro „Oidipo kom- 
plekso“ nuotrupas, jau galime užčiuopti tą giliai glūdintį žmo- 
gaus pojūtį, jog motina jį apleido ir nuvylė, tą tylų skundą, 
slypinųį schizoidinio žmogaus polinkvje trauktis į vidinį savo 
pasaulį. Ankstyvojoje vaikystėje jam, regis, teko patirti, kad 
regresuoti visiškai neprasminga, nes nėra nė vieno žmogaus, 
kurio link būtų galima regresuoti, kad visai neprasminga išlieti 
savo jausmus, nes vargu ar galima tikėtis atsako. Kokią išeitį 
turėjo šis žmogus? Tik veikti ir judėti į priekį, iki pat lūžio 
taško. Kai nepavykdavo ir veikla, žmogui belikdavo tik pasi- 
traukti į vidinę savo erdvę ir šabloniškai šypsotis, o vėliau — 
savąja priebėga rinktis psichosomatinę ligą. Bet kiekvieną sy- 
kį, kai mūsų darbo metodai suteikia galimybę pažvelgti į dar 
gilesnius žmogaus sielos klodus, pačioje jos gilumoje aptinka- 
me tvirtą įsitikinimą, mirtiną savęs kaltinimą, jog iš tiesų tai jis 
apleidęs savo mamą, nes taip skubėjęs tapti savarankiškas. 

Visą pirmapradę šio komplekso galimybę mums atskleidžia 
amerikiečių tautosaka, o būtent - sakmė apie Johną Henry, 
spalvotąjį geležinkelio darbuotoją, kuris, kaip pasakojama pla- 
čiai žinomoje amerikiečių baladėje, vėliau žuvo mėgindamas 
įrodyti, kad tikras vyras niekuo nenusileidžia mašinai. O kur 
kas mažiau žinoma sakmė byloja štai ką:““ 


Kadaise Johnas Henrv buvo žmogus, tačiau jis jau seniai 
miręs. 

Tą naktį, kai Johnas Henry atėjo į šį pasaulį, juodame dan- 
guje švietė vario spalvos mėnulis. Žvaigždžių visai nebuvo ma- 
tyti, smarkiai lijo. Šakotas žaibas vis perskrosdavo dangų, o 


“? Roark Bradford. John Henry. New York: Harper Bros., 1931. 


351 


žemė virpėjo it lapas. Krūmuose tarsi vaikai klykavo pumos, 0 
Misisipės upė tūkstančius mylių tekėjo į aukštupį. Johnas Henry 
svėrė keturiasdešimt keturis svarus. 

Kai Johnas Henry gimė, jie nežinojo, ką apie jį manvti. 
Jie pažvelgė į jį, paskui nuėjo prie upės ir pažvelgė į ją. 

— Jo balsas žemas it pamokslininko, - tarė jo mama. 

— Jo pečiai lyg medvilnės fabriko darbininko, - pasakė jo 
tėtis. 

—Jo dantenos mėlymnos, tarytum kerėtojo, - pastebėjo auklė. 

— Aš galėčiau sakyti pamokslus, - atsakė Johnas Henry, — 
tačiau visai neketinu būti pamokslininkas. Galėčiau krauti į 
laivus medvilnę, tačiau visai nesirengiu būti medvilnės fabriko 
darbininkas. Gal mano dantenos ir mėlynos it kerėtojo, tačiau 
visai nesiruošiu bičiuliautis su dvasiomis. Juk mano vardas Joh- 
nas Henry, ir žmonių, vadinsiančių mane šiuo vardu, akyse aš 
būsiu paprasčiausiai žmogus. 

— Jo vardas Johnas Henry, - pasakė jo mama. - Tikra tiesa. 

— Ir visi, vadinantys jį šiuo vardu, žinos, jog tai papras- 
čiausiai žmogus, — tarė tėtis. 

"Tada Johnas Henry pakilo ant kojų ir pasirąžė. 

— Na, - tarė jis, — ar tik ne metas vakarieniauti? 

— Taip, vakarienės metas jau atėjo, - atsakė jo mama. 

— Ir praėjo, - pasakė jo tėtis. 

— Ir jau labai seniai, - pridūrė auklė. 

— Na, - tarė Johnas Henry, - o šunys vakare ar jau paėdė? 

— Paėdė, - tarė jo mama. 

— Visi lig vieno, - pasakė jo tėtis. 

— Labai seniai, - pridūrė auklė. 

- Taigi, - tarė Johnas Henry, - kuo gi aš blogesnis už šunis? 

Ištaręs šiuos žodžius jis baisiai įširdo, aukštielninkas krito 
į lovą ir išlaužė jos skersinius. Jis prasižiojo ir sustugo taip, kad 
užgeso kempa. O jam nusispjovus krosnyje užgeso ugnis. 

— Nesiutinkite manęs!, - sušuko Johnas Henry, ir danguje 
sudundėjo griaustinis. - Neverskite manęs širsti savo paties 
gimimo dieną, nes įširdęs keliu baimę net sau pačiam. 

"Tuomet Johnas Henry atsistojo kambario viduryje ir pasa- 
kė jiems, ko norįs valgyti. 

— Atneškite man keturias šlaunis ir didžiulį puodą kopūs- 
tų, — tarė jis. —- Atneškite ropių lapų, kuo augesnių ir gerokai 
pagardintų prieskoniais. Atneškite man šaltos kukurūzų duonos 
ir mažumėlę karšto padažo, kad galėčiau ją pamirkvti. Atneškite 
dvi kiaulių galvas ir pilną puodynę žirnių košės. Atneškite pilną 
keptuvę karštutėlaičių sklindžių ir ąsotį, sklidiną cukranendrių 
sirupo. Juk mano vardas Johnas Henry ir netrukus mes dar 
pasimatysime. 

Taip Johnas Henry iškeliavo iš savo namų ir iš Juodosios 
upės krašto, kur gimsta visi puikūs darbininkai. 


Be abejo, ir kitų kraštų žmonės turi panašių istorijų - nuo 
mitų apie Heraklį iki sakmės apie Buslajevą. Vis dėlto ką tik 
papasakota istorija turi keletą, mano manymu, grynai ameri- 
kietiškų bruožų. Kad būtų galima nusakyti šioje sakmėje pa- 
naudotas humoristines priemones, reikėtų atlikti sistemingą šios 
sakmės analizę, o tai viršija dabartines mano galimybes. Tačiau 
toliau gvildenant amerikiečių tapatybės temą, svarbiausia atsi- 
žvelgti į vieną aplinkybę - Johno Henry gyvenimas prasideda 
didžiule nuoskauda: jam kliudoma patenkinti milžinišką norą 
valgyti; jis maldauja: „Neverskite manęs širsti mano paties gi- 
mimo dieną“. Šį keblų klausimą Jis išsprendžia atsistojęs ant 
savo paties kojų ir ėmęs girtis savo pilvo talpumu; jis nelinkęs 
prisiimti jokios tapatybės, kurią iš anksto lemia tam tikros įgimtos 
žymės, ir iškeliauja iš namų, kad taptų paprasčiausiai žmogu- 
mi, nelaukdamas, kol aplinkiniai teiksis jam duoti tai, ko jis 
reikalavęs. 

3. Johnas Henry 


Tą patį Johną Henry sutinkame ir vienoje legendoje, kur 
pasakojama, kaip mirdamas jis pasiekė žmogaus kūno pergalę 
prieš mašiną: 


Kapitonas sako Johnui Henry: 

„Atsineškime čionai garinį gręžtuvą, 

Gerai su juo padirbėsim, 

Plieninis grąžtas skverbsis kuo giliau į žemę, 

Dieve, Dieve, plieninis grąžtas skverbsis kuo giliau į žemę." 
Johnas Henry savo kapitonui tarė: 

„Juk žmogus tėra tiktai žmogus, 

Ir verčiau jau mirsiu su šiuo kūju rankoj, 

Nei leisiu šiam gręžtuvui mane įveikti, 

Dieve, Dieve, verčiau jau mirsiu su šiuo kūju rankoj.“* 

Pasak Lomaxų, šios baladės melodija „yra įsišaknijusi škotų 
melodikoje, jos sandara panaši į viduramžių baladžių, tačiau 
turinys — tai paprasto žmogaus drąsa“; žmogaus, iki paskutinės 
savo gyvenimo akimirkos tikinčio, kad žmogus kažko vertas 
Jau vien todėl, kad yra žmogus. 

Taigi Johnas Henry įkūnija vieną profesinės veiklos mode- 
lių, būdingų vyrams —- klajūnams, kurie glausdavosi besiple- 
čiančiose naujakurių žemėse ir susidurdavo su geografinėmis 
bei technologinėmis pasaulio naujovėmis kaip žmonės, netu- 
rintys praeities. O ilgiausiai išlikęs modelis, matyt, yra kaubo- 
jus, paveldėjęs šių vyrų polinkį girtis ir skųstis, aistrą klajoti, 
nepasitikėjimą asmeniniais saitais, polinkį sutelkti savo libido 


“J.A. Lomax and A. Lomax (Eds.). Folksong U.S.A. New York: Dell, 
Sloan and Pearce, 1947. 

bei dvasios jėgas būčiai ties ištvermės ir drąsos riba, jų priklau- 
somybę nuo „gyvūnų“ elgesio ir gamtos permainų. 

Šie darbo žmonės, pasiekę pačias emocinės ir visuomeni- 
nės tikrovės ribas, sukūrė vyro, neturinčio šaknų, neturinčio 
motinos ir moters, paveikslą. Tačiau šioje knygoje parodysime, 
kad toks paveikslas yra tik vienas iš daugybės savitų naujųjų 
žmogaus įvaizdžių, egzistuojančių visame pasaulyje; bendras 
visų šių vaizdinių vardiklis yra vaikas, gimęs būti laisvas, tam- 
pantis savarankišku paaugliu, o vėliau - vyru, nepaklūstančiu 
savo tėvo sąžinės balsui, genančiu šalin motinos ilgesį ir nusi- 
lenkiančiu tik žiauriai tikrovei ir broliškoms drausmės taisyk- 
lėms. Jie puikavosi savimi, tarsi būtų išaugę ištvermingesni už 
ištvermingiausius gyvūnus ir tapę kietesni už grūdintą metalą: 


„Išaugau miško tankmėje, mane žindė baltoji meška, devy- 
nios eilės nasrų, dvilinkas kailis, šonkauliai iš plieno, žarnos iš 
vielos, spygliuotos vielos uodega, ir man nusispjaut, kur ją pas- 
kui save vilkti. Oja oja ja!““ 


Jie verčiau norėjo likti bevardžiai, kad ryškiau galėtų įkū- 
nyti tai, kas pasaulyje vra kilniausia, o kas - žemiausia. 


„Aš gauruotas it meška, o mano galva lyg vilko, esu veržlus 
kaip puma, gebu išsiviepti it hiena, ir taip bus, kol žieve laikysis 
ant gumamedžio. Manyje visko po truputį - nuo liūto iki šeško — 
1r dar nesibaigus karui galėsite paskelbti mane esant ištisą zo0lo- 
gijos draugiją, jei skaičiuodamas ko nors nepraleidžiu.“ 


“ Alfred Henry Lewis. W/fnlle Days. New York: Frederic A. Stokes 
Co., 1902. Cituota knygoje: B.A. Botkin. A Preasurj of American Folklore, 
New York: Crown Publishers, 1944. 

5 Colonel Crockett's Exploits and Adventures m Texas, Written by Him- 
self, 1836. 


Galbūt šios mintys dvelkia totemizmu, perimtu iš indėnų, 
tačiau jos ir prieštarauja viena kitai: juk galima prisiderinti prie 
„gamtinės aplinkos“ su ja tapatinants, tačiau žmogus, mėginantis 
būti šaltesnis bei tvirtesnis už mašinas ir siekiantis turėti vieli- 
nius vidurius, savo paties žarnomis gali greitai nusivilti. 

Kalbėdami apie dvi Amerikos indėnų gentis priėjome iš- 
vadą, kad saviti jų vaikų ugdymo būdai yra puikiai suderinti su 
šių genčių pasaulėvaizdžiu ir juose žmogui tenkančių ekono- 
miniu vaidmeniu. Ir tik šių genčių mituose, jų apeigose ir mal- 
dose mums pavyko rasti užuominų apie tai, kokį pėdsaką šių 
žmonių gyvenime iš tiesų paliko būtent šių genčių tikrovei bū- 
dingas išvarymas iš infantiliojo rojaus. O ar tokioje didžiulėje 
ir margoje šalyje kaip Amerika galima aptikti kokią liaudies 
gyvenimo apraišką, kuri atspindėtų tipiškas amerikiečių anks- 
tyvojo santykio su motina kryptis? 

Manau, jog liaudies dainos, paplitusios žemės ūkio kraš- 
tuose, yra psichologinis bendruomeninių giedamųjų maldų, 
būdingų primityvioms gentims, atitikmuo. Kaip jau minėta, 
primityviųjų genčių dainos - tai dainos, kuriose kreipiamasi į 
antgamtinius davėjus. Kad ašarų magija paveiktų šių antgamti- 
nių jėgų valią, į savo dainas šie žmonės sudeda visą prarastojo 
rojaus vaikystės ilgesį, glūdintį jų sielose. O darbo žmonės, 
išmokę šiurkščiais, nuo delnų prakaito sumirkusiais įrankiais 
palenkti dirvą savo valiai, savo ilgesį išlieja liaudies dainomis. 
Savo troškimą susigrąžinti prarastus namus šie žmonės išreiš- 
kia poilsio valandėlėmis dainuodami; dažnai šis troškimas, iš- 
reikštas darbo dainomis, tampa ir jų darbų akompanimentu, o 
gal ir pagalbiniu darbo įrankiu. 

Amerikos „senųjų laikų meilės dainos“ iš Europos liaudies 
dainų paveldėjo tylią jų gelmę: „Juodi, juodi, juodi mano 
mylimosios plaukai“. Tačiau visų pirma šių dainų melodijose 

gyvi prisiminimai apie žalius senosios tėvynės klonius, ramiai 
besisukančius malūnų sparnus ir švelnias mergeles. Keičiantis 
žodiniam šios šalies liaudies dainų turiniui sąmoningai puose- 
lėjamas tas „asmenybės susidvejinimas“, jau daug vėliau - džiazo 
laikotarpiu - įsipynęs ir į dainų melodijas. Šis susidvejinimas, 
atotrūkis tarp melodijos ir žodžių atsiskleidžia, kaip manoma, 
jau seniausioje amerikiečių dainoje „Springfildo kalnas“. Švel- 
niausios melodijos gali būti derinamos ir su žiauriausiomis bei 
šiurkščiausiomis eilėmis; net ir meilės dainoms būdingas po- 
linkis sumenkinti gilius jausmus. Pasak Lomaxų, „žvelgiant tarp 
eilučių neišvengiamai pribloškia du besikartojantys požiūriai į 
meilę: meilė yra pavojinga — ji tėra užgaida, išnykstanti be pėd- 
sako; meilė verta pajuokos, merginimasis yra komedija. Aki- 
vaizdu, jog šie žmonės, nebijoję indėnų, vienatvės ir plėšrūnų, 
miškų ir laisvės, laukinių arklių ar prerijose liepsnojančių lau- 
žų, sausros ir revolverių, bijojo meilės.“ 

Taigi pačiose meilės dainose juntama ne tik apleisto žmo- 
gaus širdgėla (tarptautinis motyvas), bet ir baimė susaistyti save 
tvirtais jausmais, kad nepakliūtum į „neapdairios meilės“ ža- 
bangas ir nepatirtum jos teikiamo skausmo. 

Daugumai amerikiečių dainų visai nebūdingos romantinės 
nuotaikos. Jose apdainuojama baisus skurdas, vienatvė ir var- 
gai, patirti žemyne, baudusiame visus, kurie drįso mesti jam 
iššūkį. Ypač svarbus vaidmuo čia tenka gyvūnams - jie dainose 
dažni, kartais net įkyrūs: „blakės, sterblinės žiurkės, meškėnai, 
gaidžiai, žąsys, skalikai, strazdai, barškuolės gyvatės, ožiai, kiau- 
lės ir storalūpiai mulai“. Gyvūnai ypač dažnai sutinkami be- 
prasmiškose dainose ir įmantriose žodžių žaismėse, skirtose, 
viena vertus, tam tikras erotinį atspalvį turinčias užuominas 


“ I omax and Lomax, op. cit. 

pridengti nuo griežtų suaugusiųjų, kita vertus — atskleisti jas 

jaunimui, kai „nekaltuose“ žaidimų vakarėliuose tekdavo vengti 
tam tikrų šokio judesių ir tuo pat metu perteikti jų prasmę 
„žodžių žaismo judesiais". 


Sen, berneliai į ratelį, o mergelės - vidurin, 
Sumedžiosim mes bizoną susibūrę nendryne. 


Mokyklėlėn eis mergaitės, o berniukai tinginiaus, 
Gainios seną pilką mulą susirinkę jie kieme. 


Oi, vanagas nušovė suopį, O suopis varną šovė, 
O mesbizoną sumedžiosim susibūrę nendryne.*' 


Beprasmiškose dainose ypač nepagarbiai atsiliepiama apie 


gyvenimo saulėlydį ir niekam nebereikalingų, pasenusių bū- 
tybių „galą“. Dažniausiai tai būna gyvūnai - „nusenusi pilka 
kumelė, visai nebe tokia kaip kadaise“, ar „senas raudonas gai- 
dys“, kuris „nebeįstengia giedoti kaip anksčiau“, arba pilkoji 
tetulės Nensi žąsis: 

Nudžiuginkim tetulę Nensi — 
Jau negvvajos žąsis, 

"Taip rūpestingai saugota 
Guoliui iš pūkų. 

Žąsiukai graudžiai rauda — 

Juk negyva jų mama. 
Plunksna, stirksanti ant galvos, 
Buvo vienintelis jos turtas.** 


* Ibid. 
* Ibid. 


Karti ir vis dėlto linksma šio paskutinio posmo ironija pri- 
mena metą, kai, pasak Lomaxų, „žąsies pūkų patalas buvo ge- 
riausias guolis, nes jis liūliuodavo miegantiįjį, apglusdavo jį ir 
kone visai paslėpdavo“. Kartkartėmis šie linksmi, tačiau pašai- 


“6 


pūs „atsisveikinimo“ žodžiai vis dėlto skiriami žmonėms: 


Mano žmona mirė, o dangau, o dangau, 
Mano žmona mirė, o dangau, 

Mano žmona mirė, 

Aš juokiausi ligi ašarų, 

Supratęs, kad vėl vienas likau.*? 


Kaip ir dera laisvai reiškiant tokias nuotaikas - „velniop 
visa, kas nusidėvėję“ ir „nežvelk į visa taip rimtai“, - daugelis 
amerikiečių liaudies dainų atliekamos vaikštant, šokant, bėgio- 
Jant, kad atsiskleistų tikroji jų dvasia. Nuolatiniam judesiui 
susiliejus su linksmomis užuominomis į kasdienius darbo veiks- 
mus, liaudies dainos perteikia amerikiečių pasaulėžiūrą, jų ti- 
kėjimą stebuklingu išsilaisvinimu keliaujant iš vienos vietos į 
kitą, imantis įvairios veiklos. 

Kaubojų dainose, perteikiančiose vieną paskutinių savito 
ir visuomenės normų neatitinkančio gyvenimo būdo (įprasto 
naujakurių žemėse gyvenusiems ir ypač siaurų specializacijų 
darbininkams) atmainų, atsiskleidžia glaudi darbo pobūdžio 
1r emocinės išraiškos vienovė. Mėgindamas suvaldyti besispy- 
riojantį laukinį arklį ir besisaugodamas, kad įniršis ar baimė 
nesutrikdytų jo raumenyno ramybės, arba gindamas savo bandą 
įkaitusiu, dulkėtu keliu ir saugodamasis, kad perdėm nenuva- 
rytų nuo kojų 1r nesuerzintų galvijų, kuriuos būtinai reikėdavo 
nuginti į skerdyklą trykštančius sveikata ir gerai įmitusius, 


“ Ibid. 

kaubojus dainuodavo dainas, ilgainiui virtusias įvairiomis po- 
puliarių dainų atmainomis. Ir „kaubojaus raudų“ skambesys, ir 
jų motyvai byloja viena: šis žmogus nebeturi kelio atgal. Yra 
gerai žinomų graudžių dainų, perteikiančių kaubojaus likimą — 
Jis jau niekuomet nebeišvys savo motinos ir „brangiosios sesu- 
tės“, o grįžusio pas mylimąją jo laukia tik dar viena apgaulė. 
"Tačiau dar labiau sukrečia keista tiesa, kad šis „vyrų vyras", 
dainuodamas savo dainas, tarsi įkūnija nuo karvės atskirtų ver- 
šelių, kuriuos jam skirta nuginti į ankstyvos jų mirties vietą, 
motiną, mokytoją ir globėją: 


Jūsų motina išaugo tolimajame Ieksase, 
Kur veši durnaropės ir kibieji dagiai, 
"Tad sotinsime jus kaktusais ir chola, 
Kol būsit pasirengę keliaut į Aidahą.“ 


Savo veršeliams, tūkstančiais mažučių kanopų tipenantiems 
vakarėjančiomis prerijomis, jis dainuoja lopšines: 


Nurimkite, veršeliai mano, nebeklaidžiokit, 
Pavargau nuo jūsų, po laukus belakstančių. 
Žolė čia pat, po jūsų kojomis, 

"Tad ėskit ramiai ir lėtai, 

Jums nebereiks nuolat klaidžiot po lankas, 
Nurimkit, veršeliai mano, nurimkit.“! 


Nors kaubojus teigia, jog „tai jūsų nedalia, ne mano“, jis 
vis dėlto tapatinasi su šiais mažučiais jautukais, kuriems jis 


"M.and T. Johson. Early American Songs. New York: Associated Music 
Publishers, Inc., 25 W. 45th St., 1943. 

" Iš Singing America: panaudota gavus autorinių teisių savininko 
National Recreation Association ir leidėjų C. C. Birchard and Co. leidimą. 

savo rankomis įdegino įspaudus, kuriuos iškastravo ir ganė 
visą jų gyvenimą, kol atėjo metas išginti juos į skerdyklą: 


Nebeturi nei tėvo, nei mamos, 

Palikai juos seniai, išėjęs klajot, 
Nebeturi nei brolio, nei sesers, 

Esi it piemuo, tolybėse namus palikęs.?* 


Taigi amerikiečių liaudies dainų melodijos liudija senojo 
pasaulio ilgesį, net jei jų žodžiai, sąmoningai ir atkakliai prieš- 
taraudami tokiai melodijų nuotaikai, dažnai neigia tikėjimą 
meile ir šio tikėjimo būtinybę. Tokiomis aplinkybėmis liaudies 
dainos tampa nuoširdesne amerikiečių priemone skelbti savo 
nepriklausomybę. 

Šioje šalyje laisvo žmogaus vaizdinys yra pagrįstas šiaurės 
kraštuose gyvenančio laisvo europiečio paveikslu, o jį įkūnija 
žmonės, ištrūkę iš feodalinių bei religinių įstatymų gniaužtų ir 
išsižadėję savo gimtinės, sukūrę šalį ir surašę Konstituciją, pa- 
grįstą pamatine nuostata užkirsti kelią vienvaldystės atgimimui. 
Be abejo, vėliau šis vaizdinys ėmė plėtotis kryptimis, kurių jo- 
kiu būdu negalėjo numatvti šie pirmieji naujakuriai, papras- 
čiausiai troškę šiame žemyne atkurti Naująją Angliją — visai 
tokiais pat žaviais kaimeliais nusėtą kraštą, kur būtų šiek tiek 
daugiau erdvės laisvai minčiai. Jie negalėjo numatyti nuolati- 
nės šio žemyno traukos, nes jis niekuomet nėra buvęs jokio 
žmogaus tėvynė, tačiau vilioja naujakurį dėl atšiauraus savo bū- 
do tapusį vienvaldžiu. Amerikos gamta vienvaldiškai byloja 
žmogui: „Aš nesitariu su tavimi, aš tau liepiu“. Šio krašto dydis 
ir atšiaurios gamtos sąlygos, gebėjimo būti paslankiam svarba 
-1r transporto priemonių reikšmė išugdė ir išplėtojo autonomijos 


2 Johnson, op. cut. 

ir iniciatyvos tapatybę - tapatybę žmogaus, „keliaujančio iš vie- 
nos vietos į kitą ir ieškančio vis naujų veiklos galimybių . Isto- 
riniu požiūriu miglotos ateities vardan žmonės išsižadėdavo 
perdėm aiškiai apibrėžtos praeities. Geografinėje plotmėje nuo- 
latinis reiškinys buvo migracija. Visuomeninėje plotmėje žmo- 
gaus galimybės buvo pagrįstos drąsa ir sėkme, gebėjimu kuo 
geriau pasinaudoti visuomeninio paslankumo kanalu. 

Taigi visai neatsitiktinai psichologinė analizė atskleidžia, 
jog daugelio specifinių psichikos sutrikimų gelmėje glūdi tas 
pats savo motiną palikusio ir tuo pat metu motinos apleisto 
žmogaus kompleksas. Apskritai „ši šalis“ amerikiečiams nesu- 
kelia tokių potyrių, kuriuos žmonės paprastai jaučia „gimtinei“ 
švelniąja, ilgesingąja „senolių šalies“ prasme. Meilė „šiai ša- 
liai“ dažnai yra kupina kartėlio ir stulbinančiai neromantiška 
bei žemiška. Retoriškai gali būti pabrėžiamos vienos ar kitos 
vietovės, o tvirtesnės ištikimybės atspalvį įgyja laisvai pasirink- 
ti tarpusavio saitai ir tam tikros palankios aplinkybės, greičiau 
jau rodančios tai, ką žmogui pavyko pasiekti gyvenime, o ne 
tai, iš kurios vietos jis kilęs. Mūsų dienomis, kai labai išaugo 
pernelyg griežtai, gynybiškai apibrėžtuose, labai tipiškuose ir 
ankštuose gyvenamuosiuose miestų rajonuose esančių namų pa- 
klausa, daugelis žmonių geriausiai pailsi prie žaidimų stalo, 
kurios nors kryžkelės lošimo namuose, baruose, automobiliuose 
ar šalia jų, palapinėse ar gyvenamosiose automobilių priekabo- 
se, įsivaizduodami esą visiškai laisvi, savo valia galį rinktis, 
kada ir kur apsistoti, o kada traukti tolyn. Nė vienos kitos ša- 
lies gyventojai nekeliauja greičiau ir toliau už amerikiečius. Po 
karo šios šalies karo dalyviai dažnai (daug dažniau nei kitų 
šalių veteranai) apsispręsdavo pradėti naują gyvenimą kitose . 
vietovėse, O ne savo gimtuosiuose miesteliuose, nors būdami 
fronte būtent apie juos svajojo. Taigi daugeliui amerikiečių „nėra 
vietos, mielesnės už namus“, tačiau šie žmonės ypač brangina 

galimybę vežiotis tuos namus kartu su savimi arba už tūkstan- 
čio mylių surasti tikslią jų kopiją. Tikriausiai daugiausia ke- 
liauja puikiausius būstus, geriausias gyvenimo sąlygas turintys 
žmonės. 

Įsiviešpatavę šio didžiulio žemyno platybėse, amerikiečiai 
išmoko palenkti savo valiai ir antrąjį despotą, su kuriuo šiems 
laisvės sūnums netikėtai teko susidurti, - mašiną (plačiąja šio 
žodžio prasme. - Vert. past. ). 

Į šio žemyno vienvaldystę bei mašinos autokratiją svarbu 
atsižvelgti imantis tyrinėti arba kritikuoti amerikiečių vaikų ug- 
dymo priemones, kuriomis vaikas ugdomas šiek tiek besiulgintis 
praeities ir tuo pat metu ištikimas dabarčiai; tai autonomiškas, 
bet kartu ir patikimas individualistas ir tuo pat metu nuspėja- 
mas. Teiginys, kad šių vaikų ugdymas pradedamas sistemingu 
motinos „atmetimu“, iš esmės tėra žmonių kalbos, o siekiant 
ištirti, ar jos yra pagrįstos, reikėtų ieškoti tikrovės, atsiradusios 
iš būtinybės, ir svajonių, gimusių iš bėdos, neturint kitos išei- 
ties; juk moterims ir vyrams, kurie siekė būti panašūs į savo 
paties jėgomis viską susikūrusį vyrą, savo paties jėgomis susi- 
kurtą asmenybę, ir kūrusiems savo tapatybę bei „derinusiems“ 
Ją prie aplinkos judant gyvenimo keliu į priekį, globėjiška mo- 
tinos meilė vargu ar būtų labai pravertusi. Ir išties žmonėms, 
vaikystėje susilaukusiems tokios meilės, vėliau teko jos išsiža- 
dėti. O tais atvejais, kai „mamytės“ nebūdavo, tekdavo ją išgal- 
voti: juk gebėjimas „suimti save į rankas“ šioje šalyje yra įgijęs 
tokią istorinę svarbą, kad žmogui, siekiančiam tvirtai laikytis 
ant kojų šiame sparčiai kintančiame pasaulyje, privalu pasi- 
kliauti tik savo paties stiprybe. 

Johnas Henry gimė tuomet, kai šunys jau buvo pašerti, tad 
jis pašoko ant savo kojų anksčiau, nei pirmą sykį buvo pamai- 
tintas. Turint galvoje tai, kokiame žemyne šiam žmogui teks 
gyventi ir kokių užduočių teks imtis, pirmosios jo gyvenimo 

šioje žemėje akimirkos buvo prasmingos, nors, žinoma, kraš- 
tutinės. Tačiau ką Johnas Henry veiks apsivilkęs dvieilį versli- 
ninko kostiumą? Kas laukia šio žmogaus „vielinių vidurių“, 
jam tapus mašinų tarnu ir šio mechaniško, beasmenio mūsų 
dienų pasaulio dalele? 


4. Paauglys, bosas ir mašina 


Paauglystė - tai amžiaus tarpsnis, kai galutinai įsitvirtina 
vyraujanti, tikroji žmogaus ego tapatybė. Būtent šiame amžiuje 
artimiausia žmogaus ateitis tampa sąmoningo jo gyvenimo pla- 
no dalimi. Kaip tik tada žmogui iškyla klausimas, ar būtent 
tokios ateities jis ir tikėjosi, puoselėdamas ankstesnes savo viltis. 

Su fiziologiniu žmogaus brendimu susijusias problemas 
išsamiai išdėstė Anna Freud. 


„Fiziologinius procesus, parodančius, jog žmogus jau pasie- 
kė fizinę ir seksualinę brandą, lydi nubudę instinktyvūs proce- 
sai... Agresyvūs impulsai taip sustiprėja, kad tampa visiškai ne- 
valdomi, valgumas virsta rajumu, o latentiniam raidos tarpsniui 
būdingas nepaklusnumas tampa paauglystei būdingu nusikals- 
tamu elgesiu. Oraliniai ir analiniai poreikiai, ilgą laiką glūdėję 
žmogaus gelmėse, vėl iškyla į paviršių. Švarinimosi įpročiai, 
didžiulėmis pastangomis įgyti latentiniu raidos tarpsniu, už- 
leidžia vietą polinkiui mėgautis nešvara ir netvarka, o kuklumą 
ir atjautą keičia iššaukianti laikysena, šiurkštumas gyvūnams ir 
žiaurus elgesys su jais. Reakcijos į tikrovę schemoms, atrodytų, 
tvirtai įsišaknijusioms Žmogaus ego sandaroje, iškyla pavojus 
subyrėti į šipulius. Tuo pat metu senieji, ilgainiui išnykę žmo- 
gaus polinkiai vėl sugrįžta į jo sąmonę. Oidipiniai troškimai 
patenkinami fantazijose ir svajonėse, ten jie glūdi beveik ne- 
pakitusiu, pirminiu pavidalu; berniukus vėl užvaldo mintys apie 

kastraciją, o mergaites — pavydas dėl varpos. Į jų sąmonę besi- 
veržiančios jėgos įgyja vos keletą naujų bruožų. Jų antpuolis pa- 
prasčiausiai dar sykį iškelia į paviršių pažįstamus, ankstyvuosius 
infantiliojo seksualumo turinius, būdingus mažiems vaikams.“** 


"Tai paauglio paveikslas, nutapytas asmeninio ego plotmė- 
je, į kurią veržiasi iš naujo susitelkusios ir gerokai išaugusios 1d 
Jėgos — tarytum iš priešiško vidinio pasaulio, iš tolimiausių, 
nepažintų vidinio pasaulio kampelių. O mes patys visų pirma 
siekiame suprasti, kiek ir kokios pagalbos tokios būsenos pa- 
auglio eg0 gali tikėtis iš aplinkinio pasaulio, taip pat atsakyti į 
klausimą, ar eg0 gynybos priemonės ir ankstesnėse raidos pa- 
kopose įgytos tapatybės nuotrupos susilaukia būtino pastipri- 
nimo. Šiuolaikiniams paaugliams, išgyvenantiems nuosmukį 
1r augantiems, maištaujantiems ir bręstantiems, visų pirma rū- 
pi suvokti, kas ir kokie jie yra aplinkinių, jiems reikšmingų 
žmonių akimis, ir palyginti šį paveikslą su savo pačių vaizdi- 
niais, kokie jie yra; be to, kaip galima susieti praeityje puoselė- 
tus troškimus, savitus savo bruožus bei vaidmenis su profesiniais 
bei seksualiniais nūdienos prototipais. 

Šioje raidos pakopoje žmogaus laukiantis pavojus - tai 
vaidmens difuzija; štai kaip apie ją atsiliepia Bifas, kūrinio 
„Komivojažieriaus mirtis“ veikėjas: „O mama, tiesiog neran- 
du ko griebtis, nesugebu pasirinkti vieno ar kito gyvenimo 
kelio“. Kai tokia dilema yra grįsta didelėmis ankstesnėmis žmo- 
gaus abejonėmis dėl tautinės ar lytinės savo tapatybės, dažni 
nusikalstamo elgesio atvejai ir net psichozės apraiškos. Vienas 
paskui kitą jaunuoliai, abejojantys, ar prasmingas yra vaidmuo, 
kurį jam primetė nepermaldaujamai šabloniškas Amerikos 


* Anna Freud. The Ego and the Mechanisms of Defence. London: The 
Hogarth Press and the Institute of Psycho-Analysis, 1937. 

paauglių pasaulis, vienaip ar kitaip stengiasi atitrūkti nuo tik- 
rovės: bėga iš pamokų ar meta darbą, naktimis negrįžta namo 
arba panyra į keistas ir sunkiai suvokiamas nuotaikas. Jei jau- 
nuolis yra „nusikaltėlis“, labiausiai jam reikia (dažnai tai yra vie- 
nintelė jo išsigelbėjimo sąlyga), kad vyresni jaunuoliai nesielgtų 
su juo kaip patarėjai, o teisėtvarkos atstovai liautųsi jam taikę iš 
anksto parengtas, skubotas diagnozes ir visuomenės vertinimus, 
prasilenkiančius su savita paauglio tikrovės dinamika. Didžiau- 
sia Šių žmonių paslauga galėtų būti atsisakymas „ratifikuoti“ jau- 
nuolio pasirinktą kelią, vedantį į nusikaltėlių pasaulį". 

„ Amerikos jaunuolių, turinčių anksti susiformavusią tapaty- 
bę, margumyne mano dėmesį patraukė vienas paauglio tipas. 
Apytikslį šio paauglio paveikslą pamėginsiu nupiešti jo paties 
aplinkos fone. Mano darbo metodas - tai klinikinis „tipo“ apra- 
šymas, tačiau šis berniukas toli gražu ne pacientas. Tiesą sakant, 
psichiatrams jis visai neįdomus. Galbūt kaip tik dėl šios priežas- 
ties derėtų surasti priemonių nuodugniai jo bruožų analizei: juk 
siekdami geriau pažinti vien tuos žmones, kuriems labiausiai 
reikia mūsų pagalbos, mes neleistinai apribotume savo akiratį. 

Taigi minėtas paauglys kilęs iš anglosaksų, nuosaikių pro- 
testantų šeimos, priklausančios tarnautojų sluoksniui. Tai aukš- 
taūgis, lieknas ir raumeningas berniukas. Jis drovus, ypač su 
moterimis, ir nelinkęs reikšti savo emocijų, tarsi tausotų save 
tam tikram tikslui. Tačiau jo veidą kartkartėmis aplankantis 
šypsnys rodo, kad iš esmės jis savimi patenkintas. Savo ben- 
draamžių draugijoje jis gali virsti triukšmadariu ir smarkuoliu, 
bendraudamas su mažesniais vaikais būna švelnus ir apdairus. 
Jo tikslai yra labai migloti, kažkiek susiję su veiksmais ir judė- 
Jimu. Idealieji jo prototipai, atstovaujantys sporto pasauliui, 


“žr. E. H. and K.T. Erikson. The Confirmation of the Delinguent. // 
Chicago Rewieu!, winter, 1957. 

regis, įkūnija šiuos poreikius: judėjimo erdvėje drausmę, karin- 
gą laikyseną, polinkį nesidrovint atkreipti į save kitų dėmesį, 
užslėptą vyrišką seksualumą. Neurotinio nerimo vengia, siek- 
damas pamatuotų tikslų, bet neperžengdamas įstatymo ribų. 
Kalbant psichoanalizės terminais, vyraujantis šio paauglio gv- 
nybos mechanizmas - savęs varžymas. 

Jo motina turi „mamytės“ bruožų. Kartkartėmis ji yra 
šiurkšti, kalba pakeltu balsu, mėgsta bausti. Galima manyti, 
kad lytiškai ji gana šalta. Jo tėvas, verslo santykiuose demonst- 
ruojantis deramą tvirtybę, bendraudamas su artimais žmonėmis 
vra drovus ir nesivilia sulaukti didesnio namiškių atidumo. Nag- 
rinėjant ligos istorijas tokie tėvų bruožai vis dar priskiriami pa- 
togeniniams veiksniams, nors yra akivaizdu, kad jie atstovauja 
kultūrinei schemai. Jų poveikio vaikui padariniai priklauso nuo 
daugelio kintamųjų, tačiau klinikinis mūsų žodynas jų pavadi- 
nimų neapibrėžia. O motina, šiek tiek paniekinamai žiūrinti į 
vyrų silpnumą, nėra tokia pikta, kaip atrodo. Ji turi vyro idealą, 
įsišaknijusį jos šeimos istorijoje ir paprastai pagrįstą jos pačios 
tėvo pavyzdžiu. Savo sūnui ji sako tikinti, jog jis turi galimybę 
prie šio idealo priartėti. Jai pakanka išminties (kartkartėmis — 
tingumo ar abejingumo) leisti sūnui pačiam nuspręsti - lygiuo- 
tis į šį idealą ar ne. O svarbiausia yra tai, kad jai nebūdinga 
perdėtai globėjiška laikysena. Kitaip nei motinos, skatinančios 
savo vaikus kibtis į gyvenimą, tačiau neįstengiančios jų paleisti 
(tai patogeniškos, „perdėm globėjiškos“ motinos), šio paauglio 
motina nepririša jo prie savęs pernelyg stipriais saitais. Ji sutei- 
kia paaugliams savo vaikams galimybę paragauti laisvės - gat- 
vėje, viešose pasilinksminimų vietose, draugų vakarėliuose, net 
ir tuomet, jei jie trunka iki nakties. Ji įtikina tėvą nesijaudinti ir 
paskolinti vaikams savo automobilį ar tiesiog „automobilį“, jei 
šeima turi jį tik vieną. Svarbu pažymėti, kad ši motina puikiai 
jaučia, kiek toli jos sūnus gali nueiti seksualumo plotmėje, nes 

sielos gilumoje nutuokia dar ankstyvojoje kūdikystėje „badu 
marinusi ir išvariusi“ iš jo tam tikrą pirmapradę „piktąją dva- 
sią“. Kai jos sūnus buvo dar visai mažutis, ši motina sąmoningai 
vengė duoti peno jo emocijoms ir seksualumui. 

Jau anksčiau buvo sakyta, kaip giliai gali glūdėti istorinės 
tokioms motinoms būdingo tam tikro ryžtingo motiniško ne- 
rūpestingumo šaknys. Tokia motinų laikysena gali būti susijusi 
ne tik su religiniu puritonizmu, bet ir su imigrančių motinų 
polinkiu nesąmoningai palaikyti istorines sąlygas, kuriomis jų 
sūnums iškilo pavojus imti labiau tikėti praeitimi nei ateitimi, 
pavojus grįsti savo tapatybę ištikimybe gimtiesiems namams bei 
galimos migracijos, ieškant palankesnių gyvenimo sąlygų, išsi- 
žadėjimu ir netgi pavojus virsti „mamos sūneliu“, užuot tapus 
žmogumi, gebančiu kurį laiką pakelti nepriteklius ir vienatvę. 

Jau esame aptarę, kaip iš abipusės motinos ir vaiko sąvei- 
kos išauga pamatinis kūniškosios savasties pojūtis. Įvairias kū- 
no dalis vaikas išgyvena kaip „manas“ ir „geras“, jei ankstyvoji 
jo aplinka iš pradžių rūpinasi jomis pati, o vėliau, suteikusi 
Joms deramus prasmės atspalvius, pamažu perduoda šias kūno 
dalis paties vaiko priežiūrai. Didžiausių konfliktų sritys išlieka 
žmogaus kūno sritimis, atskilusiomis nuo kūniškosios jo savas- 
ties, o vėliau — ir nuo paties žmogaus tapatybės. Jos išlieka neri- 
mą keliančiomis paauglystėje sparčiai augančio kūno sritimis; 
paauglys jomis pernelyg rūpinasi ir jų drovisi, o kartkartėmis 
visiškai praranda ryšį su savo paties kūno dalimis. Nekyla abe- 
Jonių, kad šis paauglys su slapčiausiais savo jausmais yra tarsi 
atskirtas nuo savo lytinių organų; visą gyvenimą ši kūno dalis 
buvo vadinama „asmenine““, šiuo žodžiu įprasminant ne tai, 


*“ Knygos autoriaus vartojamas anglų kalbos žodis pravate šiuo atveju 
turi keletą reikšmių: išoriniai lytiniai organai, asmeniškas, slaptas, nuošalus 
(atskirtas). — Vert. bast. 

kad ji yra asmeninė jo nuosavybė, o veikiau tai, kad ji yra tiek 
asmeniška, jog net jam pačiam nevalia jos liesti. Anksti vaikys- 
tėje ir beveik atsitiktinai jis patyrė grėsmę netekti savo lytinių 
organų; jo atsakas į šią patirtį apėmė bendrą ego suvaržymą (0 
tai yra mėgstamiausias jo gynybos būdas) bei atsiribojimą nuo 
lytinių organų. Visa tai, suprantama, vyksta pasąmonės lyg- 
meny. Dėl fizinio lavinimosi aktyvus išorinis jo kūno vaizdas 
lieka nepažeistas, o savo poreikį skverbtis jis patenkina nuo- 
lat sportuodamas. 

Kaip jau minėta, ego savybė - autonomija priklauso nuo to, 
kiek nuosekliai „darželinio“ amžiaus vaikui apibrėžiamos jo 
teisės ir pareigos. Šių dienų gyvenimo aplinkybėmis, susijusio- 
mis su mūsų pristatomu paaugliu, įvairiausi veiksniai susilpni- 
no teisių ir pareigų saitus, o kaip tik jie padeda vaikui išsiugdyti 
savo autonomiją. Šiems veiksniams galima priskirti sumažėjusį 
šeimos narių skaičių bei ankstyvą tuštinimosi įpročių ugdymą. 
Daug vienoje šeimoje augančių brolių ir seserų geba pasirūpin- 
ti ir pasirūpina, kad, skirstant teises ir pareigas tiems, kurie 
„dar per maži“, ir tiems, kurie „jau pakankamai dideli“, būtų 
garantuota pagrįsta lygybė. Šia prasme didelė šeima yra gera 
demokratijos mokykla, ypač jei tėvai ilgainiui išmoksta apsiri- 
boti ryžtingų patarėjų vaidmeniu. O mažose šeimose pabrėžia- 
mi jos narių skirtumai, pavyzdžiui, amžius ir lytis. Kai kurios 
mažose šeimose gyvenančios motinos, paklusdamos būtinybei 
anksti pratinti savo vaikus būti švarius, tvarkingus, punktualius, 
dažnai su kiekvienu paeiliui savo vaiku susiremia partizaninėje 
kovoje, kai abiem priešininkams prireikia sumanumo ir ištver- 
mės. Taigi mūsų paauglio mama nedvejodama pritarė moksli- 
nei išvadai, esą geriausia vaikui „kelti tam tikras sąlygas“ kuo 
anksčiau, ko! šio proceso dar neapsunkina vėlesnė raumenyno 
ambivalencija. Ji linkusi tikėti, kad jos pastangos ugdyti savo 
vaiką nuo pirmųjų jo gyvenimo dienų užtikrins automatišką 

vaiko paklusnumą bei maksimalų ugdymo veiksmingumą pati- 
riant minimalią trintį. Bent jau darbui su šunimis šis metodas 
tinka. Susižavėjusi tuometine „bihevioristine““* psichologija, ji 
neatsižvelgė į vieną aplinkybę: šunys išmokomi tarnauti, po to 
nugaišta; be to, savo palikuonių akivaizdoje jiems nereikia 
atlikti tokio vaidmens, kokį jų pačių akivaizdoje atliko jų šei- 
mininkai. Tačiau vaikams galiausiai tenka ugdyti savo pačių 
vaikus, todėl kiekvienu atveju, kai siekiant išvengti trinties iš 
vaikų atimama impulsų gyvenimo pilnatvė, reikėtų turėti gal- 
voje pavojų, jog bus sutrikdytas daugiau nei vienos kartos gy- 
venimas. Kartų kartos priklausys nuo kiekvieno gyvybę teikiančio 
žmogaus gebėjimo auginti savo vaikus liudijant, kad, patyręs 
vaikystės konfliktus, jis pats įstengė išsaugoti nors šiek tiek gv- 
vybingumo ir aistros gvventi. Tiesą sakant, tokį ankstyvą vaikų 
ugdvmą pagrindžiančios nuostatos jau nuo pat pradžių yra sun- 
kiai įgyvendinamos, nes šiuo tikslu tėvams tenka nuolatos dėti 
didžiules pastangas: toks ugdymas tampa greičiau jau tėvų, 0 
ne vaikų ugdymu. 

Štai tokiomis aplinkybėmis mūsų paauglys įprato „gyventi 
tvarkingai, laikytis režimo", kita vertus, valgydamas ir tuštin- 
damasis išmoko nerimauti ir skubėti. Tad kūniškosios savo au- 
tonomijos jis pradėjo siekti gluminančiomis aplinkybėmis, aki- 
vaizdžiai stokodamas pradinio gebėjimo pasirinkti, nes į jo 
kontrolės sritį buvo pasikėsinta anksčiau, nei jis galėjo tam 
pasipriešinti arba su tuo sutikti daugiau ar mažiau laisva savo 
valia. Visiškai rimtai norėčiau iškelti prielaidą, kad ankstvvas 
tuštinimosi įpročių ugdymas bei sumanymai vienos ar kitos 
veiklos vaiką išmokyti anksčiau, nei jis pasirengia savarankiš- 
kai kontroliuoti atitinkamą savo funkciją, yra labai abejotinas 


* Behaviour (angl.) - elgsena. - Vėrt. past. 

užsiėmimas ugdant asmenis, vėliau turėsiančius tapti piliečiais, 
gebančiais aktyviai ir laisvai apsispręsti. Būtent taip į demok- 
ratišką aplinką įsiskverbė mechaniškas žmogaus, „veikiančio 
be trinties“, idealas. Daugeliu atvejų politinės apatijos kilmę, 
matyt, galima paaiškinti bendra žmonių nuojauta, kad visi reiš- 
kiniai, iš pirmo žvilgsnio grįsti laisvu žmogaus pasirinkimu, 
greičiausiai yra nulemti iš anksto. O tokia nuojauta iš tiesų 
tampa tikrove, jei dauguma šalies rinkėjų tyliai jai pritaria, nes 
Jie yra patyrę, jog pasaulis yra vieta, kur suaugusieji kalba apie 
pasirinkimą, tačiau viską „sutvarko“ taip, kad išvengtų atviros 
trinties. 

O dėl taip vadinamosios oidipinės pakopos, kai „vaikas 
tapatinasi su savo tėvų superego“, tai svarbiausia, kad šiame 
superego būtų kuo daugiau kolektyvinės prasmės, pagrįstos kon- 
kretaus meto idealais. Kaip paprasčiausia institucija supereg0 
gali būti gana žalingas, nes žmogaus sieloje jis visada palaiko 
vidinį didelio bei pikto suaugusiojo ir mažo, tačiau blogo vai- 
ko ryšį. Per visą žmonijos istoriją buvo naudojamasi šia visuoti- 
ne žmogaus raidos aplinkybe - sieloje gyvenančiu, nesuvoktu, 
dorovę saugančiu „valdytoju“, tik klestint patriarchaliniams san- 
tykiams tai buvo daroma vienomis priemonėmis, o kitais istori- 
Jos tarpsniais - kitomis. Kai šia aplinkybe naudojamasi esant 
patriarchaliniams santykiams, vaikas ima slopinti kaltės jaus- 
mus bei kastracijos baimę, kylančią maištaujant prieš tėvą; kai 
šia aplinkybe naudojamasi viešpataujant moteriai, skatinami 
abipusiai (motinos 1r vaiko) žlugimo ir apleistumo jausmai. Taigi 
kiekvieno laikotarpio žmonėms reikia surasti savitą elgesio for- 
mą su vaiko superego kaip visuotine duotybe, suteikiančia jo 
sielai galimybę savaimingai išgyventi visuotinį, išorės pasauly- 
je viešpataujantį suaugusiojo ir vaiko atotrūkį. Kuo keistesni, 
neįprastesni jų santykio bruožai, kuo labiau tėvo įkūnijamas 
pavyzdys prasilenkia su kintančiais kultūriniais prototipais ir 

visuomenės institucijomis, tuo stipriau vaikas išgyvena ego ta- 
patybės ir superego konfliktą. 

Savęs suvaržymas vis dėlto apsaugo šio tipo paauglį nuo 
didesnių moralinių kančių ir žaizdų. Atrodo, jog jis visai ne- 
blogai sutaria su savuoju superego; toks jų santykis išlieka taip 
pat lytinio brendimo metu ir paauglystėje. Kaip yra dėl savotiš- 
kos amerikiečių gyvenimo sandaros, kai tėvo idealas sumen- 
kęs. Vyro idealą šio tipo paaugliai retai sieja su savo tėvu, kokį 
jį mato kasdienybėje. Kur kas dažniau lygiuojasi į dėdę ar 
šeimos draugą, o gal ir į savo senelio vaizdinį, kurį jam yra 
perteikusi (dažnai nesąmoningai) jo paties motina. 

Senelis — stiprus ir veržlus vyras (atitinkantis kadaise vyra- 
vusį amerikiečio modelį, kitaip tariant, dar vienas tikrovės ir 
prasimanymo derinys) - ieškojo vis naujų ir sudėtingų techni- 
nių darbų atokiausiuose šalies kampeliuose. Įveikęs pradinius 
darbo sunkumus, pavesdavo tą darbą tęsti kitiems, o pats ke- 
liaudavo tolyn. Su žmona matydavosi tik tam, kad kartkartėmis 
Ją apvaisintų. Jo sūnūs nepajėgė keliauti su juo koja kojon, tad 
Jiems beliko sustoti šalikelėje ir tapti garbingais naujakuriais; 
vienintelė jo duktė vidumi ir išore buvo panaši į jį. Linkusi 
ypač stipriai tapatintis su vyriškomis savybėmis, ji vis dėlto ne- 
pasirinko tokio pat stipraus vyro kaip veržlusis jos tėvas. Ištekė- 
Jo už palyginti silpno, tačiau patikimo žmogaus ir ėmė sėsliai 
gyventi. Vis dėlto labai dažnai ji mąsto ir kalba kaip senelis, 
pati to nesuvokdama be atvangos menkina sėsliai gyvenantį 
savo vyrą ir yra nepatenkinta, kad jos šeima tokia nejudri (ir 
geografiniu, ir visuomeniniu požiūriu). Taip savo sūnaus sielo- 
Je ji kursto sėslaus gyvenimo įpročių, kuriuos ji uoliai siekia 
įtvirtinti, ir nutrūktgalviškos elgsenos, kurią ji taip pat skatina, 
konfliktą. Šiaip ar taip, ankstyvasis „oidipinis“ - neprilygsta- 
mai didesnio ir galingesnio tėvo, motinos šeimininko, kurį 
reikia mėgdžioti ir nugalėti - įvaizdis yra siejamas su senelio 

mitu. Abu reiškiniai įsiskverbia giliai į pasąmonę; ten jie ir 
išlieka jaunuoliui išgyvenant būtinybę mokytis būti sąžiningam 
broliui, susivaržiusiam ir suvaržančiam, tačiau tuo pat metu 
gyvybingam ir padrąsinančiam. Tėvo atžvilgiu šio tipo ber- 
niukas beveik nejaučia jokio apmaudo, nebent jei tėvas yra 
„senamadiškas“, akivaizdžiai nepritampa prie gyvenimo arba 
yra „tipiškas bosas“. O šiaip ir pats berniukas įgyja greičiau 
jau vyresniojo brolio, o ne tėvo, bruožų. Dauguma seksuali- 
nės konkurencijos, kaip ir apskritai seksualumo, apraiškų jo 
sąmonės nepasiekia. 

Berniukai, apie kuriuos čia kalbu, jau ankstyvojoje paaug- 
lystėje yra aukšto ūgio ir dažnai praaugę savo tėvus. Tuo jie 
linkę juokais pasipuikuoti. Beje, atrodo, jog šioje šalyje tėvo ir 
sūnaus ryšys darosi panašus į indėnams būdingą „bendravimą 
Juokaujant"“. Tokį juokų atspalvį tėvo ir sūnaus santykiai daž- 
nai įgyja susiklosčius ribinei situacijai, kai norima „sausam iš- 
lipti iš vandens" — tai yra išvengti įdėmaus motinos žvilgsnio. 
"Tokiomis aplinkybėmis įvyksta abipusis tėvo ir sūnaus susita- 
patinimas, padedantis išvengti tiesioginio priešiškumo vieno 
kitam ir atviro ketinimų konflikto. Šių berniukų sapnai rodo, 
Jog kūniško savo paties šaunumo ir tapatybės savarankiškumo 
pojūtis kelia jiems nerimą: juk kadaise, kai jie dar buvo visai 
mažučiai, tie patys jų tėvai, tuomet atrodę tokie išmintingi ir 
galingi, kėlė jiems baimę. Šie berniukai tarsi svyruoja ant lyno. 
Būdami stipresni už tikrąjį savo tėvą arba visai į jį nepanašūs, 
Jie artėja prie slapto savo idealo (o galbūt įgyvendina savo mo- 
tinos viltis), tačiau nuo savo nerimo jie išsivaduoja tik vienaip 
ar kitaip parodę, jog yra silpnesni už visą vaikystę juos lydintį 
visagalio tevo (arba senelio) paveikslą. Taigi, viena vertus, jie 
išauga pagvrūniški ir nuožmūs, kita vertus — stulbinančiai ge- 
raširdiški ir linkę užtarti kitus. 

O dėl sūnaus iniciatyvos, tai elgesio normos skatina tėvą 
susilaikyti nuo bet kokios vidinės paskatos su juo varžytis. Šiam 
tikslui ateitis sureikšminama labiau nei praeitis. Jei sūnūs vie- 
nija savo jėgas ir bendrais veiksmais siekia dar labiau suameri- 
koninti savo tikrovę, tai tėvo pareiga leisti vaikams eiti savo 
pasirinktu keliu. Iš tiesų, stipriau jausdami artimiausios ateities 
gyvenimo tempą ir technologijos problemas, vaikai tam tikra 
prasme yra „išmintingesni“ už savo tėvus, o daugelio jų požiū- 
ris į kasdienio gyvenimo reiškinius yra kur kas brandesnis nei 
Jų tėvų. Tokių berniukų tėvas santykinio savo silpnumo nedangs- 
to pernelyg didelėmis pretenzijomis į aukščiausią tėvo valdžią. 
Jei kartu su sūnumi jis žavisi tam tikru idealiu tipu - beisbolo 
žaidėju arba profesinės sąjungos vadovu, komiku, mokslinin- 
ku arba jodinėjimo varžybų dalyviu - būtinybė lygiuotis į šį 
idealą pabrėžiama neaštrinant paties tėvo pralaimėjimo pro- 
blemos. Jei tėvas kartu su savo sūnumi žaidžia beisbolą, tai 
visai ne tam, kad padarytų sūnui įspūdį, esą jis, tėvas, beveik 
atitinka bendrą jų idealo tipą (nes greičiausiai taip nėra), bet 
veikiau tam, kad jie abu žaismingai tapatintųsi su tuo idealu ir 
kad visuomet išliktų ir tėvo, ir sūnaus puoselėjama viltis, jog 
berniukui galbūt pavyks labiau nei jo tėvui priartėti prie šio 
idealo. 

Visa tai, kas pasakyta, anaiptol nepaneigia aplinkybės, jog 
berniuko tėvas įkūnija tikro vyro potencialą, tačiau dažniausiai 
jį atskleidžia ne namuose, o verslo pasaulyje, turistinių žygių 
metu ar bendraudamas su klubo, kuriam priklauso, nariais. Sū- 
nui pažinus šią tėvo pusę jo meilė tėvui persipina su nauja, 
kone nuostabos kupina pagarba. Tėvą ir sūnų gali sieti tikros 
draugystės ryšys! 

"Taigi broliški vaizdiniai — sparčiau arba lėčiau — užpildo 
spragas, atsiveriančias nykstant paternalizmui; patys to nesu- 
vokdami, tėvai ir sūnūs bendromis jėgomis plėtoja broliškų 

santykių modelį, užbėgsiantį už akių reakcingam kur kas la- 
biau patriarchališkų oidipinių modelių atgimimui, tačiau, kita 
vertus, netapsiantį bendro tėvo ir sūnaus santykių skurdumo 
prielaida“. 

Kaipgi berniuko šeima rengia berniuką gyventi demokrati- 
Jos sąlygomis? Jei suprasčiau šį klausimą tiesiogiai, vargu ar 
drįsčiau jį kelti. Juk pats berniukas neturi jokios politinės nuo- 
vokos. Jis niekuomet nėra susimąstęs apie „žmogaus orumą“. 
"Tiesą sakant, berniukui visai nepažįstamas pasipiktinimas ge- 
rąja šio žodžio prasme, kylantis aiškiai suvokus, jog buvo pa- 
žeistas (ar yra pažeidžiamas) tam tikras principas, nebent tuo 
atveju, kai jis susiduria su nesąžiningumu. Ankstyvuoju gyveni- 
mo tarpsniu toks pasipiktinimas virsta pojūčiu, esą iš jo apgau- 
le mėginama atimti prigimtinę teisę - kai vyresni ar jaunesni 
broliai bei seserys savo pranašumo ar nevisavertiškumo pagrin- 
du reikalauja tam tikrų privilegijų. Skausmingai mokydamasis 
seikėti pareigas bei privilegijas pagal stipriąsias ir silpnąsias 
žmonių savybes, jis tampa sąžiningumo (nesąžiningumas, visų 
pirma sporto srityje, tikriausiai yra vienintelis jausmo, beveik 

"Taikant psichoanalizę dažnai tampa akivaizdu, jog paciento gyve- 
nime ypač svarbų vaidmenį atlieka senelis. Galbūt jis buvo kalvis senajame 
pasaulyje, o gal tiesė geležinkelius naujajame, gal jis buvo išdidus žydas, o 
gal atkakliai savo pažiūrų besilaikantis pietinių valstijų gyventojas. Visus 
šiuos senelius vienija tai, kad jie vra paskutiniai kur kas vienalytiškesnio 
pasaulio atstovai - valdingi ir nuožmūs, tačiau nejaučiantys sąžinės grau- 
žaties, drausmingi ir pamaldūs, tačiau nepraradę savigarbos. Jų pasaulyje 
buvo sukurtos didesnės, galingesnės mašinos, lyg milžiniški žaislai, tačiau 
niekas nemanė, kad jos galėtų išjudinti jas sukūrusių žmonių visuomenines 
vertvbes. Šių senelių gebėjimas būti savo tikrovės šeimininku įsišaknijęs ir 
jų vaikaičių sieloje, tačiau su užsispyrimu ir pykčiu sumišusio pranašumo 
pavidalu. Nepajėgūs atvirai išreikšti savo troškimų ir juos įgyvendinti, kitų 
žmonių atžvilgiu jie gali būti geranoriški, deja, tik su sąlvga, jog bendrau- 
jantjiems iš anksto numatyta privilegijuota padėtis. 


tapataus pasipiktinimui, šaltinis), o vėliau, suprantama, įvai- 
riausių viršenybės apraiškų šalininku. „Niekas neturi teisės taip 
su manimi elgtis“ - štai koks yra tokio pasipiktinimo šūkis. Jis 
vra kituose kraštuose paplitusių dar didvyriškesnių garbės, ar- 
ba koneur““, droit“?, arba sąžiningo žaidimo, šūkių atitikmuo. 
Kartkartėmis šis berniukas nepraleidžia progos pasišaipyti iš 
žemesnės rasės ar visuomenės klasės žmonių, tačiau tikras ne- 
pakantumas jam svetimas: dažniausiai jo gyvenimas vra perne- 
lyg saugus ir „suvaržytas“, kad jam reikėtų šiuo klausimu pačiam 
apsispręsti. Jei jau taip atsitinka, jis apsisprendžia remdamasis 
draugystės saitais, o ne pilietybe. Geranorišką laikyseną drau- 
gų, kokie jie bebūtų, atžvilgiu jis laiko savo teise, o ne pareiga. 
O dėl „bendros pilietybės“, tai jis perpranta mokykloje taip 
vadinamą elgesio sampratą, tačiau nesusieja jos su politiniu 
gyvenimu. Kitais atžvilgiais jis tarsi nakviša klajoja po ne- 
apibrėžtų privilegijų, teisių ir įsipareigojimų labirintą. Jis trokšta 
neapibrėžtos, bendros sėkmės ir džiaugiasi, kai pavyksta ją lai- 
mėti sąžiningai ar bent jau nesuvokus nesąžiningumo. Apie tai 
kalbant derėtų pastebėti, kad šis berniukas, dažnai neturėda- 
mas kito pasirinkimo ar dėl riboto savo akiračio, o dar dažniau 
dėl savo nerūpestingumo, padaro daug žalos tamsesnę odą tu- 
rintiems savo bendraamžiams, neįsileisdamas jų į savo namus, 
į draugų grupę ir atskirdamas nuo savęs paties, mat žvelgiant į 
Juos kaip į visaverčius žmones ir atitinkamai elgiantis veikiau- 
siai tektų pasijusti lyg ir nepatogiai.Jis nekreipia dėmesio į šiuos 
žmones, nors galėtų paremti jų siekį tapti amerikiečių tapatybės 
dalininkais, jei bent kiek rimčiau laikytųsi paprastos bendruo- 
meninio gyvenimo nuostatos - taip, kaip niekam nevalia elgtis 
su manimi, niekam negalima elgtis ir su kitais žmonėmis. 


“garbės, kilnumo (pranc.). - Vert. past. 
"tiesumo, sąžiningumo (pranc.). - Vert. past. 

Vis dėlto drįstu teigti, jog šios šeimos gyvenimas yra de- 
mokratiškesnis, nei atrodo iš pirmo žvilgsnio. Galbūt jis nėra 
istorijos vadovėliuose ar laikraščių vedamuosiuose aprašomos 
demokratijos pavyzdys, tačiau jis atspindi keletą bruožų, bū- 
dingų - gerai tai ar blogai - dabartiniam demokratijos proce- 
sui bei tolesnei jo plėtrai. Čia turiu pateikti vieną iš tų šeimos 
gyvenimo ir valstybinių papročių konfigūracijos panašumų, 
kurie yra sunkiai išreiškiami teoriniu modeliu, tačiau atrodo 
itin reikšmingi. 

„Mūsų dienomis JAV Kongrese laikomasi nerašytos, tačiau 
tvirtai įsišaknijusios taisyklės, jog paprastai nė vienos svarbes- 
nės politinės grupės pasiūlymas, jei jis yra susijęs su gyvybiškai 
svarbiais jos interesais, balsuojant nėra atmetamas“ !**. Žinoma, 
šis teiginys yra susijęs su politinių interesų turinčiomis grupė- 
mis (žemdirbiais, finansininkais, leiboristais ir kt.), nors ir ne- 
oficialiai, tačiau veiksmingai besinaudojančiomis dvipartinei 
sistemai būdingu susipriešinimu (kaip ir ši sistema naudojasi 
Jomis pačiomis). Kartkartėmis jos prisideda prie konstrukty- 
vios įstatymų leidybos, tačiau kur kas dažniau (kartais tai daug 
svarbiau) užkerta kelią nepageidautiniems įstatymams. Dėl kon- 
struktyvios įstatymų leidybos gali rastis gerų įstatymų, tačiau 
pirmiausia jie neturi būti nepriimtini bet kuriai svarbesnei 
politinei grupei (kaip ir kandidatas į prezidentus gali būti po- 
tencialiai didis žmogus, tačiau jis tur? būti žmogus, kuris nėra 
nepriimtinas bet kuriai didesnei rinkėjų grupei). Šis principas 
ne tik užkerta kelią absoliučiai vienos kurios grupės valdžiai, 
bet ir gelbsti kiekvieną grupę nuo visiško pavaldumo kitiems. 

Panašiai ir amerikiečių šeimoje siekiama išsaugoti pavie- 
nio jos nario (taip pat ir tėvų) teisę netapti pavaldžiam kitiems. 


"* Iohn Fischer. Unuritten Rules of American Politics. 4 Harper's Magazine, 
197: 27-36, November, 1948. 


"Tiesą sakant, kiekvienas šeimos narys, augdamas ir keisdama- 
sis, yra įvairių išorinių grupių ir kintančių jų interesų bei po- 
reikių atspindys: tėvo bendradarbių, motinos klubo, paauglių 
būrelio, pirmųjų vaiko draugų. Šeimos narių priklausomybė 
šioms interesų grupėms lemia jų privilegijas savo pačių šeimoje; 
būtent šios grupės turi įtaką šeimai. Jautrusis kintančių bendruo- 
menės papročių receptorius, be abejo, yra motina. Jai tenka ir 
Jautraus teisėjo vaidmuo tų papročių nesuderinamumo šeimoje 
atveju. Manau, jog šia būtinybe imtis teisėjo pareigų galima 
paaiškinti tai, kodėl amerikietė motina nesąmoningai vengia 
dosniai dalyti savo vaikams tam tikra prasme naivią, gyvulišką 
meilę, kuri, kad ir kokia naivi būtų, gali būti labai išranki ir 
neteisinga, o svarbiausia - gali atimti iš vaiko ryžtą savo ben- 
draamžių rate ieškoti to, ko šeima jam negali, o ir neturėtų, 
suteikti. Motina tam tikra prasme lieka aukščiau grupių ir jų 
interesų, tarsi jos pareiga būtų pasirūpinti kuo spartesne bet 
kurios grupės ir jos interesų plėtote — iki tam tikros ribos, kol 
Jai iškyla būtinybė vetuoti vieno ar kito asmens arba šeimos 
kaip visumos interesus. Taigi tokioje šeimos gyvenimo sanklo- 
doje, tikėtina, slypi įvairių veiklos ir neveiklumo apraiškų vidi- 
nis loginis pagrindas: šios apraiškos atstovauja ne tiek tam, 
kuo kiekvienas asmuo nori užsiimti, kiek tam, kas iš visų įma- 
nomų užsiėmimų yra Mažiausiai nepriimtinas kiekvienam su 
tuo susijusiam asmeniui. Suprantama, tokia vidinė šeimos san- 
tarvė vra labai greitai sutrikdoma, vos tik ima reikštis asmeni- 
niai, ypatingi ar mažumų interesai: kaip tik dėl šios priežasties 
kiekvieną sykį, susikirtus interesams, kyla tiek triukšmo dėl aki- 
vaizdžiai nereikšmingų smulkmenų. Šeimai pasiseka, jei ieš- 
kant išeities iš keblios padėties pavyksta sulaukti „daugumos 
pritarimo", net jei jis suteikiamas nenoriai. Paprastai tokį nuo- 
monių sutapimą ilgainiui sumenkina pasikartojantys spren- 
dimai vienos kurios interesų grupės, nesvarbu, tėvų ar vaikų 

naudai. Šie abipusiai kompromisai gerokai sušvelnina šeimos 
pasidalijimą į nelygiaverčius bendro gyvenimo dalininkus, ga- 
linčius reikalauti sau išskirtinų teisių amžiaus, jėgos, silpnumo 
ar gerumo pagrindu. Vietoj to šeimoje ima reikštis pakantu- 
mas kitokiems interesams (ne kitokiems žmonėms). Palanku- 
mui ir meilei šiuo atveju tenka ne itin svarbus vaidmuo. Tiesą 
sakant, vengiama atvirai reikšti tiek meilės, tiek neapykantos 
Jausmus, nes kiekvienu atveju gali būti pažeista vidinė sumos 
pusiausvyra ir atskirų jos narių galimybės: juk svarbiausia yra 
įgyti teisę, remiantis praeityje padarytomis nuolaidomis, reika- 
lauti būsimų privilegijų. 

"Tokia šeimos gyvenimo tvarka, suprantama, yra svarbi tuo, 
kad savaime užkerta kelią vienvaldystei ir nelygybei. Apskritai 
Ji padeda ugdyti žmones, kuriems svetima dogmatiška elgse- 
na, kurie yra pasirengę susitarti ar leistis į kompromisus. Esant 
tokiai tvarkai visiškas neatsakingumas tampa neįmanomas, 0 
atvira neapykanta ir nesutarimai yra retenybė. Be to, augdamas 
tokiomis sąlygomis, amerikiečių paauglys niekada netaps žmo- 
gumi, kokiu taip greitai tampa jo broliai ir seserys, gyvenantys 
kitose didelėse šalyse, būtent - nepalenkiamu ideologu. Savo 
ateities galimybių labui kiekvienas turi leistis į kompromisus, 
nors ir nėra tikras, jog tai teisinga. 

"Tokios šeimos gyvenimo tvarkos panašumas į dvipartinę 
sistemą yra akivaizdus: Amerikos politika, ne taip kaip Euro- 
pos šalyse, nėra „pilietinio karo preliudija'. Ji niekada ne- 
taps visiškai neatsakinga, taip pat ir visiškai dogmatiška, jai 
nereikia stengtis išlaikyti vidinę logiką. "Tai banguojanti kon- 
trolės svertų (skirtų palaikyti politinių jėgų pusiausvyrą. — Vėri. 
past.) jūra, kur absoliučioms, neginčytinoms tiesoms lemta nu- 
skęsti. Tokiomis aplinkybėmis iškyla pavojus, kad šias tiesas 
gali nustelbti visiems priimtinos banalybės, o ne vaisingas kom- 
promisas. 

Šeimoje atitinkamą pavojų kelia padėtis, kai tam tikri, vi- 
siems šeimos nariams nesantys nepriimtini interesai tampa 
užmojais, taip atitrūkusiais nuo tikrovės, kad šeima virsta ly- 
giagretaus svaičiojimo institucija, kur kiekvienas narys yra įsi- 
jungęs mėgstamą savo radijo programą arba įdėmiai skaito jo 
mnteresams atstovaujantį laikraštį. Dėl bendrai žemo tarpusavio 
atsakomybės tonuso daugumos pritarimo schema, pagrindžianti 
šeimos gyvenimą, gali netekti pirminio savo pasipiktinimo 
neteisybe, taigi ir orumo atspalvio. 

Europoje paauglystė būdavo konfliktų su tėvu ir būtinybės 
arba maištauti, arba nusileisti (arba, kaip įsitikinsime skaityda- 
mi skyrių apie Vokietiją, iš pradžių maištauti, o vėliau — nusi- 
leisti) prielaida, o amerikiečių šeimose augantiems paaugliams 
tokių žygių imtis paprastai neprireikia. Paauglystės audros, už- 
klumpančios Amerikos jaunimą, tiesiogiai nesusijusios nei su 
tėvu, nei su valdžios problema; veikiau jos vyksta santykių su 
bendraamžiais plotmėje. Paaugliai turi nusikaltėlio „gyslelę“, 
būdingą jų seneliams, gyvenusiems tuo metu, kai dar nebuvo 
įstatymų arba niekas nevertė jų laikytis. Ji gali įgyti nelauktų 
poelgių - pavyzdžiui, pavojingo vairavimo arba neatsargaus grio- 
vimo bei niokojimo - išraišką, o pastaroji yra individualus šiam 
žemynui būdingo masinio plėšikavimo atitikmuo. Toks elgesys 
atrodo netikėta gynybos mechanizmo, pasireiškiančio asketišku 
savęs suvaržymu, priešprieša, kol suvoki, jog atsitiktinės visiško 
neatsargumo apraiškos yra būtinas savęs suvaržymo papildinys 
ir „apsauginis vožtuvas“. Tiek neatsargumas, tiek savęs suvar- 
žymas „išgvyvenami“ kaip kylantys iš vidaus; jie liudija tiesą, 
kad nėra jokio „boso“ ir kad neverta pernelyg daug mąstyti. 

Mūsų pristatomas paauglys yra intelektualumo priešinin- 
kas. Kiekvienas pernelyg daug mąstantis ir jaučiantis žmogus, 
jo nuomone, yra „keistuolis“. Šio paauglio priešiškumas jaus- 
mui ir minčiai tam tikra prasme kyla iš ankstyvojoje vaikystėje 

įgyto nepasitikėjimo kūniškumu, tai - tam tikros jo atrofijos 
šioje plotmėje ženklas. Be to, šis priešiškumas irgi atstovauja 
bendram bandomajam amerikiečių santykiui su tikrove, jų ne- 
norui leistis į apmąstymus ir galutinai apsispręsti, kol savo kai- 
liu laisvai išbandžius keletą galimybių jiems neišvengiamai gali 
tekti susimąstyti. 

Kaip jau minėjau, šis berniukas yra protestantas. Jei jis 
lanko bažnyčią, tai patenka į aplinką, kur nepatiria pernelyg 
stipraus spaudimo gebėti persiimti prakeiksmo arba išganymo, 
ar bent jau paprasčiausio dievobaimingumo nuotaikomis. Baž- 
nytiniame gyvenime jis turi įsitvirtinti viešu elgesiu, įrodančiu 
Jo gebėjimą save suvaržyti ir laikytis drausmės. Tokiomis aplin- 
kybėmis jis nusipelno būti visų, kurių gerą ir dorą žemiškąjį 
gyvenimą Dievas, akivaizdu, laiko teisingu, bendrabūvio dali- 
ninkas. Taigi būnant bažnyčios nariu jam gyventi daug leng- 
viau, nes ši narystė tuo pat metu suteikia jam daugmaž aiškią 
visuomeninės savo padėties sampratą ir savęs kaip garbingo 
bendruomenės nario suvokimą. Sociologai, kiek naivokai ir pa- 
raidžiui kritikuodami „klasinę Amerikos santvarką“, regis, irgi 
ne visuomet atsižvelgia į bendruomenės ir Bažnyčios gyveni- 
mo dalininkams kylančią istorinę būtinybę (būdingą Amerikos 
tikrovei) surasti tam tikrą veiklos, priimtinos visiems su ja susi- 
Jusiems asmenims, sritį. Tokiomis aplinkybėmis būtinas tam 
tikras pradinis atrankos principas, tam tikras grupės narių vie- 
nalytiškumas. Kitu atveju demokratija šioje šalyje nebūtų įsišak- 
nijusi ir pasitvirtinusi. Vis dėlto sociologai yra teisūs sakydami, 
kad priklausomybė daugiau ar mažiau uždarai, sektantiškai ar 
išrinktųjų grupei labai dažnai skatina žmones užsidaryti bro- 
liškos bendruomenės kiaute, kur paprasčiausiai mėgaujamasi 
bendro gyvenimo įpročiais, užuot siekus, kad jie duotų politi- 
nių ar dvasinių vaisių. Tokiu atveju bažnytinė bendruomenė 
tampa šalta ir baudžiančia mamyte, Dievas — tėtušiu, viešo 

spaudimo akivaizdoje neišvengiamai turinčiu teikti malones 
būtent tiems savo vaikams, kurie sau taikomais suvaržymais 1r 
derama vieša elgsena įrodo esą to verti; o svarbiausia brolijos 
narių pareiga - santūriai elgiantis vienam su kitu, o veržlesnius 
veiksmus nukreipiant į „pašaliečius“, įrodyti, kad jis gerbtinas 
žmogus. 

Čia aprašomo tipo paauglys nėra ir niekuomet nebus tikras 
mndividualistas. Kita vertus, jo akiratyje būtų sunku surasti bent 
vieną tikrą individualistą - nebent tai būtų mitas apie jo moti- 
nos tėvą. Tačiau ir senelio paveikslą užgožia berniuko polinkis 
save suvaržyti arba geriausiu atveju jis prigesęs glūdi berniuko 
sieloje iki tos dienos, kai, būdamas jau suaugęs vyras, jis galbūt 
pats taps vienos ar kitos žmonių grupės „bosu“. 

"Turėdamas šią individualisto šerdį — itin painią, nes ją yra 
perdavusi motina, - berniukas nepakantus įvairioms prote- 
sionalioms individualizmo, kurį įkūnija rašytojai ir politikai, 
apraiškoms. Ir vieni, ir kiti kelia jam nepasitikėjimą - žvelg- 
damas į šiuos Žmones jis jaučiasi nepatogiai, tarsi jie būtų 
ženklai, primenantys kažką, kuo jis turėtų būti ar ką turėtų 
nuveikti, tačiau niekaip neįstengia prisiminti. Jis nepatyrė jo- 
kios vienvaldystės, tiksliau, nebuvo su ja susidūręs, išskyrus sa- 
vo paties motinos, dabar jau tapusios „mamyte“ pradine ir kiek 
švelnesne (jam pačiam) šio žodžio prasme, vienvaldystę. Nors 
Jis ir piktinasi savo motina, bet bando tai pamiršti. 

Jaunuolis suvokia, kad vyresnioji jo sesuo - daili, liekna ir 
šaltakraujiška — motinos akivaizdoje kartkartėmis, regis, pati- 
ria kone fizines kančias. Tačiau jis neįstengia suprasti, kodėl 
taip yra; bet, kita vertus, tai priklauso moteriškų užgaidų sri- 
čiai, O šią jis apdairiai aplenkia. Jis nežino ir nenori žinoti, 
kokia našta tenka jo seseriai, tampančiai moterimi ir motina ir 
tuo pat metu nenorinčia tapti moterimi, panašia į savo motiną. 
Juk ji turi tapti savojo meto moterimi, viską susikūrusia savo 

pačios jėgomis; ji turi skintis sau kelią draugiškai varžydamasi 
su visomis kitomis merginomis, kurios kuria naujas gyvense- 
nos normas ir jų pagrindu pačios formuojasi. Margaret Mead 
vra įtaigiai aprašiusi sudėtingą užduotį, tenkančią visoms šioms 
merginoms, tiksliau — būtinybę išsaugoti kuo daugiau vidinės 
šilumos ir seksualinio jautrumo per visus tuos metus, kai joms 
tenka sąmoningai kurti regimąjį savo pavidalą, kai kartkartėmis 
tenka pavaizduoti net ir natūralumą *!. O tikroji krizė berniu- 
ko seserį ištiks jai pačiai tapus motina, kai susidūrus su vaikų 
ugdymo staigmenomis ypač sustiprės infantilus jos polinkis 
tapatintis su savo motina. Berniuko sesuo įkūnija kur kas ma- 
žiau „mamytės“ bruožų nei jos motina, o „mamytės“ paveikslo 
liekanų raiškos stiprumą lems keletas veiksnių: vietovė, kur ji 
gyvens, visuomenės sluoksnis, kuriam ji priklausys, vyro, už 
kurio ištekės, bruožai. 

Vėliau šiam Amerikos paaugliui, kaip ir kitų šalių jaunuo- 
liams, žengiantiems per mašinų epochos slenkstį (arba jį jau 
peržengusiems), tenka ieškoti atsakymo į klausimą: kokia yra 
laisvės prasmė ir kaina: Amerikietis suvokia turįs tokią gausybę 
laisvos saviraiškos galimybių, kad jau ir nebežino, nuo ko jis 
vra laisvas. Nežino jis ir to, kokiomis aplinkybėmis jis nėra 
laisvas, o susidūręs su vietiniais patvaldžiais neįstengia jų atpa- 
žinti. Jį pernelyg užvaldęs siekis būti dalykiškam ir padoriam. 

Šio tipo paauglys paprastai tampa dalykišku ir padoriu tam 
tikras apibrežtas užduotis atliekančių darbuotojų vadovu, gabiu 
vadybininku ar tam tikros srities specialistu, geru tarnautoju, 0 
laisvalaikiu mielai pramogauja drauge su „vaikinais“, dirban- 
čiais toje pačioje organizacijoje kaip ir jis. Jo pavyzdys iliustruo- 
ja tiesą, kad tiek karo, tiek taikos metu amerikietiškojo ugdymo 


“Margaret Mead. Male and Female. New York: William Morrow and 
Co., 1949. 

rezultatai išryškėja šio krašto žmonėms būdingo gebėjimo apsi- 
eiti su mašinomis, vadovams įprastos autonomijos, asmeniškumo 
atspalvį turinčio vadovavimo ir neįkvraus pakantumo deriniu. 
Šie jauni vyrai išties yra savo tautos stuburas. 

Tačiau ar jie kaip vyrai nėra keistai abejingi savosios šalies 
valdymui? Ar nepanašu, jog šių laisvėje gimusių sūnų elgsena 
vra stulbinančiai naivi, perdėm optimistiška ir liguistai pažabo- 
ta: Jie geba imtis tam tikros apibrėžtos užduoties, linksminda- 
miesi moka būti tikri smarkuoliai, tačiau apskritai jie pagarbiai 
šalinasi visokių didybės apraiškų, ar tai būtų dideli pinigai, ar 
garsūs žodžiai. Jie neapkenčia (teoriškai) vienvaldystės, tačiau 
vra pakantūs „bosizmui“, nes paprastai neįžvelgia skirtumo tarp 
boso ir „bosų“. Kalbėdami šia tema ne svkį vartojome „boso“ 
sąvoką, tad atėjo metas aiškiau pasakyti, jog taip pat kaip yra 
mamytė ir „mamytė“, taip yra bosas ir „bosas“. Vartojami be 
kabučių abu šie žodžiai įgyja labiau įprastą ir švelnesnę prasmę — 
mano mamytė, mano vadovas; o vartojant kabutėse šie žodžiai 
įprasmina „mamytes“, padedančias klestėti anksčiau apibū- 
dintam mamizmui, ir „bosus“, esančius bosizmo (šį reiškinį 
dabar trumpai aptarsime) dalininkais. 

Senųjų patvaldžių jau nebeliko, o naujieji moka prisidengti 
žodžių migla, būdinga įstatymų leidybos organams, dažna kas- 
dienės spaudos puslapiuose, pramonininkų kivirčuose bei ofi- 
cialiuose pobūviuose. „Bosai“ yra viską savo pačių jėgomis 
susikūrę vienvaldžiai, todėl save ir vienas kitą mano esant 
demokratijos įsikūnijimu. Kiek vra būtina, „bosas“ paklūsta 
įstatymams, o kiek įmanoma - įžūliai žengia į tuštumą, likusią 
emancipuotiems jo sūnums siekiant neperžengti sąžiningų san- 
tykių su kitais žmonėmis ribų. Jis ieško sričių, kur įstatymų 
leidėjai sąmoningai nekėlė kojos (kad paliktų erdvės kontro- 
lės svertams bei pataisoms), ir mėgina jomis pasinaudoti bei 

piktnaudžiauti savo paties tikslais. Jis yra žmogus (kalbant 
vairuotojų žodžiais), pravažiuojantis ir mikliai įlendantis ten, 
kur kiti iš mandagumo ar dėl saugumo palieka šiek tiek vietos. 

Šiuo atveju ne vien skonis ar paprasčiausias principas ska- 
tina mane pritarti žmonėms, viešai prakalbusiems apie bosizmo 
pavojų. Vertindamas šį reiškinį, vadovaujuosi psichologinės eko- 
nomijos samprata. Esu įsitikinęs, jog „bosai“ ir „mašinos“ kelia 
pavojų amerikiečių tapatybei, taigi ir psichinei tautos sveikatai. 
Juk bandomąją tapatybę turintiems emancipuotos kartos ame- 
rikiečiams jie tampa neatsakingumo vienvaldystės idealu. Jie 
įkūnija akivaizdžiai sėkmingą žmogaus modelį - „žmogaus, 
kuris save vertina pagal tai, kiek „apsimoka“ jo darbai, kaip jis 
geba „sausas išlipti iš vandens“ ir kokį savo paveikslą kitų akyse 
Jam pavyksta sukurti“. „Veiklumas“ jiems tampa vertybių verty- 
be. Užimdami vienvaldišką galią suteikiančius postus įstatymų 
leidybos, pramonės, spaudos, pramogų pasaulyje, galingomis 
organizacijų mašinomis jie sąmoningai ir nesąmoningai nau- 
dojasi tam, kad vienaip ar kitaip apgautų naivius demokratijos 
sūnus. Jų širdžiai mielas „mašinerijos“ sudėtingumas ir pai- 
niava - mašinerijos, kurios sudėtingumą sąmoningai siekiama 
išlaikyti, kad jos veikla priklausytų nuo kietasprandžių šios sri- 
ties specialistų ir „slaptojo kelio“ žinovų. Kadangi šie vyrai 
patys gyvena kaip mašinos, jais tenka rūpintis jų gydytojui, 
psichiatrui arba laidojimo paslaugas teikiančios įmonės dar- 
buotojui. Tačiau tai, kad į pasaulį ir kitą žmogų jie žvelgia kaip 
į mašineriją, kelia pavojų žmonijai. 

Pažvelkime į paauglį, apie kurį kalbėjome. Ankstyvojoje 
vaikystėje jis buvo ugdomas taip, kad taptų panašus į mašiną ir 
gyventų pagal laikrodį. Įspraustas į tokius rėmus, tolesniais sa- 
vo vaikystės metais jis surado galimybių įgyti autonomijos, ini- 
ciatyvos ir meilės darbui, turėdamas vilties, kad jo padorumas 

žmogiškųjų santykių plotmėje, tam tikri išskirtiniai techni- 
niai įgūdžiai bei tikrovės pažinimas leis jam laisvai pasirinkti 
siekius, o galinčio laisvai rinktis žmogaus tapatybė taps sau 
pačiam taikomos prievartos atsvara. Vis dėlto paauglystėje ir 
tapus vyru jam tenka susidurti su galingomis mašinomis — su- 
dėtingomis, nesuvokiamomis ir beasmenėmis, valdingai sprau- 
džiančiomis į standartinius rėmus jo siekius bei pomėgius. Šios 
mašinos stengiasi jį paversti vartojančiu begalviu, juokingu sa- 
vimyla, savo paties uolumo vergu ir suteikia visa, ko jam iš 
pirmo žvilgsnio reikia. Dažnai jis lieka tam abejingas ir toliau 
eina pasirinktu keliu; tokia jo laikysena gerokai priklauso nuo 
to, kokią žmoną jis, kaip sakoma, pasirenka. Kitu atveju jam 
lieka tapti tik vaikišku įvairių organizacijų bei klubų nariu arba 
cinišku bosiuku, mėginančiu tapti kokio nors įtakingo boso, 
žinančio „slaptąjį kelią“, bendrakeleiviu, o gal neurozės ar psi- 
chosomatinių sutrikimų kamuojamu žmogumi? 

Taigi emocinę savo sveikatą branginanti demokratinė vi- 
suomenė negali leisti aplinkybėms taip susiklostyti, kad 
besididžiuojančiam savarankiškumu, kupinam iniciatvvos ir 
sumaniam jaunimui tektų likti nuošalyje nuo įstatymų leidy- 
bos, teisės, tarptautinės politikos reikalų, o ką jau kalbėti apie 
karo ir taikos klausimus, ir palikti juos „įšventintiesiems“ ir 
„bosams . 

Visapusiškai išplėtoti savąją tapatybę bei atskleisti gyvybi- 
nę savo galią Amerikos jaunimas gali tik aiškiai pažindamas 
įvairius vienvaldystės pavidalus (ir šioje, ir kitose šalyse), ku- 
riais ji Vis Iš naujo sugrįžta į gyvenimą vykstant istoriniams 
pokyčiams. Ir ne vien todėl, kad politinės sąžinės nuosmukis 
neatsiejamas nuo tragiškų padarinių, bet ir dėl to, kad politi- 
niai idealai yra nedalomai įsipynę į bendros sąžinės struktūros 
plėtotę, o ši struktūra, jei ja deramai nesirūpinama, tampa vi- 
suomenės liguistumo prielaida. 

Taigi, analizuodami konkrečių tikrovės reiškinių, kelian- 
Čių grėsmę emocine! tautos būsenai, padarinius, atkreipėme 
dėmesį į mamizmą ir bosizmą - du Amerikos gyvenimo reiški- 
nius, užėmusius paternalizmo vietą: mamizmą, susijusį su vien- 
valdišku naujojo žemyno atšiaurumu, ir bosizmą - su mašinos 
1r „Mašinų“ vienvaldyste. 

Visuomenės švietimas psichinės sveikatos klausimais nu- 
vainikavo prietarą, kad žmogui, norinčiam valdyti mašiną, 
būtina ir pačiam tapti į ją panašiam ir kad norint išauginti 
mašinos šeimininkus būtina mechanizuoti vaikystės impulsus. 
Vis dėlto derėtų suvokti, kad ankstyvosios vaikystės sužmogini- 
mui, o kelią jam praskynė apsišvietę akušeriai ir pediatrai, rei- 
kalingas papildinys — politinis atgimimas. Valdžios vyrai ir 
moterys bendromis pastangomis turėtų kovoti su giliai įsišak- 
nijusia samprata, kad žmogus savo paties labui turįs paklusti 
„Mašinų“ — politinių, verslo, švietimo arba pramogų - veikimo 
tvarkai. Amerikos paaugliai nuoširdžiai tiki išties laisva versli- 
ninkyste; esant vienodai tikimybei, jie mieliau renkasi vienin- 
telę daug žadančią galimybę, nei išbando šimtą mažų. Jau vien 
tai, kad būtent dėl šios priežasties jie nerengia sąmokslų (tarsi 
būgštautų, jog tokiomis aplinkybėmis gali būti užgniaužti jiems 
svarbios informacijos šaltiniai), įpareigoja mus ginti savo šalies 
jaunimą nuo aplinkybių, kuriomis jų, laisvų žmonių, veiksmai 
gali pasirodyti bergždi, o jų tikėjimas žmogumi - apgaulingas 
1r nevaisingas. 

Mūsų dienų žmogui tenka atsakyti į klausimą, kaip mūsų 
sūnūs galėtų išsaugoti savo laisvę ir dalytis ja su visais, kuriuos, 
remdamiesi nauja technologija ir kur kas universalesne tapaty- 
be, jie turės laikyti sau lygiais žmonėmis? Tad valdžios vyrams 
1r moterims iškyla būtinybė visų pirma ir besąlygiškai (atidėjus 
į šalį rūpestį dėl ankstesnių įvykių ir dabarties aplinkybių, 

elgesio normų ir privilegijų) stengtis „sutelkti potencialias 
jaunosios kartos politines galias“ (Parringtonas), nes tai yra 
vienintelis būdas išsaugoti demokratinės šalies sveikatą. 

Kiek anksčiau bendrais bruožais nusakiau dilemą, iškylan- 
čią Amerikos jaunuoliams, kurių seneliai buvo maištininkų 
vaikaičiai ir savo pačių jėgomis viską susikūrę vyrai. Kitų šalių 
jaunimas kol kas išgyvena pirmąsias sukilimo prieš vienvaldys- 
tę pakopas. Tad kviečiu apžvelgti keletą jam iškylančių istori- 

nių problemų “. 


'02 Kas gi mane labiausiai baugino rašant kai kurias miglotesnes šio 
skyriaus pastraipas: Manau, tai vidinis skilimas tarp dorovinio kasdienės 
būties pagrindo, politinio gyvenimo ideologijų ir neutralaus šiuolaikinės 
superorganizacijos diktato. Pavienių bosų įtaka (bent jau šioje šalyje) švelnėja 
kuriantis „aptakesnėms“ vadovų įgaliojimus turinčių asmenų komandoms. O 
kitose, jaunesnėse nepriklausomose valstybėse (per keletą dešimtmečių 
pakartojančiose visą mūsų istorijos šimtmetį) įvairių revoliucingų ideolo- 
gijų pagrindu valdžia telkiasi partinių mašinų, karinių ir pramonės orga- 
nizacijų bei profesinių sąjungų (vadovų rankose ir t.t.). Dažnos etinės 
sumaišties apraiškos, būdingos brandaus amžiaus žmonėms, įpareigotiems 
tvarkytis su nelauktais gyvenimo pokyčiais, daugelį jaunuolių skatina tapti 
abejingais prisitaikėliais arba ciniškais atskalūnais. Vadinasi, tapatybė, įgyta 
sėkmingai maištaujant prieš senstančias sistemas, pati savaime dar nega- 
rantuoja generatyvinių vertybių, o jos vra svarbi brandžios valdžios etikos 
prielaida. Jei žmogus leidžia dorovinei savo laikvsenai priklausyti nuo 
anksčiau minėtų mašinų, kurias jis gali paleisti, pamiršdamas įtraukti į 
Juos vaikystę ir visuomenę, vieną dieną jis gali susivokti esąs pajungtas ir 
bejėgis pasipriešinti tam tikram visuotinio naikinimo ar visuotinės gamy- 
bos planui. Apie dorovinį, ideologinį ir etinį besivystančio žmogaus pojūtį 
išsamiau svarstoma straipsnyje „Auksinė taisyklė ir gyvenimo ciklas“ (Harvard 
Medical Alumni Bulletin, December, 1962). (E.H.E) 

ais 
į = ponų 


Legenda apie 
Hitlerio vaikystę 


Hitleris ir jo bendražygiai buvo žmonės, nuožmiai išnau- 
doję kiekvienai tautai būdingą siekį įgyti patvarią tapatybę. 
Visą dešimtmetį jie buvo neginčytini politinio ir karinio di- 
džiulės, darbščios ir mokslo siekiančios tautos gyvenimo šeimi- 
ninkai. Siekiant sulaikyti šiuos tuščiažodžiaujančius ekspertus, 
kėlusius grėsmę visai Vakarų civilizacijai, buvo sutelktos jungti- 
nės pramoninių pasaulio šalių pajėgos. 

Vakarų pasaulis dabar yra linkęs nepastebėti klaustuko 
ženklo, kviečiančio abejoti linijinės pažangos idėja. Jis tikisi, 
kad okupacinei kariuomenei bent kiek geriau sutvarkius mais- 
to tiekimą ir įvedus šiokią tokią tvarką, tie patys vokiečiai dar 
sykį taps mokiais, lengvai prijaukinamais vartotojais, vėl imsis 
puoselėti savąją Kultur ir visam laikui užmirš kvailas karines 
užmačias, nors jau ne pirmą sykį buvo jomis susivilioję. 

Geros valios žmonės turi tikėti psichologiniais, taip pat ir 
ekonominiais stebuklais. Vis dėlto nemanau, jog pernelyg greitai 
pamiršę, kas įvyko, sukursime palankesnes sąlygas žmonijos 
pažangai Vokietijoje ar kurioje kitoje šalyje. Mūsų užduotis grei- 
čiau jau pripažinti, kad juodasis nacizmo stebuklas buvo tik 
vokiškoji (grandioziškai suplanuota ir visiškai nevykusiai įgy- 
vendinta) visuotinio šių laikų žmonijos potencialo atmaina. Ši 
tendencija dar gyva, tad gaji ir Hitlerio šmėkla. 

Juk tautas (taip pat ir pavienius asmenis) apibūdina ne tik 
didžiausi jų civilizacijos laimėjimai, bet ir silpniausi kolektyvi- 
nės jų tapatybės bruožai: iš esmės jas apibūdina atstumas tarp 

šių dviejų veiksnių bei to atstumo kokybė. Nacionalsocialistinė 
Vokietija tapo ryškiu pavyzdžiu, iliustruojančiu tiesą, kad į priekį 
žengiančiai civilizacijai potencialų pavojų kelia jos pačios pa- 
žanga, nes ji skaldo protėvių sąžinę, kelia grėsmę dar nevisiš- 
kai susiformavusioms tapatybėms ir išlaisvina griaunamąsias jė- 
gas, kurias palaiko šaltas aukščiausių vadovų dalykiškumas. Io- 
kia padėtis skatina mane šiek tiek pažvelgti į istorinę mūsų 
praeitį ir naujai suformuluoti keletą teiginių, parašytų vienai 
JAV vyriausybės tarnybai Antrojo pasaulinio karo pradžioje, 
rengiantis pirmųjų nacių belaisvių (o, kokie jie pasipūtę) atvy- 
kimui. Kai kurie iš šių teiginių šiandien jau gali atrodyti pase- 
nę. Vis dėlto jais perteikiamos psichologinės problemos nie- 
kur staiga nedingsta — nei iš pačios Vokietijos, nei iš žemyno, 
kuriame ji yra pačiame viduryje. Šiaip ar taip, istorija moko tik 
tuos, kurie neskuba per daug greit pamiršti. 


Savo svarstymų medžiaga pasirinkau švelniausią, žaviausią 
„Rudojo trimitininko“ melodiją - jo pasakojimą apie savo vai- 
kystę knygoje „Mein Kampf“!?. 

„Šiame mažame bavarų kraujo ir Austrijos pilietybę turinčiame 
miestelyje ant Ino upės kranto, sklidiname vokiečių kankinystės švie- 
sos, baigiantis praėjusio amžiaus devintajam dešimtmečiui gyveno mano 
tėvai: tėvas — ištikimas valstybės tarnautojas, motina - pasišventusi 
buities rūpesčiams, savo vaikus apsupusi nuolatine švelnia globa. “'** 


Sakinio struktūra 17 skambesys leidžia manyti, kad netru- 
kus išgirsime pasaką, tad mes ją ir nagrinėsime kaip vieną šių 
laikų žmogaus bandymų kurti mitą. Vis dėlto mitas, tiek senasis, 


195 Mano kova (vok.). - Vert. bast. 
' Adolf Hitler. Mein Kampf. New York: Reynal 8 Hitchcock edition, 
1941; suderinta su Houghton-Mifflin Company. 

tiek ir šiuolaikinis, nėra melas. Beprasmiška mėginti įrodyti, 
Jog jis neturi jokio tikrovės pagrindo, taip pat ir tvirtinti, kad 
Jo turinys esąs pramanytas ir beprasmis. Istorinė tikrovė ir 
prasmingas prasimanymas mituose persipina taip, kad tam tikro 
krašto ir laikotarpio žmonėms mitas „skamba įtikinamai“, su- 
kelia dievobaimingą nuostabą ir pažadina karštus troškimus. 
Šiems žmonėms nekyla klausimas, ar mitas atitinka tikrovę ir 
logikos dėsnius, o ir tos mažumos, neįstengusios atsispirti abe- 
jonėms, protą netrukus ištinka paralyžius. Todėl kritiškai 
analizuojant mitą, būtina jo vaizdinius ir temas nagrinėti atsi- 
žvelgiant į kultūrinę aplinką, kurioje tas mitas gyvuoja. 


1. Vokietija 


„Šis mažas bavarų kraujo iv Austrijos pilietybę turintis mieste- 
lis...sklidinas vokiečių kankinystės šviesos...“ 

Hitleris gimė Austrijos miestelyje Braunau, esančiame ne- 
toli Vokietijos sienos. Taigi jis priklausė Austrijos 1mperijoje 
gyvenančių vokiečių mažumai. 

Būtent Braunau miestelyje, kaip rašo Hitleris, Napoleono 
kariai sušaudė žmogų, vardu Palmas, nes jis išleidęs knygelę 
„Skaudžiausio Vokietijos pažeminimo valandą“. Paminklas šiam 
žmogui stovi šio miestelio centre. 

Žinoma, Palmo laikais dar nebuvo Vokietijos imperijos, o 
kai kurios vokiečių valstybės buvo Napoleono karinės sąjun- 
gininkės. Tačiau, pavartojęs visa apimantį, magišką žodį „Vo- 
kietija“, Palmas, austrų policijos perduotas Napoleonui, tapo 
nacionalistinio judėjimo, kvietusio kurti didžiąją Vokietiją, 
dievaičiu. 

Paminėjus Palmo pasipriešinimą ir jo nukankinimą valdant 
piktadariui Bonapartui, knygoje toliau pasakojama apie did- 
vyrišką jaunojo Adolfo pasipriešinimą savo tėvui bei vokiečių 

mažumos neapykantą Austrijos imperatoriui. Mažasis Adolfas 
buvo, kaip jis pats rašo, vienas „iš tų, kurie skausmo kupina 
širdimi laukia valandos, kada galės sugrįžti mylimos savo mo- 
tinos glėbin“, tai yra - Vokietijon. 

Būtent šioje knygos vietoje į vaizdinių kalbos priemonių 
visumą Hitleris įtraukia šeimos santykiams nusakyti skirtas są- 
vokas, atvirai susiejančias „oidipinę“ jo situaciją ir tautines jo 
šalies problemas. Jis skundžiasi, kad ši „mylimoji jo motina... 
Jaunoji mperija“, sukūrusi „tragišką sąjungą su senu abgaviku — 
Austrijos valstybe,.. pati atvėrė kelią lėtam vokiečių tautos su- 
naikinimui“. 

Hitlerio motina buvo dvidešimt trejais metais jaunesnė už 
Jo tėvą. Be to, jo motina, gera to meto moteris, visada palaikė 
savo vyrą, kuris ją mušdavo. Hitlerio tėvas buvo girtuoklis ir 
tironas. Tad sunku susilaikyti nepalyginus Hitlerio piešiamų 
tautos ir šeimos gyvenimo paveikslų, kur jauna motina išduoda 
ilgesio kamuojamą savo sūnų nusenusio tirono naudai. Tokio- 
mis aplinkybėmis asmeniniai mažojo Adolfo išgyvenimai su- 
silieja su vokiečių tautinės mažumos patirtimi; giedodami 
Austrijos himną vokiečiai atsisakydavo giedoti žodžius „Die- 
ve, globok imperatorių Francą“ ir juos pakeisdavo žodžiais „Vo- 
kietija aukščiau už viską“. Toliau Hitleris rašo: „Tiesioginė šio 
gyvenimo tarpsnio išdava buvo štai kokia: pirma — aš tapau 
nacionalistu; antra — išmokau apčiuopti ir suvokti istorijos 
prasmę... tad penkiolikos metų aš jau supratau, kuo skiriasi 
dinastinis patriotizmas ir liaudies nacionalizmas“. 

Toks iš pirmo žvilgsnio nekaltas dviejų motyvų sutapimas 
iš tiesų leidžia pirmąjį „Mein Kampf“ skyrių aiškinti psichoana- 
litiškai —- kaip Oidipo komplekso išpažintį. Remiantis šiuo 
aiškinimu toliau būtų galima teigti, kad Hitlerio meilė jaunai 
motinai ir neapykanta senam tėvui įgijo liguistą santykį ir 
kad būtent šis konfliktas skatino jį mylėti žmones ir tautas, 

„atstovaujančias“ jo motinai ir tėvui, ir jų nekęsti, vertė jį gel- 
bėti juos arba naikinti. Psichoanalitinėje literatūroje jau ir anks- 
čiau būta straipsnių, kur įrodinėjama, jog esama šio paprasto 
priežastinio ryšio. Tačiau savaime suprantama, jog individua- 
lus kompleksas yra nepakankama sąlyga, kad žmogus taptų sėk- 
mingu revoliucionieriumi. Kompleksas pažadina pirminį įkarštį; 
tačiau būdamas pernelyg didelis, šis įkarštis revoliucionierių 
paralyžiuotų, užuot teikęs jam įkvėpimą. Tėvų ir šeimos vaiz- 
diniams, įspūdingai panaudotiems viešose Hitlerio kalbose, 
būdingas tas keistas naivios išpažinties ir apsukrios propagan- 
dos mišinys, kurį įkūnija scenos genijai. Goebbelsas tai žinojo 
ir ištikimai vadovavo rėkaujančiam savo šeimininkui - beveik 
iki pat jo mirties. 

Šiame skyriuje neketinu apžvelgti psichiatrų darbų, kur 
Hitleris piešiamas kaip „psichopatas paranoikas“, „amoralus 
sadistinis vaikiščias“, „į perdėtą kompensaciją linkęs mamos 
sūnelis“ ar „įkyraus potraukio žudyti kamuojamas neurotikas“. 
Kartkartėmis jam, be abejonės, tikdavo visos šios diagnozės. 
Bet, nelaimei, Hitleris turėjo kažką, kas visa tai pranoko. Jo 
gebėjimas vaidinti ir daryti poveikį kitiems buvo toks retas, 
kad jo kalbos analizei, matyt, netikslinga taikyti įprastus 
diagnostikos metodus. Visų pirma jis buvo stambaus masto avan- 
tiūristas. Avantiūristo asmenybė yra gimininga aktoriaus asme- 
nvbe!, nes jis visuomet turi būti pasirengęs įkūnyti (tarsi paties 
pasirinktus) naujus vaidmenis, kuriuos jam siūlo užgaidus liki- 
mas. Apie Hitlerį, kaip ir apie daugelį aktorių, sakoma, jog 
užkulisiuose jis būdavęs liguistas ir nepakenčiamas, o ką jau kal- 
bėti apie tai, kaip jis elgdavosi savo miegamajame. Be abejonės, 
jis turėjo pavojingų ribinių bruožų. Ir vis dėlto jis mokėjo ar- 
tintis prie ribos, dėtis, jog ketina nueiti per toli, o vėliau ir vėl 
sugrįžti pas kvapą užgniaužusį savo žiūrovą. Hitleris sumaniai 
naudojosi savo paties isterija. Šią dovaną, beje, turi ir daugelis 

kerėtojų. Stovėdamas Vokietijos istorijos scenoje, Hitleris jau- 
tė, kiek saugu yra leistis į isterinį užsimiršimą savo paties asme- 
nybe perteikiant tai, kas buvo būdinga kiekvienam vokiečių 
klausytojui ar skaitytojui. Tad jo pasirinktas vaidmuo apie jo 
žiūrovą pasako nė kiek ne mažiau nei apie jį patį. Būtent tai, 
kas ne vokiečiams atrodė labai įtartina ir liguista, vokiečių au- 
sims tapo įtikinamiausia „Rudojo trimitininko“ melodija. 


2. Tėvas 


„„.„tevas — ištikimas valstybės tarnautojas“ 

Taip jausmingai apibūdinęs savo tėvą, daugelyje pirmojo 
skyriaus vietų Hitleris vis dėlto piktai kartoja, esą tėvas ir ap- 
skritai „jokia pasaulio jėga neprivers jo tapti tarnautoju“. Jau 
ankstyvojoje paauglystėje Hitleris suvokė, kad tarnautojo gyve- 
nimas jo visiškai nevilioja. Kaip jis skyrėsi nuo savo tėvo! Nors 
būdamas paauglys jo tėvas taip pat maištavo ir trylikos metų 
pabėgo iš namų, kad pasiektų „kažką geresnio“, po dvidešimt 
trejų metų jis vis dėlto sugrįžo namo ir... tapo smulkiu tar- 
nautoju. Ir „niekas nebeprisiminė mažo berniuko iš tolimos 
praeities“. Šis beprasmis maištas, Hitlerio žodžiais tariant, pa- 
ankstino jo tėvo senatvę. Ioliau Hitleris papunkčiui išdėsto 
pranašesnę nei jo tėvo maišto metodiką. 

Kas tai — naivi liguistos Hitlerio neapykantos savo tėvui 
apraiška? O jei tai gudri propaganda, tai kuo buvo grįsta šio 
Austrijos vokiečio viltis, kad jo vaikystės pasaka sužavės Vokie- 
tijos imperijos Žmonių mases? 

Akivaizdu, jog ne visi vokiečiai turėjo tokį tėvą kaip Hitle- 
ris, nors daugelis, be abejo, turėjo. Vis dėlto mes žinome, jog 
tam, kad literatūros kūrinio tema būtų įtikinama, ji nebūtinai 
turi atitikti tikrovę; ji turi atrodyti tikroviška ir tarsi priminti 
skaitytojui kažką, kas glūdi sielos gelmėje arba tolimoje pra- 

eityje. Taigi kyla klausimas, ar tėvo vokiečio padėtis šeimoje 
buvo veiksnys, skatinęs tėvą elgtis (visuomet arba dažniausiai, 
o gal tik tam tikromis aplinkybėmis) taip, kad jo sūnaus sieloje 
užgimdavo vidinis vaizdinys, turintis šiek tiek panašumo į pa- 
plitusį jau vyresnio Hitlerio paveikslą. 

Tėvo vokiečio padėtis šeimoje, gyvenusioje XIX a. 
pabaigoje-XX a. pradžioje ir priklausiusioje viduriniam visuo- 
menės sluoksniui, iš pirmo žvilgsnio atrodo gana panaši į kitas 
Viktorijos laikotarpiui būdingas „gyvenimo su tėvu“ atmainas. 
Tačiau vaikų ugdymo modelius perprasti yra sudėtinga, nes 
kiekvienai šeimai ir asmeniui jie yra skirtingi; jie gali egzistuoti 
slapta ir iškilti tik įsimintinomis krizių akimirkomis, o galbūt 
Juos neutralizuoja ryžtingos asmens ar šeimos pastangos elgtis 
kitoniškai. 

Aš pateiksiu impresionistinę, mano manymu, tipiško vo- 
kiečių tėvystės modelio versiją. Ji perteikia tikrovę panašiai, 
kaip neryškios sudėtinės Galtono fotografijų dalys perteikia tai, 
ką jos turėtų vaizduoti. 

Kai tėvas grįžta iš darbo namo, net ir sienos, regis, „pasi- 
tempia“ („nehmen sich zusammen"). Motinos (nors dažnai ji yra 
neoficiali namų šeimininkė) elgesio pokyčiai yra tokie ryškūs, 
kad juos pajunta net mažyliai. Ji suskumba tenkinti tėvo užgai- 
das ir stengiasi jo nesupykinti. Vaikai net kvapą sulaiko, nes 
tėvas nepritaria „kvailystėms“ - nei moteriškoms motinos nuo- 
taikoms, nei vaikų linksmybėms. Kol jis namie, motina visą 
laiką privalo būti jo žinioje; tėvo elgesys rodo, kad jis nepalan- 
kiai žvelgia į motinos ir vaikų vienybę, kuria buvo mėgaujama- 
si jam nesant namie. Su motina jis kalba kaip ir su vaikais, 
laukdamas paklusnumo ir pertraukdamas kiekvieną jos pasi- 
teisinimą. Mažasis berniukas pajunta, jog visi malonūs jo sai- 
tai su motina yra nuolatinė tėvo susierzinimo priežastis, 0 jos 
meilės ir pasigėrėjimo - daugelio vėlesnių jo pilnatvės potyrių 

bei laimėjimų modelio - galima siekti tik tėvui nežinant arba 
akivaizdžiai priešinantis jo norams. 

Motina tik dar labiau stiprina šį berniuko jausmą, nuslėpda- 
ma nuo tėvo kai kurias jo „kvailystes“ arba nusižengimus - kai 
būna jam maloni. Išreikšdama savo nepalankumą, ji įskundžia 
berniuką namo grįžusiam tėvui, o tai dažniausiai jį pastūmėja 
fiziškai nubausti vaiką už blogus poelgius, kurių smulkmenos jo 
nedomina. Mat jo sūnūs yra blogi, tad bausmė visuomet yra 
pateisinama. Vėliau, kai berniukui pasitaiko proga pamatyti, 
kaip jo tėvas elgiasi draugijoje, pastebėjęs savo tėvo polinkį 
pataikauti už save pranašesniems žmonėms ir perdėtą jausmin- 
gumą lėbaujant ir dainuojant su sau lygiais, jis įgyja tą pirmąją 
sudedamąją Weltschmerz!“? dalį: jis ima smarkiai abejoti žmo- 
gaus — ar bent jau „seno žmogaus“- orumu. Žinoma, šalia to 
vra ir pagarba bei meilė. Vis dėlto paauglystės audrų laikotar- 
piu, kai savo tapatybėje berniukui tenka surasti galutinę vietą 
tėvo vaizdiniui, tokie berniuko išgyvenimai paaiškina tą sunkų 
vokiečių Pubertūt'“, kuriam būdingas keistas atviro maišto ir 
„slaptos nuodėmės“, ciniško nusikalstamumo ir nuolankaus pa- 
klusnumo, romantizmo ir liūdesio mišinys ir kuris gali visiems 
laikams palaužti berniuko dvasią. 

Vokietijoje šis tėvystės modelis turi tradicines šaknis. Vi- 
suomet taip jau atsitikdavo, kad šis modelis prigydavo šeimos 
gyvenime, nors, suprantama, „neplanuotai“. Tikra yra tai, jog 
kai kurie tėvai, savo vaikystėje patys smarkiai priešinęsi šiam 
modeliui, anaiptol nenorėjo primesti jo savo pačių sūnums. 
"Tačiau sunkiausiomis gyvenimo valandomis jie nuolat skaudžiai 
nusivildavo, neįstengę likti tam ištikimi. Kiti mėgino slopinti 

šį modelį, tačiau taip tik skatino savo pačių, taip pat ir savo 
vaikų, neurotiškumą. Berniukai dažnai jausdavo, kad jų tėvai 
patys yra nelaimingi, neįstengdami išsiveržti iš šio užburto 
rato; šis emocinis tėvų bejėgiškumas keldavo berniukų gailestį 
ir pasidygėjimą. 

Kaipgi šis konfliktas įgijo tokią visuotinai lemiamą reikš- 
mę? Kuo skiriasi — visai netyčia, tačiau lemtingai — šaltas ir 
šiurkštus tėvas vokietis nuo panašius bruožus įkūnijančių kitų 
Vakarų pasaulio tėvų? Manau, šio skirtumo pagrindas yra vo- 
kiečiams būdinga esminė tikro vidinio autoriteto stoka - auto- 
riteto, atsirandančio esant kultūrinių idealų ir ugdymo metodo 
darnai. Svariausias žodis šiuo atveju, aišku, yra vokiečių, įgy- 
Jantis prasmę „imperijos vokiečių“. Taip dažnai, svarstydami apie 
šias vokiečių problemas, mes mąstome ir kalbame apie gerai 
išsilaikiusias vokiškas sritis ir apie „tipiškus“, nors ir pavie- 
nius, pavyzdžius, kai vidinis tėvo vokiečio autoritetas, regis, 
turėjo gilias šaknis ir priklausomai nuo aplinkybių buvo pa- 
grįstas senųjų kaimų ir mažų miestelių Gemiitlichkeit'“", miesto 
Kultur'“*, krikščioniškuoju Demut"“?, profesionaliu Bildung"'* arba 
visuomeninės Reform!!! dvasia. Vis dėlto svarbu paminėti, jog 
visa tai neįgijo vieningos, nacionalinio masto prasmės, nes 
vokiečių sąmonėje įsivyravo imperijos vaizdiniai, o industriali- 
zacija pažeidė ankstesnę visuomenės sluoksnių struktūrą. 

Griežtumas naudingas tik tuomet, jei vadovaujantys turi 
pareigos jausmą, o savo valia paklūstantys išlaiko orumą. Ta- 
Čiau tokia padėtis gali susiklostyti tik vykstant integracijai: kai 


!“ jaukumu, ramybe (vok.). - Vert. past. 
"kultūra (vok.). - Vert. bast. 

"99 nuolankumu (vok.). - Vert. past. 
"'“išsimokslinimu, ugdymu (vok.). - Vert. past. 
"reformos (vok.). - Vert. past. 


praeitis ir dabartis telkiama į visumą, atitinkančią ekonomi- 
nius, politinius bei dvasinių institucijų pokyčius. 

Kitose Vakarų valstybėse vyko demokratinės revoliucijos. 
Jos, kaip parodė Maxas Weberis, ilgainiui perimdamos aris- 
tokratinių savo sluoksnių privilegijas, kartu tapatinosi su aris- 
tokratijos idealais. Kiekvienas prancūzas kažką paveldėjo iš 
prancūzų riterio, kiekvienas anglas - iš anglosaksų džentelme- 
no, o kiekvienas amerikietis — iš maištingo aristokrato. Tam 
„kažkam“ susiliejus su revoliuciniais idealais, gimė „laisvo žmo- 
gaus“ idėja, apimanti neatimamas teises, būtinybę išsižadėti 
savęs ir nepaliaujamą revoliucionieriaus budrumą. Dėl tam tikrų 
priežasčių, kurias netrukus aptarsime nagrinėdami Leben- 
sraum!"“ klausimą, minėtieji vaizdiniai į vokiečių tapatybę nie- 
kuomet negsiliejo tiek, kad turėtų įtakos pasąmoniniams vaikų 
ugdymo būdams. Tipiškam tėvui vokiečiui būdingas valdingu- 
mas ir griežtumas nesusipynė su švelnumu ir orumu, kvlančiais 
iš bendrabūvio ir integracijos proceso. Tipiškas tėvas visada 
arba tik lemiamomis akimirkomis greičiau jau įkūnydavo įpro- 
čius ir dorovės sampratą, būdingus vokiečių vyresniajam puska- 
rininkiui arba smulkiam tarnautojui, kuris, „vilkintis trumpą 
mundurą “, niekuomet nepasiekdavo daugiau, tačiau nuolat 
Jausdavo grėsmę netekti to, ką jau yra pasiekęs, ir kuris iškeitė 
savo prigimtinę teisę būti laisvu žmogumi į tarnybinį titulą 
arba į senatvės pensiją. 

Be to, kultūrinė institucija, kuri anksčiau rūpinosi tradici- 
nėmis ir pavieniams regionams būdingomis paauglystės kon- 
flikto atmainomis, buvo žlugusi. Pavyzdžiui, senovėje buvo 
Wanderschaft'* paprotys. Berniukas iškeliaudavo iš namų, kad 
taptų mokiniu svečiuose kraštuose, sulaukęs maždaug tokio 


"tėvynės, gyvenamosios erdvės (+0k.). - Vert. past. 
'5kelionių, klajonių (vok.). - Vert. past. 


398 


amžiaus (ar kiek vyresnis) kaip Hitleris, kai jis išreiškė savo 
pasipriešinimą, ir kaip Hitlerio tėvas, kai pabėgo iš namų. Prieš 
pat nacistinį laikotarpį toks berniuko atotrūkis nuo šeimos vis 
dar vykdavo — vienu ar kitu pavidalu: jei jaunuolis vis dėlto 
ryždavosi iškeliauti, šį jo žingsnį lydėdavo tėvo „griausmai“ ir 
motinos ašaros. Kartais šis atotrūkis skleidėsi švelnesniais kon- 
fliktais, tačiau jie buvo ne tokie paveikūs, nes kur kas labiau 
suasmeninti ir dažnai įgiję neurozės atspalvį, arba šį savo po- 
reikį atsiskirti berniukas nuslopindavo, tada nutrūkdavo ne 
tėvo ir sūnaus ryšys, o berniuko santykis su savimi pačiu. Mo- 
kytojams (išimtinai vyrams) paprastai tekdavo skaudžiausi taip 
maištaujančio paauglio smūgiai, nors idealizmu ar cinizmu 
grįstą savo priešiškumą berniukas skleisdavo po visą Biirger- 
lichkeit''* erdvę - vokiečių berniuko paniekos vertą „paprastų 
piliečių“ pasaulį. Įvairius šio žodžio Biūrger'"" prasmės atspal- 
vius perteikti sudėtinga. Biirger nėra tapatus oriam miestiečiui, 
taip pat ir sotiems buržujams, kokius juos mato revoliucingasis 
Jaunimas, 0 mažiausiai jis panašus į išdidų Prancūzijos arba 
atsakingą JAV pilietį, kuris, prisiėmęs visiems lygias pareigas, 
įrodo savo teisę būti atskira, savita asmenybe. Šis žodis veikiau 
įprasmina tam tikrą suaugusiojo tipą - jis išdavė jaunystę bei 
kilnius siekius ir surado prieglobstį menkystės ir vergiško nuo- 
lankumo atspalvį turinčiame konservatizme. Šis vaizdinys daž- 
nai vartotas norint pasakyti, esą visame kame, kas „normalu', 
slypi sugedimas, o kas „padoru“ silpnumas. Paaugliai - „paukš- 
čiai keliauninkai“ — išvien su daugeliu savo maišto draugų ir 
vedami ypatingo tipo jaunimo vadovų - profesionalių ir chariz- 
matiškų paauglių - mėgaudavosi romantiška vienove su gamta. 


"4 vidurinės klases miestiečių gyvenimo būdo, galvosenos (vok.). - 
Vert. past. 

Kito — „vienišo genijaus“ — tipo paaugliai rašydavo dienoraš- 
čius, eilėraščius bei mokslinius straipsnius; sulaukę penkioli- 
kos, jie dejuodavo Don Karlo žodžiais, perteikiančiais patį 
vokiškiausią paauglių skundą: „Dvidešimt metų nugyventa, bet 
nieko dar nenuveikta vardan nemirtingumo!“ Kiti paaugliai 
burdavosi į nedideles ciniškų intelektualų, nusikaltėlių, homo- 
seksualistų ir kraštutinių nacionalistų grupeles. Visos šios pa- 
auglių veiklos apraiškos vis dėlto turėjo bendrą bruožą: į vieną 
ar kitą mistinę, romantišką tikrovę - gamtą, tėvynę, meną, būtį 
ir kt. (0 ji buvo aukščiausias idealios motinos, kuri niekuomet 
neišduotų maištaujančio savo sūnaus tam baisūnui, jo tėvui, 
vaizdinys) - jaunuoliai neįsileisdavo savo tėvų: nei kaip įtaką 
darančių asmenų, nei kaip tos tikrovės dalininkų. O dėl tikro- 
sios motinos, tai paauglys kartkartėmis tikėjo, esą ji atvirai arba 
slapta pritartų tokiai jų laisvei, o gal jos net pavydėtų, tačiau 
tėvą jis laikė mirtinu šios laisvės priešu. Jei tėvo priešiškumo 
raiška būdavo nepakankamai stipri, tai paauglys ją sąmoningai 
kurstydavo, nes pasipriešinimas tėvui buvo jo patirties gvvy- 
bingumo šaltinis. 

Šioje gyvenimo pakopoje vokiečių berniukas greičiau jau 
būtų rinkęsis mirtį, nei gyvenęs suvokdamas tiesą, jog ši iš esmės 
klaidinga, besaikė iniciatyva, kviečianti jį į utopinę tikrovę, taps 
giliai įsišaknijusio kaltės jausmo versme, o galiausiai - beža- 
džio nuovargio prielaida. Šiuo gyvenimo tarpsniu vėl sustiprė- 
davo berniuko polinkis tapatintis su savo tėvu, nepaisant visko 
tvirtai pagrįstas ankstyvosios vaikystės išgyvenimais. Vesdamas 
berniuką painiais keliais, klastingas likimas (= tikrovė) galiausiai 
paversdavo jį Biirger, „paprastu piliečiu“, visą laiką išgyvenan- 
čių nuodėmės pojūtį: mat jis išsižadėjo savųjų talentų vardan 
mamonos ir vardan eilinės žmonos bei eilinių, kaip ir kiekvie- 
no kito žmogaus, vaikų. 

Suprantama, jog šis vokiečių tėvystės aprašymas yra taip ti- 
pizuotas, kad tampa artimas karikatūrai. Vis dėlto esu įsitikinęs, 

Jog akivaizdūs jos pavyzdžiai, kaip ir giliai slypintis jos mo- 
delis, išties egzistavo; esu tikras ir tuo, kad toks nuolat pasi- 
kartojantis perdėm ankstyvo, individualizmo atspalvį turinčio 
maišto ir kupinos nusivylimo, nuolankios paprasto piliečio 
būties atotrūkis buvo svarus politinio vokiečių nebrandumo 
veiksnys: šis paauglystės maištas buvo tik individualizmo ir re- 
voliucinės dvasios parodija. Mano įsitikinimu, vokiečių tėvai 
ne tik nesipriešino šiam maištui, bet ir patys nesąmoningai jį 
kurstė kaip patikimą būdą išsaugoti patriarchalinę savo įtaką 
Jaunimui. Mat patriarchaliniam superego tvirtai įsišaknijus anks- 
tyvosios vaikystės patirtyje, jaunimui galima suteikti veiksmų 
laisvę: jie nebedrįsta nueiti pernelyg toli. 

Šis keistas kilniais idealais grįsto maišto ir nuolankaus pa- 
klusnumo derinys, būdingas imperijos laikų vokiečio asmeny- 
bei, tapo paradokso prielaida. Vokiečių sąžinė skatina žmogų 
išsižadėti savęs ir yra žiauri, tačiau jos idealai yra kintantys 1r, 
taip sakant, beglobiai. Vokietis yra griežtas sau ir kitiems; ta- 
čiau kraštutinis griežtumas, nepagrįstas vidiniu žmogaus auto- 
ritetu, gimdo pykt, baimę ir kerštingumą. Stokodamas vidinės 
idealų darnos, vokietis, būdamas aklai įsitikinęs savo teisumu, 
negailestingai išsižadėdamas pats savęs ir didžiai reiklus sau 
bei kitiems, linkęs siekti daugelio prieštaringų ir akivaizdžiai 
destruktyvių tikslų. 

Vokietijai pralaimėjus karą ir išgyvenus 1918 metų per- 
versmą, šis psichologinis konfliktas taip sustiprėjo, kad viduri- 
niai vokiečių sluoksniai atsidūrė ant katastrofos slenksčio; ta- 
čiau bet kurios šalies viduriniai sluoksniai apima gana daug 
darbininkų klasės atstovų, jei tik pastarieji siekia priklausyti 
šiam sluoksniui. Jų nuolankumas karą pralaimėjusiam aukštes- 
niajam sluoksniui staiga tapo visiškai nepanašus į prasmingą 
pavaldumą. Infliacija kėlė pavojų pensijoms. O masės, apgrai- 
bomis ieškančios išeities, nebuvo pasirengusios imtis nei laisvų 

piliečių, nei sąmoningų darbininkų vaidmens (arba jį pasiglemž- 
ti). Akivaizdu, jog tik tokiomis sąlygomis Hitlerio vaizdiniai 
galėjo iškart įkvėpti tiek daug žmonių, o dar didesnei daugv- 
bei - pakirsti jėgas. 

Taigi nesiimsiu tvirtinti, jog Hitlerio tėvas, koks jis vaiz- 
duojamas užgauliuose pasakojimuose, buvo tipiškas pavyzdys 
vokiečių tėvystės, jo atveju įgijusios akivaizdžiai primityvų pa- 
vidalą. Istorijos bėgyje dažnai nutinka taip, kad kraštutiniai ir 
visai netipiški asmeniniai išgyvenimai taip tobulai atitinka slapta 
gyvuojantį visuotinį konfliktą, kad krizės akimirką jie virsta 
tipišku tikrovės pavyzdžiu. Vertėtų prisiminti, jog didžiosios 
tautos savo vadais dažnai renkasi žmones, gyvenančius anapus 
savo sienų: Napoleonas gimė Korsikoje, Stalinas kilo iš Gruzi- 
Jos. Taigi būtent visuotinis vaikystės modelis yra tos didžiulės 
nuostabos, apimdavusios vokietį, skaitantį apie Hitlerio jau- 
nystę, pagrindas. „Kad ir koks tvirtas ir ryžtingas būtų buvęs 
mano tėvas....jo sūnus taip pat beatodairiškai ir atkakliai atmes- 
davo kiekvieną jam ne ypač patrauklią arba visai nepatrauklią 
idėją. Aš nenorėjau tapti tarnautoju.“ Šis asmeniško atsiskleidi- 
mo ir įžvalgios propagandos derinys (kartu su provokuojančiais 
ir ryžtingais veiksmais) galiausiai pasėjo tą visuotinį tikrumą, 
kurio taip laukė vokiečių jaunimo siėlose gyvenantis maištinin- 
kas: tikrumą, kad joks senas žmogus - tėvas, imperatorius ar 
Dievas - neturi jam kliudyti mylėti savo motiną Vokietiją. 

"Tuo pat metu ką tik minėtas derinys jau suaugusiems vy- 
rams patvirtino, jog jie, atsisakę maištingų savo paauglystės 
siekių, tapo neverti vadovauti Vokietijos jaunimui ir nuo šiol 
Jis „pats kurs savo likimą . Ir tėvai, ir sūnūs dabar galėjo tapa- 
tintis su fiureriu — nė karto nepasidavusiu paaugliu. 

Piešdami istorinį Hitlerio paveikslą psichologai sutirština 
Jo tėvo bruožus; juk Hitleris buvo paauglys, atsisakęs tapti tėvu 
bet kuria šio žodžio prasme arba, jei jau prakalbome apie tai, 

kaizeriu ar prezidentu. Jis nepakartojo Napoleono klaidos. 
Hitleris buvo fiureris - šlovingas vyresnysis brolis, perėmęs 
išimtines tėvų teises, tačiau perdėm smarkiai su jomis nesita- 
patinantis: vadindamas savo paties tėvą „senu, tačiau vis dar 
vaikišku“, jis užsitikrino sau naują žmogaus, kuris turėdamas 
valdžią išlieka jaunas, padėtį. Jis buvo nepalaužtas paauglys, 
pasirinkęs užsiėmimą, nesusijusį su civilio gyventojo laime, ver- 
teiviška ramybe ir dvasine rimtimi: jis buvo naujas vadas, kuris 
palaiko vaikinų vienybę reikalaudamas jų susižavėjimo, kelda- 
mas jiems siaubą ir apsukriai įtraukdamas juos į nusikaltimų 
pasaulį, iš kurio nebėra kelio atgal. Be to, jis negailestingai 
naudojosi savo tėvų nesėkmėmis. 

„Karjeros klausimą man teko išspręsti kur kas greičiau, nei 
tikėjausi... Kai buvau trylikos metų, visiškai netikėtai mirė mano 
tėvas. Mano motina jautė pareigą ir toliau rengti mane tar- 
nautojo karjerai.“ Tokiomis aplinkybėmis žlugus Hitlerio pla- 
naims, jis susirgo sunkia plaučių uždegimo forma ir „visa, už ką 
kovojau, visa, ko slapta troškau, virto tikrove...“ Negaluojan- 
čiam berniukui motina turėjo leisti viską, ką sveikam ir užsi- 
spyrusiam drausdavo; tad dabar jis turėjo galimybę išvykti ir 
rengtis tapti menininku. Taigi jis išvyko ir... neišlaikė stoja- 
mųjų egzaminų į valstybinę meno mokyklą. Po to mirė ir jo 
motina. Tad jis dabar buvo laisvas ir... vienišas. 

Po šios ankstyvos mokymosi nesėkmės (stojant į meno mo- 
kyklą) jis patyrė ir profesinę nesėkmę, retrospektyviai grin- 
džiamą charakterio stiprybe ir berniukišku atkaklumu. Gerai 
žinoma, kaip rinkdamasis savo pavaduotojus Hitleris vėliau 
stengėsi išpirkti panašias savo civilio gyvenimo nesekmes. Vis- 
kas jam baigėsi geruoju tik dėl vokiečių įpročio mokymosi 
nesėkmėms suteikti paslėpto talento atspalvį: „humanistinis“ 
švietimas Vokietijoje visą laiką išgyveno stiprų vidinį skilimą — 
viena vertus, skatindamas pareigos jausmą bei drausmingumą 
1r kartu šlovindamas ilgesingus poetų jausmų protrūkius. 

Hitlerio laikysena „senosios“ Vokietijoje ir kitose šalyse gy- 
venančios kartos atžvilgiu buvo tokia pat nenuolaidi, apsukri 
bei ciniška kaip ir jo laikysena (kokią jis pats aprašo) savo tėvo 
atžvilgiu. Beje, vos tik pajutęs, jog reikia viešai pateisinti arba 
apgailėti savo veiksmus, jis veikiausiai surengdavo spektaklį, 
kaip tai padarė ir pirmajame „Mein Kampf“ skyriuje. Savo žodžių 
tiradas jis skirdavo vienam kuriam užsienio šalių vadovui - Chur- 
chiliui ar Rooseveltui, apibūdindamas jį kaip žiaurų feodalą 
arba nukaršusį kvailį. Tuomet jis kurdavo antrąjį vaizdinį - klas- 
tingo, turtingo sūnaus ir ciniško dekadento: Duft-Cooperis ir 
Edenas buvo vieninteliai vyrai, kuriuos jis šiam tikslui rinkda- 
vosi. Ir iš tiesų vokiečiai tyliai susitaikydavo su neįvykdytais 
Hitlerio pažadais, kol jis, smarkus jaunuolis, paprasčiausiai nau- 
dojosi kitų vyrų senatve. | 


3. Motina 


„--„motina - pasišventusi buities rūpesčiams, savo vaikus apsu- 
pusi nuolatine švelnia globa.“ 

Po šio stebuklinės pasakos tęsinio apie savo mamą Hitleris 
mažai ką tepasako. Jis užsimena, kad kartkartėmis ji nuošir- 
džiai nerimaudavusi jam, jaunajam herojui, įsivėlus į peštynes, 
kad mirus tėvui ji jautusi „būtinybę“ — veikiau skatinama parei- 
gos, nei noro - pasirūpinti, kad jis tęstų mokslą. Netrukus ji 
taip pat mirė. Jis sakosi gerbęs savo tėvą, o mylėjęs motiną. 

Apie „jos vaikus“ daugiau nepasakyta nė žodžio. Hitleris 
niekuomet nebuvo nė vieno žmogaus brolis. 

Vargu ar verta abejoti tuo, jog Hitleris, teatrališkas ir iste- 
riškas avantiūristas, buvo liguistai prisirišęs prie savo motinos. 
"Tačiau šiuo atveju ne tai svarbiausia. Mat nepriklausomai nuo 
to, ar šis prisirišimas liguistas, ar ne, jis sumaniai dalija savo 
motinos paveikslą į dvi kategorijas, itin parankias skleidžiant 

propagandą: mylinti, vaikiška ir šiek tiek pavargusi virėja, triū- 
sianti šiltoje, jaukioje aplinkoje, ir milžiniška marmurinė ar 
geležine skaisčioji mergelė - šio idealo paminklas. Taigi apie 
tikrąją savo motiną Hitleris užsimena labai nenoriai, o ant- 
žmogiškos motinos paveikslų daugelyje jo vaizdinių, priešin- 
gai, yra gausybė. Šioje imperijos vokiečio stebuklinėje pasakoje 
mes nerandame paprasto teiginio, jog Hitleris gimė Braunau 
miestelyje, nes ten gyveno jo tėvai; ne, ten pasakyta: „gimti šioje 
vietoje man skyrė lemtis“. Kad ir kada tai įvyko, taip įvyko visai 
ne dėl savaime suprantamos įvykių tėkmės; ne - tai, kad jis 
gimė tarpukario laikotarpiu, ramybės ir tvarkos dienomis, bu- 
vo „neužtarnautas, piktas lemties pokštas“. Kai jis gyveno skur- 
de - „skurdas spaudė mane savo glėby“; kai liūdėdavo - „ponia 
širdgėla buvo mano globėja“ Tačiau visą šį „lemties žiaurumą“ 
Hitleris vėliau išmoko liaupsinti kaip „Dievo apvaizdos iš- 
mintį“, mat dėl tokios lemties jis užsigrūdino ir tapo tinkamas 
tarnauti gamtai, „Žiauriai visokeriopos išminties valdovei". 

Prasidėjus Pirmajam pasauliniam karui „lemtis suteikė ma- 
lonę“ tapti vokiečių kariuomenės pėstininku - toji pati „ne- 
permaldaujama lemties deivė, pasitelkianti karus, kad pasvertų 
tautas ir žmones“. Kai Vokietijai pralaimėjus karą Hitleris stojo 
prieš teismą ginti pirmuosius savo revoliucingus veiksmus, jis 
buvo tikras, „kad amžinai teisianti istorijos deivė šypsodamasi 
suplėšys“ teismo nuosprendį. 

Lemtis, čia išdavikiškai žlugdanti herojaus sumanymus, čia 
mielai pataikaujanti jo didvyriškumui ir plėšanti į skiautes se- 
nų nedorėlių nuosprendžius - tai infantilių vaizdinių visuma, 
persmelkianti daugumą vokiečių idealizmo apraiškų. O jauno 
didvyrio, išgarsėjančio svečioje šalyje ir grįžtančio gimtinėn 
išlaisvinti ir išaukštinti „įkalintą“ savo motiną, motyvas (roman- 
tiškas sakmės apie karalių Oidipą atitikmuo) yra tipiškiausia 
šios vaizdinių visumos išraiška. 

Šiuose antžmogiškų motinų vaizdiniuose slypi dviveidis mo- 
tinystės paveikslas: vieną sykį motina yra žaisminga, vaikiška ir 
kilni, kitą svkį — išdavikė ir piktųjų jėgų sąjungininkė. Tokia 
vaizdinių visuma, mano nuomone, yra būdinga patriarchalinėms 
visuomenėms, kur moterį siekiama išlaikyti daugeliu atžvilgių 
neatsakingą bei vaikišką ir kur ji gyvena „tarp dviejų ugnių. 
Tad aplinkybės susiklosto taip, kad tėvas joje nepakenčia išsi- 
sukinėjančių savo vaikų, o vaikai joje nekenčia abejingo savo 
tėvo. Kadangi ši „motina“ paprastai tampa ir išlieka nesąmo- 
ningu šio „pasaulio“ modeliu, ambivalencija motiniškos moters 
atžvilgiu Hitlerio laikotarpiu tapo vienu ryškiausių viešosios 
vokiečių mąstysenos bruožų. 

Furerio santykis su motinyste ir šeima buvo prieštaringas. 
Tobulindamas savo tautos fantasmagoriją, jis įsivaizdavo esąs 
vienišas vyras, besigrumiantis su antžmogiškos motinos figūro- 
mis ir siekiantis joms, čia mėginančioms jį sunaikinti, čia pri- 
verstoms jį laiminti, įtikti. Tačiau savo bendražygėmis moterų 
Jis nepripažino iki pat skausmingos pabaigos, kai, atkakliai 
siekęs atvesti į doros kelią Evą Braun, netrukus ją nušovė savo 
paties rankomis - bent jau tokia yra legendos pabaiga. Tiktai 
kitų vyrų žmonos gimdė jiems vaikus kanceliarijos prieglobsty- 
Je, o pats Hitleris, kaip rašo oficialus jo biografas, „yra tautos 
valios įsikūnijimas. Jis visiškai nepažįsta šeimos gyvenimo, 
nepažįsta jokios ydos . 

Šią ambivalenciją moterų atžvilgiu Hitleris taikė ir savo san- 
tykiui su Vokietija kaip idėja. Atvirai niekindamas savo tėvynai- 
nių mases, O jos juk ir buvo Vokietija, jis įsiaudrinęs stovėdavo 
Jų akivaizdoje ir, fanatiškai šaukdamas „Vokietija, Vokietija, 
Vokietija“, maldaudavo tikėti mistine tautos egzistencija. 

Kita vertus, vieša vokiečių laikysena žmonijos ir pasaulio 
kaip visumos atžvilgiu visuomet buvo palyginti ambivalentiš- 
ka. Pasaulį suvokti kaip „išorinį pasaulį“ būdinga daugumai 

genčių ir tautų. Bet Vokietijos atveju pasaulis suvokiamas kaip 
nuolat kintantis ir visuomet - iki kraštutinumo. Pasaulis laiko- 
mas arba amžiumi ir išmintimi pranašesnis (už Vokietiją) amži- 
no troškimo ir Wanderlust''* objektu, arba niekingo, klastingo 
Ją apsupusio priešo, siekiančio vienintelio tikslo - būtent pasi- 
naudoti Vokietija — stovykla, arba mistine Lebensraum!“, kurią 
reikia užkariauti sutelkus visą teutonišką drąsą ir daugelį metų 
Ja naudotis jaunatviškais plėtros tikslais. 


4. Paauglys 


Šioje šalyje žodis „paauglystė“ visiems, išskyrus žmones, 
susiduriančius su juo profesinėje plotmėje, įgijo blogiausiu at- 
veju neištirtų žemių, plytinčių tarp vaikystės ir paauglystės, 
prasmę, 0 geriausiu atveju jis suvokiamas kaip „įprastas“ me- 
tas sportuoti ir krėsti pokštus, burtis į būrius ir uždaras grupes 
bei draugijas. Šioje šalyje paauglys kelia mažiau keblumų ir 
Jaučiasi ne toks vienišas, kaip kituose kraštuose augantys pa- 
augliai, nes iš esmės yra tapęs kultūros arbitru; tik nedaugelis 
šios šalies žmonių įstengia išsižadėti paaugliškos laikysenos, 
gyvuojančios drauge su laisvo, amžinai pasišventusio nugalėti 
vienvaldystės apraiškas žmogaus laikysena. 

"Taigi turint tokią paauglystės sampratą gana sunku suvok- 
ti, kokią prasmę paauglystė įgyja kitose kultūrose. Pirmykštėje 
praeityje įspūdingomis ir įmantriomis apeigomis siekta pakeisti 
ir sukilninti bundantį paauglio vyriškumą. Pirmykščių apeigų 
metu paaugliui tekdavo pralieti šiek tiek savo kraujo, paaukoti 
kurį nors dantį ar kurią nors lytinių organų dalį, o religinė- 
mis apeigomis jis yra mokomas pripažinti savo nuodėmingumą 


UPaistros keliauti (v0k.). - Vert. past. 
U“ gyvenimo erdve (vok.). - Vert. past. 

1r nusižeminti. Senoviniais ritualais būdavo sutvirtinamas ber- 
niuko ketinimas tapti vyru savo tėvo pasaulyje, tuo pat metu 
išliekant amžinai kukliu „Didžiojo Tėvo“ sūnumi. Apeiginių 
šokių vedėjai, atpirkėjai ir aktoriai tragikai buvo kaltės ir atpir- 
kimo simboliai. O Vokietijos paauglių maištas buvo aukščiausia 
visuotinės psichologinės raidos pakopa, prilygstanti feodalizmo 
žlugimui: vidinė sūnų emancipacija. Mat nors pirmykštės pa- 
auglystės apeigos ir nacionalsocializmo ritualai yra glaudžiai 
susiję, jie iš esmės skiriasi. Hitlerio pasaulyje paaugliai žygia- 
vo koja kojon su emancipuotais sau lygiais jaunuoliais. Jų 
vadas niekuomet nepaaukojo savos valios nė vienam tėvui. 
"Tiesą sakant, jis buvo jiems sakęs, kad sąžinė vra tokia pat 
dėmė kaip ir apipjaustymas ir kad pirmoji, kaip ir antrasis, 
vra žydiškos ydos. 

Hitlerio pasibjaurėjimas žydais — „stiprybę graužiančia bak- 
terija“, kuriai atstovauja mažiau nei 1 procentas iš 70 milijonų 
Jo tėvynainių - įvelkamas į fobijos atspalvį turinčius vaizdi- 
nius. Hitleris aprašo žydų tautos - stiprybę pažeidžiančio už- 
krato, sutepančios bjaurasties - keliamą pavojų. Psichiatrai šiuo 
atvėju nustatytų mažų mažiausiai sifilofobiją. Bet ir vėlgi sunku 
pasakyti, kur šiuo atveju baigiasi asmeninė negalia ir prasideda 
klastinga propaganda. Mat idealistiniams paauglio vaizdiniams 
paprastai būdinga balčiausių ir juodžiausių spalvų deriniai. Jis 
nuolatos trokšta įgyti tai, kas balta, ir liguistai vengia visko, kas 
Juoda, siekia išrauti tai su šaknimis ir iš kitų žmonių, ir iš savo 
paties tikrovės. Dėl su seksualumu susijusių savo nuogąstavimų 
paauglys tampa itin imlus tokiems ar panašiems žodžiams: „Tik 
kraujo grynumo netektis visiems laikams sužlugdo vidinę laimę, 
ji amžinai žemina žmogų ir jos padariniai yra nebepašalinami 
iš kūno bei proto“!!*. 


"8 Ibid. 


408 


Ikinacistiniais laikais gyvenęs vokiečių paauglys buvo be 
galo žiaurus pats sau, 0 tėvo valiai priešindavosi visai ne tam, 
kad suteiktų sau malonumo. Patyręs „nuopuolį“, jis jausdavo 
didžiulę kaltę. Toks jaunuolis buvo skatinamas pajusti, kad Hit- 
leris yra Žmogus, turintis teisę negailestingai kovoti su viskuo, 
kas juoda, nes yra reiklus ir sau pačiam. Tai, kas nuovokiems ne 
vokiečių kilmės žmonėms kėlė įtarimą — būtent Hitlerio skel- 
biamnas susilaikymas nuo mėsos, kavos, alkoholio ir lytinio gyve- 
nimo, — vokiečių jaunuoliui buvo svarus propagandos veiksnys. 
Mat Hitleris taip įrodė turįs moralinę teisę išvaduoti vokie- 
čius iš ikikarinio jų pačių mazochizmo ir juos įtikinti, esą ir jie 
savo ruožtu turi teisę neapkęsti, kankinti, žudyti. 

Painų paauglystės konfliktą, liepsnojusį kiekvieno vokie- 
čių vaiko sieloje, Hitleris siekė pakeisti paprastais it hipnozės 
būsenoje atliekamų veiksmų ir laisvės nuo rūpesčių bei svars- 
tymų modeliais. Šiam tikslui jis įsteigė organizaciją, sukūrė 
ugdymo sistemą ir devizą, skirtus nukreipti visą paauglių energi- 
ją nacionalsocializmo plotmę. Toji organizacija buvo Hitlerio 
jaunimas, o jos devizas - „Jaunimas kuria likimą savo paties 
rankomis . 

Dievas nebeteko jokios reikšmės: „Šią valandą, kai žemė 
pasišvenčia saulei, mes gyvename vienintele mintimi. Mūsų sau- 
lė - Adolfas Hitleris“''? Nebeteko svarbos ir tėvai: „Visus, ku- 
rie, remdamiesi vien tik savo pačių „patirtimi“, kovoja su mūsų 
metodu, leidžiančiu jaunimui vadovauti jauniems žmonėms, 
*0 Neturi reikšmės ir etika: „Ką tik užgimė 

reikia nutildyti... 
visiškai nauja karta, neturinti išankstinių idėjų, neįklimpusi į 


"9 Citata iš knygos: G. Ziemer. Education for Death. New York: Oxford 
Universitv Press, 1941. 

10 Citata iš knygos: Hans Siemsen. Hitler Youth, London: Lindsav 
Drummond, 1941. 

kompromisus, pasirengusi ištikimai laikytis įstatymų, pagrįstų 
prigimtine jų teise“!“!. Brolystė, draugystė nebeteko reikšmės: 
„Man neteko girdėti nė vienos dainos, išreiškiančios švelnius 
draugiškus jausmus, meilę tėvams, meilę artimam, gyvenimo 
džiaugsmą, tolesnio gyvenimo viltį“'**. Nebesvarbu ir mokslas: 
„Nacionalsocialistinė ideologija turi būti šventas tikrovės pa- 
matas. Nevalia jo ardyti smulkiais paaiškinimais“ **?. 

Reikšminga buvo viena — nuolat judėti į priekį, nesidai- 
rant atgalios. „Nors ir viskas žlugtų, mes žygiuosime į priekį. 
Juk šiandien mūsų rankose Vokietija, o ryt - visas pasaulis . 

Sukūręs tokį pamatą Hitleris pasitelkė paprasčiausią, rasi- 
niais požymiais grįstą visuotinės erdvės dichotomiją: vokietis 
(kareivis) — žydas. Žydas piešiamas mažas, juodas, visas plau- 
kuotas, kuprotas, plokščiapadis; jis žvairuoja ir čepsi lūpomis, 
skleidžia nemalonų tvaiką, yra palaidūnas, mielai atima švie- 
siaplaukių mergelių nekaltybę, jas apvaisina ir užkrečia ligo- 
mis. O arijas yra aukštas, tiesus, šviesaus gymio, neturi plaukų 
ant krūtinės ir galūnių, jo žvilgsnis, eisena ir kalbėsena yra 
stramm"“*, jis sveikinasi ištiesta ranka. Jis uoliai laikosi švaros. 
Jis niekuomet sąmoningai nepaliestų žydų kilmės merginos — 
nebent viešnamyje. 

"Tai akivaizdi beždžionės ir antžmogio priešprieša. Ameri- 
koje tokie vaizdiniai greičiausiai būtų virtę karikatūromis, o Vo- 
kietijoje jie tapo viešai pripažintu suaugusiųjų protų penu. Ir 
nederėtų pamiršti (nes vokiečiai to nepamirš), kad daugelį metų 
tarp vokiečių jaunimo ir vokiečių kariuomenėje Hitlerio vaizdi- 
niai buvo populiarūs. Sveiki, ištvermingi, ramūs, paklusnūs, 


'*! Citata iš knygos: Ziemer, 0p. cat. 

2 Ziemer, op. cit. 

"3 Citata iš knygos: Ziemer, op. cat. 

'* tiesi, griežta, energinga (vok.). - Vert. past. 

fanatiški, jie „mete iššūkį visoms kūno, energijos ir ištikimybės 
silpnumo apraiškoms“'*?. Jie buvo be galo arogantiški, ir ši 
niekinanti jų arogancija buvo vienintelis ženklas, padedantis 
atpažinti senosios vokiečių kartos baimę pasiduoti svetimuose 
kraštuose „išaugintos“ kultūros įtakai. 

O dėl moterų, tai nacionalsocialistinės rasės savimonė ir 
Joms tapo naujoviško pasididžiavimo pagrindu. Merginos, ben- 
draujančios su išrinktaisiais arijų rasės atstovais, buvo ragina- 
mos su džiaugsmu imtis kūniškųjų savo priedermių. Jos buvo 
šviečiamos seksualumo klausimais bei skatinamos gyventi lyti- 
nį gyvenimą. Gimdyti vaikus, nesvarbu - teisėtai ar ne, buvo 
skatinama propagandos priemonėmis, teikiama materialinė pa- 
rama. Veikė ir „valstybinių vaikų“, gimusių ir „paskirtų fiure- 
riui“ organizacija. Motinos buvo skatinamos maitinti krūtimi; 
tai, ką Amerikos psichiatrai tuo metu drįso teigti tik profesio- 
nalams skirtuose žurnaluose, Vokietijos valdžia pareiškė viešai: 
„Sullfhigkeit ist Stilhwille“ — gebėjimas maitinti yra noras mai- 
tinti. Taigi vokiečių kūdikystė buvo puoselėjama, kad klestėtų 
arijų rasė ir fiureris. 

Savo vaizdinių plotmėje nė vienas aktorius, taip pat ir nė 
vienas aktyvus novatorius, nėra visiškai nepriklausomas, be to, 
Jis negali išdrįsti būti visiškai originalus: jo originalumas turi 
būti grįstas drąsa, o tinkamu metu jis deramai išreiškia jau gy- 
vuojančius vaizdinius. Jei vis dėlto jam pavyksta tai padaryti, 
jo vaizdiniai ne tik įtikina jį patį bei likusiuosius, bet ir para- 
lyžiuoja jo priešus, jei tik jie nesąmoningai priima šiuos vaiz- 
dinius - yra linkę jų laukti, prarasti pasitikėjimą savimi ir 
galiausiai pasiduoti. 

Taigi Vokietija yra ypač gerai organizuotos ir labai apsi- 
švietusios tautos, pasidavusios paauglio ideologo vaizdiniams, 


125 Ziemer, o. cit. 

pavyzdys. Mes parodėme, jog tokiu atveju negalima kaltinti 
vien asmeninių neurozių, kamuojančių vadovaujančius žmo- 
nes. Bet ar galime kaltinti pavaldinių vaikystės schemas? 


5. Lebensraum, kareivis, žydas 


Vien impresionistinis šeimyninių tautos vaizdinių ir tauti- 
nių bei tarptautinių jos nuostatų palyginimas labai greitai gali 
virsti absurdu. Iš tokio palyginimo galima padaryti išvadą, jog 
gydant tautinius šeimos modelius galima pakeisti tarptautines 
nuostatas. Tačiau tautos keičiasi tik kintant bendrai jų tikrovei. 
Pavyzdžiui, Amerikoje visų tautų sūnūs ir dukterys tampa ame- 
rikiečiais, bet kiekvienam būdingas savitas konfliktas: drįstu 
manyti, jog ne vienas vokiečių kilmės amerikietis, skaitydamas 
šį skyrių, jau atpažino vieną ar kitą savo paties tėvo problemą. 
Jis atpažins tą problemą, nes jo tėvo pasaulis ir jo paties pasau- 
lis yra atitrūkę vienas nuo kito: jo tėvas gyvena kitoje erdvės ir 
laiko plotmėje. 

Jau vien tai, kaip lengva palyginti vaikystės schemas bei 
tautines nuostatas, ir pats absurdas, prie kurio šis palyginimas 
gali privesti, užtemdo su šiais reiškiniais susijusią svarbią tiesą. 
"Tad šis knygos poskvris bus skirtas atskleisti, kaip istorinė ir 
geografinė tikrovė sustiprina šeimos gyvenimo schemas ir kaip 
šios schemos savo ruožtu formuoja tautos tikrovės sampratą. 
Neįmanoma nusakyti, kas yra vokiška, nesusiejus vokiškųjų šei- 
mos plotmės vaizdinių su centrine Vokietijos padėtimi Europo- 
Je. Juk, kaip anksčiau įsitikinome, net ir nuovokiausių žmonių 
grupėms siekiant suvokti tiek savo pačių, tiek viena kitos padėtį, 
tenka remtis santykinai paprastu nežodiniu magišku tikrovės 
modeliu. Kiekvienam asmeniui ir kiekvienai grupei būdingos 
istoriškai sąlygotos erdvės ir laiko sampratos, kurios sampratos 
pagrindžia asmens (ar jų grupės) pasaulėvaizdį, atstumiančius 

ir idealiuosius prototipus bei pasąmoninį gyvenimo planą. Šios 
sampratos turi lemiamą įtaką tautos siekiams ir gali tapti ryš- 
kaus jos savitumo prielaida; kita vertus, jos susiaurina tautos 
vaizduotę, tad gali užtraukti jai didžiulę nelaimę. Vokietijos 
istorijoje labiausiai išsiskiria šios erdvės ir laiko suvokimo kon- 
figūracijos: gyvenimo aplinkos ir Lebensraum““ priešprieša bei 
susiskaldymo ir vienybės priešprieša. Be abejo, tokios sąvokos 
vra visuotinės ir, atrodytų, visai neturi vokiško savitumo, o 
stebėtojas, suvokiantis, kokios svarbios šios sąvokos vokiečių 
mąstysenai, tikriausiai pamanytų, kad jos atlieka veidmainiš- 
kos propagandos priemonių vaidmenį. Vis dėlto tarptautinių 
susidūrimų atveju nėra nieko pražūtingesnio, kaip pastangos 
nuvertinti mitologinę kitos tautos erdvės ir laiko sampratą arba 
Ja abejoti. Kitos tautybės žmogus nesuvokia, jog Vokietijoje šie 
žodžiai įprasmino Žmonių įsitikinimus, esančius toli anapus 
šios įprastos logikos. 

Oficialioji Lebensraum prasmė buvo štai kokia: nacių valsty- 
bė turi paimti į savo rankas (Europos ribose) karinę hegemoniją 
ir ginkluotės monopolį, viešpatauti ekonomikoje ir atlikti inte- 
lektualinio vedlio vaidmenį. Be to, Lebensraum turėjo vieną iš 
esmės magišką prasmę. Kokia toji prasmė? 

Pirmojo pasaulinio karo pabaigoje Maxas Weberis rašė, esą 
likimas panorėjęs (net ir realistiškai mąstantis vokietis sako 
„likimas“, o ne „geografija“ ar „istorija'), kad vienintelė Vo- 
kietija gyventų tiesioginėje trijų didžiųjų sausumos valstybių 
ir didžiausios jūrinės valstybės kaimynystėje ir kad stovėtų joms 
skersai kelio. Jo nuomone, nė viena kita pasaulio tauta neuž- 
ima tokios padėties!“". 


'26 svvenimo erdvės (vok). - Vert. past. 
'* Max Weber. Gesammelte Politische Schriften. Munich, Drei masken 
Verlag, 1921. 

Weberio požiūriu, iškilus būtinybei sukurti didingą bei sau- 
gią šalį, gyvenant visiškos apsiausties sąlygomis ir užimant labai 
pažeidžiamą geografinę padėtį, lieka dvi alternatyvos: Vokietija 
galėtų išlaikyti savo pasiskirstymą į regionus ir tapti šiuolaikine 
federacija, kuri būtų panaši į Šveicariją — visiems palanki, vi- 
siems naudinga ir niekam nekelianti pavojaus; arba ji galėtų 
skubiai sukurti imperiją, įkūnijančią gana nemalonius politi- 
nius bruožus, imperiją, tokią pat brandžią ir galingą, kaip 
Anglijos ar Prancūzijos imperijos, pajėgią žaisti politinės galios 
žaidimus, kad su Vakarų valstybėmis sukurtų kultūrinį ir karinį 
darinį, skirtą apsisaugoti nuo grėsmės, kylančios iš Rytų. Ia- 
čiau Weberis buvo „realistas“, o tai reiškia, kad jis atsižvelgė 
vien į tai, kas, remiantis visa pasveriančiu, konservatyviu jo 
protu, atrodė „suprantama“ is nė nesvajojo, kad po kelerių 


'2* Pastaruoju metu Amerikoje pasirodžiusiame leidinyje (H.H. Gerth 
and C. Wright Mills, From Max Weber: Essays im Sociology, New York: 
Oxford University Press, 1946, p. 28-29) pasakojama apie kai kuriuos 
Weberio gyvenimo įvykius; šias leidinio vietas kaip tik ir pacituosiu, nes 
Jose aprašomi įvykiai yra ypač ryškus čia nagrinėjamų šeimos gyvenimo 
schemų pavyzdys. 

„Ryškus jo taurumo pojūtis tam tikra prasme buvo atsakas į patriar- 
chališką ir valdingą elgseną jo tėvo, savo žmonos meilę suvokusio kaip 
pasiryžimą tarnauti ir leistis jo išnaudojamai bei kontroliuojamai. Pagaliau 
Weberis, būdamas 31 metų, savo motinos ir savo žmonos akivaizdoje įtū- 
žęs paskelbė savo tėvui nuosprendį: jis negailestingai nutrauks visus su 
tėvu siejančius saitus, jei šis nesutiks su sūnaus sąlyga: motina turėtų lanky- 
tis jo namuose „viena“, be tėvo. Jau esame minėję, kad po šio susidūrimo 
tėvas greitai mirė ir Weberiui aprašytoji situacija paliko neišdildomą kaltės 
pėdsaką. Galime nedvejodami padaryti išvadą šią situaciją turėjus nepa- 
prastai ryškų oidipinį atspalvį. 

Visą savo gyvenimą Weberis nuolatos susirašinėjo su savo motina, o 
kartą ji kreipėsi į sūnų kaip „vyresnė dukra“. Prireikus pasitarti dėl trečio- 
jo savo sūnaus elgesio, patarimo ji kur kas mieliau kreipdavosi į jį, savo 
pirmagimį, nei į savo vyrą. Be to, derėtų atkreipti dėmesį į tai, kas, su- 
prantama, buvo laikinas jaunojo Weberio siekių tarpsnis: kai jis mokėsi 

metų į Vokietijos gyvenimą ateis žmogus, skelbsiantis ir kone 
įgyvendinsiantis trečiąją alternatyvą: Vokietija galėtų tapti tokia 
galinga ir taip apsukriai valdoma valstybe, kad pajėgtų vieną po 
kito užgrobti visus apsiausties bendrininkus - Paryžių, Londoną, 
Romą ir Maskvą - ir išlaikyti juos savo valdžioje pakankamai 
ilgai, kad jos netektų savo stiprybės „tūkstančiui metų '. 

Šis planas kitos tautybės žmogui vis dar atrodo neįtikimas. 
Jis stebisi, kaip vienoje ir toje pačioje tautinėje sąmonėje tokia 
schema galėjo gyvuoti išvien su paprastu gerumu ir kosmopoli- 
tine išmintimi - įprastais „tikrosios“ vokiečių kultūros bruožais. 
Vis dėlto, kaip anksčiau minėta, kalbėdami apie vokiečių kultū- 
rą žmonės turėjo galvoje regionines, o ne tautines dorybes. Jie 
dažniausiai nepakankamai vertindavo žūtbūtinį šios tautos žmo- 
nių vienybės poreikį, nors, tiesą sakant, jis ir nesuvokiamas 
tautoms, kurių krašte tokia vienybė laikoma savaime suprantamu 
dalyku. Pasaulis vėl linkęs nepakankamai įvertinti jėgą, kurios 
pagrindu tautinės vienybės klausimas gali virsti tapatybės išsau- 
gojimo klausimu, vadinasi, ir (žmogaus) gyvybės ir mirties klau- 
simu, gerokai peržengiančiu politinių sistemų ginčo ribas. 

Per visą žmonijos istoriją Vokietijos teritorija kentė nuo visa 
niokojančių įsibrovimų (arba jai grėsė galimas pavojus). Nors 
tikra yra tai, kad ilgiau kaip šimtą metų gyvybinių šios šalies 
centrų nebuvo užėmęs joks priešas, Vokietija ir toliau, tiek ra- 
cionalioje, tiek iracionalioje plotmėje, jautė, kad jos padėtis 
yra pažeidžiama. 


universitete, jo troškimas buvo tapti tikru vyru. Vos per tris mokslo se- 
mestrus jis gerokai pasikeitė išoriškai: lieknas mamos sūnelis tapo stam- 
biu, geriančiu alų, dūmijančiu cigarą ir dvikovos randu paženklintu 
imperinės Vokietijos studentu, kurį jo paties motina pasitiko antausiu. 
Akivaizdu, jog jis buvo tėvo sūnus. Du tapatinimosi pavyzdžiai ir su jais 
susijusios vertybės, įsišaknijusios jo motinos ir tėvo asmenybėse, visuomet 
išliko vidinio Maxo Weberio gyvenimo dalis...“ 

Vis dėlto kariniai antpuoliai nėra vienintelis grėsmės šalti- 
nis. Vokietijai veržiantis į kitas šalis arba pačiai kenčiant nuo jų 
antpuolių, jos tikrovėje visuomet likdavo svetimų vertybių pėd- 
sakas. Vokiečių laikysena šių vertybių atžvilgiu bei jų santykis 
su kultūrine savo pačių šalies įvairove - tai sunkiai nusakomos 
klinikinės problemos turinys. Tačiau, matyt, jokia kita jauna, 
panašaus dydžio ir gyventojų tankio, turinti panašią istorinę 
gyventojų įvairovę ir panašiai stokojanti natūralių sienų valstybė 
nesusiduria su tokiais iš prigimties skirtingais ir tokį trikdantį 
eiliškumą įgyjančiais kultūriniais veiksniais, kaip kad kultūri- 
nę savo kaimynų įtaką patirianti Vokietija. Kaip ir kalbant apie 
asmeninio nerimo veiksnius, šiuo atveju tiktų pasakyti, jog bū- 
tent visiems nagrinėtiems veiksniams nuolat stiprinant žalingą 
vienas kito poveikį, vokiečių tapatybė neteko galimybės įgyti 
apibrėžtą pavidalą ir palaipsniui, logiška tvarka asimiliuoti eko- 
nomMiInę Ir visuomeninę šalies raidą. 

Vokiečių susiskaldymo vaizdinys pagrįstas istorines šak- 
nis turinčiu nepatogumo pojūčiu, kurį būtų galima pavadinti 
„limo!'“? kompleksu“. Limes Germanicus buvo siena (panaši į 
Didžiąją kinų sieną), kurią per vakarinę ir pietinę Vokietiją 
buvo pastatę romėnai, kad jiems priklausančias užkariautas sr1- 
tis atskirtų nuo kraštų, kuriuose tebegyveno barbarai. Ši siena 
buvo nugriauta prieš daugybę metų, tačiau jos vietoje išaugusi 
kultūrinė užtvara atskyrė pietinę Vokietijos teritoriją, kur vyra- 
vo Romos katalikų bažnyčios įtaka, nuo protestantiškosios šiau- 
rinės Vokietijos. Taigi Vokietijai ėmė daryti įtaką kitos imperi- 
Jos (karinės, dvasinės, kultūrinės): iš vakarų brovėsi sensuali ir 
racionali Prancūzija, iš rytų - neraštinga, dvasinga ir dinastinė 
Rusija, iš šiaurės ir šiaurės vakarų - individualizmo atspalvį 
turintis „protestantizmas“, 0 iš pietryčių — rytietiškas nerūpestin- 


"Limas (lot. /1mes) - riba, pasienio linija. - Vert. past. 

gumas. Galutinio kiekvieno rytų ir vakarų, šiaurės ir pietų kon- 
flikto sprendimo buvo ieškoma kovos lauke, esančiame kur nors 
Vokietijos žemėse arba... vokiečių sielose. 

Vadinasi, Vokietijos gyvenimą jau nuo pat pradžių trikdė 
traumuojanti skirtingų išorinės įtakos apraiškų grandinė. Iokio- 
mis aplinkybėmis šioje šalyje savitą pavidalą įgijęs visuotinis 
imlumo ir gynybiško sustabarėjimo konfliktas tapo tik dar keb- 
lesnis ir visą laiką buvo agresyvus. Štai kodėl Hitleris Vokietijai 
žadėjo ne tik karinę pergalę prieš aplinkui ją išsidėsčiusius 
įsibrovėlių centrus, bet ir rasinės jų sąmonės pergalę prieš už- 
krečiamą svetimtaučių estetikos ir etikos įtaką, besiskverbian- 
čią į vokiečių protus. Jo tikslas buvo ne vien nugramzdint į 
amžiną užmarštį karinį Vokietijos pralaimėjimą Pirmajame pa- 
sauliniame kare, bet ir visiškai išvalyti Vokietiją nuo pagedusių 
svetimų vertybių, įsiskverbusių į jos kultūrą. Suerzintiems vokie- 
čiams tai buvo tikroji „laisvė“, o kitos laisvės atrodė palyginti 
miglotos ir neesminės. 

"Taigi šį stipraus poveikio vaistą Adolfas Hitleris skyrė im- 
perijai, kuri buvo didelė ir jautėsi potencialiai galinga, tačiau, 
kita vertus, juto savo sūnų ir savo neišsivysčiusios politinės šer- 
dies pažeidžiamumą. Šis vaistas buvo skirtas tautinei sąmonei, 
turinčiai didžiulį regioninį paveldą ir kupinai aukštų dvasinių 
siekių, tačiau atvirai išorės įtakai ir smarkiai abejojančiai pa- 
matinėmis savo vertybėmis. Vien tik priešininkas, gebantis 
gerai perprasti tokios padėties įtaką šalies jaunimo kovai dėl 
savosios tapatybės, gali nuspėti šių jaunų Žmonių ir jo paties 
keliamą pavojų. 

Neįveikiami vokiečių tikrovės paradoksai tapo tai tikrovei 
būdingų kraštutinių vidinių priešybių prielaida - tų priešybių, 
kurios prieš Hitleriui ateinant į valdžią buvo priskiriamos dviem 
skirtingoms Vokietijoms. Atsakydami į kultūrinės apsiausties 
pojūtį vieno tipo imperijos vokiečiai tapo, taip sakant, perdėm 

„platūs“, o kito tipo - pernelyg „siauri“. Pati tiesa, jog ir kitoms 
tautoms būdingi panašūs kosmopolitizmo ir provincializmo 
konfliktai, nepanaikina būtinybės perprasti vokiškąją šios di- 
lemos atmainą. „Perdėm plataus“ tipo vokiečiai neigė vokiečių 
paradoksą arba jo neapkentė ir priėmė savo glėbin visą juos 
apsiautusį „išorės pasaulį '; neatpažįstamai pasikeitę jie tapo 
kosmopolitais. „Siaurojo“ tipo vokiečiai, mėgindami nepaisyti 
išorės pagundų, tapo tokiais „tikrais vokiečiais“, kad jų vokiš- 
kumas tapo pajuokos objektu. Pirmieji visuomet džiaugdavosi, 
kai juos palaikydavo anglais, prancūzais ar amerikiečiais; ant- 
rieji išdidžiai sureikšmindavo siaurą, vos kelių grynųjų savo 
bruožų visumą. Pirmojo tipo vokiečių jausmai ir mintys įgijo 
olimpinį mastą, o antrojo tipo vokiečiai tapo tokie paklusnūs 
ir gyveno taip mechaniškai, kad jų tikrovėje nebuvo vietos jo- 
kiam jausmui ir jokiai minčiai. Pirmųjų dažnai visą gyvenimą 
neapleisdavo ilgesys, jie savo valia pasirinkdavo tremtinio būtį 
arba būdavo potencialūs savižudžiai bei psichozės aukos; antrieji 
pasilikdavo gimtinėje arba jausdavosi kaip namie, kad ir kur nu- 
keliautų, ir, nors ir grieždami dantimis, išlikdavo vokiečiai. 

Pasaulis žavėjosi pirmojo tipo vokiečiais ir šaipėsi iš antrų- 

Jų; pasaulis nepaisė tiesos, jog nė vienas ką tik nusakytas tipas 
nepadės visai šaliai atgimti tai brandai ir tam didingam orumui, 
kuriuos kartkartėmis įkūnijo pavienių Vokietijos sričių biurge- 
riai bei amatininkai, kol galų gale jau buvo per vėlu. Pasaulis 
neatsižvelgė į tiesą, jog Ir vieno, ir kito tipo žmonėms trūksta 
pasitikėjimo savimi, tad pasaulyje jie nesijaučia saugūs; nei 
pirmieji, nei antrieji netapo politinės žmonių emancipacijos 
proceso dalyviais. 

Labai klystume manydami, jog nacionalsocializmas atsira- 
do nepaisant intelektinės Vokietijos didybės. Jis buvo savaime 
suprantamas ypatingos visuomeninės (veikiau antivisuomeni- 
nės) didžių šios šalies žmonių orientacijos padarinys. 

Šiuo atveju mums nebūtina apsiriboti pamąstymais apie vie- 
nišą ir neapykanta žmonijos tikrovei degantį Nietzsche, kuriam 
nusišypsojo laimė mirti išprotėjusiam ir kupinam iliuzijų, užuot 
norom nenorom tapus su jo paties pagalba atsiradusių unifor- 
muotų antžmogių sustabarėjusios tikrovės liudininku. Iačiau 
buvo žmonių, kurie aiškiai suvokė tikrovę, pavyzdžiui, Tho- 
mas Mannas, Pirmojo pasaulinio karo metu, kaip pasakojama, 
drąsinęs vokiečius mintimi, jog toks filosofas kaip Kantas yra 
turtas, niekuo nenusileidžiantis Prancūzijos revoliucijos pasie- 
kimams ir gal juos net pranokstantis, o Grynojo proto kritika, 
tiesą sakant, buvo kur kas radikalesnis perversmas nei Žmo- 
gaus teisių deklaracija!*?. 

Suprantu, jog šis Kanto poelgis galėjo parodyti didžiųjų 
intelektualų gebėjimą tinkamu metu pasakyti netiesą; kritiško- 
mis tautos gyvenimo akimirkomis tai yra išskirtinė intelektualų 
teisė. Vis dėlto ši jo mintis perteikia pagarbią vokiečio baimę 
visa užgožiančiai, vienatvės atspalvį turinčiai tragiškai didybei 
ir jo pasirengimą paaukoti pavienio žmogaus teises, kad išlais- 
vintų tą didybę savo paties sieloje. 

Nei nuošalyje buvusio kosmopolito kaip Goethe, nei šalto 
valstybės veikėjo kaip Bismarkas - o šių žmonių paveikslai iš to 
meto mokiniams pateikiamų pavyzdžių buvo vieni ryškiausių — 
mmdėlis į vokiečiams būdingą demokratiško žmogaus sampratą 
nebuvo esminis. 

Po 1918 metais patirto pralaimėjimo mėginant sukurti res- 
publiką laikinai įsivyravo „perdėm plataus“ vokiečio tipas. Tuo 
laikotarpiu šaliai vadovavę asmenys neįstengė užkirsti kelio po- 
litinio nebrandumo ir intelektinio atotrūkio nuo tikrovės sam- 
plaikai, ir jos pagrindu atsirado keistos, kone isteriškos kančios 


139 Janet Flanner. Goethe in Hollywood. i/ The Neu Yorker, December 
20, 1941. 

mitas: lemtis siuntė Vokietijai pralaimėjimą, kad išskirtų ją iš 
kitų tautų. Lemtis pasirinko Vokietiją, kad ji būtų pirmoji galin- 
ga šalis, laisva valia pripažinusi savo pralaimėjimą, prisiėmusi 
visą moralinę atsakomybę ir kartą visiems laikams išsižadėjusi 
politinės didybės. Taigi /emtis pasitelkė visas šalis — sąjungi- 
ninkes, visus jų kareivius — gyvus ir mirusius — vien tam, kad 
pakylėtų Vokietiją į aukštesnę būties plotmę, į beribę dvasinę 
Lebensraum. Net ir pačioje mazochistinio nusižeminimo (jį taip 
įspūdingai sukritikavo Maxas Weberis) gelmėje pasaulio istorija 
tebebuvo grįsta slapta teutonų dvasios ir lemties deivės sutarti- 
mi. Pamatinis Vokietijos santykis su istorija išliko nepakitęs. 
Pasauliui, regis, buvo staigmena, kai šis dvasinis šovinizmas 
ilgainiui vėl virto militarizmu, kai Vokietija vėl pasitelkė grei- 
čiau jau sadizmo nei mazochizmo atspalvį turinčius vaizdinius 
bei metodus. Didžiosios valstybės šiuo atveju nepajėgė įvykdyti 
prisiimtos pareigos „perauklėti“ Vokietiją vieninteliu būdu, kaip 
galima perauklėti tautas, būtent - supažindinant jas su nenu- 
maldoma tiesa, jog egzistuoja nauja tapatybė, įsišaknijusi 
visuotinesnėje politinėje sandaroje. Vietoj to jos naudojosi ma- 
zochistine Vokietijos laikysena ir stiprino visuotinę ją apėmu- 
sią neviltį. „Pernelyg siauri“ vokiečiai, nuo pat pralaimėjimo 
slapstęsi pykčio kupina širdimi, dabar ėmėsi rengti plačiausią 
(kiek tai yra įmanoma) žemiškąją Lebensraum siauriausiam vo- 
kiečio tipui: pasaulinę arijų viešpatystę. 

Atsidūrę tarp dviejų ugnių - pernelyg siauro ir perdėm 
plataus tipo, nedaugelis valstybės veikėjų, dar gebėjusių išlai- 
kyti orumą, blaivų santykį su tikrove bei įžvalgumą, palūžo nuo 
įtampos arba buvo nužudyti. Netekę darbo, alkani, neįgiję nau- 
jo vientisumo pojūčio, vokiečiai ėmė klausytis, ką kalba Hitleris, 
pirmą sykį imperinės Vokietijos istorijoje suteikęs vokiečių 
Jaunimo dvasiai politinę išraišką. Hitlerio žodžiai „Aš vis dėlto 
dabar apsisprendžiau tapti politiku“, kuriuos ryžtingai nusiteikęs 

paauglys rasdavo knygos Mein Kampf septinto skyriaus pabai- 
goje, buvo nepaprastai paveikūs. 

Hitleriui ėmus siekti, kad politinėje šalies tikrovėje įsivieš- 
patautų paaugliški jo tautos vaizdiniai, jo rankose ilgainiui at- 
sidūrė galingas įrankis — Vokietijos kariuomenė. Knyginės jo 
žinios apie 1870-1871 metų karą buvo „didžiausia dvasinė pa- 
tirtis“. 1914 metais, kai Hitleriui buvo suteikta galimybė tapti 
imperinės Vokietijos kareiviu, jis pats tiesiogiai išvydo tos did- 
vyriškumo istorijos spindesį. Tuomet ištiko pralaimėjimas. Ap- 
imtas isterijos įkarščio Hitleris (jis pats buvo laikinai apakęs 
nuo dujų, o kartais sakoma, jog nuo emocinės įtampos) neigė, 
Jog tas didvvyriškos Vokietijos paveikslas neteko spindesio. Hit- 
leris buvo kupinas ryžto jį išgelbėti, o jo priešai —- Vokietijoje, 
taip pat ir už jos sienų - tik gūžčiojo pečiais. 

Bet ir šiuo atveju svarbu pažvelgti anapus manijos apimto 
būties ir išvysti išradingumo apraiškas. Nuo Pirmojo pasaulinio 
karo laikų, kai vokiečius drąsino "Thomas Mannas, iki Antrojo 
pasaulinio karo, kai juos vedė nacių filosofas, buvo įsivaizduo- 
jama, esą vokiečių karys įkūnija ar net sudvasintu pavidalu 
išreiškia visa, kas yra vokiška. Jis buvo „sargybos palei Reiną“ — 
žmogiškosios sienos, atstojančios nesamas natūralias Vokietijos 
sienas — simbolis. Vokietijos karys įkūnijo vienybės, gimstančios 
iš aklo paklusnumo, pergalę ir siekių sukurti demokratinę įvai- 
rovę žlugimą. Būtų pavojinga neatsižvelgti į tai, kad tokia 
kareivio padėtis (ja iš esmės naudojosi žmonės, priskirtini 
triukšmingo, aukštus karjeros siekius puoselėjančio jauno ka- 
rininko tipui) padėjo susiformuoti karininkų aukštuomenei, 
kuri, iš esmės perėmusi aristokratinius ir revoliucinius kitų 
tautų principus, tapo terpe, kur išaugo ir gvvavo vienas iš 
nedaugelio politiniu požiūriu brandžių europietiškų vokiečio 
tipų. Taigi visais įmanomais saviapgaule ir melu grįstais būdais 
neigdamas savo šalies kariuomenės pralaimėjimą, Hitleris sau 

pačiam ir Vokietijos jaunimui išsaugojo vienintelį darnų vaiz- 
dinį, galėjusį priklausyti kiekvienam. 

Sumaniai panaudota Versalio sutartis pasitarnavo kuriant 
naują, gerai organizuotą vokiečių kareivio tipą. Mažutė kariuo- 
menė tapo specialistų kariuomene. Taip buvo atkurtas seniau- 
sias ir mažiausiai pakitęs imperijos vokiečio tipas, tik jau įgijęs 
skiriamąjį šiuolaikinio technikos specialisto ženklą. Bendra- 
darbiavimo dvasia ir asmeninė atsakomybė pakeitė aklą karei- 
vio paklusnumą; jau ne luomas, o brandumas tapo karininko 
žyme. Naudojantis štai tokia nauja medžiaga buvo pasirengta 
žaibiškam karui: ne vien žygdarbiui technikos srityje, bet ir 
sukrėstos vokiečių tautos ryžtingai išeičiai iš padėties ir jos išsi- 
gelbėjimui. Mat šis karas vokiečiams teikė vilties, jog veržlumas 
laimės prieš galingesnę sąjungininkių artileriją (ir šių šalių 
pramonės pajėgumą), per Pirmąjį pasaulinį karą „mygusios“ 
vokiečius tol, kol jie pribrendo patikėti Wilsonu, išsiskirstyti ir 
imtis kilnesnių reikalų. Be to, žaibiškame kare vokiečių jauni- 
mas išgyveno „baigiamuosius revoliucijos sąskambius, pasie- 
kiančius pačias dvasios, proto ir kūno gelmes“!*!. Tokia patirtis 
šiek tiek numaldė apsiausties ir periferinio pažeidžiamumo po- 
Jūų. Nacių žodžiais tariant, „instinktyvus jaunimo džiaugsmas, 
kylantis valdant galingą techniką, šiuo atveju pranašauja ribo- 
tos žmonijos tikrovės, iš pradžių tokios siauros ir iš viso taip ir 
neišplitusios civilizacijos raidoje, plėtrą“'**. Numoti ranka į 
tokį nacių misticizmą būtų lemtinga klaida. Kad būtų galima 
nugalėti technika apsiginklavusią Vokietiją, ir kitų šalių jau- 
nimui it šiuolaikiniam kentaurui teko suaugti su savo kovos 
technika, pratintis gyventi nenuilstamos, tikslumą įsimylėjusios 
būtybės gyvenimą. Hitleris mėgino paspartinti kartos, motori- 


5 W.W. Backhaus. Ueberunndung der Materialschlacht. // Das Reih, Berlin, 
July 13, 1941. 
132 Ibid. 

zuotą pasaulį išgyvensiančios kaip natūralią savo terpę, gimimą 
ir ją sulydyti su totalitarinės „valstybinės mašinos“ vaizdiniu. 
Supratęs, jog demokratinių šalių pramonė rutuliojasi visu 
pajėgumu, tokią tikrovę jis išgyveno kaip asmeninį įžeidimą 
(Gelump - šlamštas - taip Hitleris mėgino vadinti jų produk- 
ciją). Kai šaudanti sąjungininkių galybė atskriejo tiesiai į jo 
šalies miestus ir - svarbiausia - kai Hitleris suvokė, jog anglo- 
saksų jaunimas geba tapatintis su savo technika neprarasdamas 
galvos, jis negalėjo tuo patikėti. Truputį vėliau išvydęs, jog ru- 
sai daro ne tik gynybos, bet ir puolimo stebuklus, protui nepa- 
klūstantis jo pyktis buvo beribis, nes kurdamas savo vaizdinių 
visumą jis regėjo rusus ne tik kaip karius, negalinčius prilygti 
Jo vyrams, bet ir kaip tautą, apskritai nelygintiną su vokiečiais: 
Jis vadino rusus į dumblą įklimpusiais žmonėmis (Sumpfnens- 
chen“?*), dar nepasiekusiais žmogaus lygio. Taigi jie galiausiai 
buvo prilyginti kitoms žmogaus lygio dar nepasiekusioms bū- 
tybėms - žydams. Juos skvrė viena: rusams nusišypsojo laimė 
turėti savo šalį 17 kariuomenę. 

Visiškai akivaizdu, kad Hitlerio polinkyje neregėtai per- 
vertinti žydų — tokios mažos ir ypač intelektualios jo šalies 
gyventojų dalies - keliamą „pavojų slypėjo didžiulis pavydas. 
"Tačiau, kaip jau minėta, susidūrę su žiniomis, liudijančiomis 
kultūrinių vertybių santykinumą ir įvairovę, siaurojo tipo vo- 
kiečiai visuomet patirdavo grėsmę, jautėsi nutautinami. Žydas, 
nors jo tauta buvo išsisklaidžiusi po pasaulį, regis, visuomet 
išlikdavo pats savimi, o vokietis drebėjo dėl savosios tapatybės 
savo paties šalyje. Mąstymo santykinumas šiems paslaptingiems 
žvdams, rodos, buvo tapęs tautinės savisaugos priemone. Kai 
kurie vokiečiai neįstengė to suprasti, neįtarę žydų ypač klastin- 
gu šovinizmu ir slaptu susitarimu su lemtimi. 


155 Nuobodūs, vangūs, niūrūs žmonės (vok.). - Vert. past. 


423 


6. Pastabos apie žydus 


Jau Oswaldas Spengleris manė, jog antisemitizmas yra glau- 
džiai susijęs su projekcija: žvelgdami į žydus žmonės ypač aiš- 
kiai mato tai, ko nenorėtų pripažinti slypint savyje. Juk slaptos 
sutarties su lemtimi, kai svajonės apie pasaulio užkariavimą 
buvo dangstomos intelektinio „išrinktųjų“ pranašumo pojūčiu, 
1dėja yra be galo artima vokiškajam šovinizmui. 

Nors projekcijos yra priešiškai ir gąsdinančiai iškreipta 
tikrovė, jos paprastai turi ir gilios prasmės grūdą. Iš tiesų 
projektuojantis asmuo, matantis artimo akyje krislą, savojoje 
nepastebi rąsto, o atsakomybė už tikrovės iškraipymo laipsnį 
bei asmens atsako į tokią tikrovę baisumą tenka jam pačiam. 
Vis dėlto kaimyno akyje paprastai slypi kažkas, ką labai paranku 
perdėti. Tai, kad šią lemtingą istorijos akimirką (kai „vientisas 
pasaulis“ virto realiu vaizdiniu, o du pasauliai - neišvengiama 
realybe) glaudžiai apsiausta civilizuota tauta priėmė propaguo- 
jamas mintis, kad labai plačiai išsibarsčiusi tauta turi velniškų 
galių, toli gražu nebuvo atsitiktinumas. Taigi mums derėtų 
probėgšmais pasvarstyti, kodėl žydas tampa pikčiausių pro- 
Jekcijų — ir ne vien Vokietijoje — taikiniu. Juk visai neseniai 
buvome Rusijoje vykusio smurto žygio prieš „intelektualus-kos- 
mopolitus“ liudytojai. Žydų tauta yra išskirtinis pavyzdys, kaip 
senos, vientisos žmonių grupės ištikimybė savajai tapatybei — 
ar ji būtų rasinė, etninė, religinė ar kultūrinė - vra tokio pobū- 
džio, kad savo tapatybę dar tik besiugdantiems asmenims (ar 
Jų grupėms) ji tampa grėsmės pojūčio šaltiniu. 

Galbūt žydas Vakarų pasauliui primena tas grėsmingas kru- 
vinas apeigas (apie jas kalbėta anksčiau), kuriomis Dievas Tė- 
vas išbando berniuko vyriškumą ir pareikalauja simbolinės 
berniuko lytinio organo dalelės - sandoros ženklo? Psichoana- 
litikai kaip tik ir kviečia manyti, esą žmonėms, kurių tautose 
apipjaustymas kaip higienos priemonė neprigijo, žydas kelia 

„kastracijos baimę“. Mes aptarėme, kaip ši baimė, Vokietijoje 
įgijusi platesnį turinį, tapo kur kas didesne baime palūžt, ne- 
tekti jaunatviškos savo valios jėgos. Be abejo, šiam reiškiniui 
įtakos turėjo aplinkybė, jog žydai paliko savo tėvynę ir išsiža- 
dėjo nacionalinės organizuotos savigynos teisės. Iki tos akimir- 
kos, kai tokią žydų tautos padėtį didvyriškai pataisė jaunieji 
sionistai, kitų šalių jaunimui atrodė, kad žydai vis „prisišaukia 
nelaimę“ iš savo Dievo arba juos priglaudusių šalių. 

Manau, jog psichosocialinės tapatybės teorija suteikia gali- 
mybę kitaip visa tai paaiškinti. Visuotinis gynybiško sustabarė- 
Jimo ir prisitaikomojo lankstumo, konservatizmo ir pažangios 
elgsenos konfliktas diasporos žydų atveju skleidžiasi dviejų sro- 
vių - dogmatiškos ortodoksijos ir oportunistinio prisitaikėlišku- 
mo - priešprieša. Žinoma, šimtmečius trukęs žydų gyvenimas 
diasporoje buvo palanki šių srovių plėtotės sąlyga. Šiuo atveju 
galime prisiminti religinį dogmatizmą ir kultūrinį reakcingumą 
įkūnijančio žydo, kuriam kaita ir laikas neturi jokios reikšmės, 
tipą: Raštas — štai kokia jo tikrovė. Galime mąstyti ir apie jo 
priešybę - žydą, geografinę sklaidą bei kultūrinę įvairovę išgy- 
venantį kaip „antrąją savo prigimtį ': reliatyvizmas tampa besą- 
lygiška jo pasaulėžiūra, o mainomoji vertė —jo veiklos įrankiu. 

Esama ir kraštutinių žydo tipų, prilygstančių gyvoms karika- 
tūroms: barzdotas žydas, vilkintis savo kaftaną, ar Semis Glikas 
"Tačiau psichoanalitikai gerai Žino, jog toji pati priešybių šcliės 
ma, šis aklo paklusnumo Raštui ir kapituliacijos prieš kintančią 
reiškinių vertę konfliktas yra persmelkęs ir žydų kilmės vyrų ir 
moterų, kurie patys savęs nelaiko, o ir kitų nėra laikomi „žydais“ 
rasine ar religine šio žodžio prasme, pasąmoninius prieštaravi- 
mus. Tokiu atveju Raštu galėjo tapti politinė arba mokslinė 


I Semis Glikas (Sammy Click, Schmelka Glickstein) - Holivudo 
scenaristo Buddo Schulbergo romano „Kas verčia Semį bėgti?“ (1941) 
veikėjas. — Vėrt. past. 

dogma (socializmas, sionizmas, psichoanalizė), gerokai atitrū- 
kusi nuo Talmudo dogmatikos, tačiau cituojama ir įrodinėjama 
labai panašiai kaip protėvių laikais, kai laikantis tradicijos buvo 
svarstoma atskirų ištraukų iš Talmudo prasmė, o santykinė 
vertė galėjo paskatinti lyginti ir vertinti pačias vertybes. Tiek 
ekonominėje, tiek profesinėje plotmėje vėlesnio istorijos laiko 
tarpsnio žmonės visuomet naudojosi tuo, kas buvo atsiradę 
ankstesniu metu: žydai veikė tai, kas jiems geriausiai sekėsi, nors 
jie, be abejo, įprato tobulinti ir tai, ką jiems buvo leista veikti. 
Taigi jie tapo ne tik tradiciniais pirkliais, bet ir kultūrinių mai- 
nų tarpininkais, meno ir mokslo reiškinių aiškintojais, kūno 
ligų ir sielos konfliktų gydytojais. Jų stiprybės šiose srityse pa- 
matas yra atsakingas tikrovės santykinumo pojūtis. Tačiau iš šio 
pojūčio kyla ir žydų silpnybės: vos tik santykinumo pojūtis pra- 
randa atsakomybės pagrindą, jis virsta cinišku reliatyvizmu. 

Savo ruožtu žydų dvasia, santūriai skleisdama per amžius 
įgytą drąsą, vertybių santykinumo klausimą pakyli į plotmę, 
kur pažini tikrovė tampa susijusi su kur kas talpesne daiktų 
tvarka. Religijos srityje, kaip žinoma, krikščioniškoji etika pa- 
grįsta visišku šio pasaulio pavaldumu „anapusiniam pasauliui“, 
šios žemės imperijų — Dievo karalystei: sąžinę vadindamas žy- 
diška dėme, Hitleris taip pat turėjo galvoje ir krikščionybę bei 
jos mokymą apie nuodėmę ir išganymą. 

Dabartiniais laikais žmogaus valios, sąmoningo savųjų ver- 
tybių pasirinkimo ir sveiko proto galios laisve abejojama trijų 
žydų teorijose. 

Pagal marksistinę istorinio determinizmo teoriją, mūsų ver- 
tybės pasąmonės lygmenyje priklauso nuo to, kokiomis prie- 
monėmis mes užsidirbame pragyvenimui. (Priklausydama 
psichologijos sričiai, ši mintis nėra visiškai tapati politinei mark- 
sizmo doktrinai, įvairiose šalyse tapusiai skirtingų socializmo 
atmainų prielaida.) Psichologinėje Freudo pasąmonės teorijoje 
pateikiama gausybė įrodymų, jog mes gyvename nesuvokdami 

blogiausių, taip pat ir geriausių savo motyvų. Galiausiai būtent 
Einsteino reliatyvumo teorija paskatino šių laikų žmones per- 
žiūrėti platų besikeičiančios fizikinės teorijos pagrindą. Jis 
parodė, jog mūsų matavimo priemonės yra susijusios su mūsų 
matuojamais dydžiais. 

Suprantama, galima įrodyti, kad kiekvieno iš šių žmonių 
teorija buvo sukurta „logišką“ atitinkamos mokslo krypties aki- 
mirką ir kad šių mąstytojų dėka kultūrinė ir mokslinė Europos 
krizė pasiekė aukščiausią savo tašką visai ne dėl to, kad jie buvo 
žydai, bet dėl to, kad jie buvo r žydai, ir vokiečiai, ir europiečiai. 
Vis dėlto radikalių naujovių, atsiradusių vienai ar kitai žinių sri- 
čiai atsidūrus kryžkelėje, sudedamosios dalys iki šiol beveik nety- 
rinėtos"“, tad vertėtų pasvarstyti, ar vien istorinis atsitiktinumas 
buvo tai, kad Marxui, Freudui ir Einsteinui — Vokietijos žydų 
kilmės žmonėms - pavyko suformuluoti, be to, ir įkūnyti esmi- 
nius pačių žmogaus mąstysenos pagrindų pakeitimus. 

Sveiki laiko tarpsniai ir stiprios šalys įsisavina stiprių žydų 
indėlį, nes jų tapatybės pojūtis stiprėja pažangių pokyčių pa- 
grindu. Tačiau kolektyvinio nerimo akimirkomis priešinamasi 
jauvien santykinumo užuominai, ypač savo padėtį ir savigarbą 
beprarandančiuose visuomenės sluoksniuose. Siekdami rasti iš- 
likimo pagrindą, jie, kupini nuožmaus kryptingumo, laikosi 
įsikibę vos keleto absoliučių tiesų, vildamiesi, jog pastarosios 
Juos išgelbės. Būtent tokiomis aplinkybėmis įvairiausio plauko, 
įvairius siekius puoselėjantys agitatoriai, naudodamiesi masių 
bailumu ir žiaurumu, pažadina paranojinį antisemitizmą. 

"Taigi esu linkęs manyti, jog, pažvelgę gilyn į negailestingą 
tapatybės problemos prigimų, bent kiek lengviau suvoksime faktą, 
kad šimtai tūkstančių vokiečių prisidėjo prie vokiškojo „žydų 
problemos sprendimo" įgyvendinimo, o milijonai tylėdami su 
tuo sutiko. Sie „sprendimo“ būdai yra tokie nesuvokiami, jog 
kol kas nesulaukia jokio nuoseklaus žmonių — ar jie būtų 


135Zr. Erik H. Erikson. Jaunasis Liuteris. Vilnius: Alma littera, 2003. 

amerikiečiai, žydai ar vokiečiai — atsako, išskyrus nevaisingus 
pasibjaurėjimo priepuolius. Taigi tai buvo aukščiausias mitolo- 
ginės nacizmo dvasios laimėjimas: žemėje buvo sukurtas praga- 
ras, kuris atrodo neįgyvendinamas netgi tiems, kurie žino jį 
išties egzistavus. 

Politinė ir karinė nacionalsocializmo mašina yra sutriuš- 
kinta. Vis dėlto jos pralaimėjimo formoje slypi sąlygos kilti 
naujiems pavojams. Mat Vokietija vėl buvo padalyta, o politi- 
nės vokiečių tapatybės plėtotė vėl ėmė strigti. Šiandien vokie- 
čių sąžinė vėl yra tapusi svarstyklių, svarstančių dviejų pasaulių 
dorovės pagrindus, bejėge rodykle, o ryt ji gali dar sykį parei- 
kalauti šias svarstykles savo rankoje laikančio teisėjo vaidmens. 
Juk visiškas žlugimas skatina ir absoliutaus išskirtinumo pojū- 
tį, laukiantį, kad juo dar sykį pasinaudotų tie, kurie, regis, 
žada absoliučios galios pojūtį, o sykiu ir amžiną vienybę bei 
naują tapatybės pojūtį, atperkantį nūnai beprasmę praeitį. 

Vis dėlto viliantis pakeisti Europą bei įgyvendinant taikaus 
vokiečių likimo pagrindu tapsiančias permainas, iš pradžių de- 
rėtų perprasti Vokietijos bei kitų didesnių pasaulio sričių jauni- 
mą užklumpančią istorinę dilemą, susijusią su būtinybe atnau- 
jint nebevaisingas tautines tapatybes jas vienijant į bendresnę 
pramoninę ir brolišką tapatybę. Kaip tik dėl šios priežasties min- 
timis grįžau į prieškario metą. Kol neįsitikinsime, jog tuomet 
veikusios jėgos jau pažabotos bendram siekiui sukurti išties naują 
tikrovės tvarką, tol negalime sau leisti užsimiršti **. 


29 Nors, regis, būtų beprasmiška šį skyrių (kaip, beje, ir ankstesnius 
bei tolesnius knygos skyrius) padaryti „šiuolaikišką“, negaliu nepaminėti 
dviejų mūsų dienomis vykstančių procesų. Grįsta tam tikra klaikia istorine 
logika, branduoliniame mūsų amžiuje egzistuoja paprasta betoninė siena, 
skirianti vokiečius nuo vokiečių. Kita vertus, nauja ekonominė Europos 
imperija apima vieną Vokietijos dalį. Nei iš naujo sutvirtintas Vokietijos 
padalijimas, nei nauja sritis, kur gali skleistis organizaciniai vokiečių su- 
gebėjimai, regis, neišsprendžia tautinės Vokietijos tapatybės, kaip ir jos 
viešpatavimo žemyne, kurio centras ji yra, problemos. (E.H.E.) 

10 Legenda apie 


Maksimo Gorkio jaunystę “ 


Mūsų dienomis sužinoti apie Rusiją ką nors tikro, reikš- 
mingo ir tuo pat metu aiškaus yra labai sunku. Menkas mano 
žinias apie šią šalį pastaruoju metu papildė seno, bet vis dar 
gyvybingo Rusijos kino filmo vaizdiniai, ypač vienas berniu- 
kas — šio filmo veikėjas. 

Šiame kino filme pasakojama bolševikų legenda apie Mak- 
simo Gorkio vaikystę. Kaip ir anksčiau aptartą nacionalsocia- 
listinę Hitlerio vaikystės versiją, taip ir dabar nagrinėjamus 
vaizdinius susiesiu su geografinėmis sąlygomis ir istorinėmis 
jų kilmės aplinkybėmis !?*. Šios dvi legendos turi keletą reikš- 
mingų panašumų. Abiem atvejais pasakojama apie augantį 
savivalės kupiną jaunuolį, kovojantį su savo tėvu - viena ver- 
tus, negailestingu tironu, kita vertus, perdėm anksti susenu- 
siu nevykėliu. Ir Hitlerio, ir Gorkio sielą kamavo gyvenimo 


!37 Šis knygos skyrius pagrįstas iš mano patirtimi, įgyta dalyvaujant 
laikino konsultanto teisėmis Kolumbijos universiteto Šiuolaikinių kultūrų 
tiriamajame projekte, finansuotame Jūrų tyrimų valdybos. Už žinias ir 
savo įžvalgas esu dėkingas projekte dalyvavusios rusų grupės nariams, 
ypač Sulai Benet, Nicolas Calas, Geoffreyui Goreriui, Nathanui Leitesui ir 
Bertramui Schaffneriui, o labiausiai - seminarų vadovei Margaret Mead, J 
man parodė šiame skyriuje apžvelgiamą kino filmą. 

!58 Remiantis filmo projektu, esančiu Niujorko moderniojo meno 
muziejaus filmų bibliotekoje, čia aptariamas kino filmas Maskvoje pirmą 
kartą buvo parodytas 1938 metais. Filmo režisierius - Markas Donskojus, 
studija - Sojuztetfilm. Aš pats šį filmą mačiau 1948 metų kovo mėnesį 
Niujorke. 

beprasmybės pojūtis ir suvokimas, jog maištauti yra beprasmiš- 
ka. Jie tapo intelektualiais proletarais, beveik praradusiais bet 
kokią viltį. Ironiškas atsitiktinumas, kad jie abu - kiekvienas 
savoje šalyje - buvo patekę į policijos įskaitą kaip „atsišaukimų 
platintojai“. Tačiau tuo panašumas ir baigiasi. 

Gorkis tapo ne politiku, o rašytoju. Tiesa, po Rusijos revo- 
liucijos jis išliko Tarybų valstybės stabu. Jis grįžo į Rusiją ir 
ten mirė. Mes nežinome, ar jis iš tikrųjų mirė mįslingomis 
aplinkybėmis, ar jo mirtis tiktai buvo mistifikuota politiniais 
sumetimais. Stovėdamas prie rašytojo karsto, Gorkio netektį 
Molotovas prilygino paties Lenino netekčiai. Tačiau tokio na- 
cionalinio reikšmingumo pagrindas buvo tikrai ne doktrininis 
Gorkio fanatizmas ar politinė jo nuovoka. Mat jis, Lenino 
draugas, yra pasakęs: „Požiūrių skirtumai neturi daryti įtakos 
simpatijoms; bendraudamas su žmonėmis aš niekada nesu- 
reikšmindavau teorijų ar įsitikinimų“. Ir Leninas, ir Stalinas 
buvo Gorkiui labai atlaidūs, nes nekreipė dėmesio į kai kuriuos 
įtartinai ortodoksiškų pažiūrų besilaikančius jo pažįstamus. To- 
kią jų elgseną paaiškina aplinkybė, jog Gorkis sąmoningai ir 
atkakliai siekė būti rašytojas, rašantis apie žmones ir žmonėms. 
„valkata“ ir „provincialas“, jis gyveno dvejopoje tremtyje —vie- 
na vertus, stebimas caro žandarų, kita vertus, atsiskyręs nuo 
savojo meto intelektualų. Jo Memuara:i parodo, kaip ramiai ir 
apgalvotai jis apibūdina save net šalia tokių žymių stabų kaip 
Iolstojus. 

Kaip ir Tolstojus, Gorkis atstovauja rusų realizmo epochai, 
apsišvietusią Rusijos visuomenės dalį užkrėtusiai negailestinga 
savistaba ir apgailėtinu drovumu. Tačiau jo kūrybai nebūdin- 
gas polinkis svaigintis kančiomis, persmelkiantis kitų garsių jo 
amžininkų darbus. Ne taip kaip Tolstojus ar Dostojevskis, Gor- 
kis savo kūrinių neužbaigė pražūtinga gėrio ir blogio aklaviete, 
triuškinančiu pralaimėjimu prieš praeities demonus. Pajutęs 

„būtinybę tiksliai pavaizduoti tam tikrus - teigiamiausius ir re- 
čiausius — tikrovės reiškinius“, Gorkis išmoko stebėti ir rašyti 
paprastai. Kino filme vaizduojama tokios pasaulėžiūros plėto- 
tė. Be to, jame atsiskleidžia rusų dilema, bolševikų dilema ir 
tai, ką netrukus pamėginsiu perteikti - „protestantiškos“ pa- 
saulėžiūros, pavėluotai užgimstančios Rytų šalyse, dilema. 

Šis filmas yra senas. Iš pradžių amerikiečio akims ir ausims 
Jis atrodo nepakeliamas išbandymas. Tačiau jo turinys yra pa- 
prastas, lyg vaikiškos pasakos. Filmas rutuliojasi kaip laisvas ir 
sentimentalus pasakojimas, akivaizdžiai skirtas perteikti žiūro- 
vo širdžiai artimą herojaus, mažojo Aliošos, paveikslą, kuria- 
me žiūrovas atpažintų savo gimtąją Rusiją ir savo vaikystę, o 
kartu suvoktų, jog šis Alioša vieną dieną taps garsiuoju Gorkiu. 
Kartu su manimi filmą žiūrėjusiems rusams jis sukėlė tik ilge- 
singus apmąstymus be jokių politinės polemikos nuotaikų. 
Legenda byloja pati apie save. 


1. Kraštas 17 pasaulis 


Filmo pradžioje rodoma Rusijos „trejybė“: tyrlaukiai, Vol- 
ga ir balalaika. Centrinės Rusijos platybių peizažas alsuoja niū- 
ria tuštuma, o skambanti balalaikos melodija netrukus virsta 
užuojautos kupinu crescendo, tarytum sakančiu: „Tu nesi vie- 
nišas, mes visi čia“. Plačiąja Volgos upe į tolimus kaimus ir 
perpildytus miestus laivai plukdo apsimuturiavusius žmones. 

Tad įvadinė filmo tema yra šalies platybių ir mažos saugu- 
mo salelės - margos bendruomenės - priešprieša. Mums pri- 
menama, jog rusų kalbos žodis „mir“, vartojamas nusakyti 
kaimui ir jo bendruomenei, turi ir „pasaulio“ reikšmę. Pri- 
menamas ir posakis, kad „esant bendruomenėje ir mirtis ne- 
baisi“. Prieš tūkstantį metų vikingai rusus vadino „užkardų 
žmonėmis“, nes šie susiburdavo nedidukuose miestuose, kur 

leisdavo žiemas, slėpėsi nuo žvėrių bei užpuolikų ir savitai, 
šiurkščiai linksmindavosi. 

Didžiulis laivas švartuojasi prie krantinės, kur būriuojasi 
gausybė šventiškai nusiteikusių žmonių. Šioje minioje prie dviejų 
laivo keleivių — našlės Varvaros ir jos sūnaus Aliošos - artinasi 
jų giminaičių būrys. Dailų berniuko veidelį pražiota burna ir 
išplėstomis akimis ekrane pirmą sykį pamatome jam išlindus 
iš už Ilgo, pūsto motinos sijono ir baikščiai stebint juos apsiau- 
čiantį ir pasiglemžiantį triukšmingų giminaičių būrį. Ir iš tiesų 
vos tik berniukas išdrįsta atviriau parodyti savo veidą, jo smal- 
sumas susiduria su storžieviškais juokeliais. Išdykęs mažas pus- 
brolis parodo jam liežuvį ir kažką jam šūkteli; dėdė sučiumpa 
Jį už nosies ir švelniai ją spūsteli, kai tik ūktelėja laivo sirena. 
Malonus jaunas vyriškis, jį pamatęs, garsiai nusikvatoja, lyg ir 
geraširdiškai, tačiau negali būti tuo tikras. Galiausiai berniukas 
gauna smūgį per sprandą ir įstumiamas į nedidelę valtį. 

Vėliau matome šią šeimą glaudžiai susispaudusią, sunkiai 
pėdinančią gatvės viduriu, lyg ji būtų piligrimų procesija ar 
galbūt kalinių būrys - o gal ir viena, ir kita tuo pat metu. Slepia- 
mo priešiškumo atspalvį turintys plepalai tampa vis garsesni. 
Kažkas šnabžda: „Jie vis dar nepasidalija senio turto“. Kažkas 
užsimena, jog našlaujanti Aliošos mama parvyko namo parei- 
kalauti iš savo tėvo kraičio. Berniuko močiutė (didžiulė jos fi- 
gūra šmeėžuoja procesijos priekyje) tyliai aimanuoja: „Vaikai, 
vaikai“, - lyg tokios atžalų kalbos pranoktų visas leistinas ribas. 

O štai didžiulė šeima jau namie, susibūrusi ankštame kam- 
barėlyje. Čia jaučiamos keistos nuotaikos. Nedrąsūs balalaikos 
garsai perteikia ilgesį ir kančią. Kyla įspūdis, jog šie žmonės, 
užuot malda padėkoję už ant stalo išdėliotus valgius, visi kartu, 
kita vertus, kiekvienas savitai, leidžiasi užvaldomi muzikinės 
gailesčio sau nuotaikos. Įspūdingiausiai šią būseną išreiškia 
senasis Grigorijus: jis trinksi sau per galvą melodijos ritmu. 

Sunku suprasti, kas jam teikia daugiau malonumo - ritmas ar 
pats trinksėjimas. 

"Tačiau dėdės Jakovo elgesys staiga pasikeičia, tarsi viso to 
Jau būtų gana. Jis gurkšteli (degtinės?), kažką įkvepia (svogūno 
kvapą?) ir užgroja linksmą, ritmingą melodiją, dainuodamas 
kažin kokias beprasmybes apie svirplius ir tarakonus. Tai ūmus, 
įaudrinantis crescendo, perdėm greitas, kad vakariečio protas 
įstengtų jį suvokti. Tuomet išvystame čigoną, šokantį šokį su 
pritūpimais. 

Čigonas yra jaunas, dailus vaikinas; pasiraitęs rankoves, 
išsipešęs iš kelnių marškinių skvernus ir apskritai „išsilaisvi- 
nęs', jis sukuria patį laisviausią ir gyviausią filmo paveikslą. Jis 
šokinėja į orą, kaukši kulnais, išmeta kojas į priekį. Visi, esantys 
kambaryje, atsiliepia į jo šokį, it vyktų linksmas žemės drebėji- 
mas: baldai linguoja, indai barška, net vanduo grafine siūbuoja. 

Šią iš esmės vyrišką sceną pakeičia paveikslas, prisodrintas 
moteriškumo. Susirinkusieji įkalbina pašokti net pačią močiu- 
tę. Tai didelė senyva moteriškė, gausiai apsitūlojusi drabužiais, 
kvadratine galva, plačiu veidu ir besišypsanti it auštanti diena. 
Šiai nerangiai būtybei pavyksta iš pradžių įkūnyti vaikišką dro- 
vumą, vėliau mergaitišką džiugesį, o galiausiai —- nuoširdžiai 
romiu galingo savo kūno šokiu skleisti tikrą lengvumą ir žave- 
sį. Jos kojų judesiai atsargūs, kūno laikysena tiesi ir didinga; 
tačiau lėtai sukdamasi ji ištiesia pirma vieną, paskui kitą ranką 
ir iškelia aukštyn sunkią savo skarą, tarsi apnuogindama visų 
akivaizdoje didžiulę savo krūtinę. 

Šią akimirką ji ūmai liaujasi šokusi, pabąla ir apsisiaučia 
skara. Muzika nutyla, visa, kas yra kambaryje, sustingsta. Visų 
akys nukrypsta į duris: į kambarį įėjo senelis. Tiesą sakant, 
mes net nebuvome atkreipę dėmesio, kad jo nėra. Vis dėlto 
neįmanoma nepajusti, jog tik tuomet, kai jo nebuvo kambary- 
je, močiutė galėjo atverti vaikams savo širdį ir kūną. 

Šie gyvybingi paveikslai perteikia laimingą pradžią, tiks- 
liau, primena laimingą praeitį. Mums, Vakarų kultūros atsto- 
vams, vertėtų iš anksto nusiteikti, jog šio filmo pabaiga nebus 
laiminga: juk tai ne meilės ir ne sėkmės istorija. Iš pradžių mes 
regime praeities prisiminimus; pabaigoje mūsų laukia ateitis, o 
apie ją tikrai žinome tik viena: ji bus karti. Mat „Gorkij“ — rusų 
kalbos žodis, reiškiantis „kartus“. 

Taigi į kambarį įėjo senelis, o su juo — ir šykštumas bei 
neapykanta žmonėms. Jo judesiai trūkčiojantys, veidas kupi- 
nas įtampos; jį visiškai užvaldęs slepiamas susijaudinimas. Pasi- 
rodo, užuot bendravęs su giminaičiais, jis buvo išėjęs nupirkti 
staltiesės, baltos staltiesės. Tuo tarpu, kai senelis vaikiškai rodo 
Ją Visiems susirinkusiems, tampa visiškai akivaizdu, jog balta 
staltiesė šiam Žmogui yra jo paties visuomeninės padėties sim- 
bolis. Šis susibūrimas seneliui suteikia progą patenkinti savo 
savimeilę — parodyti, jog dabar yra pakankamai turtingas ir 
gali sau leisti įsigyti baltą staltiesę. Senelis yra mažutės dažyklos 
savininkas, tačiau jam gresia proletarizacijos pavojus. 

Čia šnabždėdami, čia šaukdami, kambaryje esantys žmonės 
ima svarstyti jo nuosavybės klausimą: kada gi jis žada pasitraukti 
1r išdalyti turtą jau kone pusamžiams savo sūnums? 

Piktas šnabždesys stiprėja, tad senelis spigiai surinka: „Nu- 
tilkit! Niekam neduosiu!“ Jo balse skamba neviltis, kita vertus, — 
paskutinis sugauto žvėries pasipriešinimas. Jo sūnums, varstan- 
tiems vienas kitą kraujo ištroškusio žmogaus žvilgsniais, senelio 
riksmas nuskamba tarsi signalas. Netrukus jiedu, kupini girto 
žmogaus įniršio, jau raičiojasi ant žemės, kovodami vienas su 
kitu. Nuplyšta tarp jų įsipainiojusi senelio švarko rankovė. Jis 
(visiškai netikėtai) išlieja savo pyktį močiutei: „Ragana! - su- 
inkščia jis. - Pagimdei laukinius žvėris!“ Šį motyvą verta įsiminti. 

Įsibaiminę svečiai išsilaksto, šventinis stalas nusiaubiamas, 
o mažasis Alioša skuodžia į užkrosnį — vaikų slėptuvę. Šią 

pirmąją viešnagės dieną jis jau ir taip nemaža pamatė. Iki šiol 
Jis nepratarė nė žodžio. Ką visi šie įvykiai jam reiškė tuomet ir 
kokią reikšmę jie įgys pabaigoje, galime numanyti tik stebėda- 
mi, kaip berniukas elgiasi arba greičiau jau susilaiko nuo bet 
kokių poelgių ir kai jis susiduria su įvairiais žmonėmis. 

Prieš imdamas išsamiau svarstyti, kokia šių susidūrimų es- 
mė, trumpai perpasakosiu visą istoriją. 

Prieš kelerius metus Aliošos tėvas Maksimas Peškovas išvy- 
ko iš savo giminaičių Kaširinų namų. Jis mirė tolimame krašte. 
Jo žmonai Varvarai kartu su sūnumi Alioša neišvengiamai tenka 
grįžti pas savo gimines. Kaširinai yra tikri pavyduoliai. Dėdės 
(Vania ir Jakovas) nori, kad nusenęs Aliošos senelis atiduotų į 
jų rankas savo dažyklą. Senelis nesutinka. Iš pradžių jie atsily- 
gina jam „šiurkščiais juokeliais“. Šis keršija perdamas kailį ma- 
žiesiems savo vaikaičiams. Vienas dėdė padega bendrovę, ir 
taip susiklosčius aplinkybėms giminė ima skaldytis. Aliošos ma- 
mai galiausiai pavyksta rasti priebėgą — ji išteka už smulkaus 
valdininko ir išvyksta gyventi į miestą. Paliktas pas senelius, 
Alioša tampa ekonominio ir dvasinio senelio nuosmukio liu- 
dytoju. Jis susiranda draugų už savo giminės ribų - iš pradžių 
bičiuliaujasi su tarnais, vėliau - su miesto vaikais. Namuose jis 
susidraugauja su Grigorijumi - brigadininku, gaisro metu pra- 
radusiu regėjimą, ir Ivanu („Čigonu“) — pameistriu; pastarasis 
vėliau miršta. Gatvėje Alioša susipažįsta su benamių berniūkš- 
čių gauja ir luošu jaunuoliu, vardu Lionka. Tačiau lemtingą 
reikšmę įgyja berniuko susitikimas su paslaptingu nuominin- 
ku; jį, „anarchistą“, vėliau suims policija. Filmo pabaigoje ma- 
tome Aliošą, jau kokių dvylikos ar keturiolikos metų, ryžtingai 
žvelgiantį į tolius. Šeimos irimą jis palieka praeity. Tačiau ma- 
ža tepasakoma apie tai, kas jo laukia ateity. 

Šiuose filmo paveiksluose Alioša maža ką daro ar kalba. Jis 
pats retai tampa veiksmo dalyviu, tačiau godžiai viską stebi, o 

įprastas jo atsakas į aplinkos įvykius — atsisakymas juose daly- 
vauti. Tokį įvykių dramatizmo perteikimą ne veiksmo pagalba 
vargu ar galima laikyti įprastu bruožu to, ką mes, vakariečiai, 
vadiname istorija. 

Nagrinėdamas visa, kas nutylima, taip pat ir tai, kas at- 
skleidžiama, pamažėle įsitikinau, jog šio filmo scenos iš esmės 
įprasmina vieną ar kitą vaiko kovos su pagundomis (būtent 
tokios pagundos mums yra visiškai nepažįstamos) tarpsnį. 

Išversti į mūsų radijo žinių kalbą, žiūrint šį filmą kylantys 
klausimai skambėtų štai kaip: ar Alioša persiims primityviu savo 
močiutės fatalizmu? Ar dėl motinos išdavystės jis taps pesimis- 
tu? Ar jo senelio sadizmas sukurstys jo sieloje įniršio kupiną 
troškimą nužudyti „tėvą“ ir bergždžią sąžinės graužatį? Ar brol- 
žudiškomis nuotaikomis persiėmę dėdės paskatins berniuką 
tapti jų piktadarysčių bei svaigalų pažadinto atlapaširdiškumo 
dalininku? Ar aklieji ir luošieji sužadins jo sieloje paralyžiuo- 
Jant gailestį ir pigų geraširdiškumą? Ar visa tai nesutrukdys 
Jam tapti naujuoju rusu - tapti Gorkiu? 

"Taigi kiekviena filmo scena ir kiekvienas svarbesnis per- 
sonažas įprasmina pagundą regresuoti tradicinės moralės bei 
senųjų savo tautos papročių link, pasilikti baudžiauninko būties 
(išorėje) ir tradicinio supe:2g0 (viduje) pančiuose. O teigiamoje 
filmo plotmėje matome, kaip Alioša įgyja vis daugiau pasitikė- 
jimo savimi, it būtų davęs slaptą priesaiką; regis, palaikomas 
vis stiprėjančios ištikimybės, jis siekia tam tikro, kol kas dar 
neapibrėžto tikslo. 

"Tai, ką šiuo atveju vadiname pagundomis, daugelis vaka- 
riečių, suprantama, tapatina su stačiatikio ruso sielos keistybė- 
mis ir su jos savitumu. Mes piktinamės, jei žmonės sulaužo 
ištikimybę savo pačių atskleistam ir skiriamąja jų žyme tapusiam 
dvasios savitumui. Tačiau mums derėtų suprasti, jog savo - Peš- 
kovo, perkelto į Kaširinų aplinką - likimo dėka Alioša perteikia 

ką tik užgimusios naujos rusų mąstysenos, rusiškojo individua- 
lizmo plėtotės etapus. Ne Liuteris ir ne Kalvinas suteiks jam 
naujų įžvalgų apie žmogaus sielą ir ne tėvai įkūrėjai ar pirmieji 
naujakuriai supažindins su nežinomais žemynais, kur jis galė- 
tų išsivaduoti iš vidinės bei išorinės savo vergovės. Tik savo 
paties jėgomis, slapta vienydamasis su kitomis giminingomis 
sielomis, jis turi išmokti priešintis bei išplėtoti „protestantišką- 
Ją moralę - pačia plačiausia šios sąvokos prasme. 


2. Motinos 


Svečių sutikimo scena parodė močiutės stiprybę, žavesį ir 
kilnumą. Didžiausia pagunda, lydėsianti Aliošą iki pat pabai- 
gos, - rasti prieglobstį močiutės dvasios ramybėje (panašiai kaip 
pačioje filmo pradžioje jis slėpėsi pūsto mamos sijono klostė- 
se) ir tapti ramios jos sąžinės dalininku. Ši senyva moteris tarsi 
įkūnija tikrąją žemės būtų, akivaizdžią kūno stiprybę ir įgimtą 
širdies narsumą. Motiniškas jos dosnumas yra beribis. Ji ne tik 
pagimdė ir savo pienu maitino Kaširinų atžalas (jas močiutė 
išmoko pakęsti), bet ir priglaudė bei globojo čigoną, suteikda- 
ma benamiam berniukui galimybę būti laisvam ir linksmam. 

Alioša vis aiškiau suvokia, jog močiutė rūpinasi netgi nuo- 
latos nirštančiu seneliu. Iškilus lemtingam turto dalybų klausi- 
mui, ji vadovaujasi paprastomis, net jei ir „neprincipingomis“ 
nuostatomis. Ji sako: „Atiduok viską, tau bus lengviau“. O iš- 
vydusi senyvo žmogaus pasibaisėjimą taria: „Aš eisiu prašyti 
išmaldos dėl tavęs“. Tuo pat metu ji leidžiasi mušama šio nuse- 
nusio vyro, tiesiog suklupdama ant kelių, tarsi senelis dar išties 
turėtų pakankamai jėgų ją parklupdyti. Aliošą visa tai glumi- 
na. „Tu juk stipresnė už jį!“ — šaukia jis. „Taip, - pripažįsta 
močiutė, - bet jis yra mano vyras“. Netrukus ji tampa ir Aliošos 
motina. Mat Varvarai išvažiuojant močiutė paprasčiausiai pasa- 
ko: „Aš jam būsiu ;7 močiutė, :7 motina . 

Atrodo, jog vienintelė taisyklė, kuria ši moteris vadovauja- 
si, yra taisyklė „duoti“; jokio kito principo, išskyrus visišką 
pasitikėjimą savo pačios vidine ištverme. Akivaizdu, jog dėl 
šių savo bruožų močiutė yra simbolis, įprasminantis pirmykštį 
žmonių tikėjimą, jų gebėjimą ištverti sunkumus ir išlikti, taip 
pat ir jų silpnybę — polinkį susitaikyti su tuo, kas galiausiai 
pavergs juos pačius. 

Begalinę močiutės ištvermę Alioša priima kaip tam tikrą 
ne šios žemės apraišką. "Ioji kita žemė, regis, yra protėvių Rusi- 
ja bei giliausias jos (močiutės) ir jo paties (Aliošos) tapatybės 
klodas. Tai senoji Rusia, išlikusi ankstyvosios krikščionybės me- 
tais, kai mediniai stabai išgyveno priverstinį krikštą ir naivią 
krikščionizaciją. Tai pirmųjų įtvirtintų gyvenviečių ramybė — 
pirmykštis pasaulis („mir“), įgijęs tam tikrą, su žeme glaudžiai 
susijusią sandarą ir išsiugdęs savitą tikėjimą animistinės laiky- 
senos laukinių gamtos jėgų akivaizdoje paveikumu. Močiutė 
slapta vis dar atlieka animistinius ritualus. Ji dar mena senuo- 
sius padavimus, gali paprastai ir įtaigiai juos papasakoti. Ji 
nesibijo nei Dievo, nei pirmapradžių visatos jėgų. Pasirodo, ji 
visai neblogai sutaria su ugnimi, filme įprasminančia naiki- 
nančią jėgą. 

Kilus gaisrui močiutė įbėga į liepsnojantį namą, kad išneštų 
laukan sieros rūgšties butelį; be to, ji lengvai sutramdo besi- 
blaškantį ir piestu stojantį arklį. „Argi iš tiesų manei, jog pa- 
liksiu tave sudegti?“ - klausia ji, ir gyvulys, regis, nurimsta. Į 
žmonių aistras ji žvelgia taip pat kaip ir į ugnį: ir viena, ir kita 
yra išorinė blogybė, nors ir neišvengiama. Tarsi ji būtų gyvenu- 
si daug anksčiau, nei dėl savo aistrų žmonės tapo garbėtroškos, 
pavydūs, kita vertus - linkę vaikiškai atgailauti, tarsi ji tikėtųsi 
visa tai pergyventi. 

"Taigi jos pačios aistra yra užuojauta. Netgi melsdamasi Die- 
vui močiutė kreipiasi į jį labai asmeniškai, tarytum Jis iš tiesų 

slypėtų priešais ją esančioje ikonoje. Jos santykis su Dievu pa- 
remtas lygybe ir net primena motinos, ko nors prašančios savo 
vaiko, kuriam buvo skirta tapti Dievu, laikyseną. Apimta aist- 
ros ji nepatiria poreikio naikinti, nes jos sąžinė neturi žiauru- 
mo. Taigi ji yra pirmapradė Madona, Dievo ir žmogaus, taip 
pat ir dvasių motina. 

Aliošos gyvenime močiutė imasi tokio vaidmens, kokį „svar- 
baus žmogaus“ vaikų gyvenime tradiciškai atlieka Rusijos mo- 
terys: tai močiutės („babuška“) bei auklės („niania“) - moters, 
šioje žemėje besijaučiančios kaip namie būtent todėl, kad (ir 
dažniausiai tik tol, kol) jos dėka kiti žemėje jaučiasi kaip na- 
mie, - vaidmens. Jomis galima nesąlygiškai pasitikėti, it namo 
vidury esančia didžiule krosnimi — tai pasitikėjimas, suteikian- 
tis Žmonėms ištvermės bei galimybę laukti, ir laukti taip ilgai, 
Jog pasitikėjimas virsta apatija, o ištvermė —- vergove. 

Aliošai tenka mokytis paleisti savo motinas, dar daugiau — 
paleisti jas išvengiant kaltės pėdsako, skatinančio paklydusią 
sielą atgailaujant laikytis motinystės simbolių - tarsi atsiplėš- 
damas nuo savo motinos jis būtų ją sunaikinęs. Nes daugeliu 
atvejų liguistas ir nežabotas sielos nuolankumas kyla iš nenu- 
maldomo žmogaus poreikio įveikti visa gožiantį savo pojūtį, 
esą jis išniekinęs ir apleidęs motiniškąsias savo ištakas, ir sie- 
loms susiliejus atkurti pirminį jaukių namų, rojaus pojūtį. 

"Tokie namai, rodos, nebūtinai turi būti tikroji motina. Vals- 
tietiškoje Rusijoje yra didelė motinystės apraiškų įvairovė, ap- 
sauganti nuo fiksacijos išimtinai ties savo motina ir suteikianti 
vaikui gausią duodančios ar nuviliančios motinos vaizdinių vi- 
sumą. Močiutė yra ir išlieka kūdikystėje įsišaknijusi motinos 
vaizdinio atmaina, nesudarkyta augančio berniuko oidipinio 
pavydo. 

Mūsų nagrinėjamame filme „tikroji“ Aliošos mama tampa 
vis sunkiau apčiuopiama ir beveik netenka savo pačios valios; 

pamažu ji nutolsta, iš pradžių kaip stiprybės šaltinis, o vėliau — 
kaip prieraišumo objektas. Filmo pradžioje rodoma, kaip Alio- 
šos motina, norėdama apginti savo vaiką, išdidžiai puola prie 
vieno iš piktų jo dėdžių ir parverčia jį ant žemės it kokį baldą. 
"Tuo momentu Alioša neatsispiria pagundai garsiai tarti: „Ma- 
no mama yra stipri“. Šiek tiek vėliau vargšui berniukui tenka 
atsiimti savo žodžius: kai senelis jam peria kailį, baimės apim- 
ta jo Motina įstengia tiktai verkšlenti: „Nedaryk to, tėveli.“ „Na, 
tai ar stipri tavo motina?“, - motinos žodžius piktai atliepia 
mažoji pusseserė. Moterų silpnumas - ne fizinis silpnumas. Jų 
silpnumas grįstas polinkiu „pasiduoti“. 

Močiutė nepripažįsta jokių įstatymų, išskyrus savo pačios 
valią, ir yra neprincipinga tik todėl, kad ji gyvena anapus for- 
malių dorovės principų, o motina pasirenka veidmainišką sau- 
gumą ir smulkių valdininkų būtį. Ji parsiduoda ištekėdama už 
uniformuoto liokajaus ir paaiškina berniukui, jog taip pasiel- 
gusi ji galės suteikti jam laisvę. Tik šį vienintelį kartą berniuko 
atsakas yra veržlus ir aistringas. Jis įžeidžia motinos gerbėją, 
krinta į savo lovą ir vaikiškai pravirksta. Išvažiuodama motina 
dar sykį apgaubia berniuką fiziniu savo artumu - susupa jį savo 
skara. Tačiau nepastebime jokio ženklo, kad jis norėtų išvykti 
kartu su ja, pasinaudoti asmeninės bei visuomeninės jos išda- 
vystės teikiamais pranašumais. „Iau, regis, lemta gyventi su ma- 
nimi“, - sako senasis Kaširinas. Berniukas niūriai tyli. 

Stebėtina: dėl tradicinio motinystės pasidalijimo ir išsisklai- 
dymo valstietiškoje Rusijoje pasaulis, matyt, tapo patikimesnių, 
saugesniu prieglobsčiu. Mat motinystė buvo pagrįsta ne tik vie- 
ninteliu trapiu ryšiu, bet buvo nedalomai įsipynusi į vienalytę 
aplinką. Ir vis dėlto motinos išėjimas pas „kitą vyrą ar motinos 
polinkis kokiomis kitomis aplinkybėmis leistis menkinamai ir 
sunaikinamai neabejotinai palieka vaiko sieloje kartaus ilgesio 
pėdsaką - toks įspūdis kyla skaitant kai kuriuos literatūros 

kūriniųs. O dėl naujojo Aliošos tėvo, tai norėčiau priminti, jog 
Hitlerio tėvas taip pat buvo valdininkas - žmogus iš vergaujan- 
čios, tačiau mielai primetančios kitiems savo valią „vidutinių 
klasės“. 

Šiame kino filme Alioša ryžtingai užgniaužia savo ilgesį. 
Kokį pėdsaką toks „užgniaužtas ilgesys“ paliko tikrojo Gorkio 
gyvenime, pamatysime vėliau, svarstydami jo pykčio ir panie- 
kos priepuolių prigimtį ir lygindami juos su keistu bandymu 
nusižudyti jaunystėje. Šis ilgesys ilgai atsispindėjo jo kūriniuo- 
se. Čechovas jam rašė: „[Jūsų] santūrumo stoka ypač juntama, 
kai piešiate gamtos vaizdus... moterų paveikslus... ir meilės 
scenas. Jūs labai dažnai rašote apie bangas...“"?** Gorkis daug 
ir sunkiai dirbo, kad įveiktų šią savo silpnybę. 


3. Nukaršęs tironas ir prakeikta padermė 


Senelis - nedidelio ūgio su „rudai rausva barzda, žaliomis 
akimis, o jo rankos atrodė suteptos krauju - taip giliai į odą 
buvo įsigėrę dažai. Jo užgauliojimai ir maldos, juokeliai ir pa- 
mokslai kažin kaip keistai susiliedavo į šaižų, kandų inkštimą, 
it rūdys ėdantį žmonių širdis“'**. Kino filme šis paveikslas per- 
teikiamas labai tiksliai. Senelis vaizduojamas kaip visų berniu- 
ko džiaugsmų griovėjas. Jis yra vyras, vaikiškai priklausomas nuo 
savo pinigų ir žmonos stiprybės. Sadistiškas šykštuolis, jis pa- 
mažu nusmunka iki elgetai būdingos priklausomybės. 

Jo būdo bruožai aiškiausiai atsiskleidžia filmo scenoje, 
kai jis muša Aliošą. Triukšmingo svečių sutikimo pabaigoje 


59 A.Roskin. From the Banks of the Volga. New York: Philosophical 
Library. 

"20 Maxim Gorky. Reminiscences of Tolstos, Chekhov and Andreyev. New 
York: The Viking Press Inc., 1959. 

įsiliepsnojęs pyktis rusena ir toliau. Filmo žiūrovas supažindi- 
namas su dažykla, kurioje virš savo siuvinių palinkę Aliošos 
dėdės vogčiomis planuoja niekingą kerštą. Pikti pokštai vėl yra 
atviresnių griaunančių veiksmų pirmtakai. Dėdės įkalbina Sašą 
įkaitinti virš ugnies senelio antpirštį ir padėti jį atgal į vietą. 
Įkišęs į jį savo pirštą senelis iš skausmo „pašoka kone iki lubų“. 
Tačiau į pačią širdį senelį sužeidžia vaikiška Aliošos išdaiga, 
kai sukurstytas kitų berniūkščių jis nudažo naująją baltą sene- 
lio staltiesę. Nors yra šventadienis, grįžęs iš bažnyčios senelis 
nusprendžia įkrėsti vaikams į kailį. 

Lupimo scena pavaizduota labai išsamiai: šaltakraujiškas 
senelio pasiruošimas, dramatiškas, tačiau bejėgiškas moterų ban- 
dymas įsiterpti, rykštės švilpimas ir besirangantys maži kūneliai. 
Čigonui tenka laikyti juos prispaustus prie kankinimų suolo. 

Priluptas Alioša guli lovoje - veidu įsikniaubęs į patalą, 
nes visa jo nugara nusėta ilgais plonais randais. Staiga įeina 
senelis. Berniukas žvelgia į jį iš pradžių įtariai, o paskui - pik- 
tai. O senelis padeda ant berniuko pagalvės, visai prieš jo akis, 
viliojančios išvaizdos sausainius. Alioša senukui įspiria, tačiau 
Jis nekreipia į tai dėmesio. Klaupdamasis prie lovoje gulinčio 
Aliošos jis teisinasi: „Tu kenti ne veltui, visa tai išeis į gera“. 
Taigi šis sadistas iškelia mazochizmo atspalvį turinčią mintį, 
kad kentėti verta išsigelbėjimo labui, kad kentėdami pelnome 
vis daugiau „pliusų“ dangaus apskaitos knygose. Tačiau tai dar 
ne viskas. Jis pasakoja apie savo paties jaunystėje, kai jis buvo 
valtininkas, patirtas kančias. Kai tempi baržą upe, basomis 
kojomis eidamas per aštrius Volgos pakrančių akmenis, „akys 
aptemsta, siela rauda, ašaros byra“, kalba jis didžiai susijaudi- 
nęs. Jo žodžiai vėlgi įprasmina slaptą mintį, jog žmogaus kan- 
čia paaiškina ir pateisina jo poelgius, kuriais jis vėliau sukelia 
kančias silpnesniems už save. Tai rusiška posakio „kas buvo 
visai sveika man, bus visai sveika ir tau“ atmaina. Toks senelio 

elgesys berniuko, regis, nesujaudina. Jis nepadaro jokio gesto, 
kad norėtų susitaikyti, ir neparodo užuojautos savo širdį atvė- 
rusiam seneliui. Senelį kažkas pakviečia, ir jis išeina. 

"Taigi Alioša atsispyrė dar vienai pagundai: kančios metu 
tapatintis su savo kankintoju ir sadomazochistine jo mąstyse- 
na. Jei šią akimirką berniukas būtų leidęs savo pykčiui virsti 
gailesčiu, jei širdį atvėrusiam kankintojui būtų parodęs savo 
paties širdgėlą, jis būtų įgijęs mazochistinio tapatinimosi su 
valdančiuoju modelį, kuris akivaizdžiai buvo svarus kolektyvinis 
Rusijos istorijos veiksnys. Caro, mažo balto tėveliuko, vaizdi- 
nys kaip tik ir buvo užjaučiamo valdovo simbolis. Netgi žmo- 
gus, istoriniuose šaltiniuose vadinamas Ivanu Žiauriuoju, savo 
liaudžiai tebuvo Ivanas Rūstusis, nes jis skelbėsi vaikystėje pri- 
sikentėjęs nuo žiaurių oligarchų. 

Sadomazochistinius senelio nuotaikos svyravimus matome 
ir kitose filmo scenose. Turtui slystant iš rankų, stovėdamas 
priešais ikoną jis aimanuoja: „Argi esu už kitus didesnis nusi- 
dėjėlis?“ Ikona į šį jo klausimą neatsako. Tačiau senelį savo 
rankomis apglėbia močiutė, kone pasisodindama jį ant kelių. 
Ji guodžia senelį ir žada eiti prašyti jam išmaldos. Apimtas 
paiko meilumo jis sasmunka močiutės glėby, tačiau ūmai atsi- 
gavęs, kupinas įtūžio ir pavydo, čia pat parbloškia ją ant žemės 
tardamas, jog prakeiktą padermę ji mylinti labiau už jį patį. 
Šių senelio veiksmų potekstė akivaizdi: žmona yra jo nuosavy- 
bė, o jo nuosavybė yra tam tikras motinos, be kurios jis negali 
gyventi, pakaitalas. Be abejo, triuškinantis „privilegijuoto šei- 
mininko“ pralaimėjimas oidipiniame žaidime yra vienas iš nu- 
manomų propagandinių filmo motyvų - kaip ir Hitlerio tėvo 
pralaimėjimas buvo būtinas jo kuriamų vaizdinių motyvas. Se- 
nelis darosi vis labiau nukaršęs ir visiškai nebeatlieka šeimos 
aprūpintojo vaidmens. 

Vienoje iš paskutinių filmo scenų Alioša pasiekia galutinę 
savo kovos prieš senelį pergalę. Berniukas ką tik dovanojo 

močiutei savo paties uždirbtą pinigą, ji meiliai žvelgia į jį. Šią 
akimirką Alioša pajunta iš neapykantos susiaurėjusių senelio 
akių žvilgsnį. Alioša priima iššūkį ir stoja į žvilgsnių dvikovą. 
Vaikino akys susiaurėja it peilio ašmenys ir kyla įspūdis, jog 
savo žvilgsniais jiedu tarsi perveria ir skrodžia vienas kitą. Jie 
abu suvokia, kad viskas baigta, ir bernui tenka išvykti. Tačiau 
jis išvyksta nenugalėtas. 

Šis susirėmimas akimis yra įspūdingas. Tačiau būtent toks 
žvilgsnio kaip puolamojo ar gynybinio ginklo panaudojimas 
turi tam tikrą rusišką atspalvį. Rusų literatūroje randame begalę 
pavyzdžių, kaip akys panaudojamos perteikti mąslaus, ilgesingo 
priėmimo, godaus savanaudiškumo ar tylios abipusės kapitu- 
liacijos būseną. O dėl garsiųjų politikos ir literatūros pasauliui 
atstovaujančių paveikslų, tai akis dažniausiai įgyja nepaperka- 
mos poveikio ateičiai priemonės paskirtį. Tipiškas pavyzdys 
šiuo atveju yra Gorkio piešiamas Iolstojaus paveikslas: „Skvar- 
biomis akimis, nuo kurių nepasislėptų nė viena kruopelė, nė 
viena mintis, jis žvelgė, vertino, tikrino ir lygino“. Arba: jo 
akys „primerktos, lyg įtemptai žvelgtų į ateitį. 

"Tipiškas ir Trockio pateiktas Lenino aprašymas: „Kai pri- 
merkęs kairiąją akį Leninas klausosi per radiją transliuojamos 
kalbos, jis primena velniškai gudrų valstietį, neapgaunamą 
jokiais žodžiais ir nesuklaidinamą jokiomis gražbylystėmis. 
"Tai ypač sustiprėjęs valstietiškas įžvalgumas, pasiekęs įkvėpi- 
mo lygį.“ !*! 


Filmo scena, kai varganoje troboje šalia sumušto savo vaikai- 


čio lovos sėdintis senelis meldžia atleidimo, man priminė garsų 
rusų dailininko paveikslą, perteikiantį panašų įvykį valdovo 


1! Leon Trotsky. The Russian m Lenin. // Current History Magazine, 
March, 1924. 

rūmuose: Ivanas Žiaurusis sėdi šalia savo paties rankomis nu- 
žudyto vyriausiojo sūnaus kūno. Nuo pat Rusijos istorijos pra- 
džios jos valdovų šeimoms yra būdingas tėvo smurtas Kaširino 
stiliumi, persmelkusiu ir priešrevoliucinio laikotarpio literatū- 
rą. Ir gyvenime, ir literatūroje jis buvo pasiekęs tokį šiurkštaus 
smurto lygmenį, kuris neturi atitikmens kituose kraštuose ar 
istorijos laikotarpiais. Taigi dviejų minėtų scenų sutapimas ska- 
tina šiek tiek nukrypti į istorijos sritį. 

Senieji slavai buvo taikūs ir našiai dirbantys žemdirbiai bei 
medžiotojai, gyvenantys įtvirtintose gyvenvietėse. Maždaug prieš 
tūkstantį metų jie paprašė vikingo Riuriko, kad šis juos gintų 
nuo klajoklių, puolančių iš pietų. Jie akivaizdžiai tikėjosi (sau 
priimtinomis sąlygomis) nusipirkti taiką ir išlaikyti galimybę 
toliau medžioti primityviais ginklais, grubiais mediniais pa- 
dargais dirbti žemę ir garbinti medinius savo stabus bei gamtos 
dievybes. Kad 1r kokie būtų buvę jų motyvai atsisakyti autonomi- 
jos ir atiduoti savo gyvenimą į šių žvilgančiais ginklais ginkluo- 
tų, šviesiaodžių šiaurės karių rankas, pastarieji juos globojo ir 
gynė kur kas uoliau, nei buvo prašyti. Gynėjams gimę sūnūs taip 
pat pafioro tapti gynėjais. „Svetimšaliai“ įsibrovė jėga. Ginti žmo- 
nes nuo kitų gynėjų netrukus tapo plačiai pripažinta profesija. 
Vyriausiasis kunigaikštis sukūrė didžiąją kunigaikštystę - tam 
tikrą didesnių ir mažesnių kunigaikštysčių, kur galėtų gyventi jo 
sūnūs, sistemą, ir tokiomis aplinkybėmis kilo nesibaigiantys vai- 
dai dėl anksčiau iškilusių miestų: Kijevo ir Novgorodo. Tokie 
vaidai nuolat kartojosi tai didesnėse, tai mažesnėse šalies dalyse, 
tad žmonės pagaliau panoro vieno „stipraus tėvo“ - centrinės 
valdžios, kuri suvienytų visus kunigaikštukus, net jei tektų juos 
visus išžudyti. Taip ankstyvojoje Rusijos istorijoje buvo parengta 
dirva sąveikai tarp žmonių, jautusių poreikį, kad jiems vadovau- 
tų ir gintų nuo priešų, gynėjų oligarchų, pačių tapusių smulkiais 
tironais, ir aukščiausiojo tirono, kuris buvo oligarchų belaisvis ir 
tuo pat metu slaptas jų gelbėtojas. 


Gynėjai jėga įdiegė krikščionybę (bizantiškąją jos atmainą), 
kartu ir dar vieną hierarchiją, per amžius draskomą vidinių 
prieštaravimų bei įsivėlusią į konfliktus su pasaulietine valdžia. 
Kadangi tiek kunigaikščių, tiek dvasininkų kultūrinės, dažnai 
ir etninės šaknys glūdėjo daugybėje kitų kraštų, ilgainiui jie 
ėmė vaidinti spektaklį, knygose vadinamą Rusijos istorija. Tai 
buvo nesiliaujanti dinastijų kova, ne tik atlaikiusi siaubingą 
totorių invaziją, bet ir dar labiau sustiprėjusi bei įgijusi nacio- 
nalinį mastą. Šie įvykiai padėjo susiformuoti tautai, atsirado 
rusiškoji krikščionybė, buvo įkurta carinė Rusijos valstybė. XV 
amžiuje Maskva tapo „trečiąja Roma“, o Ivanas III - pirmuoju 
visos rusų tautos valdovu ir tikrojo tikėjimo gynėju. Jo dėka 
Senoji Rusia tapo tautine valstybe, 0 jo sūnus išplėtė šios vals- 
tybės ribas gausių ir įvairias tautines šaknis turinčių kaimynų 
sąskaita. 

Nuo X amžiaus gvvuojanti „vaidingų ir kraugeriškų sūnų“ 
tradicija labiausiai suklestėjo valdant Ivanui Žiauriajam. Dau- 
gelį amžių valdančiųjų sluoksniuose ypač dažnas reiškinys buvo 
tevažudystė. Tačiau Ivanas, istorijos šaltiniuose vadinamas 
„Žiauriuoju“, savo paties rankomis nužudė vyriausią ir myli- 
miausią savo sūnų. Taip pat kaip senasis Kaširinas prie sumušto 
Aliošos lovos, dėl žiaurios savo, jau suaugusio žmogaus, bepro- 
tybės caras Ivanas kaltino vaikystėje patirtas kančias. Žmonės 
tam pritarė. Kaip jau minėjau, šį carą jie vadino ne Ivanu Žiau- 
riuoju (kaip jį vadina istorikai), o Rūsčiuoju. Argi jis nebuvo 
oligarchijai atstovaujančių didikų - jo paties ir liaudies priešų, 
atėmusių iš jo vaikystės laimę - auka? Ir iš tiesų šviesesnio proto 
akimirkomis šis pirmasis caras neužmiršdavo savo žmonių, lei- 
do kreiptis į jį su prašymais, tapo teisinių reformų ir spaudos 
pradininku. O savo beprotybės akimirkomis jis rydavo akimis 
nužudytų aristokratų sąrašus, kad vėliau pasinertų į nuolan- 
kiausią atgailą. Žmonės šį carą idealizavo ir mielai stiprino jo 

valdžią siekdami, kad kunigaikščiai, didikai ir viduriniai 
sluoksniai būtų kontroliuojami. 

Stiprėjant centralizacijai ir rutuliojantis valstybės sanda- 
rai, atsirado Rusijos istorijos paradoksų. Pirma, formuojantis 
darniai veikiančiai centralizuotai valstybei, šiame neaprėpia- 
mame krašte radosi vidurinis sluoksnis. Šio sluoksnio žmonės 
„Caro vardu“ valdė ir palaikė tvarką, mokytojavo mokyklose ir 
rinko mokesčius, jie lupikavo ir kyšininkavo. Jau nuo seno 
Rusijoje kiekvienas valstybinio masto pažangos žingsnis yra 
susijęs su naujomis biurokratijos galiomis, ir tai paaiškina 
„Įgimtą“ priešiškumo kupiną šios tautos abejingumą apskritai 
pažangai ir būtent to meto oligarchijai. 

Antra, kiekvienas poslinkis į vakarietiškumą ir apsišvietu- 
sią visuomenę baigdavosi baudžiavos sustiprėjimu. Paklusda- 
mas šventajai savo „rūstybei“ Ivanas atėmė iš valstiečių teisę 
šv. Jurgio šventės metu pereiti pas kitą poną. Jekaterina, apsi- 
švietusi Voltaire'o draugė, bendravusi su juo laiškais, 800 000 
karališkųjų vergų išdalijo įvairiems didikams, tad pastarieji ga- 
lėjo juos kankinti ar įsigeidę parduoti. O kai po daugelio metų 
Aleksandras II suteikė laisvę dvidešimčiai milijonų vergų bijo- 
damas, kad sukilę jie patys neišsilaisvintų, jis pasmerkė šiuos 
žmones bežemių daliai, proletarizacijai ar geriausiu atveju 
būtinybei pasenusiais įrankiais kapstyti mažučius žemės lopi- 
nėlius, kad galėtų dalimis už juos susimokėti. 

"Tačiau labiausiai mus domina trečiasis paradoksas: neby- 
lus žmonių pritarimas sveiku protu niekaip nepaaiškinamiems 
savo carų poelgiams. Petras Didysis - anksti subrendęs jaunuolis 
ir smarkus kaip ir Ivanas - buvo pirmasis Rusijos imperatorius ir 
didžiausias monarchijai atstovavęs reformatorius. Nors ir ne sa- 
vo paties rankomis ar lazda, o pasitelkęs (civilizacijos pažangos 
sąlygomis) slaptąją savo policiją, jis taip pat nužudė vyriausiąjį 
savo sūnų. Be tokių atvirų šeimyninių žudynių Rusijos istorijoje 


būta ir įvairių neįprastų bandymų patekti į sostą. Būta paslaptin- 
gų ir itin populiarių apsimetėlių, tariamų nužudytųjų carų sūnų, 
kurie, kaip ir Alioša, sugrįždavo, kad mestų iššūkį piktadariams, 
ir tapdavo kone šventaisiais jau vien dėl to, kad nepriklausė 
valdančiajai „prakeiktai padermei“. Oidipinio žiaurumo viršū- 
nė, matyt, buvo pasiekta tuomet, kai beveik pamišęs caras Pave- 
las (žmonės jį vadino „Vargšeliu“), mirus jo motinai Jekaterinai, 
įsakė ekshumuoti ir paguldyti šalia jos savo tėvą (šį ji buvo pati 
nužudžiusi), o gausybę savo motinos meilužių privertė stovėti 
garbės sargyboje prie irstančių imperijos valdovų kūnų. 
Istorikai šiuos reiškinius mano esant savaime suprantamus, 
mat tokia jau yra „istorija“. Tik kaip tuomet paaiškinti ne tik 
pasyvų liaudies pritarimą, bet ir polinkį aistringai, altruistiškai 
tapatintis su šiomis imperijos gyvenimo tragedijomis bei kome- 
dijomis? Kodėl tvirta ir našiai dirbanti tauta nulenkė galvą prieš 
svetimšalius gynėjus? Kodėl į savo krašto gyvenimą ji priėmė 
gynėjų atneštą tvarką ir leido, kad abipusės priklausomybės ry- 
šiai vis giliau smelktųsi į jos gyvenseną: Galbūt atsakymas į šiuos 
klausimus yra susijęs iš pradžių su kraujo ištroškusių klajoklių 
bei laukinių Žvėrių pranašumu, o vėliau — su šios milžiniškos 
gyventojų visumos bejėgiškumu prieš ginkluotus savo oligarchus? 
Siekiant surasti atsakymą veikiausiai reikėtų atsižvelgti į tai, 
kad vadovavimo formų bruožus lemia ne tik tam tikri istoriniai 
pavojai bei būtinybė juos atremti atitinkamais organizuotais 
veiksmais; šios formos taip pat turi būti viešas žmonių svajonių 
bei lūkesčių atspindys. Monarchai, net ir svetimtaučiai (dažnai 
būtent todėl, kad yra svetimtaučiai), tampa regimais vidinių 
dorovinių tautos silpnybių saugikliais, aristokratiniu elitu ir mig- 
lotai suvokiamų naujųjų idealų įsikūnijimu. Kaip tik turėdami 
tokį tikslą monarchai ir aristokratai gali ir privalo istorijos 
scenoje suvaidinti visą iracionalaus konflikto ciklą: jie turi kuo 
įžūliau nusidėti, kuo labiau atgailauti, o galiausiai įgyti didesnį 

asmeninį ir visuomeninį reikšmingumą. Jiems mėginant šį ciklą 
įgyvendinti, liaudis mielai atlieka šnabždančio choro ir auko- 
Jamų gyvūnų vaidmenį. Mat didžiulė kelių žmonių nuodėmė 
suteikia išsigelbėjimo viltį visiems kitiems. 

"Taigi visa tai pranoksta vidinio blogio (14) ar nepermaldau- 
Jamos sąžinės „projekciją“. Mano nuomone, tai atlieka ir kolek- 
tvvinę ego funkciją ir vra prielaida rutuliotis aiškiau apibrėžtai 
tautinei ir dvasinei tapatvbei. Tiek Ivanas, tiek Petras yra didūs 
ne dėl tragiško savo smarkumo, akivaizdžiai menkinusio jų kaip 
valdovų reputaciją, bet dėl to, kad jie įstengė milžinišku mastu 
perteikti ankstvvosios patriarchalinės santvarkos ir vidinio jos 
papildinio - superego - tragediją, taip pat ir todėl, kad toks jų 
elgesys buvo lemtingas veiksnys, paskatinęs tautinės sąmonės 
ir tautinės sąžinės plėtotę. Galbūt mums derėtų išplėsti savo 
istorijos sampratą ir paanalizuoti dinaminę reikšmę turinčius 
reikalavimus, kuriuos valdoma liaudis kelia „įnoringiausiems“ 
savo šeimininkams, taip paskatindama juos makrokosminėje 
istorijos scenoje suvaidinti žmonijos evoliucijos konfliktus. Šia 
prasme karaliai veikiausiai yra žaisliukai liaudies rankose. Vė- 
lesnėse civilizacijos pakopose jų tragedijos ir komedijos yra 
perkeliamos į pramanytą makrokosmosą - teatro sceną - ir 
galiausiai į grožinės literatūros mikrokosmosą. 

Dabar galime suvokti istorinį realistinės rusų literatūros vaid- 
menį: tėvažudystės ir brolžudystės tragediją J sugrąžina atgal į 
paprasto ruso sielą, ir visi gali apie ją skaityti . Toks asmeninės 
atsakomybės skelbimas literatūroje buvo glaudžiai susijęs su 
politinės atsakomybės plėtra. Vėluojanti rusų literatūra bei 


142 Savo darbe „Dostojevskis ir tėvažudvstė“ Brolius Karamazovus Freu- 
das prilygino Shakespeare'o Hamletui ir Sophocles'o Oidipui, nes visi šie 
kūriniai menine verte prilygsta vienas kitam, o pagrindinė jų visų tema — 
tėvažudystė. 

Rusijos istorija sparčiai — per vieną šimtmetį, gąsdinančiai kupi- 
ną lemtingų įvykių - pasiekė pradines paveikaus literatūrinio 
sąmoningumo bei politinės sąžinės pakopas, o plačiųjų valstie- 
čių masių atsilikimas ir toliau buvo primityvaus istorinio lyg- 
mens, Vakaruose išgyvento dar antikos laikais, atspindys. 


Šioje vietoje stabtelėkime, kad prisimintume dar ir tai, jog 
Rusijos revoliucijos metu keturi penktadaliai Rusijos gyventojų 
buvo valstiečiai. Vargu ar galima pervertinti šioms valstiečių 
masėms iškilusios užduoties įgyvendinti išorines ir vidines per- 
mainas sudėtingumą, ir visai ne todėl, kad jie norėjo kitokios 
valdymo formos, bet todėl, kad jie išvis niekada nebuvo mąstę 
apie galimvbę kasdienį savo gyvenimą sistemingai susieti su 
viena ar kita valdymo forma. 

Piešiant niūrios „padermės“ paveikslą nagrinėjamame ki- 
no filme pabrėžiamas mažiausiai vienas ypač archajiško pobū- 
džio kolektyvinis kompleksas, buvęs Rusijos (o ir didžiosios 
Eurazijos žemyno dalies) valstiečių vidinės vergovės sąlyga, o 
išorinę jų vergovę palaikė kunigaikščiai ir dvasininkai. Turiu 
galvoje psichologinius senovėje įvykusio technologijos per- 
versmo — revoliucijos žemės ūkyje — padarinius. Šiuo atveju 
priešistorinės mįsles įminti taip pat sunku kaip ir ankstyvosios 
vaikystės mįsles. Norėdami įgyti pradinių įžvalgų, abiem atve- 
jais turime leistis į mitologijos plotmę. 

Kalbėdami apie priešistorinės Šiaurės Amerikos medžioto- 
Jus ir Žvejus pasitelkėme vieną metodą, suteikiantį galimybę 
paaiškinti kai kurių senovinių apeigų prasmę. Mes minėjome, 
kad neraštingų kultūrų žmonės stengiasi suprasti ir įvaldyti erd- 
vėje ir laike besiskleidžiančią didžiąją nežinomybę, projektuo- 
dami į ją žmogaus sandaros ir augimo bruožus: taip geografinė 
aplinka jasmeninama, o istorinei praeičiai priskiriami žmogaus 
vaikystėje įsišakniję vaizdiniai. Taigi šia prasme žemė tampa mo- 
tina, kadaise laisva savo valia pasišventusia žmonėms. Pereinant 

nuo klajokliško gyvenimo būdo prie sėslios žemdirbystės buvo 
užgrobiamos tam tikros žemės dalys, jos pasidalijamos, o dirva 
1mta dirbti įrankiais; žemė, prievarta tapusi maitintoja, pajung- 
ta žmogaus valiai. Kad ir kokie vidinės evoliucijos žingsniai bū- 
tų lydėję šį technologijos šuolį, jie buvo susiję (tai liudija mitai 
bei apeigos) su pirmaprade nuodėme, į asmeninį žmogaus gyve- 
nimą ateinančia jam pirmą sykį suvokus didžiulį troškimą valdyti 
motiną su bręstančių kandimo bei čiupimo organų pagalba. 

Taigi „prakeiktoji padermė“ yra simbolis, įprasminantis vai- 
kus, iš godumo pavydžiai pasiglemžiančius ir sunaikinančius 
savo motiną, bei suaugusiuosius, kurie bendromis jėgomis siek- 
dami įdirbti žemę tapo garbėtroškomis, pavyduoliais ir išnaudo- 
tojais. Tokiomis aplinkybėmis anksčiau aptartas pirmapradės 
nuodėmės pojūtis įkalina valstietį sielvarto kupinos atgailos ir 
pašėlusio lėbavimo cikle, padarydamas jį priklausomą nuo me- 
tų derlingumo. Akivaizdu, kad krikščionybė pasinaudojo šiuo 
amžinuoju ciklu ir jo pagrindu sukūrė savąjį nuodėmės ir at- 
pirkimo, mirties ir išgelbėjimo kalendorių. 

Baigdamas šią niūrią temą pacituosiu Gorkio memuarus, 
kur atsiskleidžia įdirbtos žemės ir nugalėtos moters sąsaja bei 
pamišėliškas jos šeimininko iššūkis!**. 

Jis (Čechovas) sakydavo: 

„Koks gražus būtų mūsų pasaulis, jei sau priklausančiame 
žemės lopinėlyje kiekvienas žmogus atliktų visą, ką gali!“ 

Sumanęs parašyti pjesę „Vaska Buslajevas“, vieną dieną aš 
Jam perskaičiau pagyrūnišką Vaskos monologą: 

Ech, jei kas duotų man daugiau jėgų, 

Karštai kvėptelėjęs aš ištirpdyčiau sniegus! 

Apeičiau žemės rutulį ir visą jį išarčiau, 


43 Maksimas Gorkis, op.cit. 


Metų metus eičiau ir miestus statyčiau, 
Statyčiau cerkves ir sodus įveisčiau! 

Žemę išpuoščiau kaip jauną mergelę, 

Ją meiliai apglėbčiau it nuotaką savo; 
Priglausčiau aš žemę prie savos krūtinės, 
Pakėlęs ant rankų nuneščiau pas Viešpatį: 


Įteikčiau ją Tau, Viešpatie, kaip mažutę dovaną, 
"Tačiau negaliu - man pačiam ji brangi! 


Šis monologas Čechovui labai patiko ir kosčiodamas iš su- 
sijaudinimo jis tarė: 

„Puiku... Labai tikroviška 17 žmogiška! Būtent tai ir yra 
„visos filosofijos esmė“. Žmogus žemę apgyvendino, pasirū- 
pins ir tuo, kad čia jam būtų jauku.“ Ir su įsitikinimu linktelėjęs 
galvą dar sykį patvirtino: „Pasirūpins!“ 

Jis manęs paprašė dar kartą perskaityti Vasios pagyras, 
išklausė žvelgdamas pro langą ir patarė: 

„Dviejų paskutinių eilučių nereikia - jos įžūlios. To ne- 
reikia...“ 


4. Išnaudojamieji 


A. Šventasis ir elgeta 


Kitaip nei kiti šios padermės nariai, dėdės, „laukiniai žvė- 
rys“, čigonas, pamestinukas, nėra gimęs nuodėmėje, todėl, 
močiutės žodžiais tariant, jis turi „atvirą širdį“. Jo kūnas grakš- 
tus - tai parodo jo šokis su pritūpimais. Kiti vyrai iš pradžių 
atrodo susikaustę it medinukai, o išgėrę ir įsiutę tampa lyg 
sunkvežimiai be stabdžių. Čigonas vra našlaitis, todėl nesitiki 
gauti jokio turto ir niekam nepavydi. Čigono našlaitystė tarsi 
būtų užuomina į nekaltą jo prasidėjimą. Ir iš tiesų itin jautriai 

piešiamas čigono paveikslas įgyja pirmojo krikščionio - kupi- 
no gailestingosios meilės ir neprarandančio vilties - bruožų. 

Čigonas pasakoja Aliošai apie mirusį savo tėvą. Mat Alioša 
buvo ne toks, kaip kiti - jis suprato. Kaip tik dėl to Kaširinai jo 
nekentė. Taip pristatoma tema, plėtojama ir vėliau, Aliošai su- 
sitikus su anarchistu, atstovaujančiu visiems, kurie supranta ir 
priima benamio būtį. Tėvai bei godūs jų vaikai nekenčia tokių 
žmonių, skleidžiančių visiškai naują pasaulėžiūros principą, 
neįveikiamą senais ginklais: jie skaito, mąsto, planuoja. Toks 
yra ir čigonas, suteikęs trokštančiai Aliošos sielai būsimosios 
savo tapatybės vaizdinį. 

Čigonas atpažįsta suprantančius, tačiau jis pats nėra „su- 
prantantis“. Jis turi kitokią ydą ir išsiskiria iš aplinkos kitu 
pavojingu bruožu — jis yra „geras“. Seneliui išplakus vaikus ant 
čigono rankų lieka kruvini randai ir jis patenkintas prisipažįs- 
ta, jog, laikydamas prie suolo prispaustą berniuką, savo paties 
rankomis priėmė stipriausius kirčius. „Aš kenčiau juos iš mei- 
lės“, - sako čigonas apstulbusiam ir širdimi besiveržiančiam 
pas jį berniukui. Tačiau čigonas imasi aiškinti, kaip reikia pri- 
imti kirčius. Neįtempk nugaros, stenkis atsipalaiduoti, sako 
Jis. Ir rėk kiek tik nori. Jis prisipažįsta jau tiek kartų gavęs 
lupti, kad iš jo odos išeitų neblogi knygos viršeliai. 

Vidinis šios scenos turinys vėlgi nėra aiškiai suformuluo- 
tas. Vis dėlto atrodo, kad joje kalbama apie naivaus nesiprieši- 
nimo pagundą, apie krikščioniškąjį gerumą ir apie mokymąsi 
ištverti šio pasaulio skausmus, prisitaikyti prie jo smūgių. Alio- 
ša sujaudintas ir sužavėtas, tačiau lieka santūrus. Netrukus po 
to Aliošai tenka patirti netektį — čigonas miršta vaizdinga ir 
simboliška mirtimi. 

Vienas iš dėdžių sumano mirusiai savo žmonai (ją, čigono 
žiniomis, jis pats ir nužudęs) pastatyti didžiulį kryžių. Jis prašo 
čigoną padėti jam užnešti kryžių ant kalvos, prie kapo. Akivaiz- 


du, jog šis kryžius per sunkus vieno žmogaus pečiams. Tačiau, 
apimtas vaikiško išdidumo, čigonas giriasi nunešiąs kryžių vie- 
nas — niekieno nepadedamas. Vieną akimirką Aliošą apima 
troškimas jam padėti; žiūrovas dreba iš baimės, jog mažasis 
berniukas gali pulti į pagalbą šį didžiulį kryžių nešančiam či- 
gonui, tačiau netrukus, kaip ir kai kuriose kitose lemtingose 
situacijose, Alioša paprasčiausiai pasitraukia ir palieka savo 
draugą likimo valiai. 

Filmo scenoje, akivaizdžiai skirtoje priminti žiūrovui apie 
Golgotą, matome čigono, su didžiuliu kryžiumi ant pečių 
linkstančiais keliais lipančio į tolimą kalvą, siluetą. Matyt, šis 
kryžius jį sutraiško, nes netrukus čigonas parnešamas namo ir 
ten gulėdamas ant grindų miršta. Maža balta pelytė, su kuria 
Jis nuolatos žaisdavo, suteikdamas džiaugsmo ir sau, ir vaikams, 
išlenda iš jo rūbų ir bėga prie Aliošos, o šis ją sugauna. Tary- 
tum čigono „baltoji siela“ būtų radusi naują buveinę vidiniame 
Aliošos pasaulyje. 

Močiutė atstovauja seniesiems liaudies papročiams, senelis 
bei dėdės - godaus savininkiškumo (nuosavybės - žemių, gėrv- 
bių, žmonų ir titulų) laikotarpiui, 0 čigonas yra panašus į 
paprastą ankstyvojo krikščionybės laikotarpio šventąjį. Iki pas- 
kutinių savo gyvenimo akimirkų jis išlieka kupinas džiugaus 
gerumo ir gailestingos meilės. 

O berniukas Alioša stebi iš anksto nulemtą savo aplinkos 
žlugimą, tačiau, išlaikydamas lunatikui būdingą tvirtumą, ven- 
gia įsivelti į lemtingus įvykius ir pakliūti į tradicijų spąstus. 
Argi Alioša neturi jokio gailesčio, jokios moralės? 

Panagrinėkime kad ir jo susidūrimą su senuoju Grigori- 
jum, kaip tik tuo asmeniu, kuris nutempia jį šalin artėjant 
čigono Golgotai (mat Grigorijus, nors ir pusaklis, geba įžvelgti 
ateities įvykius). Tai įspūdingas, pranašiškų bruožų turintis 
veikėjas. Tačiau, išdirbęs senelio dažvkloje beveik keturis 

dešimtmečius, dėl silpstančio regėjimo jis praranda darbą. Gri- 
gorijui teks eiti elgetauti, nes senelis atsisako juo pasirūpinti. 
Alioša pasibaisėjęs. „Aš eisiu su tavimi, — kupinas užuojautos 
šaukia jis. — Aš vesiu tave už rankos!“ 

"Tačiau po gaisro, kai apakęs Grigorijus klupčioja po kiemą, 
ištiesęs į priekį rankas ir liūdnai šaukdamasis Aliošos, berniukas 
pasislepia nuo senuko ir palieka jį vieną amžinojoje savo nakty. 
Vėlesniuose dviejuose ar trijuose epizoduose matome jį einant 
paskui Grigorijų, elgetaujantį gatvėje ar mugėje. Tiesą pasakius, 
Alioša tiesiog persekioja jį, lyg būtų sužavėtas šio reginio. 

Vakarietis kino mėgėjas negali išmesti iš galvos minties, 
kokį paveikų reginį būtų galima sukurti apie šiuos du veikėjus: 
aukštą, aklą senolį ir berniuką, vedantį jį už rankos. Jis įsi- 
vaizduoja filmo pabaigą, kai nusikamavęs senelis pasitaiso, ir 
paskelbia visuotinę jųdviejų paiešką, nors jau gali būti per 
vėlu. Šerifo sušauktas būrys arba motociklu važiuojantis patru- 
lis suranda senuką ir vaiką kaip tik tą akimirką, kai jiedu prieina 
tiltą, paplautą patvinusios upės... 

"Tačiau akivaizdu, jog šiame filme mums pasakojama apie 
naujos pasaulėjautos užgimimą, 0 jį dažniausiai perteikia filme 
esantys nutylėjimai. O dažnai nutylimi tam tikri kalte pagrįsti 
veiksmai. Vadinasi, šios pasaulėjautos atveju nei sąžinės grau- 
žatis, nei žalos atitaisymas neturi bent kiek didesnės reikšmės. 
Kur kas svarbesni jos bruožai — tai kritiškas atsargumas, nepa- 
laužiama ištvermė, nesąlygiškas klaidingų poelgių vengimas, 
aiškios vidinės krypties brendimas ir galiausiai - veiksmas'“*. 


"4 Tai iliustruoja šis dialogas Maskvos teisme: 

Višinskis: „Ar jūs pritarėte šioms deryboms (su vokiečiais)?" 

Bucharinas: „Arba nepritariau? Aš neišreiškiau nepritarimo, taigi 
išeitų — pritariau.“ 

Višinskis: „Bet jūs teigiate, kad apie jas sužinojote jau po laiko.“ 

Bucharinas: „Teisvbė, tačiau viena kitam neprieštarauja.“ 

Šioje vietoje vakarietis žiūrovas nusprendžia, kad šiam fil- 
mui ne tik stinga moralės, bet jis apskritai yra amoralus. Ia- 
Čiau visai gali būti, jog kino filme paprasčiausiai pateikiama 
alternatyvi moralės samprata, gana skirtinga nuo tos, kurios 
ištikimai laikosi mūsų, judėjų-krikščioniškasis, pasaulis. Tikra 
vra tai, kad, priešindamasis pagundai paaukoti savo jaunystę 
aklam žmogui, Alioša sulaužo jam duotą pažadą, galbūt duotą 
pasidalytos kaltės pojūčio, jog jis privalo atitaisyti ekonomines 
savo senelio nuodėmes, pagrindu. Beje, yra ir šios „pagundos“ 
priešprieša — vidinis įžadas kryptingai laikytis tam tikro, kol 
kas dar migloto plano, kuris, užuot įamžinęs vidinės kaltės 
pojūtį, taps bendrų veiksmų anapus gėrio ir blogio prielaida. 
"Tokį įžadą įkūnija kitas filmo veikėjas - anarchistas. 

Tiesa, vertėtų paminėti ir paskutinę sceną, kur šiurkščiais, 
rėksmingais vaizdiniais perteikiama visiška naujosios kartos 
panieka doroviniam senosios kartos žlugimui. Kai jau visiškai 
susenęs, nukaršęs senelis slenka per mugės dalyvių minią prašv- 
damas išmaldos, senasis meistras Grigorijus, išgirdęs senelio 
aimanas, įbruka jam į rankas duonos kriaukšlę. Pažinęs šį aklą 
žmogų senelis sviedžia duoną šalin šaukdamas: „Tai tu išėdei 
mane iš namų!“ Mūsų požiūriu tai Žiauri scena, tačiau mažasis 
Alioša nuo jos nusigręžia, neparodydamas jokio pasibjaurėji- 
mo ženklo. Palikti už savęs sugriautas sistemas ir žmonių liki- 
mus jam, regis, yra „darbas“, visiškai nesusijęs su emocijomis. 


B. Pašalietis 


Visą tą laiką kaime, tiksliau — viename senelio namo kam- 
baryje, gyvena su niekuo nebendraujantis ir niekam nepriklau- 
santis žmogus. Jis nėra baudžiauninkas, tačiau neturi ir jokios 
nuosavybės; jis neturi ko parduoti, tačiau, regis, turi už ką paval- 
gyti. Jis sakosi esąs vaistininkas, tačiau nepanašu, jog kur nors 

dirbtų. Juodaplaukis, aukšta kakta ir skvarbiomis, pro akinių 
stiklus žvelgiančiomis akimis jis primena dar jauną, šiek tiek 
sulysusį iš bado Trockį. 

Vieną dieną, kai Alioša patikliai įsliuogia per langą į rūsy- 
Je esantį šio žmogaus kambarį, jis skubiai paslepia kažin kokią 
knygą. Tada ramiai atsikrato berniuko, atidaręs nežinia kokio 
dvokiančio skysčio butelį. Berniukas įsižeidžia, tačiau jo susi- 
domėjimas tik dar labiau padidėja. 

Kitą svkį jis pamato šį žmogų sambūryje, kur jo močiutė 
dainuoja senovines balades ir pasakoja padavimus. Mes išgirs- 
tame, kaip, paprastais ir paveikiais žodžiais porindama ilgą 
padavimą, ji ištaria tokius žodžius: „Už kitų sąžinės jis nesislaps- 
te“. Po šių žodžių žmogus keistai sutrinka, lyg būtų išgirdęs pra- 
našvstę. Jis suvapa kažką panašaus į „liaudies, mūsų liaudies“ 
(šie žodžiai, matyt, yra susiję su senolių išminties įvertinimu) ir 
skubiai išeina iš kambario. Galbūt tai, jog apimtas emocijų jis 
pamiršta pasiimti savo akinius, turi simbolinę prasmę. Šiaip ar 
taip, juos paima Alioša. 

Kitame paveiksle Alioša pamato šį pašalietį gulintį žolėje 
ant stataus upės kranto. Už atneštus akinius žmogus kaip rei- 
kiant ir nepadėkoja. Jis gana šiurkščiai parodo, jog berniukas 
gali pasėdėti šalia, jei tylės ir įsijaus į mąslią jo nuotaiką. Io- 
kiomis aplinkybėmis šis žmogus, upė, platus horizontas ir nauja 
pasaulėjauta tampa susiję ir tokie išlieka. Įsakmi šio žmogaus 
laikysena, regis, perteikia mintį, jog reikia mokėti tylėti; reikia 
gebėti mąstyti; reikia trokšti išvysti tolimus horizontus. O atvi- 
rai jis pasako štai ką: „Įsimink visus padavimus, kuriuos žino 
tavo močiutė. Išmok skaityti ir rašyti“. Alioša nustebęs, tačiau 
akivaizdu, jog jam itin patrauklus šio žmogaus entuziazmas ir 
nuoširdumas. 

Jų draugystė trunka neilgai; tiksliau, jų draugystei skirta 
gyvuoti ilgiau, nei trunka trumputė jų pažintis, mat godusis 

Aliošos senelis priverčia pašalietį apleisti kambarį, ir šis nu- 
sprendžia išvykti iš miesto. 

Benamių berniūkščių gauja palydi jį iki upės. Tačiau atsi- 
sveikindamas jis uždeda ranką ant Aliošos peties. Filmo subtit- 
ruose anglų kalba perskaitome žodžius: „One must learn how 
to take life“ '**. Jis ištaria šiuos žodžius su tokiu misionieriaus 
įkarščiu, jog pajuntame juos turint tam tikrą reikšmę, peržen- 
giančią ištartų žodžių vidinio turinio ribas. Tokiomis aplinky- 
bėmis mums tenka nukrypti į lingvistikos sritį. 

Šio žmogaus gestai parodo, jog žodžiui „pasiimti“ jis su- 
teikia prasmę „čiupti“ ar „laikytis įsitvėrus“, o ne „ištverti“ ar 
„Išsilaikyti“. Tačiau pirmą kartą žiūrint šį filmą, iš rusų kalbos 
man vertęs žmogus atkakliai tvirtino, jog žmogus ištarė „brat“, 
t. y. priimti = ištverti. Dėl priežasčių, kurias aptarsime netru- 
kus, šis skirtumas man pasirodė toks esminis, jog aš stengiausi 
išsiaiškinti šio žodžio ir gesto neatitikimo prigimtį. Ir iš tiesų 
knygoje, kurios pagrindu sukurtas šis f11mas, revoliucionierius 
ištaria tokius žodžius: „Kiekvieną dalyką reikia mokėti pasiim- 
ti (rus. vziat). Ar supranti? Labai sunku vyra išmokti pasiimti 
(vziat).“ Žodis vziat reiškia „paimti“ ir turi prasmės atspalvį 
„čiupti'. Taigi akivaizdu, jog kažin kur tarp knygos ir kino 
filmo išslydo būtent žodis, o ne jo prasmė. 

Taigi minėto posakio prasmė štai kokia: reikia išmokti 
nelaukti, kol kas kitas duos; reikia pačiam čiupti tai, ko norisi, 
ir nebepaleisti. Mes jau aptarėme šią alternatyvą, kalbėdami 
apie visuomeninius oralinių pakopų modalumus. Šis žmogus, 
matyt, nori pasakyti ne tik tai, kad reikia čiupti, bet ir tai, jog 
taip elgtis reikia su švaria sąžine — nauja sąžine; reikia čiupti 


145 Sis posakis neturi griežtai apibrėžtos prasmės. Jis gali reikšti „rei- 
kia išmokti priimti gyvenimą, koks jis vyra“ arba „reikia išmokti pasiimti iš 
gyvenimo tai, ko tau reikia“. - Vert. past. 

ir nesileisti smukdomam kaltės jausmo, kylančio todėl, kad 
čiupai. 

Netrukus įsitikinsime, jog toks ryžtingas „čiupimas“, išvien 
su pasipriešinimu polinkiui grimzti atgal į priklausomybę, yra 
vpač svarbus bolševikų psichologijos bruožas. Mes jau minėjo- 
me, kaip aštriai, veriančiai Alioša atsako į kupiną neapykantos 
savo senelio žvilgsnį, pabrėžėme susikaupimo, gebėjimo aprėpti 
visumą bei pagaulumo svarbą regint ir numatant ateitį, atsklei- 
dėme jo valios tvirtybę, kad ir kokius asmeniškus jausmus jis 
būtų išgvvenęs. 

Vėliau paaiškėja, kad šis pašalietis buvo policijos ieškomas 
revoliucionierius. Kažkur, anapus pasakojimo erdvės, jis buvo 
sučiuptas, nes vieną dieną, kai varganų, apdriskusių ir surakin- 
tų kalinių būrys žingsniuoja Aliošos gatve į Sibiran išplaukian- 
tį laivą, tarp šių žmonių pamatome ir jį - išblyškusį it šmėkla, 
tačiau bemaž linksmą. 

Filmo subtitruose perskaitome: „Taip baigėsi mano draugys- 
tė su pirmuoju iš keleto žmonių, gimtojoje savo šalyje gyvenusių 
pašaliečio gyvenimą - geriausių jos žmonių." 

Taigi Alioša akis į akį susidūrė su žmogumi, priklausiusių 
pogrindinei profesionalių revoliucionierių grupei. Jos nariai 
kurį laiką buvo vadinami inteligentija, nes karštai tikėjo, jog 
žmogui būtina ne tik mokėti skaityti ir rašyti, bet ir laikytis 
dvasinės drausmės, padedančios išsigelbėti nuo apatijos, letar- 
go Ir vergovės. 


C. Našlaičių būrys 1r bekojis berniukas 


Anarchistui dingus Alioša, regis, truputį paauga. Dabar jis 
turi tikslą - draugystę. Mums derėtų prisiminti, jog berniuko 
tėvas taip pat „suprato“ — ir pradingo. Tačiau mums vis viena 
baugu matyti, kaip šis berniukas tapatinasi su iškankinto žmo- 

gaus šmėkla - žmogaus, savąjį etosą perteikusio vos keletu miglo- 
tų užuominų. Juk Alioša dar visai vaikas; kurgi jo vaikystė, kur 
jo bendraamžiai? Ar jis kada nors žaidžia?"““ 

Mes matėme nevaisingą Aliošos bandymą tapti savo pus- 
brolių bendrininku, kartu su jais krėsti piktus ir pagiežingus 
pokštus, suktai elgtis. Taip jis norėjo atsiteisti su seneliu. Lu- 
pimo scena, o tikriau - berniuko brandumas, įgytas seneliui 
patyrus moralinį pralaimėjimą po lupimo scenos, galutinai 
užkirto kelią tokiems poelgiams. Vėlesnėje filmo scenoje be- 
sidairydamas po apylinkes Alioša susiduria su būreliu rubui- 
lių vaikų, riksmais ir akmenimis puolančių psichiškai neįgalų 
berniuką. Kai Alioša nedvejodamas stoja šį ginti, berniūkščiai 
užsipuola ir jį patį, pravardžiuodami „Kaširinu“. Jis protestuo- 
ja: „Aš esu Peškovas!“ Kaip ir viso pasaulio berniukai, galiau- 
siai jie ima svaidytis žodžiais: Kaširinas! Peškovas! Kaširinas! 
Peškovas! Tačiau jiems ėmus mušti ir spardyti Aliošą, nelauktai 
pasirodęs alkanų ir skarmaluotų jaunų būtybių būrys išvaduoja 
berniuką ir čia pat su juo susidraugauja. 

Būrio nariai - benamiai berniūkščiai, „proletarai“ tikrąja 
šio žodžio prasme. Alioša tampa vienu iš jų: ekonominėje plot- 
mėje — nes drauge su berniūkščiais rausiasi šiukšlių duobėse, 
ieškodamas daiktų, kuriuos būtų galima parduoti sendaikčių 
pardavėjams, dvasinėje plotmėje - nes ir jis, ir šie berniūkščiai 
Jaučiasi negalį pasikliauti savo tėvais - jei iš viso juos turi. Taip 
keletas filmo scenų dramatiškai perteikia Aliošos proletarėji- 
mą. Jis, tėvo netekęs Peškovas, stoja ginti iš prigimties neįgalų 
berniuką, susidraugauja su tais, kurie yra puolę žemiau visų 
luomų ir klasių. Viename įspūdingame paveiksle jis netikėtai 
sužino, jog vienas iš būrio narių, azijietiškų bruožų turintis 


'**"Tolstojus Gorkiui kartą vra pasakęs: „Sunku patikėti, kad tu kadaise 
buvai vaikas“ (Gorkv, 06. cit. ). 

berniukas, net nežino, iš kur yra kilęs. Alioša juokiasi — tai 
paskutinė nerūpestingo linksmumo išraiška. Matydamas azi- 
Jiečio neviltį ir pyktį jis tampa atsparus dar vienai pagundai: 
didžiuotis Peškovo pavarde. (Mes gerai žinome, jog vėliau jis 
pasivadins savo tėvo - Maksimo - vardu ir Gorkio pavarde, 
reiškiančia „kartus“.) 

"Taigi dabar ir jis yra proletaras. Po „darbo“ jis ir jo būrys 
guli ant uolos - ant tos nedidelės aukštumos, nuo kurios šie 
beturčiai žvelgia į horizontą ir savo ateitį. Ten jie svajoja... 
Apie ką? Apie tai, kaip jie paleistų į laisvę savo auginamus 
balandžius: „Man gera matyti, kaip balandžiai suka ratus žyd- 
rame vasaros danguje“. 

Šią užuominą apie laisvę primena dar vienas netikėtas su- 
sitikimas. Vieną dieną Alioša išgirsta pro rūsio langą sklindant 
linksmą vaiko balselį. Ieškodamas šio balso šaltinio jis suranda 
lovoje gulintį luošą berniuką - Lijenką. Jo kojos paralyžiuotos, 
paties vaiko žodžiais - jos „negyvos, jos tik vra ir tiek“. Todėl 
Jis yra įkalintas šiame rūsyje. Tačiau paaiškėja, jog jis gyvena 
savo paties susikurtame — žaidimų ir svajonių — pasaulyje. Ma- 
žose dėžutėse ir narveliuose jis augina smulkius gyvūnėlius, ir 
šie yra berniuko nelaisvės dalininkai. Bet jis gyvena vildamasis 
sulaukti tos dienos, kai išvys pievas ir stepes, tada atidarys savo 
dėžutes ir paleis gyvūnėlius į laisvę. Na, o kol kas jie yra mažutis 
berniuko pasaulis, atspindintis išorinį pasaulį. Vienas mažas 
tarakonas yra „dvarininkas“, kitas - „valdininko žmona . Tik- 
rovės pasaulyje gyvenantys engėjai žaisliniame jo pasaulėlyje 
patys tampa belaisviais. Kyla įspūdis, kad berniuko luošumas 
suteikia jam galimybę būti vieninteliu filme rodomu vaiku, 
žaismingai žvelgiančiu į tikrovę. Jo juokas be galo linksmas ir 
kupinas laisvės, jo akys spinduliuoja džiaugsmą. Jo galios pojū- 
tis, regis, yra beribis, susijaudinęs jis Aliošai sako esąs įsitikinęs, 
kad „pelė gali užaugti ir tapti arkliu“. 

Matydamas berniuko meilę savo gyvūnams, jo belaisvio bū- 
ties dalininkams, ir didžiulį jo poreikį bei gebėjimą tokiems 
mažyčiams padarėliams kaip pelė suteikti paslaptingų galių, 
Alioša, šiek tiek padvejojęs, dovanoja jam baltąją čigono pelytę. 
Kaip pamenate, ši maža pelytė buvo mirštančio čigono dovana 
Aliošai. Tai buvo paskutinis jo džiaugsmo šaltinis, paskutinis jo 
žaislas. Kodėl gi berniukas ją padovanoja? Kas tai - užuojauta, 
geraširdiškumas? Atrodo, kad Alioša vėl paauga dvasiškai, pa- 
aukodamas savo paguodą ir atsispirdamas dar vienai pagun- 
dai: pagundai svajoti, žaisti, prisirišti prie pakaitalų - fetišų, 
palengvinančių kalinio dalią ir taip tik dar labiau jį suvaržan- 
čių. Alioša supranta, jog jam pačiam teks apsieiti be žaislų. 
"Todėl kiekvienas Aliošos poelgis (ar atsisakymas veikti) yra tar- 
si įžadas. Regresijos tiltai vra vienas po kito sudeginami ir 
amžiams atsižadama infantiliųjų sielos paguodų. 

"Tačiau Lijenka galės išsilaisvinti tik tuomet, jei kas nors 
Jam tą laisvę suteiks - jei kas nors duos jam kojas. Būtent 
šiuo tikslu Alioša ir pasitelkia „būrį“. Iš šiukšlių krūvose su- 
rinktų įrengimų detalių jie sumontuoja Lijenkai vežimėlį — 
mechaninį galūnių pakaitalą, suteikiantį galimybę laisvai ju- 
dėti erdvėje. 


D. Suvystytas kūdikis 


Atrodo, jog Lijenkos personažas nėra paimtas iš Gorkio 
knygos. Nežinau, kas jį sugalvojo. Tačiau tai, jog linksmiau- 
sias ir emocingiausias iš visų filme rodomų vaikų yra, taip 
sakant, mažiausiai paslankus, atrodo išties reikšminga. Ber- 
niuko džiugesys yra beribis, tačiau jo kojos - surakintos, „ne- 
gyvos, jos tiesiog yra . Tai skatina aptarti Rusijoje iki šiol opų 
vaikų ugdymo klausimą, pastaruoju metu, svarstant ruso cha- 
rakterio ypatvbes, sureikšminamą kone iki absurdo: vaikų 
vystymo klausimą. 

Ar ruso siela yra suvystyta siela: Kai kurie žymiausi tautinio 
rusų Charakterio tyrinėtojai, kuriems esu dėkingas už pirmąją 
pažintį su šiuo kino filmu, yra tuo įsitikinę '*“. 

Didžiulėje Rusijos valstiečių populiacijoje, o (iki įvairaus 
lygio) ir kituose regionuose bei visuomenės sluoksniuose, kurie 
buvo ir tebėra bendro didžiųjų centrinės Rusijos lygumų kultū- 
rinio paveldo dalininkai, viena vaiko priežiūros priemonių, 
vadinama vystymu, buvo ištobulinta iki kraštutinumo. Nors pa- 
protys vystyti naujagimius yra paplitęs daugelyje kraštų, pagal 
senovinį Rusijos paprotį kūdikį reikia vystyti iki pat kaklo ir 
taip tvirtai, kad visas ryšulėlis būtų panašus į nešioti patogų 
„medinį rąstą“, be to, kūdikį reikia vystyti devynis mėnesius ir 
laikyti suvystytą visą naktį bei didžiąją dienos dalį. Tokia vysty- 
mo procedūra nesukelia jokių ilgalaikių lokomotorikos ydų, 
nors išvystytą kūdikį, matyt, tenka mokyti šliaužioti. 

Paklausti, kodėl reikia vystyti kūdikį, paprasti rusai nuste- 
bę atsakvdavo: o kaipgi kitaip kūdikį nešiosi ir apsaugosi nuo 
šalčio Rusijos žiemos sąlygomis? Be to, kaip apsaugoti, kad jis 
nesusibraižytų, nesusižeistų ir nepatirtų išgąsčio pamatęs savo 
paties rankas: Labai tikėtina, jog vystomas kūdikis, ypač ką 
tiktai išvystytas, iš tiesų stokoja gebėjimo valdyti savo judesius 
ir gali susibraižyti ar užsigauti. Tačiau tolesnė prielaida, jog dė! 
to jį reikia vėl suvystvti, vra mėgstamas kultūrinės racionaliza- 
cijos triukas. Taip vienas ar kitas būdas suvaržyti kūdikius tam- 
pa savarankišku kultūros reiškiniu. Kūdikį reikia vystyti, kad 
Jis būtų apsaugotas nuo savęs paties. Vystymas sužadina stiprius 
vazomotorinius kūdikio poreikius, o kad jis netaptų nežabotų 


1“ Geoffrey Gorer. Some Aspects of the Psichology of the People of Great 
Russia. // The American Slavic and Eastern European Review, 1949. 
Taip pat žr. GeofTrev Gorer ir John Rickman. The People of Great Russia. 
W.W. Norton £: Co., 1962. 

savo paties emocijų auka, jį reikia laikyti emociškai „suvysty- 
tą“. Tai savo ruožtu padeda įsišaknyti pamatinei, ikiverbalinei 
nuostatai, €są žmones jų pačių gerovei reikia griežtai suvaržyti, 
tačiau kartkartėmis vis dėlto suteikti jiems galimybę išlieti su- 
varžytas emocijas. Tokiomis aplinkybėmis, kūdikių vystymas 
priskirtinas vaikų ugdymo elementams, glaudžiai susijusiems 
su bendrąja kultūros pasaulėžiūra. 

Ir iš tiesų jokios kitos šalies literatūroje nėra tokios gausybės 
vazomotorinio pertekliaus apraiškų kaip kad rusų literatūroje. 
Susidaro įspūdis, jog rusų grožinės literatūros kūrinių veikėjai 
yra vieniši ir neįstengiantys sutramdyti savo jausmų. Kiekviena 
asmenybė yra tarsi keistai įkalinta pati savyje, lyg narve, plvš- 
tančiame nuo užgniaužtų emocijų. Kita vertus, ji be paliovos 
veržiasi prie kitų sielų: dūsaudama, blykšdama ir rausdama, 
raudodama ar alpdama. Daugelis literatūroje vaizduojamų žmo- 
nių gyvena tarsi laukdami akimirkos, kai vienaip ar kitaip ap- 
svaigę — dėl sutrikusios liaukų veiklos, alkoholio ar dvasinio 
polėkio - turės galimybę patirti laikiną emocinį susiliejimą, 
dažniausiai tik menamą abipusiškumą, pasmerktą baigtis išseki- 
mu. Vis dėlto mums nevertėtų peržengti aptariamo kino filmo 
ribų: jei Gorkio jaunystės laikais kasdienėje Rusijos tikrovėje 
pasireikšdavo bent dalelė šiame filme matomo emocijų raiškos 
skardumo, jėgos ir įvairovės, tai mažo vaiko emocijų pažini- 
mas turėtų būti gyvas ir kaleidoskopiškas. 

Taigi įdomu pamąstyti apie tai, jog suvystytam kūdikiui, 
Jau pradėjusiam suvokti tokį savo paties ir aplinkos emocin- 
gumą, pačiam vra kliudoma į jį atsiliepti judesiais, pavyz- 
džiui, spardantis kojytėmis, mosuojant rankomis ar judinant 
pirštelius. Jis neturi galimybės pakelti galvelę, įsikibti į atra- 
mą, praplėsti savo regos lauką garsiniais suvokiamo sambrūz- 
džio šaltiniais. Galima manyti, jog tokia būsena iš esmės yra 
našta vazomotorinei! sistemai, nes būtent jai tenka užduotis 

išblaškyti ir atsverti visus šiuos ryškius įspūdžius. Ir tik periodiš- 
kai išvystytas, jis turi galimybę tapti vyresnių savo šeimos narių 
veržlios saviraiškos dalininkais. 

Kad galėtume įvertinti vystymo kaip vaikų ugdymo elemento 
reikšmę visuotinėje kultūros konfigūracijoje, vis dėlto nepa- 
kanka atsižvelgti į vienintelę vienpusę priežastinių ryšių gran- 
dinę, tai vra kad rusai yra tokie (ar bent jau mėgsta dėtis tokie 
esą ir atitinkamai save pateikti) būtent dėl to, kad kūdikystėje 
Jie buvo vystomi. Kaip ir žvelgdami į kitas kultūras, verčiau 
turėtume laikytis prielaidos, jog ir šiuo atveju vra keletas vienas 
kitą stiprinančių veiksnių. Tokiomis aplinkybėmis kone visuo- 
tinį — beje, gana praktišką — vaikų vystymo paprotį Rusijoje 
sustiprino būtent sintezės pobūdį turintis kryptingumas, dėl 
kurio geografija, istorija ir žmogaus vaikystė įgijo keletą jas 
vienijančių bruožų. Matome, jog panašią konfigūraciją turi šie 
trys tradicinės rusų kultūros elementai: 

1) kompaktiškas visuomeninis gyvenimas vienišoje įtvir- 
tintoje gyvenvietėje, izoliuotoje dėl centrinių lygumų atšiauru- 
mo, periodiškai tampantis laisvesnis pavasario atlydžio metu; 

2) ilgi tvirto suvystymo laikotarpiai, besikaitaliojantys su 
trumputėmis, tačiau įspūdingomis abipusio (vaiko ir aplinkos) 
džiaugsmo ir švelnumo akimirkomis išvystymo metu; 

3) viena vertus, skatinama „medinuko“ ištvermės ir abejin- 
gos vergo laikysenos raiška žmogaus elgesyje, kita vertus - tam 
tikrais laiko tarpais pasikartojantis emocinis katarsis, pasiekia- 
mas nežaboto sielos išsiliejimo akimirkomis. 

Vadinasi, istoriniu ir politiniu požiūriu vaiko vystymas, ma- 
tyt, yra dalis sustabarėjusių institucijų sistemos, padėjusios su- 
stiprinti ruso „sielos“ ir jo vergiškumo derinį bei pratęsti jo 
gyvavimą. Ir iš tiesų savo pjesėje Miesčionys Gorkis rašė: „Kai 
žmogus pavargsta gulėti ant vieno šono, jis verčiasi ant kito, 
tačiau kai jis pavargsta nuo savo gyvenimo sąlygų, jis tiktai 

skundžiasi. O reikėtų sukaupti jėgas — ir bersivershi" Deramai 
motyvuotas Žmogus yra pajėgus pasistengti persiversti, kitaip 
tariant - atsikelti, bet žmogui atsidūrus nepalankioje padėtyje, 
kai jį veikia tam tikros aplinkybės, jo psichikos veikla gali pa- 
klusti ankstyvajai susaistyto žmogaus būsenos patirčiai. O juk 
apsiversti ant kito šono suvystytam kūdikiui yra beveik neįvei- 
kiama užduotus. Jam belieka tik sugrįžti į pradinę padėtį, pasi- 
duoti, kęsti ir, kol ateis kita judesių laisvės akimirka, gyventi 
vaizduotės pasaulyje įsiklausant į vazomotorinius savo jutimus 
bei žarnyno veiklos įdomybes. 

Labai gali būti, jog Lijenka yra panašios būsenos simbolis: 
Jis yra vaikas, turintis veržlią sielą ir labai ribotą judėjimo lais- 
vę, vaikas, turintis itin gyvą vaizduotę ir smarkiai priklausomas 
nuo kitų. Kai Alioša jam dovanoja mažą baltą savo pelytę, kyla 
įspūdis, jog berniukas iškyla virš būtinybės laikytis įsitvėrus 
žaislų -— fetišų bei svajonių apie visagalybę, kurių poreikį gali 
patirti suvystytos ir įkalintos sielos. Alioša negaili Lijenkos, 
veikiau aiškiai suvokia berniuko būklę, lygina ją su savąja ir 
atitinkamai elgiasi. Jis pasirūpina, kad Lijenka gautų mecha- 
nines kojas, tačiau pats su juo nesitapatina. 

Pačiame filme nerodoma, kaip Alioša ir jo gauja žaidžia, 
tačiau savo Memuaruose Gorkis vaizduoja šiuos jaunuosius „ne- 
legalus“ besimėgaujančius vienu nuostabą keliančiu žaidimu. 
O mes netrukus įsitikinsime, kad Gorkio pateiktas šio žaidimo 
paaiškinimas puikiai dera su teorinėmis prielaidomis, išplėto- 
tomis mūsų knygos skyriuje apie žaidimą. 

„Būdamas maždaug dešimties metų vaikas, aš guldavausi bo 
skaldą vežančiu traukiniu, varžvdamasis narsa su kitais savo drau- 
gais. Vienas iš jų — paštininko sūnus — tai darydavo ypač šal- 
takraujiškai. Toks pasilinksminimas beveik nepavojingas, jei 
lokomotyvo krosnis pakelta pakankamai aukštai ir traukinys 
rieda į kalną, o ne į pakalnę - tuomet vagonų jungtys smarkiai 

įsitempia ir nekyla pavojaus, kad šios jungtys tave užgaus ar 
užkabinusios ims vilkti per pabėgius. Keletą akimirkų išgyveni 
klaikų jausmą, siengiesi kuo stipriau ir arčiau prisispausti prie 
žemės, vISOMIS savo valios pastangomis vos įveikdamas beprotišką 
troškimą sujudeti, kilstelėti galvą. Apima jausmas, jog virš tavęs 
pralekianti geležies ir medžio srovė plėšia tave nuo žemės ir 
nori kažin kur nusinešti, o geležinių ratų dundesys ir cypimas, 
regis, aidi tavo paties kauluose. Vėliau, traukiniui nuvažiavus, 
minutę ar ilgėliau guli nejudėdamas, neturėdamas jėgų atsikelti, 
ir tau atrodo, jog plauki paskui traukinį, o kūnas be galo ištįsta, 
auga, tampa lengvas, lakus, dar akimirka — ir tu pakilsi virš 
žemės. Tai neapsakomai malonus jausmas. 

„Kuo patrauklus jums buvo šis beprotiškas žaidimas?“ — 
paklausė Andrejevas. 

Aš atsakiau, kad mes galbūt bandėme savo valios jėgą, 
sąmoningą menko savo kūno nejudrumą supriešindami su 
mechaniniu milžiniškos masės judėjimu. 

„Ne, - paprieštaravo jis, - tai per daug gudrus paaiškini- 
mas; vaikai to nesugalvotų.“ 

Primindamas jam, kaip vaikai „mina lopšį' —- supasi ant 
linguojančio, ką tik užšalusio tvenkinio ar upės užutėkio ledo, 
aš atsakiau, kad vaikams apskritai patinka pavojingi žaidimai.“ !** 


Kursyvu išskyriau vietas, bylojančias (remiantis teorinėmis 
mūsų prielaidomis apie traumų ir žaidimo sąsajas) apie platesnę 
šio žaidimo prasmę. Galima manyti, jog įžūlių berniukų būrys 
meta iššūkį skaldą vežančiam traukiniui, kad patirtų būseną, kai 
klaikiu pavidalu į jų gyvenimą sugrįžta svarbiausi jiems visiems 
pažįstamos vaikystės traumos elementai: nejudrumas ir pašėlę 
judesiai, visiškas bejėgiškumas ir nepaprastas jausmų lengvumas. 


145 Gorkvy, 06. cit. 

Nepriklausomai nuo to, kiek „vystymo hipotezė“ pasitvir- 
tina nagrinėjant, kaip infantilioji patirtis virsta jaunuolio ar 
suaugusio žmogaus būties schemomis, yra labai panašu, jog ji 
padeda atskleisti rusų elgesiui ir vaizduotei būdingas savitas 
patirties konfigūracijas. 

Kino filme Alioša nedalyvauja jokiuose žaidimuose. Jis 
žvelgia į aplinką didelėmis, iš smalsumo dažnai primerktomis 
akimis: „pasitempia“, sutelkia žvilgsnį, stengiasi neišsiblaš- 
kyti, siekia „pagauti“ dominantį reiškinį ir aiškiai jį suvokti, 
kad galiausiai „sučiuptų“ patį gyvenimą. Filme daugiau pasa- 
kojama apie tai, nuo ko jis bando išsilaisvinti, o ne apie tai, del 
ko jis siekia būti laisvas. 


5. Protestantas 


Alioša išvyksta. Būrys palydi jį iki laukų. Dabar jau visiškai 
užbaigtame mažame vežimėlyje jie vežasi ir Lijenką. Iš džiaugs- 
mo ir nekantrumo Lijenka netveria savyje: jis jau gali judėti ir 
netrukus paleis į laisvę savo gyvūnėlius. Filmo scenoje, kuri 
būtų galėjusi tapti puikia kitoje kultūroje sukurto filmo pabai- 
ga, Lijenka brangiuosius savo paukščius paleidžia skrieti į be- 
ribes erdves. Tačiau berniūkščių būriui mojuojant rankomis ir 
šaukiant atsisveikinimo žodžius Alioša ramiai, neatskleisdamas 
Jokių vidinių savo išgyvenimų, žvelgia į tolį. 

Kurgi keliauja šis jaunuolis plieno tvirtumo kupinomis aki- 
mis? Filme tai nutylima. Be abejo, jis išvyksta, kad taptų Gorkiu, 
be to - naujojo tipo rusu. Tad kas gi nutiko jaunajam Gorkiui 
ir kuo savitas šis naujasis rusas? 

Gorkis išvyko studijuoti į Kazanės universitetą. „Jei kas nors 
man būtų pasiūlęs: važiuok ir mokykis, tačiau su sąlyga, kad 
kiekvieną sekmadienį būsi viešai plakamas Nikolajevo aikštėje, 

aš veikiausiai būčiau sutikęs.“ '** Tačiau netrukus jis, iš prastuo- 
menės kilęs studentas, pasijuto diskriminuojamas. Todėl Gorkis 
ir tapo, jo paties žodžiais tariant, „laisvojo“ jaunųjų revoliucio- 
nierių universiteto studentu. 

Gorkis visuomet buvo jautrus ir imlus įspūdžiams, ir tiktai 
Jo ryžtas „sučiupti“ gyvenimą ir pateisinti savo tikėjimą atsvėrė 
giluminį sentimentalų jo liūdnumą. Kaip rašytojas jis kryptin- 
gai stengėsi perteikti esmę, panaudodamas kuo mažiau žodžių. 
Nors ir turėdamas giliai slypintį polinkį į nostalgiją, jaunasis 
Gorkis pasiryžo išsiugdyti širdį, gebančią griebti ir tuo pat me- 
tu mylėti, tai yra — dvasią, „turinčią dantis“. Šis siekis jo vos 
nepražudė, kaip, beje, 1r daugelio kitų panašiai mąstančių jo 
amžininkų. 

Būdamas dvidešimties jis bandė nusižudyti — šovė sau į 
šoną. Nuostabą keliančiame atsisveikinimo laiške jis rašo: „Dėl 
savo mirties kaltinu vokiečių poetą Heinę, išgalvojusį širdies 
dantų gelą... Pažiūrėjus į mano pasą aišku, kad esu A.Peškovas, 
tačiau perskaičius šį raštelį, manau, niekas nepaaiškės...“!?9 
Manau, Gorkis mums atleistų, jei mes vis dėlto įžvelgtume 
reikšmingą ryšį, siejantį širdies dantų gėlą ir jo paties bei jo 
tautos pastangas įveikti regresyvų ilgesį ir „išmokti sučiupti 
gyvenimą“. Minėtą pasakymą iš tiesų sugalvojo karčiai (arba, 
teisingiau pasakius, - kandžiai) ilgesingas Heine, širdies dan- 
tų gėlą siūlęs gydyti būtent dantų milteliais, kuriuos sukūrė 
Bertoldas Schwarzas - parako išradėjas. Vėliau, pasakodamas 
Čechovui apie savo depresijos laikotarpį, Gorkis jį pavadino 
„akmeninės tamsos“, „amžino sąstingio“ dienomis. Pabandęs nu- 
sižudyti Gorkis ištrūko iš šios aklavietės. Jis leidosi klajoti po 
šalį, ėmė rašvti. 


"** Roskin, op. cit. 
5? Roskin, 06. ct. 

„Aš į pasaulį atėjau ne tam, kad nuolaidžiaučiau“, teigė jis 
pirmojoje epinėje savo poemoje. Alioša vaikščiojo Grigorijaus 
ir visų kitų žmonių pėdomis, stebėjo juos, norėdamas suvokti, 
kokiomis aplinkybėmis jam dera įsitraukti į žmonių gyvenimą, 
o kokiomis — ne. Gorkis tikrąja šio žodžio prasme sėlindavo 
paskui žmones ir slapta stebėdavo įvairias situacijas, žvalgyda- 
masis, kur dar jis, benamis klajūnas, galėtų išplėšti iš gyvenimo 
„retus ir teigiamus“ reiškinius, palaikančius jo tikėjimą. 

Analitinės jo laikysenos nepaperkamumą, „pakylėtą iki įkvė- 
pimo", bene įspūdingiausiai perteikia garsusis Gorkio laiškas, 
parašytas sužinojus jaudinančią naujieną, jog senasis Tolstojus 
išėjo, palikęs namus, žmoną ir turtą. 


„„.. Mano siela kaukia šuns balsu ir aš nujaučiu kažin kokią 
nelaimę. Štai ką tik atnešė laikraščius ir viskas jau aišku: jūs 
ten, gimtinėje, imate „kurti legendą“, - gyveno kartą tinginiai 
bei niekdariai ir užgyveno šventąjį. Tik pamąstykite, kaip visa 
tai kenkia šaliai būtent šiuo metu, kai nusivylę žmonės stovi 
nuleidę galvas, daugelio sielose - tuštuma, 0 geriausiųjų sielos 
sklidinos liūdesio. Alkani ir iškankinti, jie ilgisi legendų. Jie 
taip trokšta numalšinti skausmą, sušvelninti kančią! Ir kurs jie 
kaip tik tai, ko jis norėjo, tačiau ko visiškai nereikia, - švento 
Žmogaus, šventojo gyvenimą. 

...O dabar jis turbūt daro paskutinį savo šuolį, kad suteik- 
tų savo mintims kilniausią prasmę ir taip patvirtintų savo šven- 
tumą ir įgytų šlovės aureolę. Tai diktatoriškas mokymas, nors 
jis ir pagrįstas senąja Rusijos istorija bei asmeninėmis paties 
genijaus kančiomis. Šventumas, įgyjamas koketuojant su nuo- 
dėme, pavergiant valią gyventi. Žmonės trokšta gyventi, o jis 


Juos tikina: „Žemiškasis mūsų gyvenimas - beprasmis!“ Rusą 
labai lengva tuo įtikinti: jis yra tinginys, labiau už viską mėgs- 


tantis surasti paaiškinimą savo paties neveiklumui. 

„..Keistą įspūdį sukeldavo jo žodžiai: „Aš laimingas, aš la- 
bai laimingas, aš per daug laimingas“. Ir čia pat: „O, kaip būtų 
gera patirti kančią!“ Kančia — ji taip pat buvo jo tikrovė. Nė 
sekundę neabejoju, jog jis, viena koja tebebūdamas ligos pata- 
le, nuoširdžiai apsidžiaugtų pasodintas į kalėjimą, ištremtas, 
žodžiu - galėdamas priimti kankinio vainiką.“!*! 


Tolstojaus atsivertime jis galiausiai įžvelgė senąjį Rusijos 


prakeiksmą: 


„---Jis visada aukštindavo nemirtingumą anapus šio žemės 
gyvenimo, tačiau pats mieliau rinkosi nemirtingumą šiame 
gyvenime. Jo, tikriausia šio žodžio prasme tautinio rašytojo, 
didžioji siela įkūnijo visas tautos ydas, visus suluošinimus, ku- 
riuos patyrėme susidūrę su mūsų istorijos išbandymais; migloti 
Jo pamokymai „neveikti“, „nesipriešinti blogiui“ - jo nuolan- 
kumo dogma - visa tai yra nesveikas senosios Rusijos kraujo 
raugas, užnuodytas mongoliškuoju fatalizmu ir, taip sakant, 
cheminiu požiūriu priešiškas Vakarams, taip nenuilstamai darbš- 
tiems ir kūrybingiems, taip energingai ir atkakliai besiprieši- 
nantiems gyvenimo blogybėms. Vadinamasis tolstojiškasis 
„anarchizmas“ iš esmės ir nusako slavišką mūsų pačių anti- 
valstybingumą, vėlgi grynai tautinį bruožą, nuo seno į mūsų 
kūnus įaugusį troškimą išsisklaidyti kas sau. Kaip jums ir vi- 
siemns kitiems gerai žinoma, mes iki šiol aistringai pasiduoda- 
me šiam savo troškimui. Mes, rusai, irgi tai žinome, tačiau 
visada išsiskirstome mažiausio pasipriešinimo kryptimi; su- 
prantame, jog tai pražūtinga, tačiau ir toliau šliaužiame vis 
labiau toldami vieni nuo kitų. Visos šios graudžios tarakonų 
kelionės yra vadinamos „Rusijos istorija“, istorija valstybės, 


5! Gorky, op. cit. 

įkurtos kone atsitiktinai, mechaniškai — didžiai savo dorai 
mąstančių piliečių nuostabai - veikiant variagų, totorių, rytinių 
prūsų ir niekingų valdininkų jėgoms...“ ** 


Žiūrint šį kino filmą ir mėginant nustatyti, vardan ko Alioša 
tapo laisvas, sunku išvengti dviejų — biografinių ir istorinių — 
spąstų. Regis, akivaizdu, jog Alioša - kolektyvinį mitą įkūni- 
jantis filmo veikėjas - vra labai artimas paties Gorkio vaizdiniui, 
jo idealams bei legendiniam žmogui, kokiu jis, kaip ir kiekvie- 
nas didis rašytojas, siekė tapti sunkiu savo darbu. Tačiau tai, 
kaip Gorkis, pasitelkęs savo kūrybines galias bei neurozę, iš 
tikrųjų sprendė savo jaunystės problemas, jau yra tema, tiesio- 
giai nesusijusi su šiais mūsų svarstvmais. 

Į istorinės pinkles patektume tuomet, jei, kupini priešišku- 
mo, paprastą šio filmo žmogiškumą, žemiškumą bei numanomą 
revoliucinę jo dvasią imtume lyginti su išpūsta ir sustabarėjusia 
revoliucijos „linija“, paprastai krintančia į akis dabar mus 
pasiekiančiuose tarvbiniuose filmuose ir knygose. Palikdami nuo- 
šalėje vyriausiems revoliucijų vadams būdingą polinkį žiauriai 
piktnaudžiauti savo galia, kurią jiems tos revoliucijos ir suteikia, 
turėtume ieškoti revoliucijos ištakų, susijusių su žmonių, kuriems 
jie vadovauja ar kuriuos apgaudinėja, poreikiais. 

Nagrinėjamas filmas svarbus mūsų knygai dėl to, kad jame 
išryškėjo keletas psichologinių tendencijų, kurios yra esminis 
visų revoliucijų bruožas, ypač būdingas revoliucijoms, vykstan- 
čioms industrializacijos laikotarpį išgyvenančiuose kraštuose, 
kur žmonių sąmonėje tebėra gajūs senosios žemės ūkio revo- 
liucijos vaizdiniai. Tiesa, mūsų minėtas kino filmas leidžia 
apsvarstyti tik keletą vaizdinių, gyvuojančių viename iš tokių 
kraštų — didžiosiose Rusijos lygumose. Sutelkę dėmesį į kitus 


52 Gorkv, op. cit. 

etninius regionus, veikiausiai rastume kitus, gal ir giminin- 
gus, vaizdinius. Vis dėlto Rusija atliko lemiamą, vyraujantį 
vaidmenį komunistinės revoliucijos procese, panašiai kaip, tar- 
kim, anglosaksai - Amerikos istorijoje. 

Apibendrinsime visa tai, apie ką šiame skyriuje kalbėjome. 
Šio filmo vaizdiniuose vyrauja močiutės paveikslas. Jis tarsi 
įprasmina žmoniją, išgyvenančią mistinę vienovę su kūnu ir 
žeme: iš prigimties gerą, tačiau prakeiktą dėl „padermės“ gob- 
šumo, taigi — prarastojo rojaus patirtį. Tapti ar išlikti močiutės 
galios dalininku reikštų suklupti prieš amžinybę, pakliūti į am- 
žiną pirmykštėje ekonomikoje įsišaknijusio tikėjimo vergiją. 
Būtent šis tikėjimas ir skatina pirmykštį žmogų tvirtai laikytis 
senovinių darbo metodų bei magiško poveikio gamtos jėgoms 
būdų; tai tikėjimas, savo ruožtu suteikiantis paprastą vaistą nuo 
nuodėmės pojūčio, būtent - projekciją. Visokeriopo blogio šal- 
tinis — tai blogio jėgos, dvasios, užkeikimai: žmogui reikia juos 
valdyti pasitelkus magiškas priemones, nes kitaip jis pats 
paklius jų valdžion. Revoliucionieriaus bolševiko manymu, 
močiutės gerumo ištakos glūdi žiloje senovėje, kai pasaulis dar 
nepažino nei gėrio, nei blogio; be to, galima numanyti, jog 
močiutės gerumas gyvuos ir tolimoje ateityje, kai beklasė vi- 
suomenė įveiks godumo ir išnaudojimo moralę. Tačiau dabar 
močiutė kelia pavojų. Ji įkūnija politinę apatiją, kylančią iš to 
paties ruso būties amžinumo ir vaikiško jo pasitikėjimo. Gal- 
būt ji įprasmina ir dorybę, kaip pastaruoju metu kalbama, 
padedančią Kremliui lūkuriuoti, o rusų liaudžiai - ir toliau 
kantriai laukti. 

Antroji vaizdinių grupė, regis, vra susijusi su medžio ir 
ugnies dichotomija. Dėdės ir kiti vyrai vra stambūs, kampuoti, 
sunkūs, nerangūs ir buki it mediniai rąstai, tačiau jie labai greitai 
„užsiliepsnoja“. Jie yra ir malkos, ir ugnis. Suvystytas „medinis 
rąstas“ su rusenančiu savo vazomotoriniu pamišimų, medinė 


473 


Rusijos liaudis, turinti ūmią sielą - galbūt šie vaizdiniai yra dar 
neseniai praėjusio, o Rusijoje - netgi šiuolaikinio, medžio amžiaus 
palikimas? Medis buvo statybinė medžiaga gyvenvietėms įtvir- 
tinti, o malkos ilgomis žiemomis smarkiai įkaitindavo krosnis. 
Tai buvo pagrindinė įrankių gamybos medžiaga. Tačiau medyje 
slypėjo 1r pavojus būti sunaikintam dėl savo paties degumo. 
Namai, kaimai ir maisto podėliai sudegdavo ir virsdavo pele- 
nais —- pragaištinga tendencija, nes ir pačius miškus naikino 
gaisrai, paversdami juos stepėmis arba pelkėmis. Kokiomis 
magiškomis priemonėmis buvo siekiama juos apsaugoti? 

Trečioji vaizdinių grupė susijusi su geležimi ir plienu. Kino 
filme ji įgyja tik Lijenkos vežimėliui skirto mažo ratuko pavi- 
dalą. Vaikai randa šį ratuką besirausdami šiukšlėse ir, užuot 
pardavę, panaudoja jį baigdami protezus, suteiksiančius Li- 
jenkai judėjimo erdvėje laisvę. Kita vertus, ratas yra ir vienas 
didžiausių žmonijos išradimų, turintis išskirtinę reikšmę. Mat 
Jis pranoksta įrankius, skirtus pailginti galūnes arba jas pa- 
keisti; turintis savaiminio judėjimo savybę, jis yra pamatinis 
mašinos - žmogaus kūrinio, paklūstančio žmogaus valiai, ir 
vis dėlto išlaikančio tam tikrą atskiro mechaninio organizmo 
autonomiją - idėjos elementas. 

Be to, daugelyje filmo scenų plienas tampa naujoviškos 
pasaulėjautos simboliu. Medžio ir ugnies vaizdiniai yra užuomi- 
na į ciklinę asmenybės sandarą ir pastarajai būdingus bruožus — 
polinkį abejingai vilkti sunkių darbų jungą, vaikišką patiklumą, 
staigius ugningų jausmų proveržius ir slegiantį savojo pasmerk- 
tumo pojūtį, — o plieno vaizdiniai perteikia tvirtą realizmą ir 
atkaklią, sistemingą kovą. Mat nors plienas ir yra kalamas ug- 
nyje, jis nėra degus ir ugnis jo nesunaikina. Įvaldvti plieną 
reiškia švęsti pergalę prieš kūno bei sielos silpnumą ir me- 
džio-proto mirtingumą bei degumą. Kai plienas iškalamas, jis 
pats ima kalti naują kartą ir naują elitą. Būtent tokį papildomą 

reikšmės atspalvį veikiausiai turi pavardės Stalinas (plienas) ar 
Molotovas (kūjis) bei viešas elgesys, kai nuolat pabrėžiamas ne- 
paperkamas bolševiko nusistatymas, jo įžvalgumas, plieninis 
sprendimų aiškumas ir mechaniškas jo veiksmų tvirtumas. Kita 
vertus, prireikus gintis toks šaltakraujiškumas vėl virsta sume- 
dėjimu arba lengvai įsiliepsnojančia retorika. 

Dabar matome, kokią padėtį Gorkis ketino užimti ir kokią 
vietą jam suteikia šis kino filmas ankstyvuoju Rusijos revoliucijos 
laikotarpiu: ši vieta — tai „inteligentija“ vadintas revoliucionierių 
avangardas, kuris (nepaisant visų liguistų jo samprotavimų) su- 
kūrė naują moralę, mokydamasis sugriebti ir išlaikyti — iš pra- 
džių idėjas ir faktus, vėliau — ir politinę bei karinę valdžią. 
Mums sunku suvokti, kokiu antžmogišku įkvėpimu buvo pa- 
grįstas tuometinis Lenino sprendimas raginti žlungančiuose 
frontuose esančius darbininkus bei valstiečius nesudėti ginklų, 
ir kaip stebuklinga veikiausiai atrodė tai, jog visiškai išsekusios 
liaudies masės šiam raginimui pakluso. Būtent Gorkis rašyto- 
Jus pavadino „bendrabūvio inžinieriais“, o išradėją savo ruož- 
tu vadino „poetu, dirbančiu mokslinių technologijų srityje bei 

*pažadinančiu sveiko proto energiją, kuriančią gėrį ir grožį. 
Revoliucijai laimėjus į didžiai išsilavinusio ir daugeliu atžvilgių 
vakarietiško intelektinio elito vietą stojo planingai, kruopščiai 
parengti politikos, pramonės ir karo inžinieriai, tikintys, jog 
priklauso paties istorinio proceso aristokratijai. Šiandien jie 
vra šaltakraujai ir grėsmingi mūsų priešininkai. 

Vis dėlto buvo metas, kai inteligentija aistringai troško 
priklausyti liaudžiai ir dėl jos gyventi. Be abejo, inteligentija 
sustiprino tamsių ir neraštingų Rusijos masių (ar bent jau di- 
džiosios šių masių dalies) polinkį tautinės savo tapatybės ieškoti 
mistinėje internacionalo veikloje, o liaudies masės savo ruožtu 
padėjo šiam polinkiui įsigalėti inteligentų sluoksnyje. Žvelg- 
dami į Aliošą, matome mistiškosios ir žemiškosios praeities 
sūnų, potencialų industrinio ateities pasaulio tėvą - įkūrėją. 

Amerikos ūkininko sūnus yra tėvų — kūrėjų, kurie patys 
kadaise buvo maištaujantys sūnūs, palikuonis. Jie jau nesisle- 
pia už kokios nors karūnos ar kryžiaus. Jie buvo reformacijos, 
atgimimo, užgimusio nacionalizmo ir revoliucingo individu- 
alizmo įpėdiniai. Prieš jų akis plytėjo naujas žemynas - jis 
nebuvo gimtoji jų žemė, be to, jo niekuomet nevaldė karūnuoti 
ar iš anksto paskirti tėvai. Tokia tikrovė tapo šio žemyno iš- 
naudojimo - šiurkštaus, vyriško, besaikio ir, jei ne moterys, 
chaotiško - prielaida. Jei kas ir įgyvendino Čechovo svajonę, 
tai amerikiečiai. Ambivalentiškam viso kito pasaulio pavydui, 
užkariautą Žemę jie pavertė gyventi patogia vieta, o mašinas — 
beveik malonia tikrovės dalimi. Iš protestantizmo, individua- 
lizmo ir gyvenimo nausėdijoje derinio išaugo asmeninės ini- 
ciatvvos tapatybė, o industrializacijos procesas tapo natūralia 
jos terpe. Ankstesniame skyriuje atskleidėme šios tapatybės pro- 
blemas, kilusias tuomet, kai žemynas buvo palengva skersai ir 
išilgai eksploatuojamas ir kai nepasotinama iniciatyva ėmė 
naikinti žmogiškuosius šalies išteklius; be to, nurodėme ir kai 
kuriuos protestantiškosios revoliucijos derivatus. 

Dabar pamėginsiu plačiau paaiškinti, ką anksčiau turėjau 
galvoje teigdamas, jog naujoji Aliošos pasaulėjauta vra uždelsto 
rvtietiško protestantizmo išraiška. 

Pagundos, nuo kurių nusigręžia Alioša — taip pat kaip ir 
pagundos, nuo kurių nusigręžia ir kurioms priešinasi protes- 
tantai - yra panašios į tas, kurias ankstyvieji protestantai jautė 
sklindant iš Romos: Dievo žavesys, kaip dvasia įeinanti per 
jusles, kaip pro vitražo stiklą sklindanti šviesa, smilkalų kva- 
pas ir liūliuojančios giesmės; mistinis visuotinis krikštijimas; 
„klinikinis“ požiūris į gyvenimą kaip į vaikišką sielos ligą; ir 
svarbiausia - leidimas „slėptis už kito sąžinės“. 

Pažvelgę į vyrų bendruomenę, į kurią Alioša, regis, nuolat 
artėja, pamatysime, kad šis berniuko patirties ir protestantizmo 


schemų panašumas tampa dar ryškesnis. Mat nusigręžę nuo 
centralizuotos, per tarpininkus gelbėjančios (ir tokiomis aplin- 
kybėmis išnaudojančios primityviąsias bei infantiliąsias baimes) 
organizacijos, Alioša ir jo draugai imasi kurti patikimą, atsa- 
kingą elitą. Jų atrankos kriterijus —- ne tikėjimas nematoma 
tikrove, bet asmens elgesys pačioje bendruomenėje - išban- 
dančioje, atrenkančioje, vertinančioje. Jų sąžinė grįsta ne nuo- 
dėmės ir atgailos ciklo paroksizmais, bet dvasios drausme. Ši 
drausmė nusako ir jų aukos formą - šiuo atveju sureikšmina- 
mas veikiau sistemingas juslių drausminimas, o ne įspūdinga 
atgaila. Jų išganymo būsenos pagrindas - ne sieloje liepsno- 
Jantis tikėjimas ar meilė kitiems tikintiesiems, bet nuolatinė 
sėkmė šiame pasaulyje ir ryžtingas siekis lygiuotis į šiuolaiki- 
nes ekonominio ir technikos pasaulio jėgas. Prakeiksmą ir mirtį 
jie sieja ne su savojo nuodėmingumo suvokimu ir laukiančio- 
mis pragaro kančiomis, bet su pašalinimu iš revoliucionierių 
bendruomenės ir netgi - su pasišalinimu iš istorinio proceso, 
moraliniu savo nuopuoliu; palyginti su šiuo nuopuoliu, mirtis 
bet kokiu atveju tėra biologinė smulkmena. 

Šio Rytų protestantų persiauklėjimo schema, suprantama, 
iš esmės skiriasi nuo vakarietiškosios; ji yra ne tik proletarinė 
bei industrinė, bet ir rusiška bei stačiatikiška. Būtent pastarieji 
du bruožai nulėmė šios orientacijos spąstus ir jos tragedijos 
baisumą. 

Dabar kviečiu tęsti ir baigti šį mūsų palyginimą. Komunistų 
partija, pasisavindama atsirandančio protestantizmo savybes, 
negalėjo toleruoti vieno svarbaus protestantų bruožo: sektan- 
tiškumo. Kad išlaikytų absoliučią valdžią, jai reikėjo absoliučios 
vienybės. Žūtbūtines ir galiausiai žiaurias šios partijos pastan- 
gas atremti sektantiško susiskaldymo pavojų liudija pirmieji 
jos suvažiavimų protokolai, kur užfiksuoti smulkmeniški ginčai, 
labai primenantys bažnyčios istoriją: ginčytasi dėl dialektinių 

istorijos /žesų, Politinio biuro neklystamumo, mistinės masių 
išminties. Mes žinome, kuo šie smulkmeniški ginčai baigėsi. 

Maxo Weberio prognozė, kad pastangos įvesti proletariato 
diktatūrą tegali tapti tarpininkų, tai yra biurokratų, diktatūros 
prielaida, pasirodo, buvo pranašiška. Taigi Rusijos žmonės ir 
vėl tiki vienu žmogumi Kremliuje ir laiko jį nekaltu dėl jam 
pavaldžių biurokratų beširdiškumo; jiems jis — tarsi gynėjas nuo 
grobikų ir išnaudotojų, tiek svetimšalių, tiek savo pačių šalyje. 

Jie iki šiol nuoširdžiai tuo tiki, nes, remdamiesi savo paži- 
nimu, neturi kuo daugiau tikėti. Todėl jie visomis jėgomis ir 
puoselėja šį tikėjimą. Šiame tyrime turėtume atkreipti dėmesį į 
tai, jog pirmosios revoliucinės pasaulėjautos Rusijoje ir Azijoje 
apraiškos, įgijusios ūmaus proveržio pobūdį, galėjo būti ban- 
dymas (atsižvelgiant į to meto istorijos proceso bruožus - ir 
neišvengiamas bandymas) pasiekti žmogiškosios sąžinės lygį, 
būdingą protestantiškajai mūsų revoliucijai. O ar keletas Eu- 
razijos žemyno Žmonių arba kokia nervinga ministrų taryba 
nepastūmės mūsų kariauti - mes nežinome. Tačiau labai tikėti- 
na, jog ateitis — ar kiltų karas, ar ne - priklausys žmonėms, 
įstengsiantiems pažaboti psichologines jėgas, išlaisvintas iš be- 
prasmiškų prietarų, įsišaknijusių senojoje Europos, Azijos ir 
Afrikos žemdirbio moralėje. Išmokę suskaidyti atomą, fizikai 
išlaisvino naują energiją, kurią galima panaudoti ir karui, ir 
taikai. Pasitelkę psichoanalizės žinias galime tyrinėti kitos rū- 
šies energiją, išlaisvinamą, kai „suskyla“ archajiškiausia mūsų 
sąžinės dalis. Civilizacijai žengiant į industrializacijos erą 
toks skilimas yra neišvengiamas. Tokiomis aplinkybėmis iš- 
laisvinta milžiniška energija gali tapti tiek gėrio, tiek blogio 
šaltiniu. Galiausiai ji gali tapti kur kas lemtingesne jėga nei 
apčiuopiami ginklai. 

Dabar, kai ėmęsi Pauliui Bunyanui (rusai sakytų - Vasilijui 
Buslajevui) būdingos draugiškos prievartos mes, amerikiečiai, 


478 


metame savo prietaisus ir robotus į pasaulinę rinką, yra svarbu 
suvokti, jog tokiu savo elgesiu padedame klostytis ir revoliu- 
cionizuotoms ekonominėms sąlygoms. Visiems liūdniems Alio- 
šoms, kad ir kur jie gyventų, turime įstengti parodyti, jog naujos 
blizgančios mūsų gėrybės (suvyniotos į viliojančius laisvės pa- 
žadus) jų nepasieks, kol aplink dar tokia gausybė raminamųjų 
vaistų, išsisėmusiems aukštiesiems visuomenės sluoksniams ga- 
rantuojančių tolesnę tarnystę, kol dar tiek daug migdomųjų 
priemonių, skirtų įstumti juos į naują, hipnozinio vartotojiš- 
kumo vergovę. Jiems nereikia dovanotos laisvės; jie trokšta 
galimybės kartu su visais sučiupti ją savo pačių rankomis. Jiems 
nereikia pažangos, jei ji pakerta jų pačių iniciatyvos pojūtį. Jie 
reikalauja autonomijos, kartu ir vienybės, taip pat ir tapatybės 
išvien su pramonės vaisiais. Mes turime įstengti įtikinti Aliošas, 
kad, žvelgiant iš labai tolimos perspektyvos, jų protestantizmas 
yra mūsų, 0 mūsų protestantizmas yra jų. 


 Tsvados. Anapus nerimo 


Skaitytojui, dešiniosios rankos pirštais skleidžiančiam ploną 
likusių šios knygos lapų pluoštelį, gali kilti klausimas, kokio- 
mis glaustomis išvadomis būtų galima deramai užbaigti tas 
neatidėliotinos svarbos temas, gvildentas paskutiniame skvriuje. 
Prisipažinsiu, nelabai tikėtina, kad kuri nors mintis, mano 
aprašymų ir pamąstymų ne iki galo atskleista, bus toliau plėtoja- 
ma formaliose išvadose. Negaliu pasiūlyti nieko daugiau, kaip 
tik būdą žvelgti į reiškinius. Taigi iš periferinės pavyzdžių sri- 
ties dabar turiu sugrįžti atgal - į pagrindinę savo stebėjimų 
vietą psichoanalitiniame darbe. 

Šis grįžimas į mūsų kelionės pradžią nėra išsisukinėjimas 
nuo vienų ar kitų dalykų. Nederėtų užmiršti, kad dar visai 
neseniai klinikinės mūsų įžvalgos, padedančios suvokti vaikvs- 
tės ir visuomenės prasmę, sulaukdavo labai menko sociologijos 
bei istorijos mokslo atgarsio (arba visai jo nesulaukdavo). Ne- 
trukus mėginsime suteikti daugiau aiškumo (kiek leis mūsų 
darbo metodai) šioje knygoje nagrinėtoms temoms, tad teks 
apdairiai siūlyti, kur galima pritaikvti mūsų požiūrį. Praėjo 
metas, kai istorinėje plotmėje galėjome būti tokie pat naivūs, 
kaip kad ankstesniaisiais laikais psichologinėje plotmėje naivūs 
buvo istorikai. 

Norėdami suderinti istorijos ir psichologijos metodologiją, 
visų pirma turime išmokti priimti tiesą, jog psichologijos srovės 
ir psichologai yra pavaldūs istorijos dėsniams, o istorikai ir 
istorijos metraščiai — psichologijos dėsniams. Iš klinikinio darbo 
patirties žinodami, jog žmogus paprastai nebeprisimena vai- 


48() 


kystės išgyvenimų, turinčių lemiamą įtaką jo asmenybės raidai 
(arba prisimena juos labai silpnai), neišvengiamai turime pripa- 
žinti esant ir visuotinę istorijos kūrėjų bei jos aiškintojų „baltąją 
dėmę“: jie neatsižvelgia į lemiamą vaikystės vaidmenį visuo- 
menės sandarai. Istorikai ir filosofai pripažįsta pasauly egzis- 
tuojant „moteriškąjį pradą“, tačiau nepaiso tiesos, kad žmogų 
pagimdo ir išaugina moteris. Jie ginčijasi dėl visuotinio švie- 
timo pagrindų, tačiau neatsižvelgia į lemtingą individualios 
sąmonės raidos aušrą. Jie nuolat atkakliai siekia išlaikyti pa- 
žangos miražą vildamiesi, kad žmogaus (tai yra vyro) logika 
taps sveiko proto, tvarkos ir taikos prielaida; tačiau kiekvie- 
name žingsnyje šio miražo link atsiranda vis naujų priešiškų 
sąjungų, atveriančių kelią karams ir dar baisesniems reiškiniams. 
Moralizuojantis žmogus ir racionalizuojantis žmogus nesiliauja 
tapatinęsis su savo paties abstrakcijomis, bet atsisako pamąsty- 
ti, kaip jis tapo toks, koks iš tiesų yra, ir kaip jis, emocinė ir 
politinė būtybė, genama infantilių savo kompulsijų bei paska- 
tų, naikina savo paties proto ir rankų kūrinius. Visa tai turi 
psichologinį pagrindą, būtent - pasąmoninį žmogaus ryžtą 
niekuomet daugiau tiesiogiai nebesusidurti su savo vaikystės 
nerimu ir prietaringus nuogąstavimus, kad, žvilgtelėjęs į in- 
fantiliąsias savo minčių bei schemų ištakas, jis gali prarasti 
savo ištvermę, padedančią jam kryptingai siekti užsibrėžtų tiks- 
lų. Tokiomis aplinkybėmis jis mieliau siekia žinių apie tikrovę, 
esančią atokiau nuo jo paties; štai kodėl taip dažnai didžiausi 
protai mažiausiai pažinojo patys save. 

Bet ar negali būti taip, kad būtent prietarai dažniausiai 
skatina Žmogų nusigręžti nuo jo sieloje slapta gyvuojančio ne- 
rimo it nuo medūzos galvos: Ar negali būti, kad šiame žaidimo 
žingsnyje žmogus jau privalo ir gali įtraukti į pakantaus savo 
pažinimo sritį ir slapto savo nerimo apraiškas bei infantilias 
išankstinių savo nuostatų bei baimių ištakas. 

Kiekvienas suaugęs žmogus, nesvarbu, ar jis būtų sekėjas ar 
vadovas, liaudies masių ar elito narys, kadaise buvo vaikas. Ka- 
daise jis buvo mažas. Šis mažumo pojūtis yra nesunaikinamas 
jo dvasios podirvis. Savo pergales jis lygins su šiuo mažumu, o 
jo pralaimėjimai taps to mažumo įrodymu. Pavyzdžiui, klausi- 
mų, kas yra didesnis, kas gali (ar negali) daryti viena ar kita, 
kieno atžvilgiu gali (ar negali) daryti, vidiniame žmogaus gyve- 
nime kirba kur kas daugiau, nei yra būtina ir pageidautina, 
remiantis jo paties supratimu ir ketinimais. 

Kiekvieną visuomenę sudaro žmonės, išgyvenantys vaiko 
tapsmo suaugusiuoju procesą. Kad užtikrintų tradicijų tęstinu- 
mą, visuomenei tenka iš anksto ruošti savo narius tėvystei ir 
motinystei; be to, jai tenka pasirūpinti suaugusiems jos nariams 
neišvengiamai būdingomis infantilumo liekanomis. Tai yra di- 
džiulė užduotis, ypač dėl to, kad visuomenei reikia daugybės 
galinčių būti sekėjais žmonių, kelių - gebančių vadovauti ir 
nedaugelio - galinčių imtis ir vieno, ir kito vaidmens: pakaito- 
mis arba vienu metu, tik skirtingose gyvenimo srityse. 

Žmogaus mokymasis vaikystėje, kai rutuliojasi ypač specia- 
lizuota smegenų, akies ir rankos koordinacija bei visi vidiniai 
mąstymo ir planavimo mechanizmai, yra pagrįstas ilgalaike vai- 
ko priklausomybe nuo suaugusiojo. Tik taip žmogus išsiugdo 
sąžinę, tą priklausomybę nuo savęs paties, savo ruožtu tampan- 
čią jo patikimumo pagrindu. Tik tapęs visiškai patikimu keleto 
pamatinių vertybių požiūriu (tiesos, teisingumo ir kt.), jis gali 
tapti nepriklausomu, perduoti ir plėtoti tradiciją. Vis dėlto šis 
žmogaus patikimumas kelia keblių klausimų jau vien dėl vaikys- 
tėje glūdinčių savo ištakų ir dėl tam tikrų savo plėtotės veiksnių. 
Mes aptarėme seksualinės raidos atsilikimą - kaip jis susitelkia 
vaiko šeimoje bei pasklinda naujomis kryptimis; be to, paro- 
dėme ankstyvųjų agresyvios laikysenos schemų (organų veiki- 
mo būdų) svarbą visuomeninių modalumų plėtotei. Abi šios 

žmogaus raidos kryptys jau pačias jo idealų ištakas neišvengia- 
mai susieja su vaizdiniais, žyminčiais infantiliąją įtampą ir įniršį. 

"Taigi infantilioji žmogaus sąžinės kilmė kelia pavojų jo 
brandai ir kūriniams: infantilioji baimė visą gyvenimą yra jo 
palydovė. Mes, psichoanalizės specialistai, dirbdami su pavie- 
niais žmonėmis, siekiame tokią padėtį pataisyti; mėginame ją 
paaiškinti ir sukurti jos sampratą, nes nėra jokio visuotinio 
vaisto (nebent sušvelninti negalės raišką pamažėle žvelgiant vis 
giliau į savo vidinį pasaulį), gelbėjančio nuo tiesos, kad kiek- 
viena karta turi išaugti iš savo vaikystės, ištverdama savitą jai 
tekusią vaikystės atmainą, ir sukurti naują vaikystės atmainą, 
galbūt teikiančią vilčių, o galbūt ir pavojingą. 

Markas Iwainas, veikiausiai apimtas slogios nuotaikos, žmo- 
gų pavadino „begėdišku gyvūnu“, vienintele būtybe, žinančia, 
Jo0g ji yra nuoga, arba, savais žodžiais tariant, būtybe, suvokian- 
čia savo seksualumą. Šiuo atveju Markas Twainas užmiršo pa- 
minėti atperkančią žmogaus ypatybę, būdingą ir jam pačiam: 
humorą, gebėjimą ypatingomis akimirkomis išjuokti ir drąsiai 
kritikuoti keistus papročius bei institucijas, su kuriomis žmo- 
gui tenka susidurti einant saviraiškos keliu. Vis dėlto tikra yra 
tai, kad ankstyvojoje vaikystėje vieną ar kitą kūniškosios savo 
veiklos sritį žmogus įpranta manyti esant ydingą, gėdingą ar 
pavojingą. Nerastume nė vienos kultūros, kur vienu ar kitu 
tokių „nelabųjų“ deriniu nebūtų naudojamasi siekiant sukurti 
savitą jį atliepiančią tikėjimo, savigarbos, tikrumo ir iniciatyvos 
atmainą. Taigi žmogaus pasiekimų pojūtis išlaiko infantilių jo 
šaknų atspalvį. Kadangi ankstyviausią tikrovės pojūtį žmogus 
įgyja skausmingai mėgindamas atskirti vidines gėrio bei blo- 
gio apraiškas nuo išorinių, jis ir vėliau išlaiko polinkį iš tam 
tikro išorės priešo, jėgos ar įvykio tikėtis pavojaus, kurio šalti- 
nis slypi jo paties viduje: jį kelia pikti jo paties potraukiai, savo 
paties mažumo pojūtis bei vidinio pasaulio skilimas. Taigi jis 

nuolatos, net ir neturėdamas racionalaus pagrindo, yra pasi- 
rengęs bijotis milžiniškų, neapčiuopiamų ir kitoniškų jėgų 
antpuolio, glaudžios apsiausties, viso to, ko jis negali užtik- 
rintai priskirti sąjungininkams, ir triuškinančios gero savo vardo 
netekties iš visų kampelių stebinčių ir besišaipančių žiūrovų 
akivaizdoje. Šios, anaiptol ne gyvuliškos, baimės yra būdingos 
žmogaus nerimui — tiek pasaulio, tiek ir asmeninių reikalų 
plotmėje. 

Knygos pabaigoje apibūdinsiu bent keletą pamatinių žmo- 
gaus baimių. Tačiau visų pirma norėčiau tikėtis leidęs skaityto- 
jui suprasti, jog pripažįstu akivaizdžią tiesą: valdžios, įtakos, 
teismingumo, nuosavybės ir - svarbiausia - išnaudojimo sferų 
egzistavimas yra klausimas, susijęs su visuomeniniu procesu, ir 
pačių šių sferų kilmės negalima paaiškinti infantiliuoju nerimu: 
jos yra geografinės ir istorinės tikrovės, kurioje mes gyvename, 
išraiška. Verčiau nagrinėti tai, kiek žmogus linkęs projektuoti į 
politinius bei ekonominius sunkumus tas baimes, blogas nuo- 
Jautas ir potraukius, grįstus infantiliuoju nerimu. 

Turiu dar vieną pastabą: reikia išmokti atskirti baimės ir 
nerimo apraiškas. Baimė yra būsena, kai nuogąstaujama dėl 
tam tikro pavienio ir atpažįstamo pavojaus, tad jį galima įver- 
tinti sveiku protu ir pasirinkti tikrovę atitinkantį būdą jam 
pasipriešinti. O nerimas yra difuzinė įtampos būsena (kilusi 
nutrūkus abipusei sąveikai su aplinka ir tokiomis aplinkybė- 
mis sutrikus libido bei agresijos jėgų kontrolei), sustiprinanti 
išorinį pavojų ar netgi sukurianti jo iliuziją, tačiau nenurodan- 
ti tinkamų būdų, kaip nuo to pavojaus gintis ir kaip jį įveikti. 
Šios dvi nuogąstavimų atmainos dažniausiai gyvuoja drauge, 
tad griežtos jų perskyros galime laikytis tik tam, kad išnaudo- 
tume visas galutinio šios temos aptarimo galimybes. Jei ekono- 
minio nuosmukio laikais žmogus bijosi prarasiąs savo turtus, jo 
baimė gali būti ir pagrįsta. Bet jei mintis, esą dabar teks gyventi 

gaunant tik dešimt kartų didesnes (užuot gavus dvidešimt pen- 
kis kartus didesnes) pajamas nei vidutinės kitų piliečių paja- 
mos, atėmė Žmogui protą ir paskatino nusižudyti, tai tokiu 
atveju mums jau tenka pasitelkti klinikines savo formules. Jos 
galbūt padės mums suvokti, kodėl, pavyzdžiui, piniginė gerovė 
buvo kertinis šio žmogaus tapatybės akmuo, o gal ekonominis 
žmogaus nuosmukis sutapo su klimakteriniu šio žmogaus am- 
žiumi. Taigi šio žmogaus baimė prarasti savo turtus susiliejo su 
nerimu, kylančiu susimąsčius, jog teks atsisakyti gyvenimo bū- 
do, pagrįsto begaliniais ištekliais, ir būtent tuo gyvenimo lai- 
kotarpiu, kai baimė prarasti lytinį savo pajėgumą sužadino 
infantilųjį jo nerimą, kadaise susijusį su mintimis apie savojo 
veiklumo netektį bei kastraciją. Taigi dėl infantilaus įniršio su- 
trikusi sveika suaugusiojo nuovoka yra protui nepaklūstančios 
įtampos būsenos, kylančios įvykus pagrįstų suaugusiojo baimių 
ir su jomis susijusių infantilaus nerimo apraiškų „trumpam 
sujungimui“, rezultatas. Paprasti, tačiau įstabūs Franklino 
D. Roosevelto žodžiai įprasmina tiesą, jog mums nėra ko bijo- 
tis, išskyrus pačią baimę. Baigdami mūsų temos aptarimą, šį 
teiginį turėtume persakyti savais žodžiais: mums nėra ko bijotis, 
išskyrus savo pačių nerimą, nes visai ne baimė patirti pavojų (jį 
mes greičiausiai gebėtume pasitikti gerai apgalvotais veiksmais), 
bet su ja susijusi betikslio nerimo būsena pastūmėja mus imtis 
sveiku protu nepagrįstų veiksmų, paskatina nepagrįstai sprukti, 
o gal net... nepagrįstai neigti patį pavojų. Apimti tokio nerimo 
arba perdedame tam tikrą pavojų, nors ir neturime jokio pa- 
grindo per daug jo bijoti, arba... nepaisome pavojaus, kurio 
tikrai verta bijoti. Taigi gebėti įsisąmoninti savo baimę, nepasi- 
duodant nerimui, ir pasiekti, kad nerimo akivaizdoje baimė 
išliktų tiksliu viso, ko žmogui dera bijotis, matu ir pranašu — 
tai būtina sveiku protu grįstos žmogaus laikysenos sąlyga. Juo- 
lab kai politinės ir religinės institucijos, besivaržydamos dėl 

žmonių palankumo, išmoko pasinaudoti visai žmonijai arba 
pavienėms jos dalims būdingomis infantiliosios panikos ap- 
raiškomis. Galiausiai pasirodo, kad savo pačių nenaudai „įžval- 
gūs“ vadai, uždaros ir spaudimo grupės gali versti žmones 
matyti išpūstus pavojus arba, atvirkščiai, nematyti esamų pavo- 
jų, kol galų gale būna per vėlu. Tad atsitinka taip, kad atbunka 
net ir apsišvietusių bei demokratiškų žmonių gebėjimas pagrįs- 
tai bijoti ir sveiku protu grįsti bendrus savo veiksmus. 

"Turime galimybę apibendrinti tik keletą nerimo apraiškų, 
susijusių su šioje knygoje gvildentomis temomis, tad kiekvie- 
nas (ir knygos autorius, ir skaitytojas) turėtų savęs paklausti, 
kaip, užimdamas vieną ar kitą visuomeninę padėtį, jis pats 
galėtų prisidėti kovojant su išgąsčiu, persekiojančiu pažan- 
gos keliu einantį žmogų. 


Be abejo, vaikystėje baimė ir nerimas yra taip glaudžiai 
susiję, kad jų atskirti neįmanoma —- mat vaikas, dar labai neto- 
bulai įvaldęs tikrovės pažinimo būdus, negali atskirti vidinių ir 
išorinių, tikrų ir įsivaizduotų pavojų: vaikui dar teks viso to 
išmokti, o kol mokosi, jam reikalinga raminanti ir padrąsinan- 
ti suaugusiojo parama. Jei suaugusiojo samprotavimai vaikui 
vis dėlto nesuteikia tikrumo ir ypač jei vaikas, užuot pasijutęs 
įtikintas, suvokia slaptą suaugusiojo pasibaisėjimą ar sumaištį, 
tai panikos atspalvį turintis neapibrėžtos nelaimės pojūtis am- 
žinai gyvuoja jo sieloje atviros galimybės pavidalu. Taigi vai- 
kas, ko nors bijodamas, turi teisę jausti nerimą, taip pat kaip 
Jis turi teisę patirti „vaikiškas“ baimes, kol vadovaujančių žmo- 
nių padedamas pamažėle išsiugdo sveiką protą ir gebėjimą tvar- 
kyti savo tikrovę. Dėl šios priežasties kai kuriuos vaikiškus nuo- 
gąstavimus vadinsime baimėmis, nors tuos pačius suaugusiųjų 
nuogąstavimus jau priskirsime nerimo apraiškų sričiai, nes su- 
augusio žmogaus sieloje šie nuogąstavimai gvvuoja, gerokai 

prieštaraudami jo gebėjimui įvertinti pavojų ir sukurti pasi- 
priešinimo planą. 

"Toliau plėtodami savo mint, visų pirma apibrėšime infan- 
tiliąsias baimes, susijusias su augančių gyvų būtybių patirtimi. 
Šios baimės, kaip netrukus pamatysime, yra pirmtakės daugybės 
protu nepagrįstų nerimo apraiškų, tarpstančių suaugusiesiems 
rūpinčiose srityse, pavyzdžiui, kaip išsaugoti asmens tapatybę 
ar bendrą teritoriją. 

Kūdikius gąsdina įvairūs dalykai: staigi atramos netektis, 
netikėtas smarkus triukšmas ar šviesos blyksnis. Tačiau tokie 
įvykiai yra atsitiktiniai ir reti, be to, mažylis greitai prie jų pri- 
sitaiko, jei tik jis nėra išmokęs bijotis jo aplinkoje vykstančių 
pokyčių staigumo. Šiomis vaiko gyvenimo dienomis sunku pa- 
sakyti, kada vaikas bijosi konkretaus pasikartojančio įvykio ar 
staigumo paties savaime ir kada nerimas yra jo atsakas į suau- 
gusiojo nerangumą arba įtampą, įgyjančius besikartojančio 
staigaus įvykio išraišką. Tad „instinktyvi“ objektyvių reiški- 
nių, pavyzdžiui, atramos netekties arba triukšmo, baimė labai 
lengvai virsta socialiniu nerimu, susijusiu su staigia dėmesin- 
gos globos netektimi. 

Neišvengiamas išorinių kontrolės priemonių, nepakanka- 
mai derančių su vidiniais konkretaus amžiaus mažylio kontro- 
lės būdais, primetimas paprastai tampa pykčio ir nerimo ciklo, 
„Įsibėgėjančio“ vaiko sieloje, priežastimi. Tokios patirties pali- 
kimas — vaiko nepakantumas bandymams juo manipuliuoti ir 
daryti jam spaudimą, jei tik šie bandymai peržengia ribą, iki 
kurios išorinę kontrolę dar įmanoma laikyti savikontrole. Su 
šia nepakantumo apraiška glaudžiai siejasi ir vaiko nepakantu- 
mas bandymams sukliudyti jam atlikti vieną ar kitą gyvybiškai svarbų 
veiksmą arba neleisti užbaigti tam tikrą veiksmą jam priimtinu 
ypatingu būdu. Visos šios nerimo apraiškos tampa impulsyvios 
savivalės arba, priešingai, perdėto polinkio save prievartauti, 

spraudžiant save į tam tikrus stereotipinius rėmus ar karto- 
jant kokį pavienį veiksmą, prielaida. Čia glūdi kompulsijų ir 
įkyriųjų būsenų bei su jomis susijusio poreikio kerštingai ma- 
nipuliuoti kitais žmonėmis ir juos prievartauti ištakos. 

Vaiko nepakantumą kitų polinkiui kliudyti jam visapusiškai 
pajausti savo potyrius skatina ir baime būti nuskurdintam vieno ar 
kito organo veikimo būdo plotmėje. Pavyzdžiui, oralinėje plot- 
mėje gyvuoja kažkas panašaus į baimę pasilikti tuščiam (alka- 
nam) ir patirti dirgiklių (sensorinių, kūniškųjų) badą. Šios 
baimės vėliau ima kaitaliotis tarpusavyje, tad stiprių įspūdžių troš- 
kimas ir baimė patirti badą gali būti būdinga žmonėms, valgio 
turintiems su kaupu, tačiau stokojantiems juslinio artimumo. 

Vaiko nerimas, kylantis patyrus baimę netekti autonomijos 
žarnyno veiklos lygmeniu, vra susijęs su galimu priešiškai nu- 
siteikusių Žmonių ar vidinių „maištininkų“, galinčių priversti 
žarnyną paleisti savo turinį prieš laisvą vaiko valią, siekiu ištuš- 
tinti ir atimti vidinius jo turtus. Šiai raidos pakopai būdinga 
ambivalencija, todėl ką tik minėtą baimę galbūt papildo bai- 
mė, susijusi su pavojumi būti uždarytam, priverstam talpinti savv 
besipučiantį žarnyno turinį ir neturėti jokio „išėjimo“. 

Raumenyno srityje taip pat esti dvilypis nepakantumas: ne- 
rimą, kylantį vaikui jaučiant, jog jį varžo ir laiko savo gniauž- 
tuose tiek, kad jo raumenyną apima visiškas bejėgiškumas, pa- 
pildo vaiko pojūtis, kad jo išvis nelaiko, kad jis netenka išorinių 
apribojimų 1r ribų, vadinasi, ir būtinų kelrodžių apibrėžiant sa- 
vosios autonomijos sritį. Taigi raumeninio ir analinio sadizmo 
sąjunga, regis, palaiko vaiko baimę būti užbultam iš užnugario, 
būti arba parblokštam ir surištam, arba išprievartautam per ana- 
linę angą, gyvūnams įprastoje padėtyje. 

Vienintelio ir nepakartojamo žmogaus būsena turi gausybę 
prasmės atspalvių: jai būdingas pasididžiavimas ir izoliacija, 
troškimas kelti kitiems susižavėjimą, baimė būti neabsaugotam nuo 

triuškinančio vertinančių kito akių žvilgsnio ir, be abejo, nuo- 
puolio baimė. 

Pačiame lokomotorinių-falinių berniuko baimių centre slypi 
„kastracijos“ baimė, baimė netekti skverbimosi įrankio. Kliniki- 
niame darbe gausu įrodymų, jog berniuko baimei dėl šio jaut- 
raus savo organo (varpos), taip įžūliai „iškišusio nosį“, tenka 
strateginis vaidmuo. Bent kiek labiau apibendrinta yra baimė 
likti mažam, kai berniukas nuogąstauja dėl savo ūgio arba dėl 
genitalinės plotmės reikšmingumo, kitaip tariant, berniuko bai- 
mė, esą jis nėra gavęs „deramo daikčiuko“. 

Vaikščiojimas yra susijęs su baime netekti galimybės judėti, 
būti įkalintam ir - vėlgi - su baime netekti vadovavimo, nerasti 
Jokių ribų, apibrėžiančių sritį, kur galima kovoti dėl savo ini- 
ciatvvos Ir ją įtvirtinti. Tokie išgyvenimai yra infantilus šaltinis, 
iš kurio kyla žmogaus poreikis turėti priešą, kad jis (žmogus) 
turėtų galimybę ginkluotis ir kovoti su konkrečiu priešininku, 
išsivaduodamas nuo nuolatinio nerimo, susijusio su nepažįsta- 
mais priešais, nenuspėjamomis akimirkomis galinčiais jį užklupti 
beginklį ir neapsaugotą. 

Baimė pasilikti tuščiam (oralinė) arba būti ištuštintam (ana- 
linė) mergaičių atveju įgyja savitų bruožų, nes mergaitės kūno 
vaizdiniui (dar iki tol, kai mergaitė jau „išmano“ vidinę anato- 
minę savo sandarą) būdingas vertingas vidinis turinys - jos kaip 
gyvos būtybės asmens bei jai tekusio vaidmens atlikėjos atsisklei- 
dimo pagrindas. Ši baimė pasilikti tuščiai arba, paprasčiau tariant, 
baime būti baliktai, regis, yra pamatinė moters baimė, išplintanti 
po visą jos būtį. Ši baimė paprastai paūmėja per kiekvienas menst- 
ruacijas, o galutinį jos smūgį moteris patiria menopauzės laiko- 
tarpiu. Taigi visai nenuostabu, kad šių baimių pagrindu kylantis 
nerimas gali skleistis arba visišku vergavimu vyrų mąstysenai ir 
beviltiškomis varžytuvėmis su vyrais šioje plotmėje, arba pastan- 
gomis suvilioti vyrą ir paversti jį savo nuosavybe. 

Kalbėdamas šia tema turiu ypač pabrėžti vieną netikėčiau- 
sių ir rimčiausių moters baimės būti paliktai padarinių. Kad 
vyrai, retkarčiais puoselėdami konkurencingus, grobikiškus bei 
karinius savo siekius, jų nepaliktų, moterys yra linkusios igno- 
ruoti šiuos vyrų siekius, nors pastarieji nuolat tampa šeimos 
gyvenimo žlugimo ir sūnų nesutarimų prielaida. Jos dedasi 
nuoširdžiai tikinčios karo ir didingos vyro ginkluotės prasmin- 
gumu, nors iš tiesų paprasčiausiai yra išmokusios joms iš esmės 
nesuvokiamą karinį vyrų susijaudinimą priimti kaip neišven- 
giamą tikrovę. Labai tikėtina, kad karo neįstengsime pašalinti 
iš savo būties tol, kol moterys prasmingo išlikimo vardan neiš- 
drįs pripažinti ir stiprinti kol kas dar neatskleistą beginklio 
pasipriešinimo galią. Tačiau tokiu atveju moterys turi išmokti 
suprasti, ką reiškia jų baimė būti paliktoms ir nenoras, įsi- 
klausius į sveiko proto balsą, suabejoti vyrų siekiu kariauti dėl 
paties karo. 

Be abejo, mergaitė kažkur išmoksta nekęsti jo, tokio paten- 
kinto, jog turi viską, ko tik reikia, ir gali tuo pasinaudoti kada 
panorėjęs. „Projekcijos“ būdu, pernelyg painiu, kad galėčiau 
glaustai jį nusakyti, mažos mergaitės neapykanta sustiprina jos 
baimę būti išbrievartautai, o ši savo ruožtu pažadina nerimą, lin- 
kusį persipinti su ikigenitalinėmis baimėmis, pavyzdžiui, būti 
nuskurdintai, apiplėštai, netekti vidinio savo turinio. Vyrai savo 
ruožtu drąsiai naudojasi šiuo moters nerimu, patirdami poreikį, 
kad moterys pritartų karingoms jų fantazijoms ar agresyviems 
iššūkiams: visuomet yra moteris, šalis arba pamatinė idėja (ant- 
žmogiškos moters vaizdinys), kurią reikia ginti nuo įkalinimo 
ir prievartos. 

Suminėjau keletą pamatinių nepakantumo, baimės ir su jais 
susijusio nerimo apraiškų, kylančių iš paprasčiausios tiesos, kad 
žmogaus gyvenimas prasideda ilga, lėta vaikyste, o seksualu- 

mas - prisirišimu prie tėviškų (tėvo arba motinos. — Vert. past.) 
bruožų turinčių asmenų. Šiuo atveju daugiausia dėmesio skiria- 
ma baimėms, grįstoms organizmo sandara ir jo augimo procesu, 
nes būtent šios baimės atsiranda anksčiausiai, jos vra labiausiai 
išplitusios po visą tikrovę ir žmogaus sąmonei sunkiausiai pa- 
siekiamos jo baimės atmainos. O išbaigtoje nepakantumo, bai- 
mės ir nerimo apraiškų santraukoje mažos būtybės sumaištis tų 
sunkiai nuspėjamų įtampos ir pykčio priepuolių, kartkartėmis 
užvaldančių šalia jo esančius suaugusiuosius, akivaizdoje tik- 
riausiai įgytų tokį pat prasminį svorį kaip ir visos ką tik minėtos 
ankstyvosios baimės atmainos. Vėliau, vaikystėje ir ankstyvojoje 
paauglystėje, visos šios baimės, be abejo, tampa neatsiejama 
tarpasmeninės painiavos („Oidipo kompleksas“, „brolių ir se- 
serų varžytuvės“ (dėl tėvų meilės. - Vert. past.)), susijusios su 
vyresnių Ir jaunesnių varžovų santykiais bei prieštaringais jų 
poreikiais, dalimi. Mat pirmieji, reikalaudami savininko tei- 
sės, remiasi tuo, jog jie atėjo į šį pasaulį pirmiau ir yra stipres- 
ni, o antrieji tokį pat savo reikalavimą grindžia tuo, kad jie 
gimė vėliausiai ir yra silpniausi. Tokius prieštaravimus išties 
sunku suderinti, kad ir kur jie kiltų - vaikų ugdymo ar politi- 
nėse sistemose. 

Mes priėjome išvadą, kad tik pamažu besiformuojantis tapa- 
tybės pojūtis, grįstas socialinės savo sveikatos ir kultūrinės vieny- 
bės potyriu, pasitaikančiu kiekvienos svarbesnės vaikystės krizės 
pabaigoje, suteikia tą dėsningą Žmogaus gyvenimo pusiausvyrą, 
kuri —ego raidos pakopoms telkiantis į visumą - padeda užgimti 
humaniškumo pojūčiui. Bet jei tik žmogus netenka šio pojūčio, 
Jeijo vientisumas užleidžia vietą nevilčiai ir pasibjaurėjimui, jei 
generatyvumas užleidžia vietą sąstingiui, artimumas — izoliaci- 
jai, o tapatybė - vaidmenų sumaiščiai, tai paprastai „mobili- 
zuojama“ visa infantiliųjų baimių „kariuomenė“: tik tapatybė, 

tvirtai įsišaknijusi kultūrinės tapatybės „tėvonijoje“, yra pajėgi 


sukurti veiksmingą psichosocialinę pusiausvyrą"". 


Paskutinėje šios knygos dalyje atskleidžiau keletą problemų, 
kylančių nūdienos pasaulio jaunimui. Pramoninė revoliucija, 
pasaulinio masto komunikacijos, standartizacija, centralizaci- 
ja ir mechanizacija kelia grėsmę tapatybėms, paveldėtoms iš 
pirmykščių, agrarinių, feodalinių ir aristokratiškų kultūrų. 
Viskam, ką šios kultūros dėl vidinės savo pusiausvyros su- 
teikdavo savo nariams, dabar kilo didžiulis pavojus. Baimė 
netekti tapatybės yra daugelio protu nepaaiškinamų mūsų 
motyvų pagrindas, todėl ji sukelia daugybę nerimo apraiškų, 
išlikusių kiekvieno asmens sieloje paprasčiausiai todėl, kad ka- 
daise jis buvo vaikas. 

Pateikiau kelias prielaidas, jog anksčiau nusakytos vaikiško 
nerimo apraiškos gyvuoja Ir suaugusio žmogaus tikrovėje ir ne 


53 Galimos dvi „ego tapatumo“ sąvokos supratimo klaidos. Pirma — 
klaidinga manyt, kad tapatybė kaskart yra prisitaikėliškumo apraiška, 
kad tapatybės pojūtį asmuo įgyja visų pirma visiškai paklusdamas tam 
tikrų visuomeninių vaidmenų keliamiems reikalavimams ir nesąlygiškai 
prisitaikydamas prie kintančios visuomeninės tikrovės. Suprantama, ego 
Jokiu būdu negali rutuliotis nuošalyje nuo visuomeninių procesų, teikian- 
čių veiksmingus žmogaus pirmavaizdžius bei visuomeninius vaidmenis. 
Sveikas ir stiprus asmuo vis dėlto geba priderinti šiuos vaidmenis prie 
tolesnių savojo ego raidos procesų, taip prisidėdamas prie bendrų pastan- 
gų palaikyti visuomeninio proceso gyvybingumą. 

Antroji šios sąvokos supratimo klaida tyko asmenų, kurie yra atsidėję 
žmogaus vientisumo studijoms, patys vienumoje puoselėja žmogiškojo vien- 
tisumo siekį ir, ėmęsi šios veiklos, regis, gyvena šalia ir virš žmonių grupės, 
kurioje glūdi jų pačių ištakos. Ar jie yra iškilę virš bet kokios tapatybės? 
Augdami tokie asmenys jokiu būdu nebuvo nepriklausomi nuo savosios 
grupės tapatybės, tik galbūt tiek įsisavino šią tapatybę, kad ji jiems tapo 
pernelyg ankšta. Jie susiję ir su nauja, bendrąja žmonių tapatybe, nors jos 
dalininkai - galbūt tik mažutė saujelė asmenų, gal net negyvenančių tuo 
pačiu metu kaip jie (šiuo atveju mąstau apie Gandį ir jo saitus tiek su 
Indija, tiek su Jėzumi iš Nazareto). 


492 


vien neurotinio nerimo pavidalu, kurį galų gale galima atpa- 
žinti, daugeliu atvejų išlaikyti tam tikrose ribose, o pavieniais 
atvėjais ir visai išgydyti. "Taigi kur kas baisiau, kai šis nerimas 
pakartotinai iškyla perdėtų kolektyvinių baimių ir kolektyvinės 
dvasios negalių pavidalu. Nerimo apraiškos, nusakytos anks- 
tesniuose puslapiuose, galėtų būti paimtos iš vaikystės kon- 
teksto ir tapti veikalo apie grupines baimes ir jų panaudojimą 
propagandos tikslais antraštėmis. 

"Tad viena mūsų užduočių - tobulinti metodus, konkrečiomis 
aplinkybėmis palengvinančius išsklaidyti prietarus, nuogąstavi- 
mus ir mąstymo klaidas, kurių ištakos - infantilusis įniršis bei 
suaugusio Žmogaus pastangos apsiginti nuo užslėpto infanti- 
liojo savo nerimo. 


Jei asmeninė klinikinės veiklos patirtis mums padėjo nu- 
statyti prasmingas kūdikystės nerimo apraiškų ir visuomeninių 
suiručių sąsajas, tai kokio pobūdžio yra šios mūsų įžvalgos ir ką 
Jos mums gali suteikti: Ar naudojantis šiomis žiniomis mums 
bus lengviau kurti darnias vaikų ugdymo sistemas, ugdysian- 
čias geidžiamą mūsų vaikų asmenybės tipą? Ar jos gali mums 
padėti įžvelgti infantiliąsias mūsų priešų silpnybes, kad galėtu- 
me juos pergudrauti“ Ir - jei jau puoselėjame tokias viltis - ar 
taip taikomos įžvalgos išliktų įžvalgios? 

Mūsų žinios šia tema yra grįstos nerimo tyrimais, todėl 
visų pirma paaiškina, kaip nerimas sukurstomas ir panaudo- 
Jamas. Kaip minėta pirmame knygos skyriuje, jau žvelgdami 
atgal analizės būdu galime atskleisti asmens nerimo kilmę bu- 
vus tikėtiną; tačiau mes dar tik pradėjome tyrinėti elementų 
derinį, tokiu atveju galėjusį tapti veikiau įdomios žmogaus 
funkcionavimo atmainos, o ne neurotinio nukrypimo nuo jo 
pagrindu. Tokias atmainas tyrinėjome kur kas mažiau nei nu- 
krypimus, ir tik todėl, kad šiuo atveju puikiausiai apsieinama 
ir be mūsų pagalbos. 

Psichoanalizės atstovų aplinkoje mums teko stebėti bando- 
mųjų vaikų ugdymo sistemas, skirtas pataikauti instinktyviems 
mūsų vaikų poreikiams arba apsaugoti juos nuo nerimo. Tačiau 
puikiai žinome, jog tokie bandymai labai dažnai tapdavo tik 
naujos „mokslinių“ prietarų sistemos prielaida. Įkyriai lygindami 
vaikystės atmainas su nukrypimais, atsiskleidžiančiais suaugusių 
pacientų vaikystės prisiminimuose, kai kurie iš mūsų neapsižiū- 
rėję paskatinome savo vaikus tapatintis su mūsų pacientais. Bent 
jau vienas berniukas, psichiatro sūnus, yra pakankamai aiškiai 
išreiškęs tokią savo būseną: kai šis rūpestingai ir jautriai ugdytas 
vaikas buvo paklaustas, kuo norėtų tapti užaugęs didelis ir stip- 
rus, jis atsakė: „Pacientu“. Be abejo, jis turėjo galvoje, jog norėtų 
tapti būtybe, be galo įdomia savo tėvams. Kadangi šis berniukas 
tai pasakė, jam galbūt ir neteks tapti ligoniu, o tėvai gal laiku 
pasimokys iš šio atsitikimo. Vis dėlto tokios patirtys turėtų mums 
parodyti, jog ne taip paprasta vien mokslinės sintezės būdu 
sukurti visais atžvilgiais vykusią sistemą, vesiančią mūsų vaikus 
pageidautina kryptimi ir sulaikysiančią juos nuo žingsnių ne- 
pageidautina kryptimi. Akivaizdu, jog gera sistema gali išaugti 
tik iš nuolatinės visko, ką mes kaip tyrinėtojai ilgainiui sužino- 
me, ir viso, kuo mes kaip žmonės tikime, sąveikos. 

"Tai nėra paprasta. Kai žmonės sutelkia savo dėmesį ties 
viena ar kita dar neištirta žmogaus būties sritimi, pastaroji jiems 
išauga iki visatos dydžio, o jos centras jiems tampa pirmine 
tikrove. Būtent taip, kaip esu minėjęs aptardamas infantiliojo 
seksualumo teoriją, pirmine psichoanalizės atstovų tikrove ta- 
po „id“, o instinktai virto jų visata, nors Freudas be užuolankų 
Juos vadino savąja „mitologija“. Jis suvokė, jog kurdamas te- 
orijas Žmogus galutinai suformuoja savo pasaulėvaizdį, kad 
sutelktų į visumą tai, ką jis jau žino, ir tai, ko jam stinga; viso 
to pagrindu jis sukuria (nes jam reikia ne tik tyrinėti, bet ir 
gyventi) tam tikrą gvvenimo modelį. Ar mums pavyks išvengti to 

paties tyrinėjant žmogaus eg0? Ego yra centrinis Žmogaus patir- 
ties ir veiklos tvarkymo principas . Taip jį ir reikia suprasti, 
bet nesuabsoliutinti. Mat žmogaus protui visuomet dera atsi- 
traukti atgal nuo to, ką jam pavyko įžvelgti. Stipri tapatybė, 
taip pat kaip stiprus ir juslus kūnas bei įžvalgus ir žinių trokš- 
tantis protas, yra žmogaus išlikimo pagrindas, tačiau žmogus 
nesuvokia to, kokios galimybės ar kokios iliuzijos iš jų kyla, 
kol bent vienam iš jų leidžia būti savo gyvenimo ar mąstysenos 
viešpačiu. 

Visuomeninių procesų plotmėje taip pat šį tą jau sužinojo- 
me apie nerimo, prietarų ir nesąžiningos propagandos vaid- 
menį kolektyvinio nepasitenkinimo, kolektyvinių suiručių ir 
virsmų sąlygomis. Vis dėlto dar toli gražu nesame perpratę, 
kaip akivaizdžioje ydingų, vienas kitam prieštaraujančių visuo- 
meninių procesų sumaištyje nauja idėja ūmai sukelia, regis, 
neįmanomą atsaką ir sukuria arba palaiko tam tikrą civilizaci- 
Jos atmainą. 

Šioje studijų plotmėje susiklosčiusi padėtis yra panaši į bran- 
duolinių tyrimų srityje esančią padėtį. Fizikai, skatinami mūsų 
civilizacijai iškilusios grėsmės, siekia kuo skubiau tobulai atlik- 
ti didžiulės teorinės ir praktinės svarbos darbą. Visuomenė šį 
neįtikėtiną ginklą dažniausiai priima kaip duotybę, mokslinin- 
kams palikdami užduotį išrasti gynybos priemones, savąja ga- 
lia prilygstančias jų pačių sukurto puolamojo ginklo galiai, o 
visais kitais atvejais pasikliauja senais gerais profesionalios 
diplomatijos papročiais. Mokslininkai suskato bendromis pa- 
stangomis šviesti visuomenę, tačiau jie patys vien savo jėgomis 
negali sukurti ir valdyti naują tarptautinę organizaciją, kuri viena 
pati pajėgtų įveikti jiems taip gerai pažįstamą pavojų. Pastatyti 


"> Ir tik prasme „asmens šerdis“, kaip aš įvardijau ego pirmo knygos 
leidimo pirmame puslapyje. (E.H.E.) 

supergalingą ciklotroną yra viena, o suburti supernacionalinę 
organizaciją — visai kas kita. Mokslininkai disponuoja tik žinių 
šviesa, savo tikėjimu žmonija ir moksline savo pačių etika. Jiems 
tikrai nėra lengva, nes kad ir kokioms vertybėms jie skelbtųsi esą 
ištikimi ir įsipareigoję, yra tam tikra riba, už kurios mokslinis 
etosas ir ginklavimosi varžybų dalyvio vaidmuo nebegali tai- 
kiai sugyventi vienos tapatybės prieglobstyje, o bandant juos 
suvienyti jėga iškyla grėsmė pačiai mokslinių tyrimų dvasiai. 
Mūsų srities specialistams tokia padėtis taip pat yra pa- 
žįstama (nors ir ne iki galo). Mums yra tekę susidurti su įspū- 
dingais įrodymais, jog psichoanalizės idėjos padeda atskleis- 
ti žmogaus pasąmonės dinamiką. Mums vra tekę nagrinėti 
tiek įtikinamų išgijimų, tiek skandalingų sveikatos pablogėji- 
mų atvejų. Mes pateikėme nelauktų paaiškinimų, susijusių su 
žmogaus motyvacijos veiksniais, ir ryžtingai artėjame prie vi- 
suomenės studijų srities. Vis dėlto nenumatytos krizės mus 
skatina jau dabar išreikšti savo nuomonę apie visuomeninio 
ir tarptautinio gyvenimo įvykius. Atsakydami į šiuos įvykius 
kai kurie iš mūsų visuomenės sandaros problemas nagrinėja 
taip, tarsi tai būtų klinikinės situacijos. Kiti pasitiki tuo, kas 
vra vadinama tarpdisciplininiu grupiniu darbu, kažkuo pri- 
menančiu luošio ir aklojo bendradarbiavimą, kai visuomenės 
mokslų specialistas, turintis ne itin daug psichologinio įžval- 
gumo, neša ant savo pečių psichologą, dar labai netvirtai vaikš- 
tantį po visuomenės gvvenimo įvykių sritį, kad bendromis 
Jėgomis abu apčiuopomis skintųsi kelią per šių laikų istorijos 
tikrovę. Vis dėlto esu linkęs manyti, kad savo darbais turime 
kur kas daugiau prisidėti kuriant naują žmogų, kurio įžvalgu- 
mas derėtų su jo galia judėti erdvėje, o jo veiksmai - su plačia 
Jo mąstysena. Tik tuomet, kai klinikinis mūsų darbo būdas 
tampa sveiku protu grįsto mūsų gyvenimo būdo dalimi, mes ga- 
lime padėti nukenksminti ir iš naujo integruoti naikinančias 

Jėgas, išlaisvintas įvykus šiuolaikinio žmogaus sąmonės pir- 
mykščio klodo skilimui. 

Sveikas protas plačiąja prasme yra žmogaus laikysena, besi- 
skleidžianti pakantumu kitoniškumui, gebėjimu atidžiai ir me- 
todiškai vertinti, sąžiningai teisti, apdairiai veikti ir - nepaisant 
visų šių akivaizdų reliatyvizmo atspalvį turinčių savybių - gebė- 
Jimu tikėti ir piktintis. Tokios laikysenos priešybė yra išankstinis 
nusistatymas — pasaulėžiūra, kuriai būdingas žmogaus polinkis 
remtis išankstiniais vertinimais bei dogmatišku tikrovės suskirs- 
tymu. Šiuo atveju viskas, regis, yra aiškiai apibrėžta ir padalyta 
į skyrelius, ir visa tai „iš prigimties“; štai kodėl pasaulis amžinai 
turi išlikti toks pat, kaip buvo anksčiau. "Taigi tokia laikysena, 
pagrįsta išankstiniu nusistatymu, tampa sustabarėjimo, galinčio 
pradėti varžvti žmogų, prielaida; tačiau tokia laikysena turi ir 
pranašumą: visa, ką žmogus išgyvena kaip vidinės savo tikro- 
vės svetimkūnius, ši laikysena leidžia priskirti tam tikram ne- 
apibrėžtam išorės pasaulyje esančiam priešui. Šis mechanizmas 
padeda išlaikyti gyvenimą santykinai stabilų ir sunormintą, kol 
vienos ar kitos katastrofos akivaizdoje iškyla grėsmė visai tra- 
piai išankstinių nuostatų sistemai'*?. Sveiku protu pagrįsta lai- 
kysena savo ruožtu suteikia žmogui galimybę būti lankstesniam 
ir lengviau keistis, tačiau reikia pripažinti, kad ji kelia pavojų 
netekusiam pusiausvyros ir neurotiškam asmeniui, apsispren- 
dusiam siekti tokios laikysenos. Atsisakęs visų išankstinių nuo- 
statų toks žmogus išsižada ir projekcijos mechanizmo, tad 
pavojaus šaltiniu jam tampa introspekcija ir „introjekcija“ — 
per didelis susirūpinimas savo paties sieloje slypinčiu blogiu. 
Galima sakyti, jog jis tampa iš anksto nusiteikęs pats prieš 


55 Žr. T. W. Adorno, Else Frenkel-Brunswik, Daniel J. Levinson and 
R. Nevitt Sanford. The Authoritarian Personality. New York: Harper 8< Brot- 
hers, 1950. 

save. Geros valios žmonėms iki tam tikros ribos derėtų būti 
pakantiems tokiai laikysenai savo pačių atžvilgiu. Geros valios 
žmonės turi išmokti pasvarstyti, ko nors bijodami, ir protingai 
tvarkytis su nerimu, kylančiu išsižadėjus išankstinio nusistaty- 
mo. Švietimas šiuo tikslu jau paklojo pamatą, naujosios komu- 
nikacijos priemonės turi jį sutvirtinti, 0 visuomenė - sukurti 
patį pastatą sveikai mąstantiems žmonėms. 

Taigi klinikinės, kaip ir bet kurios kitos srities, žinios vra 
tik įrankis tikėjimo rankose arba ginklas, tarnaujantis prieta- 
rams. Užuot priėję išvadą, kad tam tikri vaikų ugdymo veiksniai 
ir itin tikslus jų paskirstymas laike bei kruopščiai parinktos jų 
dozės sukuria arba sunaikina žmones ir kad tokiomis aplinkv- 
bėmis mums dera elgtis sąmoningai, apdairiai ir laikytis smul- 
kaus veiksmų plano, atkreipsime dėmesį į kitą alternatyvą. 
Galima manyti, jog infantilaus nerimo ir suaugusiųjų destruk- 
tyvumo ryšiai šioje knygoje nusakytais pavidalais gyvuoja visų 
pirma todėl, kad jie yra naudingi prietarų ir išnaudojimo siste- 
moms. Labai gali būti, jog (tam tikrose ribose, žyminčiose, ką 
organizmas pajėgus integruoti, 0 eg0 - susintetinti) vaikų ugdy- 
mo smulkmenos lemiamą reikšmę įgyja tik tuomet, jei prietarin- 
gi suaugusieji susieja jas su išankstiniu nusistatymu ir nuogąsta- 
vimnais. Tokiu atveju iškyla esminis klausimas: ar šie suaugusieji 
ir jų vaikai gyvena sistemoje, turinčioje vidines atsvaras savo prie- 
tarams, ar jų prietarai vra tik padrikos ir pavienės atsilikimo ir 
regresijos apraiškos, smarkiai prieštaraujančios žinioms apie tik- 
rovę, sąmoningiems metodams ir apmąstytiems siekiams. 

"Todėl vieningas savo pastangas turėtume skirti tam, kad 
išsivaduotume nuo nesąmoningų prietarų, susijusių su kūdikių 
priežiūra, ir kad susilpnintume politikos ir ekonomikos pasau- 
lyje gyvuojančias išankstinės nuostatas, atimančias iš jaunimo 
galimybę išsiugdyti tapatybės pojūtį. Tačiau siekiant šio tikslo 
vpač svarbu suvokti, kad žmonių vaikystėje sukuriamas esminis 

žmonių išnaudojimo pagrindas. Priešybių didelis—mažas pora 
yra pirmoji iš egzistencinių vyriško ir moteriško““, valdovo ir 
pavaldinio, savininko ir nuosavybės, šviesios ir tamsios odos priešprie- 
šų, kurių pagrindu šiandien vyksta išsivaduojamosios kovos ir 
politinėje, ir psichologinėje plotmėje. Šiomis kovomis siekia- 
ma, kad būtų pripažintas pareigų pasidalijimas tarp partnerių, 
lygių ne todėl, kad yra iš esmės panašūs, bet todėl, kad pačiu 
savo išskirtinumu jie abu yra iš esmės svarbūs tam tikrai ben- 
drai veiklai. 

Kalbant šia tema reikėtų apibrėžti teiginį (ar bent supap- 
rastintą jo prasmės aiškinimą), apibendrintai perteikiantį pir- 
mojo švietėjų psichoanalitikų smūgio Amerikos visuomenei 
esmę, būtent — kad frustracija yra agresijos prielaida. Žmogus 
dėl tikėjimo prasmingą frustraciją gali ištverti. Tad greičiau jau 
turėtume teigti, kad išnaudojimas yra bevaisio įniršio prielai- 
da. Būtent išnaudojimas, tapęs bendru visuomeninio gyvenimo 
kontekstu, suteikia konkrečiai frustracijos apraiškai niokojan- 
čią galią. O išnaudojimas gyvuoja ten, kur vienas iš partnerių 
piktnaudžiauja pareigų pasidalijimu: siekdamas tariamo savo 
paties išaukštinimo jis atima iš kito partnerio vienokį ar kitokį 
tapatybės pojūtį bei vientisumą, kuriuos jam buvo pavykę iš- 
siugdyti. Abipusiškumo netektis, būdinga tokiam išnaudojimui, 
galiausiai sužlugdo tiek bendrą partnerių veiklą, tiek ir patį 
išnaudotoją. 

Mūsų šalyje (JAV. - Vert. past.) turbūt daug dažniau nei 
kurioje kitoje didelėje šalyje vaikas yra suaugusiojo bendra- 
žygis. Mes branginame paprastą, kasdienę tiesą, leidžiančią 
tikėti ateitimi: namuose, kur viešpatauja bendradarbiavimo 
dvasia, ir visur, kur vaikystei suteikiamas savarankiškas statu- 


"56 Priešybių vyriškas—moteriškas pora išsamiai nagrinėjama Margaret 
Mead darbe: Male and Female, New York: William Morrow and Co., 1949. 

sas, atsiranda tapatumo pojūtis, broliška sąmonė ir pakantu- 
mas. Mes suvokiame ir tai, kad milžiniškos organizacinės ma- 
šinos nežmoniškumas kelia grėsmę laimėjimams, būdingiems 
kaip tik amerikiečiams. Atsakingi amerikiečiai suvokia „visuo- 
tinio karo“ mašinos ir tikslios jos kopijos, veikiančios taikos 
metais, keliamą pavojų. Vis dėlto ne tik ši superorganizacija 
mūsų dienomis yra kultūrinių vertybių santykinumo prielaida. 
Sparti komunikacijos galimybių plėtra ir augantis kultūrinio 
santykinumo pažinimas kelia pavojų tam tikroje ribinėje tikro- 
vėje gyvenantiems žmonėms, skausmingai patiriantiems kito- 
kių nei jie patys žmonių skaičiaus augimą, didėjantį jų artumą 
bei didesnę jų jėgą. Tokių žmonių atveju pakantumo siekiui 
būdinga tai, kad jo teikiamas „pelnas“ nuolat mažėja: šis siekis 
sukelia nerimą. Labai panašiai ir sveiku protu grįstos laikyse- 
nos siekis jokiu būdu nėra tiesioginis pilietinės taikos arba — 
tai ne mažiau svarbu - psichinės sveikatos laidas, kaip naujojo 
taikaus amerikiečių judėjimo „Psichinė higiena“ dalyviai norė- 
tų Mus įtikinti. Mat pakantus žmogaus elgesys su kitomis ta- 
patybėmis kelia pavojų jo paties tapatybei. Žmogaus superego, 
ilgą laiką buvęs pagrindinis jo dorovės ramstis, bus tikro pa- 
kantumo keliamos grėsmės prielaida, kol sveiko proto tapatybė 
taps svarbi ir neišvengiama. Iokia sveiku protu grįsta laikysena 
iš esmės yra asmeninės ir pilietinės dorovės klausimas; visa, 
kuo psichologai gali prisidėti - tai mokyti žmones ištverti neri- 
mą ir tuo pat metu atpažinti slaptą prievartą ir išnaudojimą. 
"Tokiomis aplinkybėmis psichologija patiria humanistinę 
savo krizę, nes daugeliu atžvilgių psichologai atlieka manipu- 
liuojančiųjų žmogaus valia vaidmenį. Šioje knygoje citavome 
Williamą Blake 'ą, rašiusį, jog vaiko žaidimai ir senolio rūpes- 
čiai vra „Skirtingais metų laikais sunokstantys vaisiai“. Mes lai- 
kėmės prielaidos, kad šiais žodžiais jis norėjo patvirtinti vaiko 
žaidimo orumą, o galbūt turėjo galvoje ir paslėptą brandaus 
proto infantilumą. Mat pasitelkus proto galias suaugusiojo 

visuomet tyko amžina pagunda savo žinias apie žmogų eksperi- 
mentų arba diskusijų metu panaudoti taip, kaip vaikas su jomis 
elgiasi žaisdamas, būtent - jas supaprastinti iki tokios apimties 
ir taip pertvarkyti, kad būtų lengviau jomis naudotis. Tokiomis 
aplinkybėmis su žiniomis apie žmogų elgiamasi taip, it žmogus 
būtų gyvūnas, mašina arba statistinis vienetas. Tikrai naivus savo 
galios pojūtis gali kilti patyrus, jog pasirinkęs tinkamą požiūrį 
žmogus iki tam tikros ribos įkūnija visus šiuos dalykus, vadina- 
si, tam tikromis sąlygomis jį galima supaprastinti tiek, kad jis 
būtų vien tiksli šių dalykų kopija ir nieko daugiau. Vis dėlto 
pastangos paversti žmogų lengviau išnaudojama būtybe supap- 
rastinant jį iki paprastesnio jo paties modelio tikrai nėra iš 
esmės humaniškos psichologijos prielaida. 

Siekio pasinaudoti mažiausiu bendruoju žmonijos vardik- 
liu alternatyva —- sąmoningai kreiptis į joje slypintį nuovokumą 
ir sistemingai puoselėti naujas grupinės diskusijos formas. 'Ia- 
čiau tokiu atveju psichoanalizės specialistas gali tik patarti — 
priklausomai nuo to, kiek jam pačiam pavyko suvokti ne tik 
infantiliąsias suaugusio žmogaus nerimo ištakas, bet ir visuo- 
meninius bei politinius asmens stiprybės ir laisvės saugiklius. 


Rašydamas šią išvadą laikiausi prielaidos, jog ją skaityda- 
mas žmogus mąstys apie savo paties kompetencijos sritį. Todėl 
pabaigai pateiksiu du pavyzdžius iš savo patirties. 


Prieš kelerius metus iš nedidelės pažangių gydytojų gru- 
pelės gavau žinių apie „natūralaus“ gimdymo metodo (į me- 
chanizuotą Vakarų kultūrą jį sugrąžino dr. Grantly D. Read) 
tobulinimą ir tai buvo viena labiausiai padrąsinančių mano pro- 
fesinio gyvenimo patirčių. Šio metodo esmė dabar jau visiems 
gerai žinoma. Mūsų knygos kalba būtų galima pasakyti, kad jo 
tikslas - gimdymas nepatiriant nerimo. Besilaukianti motina 
šiek tiek būgštauja, nes žino, jog skausmo neišvengs. Tačiau 

tikra yra tai, kad tam tikrų pratimų ir žinių dėka motina iš 
anksto išmoksta suvokti sąrėmių - skausmo šaltinio - buvimo 
vietą ir paskirtį; tikra ir tai, jog moteris tikisi skausmui pasiekus 
aukščiausią savo tašką turėsianti išskirtinę teisę sąmoningai 
pasirinkti - pasinaudoti nuskausminamaisiais vaistais ar ne. 
Visiškai paklusdama sveikam protui, moteris išvengia nerimo 
būsenos, dar visai neseniai kildavusios dėl neišmanymo bei 
prietarų ir ypač dažnai tapdavusios tikrąja ypač stipraus skaus- 
mo priežastimi. Motina turi galimybę, jei pati to nori, virš jos 
esančiame veidrodyje stebėti, kaip į šį pasaulį ateina jos vaike- 
lis: nė vienas Žmogus jo neišvysta anksčiau už pačią motiną ir 
niekam nereikia pranešti motinai, kokia vaikelio lytis. Jau ke- 
letą mėnesių motina yra pažįstama su ją slaugančia akušere. 
Jos abi yra šio darbo dalininkės; čia negirdėti iš aukšto tariamų 
globėjiškų akušerių žodžių. Dirbtinės amnezijos atsisakymas 
šio visiškai natūralaus vyksmo metu ir motinai, ir vaikeliui tei- 
kia keletą nuostabių fiziologinių pranašumų. Tačiau tai dar ne 
viskas: šio nepakartojamo įvykio bei gebėjimo visa savo esybe 
atsiliepti į pirmąjį vaiko verksmą emocinis krūvis, pasak pačių 
motinų, pažadina jų sieloje visa apimantį abipusiškumo pojū- 
tį. Kita naujovė - motinos ir vaiko „apgyvendinimas kartu“ — 
taip naujagimis visą laiką yra arti savo motinos, tad gali būti 
išgirstas, liečiamas, laikomas motinos glėby 17 maitinamas, o 
motina savo ruožtu gali stebėti savo vaikelį ir pažinti savitus jo 
bruožus. 

Kai tik ši naujovė buvo įdiegta, dažnai apstulbdavau iš- 
girdęs, kaip parengiamąjį darbą su motinomis, jų mokymą 
gydytojai vadina „požiūrio įskiepijimo“ laikotarpiu, o sėk- 
mingą procedūros pabaigą aiškina motinos „tėvo perkėlimu“ 
į vaikelį priėmusį gydytoją. Štai taip, gyvendami šiame moters 
emancipacijos amžiuje, esame pamiršę, jog vaiko gimdymas 
yra moters „darbas“ ir laimėjimas. Taip įsigalėjo šios srities 

specialistų sukurta iliuzija, jog jų pareiga esanti mokyti gyventi 
bei įkvėpti gyvenimui. Tačiau jiems tereikėtų išsklaidyti prieta- 
rus, kuriems jie patys ir jų mokytojai padėjo atsirasti, ir apriboti 
medicininį įsikišimą, kai 1masi užduoties apsaugoti motiną ir 
vaiką nuo pavojų ir nelaimingų atsitikimų. O šie vyrai, kad ir 
kaip jie tai vadintų, užsiėmė eksperimentu; bet moterys, nesvar- 
bu, kokia būtų visuomeninė jų padėtis ar profesija, kažkaip 
stebėtinai „natūraliai“ visa tai išmanė. Jų dukterys tai išmanys 
dar natūraliau. 

Gali būti, jog tokie pavyzdžiai yra ženklai, žymintys naujo 
laikotarpio pradžią. Be abejo, natūralus gimdymas nėra tikra 
naujovė. Vis dėlto jo sugrąžinimas į Vakarų kultūrą yra protin- 
go siekio derinti amžinus natūralius ir pažangius taikomųjų 
mokslų atradimais grįstus metodus apraiška. Tokiomis aplin- 
kybėmis daugelis šioje knygoje aptartų būgštavimų ir prietarų 
galėtų būti kur kas blaiviau vertinami, ypač jei grupinis, spe- 
cialistų vadovaujamas mokymas ir tėvų savitarpio švietimas po- 
kalbių grupėse taps populiarus visais tėvystės ir motinystės 
tarpsniais. Tvirtai tikiu, jog dabar kuriamos naujos pokalbio 
metodikos - tiek švietimo, tiek pramonės srityje - padės žmo- 
nėms atgauti pasitikėjimą, pagrįstą tradicijų tęstinumu. 

„Natūralus“ gimdymas nėra grįžimas į pirmykštę būtį. At- 
eis metas, kai jis bus brangiausia vaiko gimdymo forma, turint 
galvoje laiko ir dėmesio sąnaudas, kurias reikia pridėti prie 
šiuolaikinei gimdymo palatos įrangai skiriamų lėšų. Taigi turė- 
kime vilties, jog mūsų visuomenė nepagailės naujiems savo pi- 
liečiams laiko ir piniginių investicijų ir kad galimybė ateiti į šį 
pasaulį mažiau apsvaigus nuo vaistų ir pasirengus greičiau at- 
merkti akis išeis naujajai kartai į naudą. 


>“ Knygos autoriaus vartojamas žodis /abour (angl.) reiškia ir „darbą“, 
ir „gimdymą, gimdymo kančias“. — Vert. past. 

Šioje knygoje siekiau parodyti, kaip psichoanalizės teori- 
Joje ir praktikoje atsirado įžvalgų, susijusių su ilgai trunkančia 
vaiko ir suaugusiojo nelygybe kaip viena iš būties aplinkybių, 
pasitarnaujančių ir žmonių išnaudojimui, ir jų meistriškumui 
technikos bei kultūros srityse. Skausmo kupina širdimi suvokiu 
tiesą, jog, siekdamas tai parodyti, naudojausi klinikine savo pa- 
tirtimi anaiptol neperteikdamas esmės paties psichoanalitinio 
proceso, kaip naujos sveiku protu grįstos bendradarbiavimo 
formos kitos pamatinės - ligonio ir gydytojo - nelygybės sąly- 
gomis. Apie tai mąstydamas su dėkingumu prisimenu dorą Freudo 
žingsnį, kai jis išsižadėjo hipnozės ir įtaigos, nors šių priemo- 
nių taikymą visai nesunku būtų protingai paaiškinti gydomąja 
Jų nauda. Nusprendęs, jog turi priversti sąmoningą paciento 
ego tiesiogiai susidurti su savo nerimu bei pasipriešinimu ir 
kad vienintelis kelias išgydyti nerimą - paskatinti žmogų per- 
kelti jį į gydytojo ir paciento santykį, ir iš savo pacientų, ir iš 
savo bendražygių gydytojų Freudas reikalavo, kad jie žengtų 
žingsnį į priekį sąžinės raidos keliu. Tiesa, hipnozei skirtą ku- 
šetę Freudas pakeitė psichoanalitine kušete, ir tokiomis aplin- 
kybėmis sugniuždyta paciento valia ir neišvengiama infantili 
Jo regresija tapdavo šiek tiek sadistiško ir įnoringo išnaudoji- 
mo objektu. Tačiau jis aiškiai suformulavo visiems akivaizdžią 
moralinę nuostatą: „klasikinė darbo aplinka“ - tai tik priemo- 
nė, padedanti siekti tikslo, būtent - žmoniškumu grįsto santy- 
kio, kai stebėtojas, išmokęs analizuoti pats save, moko stebimąjį 
savistabos. Savo gyvenimo saulėlydyje Freudas tikriausiai suvokė 
daugelį iš mūsų, mėginusių laikytis šios revoliucingos nuosta- 
tos, apėmusias dvejones: šią nuostatą ne taip paprasta įgyven- 
dinti ir ne taip lengva išlaikyti šiais laikais, kai daugelis žmonių 
išgyvena savosios tapatybės pakrikimą; šios nuostatos sunku lai- 
kytis nepažeidžiant profesinių savo papročių, sudėtinga ją 
įtraukti ir į atlygio už darbą sistemą. Štai kodėl vargu ar galime 
tiksliai nusakyti žmoniškojo santykio pobūdį, persmelkusį nau- 

joves, kurias savo veiklos srityje įdiegė Freudas. Kokie yra 
psichoanalitiko darbo matmenys? 

Pirmasis yra gydymo ir tyrimo matmuo. Atlikdamas patį gydy- 
mo veiksmą psichoterapeutas turi pavyzdines „eksperimento“ 
sąlygas, suteikiančias jam galimybę nagrinėti žmogaus proble- 
mas, kol jis yra gyvas ir kupinas noro bendradarbiauti. Tiesa, 
pavienės žmogaus dalys (rega, klausa, atmintis ir kt.) gali pasi- 
tarnauti eksperimentui kaip visiškai atskirų funkcijų pavyzdžiai. 
Tyrėjas gali sukurti eksperimentinę situaciją, kur tiriamajam 
tenka vidinių prieštaravimų kamuojamo gyvūno arba kalban- 
čio roboto, o tyrėjui - objektyvus stebėtojo vaidmuo. Tačiau tik 
klinikinėje situacijoje visavertė žmogaus motyvų kova iš tiesų 
įsipina į tarpasmeninę situaciją, kur stebėjimas ir savistaba tampa 
vienalaikėmis abipusės motyvacijos, darbo pasidalijimo, bendro 
tyrimo apraiškomis. Nuoširdus ir savistaba grįstas stebėtojo da- 
lyvavimas šiame darbe nusako antrąjį, objektyvumo ir bendravimo 
matmenį. Norėdamas būti objektyvus, psichoanalitikas privalo 
turėti žinių. Kita vertus, jis turi išmanyti, kaip tas Žinias pritai- 
kvti: kiekvieno žmogaus atvejis ir keblumai yra kitokie, ir ne 
vien todėl, kad kiekvienas įvykis vra išskirtinis, o kiekvienas 
asmuo yra savita įvykių visuma, bet ir todėl, kad tiek psichote- 
rapeutas, tiek ir jo pacientas vra priklausomi nuo istorinės kai- 
tos. Neurozės kinta, kaip ir platesnė terapijos reikšmė. Todėl 
psichoterapeuto žinojimą visada turi papildyti tarpasmeninis eks- 
perimentas; nauji įspūdžiai, atsižvelgiant į bendrus jų vardik- 
lius, turi būti pergrupuojami į tam tikras konfigūracijas, o šios 
konfigūracijos galiausiai turi būti abstrahuojamos į mąstyti ska- 
tinančius sąvokų modelius. Trečias klinikinio darbo matmuo 
vra žinojimas ir įsivaizdavimas. Derinant šiuos abu elementus, 
griežto eksperimentinio požiūrio ribose atsiranda vietos ir rink- 
tinėms psichoterapeuto įžvalgoms. 

Galiausiai norėčiau paminėti pakantumo ir pasipiktinimo 
matmenį psichoterapeuto darbe. Daug kalbėta ir kalbama apie 

moralinį psichoterapeuto nešališkumą daugybei pacientų, ku- 
rie ateina pas jį su įvairiausiais konfliktais ir jų sprendimais: 
savaime suprantama, jis privalo leisti šiems žmonėms surasti 
savitą integralumo stilių. Tačiau psichoanalitikas šia linkme žen- 
gė toliau. Kaip vienas puikiai pažįstamas paukštis, jis mėgino 
įsivaizduoti, kad jo vertybės išlieka paslapty, nes dėl klasikinės 
savo padėties „psichoanalitinės kušetės“ galvūgalyje jis atsiduria 
už paciento regos lauko ribų. Šiandien žinome, jog bendravi- 
mas - tikrai ne vien pasikeitimas žodžiais: žodžiai visų pirma 
yra prasmės perteikimo priemonė. Labiau apsišvietusiame pa- 
saulyje ir kur kas sudėtingesnėmis istorinėmis sąlygomis psichoa- 
nalitikas privalo apmąstyti sveiku protu grįstą bendradarbiavimą, 
kur kas kūrybingiau perteikiantį psichoanalitinio darbo esmę 
nei abejingas pakantumas arba vienvaldiškas vadovavimas. Įvai- 
rios tapatybės, iš pradžių taip lengvai susiliedavusios su naują- 
ja psichoanalitiko tapatybe, tai yra svarstymais apie Talmudo 
prasmes, misionierišku įkarščiu, baudžiančia ortodoksine laiky- 
sena, keistuolišku sensacijų vaikymusi, ar profesinės bei visuo- 
meninės sėkmės siekiais grįstos tapatybės, taip pat ir kultūrinės 
jų ištakos dabar turi tapti psichoanalitiko analizės medžiaga, 
kad jis įstengtų atsisakyti archajinių kontrolės ritualų ir išmoktų 
tapatintis su tikrąja savo šviečiamojo darbo verte. Tik taip jis 
gali išlaisvinti savo paties ir savo paciento sieloje dar slypintį 
sveiku protu grįsto pasipiktinimo likutį, nes be jo gydymas yra 
tik plunksnelė, blaškoma permainingo istorijos vėjo. 


„Psichoanalitinė situacija“ — tai šiuolaikinių vakariečių kūri- 
nys, kuriuo jie prisidėjo prie daugelį amžių trukusių žmogaus 
pastangų surasti sistemingą savistabos kelią. Tai - psichoterapi- 
jos metodas, išaugęs į labai plačią psichologijos teoriją. Kny- 
gos išvadose pabrėžiau galimą psichoanalitinės teorijos bei prak- 
tikos reikšmę siekiant sveiku protu grįstos laikysenos beribių 
technologinės ateities platybių ir pavojų akivaizdoje. 

neurozės apraiškos sijų gen- 
tyje 149 
neurozės prigimtis 22 
neurozės „buvimo vieta“ 21 
neurozės kilmė 22, 33-38 
perdėta kompensacija 45 
ir primityvumas 215 
karo neurozė 38, 40, 42 
Neviltis - ego vientisumas 317 
Nietzsche Friedrich Wilhelm 419 
Nykščio čiulpimas 49, 50 
sijų 156 
Nujunkymas 88 
sijų 153-154 
Jurokų 204 
Nukrypimai, ikigenitaliniai 105 
sijų 175-176 
Jurokų 209 
Nuodėmė, nuodėmės pojūtis 
300; žr. taip pat Kaltė 
rusų 440—441 
sijų 168 
Nuosavybė 
ir pratinimas naudotis tualetu 
160 
sijų nuostata nuosavybės at- 
žvilgiu 159 


Jurokų nuostata nuosavybės 
atžvilgiu 207 
Nusikalstamas elgesys, vaidme- 
nų sumaištis 308, 365 
Nutolimas ir išankstinės nuosta- 
tos 311-312 


Oidipo kompleksas 52, 97, 101, 
439 

Oralinis erotizmas 78-88 

Oralumas 78 

Organizme vykstantys procesai 
33-38 

Orgazmas, orgazmo abipusišku- 
mas 313 

Orr Frances 116 


Paauglystė 274, 289, 310 
amerikiečių 364—388 
vokiečių 407-412 
Gorkio 429—452 
Hitlerio 389-391 
ir ideologija 310-311 
ir meilė 309-310 
pirmvkštėje praeityje 407— 
408 

Paauglystės apeigos 309-310 

Pacientai 
Ana (4 metų) 49-54 
berniukas (5 metų), bombo- 
nešio lakūno sūnus, 279-289 
Džina (6 metų) 226-242 
Merė (3 metų) 262-274 
Piteris (4 metų) 54-61 
Semas (3 metų) 23-38 

Padeginėjimas kaip liguistumo 
požymis 279-280 


Paranojinės baimės 93, 298 

Parrington Vernon 338, 388 

Pasakos, jurokų 206-207 

Pasyvus pasipriešinimas, sijų, žr. 
Apatija, sijų 

Patogeniniai (ligą sukeliantys) 
veiksniai, jų susiliejimas 34— 
35, 44—45 

Perdėta kompensacija 45 
ir lytiniai santykiai 313 

Pirštų žaidimas 236-238 

Potraukiai, žmogaus 107, 248; žr. 
taip pat Instinktai; Kūno sri- 
tys 

Priklausomybių turintys žmonės 
64-65 

Primityvus vaikų ugdymas 125— 
127 
kultūrinė sistema 178 

„Protestantiškoji“ pasaulėžiūra 
437 
pavėluotai užgimstanti Rusi- 
Joje 468—479 

Psichoanalizė 31, 62, 75, 127, 
199-203, 260, 285, 327, 
330-333, 424 

Psichologinis stimulas 24-27 

Psichoseksualinės raidos pakopos 
61-68, 290; žr. taip pat Kūno 
sritys 
Freudo psichoseksualinės rai- 
dos pakopų teorija 63, 69 
imfantilumo pakopų eiliškumo 
schema 77 

Psichoterapeutas 23, 24, 49-52, 
225, 504—-506; žr: taip pat Psi- 
choanalizė 


517 


Psichotinis charakteris žr. Tapaty- 
bė, tapatybės atėmimas 

Psichozės 61-68, 92, 226-—234, 
291 

Puritonizmas 247 
amerikiečių 344, 346-347 


Read, Dr. Grantly D. 501 

Regėjimai, sijų 171-173 

Regresas 49-50, 55, 93 
Juodaodžių 283-289 

Religija 294—295, 328; žr. taip pal 
Apeigos 

Religinių nuostatų laikymasis 
sijų 168, 211, 221-222 
Jurokų 192-197, 210-211, 
221-222 

Rickman John 251, 468 

Roosevelt Franklin D. 338, 404, 
485 

Roskin A. 441, 469 


Sadistiniai bruožai 72-75 

Sandburg Carl 129 

Sandford R. Newitt 497 

Santayana George 257 

Sapnai 170, 219-220; žr. taip bat 
Fantazijos 
sijų 172-173 

Sarabhai Kamalini 124 

Sąstingis - generatyvumas 315— 
318 

Saulės šokis, sijų 168—170, 195, 
211 

Savęs baudimas 233, 241, 262, 
296-297 

Savęs kaltinimas 33, 300-304 

Savęs kankinimas 169 
Savęs prievartavimas 487—488 
Savęs suvaržymas 302-303 
Savikontrolė 487, 302 
Sąžinė 108, 111, 147, 224; žr. 
taip pat Ego vientisumas 
infantilioji 302 
sijų gentyje 176-178 
Schaffner Bertram 429 
Schiller Friedrich 247 
Schizofrenija 237, 241 
Schopenhauer Arthur 223 
Seksualumas 62 
ikigenitalinis 49-54 
Freudo seksualumo teorija 
62-63, 68 
Senelės 
amerikiečių 343 
rusų 433 
Seneliai 
amerikiečių 372 
rusų 433, 434 
Shakespeare William 112, 449 
Sheriff Alex 116 
Siemsen Hans 409 
Sijai 
kultūrinė schema 124-1]27, 
170 
šokiai 166, 167 
„Iškrypėliai“ 174—176 
sapnai 171 
MacGregoro tyrimas 180-181 
išvados 176, 210 
Smurtas, smurto baimė 29 
Sophocles 449 
Spencer Herbert 249, 250 
Spengler Oswald 424 


Spitz Rene 88 

Stewart George 68 

Stockard C. H. 70 

Sublimacija 66-67 

Superego 212, 224; žr. taip pat 
Sąžinė 


Švara; žr. laip pat Vaikų ugdymas 
Juodaodžių nuostata 284 
sijų nuostata 147-148 
Jurokų nuostata 194, 207- 
208, 209 

Šventės, žr. Apeigos 
sijų, žr. Saulės šokis 
Jurokų, žr. Užtvaros žuvims 
statyba 

Švietimas 
sijų 131, 163-164, 176-177, 
180 


"Tabu, kraujomaišos 66, 101 
sijų 161 
Jurokų 204 

Tapatybė 308-311 
amerikiečių 43, 336-338 
tapatybės ištakos 274—278 
kolektyvinė, sijų 176 
kultūrinė 150, 329-3532 
tapatybės atėmimas 279-281 
vokiečių 389-391, 428 
ideali, sijų 145, 149, 190 
infantilioji 274 
žydų 26-27, 29-30, 35, 332, 
412, 423 
tapatybės netektis 43, 45—46, 
176, 233, 284, 333-334 
šiuolaikiniame pasaulyje 327— 


328, 387-388, 478, 492 
tautinė 335, 387 
Juodaodžių 283—289 
psichosocialinė 284, 425 
lytinė 309 
"Tapatinimasis 
su užkariautoju, sijų 128 
su valdančiąja rase, juoda- 
odžių 283 
su tėvu 279-283 
su mašinomis 276, 356 
su gamta 276, 356 
su kankintoju, rusų 443 
Teisėtvarka, jos principas 299 
Tėvas 
amerikiečių 349-351 
rusų 444—-45] 
vokiečių 394—403 
Tėvo smurtas, rusų 446—451 
Tolstojus, Levas 430, 460, 470, 
471 
"Iomas Sojeris 243—244 
"Trauma, oralinė ir schizofrenija 
229 
"Tuštinimosi įpročių ugdymas 89— 
94; žr. taip pat Vaikų ugdymas 
"Twain Mark 247, 483 


Underhill Ruth 275 
Užtvaros žuvims statyba, jurokų 
195, 211 


Vaidmuo, žr. taip pat Tapatybė 
vaidmenų sumaištis 308 
vaidmens difuzija ir nusikals- 
tamas elgesys 365-366 
1r visuomenės sandara 35-36 

Vaiko gimimas 
„natūralus“ 501-502 
sijų gentyje 151-152 
Jurokų gentyje 203—204 
Vaikų psichiatrija, jurokų 199 
Vaikų ugdymas 
amerikiečių 364—351 
1r ideologijų skirtumai 148 
ir instinktai 107-108 
ir ikigenitališkumas 107 
primityvus 125-126 
rusų 462—-468 
sijų 143, 151-168 
Jurokų 203—-209 
Vienybė, vienybės poreikis, rusų 
479 
Visuomenės, primityvios 125— 
127, 216 
Visuomeninė padėtis, amerikie- 
čio 344-345 
Visuomeninis procesas 110, 
319-320, 327-328 


Waelder Robert 217 
Waterman I: T. 192 


Weber Max 398, 413, 414, 415, 
420, 478 

Wellman P I. 129, 131 

Wissler C. 130, 172, 173 

Wolfenstein Martha 124 


Ziemer G. 409, 410, 411 


Žaidimas 110, 209-258 
autokosminis 257 
autoerotinis 74 
1r kūno potraukiai 248 
ir konfigūracijos 114—121 

Žaidimas kaip savęs gydymo pro- 
cesas 243 

Žaislai 243-256 
makrosritis 258 

Žarnyno veikla 49, 53-61 

Žydų tapatybė 26-27, 36, 339, 
408, 412, 424 

Žmogaus būties santykinumas 37 

Žodžio „klinikinis“ reikšmės 
klinikinė formulė 46—47 
klinikiniai epizodai 49; žr. taip 
pat Pacientai 


Lurinys 


PRATARMĖ: 1985-ŲJŲ MINTYS... aaaaa aaa saaa aa saskes aaa 7 
ANTROJO LEIDIMO PRATARMĖ.......Laaaiaaaaaaa kasa a kasa aka 13 
PIRMOJO LEIDIMO PRATARMĖ.....LLaaaa aaa saaa aaa aaa 16 


Pirmoji dalis. VAIKYSTĖ IR VISUOMENINIO 
GYVENIMO MODALUMAI 


1. Paciento ligos istorijos svarba ir santykinumas ............. 21 
1. Neurologine mažo berniuko krizė: Semas <......L.aaaaaaaas. 23 

2. Kovos krize jūrų pėstininko gyvenime „LL aaa 38 

2. Infantiliojo seksualumo teorija ....LLLkaaaa aka aa aaa aka asai 49 
1. Du klinikiniai eDIZOdAI Laasnasssssssn sona soka ease sa k 49 

2: 2LID1A0 LP 051651 JA sasas aa a ia I a a a a 62 

3. Sritys, veikimo būdai ir modalumai „..Ldaaaaaaaaaaaaaaaa 78 

As BUrna IR JUSIĖS si G susi is a iai i k 78 

B. Tuštinimosi organai ir TAUMEeNYS ...LLLkkk kaka aa aaa aa aeiii 89 

C. Lokomocija ir lytiniai organai ...LLLkL LL aaa kasa aa kaka aka 95 

D. Ikigenitališkumas ir genitališkumas ..........LLka...L0ss. 104 


4. Genitaliniai veikimo būdai ir erdviniai modalumai ... 111 


Antroji dalis. VAIKYSTĖ DVIEJOSE 
AMERIKOS INDĖNŲ GENTYSE 


liga dle Ella js LoL —————————— 125 

3. :Medžiokliai DrerijOSė: stskšskkusissaišisssnis Leisan asdsa 128 
L Istorinės APILNKYDĖS a ioiais iia a  U 128 

2. DŽIMAS is a sin a a e o da saaa as 135 

3, Tarprasinis SEIMINATAS ss ksissiiuniiais svo sa a akis 140) 

4. Vaikų ugdymas sijų TENlyje Ldaaaaaaaaaa aaa aaaaaa aaa 151 

AG FI DAS a Asta a a 151 

B. Gavimas ir ėMimMas „.LLLLaakka kaka aaa aese ses s ese a kane 152 

C. Sulaikymas ir paleidimas ......LLLLaakaakaaaaaa aaa aaa anna 159 

D: „Dar bėliai 1 dar Dai Gi kius kinas pi o a is 161 
DAŽNIS AIM ISk UMOS ass o i a i i ae 168 

A: Saulės SOK IS: asas pta sodus ios iai ad 168 

B. Regėjimo ieškant „L-LLaaikasaaisananu soske senas esse 171 

OL SALOS asi asi ai a o a a a L 176 

7 Tolas NS UN TEO S rss siai ni i i L r a a 180 

4 Lašišų UDĖS ŽVEJAL vs kais iii i LA 192 
1. Jurokų genties pasaulis „L.ddaaaaaaaaa aaa aaaaaa aa ease aaa 192 

2. Vaikų psichiatrija jurokų gentyje L2aaaaaaaaaaa aaa aaaaaaaani 199 

3. Vaikų ugdymas jurokų gentyje LLLLLeaaaaaaaaaa aaa aaa 205 

4. Palyginamosios IŠVAdOS „Laeeaeaaaakaaaaaa a aaa aa aaaaaaa aaa 210 


Trečioji dalis. EGO VYSTYMASIS 


Trečiosios dalies įvadas J... aaa aaa aaaaa aa aaa aaa aaa aaa 219 
5. Ankstyvoji ego nesėkmė: Džina........LLLL LL aaa aaaaaaaiiki 226 
6. Žaidimai ir samprotavimai „2: aaaaaaaaakaaakakaaaaeaaias 243 

L. Žaidimas, darbas ir augimas „alla 243 
2. Žaidimas ir gydymas „Lala aaaaaaaaaaaaaaaaaiaaas 259 
Be IO DOIYDĖS SLO ROS aki ss O a e E a as 274 


A. Žaidimas ir vaiko aplii ka: L išasitis aso as sias odinė 274 


B. Bombonešio lakūno sūnus ......LLLaaak aaa a aaaaaaaaa aaa 279 

C. Juodaodžių tapatybė .<.LLLLkkkaa a aaaa aaa aeaeeea saaa aaa 283 

7. Aštuoni Žmogaus amžiaus tarpsniai ......LLaaaaaaaaaaaiaaas 290 
1. Pamatinis pasitikėjimas - pamatinis nepasitikėjimas ..... 290 
2. Autonomija —- gėda ir abejonė „...LLLaaaaaaaaaaaaaaaaaaaaana 295 
3. Iucialjidū => RALLė Garsiusi ios iis Nass aa ass b aa 300 
4. Darbštumas - menkavertiškumas ....Laaaaaaaaaaaaaaaaaaaaa 304 
5. Tapatybė - vaidmenų sumaištis L.Ldddddaaaaaaaa aaa 308 
6. Artimumas — izOliacija „Lanai aa aa aaaaaaaaaa aaa 311 
7. Generatyvumas — SĘĄSHINEIS „aaaaaaaaaa aa aaaaaaaaa aaa aaa 315 
8. Ego vientisumas — neviltis LL aaaaaaa aaa 317 
O.:Ebišėmelinė LEIĖLĖ S sasas i a Sv i k a Di 319 


Ketvirtoji dalis. JAUNYSTĖ IR TAPATYBĖS RAIDA 


Ketvirtosios dalies įvadas ..........aaaaaaaaaakaaankaaeaaenaaaa iii 327 
8. Apmąstymai amerikiečių tapatybės tema ......LLLLLLaiss. 336 
LPTIESYVDIŲJ DOLOS 4 is iaaissi ias a aa 336 
Ža MAn i i I 339 
D. [ohinas EE ies astiiiekita iakins s 354 
4. Paauglys, bosas ir Mašina .......LLaaaakaaa kaka a aaee ee 364 

D MOLIĖA sa asirai a a aaa i a asi 404 
1 PAAU S INS suais asesiisiai a aiaisio ias is iaoa kaa is 407 
5. Lebensraum, kareivis, žydas .....LLLLakkaaaaaa aaa aaaaeee kai 412 
5.. Pastabos: aDI6 ŽYdŪS Liss isii usi siais sia iai as esa 424 


10. Legenda apie Maksimo Gorkio jaunystę .....LLLLiuu... 429 


L KTŪSlas 11 DASAULĖS ašis uu ata a si as PA ss 431 
Ž2-MIOLIOS I ais ausa as ika aaa nan Ss aa a Asset 437 

3. Nukaršęs tironas ir prakeikta padermė ..Lddaaaaaaaaaa 44] 

A IS TIGUA OJO J šio ls da S aa ae a ios Lai 452 

S ac da ar PS 452 

B: -Pašali elis abs zi ie ai ie i iii ai ai i 456 

C. Našlaičių būrys ir bekojis berniukas.................L00.s. 459 

